
Prefatá la ediţia a III-a 


Comunicarea este prezentă peste tot în jurul nostru. Câteodată nici nu ne dăm seama de ea, 
alteori suntem mulţumiţi ori nemulţumiţi de rezultatele pe care le obţinem în comunicare. Iată de 
ce credem că întotdeauna, atunci când este concepută o carte despre comunicare (cu atât mai mult 
când avem de-a face cu o comunicare eficientă), autorul se află într-o situaţie dilematică : dacă, 
aşa cum remarcau multi cercetători din aria ştiinţelor comunicării, aceasta din urmă se regăseşte 
în ansamblul tuturor proceselor sociale, cât de mult trebuie să intre în cuprinsul unui volum? 
Asupra căror zone putem să ne aplecăm mai cu migală, asupra căror alte astfel de arii de 
dezvoltare a fenomenului comunicational este suficient să deschidem cititorilor perspective pentru 
reflecţie? Cum trebuie să legăm acest evantai de linii de forţă şi zone de umbră pentru ca analiza 
comunicării eficiente să se dovedească ea însăşi eficientă ? 

Iată câteva întrebări la care am încercat să ofer un răspuns adaptat şi util in prima şi apoi - 
dezvoltând schimbări multiple ~ în cea de-a doua ediţie a Comunicării eficiente. Dar ceea ce era 
firesc să se întâmple s-a şi produs, nu brusc, ci lent, din aproape în aproape. Astfel, similar 
oricărui alt fenomen, Comunicarea eficientă a atras după sine multe alte căi de acţiune, acele 
orizonturi pe care le-am lăsat doar deschise în primele două ediţii au necesitat extinderi, anumite 
echilibre au trebuit refăcute. Acest lucru nu ne-a mirat însă. Este firesc ca o carte să crească 
împreună cu cititorul ei, rămânând în esenţă aceeaşi, dar aducându-i acestuia din ce în ce mai 
mult. Este firesc ca o carte să fie un instrument competent şi actual pentru cititorul de ieri, dar mai 
ales pentru cel de astăzi şi de mâine. Şi, de altfel, acest demers nici nu se opreşte aici. Avem 
ambiția ca lucrarea să rămână ceea ce cititorul a hotărât: un volum eficient pe care el l-a primit 
foarte bine şi ne-a obligat la o continuă alertă pentru a putea să-i aducem acel ceva de care are 
nevoie astăzi şi acum. 

Am vorbit despre modificări. În ce au constat acestea ? 

Faţă de cea de-a doua ediţie s-au produs schimbări majore : ele au fost generate de discuţiile 
cu mulţi dintre cei care utilizează această carte în practica de zi cu zi, atât la nivel profesional, cât 
şi în plan personal. De ce mai aveati nevoie ? De mai multă practicizare, de mai multe exemple şi 
de mai multe instrumente ; toate acestea însă fără a renunţa la rigurozitatea ştiinţifică, fără să 
aducem „forme fără fond” în fata dumneavoastră. Desigur cá o carte în egală măsură științifică şi 
practică a fost un proiect foarte ambițios (pe care îl anticipam, de altfel, din cea de-a doua ediţie). 
Astăzi am făcut un nou pas în această direcţie şi am reuşit să dám mai multă suplete, mai multă 
energie informaţiilor pe care vi le oferim. Astfel, am adăugat unele exerciţii la finele capitolelor 
(dar şi mai multe exemplificări în textul propriu-zis), am ilustrat fiecare capitol cu un scenariu care 
suntem convinşi că îşi va găsi corespondenţa în viaţa dumneavoastră de zi cu zi (în orice caz, multe 
dintre ele sunt reelaborări şi restructurări ale unor situaţii reale). 

Ce mai puteam gândi pentru ca acest volum să ofere cele mai bune instrumente pentru ziua de 
azi şi de mâine din viaţa cititorului său? Am reluat problema metodelor de instruire şi de 
dezvoltare personală, metode care au la baza lor, drept mijloc ori chiar în însăşi structura lor 
conceptul pluri valent de comunicare. Probabil că nu greşesc când afirm că veţi găsi aici o colecţie 
generoasă de astfel de metode, cea mai cuprinzătoare până în acest moment din literatura 

românească de profil. Motivația noastră а fost simplă : mulţi Cititori ne-au cerut să le oferim cât 
mai multe căi concrete şi variate de a-şi atinge scopurile. Sunt convins că acum veţi găsi aici mai 


multe motive de reflecţie pentru activitatea dumneavoastră profesională şi pentru modul în care 


veţi înțelege comunicarea de zi cu zi. | 
Acestea sunt schimbările imediate, transformările mari pe care le-am operat în cea de-a treia 


ediţie a Comunicării eficiente. Probabil că cititorul celei de-a doua ediţii, dacă va avea răbdare să 
compare, va găsi multe alte elemente care să-i suscite interesul, la fiecare pagină, aspecte noi, atât 
teoretice, cât şi practice. Cititorului care intră pentru prima dată în contact cu Comunicarea 
eficientă suntem convinşi că îi propunem o experienţă de lectură în egală măsură instructivă şi 
interesantă. Rămâne ca fiecare dintre dumneavoastră să o descopere şi, mult mai important, să vă 
interiorizati aceste noi perspective asupra comunicării pentru a le aplica chiar de acum în viaţa 
personală, pentru a înţelege mai bine acest fenomen şi pentru a face din propria comunicare o 
comunicare eficientă. 


Autorul 
Bucureşti, 2006 


Capitolul 1 


Definiţii, modele şi teorii ale comunicării 


Suv 
ea 


1.1. Preliminarii 


Când intentionám să vorbim despre comunicare, fie şi doar din raţiuni tangentiale la o altă 
temă propusă spre dezbatere, observăm aproape imediat un fenomen interesant: termenul 
de comunicare se prezintă sub forma unei aglomerări conceptuale cu multiple (şi deseori 
neaşteptate) ramificații, fiind văzut drept parte integrantă şi, în acelaşi timp, cuprinzând 
procedural un mare număr de ştiinţe. În acest mod, cercetătorul se află în faţa unui câmp 
extrem de generos de posibilităţi, dar, în aceeaşi măsură, dificil de surprins de către o 
abordare globală ; comunicarea poate astfel să capete accentele unor definiţii lingvistice, 
psihologice şi psihosociale, filosofice, matematice, pedagogice etc. Iată că, aşa cum observă 
Jean Lohisse când se referă la termenul de comunicare: „fiecare domeniu al cunoaşterii. 
are definiţia sau definițiile lui care accentuează, după caz, schimbul, contactul, transferul, 
transportul, energia, informaţia...” (Lohisse, J., 2002, p. 12). 

În faţa unei asemenea varietăţi care ar putea face obiectul unei investigaţii teoretice de 
substanţă, cercetătorul încearcă, desigur, o dublă tentatie: prima ar fi aceea de a strânge 
într-un material exhaustiv aceste multiple nuanţări în ideea dezvoltării unor metodologii de 
graniţă necesare unui educator modern; cea de-a doua ar privi necesitatea găsirii ele- 
mentelor comune tuturor acestor dezvoltări terminologice, în încercarea de a construi o 
definiţie unică, pe principii instrumentale. Este evident că ambele tentaţii conduc spre 
posibile capcane ; însă dacă lucrurile stau în acest fel, ce soluţie putem găsi? 

În cadrul acestei lucrări am preferat, în special, ariile de cercetare din interiorul 
psihologiei sociale, psihologiei organizaționale şi, desigur, pedagogiei (în ceea ce priveşte 
primele două, oportunitatea alegerii este, credem, evidentă: spre exemplu, psihologia 
socială ne propune analize de substanţă privind interacţiunea, iar psihologia organizaţională 
operează cu un concept al grupului de lucru sensibil apropiat de modul în care privim 
construirea echipei educaţionale). Astfel, chiar dacă suntem pe deplin de acord că un 
domeniu al comunicării circumscris unei viziuni integrative asupra fenomenului ar dovedi 
o utilitate practică importantă, considerăm cá, doar din raţiuni didactice, constituirea unei 
ştiinţe de sine stătătoare care să înglobeze într-un tot unitar multitudinea descoperirilor din 
aria comunicării ar putea fi productivă. O primă determinantă a conceptualizării feno- 
menului comunicational ar fi deci aceea cá, la drept vorbind, putem caracteriza ca una 
dintre specificităţile acestui câmp de cercetare (definind un anume mod de interdisci- 
plinaritate, mai precis) faptul că fiecare aspect al comunicării este util în măsura analizei 
sale din perspectiva domeniului care a produs respectivul aspect (şi aceasta în raport cu 
necesităţile concrete care au generat acea nevoie). 

În al doilea rând, comunicarea trebuie privită prin prisma faptului că posedă un trecut, 
un prezent şi un viitor ; conform unei atare viziuni de origine tranzactionalá, comunicarea este 
determinată de o perspectivă dinamică. Este greu să ne imaginăm un proces comunicational 
fără a face apel la aspectele care îl determină, la cauzele acestuia (cauze care se află în 
trecutul mai îndepărtat sau mai apropiat) ; astfel, modalităţile de interrelationare comuni- 
cationalá se bazează pe experienţa noastră în acest domeniu şi iau forma acestei experienţe 
(o persoană care a vorbit în tren cu alte persoane şi s-a simţit bine in aceste condiţii va 
aborda mai deschis comunicarea într-o altă călătorie cu trenul, deşi călătorii din com- 
partiment sunt acum alţii). Viitorul afectează, de asemenea, comunicarea. Dacă, spre 
exemplu, dorim ca relaţia de comunicare să continue, vom comunica cu persoana respectivă 
în această direcţie în prezent („Mulţumesc pentru tratatie", va spune un musafir care s-a 
bucurat de vizită, „totdeauna mă simt bine când trec pe la dumneavoastră”). În acelaşi 
timp, comunicarea este un proces irepetabil şi ireversibil ; fiecare experienţă de comunicare 
este unică, iar două experienţe de comunicare nu pot fi perfect identice. Experienţa de 
comunicare produce schimbări în persoanele implicate, schimbări care vor conditiona acest 
deziderat. În acest sens, reamintim cititorilor o perspectivă din care, desigur, au privit 
anumite momente ale vieţii lor: ati spus ceva ce nu doreati, dar nu ati mai putut să vă luaţi 
vorbele înapoi, să fie ca şi când nu le-aţi fi rostit niciodată. 


1.2. De la definiţii la modele ale comunicării 


Referindu-ne la definirea comunicării, aminteam că suntem puşi în faţa a două direcţii de 
acţiune teoretico-metodologică aparent contradictorii. Prima ne aduce în atenţie multi- 
tudinea studiilor care includ comunicarea şi aparenta simplitate şi claritate a domeniului 
studiat ; în această perspectivă se înscriu cele mai multe dintre definițiile actuale asupra 
comunicării şi unele dintre modelele care o privesc pe aceasta. O astfel de perspectivă 
reprezintă o rezultantă a faptului că procesul comunicării a făcut obiectul unor studii 
numeroase, dar mai degrabă ca necesitate a explicitării unor terţe domenii. 

Cea de-a doua direcţie priveşte numeroasele studii destinate comunicării într-o viziune 
aditivă (pe când prima oferea un cadru de lucru structurativ, păstrând în interiorul 
definiţiilor doar elementele comune), în sensul cumulării tuturor deschiderilor operate de 
către acestea. O astfel de perspectivă se regăseşte mai greu în interiorul paginilor destinate 
comunicării, fiind nemanifestă, percepută mai degrabă ca o necesitate interioară decât ca 
un fenomen concret. 

În fapt, ceea ce deosebim ca o contradicţie la aceste două direcţii reprezintă doar 
intersectarea a două planuri: primul, cel instrumental, oferă un cadru structurat şi coerent 
al utilizării comunicării ; cel de-al doilea, cel de investigaţie şi analiză, aduce în atenţie 
dinamica procesului de comunicare ca atare. În ceea ce ne priveşte, considerăm această 
intersecţie a planurilor drept un element de complementaritate tocmai ţinând cont de 
adresabilitatea lor diferită ; iată perspectiva din care vom examina în continuare matricea, 
în care vom integra câteva dintre modurile de definire a comunicării. 

În multe dintre capitolele rezervate domeniului se preferă primul plan, cel instrumental, 
rezultatul fiind o definiţie directă şi focalizată a comunicării ; spre exemplu, „comunicarea 
este un proces în care oamenii îşi împărtăşesc informaţii, idei şi sentimente” (Hybels, 
Weaver, 1986, p. 6), „comunicarea este procesul prin care o parte (numită emiţător) 
transmite informaţii (un mesaj) unei alte părţi (numită receptor)" (Baron, 1983, p. 313) ori 

„comunicarea se referă la acţiunea, cu una sau mai multe persoane, de trimitere şi receptare 
a unor mesaje care pot fi deformate de zgomote, are loc într-un context, presupune anumite 
efecte şi furnizează oportunităţi de feedback” (DeVito, 1988, p. 4). 

Un instrument de lucru util pentru trecerea în cel de-al doilea plan ne oferă Ross (Ross, 
1986, p. 8), care ne prezintă un inventar al definiţiilor comunicării : 


e „Comunicarea reprezintă interacţiunea socială prin sistemul de simboluri şi mesaje” 
(George Gerbner) ; 

e „Comunicarea îşi focalizează interesul central pe acele situaţii comportamentale în care 
o sursă transmite un mesaj unui receptor, cu intenţia manifestă de a-i influenţa com- 
portamentele ulterioare” (Gerald R. Miller) ; 

e „Comunicarea este realizarea socială în comportamentul simbolic” (A. Craig Baird şi 
Franklin H. Knower) ; 

e „Comunicarea este procesul transmiterii structurii între componentele unui sistem care 
poate fi identificat în timp şi spaţiu” (Klaus Krippendorf) ; 

e „Comunicarea este o funcţie socială..., o distribuţie a elementelor comportamentului 
sau un mod de viaţă alături de existenţa unui set de reguli... Comunicarea nu este 
răspunsul însuşi, dar este, într-un mod esenţial, un set de relaţionări bazate pe trans- 
miterea unor stimuli (semne) şi evocarea răspunsurilor” (Colin Cherry) ; 

e „Comunicarea se petrece în clipa în care persoanele atribuie semnificaţie Е 
referitoare la comportament” (C. David Mortensen) ; 

e „Comunicarea reprezintă un proces de viaţă esenţial, prin care animalele şi oamenii 
generează sisteme, obţin, transformă şi folosesc informaţia pentru a-şi duce la bun 
sfârşit activităţile sau viaţa” (Brent D. Ruben) ; 

e „Comunicarea... constă... în atribuirea unui sens semnelor..., perceperea înţelesului” 
(Gary Cronkhite). 


Însuşi Ross, atunci când încearcă să ofere o definiţie proprie a comunicării, remarcă un 
fapt pe care îl considerăm deosebit de important : nu doar că actul de comunicare reprezintă 
un proces, dar este unul mutual, mai precis, fiecare parte o influențează pe cealaltă în 
fiecare clipă. Autorul spune că procesul comunicării este „întotdeauna schimbător, dinamic 
şi reciproc” (Ross, 1986, p. 9). De aceeaşi parte se situează şi T.K. şi M. Gamble, care 
definesc comunicarea ca fiind „un transfer deliberat sau accidental al înţelesului” (Gamble, 
Gamble, 1993, p. 6). 

De altfel, dificultatea definirii comunicării este dată şi de diversitatea unghiurilor de 
vedere sub care aceasta poate fi privită ; spre exemplu, J. Gordon precizează că „percepţia, 
atribuirea, motivaţia, precum şi personalitatea şi dezvoltarea fiecăruia dintre comunicatori 
influenţează modul în care o persoană receptează informaţia transmisă de către alta” 
(Gordon, 1983, p. 223). Astfel, Gordon propune un alt tip de definire a comunicării prin 
variabilele pe care aceasta le implică, perspectivă utilă dacă intenţionăm să întreprindem o 
analiză comprehensivă a fenomenului. 

Interesantă din acest punct de vedere ni se pare şi definiţia comunicării oferită de 
Roberts şi Hunt, care precizează că aceasta este „dobândirea, transmiterea şi ataşarea unui 
înţeles informaţiei” (Roberts, Hunt, 1991, p. 225); chiar dacă autorii citati pun un accent 
important pe valoarea comunicationalá a emiţătorului, introducerea unui element la o 
primă vedere precomunicaţional ~ şi anume, cel de obținere, de căutare şi posesiune a 
informaţiei – în procesul propriu-zis al comunicării reprezintă o contribuţie valoroasă din 
punct de vedere didactic. 

Din această perspectivă, modul cum este obţinută o anumită informaţie, cum capătă un 
referential pentru cel care o transmite şi cum se transformă apoi în mesaj reprezintă un 
factor comunicational important, depăşind o viziune simplistă asupra procesului, potrivit 
căreia comunicarea începe strict în momentul în care o persoană transmite o informaţie. 
Continuând ideea, considerăm că este util să echilibrăm acest punct de vedere prin utilizarea 
aceluiaşi spectru observational asupra receptorului ; astfel, acesta, la rândul sáu, conduce 
actul comunicational mai departe decât simplul feedback la mesajul oferit de către emiţător, 
până la activităţi ulterioare spaţiului comunicaţional propriu-zis (când, spre exemplu, 
emițătorul nu mai este prezent fizic), atunci când informaţia primită prin activitatea de 
comunicare este utilizată. 

La rândul său, Longenecker precizează că, în definirea comunicării, „este important să 
notăm ce este transmis prin comunicare (...) opinii, predicții, sugestii, idei, toate sunt 
cuprinse în comunicare” (Longenecker, 1969, p. 492). Definirea comunicării în special 
din perspectiva mesajului însuşi, nu a celui care transmite sau care primeşte mesajul (deşi, 
implicit, se face apel şi la aceştia), prefigurată de către autorul citat, constituie o viziune 
instrumentală pe care, de altfel, o împărtăşim. 

Merită menţionată şi modalitatea de definire la care apelează Luthans ; acesta, refe- 
rindu-se la comportamentul de comunicare, face un inventar util pentru o definiţie a 
comunicării ca atare: el vorbeşte despre includerea tuturor aspectelor comunicării: 
„comunicare verticală, orizontală, laterală ; orală, scrisă, ascultare, citire, metode, medii, 
moduri, canale, reţele, fluxuri informaţionale ; interpersonală, intrapersonală, interorgani- 
zationalá, intraorganizationalá" (Luthans, 1985, p. 423). 

Dupá cum se poate constata, chiar dacá la o primá vedere definirea comunicárii ar 
putea párea un act simplu, ín realitate, tocmai vasta intindere a conceptului si cotidianul 
practicii comunicationale ridică probleme, delimitările terminologice revelándu-se în fapt 
drept un proces destul de complex şi de laborios. Trecând în revistă numeroase definiţii, 
McQuail, citându-l pe Dance, a precizat cincisprezece astfel de formulări, în încercarea de 
a oferi o definire completivă, fiecare dintre ele punând accentul asupra unui alt aspect sau 
unei alte componente : 

- simboluri, vorbire, limbaj ; 

- înțelegerea - receptarea, nu transmiterea mesajelor ; 

- interacțiune, relaţie – schimbul activ si coorientarea ; 

- reducerea incertitudinii — ipotetică dorinţă fundamentală, care duce la căutarea de 
informaţie în scopul adaptării ; 

- procesul - întreaga secvenţă a transmiterii ; 

- transfer, transmitere – mişcare conotativă în spaţiu şi timp; 

- legătură, unire - comunicarea în ipostază de conector, de articulator ; 

- trăsături comune - amplificarea a ceea ce este împărtăşit sau acceptat de ambele părţi ; 

- canal, purtător, rută — o extensie a „transferului”, având ca referinţă principală calea 
sau „vehiculul” (sistem de semne sau tehnologie) ; 

- memorie, stocare – comunicarea duce la acumularea de informaţie si putem „să 
comunicăm cu” astfel de depozite informative ; 

- răspuns discriminatoriu — accentuarea acordării selective de atenţie si a interpretării ; 

- stimuli - accentuarea caracterului mesajului în cauză, a răspunsului sau a reacției; 

- intenție - accentuează faptul că actele comunicative au un scop; 

- momentul şi situaţia — acordarea de atenţie contextului actului comunicativ ; 

- putere - comunicarea văzută ca mijloc de influenţă. 

În încercarea de a sintetiza muiţimea de variabile identificate şi stocate de aceste 


definiţii, în literatura de specialitate întâlnim o mulţime de modele ale comunicării (de 
altfel, putem spune că majoritatea autorilor care s-au ocupat de problematica actului de 
comunicare au încercat să ofere un astfel de model); acestea au o valoare instrumentală, 
în sensul că dezvoltă, aşa cum am amintit, mult mai pregnant posibilităţile de dinamică a 
procesului comunicational ca atare. O analiză utilă o întâlnim in A Dictionary of Communi- 
cation and Media Studies, de James Watson şi Anne Hill (1993), dintre modelele menţionate 
aici amintind : 


Unul dintre modelele cele mai cunoscute ale comunicării (figura 1) este cel pe care l-au 
propus C. Shannon şi W. Weaver încă din 1949 şi care a fost reluat în multe dintre 
cercetările ulterioare asupra fenomenului comunicării (vezi, spre exemplu, Steers, 
1988, p. 384; Roberts, Hunt, 1991, p. 225 etc.), suferind desigur, prin aceasta, o serie 
de adaptări - un exemplu în acest sens fiind să i se acorde elementului de feedback o 
importanţă pe care autorii iniţiali nu au consacrat-o, dar a constituit obiect de studiu 
pentru cei care s-au aplecat ulterior asupra modelului celor doi autori; avantajul 
principal al modelului amintit aici este acela al simplităţii procesului şi, astfel, al unei 
funcţionalităţi mai directe a dimensiunilor procedurale pentru diferitele ştiinţe care 
utilizează, în mod adaptat la necesităţile proprii, comunicarea. 


Ataşarea unui înţeles informaţiei i 


mediu 


Perturbări, zgomote şi alţi factori externi 





Figura 1. Procesul comunicării. Adaptare după modelul lui Shannon şi Weaver 


Modelul lui Andersch, Staats şi Bostrom (figura 2) ne introduce o altă arie de observaţie 
asupra relaţiei dintre emiţător şi receptor în comunicare : autorii fac apel la o imagine 
circulară a comunicării. Se cuvine, de asemenea, remarcat faptul că „emițătorul si 
receptorul nu sunt separati în detalierea grafică a acestui model, fiind evident spaţiul de 
continuitate, care propune o anumită interşanjabilitate între cele două roluri. O altă 
specificitate a acestui model este aceea că trimite în centrul schemei de comunicare 
mediul şi stimulii care pot veni din acesta, fiind evidentă o opţiune pentru dezvoltarea 
unei balante dinamice între căutarea informaţiei de către emiţător în mediu şi reactuali- 
zarea comunicării în acelaşi mediu de către receptor - fapt asupra căruia am stăruit 
atunci când am deosebit între tendinţele existente privind definirea comunicării. 

Figura 2. Procesul comunicării. Adaptare după modelul lui Andersch, Staats şi Bostrom 


e David K. Berlo a iniţiat ceea ce s-a denumit modelul SMCR (Sursă, Mesaj, Canal, 
Receptor) privind comunicarea (figura 3); privitor la acest model, relevante pentru 
ambii parteneri în comunicare (emiţător şi receptor) sunt cultura şi sistemul social în 
care are loc actul de comunicare. Modelul lui Berlo pune un accent deosebit pe extinderea 
repertoriilor comunicatorilor, în vederea realizării cât mai multor conexiuni şi a unui 
repertoriu comun, aceasta realizându-se şi la nivelul valorilor sau al atitudinilor 
emitátorului ori receptorului (aceste aspecte au o importanţă instrumental-didactică 
deosebită). În acest mod, autorul introduce câteva elemente deosebit de utile în analiza 
emitátorului (sursei) şi a receptorului, care presupun un echilibru dinamic al actului de 
comunicare : spre exemplu, dacă cele mai multe abordări ale comunicării pun accentul 
pe constituirea unor deprinderi bune de comunicare la nivelul emiţătorului, ele pierd din 
vedere faptul că aceleaşi deprinderi de comunicare trebuie să se regăsească la receptor 
pentru ca procesul de comunicare să fie eficient. În acelaşi mod tratăm dezvoltarea unor 
atitudini pozitive faţă de actul de comunicare la ambii parteneri comunicationali. 


Un exemplu poate fi edificator în acest sens: să zicem că aveţi de făcut o prezentare 
publică şi pentru asta faceţi eforturi însemnate pentru a vă optimiza modul de transmitere 
a informaţiei. Procesul nu va fi însă suficient. Dacă publicul căruia vá adresati nu are 
abilităţi de a asculta mesaje de complexitatea celui pe care doriţi să îl transmiteti ori îi 
lipseşte capacitatea de concentrare pe o perioadă mai îndelungată (cum este timpul alocat 
conferinţei dumneavoastră) succesul prezentării pe care o întreprindeţi va fi unul relativ. 
Mai mult decât atât, există riscul ca atitudinea dumneavoastră să se transmită (pe alte canale, 
dintre care cel mai semnificativ este cel nonverbal) şi publicului. Vorbitorii cu experienţă 
ştiu că, orice ar face, o stare negativă proprie pe care o au (propria plictiseală vis à vis de 
subiect ori oboseala, tensiunea, stresul etc.) va fi preluată de către ascultători. Dimpotrivă, 
dinamismul, satisfacția şi implicarea vorbitorului în ceea ce prezintă au aceleaşi şanse de 
a fi stimulatori în plus pentru a asculta un mesaj. 

Figura 3. Adaptare după modelul SMCR al lui Berlo privind comunicarea 


e Modelul lui George Gebner (figura 4) este văzut de James Watson şi Anne Hill drept 
poate cel mai comprehensiv model al comunicării, relaţia dintre formă şi conţinut fiind 
pentru acest autor una dinamică şi interactivă; de asemenea, o variabilă văzută ca 
importantă din punct de vedere educaţional este balanţa dintre acces şi control. 

Selecţia conţinutului controlului comunicării 
Disponibilitatea 


Accesul la canalele de 
comunicare, controlul mediilor 
























perceptivă Perceperea 
S E afirmatiei 

i М Selecţia despre 
Formă | Conţinut Conţinutului eveniment 


Disponibilitatea 





Figura 4. Procesul comunicării. Adaptare după modelul lui Gebner 


e Modelul lui Joseph DeVito (figura 5) include în aria comunicării câteva elemente pe 
care le-am subliniat atunci când am făcut referire la definiţia lui Roberts şi Hunt asupra 
comunicării ; mai mult, aceste „efecte” — care sunt anterioare şi posterioare actului de 
comunicare, aşa cum este privit acesta în mod curent — se situează în interiorul spectrului 
larg al contextului comunicării : 











Imaginea de sine 
a emitátorului 


Structura de 


personalitate a 
emitátorului 


Mediul social al 


emiţătorului 


Presiunile şi 
constrângerile la 
care trebuie să 
facă faţă 
emițătorul 


a. selectarea şi restructurarea e. 
conţinutului ; : 
b. presiunea sau constrân- f. 

gerea venită din partea 


mesa jului ; 


c. presiunea sau constrân- g. 


gerea venitá din partea 


mediului ; 


d. imaginea emiţătorului h. 


despre receptor ; 


CONTEXTUL 
COMUNICĂRII 





imaginea receptorului 
despre emiţător ; 
feedback spontan de la 
receptor ; 


selecţia efectuată de către 
receptor din mediu ; 


efectul, experienţa 
conţinutului ; 


Imaginea de sine 
a receptorului 


Structura de 
personalitate a 
receptorului 


Grupul din care 
face parte 
receptorul 


Mediul social al 
receptorului 


presiunea sau constrân- 
gerea venită din mediu ; 
imaginea receptorului 
asupra mediului. 


Figura 6. Procesul comunicării de masă. Adaptare după modelul lui Maletzke 

Preluăm aici şi modelul lui Maletzke (figura 6) privind procesui comunicării de masă, 
deoarece acesta aduce în atenţie o seamă întreagă de elemente pe care modelele mai 
simple de comunicare le ignoră ori le tratează superficial ; această complexitate relativă 
a modelului a suscitat critici în urma unor cercetări ulterioare, deoarece, prin încercarea 
de a obţine un maximum de indicatori, autorul se îndepărtează de la criteriul de utilitate 
necesar unui astfel de model. Totuşi, considerăm că această analiză complexă pe care 
o efectuează Maletzke este favorabilă unei dezvoltări comprehensive a incidentei pe 
care un evantai extrem de larg, de variabile o au în câmpul comunicării : 


A Mesaj 
Intenţii private 


Verbal sau 
nonverbal 


Interpretări ale intenţiilor după comportament 





Mesaj Efecte asupra lui 
B 


verbal sau 


nonverbal T 
Intentii private 


Figura 7. Procesul comunicării. Adaptare după modelul Richard şi Patricia Schmuck 


S.L. Becker a închipuit, la rândul său, un model al comunicării, bazându-se pe ipoteza 
Că, în realitate, mesajele acţionează rareori în mod singular; în acest mod, el şi-a 
întemeiat concepţia pe evidenţierea comunicării drept un mozaic al surselor de influenţă ; 
privită astfel, comunicarea este un proces complex, definit de extrem de multe straturi, 
unele dintre acestea acţionând în mod contradictoriu. 

Modelul comunicării ca proces reciproc de influenţe (figura 7), oferit de către Richard 
şi Patricia Schmuck (Schmuck, Schmuck, 1992, p. 245), prezintă o altă viziune asupra 
fenomenului, focalizând atenţia pe schimbările implicite şi pe interacţiunea care are loc 
în cadrul comunicării, astfel încât vom avea de-a face cu o dimensiune dublă: pe de o 
parte, cu cea de start al comunicării şi, pe de alta, cu cea de transformare, care 
introduce o variabilă bună de exploatat şi în cadrul procesului didactic. 

Din punct de vedere didactic, este deosebit de util modelul lui Torrington (Torrington, 
Hall, 1991, p. 137), deoarece acesta ne oferă o viziune procesual-instrumentală asupra 
fenomenului comunicării, cu funcţionalitatea unor puncte de control bine venite în 
evoluţia acestuia (observăm că atât rolurile de emiţător, cât şi cele de receptor sunt 
văzute ca subintelese, accentul punându-se pe activităţile rezultate, şi anume pe cele de 
codare şi, respectiv, decodare a mesajului) : 

Tabelul 1. Adaptare după modelul lui Torrington asupra procesului de comunicare 


STADIUL 


Decizia asupra mesajului ; 
Selectarea cuvintelor potrivite ; 
Înțelegerea receptorului са 
persoană. 

Seieciarea mediuiui de 
transmitere potrivit ; 
Trimiterea mesajului ; 

Oferirea semnalelor nonverbale. 


CODAREA 


TRANSMISIA 


MEDIUL 


perturbare ; 
Limitarea apariţiei distorsiuni- 
lor la nivelul mesajului. 


Primirea mesajului ; 
Ascultarea interactivă. 


RECEPȚIA 
DECODAREA 
FEEDBACK 


Oferirea de sens mesajului ; 


Înțelegerea emitátorului ca 
persoană. 


Codarea răspunsului ; 
Pornirea noului mesaj. 


PROCESUL 


PUNCTELE DE CONTROL 


Clarificarea obiectivelor ; 
Percepția asupra aşteptărilor receptorului ; 
Perceperea impactului emoţional al mesajului. 


Atenţia asupra numărului de idei transmise ; 
Consistenta dintre mesajele verbale şi cele 
nonverbale ; 

Observarea nivelului de apropriere a mesajului 
Evitarea întreruperilor şi zgomotelor ; 
Observarea mediului de transmitere 

(dacă a fost ales corect sau nu). 


Atenţia asupra propriilor expectatii privind 
mesajul ; 

Găsirea unor modalităţi de testare a înţelegerii 
mesajului. 

Clarificarea intelesului dorit de către emiţător ; 
Identificarea motivatiilor transmiterii mesajului ; 
Ce trebuie făcut dacă mesajul nu întruneşte ; 
credinţele şi opţiunile valorice ale receptorului. 
Pentru derularea în continuare a comunicării : 
zâmbet, aprobări etc. ; 

Pentru a opri comunicarea : exprimarea 
dezinteresului, oprirea contactului vizual. 





Sintetizând mai multe direcţii de cercetare din literatura de specialitate, Denis McQuail 


(1999) ne propune un model al comunicării axat asupra situaţiei şi dezvoltat de-a lungul 
unei axe activ-pasiv. Aceste două atribute oferă o combinatorică în raport cu emițătorul sau 
receptorul, conducând la patru situaţii : 


1. 


Cazul transmiţător activ-receptor pasiv (situaţie cunoscută drept modelul transferului 
intenţionat de informatie) îşi regăseşte exemplificarea elocventă în cadrul şcolar traditio- 
nal. Astfel, într-un învăţământ de sorginte expozitivă consemnăm implicarea cadrului 
didactic şi neimplicarea elevilor/studentilor, procesul instructiv-educativ desfăşurân- 
du-se са act de comunicare unidirecţională ; un asemenea model se bazează pe eficienţa 
transmiţătorului pentru a întreţine procesul de comunicare ; 

La polul opus, întâlnim cazul unui transmiţător pasiv si al unui receptor activ. De data 
aceasta putem încadra situaţia în educaţia permanentă în care persoana îşi dezvoltă 
strategii active de căutare, îşi construieşte şi evaluează propriul traiect instructiv-edu- 
cativ ; | 

Din punct de vedere comunicaţional, eficienţa este produsă de cazul transmiţător activ- 
-receptor activ (Caracteristic dialogului, dezbaterii, negocierii). Pentru a se realiza 
acest fenomen, atât transmitátorul, cât şi receptorul trebuie să posede deprinderi de 
comunicare eficientă (prezentare eficientă la emiţător, ascultare eficientă la receptor) ; 
Ultima situaţie, caracterizată de o transmitere şi o receptare deopotrivă pasive o putem 
întâlni frecvent (în învăţământ, ea poartă denumirea de educaţie informală) ; ca întindere, 

acest timp de comunicare are cea mai mare extensie. Principalele dezavantaje constau 
în lipsa de selecţie a transmiterii-receptării mesajelor, preponderența elementelor 
variabile/întâmplătoare. 


Am prezentat aici aceste modele, deoarece ele reprezintă, de cele mai multe ori, o 
perspectivă sistemică şi dinamică totodată ; în fapt, aşa cum am putut observa mai devreme, 
chiar şi unele definiţii mai extinse ale fenomenului comunicării pot intra sub incidenţa 
instrumentală a dezvoltării unor modele. Pe de altă parte, prin analiza pe care am între- 
prins-o în aceste delimitări conceptuale, am putut identifica anumite segmente/componente 
specifice, care îndeplinesc roluri distincte sau conjugate în cadrul procesului comunicational 
ca atare: este vorba despre funcţiile de emisie/receptie, despre canalul prin care are loc 
comunicarea, despre mesajul propriu-zis cu specificităţile sale (incluzând fenomenele de 
codare şi decodare), despre feedback etc. 


1.3. Teorii ale comunicării 


Atunci când încercăm să trecem în revistă principala arie de teorii care au drept scop 
explicitarea fenomenului comunicational, ne lovim de o barieră aparent paradoxală : dificul- 
tatea de a identifica teorii „pure” ale comunicării. Aria teoriilor înscrise în literatura de 
specialitate drept teorii ale comunicării reprezintă cuantumul teoriilor explicative din 
diferite domenii: psihologie, pedagogie, sociologie, lingvistică, matematică etc. (avem 
aceeaşi problemă pe care am remarcat-o în cazul definiţiilor şi modelelor). Comunicarea 
este un domeniu inclus, in mod natural, atât în dinamismul proceselor sociale – văzute în 
toată aplicabilitatea lor -, cât şi, în mod simultan, un factor explicativ al acestora ; datorită 
acestei perspective extinse, comunicarea capătă un bogat istoric într-o varietate de teorii 
ale fenomenelor sociale în ansamblu. 

Dificultatea însă abia acum începe: în contemporaneitate, mulţi cercetători din dome- 
niul ştiinţelor sociale (şi nu numai) au reclamat studiul aleatoriu al unui domeniu atât de 
important şi au subliniat necesitatea constituirii comunicării ca domeniu de cercetare 
autonom. Această tendinţă - de altfel, perfect justificată de evoluţia ariilor de cercetare - 
ne introduce concomitent într-un impas de sorginte axiologică şi epistemologică. Demersul 
în cauză trebuie să răspundă la o întrebare simplă în aparenţă: poate comunicarea să fie 
disociată de procesele psihosociale pe care le însoţeşte şi care i-au stat drept justificare la 
propria naştere? 

Această dualitate este deopotrivă un risc, dar şi o şansă pentru studiul unei ştiinţe a 
comunicării. Riscurile sunt evidente, dar oportunităţile sunt în egală măsură importante 
dacă nu chiar mai importante. Este – probabil – indiscutabilă şi inevitabilă constituirea 
unei ştiinţe a comunicării de sine stătătoare, fără ca acest lucru să însemne că această 
ştiinţă trebuie să urmeze tradiţia intradisciplinară a domeniilor mai mult sau mai puţin 
»clasice" (este, poate, un lucru bun că necesitatea constituirii domeniului comunicării - de 
altfel, una dintre cele mai vechi arii de cercetare socială şi experimentare a umanităţii - ca 
ştiinţă poate să aibă astăzi o nouă determinare din perspectiva studierii domeniilor inter-, 
pluri- şi transdisciplinare). Este evident că efortul de concretizare a comunicării ca ştiinţă 
va conduce la realizarea a ceea ce denumim astăzi megastiinte (cu tot ceea ce implică acest 
lucru la nivelul conexiunilor cu multiple discipline, deja constituite) ; comunicarea devine 
astfel o megastiintá care, departe de a extrage corpusul teoretic şi metodologic din ştiinţele 
care au studiat-o în mod implicit, le va oferi acestora un nou avânt, precum şi instrumente 

avansate de cercetare, reunind eforturile unor direcţii de acţiune diferenţiate. Aşa cum 
sperau Rosenblueth şi Wiener să se întâmple încă de la jumătatea secolului trecut, „adevă- 
rata explorare a acestor pete albe de pe harta ştiinţei poate fi întreprinsă numai de un 
colectiv de oameni de ştiinţă, fiecare specialist în domeniul său, dar posedând totodată 
cunoştinţe fundamentale din domeniile colegilor săi. În plus, este necesar ca toti să fie 
obişnuiţi să lucreze împreună, să cunoască deprinderile intelectuale ale celorlalţi, să 
aprecieze importanta ideilor noi emise de colegi înainte ca aceste idei să fi căpătat o 
expresie formală definitivă” (apud Wiener, 1966, p. 23). 

Acest travaliu imens, de reconsiderare a unor contribuţii în lumina altora, de ajustare, 
îmbinare şi reevaluare a unor studii din perspectiva tuturor celorlalte discipline, precum 
şi - selectiv — din a comunicării înseşi, este unul dintre obiectivele pe care această carte, 
dar şi altele care îi vor urma şi le propun. Este evident că schimbarea preconizată nu se va 
petrece peste noapte, dar tendinţele de structurare şi de extensie a fenomenului comunicării 
sunt clare în ceea ce ne priveşte şi – de aceea - ne vom strădui să ne indreptám analiza şi 
investigaţiile în această direcţie. În acest capitol vom face o scurtă incursiune în ceea ce 
astăzi, în literatura de specialitate, distingem sub denumirea de teorii ale comunicării. 


> Teoria matematică asupra comunicării. Teoria informaţiei (numită şi teoria mate- 
matică asupra comunicării) a avut un ecou însemnat asupra modului în care putea fi înţeles 
şi conceptualizat procesul comunicării, datorită câtorva caracteristici definitorii: dintre 
acestea, cea mai importantă a fost aceea că autorii, Claude Elwood Shannon şi Warren 
Weaver (a căror formaţie inginerească l-a făcut pe Jean Lohisse [2002] să o denumească „о 
teorie a inginerilor”), au propus un model liniar şi relativ simplu asupra comunicării (pe 
care l-am descris anterior). Cercetările lor au vizat un obiectiv precis, acela de a căuta 
mijloace mai rapide şi mai sigure de a transporta informaţia, de a identifica un sistem care 
să utilizeze cu maximum de eficienţă canalele de comunicare. Pragmatismul acestui demers 
se concretiza în valoarea aplicativă a cercetărilor: studiile au fost efectuate în 1948 de 
către Shannon, în laboratoarele companiei Bell Telephone, SUA, un an mai târziu, acestor 
studii adăugându-li-se contribuţiile lui Weaver; pentru cei doi autori, mesajul capătă - în 
această arie de cercetare - un conţinut obiectiv care transgresează importanţa emiţătorului 
ori pe cea a receptorului. Shannon şi Weaver au urmărit să dezvolte o teorie care să le 
permită să abordeze problema transmiterii unei cantităţi maxime de informaţie şi să 
analizeze fiecare canal de comunicare prin prisma acestei eficiente ; Shannon caracterizează 
fenomenul comunicării drept „reproducerea într-un punct dat, în mod exact sau apro- 
ximativ, a unui mesaj selecționat într-un alt punct” (apud Mattelart, Mattelart, 2001, 
p. 44). În studiul comunicării se identifică astfel trei niveluri ale problemelor : 


A. Problemele tehnice – cu câtă acuratețe pot fi transmise simbolurile comunicării ? ; 

B. Problemele semantice – cât de precis poartă simbolurile transmise înțelesurile dorite ? ; 

C. Probleme legate de eficienţă - cát de eficient va influenţa conduita, în direcţia dorită, 
înţelesul recepționat? Din studiul modelului matematic asupra comunicării devine 
evident, aşa cum observă şi J. Fiske (2002), cá Shannon si Weaver oferă un răspuns 
adaptat doar la primul nivel (A), acesta fiind şi cel pe care cercetarea celor doi îşi 
propusese să-l explice iniţial (încercarea de determinare a ariei de influenţă a modelului 
în celelalte niveluri a fost cea care a adus şi principalele critici ale acestei teorii). 


Importantă pentru aria comunicării este introducerea termenilor de zgomot şi incer- 
titudine, care i-ar putea afecta eficienţa şi termenului de redundantá. Pentru măsurarea 
informaţiei, cei doi autori reiau termenul de bit (binary digit), prezent într-o formă sau alta 

în cercetările anterioare (cum ar fi cele ale lui R. Hartley), desemnând, de fapt, o alegere 
duală de tip da/nu (un bit fiind desemnat ca informaţie furnizată de un semn de probabilitate 
14 - o variantă din două posibile). Dacă dorim să aflăm, spre exemplu, nivelul de şcolaritate 
al cuiva, vom pune mai multe întrebări la care se poate răspunde cu da sau nu: Mai este 
inclus în şcoală sau nu? Dacă răspunsul este da, urmează o altă întrebare: Este în 
învăţământul preuniversitar sau universitar ? Dacă este în învăţământul preuniversitar, este 
la nivel secundar I (primar sau gimnazial) sau la nivel secundar П (liceal)? Dacă este la 
nivel secundar 1, este ia nivel primar sau gimnazial? Dacă este la nivel primar, conform 
teoriei, cuvântul primar conţine 4 biţi de informaţie (pentru că a trebuit să exprimăm patru 
alegeri pentru a intra în posesia informaţiei pe care o doream). 

Teoria informaţiei încearcă să explice comunicarea, definind o balanţă între conceptele 
de zgomot (informaţia care circulă pe un canal este ameninţată de zgomot, de perturbări de 
natură aleatorie care o pot deforma sau altera) şi redundantá (modul de a optimiza 
comunicarea afectată de zgomot prin repetarea unor semnale sau prin folosirea acestora 
într-o mai mare măsură decât ar fi necesar). Este important să reținem faptul că, dacă 
eliminarea elementelor redundante face comunicarea mai economică, această operaţie o şi 
expune însă la acţiunea zgomotelor. lată de ce putem face economie în transmiterea unor 
informaţii foarte probabile, dar trebuie să avem grijă să repetăm informaţiile a căror 
probabilitate este mai puţin evidentă pentru interlocutorul nostru (deoarece tendinţa firească 
este, atunci când receptăm un mesaj, să verificăm acurateţea acestuia din perspectiva 
probabilității sale). Pentru aceasta, se observă o sursă majoră de redundantá prin elementele 
de convenție stabilite asupra intelesului cuvintelor între părţi (dacă spunem, spre exemplu, 
„Şcoala este un loc în care elevii învaţă”, această formulare este guvernată de o convenţie 
în ceea ce priveşte rolul şcolii şi, astfel, decodarea ei este facilă ; dacă vom spune „Şcoala 
este un loc în care elevii se distrează”, mesajul este mai puţin convenţional şi trebuie deci 
să aducem mai multe informaţii pentru a fi siguri că s-a înţeles ceea ce doream să 
transmitem) (vezi termenul de redundantá si la paragraful despre mesaj ca element com- 
ponent al actului de comunicare). 

Teoria informaţiei a avut un ecou important asupra teoriilor comunicării; chiar dacă 
S-au evidenţiat ulterior o serie de limite, îndeosebi de către reprezentanţii ştiinţelor sociale — 
aşa cum se va vedea mai departe - anumite aspecte subliniate de teoria informaţiei rămân 
importante pentru câmpul cercetărilor comunicationale. Berger (1987) a fundamentat chiar 
o latură a teoriei informaţiei, intitulată teoría reducerii incertitudinii, el sugerează cá 
oamenii comunică pentru a reduce incertitudinea (de orice tip - informaţională, de 
relationare etc.) şi prin aceasta să-şi facă mediul mai predictibil. Evidenţiind meritele 
teoriei informaţiei în structurarea şi clarificarea dimensiunilor comunicării, nu trebuie să 
uităm totuşi că există tipuri de comunicare - cea artistică, spre exemplu - care, dimpotrivă, 
sunt focalizate pe dezvoltarea ambiguitátii, incertitudinii, neclarificării. În cadrul comu- 
nicării artistice (sau a comunicării informale), ambiguitatea este ridicată, iar experienţa 
este negociabilá pentru receptor; se dezvoltă un grad relativ ridicat de toleranţă faţă de 
varietatea şi subiectivitatea percepţiei, considerându-se că receptorul îşi structurează 
propriul univers în momentul direct al receptării; această opoziţie între comunicarea 
artistică şi comunicarea ştiinţifică, spre exemplu, defineşte limitele teoriei informaţiei. 


» Teoria cibernetică. La Massachusetts Institute of Technology, Shannon a audiat 
cursurile unui alt nume important în ştiinţele comunicării: este vorba despre Norbert 
Wiener, considerat părintele ciberneticii, cercetător care a intenţionat să dezvolte o ştiinţă 

generală a comunicării, aplicabilă deopotrivă omului şi maşinii. Wiener continuă, prin 
curentul creat, studiile abordării sistemice (la baza căreia regăsim numele biologului 
Ludwig von Bertalanffy), care tindea să se focalizeze pe interacţiunile dintre elementele 
componente ale unui întreg, să vadă sistemul în perspectiva unei mulţimi dinamice, capabile 
de relationári variate şi în permanentă schimbare. Cibernetica (termen care derivă din 
greacă şi înseamnă «cârmaci, conducere») pune accent pe feedback, care cuprinde pro- 
cedeele de control ce permit unui sistem să se adapteze la modificările contextului. 
Exemplul dat de Wiener pentru a descrie dimensiunea operaţională a termenului de feedback 
este edificator : „Când vrem ca o mişcare să urmeze un model dat, diferenţa dintre acest 
model şi mişcarea efectivă este folosită ca o nouă mărime de intrare, ce sileşte partea 
reglată să se mişte încât mişcarea efectivă să se apropie cât mai mult de mişcarea trasată” 
(Wiener, 1966, p. 28). Importanţa feedback-ului devine astfel covârşitoare asupra reuşitei 
unei acţiuni: „Pentru o acţiune efectivă asupra lumii exterioare, esenţial nu este numai că 
noi posedăm buni efectori, ci ca performanţa acestora să fie semnalată înapoi corect” 
(Wiener, 1966, p. 135). Autorul observă însă că este necesară identificarea unui optimum 
al feedback-ului ; aceasta pentru cá un feedback excesiv poate să se constituie într-o 
piedică la fel de serioasă pentru activitatea organizată ca şi un feedback insuficient. Pentru 
Wiener, tehnicile comenzii, respectiv comunicaţiilor sunt inseparabile una de alta; cele 
două se concentrează în jurul conceptului de mesaj văzut drept „o succesiune discretă sau 
continuă de evenimente măsurabile, repartizate în timp” (Wiener, 1966, p. 31). Ca şi 
Shannon, Norbert Wiener şi-a îndreptat atenţia şi asupra zgomotului, observând că „se 
întâmplă adesea ca informaţia transmisă să fie denaturată de perturbații externe, cărora noi 
le dăm denumirea de zgomot de fond (background noise). Nu se pune atunci problema ca 
mesajul iniţial să fie reconstruit” (Wiener, 1966, p. 32). Influenţa abordării sistemice în 
cibernetică rezidă în modul în care este concepută organizarea socială: „Nu încape nici o 
îndoială că sistemul social este un tot organizat, ca şi individul ; că este unit de un sistem 
de comunicații; că are o dinamică în care procesele circulare de feedback joacă un rol 
important” (Wiener, 1966, p. 50). Prin acest feedback, comunicarea devine esențialmente 
un proces de punere în relaţie, deoarece, „pentru existenţa oricărei ştiinţe, este necesar să 
existe fenomene care nu stau izolate” (Wiener, 1966, p. 81). Cu toată importanţa extra- 
ordinară care i s-a acordat feedback-ului, văzut ca o componentă a actului de comunicare, 
explorarea acestuia atât la nivel teoretic, cât şi aplicativ este departe de a se fi încheiat. 
Pentru a lua doar un exemplu de posibilă interpretare a funcţiei explicative a feedback-ului, 
funcţie care depăşeşte simpla delimitare reglatorie a unui comportament dat, vom face apel 
la un exemplu plastic oferit chiar de Wiener ; este vorba despre exerciţiul conducerii unui 
automobil pe un drum cu gheaţă: „Conducerea noastră - spune autorul - depinde de 
cunoaşterea lunecuşului suprafeţei drumului, adică de cunoaşterea caracteristicilor de 
performanţă ale sistemului automobil-drum. Dacă aşteptăm să aflăm aceste caracteristici 
prin performanţa obişnuită a sistemului, ne vom trezi derapând înainte de a ne da seama de 
asta. Aşadar, vom imprima volanului un şir de impulsuri mici, rapide, nu atât de mari încât 
să provoace о derapare mai gravă, totuşi suficient de mari încât să transmită simțului nostru 
kinestezic dacă vehiculul este în pericol de derapare şi să reglăm procedeul nostru de 
dirijare în mod corespunzător” (Wiener, 1966, p. 155). Translatarea acestui exemplu în 
plan comunicational poate oferi perspective interesante de redimensionare a rolului feed- 
back-ului în cadrul unor procese comunicationale, cum ar fi negocierea (în care astfel de 
testări ale comportamentului interlocutorului pot însemna calea spre o rezolvare pozitivă a 
unei situaţii conflictuale). 

> Şcoala de la Palo Alto. Intenţia lui Norbert Wiener de a aduna persoane din diferite 
domenii în perspectiva unor conferinţe comune (organizate de Fundaţia „Macy”) l-a adus 
în contact cu doi antropologi: Gregory Bateson şi Margaret Mead. Bateson va încerca să 
îl convingă pe Wiener să-şi îndrepte atenţia către ştiinţele sociale ; ulterior, Bateson însuşi 
se va consacra studiului privind comunicarea. Şcoala de la Palo Alto (un orăşel situat la sud 
de San Francisco) desemnează un grup de cercetători din diferite domenii, care s-au aplecat 
asupra studiului comunicării. Cum Bateson este considerat catalizatorul acestui grup, nu 
trebuie să ne inire faptul că abordarea „colegiului invizibil” (cum a mai fost denumită 
Şcoala de la Palo Alto) porneşte de la modelul circular retroactiv propus de Norbert 
Wiener, opunându-se prin aceasta modelului liniar al lui Shannon. Receptorul începe să 
capete un rol echivalent ca importanţă cu cel al emiţătorului. Yves Winkin subliniază 
elocvent acest accent: „Complexitatea celei mai mărunte situaţii de interacţiune este atât 
de mare, încât ar fi zadarnic să vrem s-o reducem la două sau mai multe variabile care să 
funcţioneze liniar. Cercetarea în comunicare trebuie concepută în termeni de niveluri de 
complexitate, de contexte multiple şi de sisteme circulare” (apud Mattelart, Mattelart, 2001, 
p. 51). Perspectiva elaborată de câţiva dintre exponentii principali ai Şcolii de la Palo Alto 
(P. Watzlawick, J.H. Beavin, D. Jackson) focalizează demersul de cercetare mai degrabă pe 
relaţiile dintre elemente decât pe acestea din urmă luate separat şi specifică faptul că orice 
comportament uman are valoare comunicativă ; în cartea lor Pragmatics of the human 
communication. A study of interactional patterns, pathologies and paradoxes, autorii 
evidenţiază foarte clar acest punct de vedere: „Dacă admitem cá, în cadrul unei interac- 
tiuni, orice comportament are valoare de mesaj, adică reprezintă o comunicare, reiese că, 
vrem, nu vrem, nu putem să nu comunicăm. Activitate sau inactivitate, vorbă sau tăcere, 
totul are valoare de mesaj” (apud Lohisse, 2002, p. 136). Logica porneşte de la studiul 
simetriei şi complementarităţii în comunicare. În cazul în care comportamentul adoptat 
este unul „în oglindă”, relaţiile dintre comunicatori se bazează pe egalitate, pe minimizarea 
diferenţei, conducând spre interacțiuni simetrice. În cealaltă extremă, atunci când interac- 
tiunea aduce cu sine maximizarea diferenţei, comportamentul unuia dintre parteneri îl va 
completa pe al celuilalt, conducând la interacţiunea complementară. Pe de altă parte, se 
face o diferenţiere între conţinutul mesajului (tot ceea ce este comunicabil) şi relaţia de 
comunicare (care se referă la maniera în care trebuie perceput conţinutul). Câteodată, 
dezacordurile se pot situa la acest nivel: al confuziei dintre conţinut şi relaţie (exemplul 
oferit de Lohisse este acela al unui individ care şi-a invitat un prieten la masă fără să-şi 
anunţe şi soţia. Soţia era de acord cu invitarea prietenului - deci exista similaritate la nivel 
de conţinut comunicational - în schimb, s-a arătat nemulțumită de faptul că nu а fost 
anunţată şi întrebată de soţul ei dacă este de acord ~ diferenţa apare la nivelul relaţiei de 
comunicare). Comunicarea este în esenţa ei pozitivă; când acest lucru nu se întâmplă, 
când comunicarea îi îndepărtează pe indivizi sau introduce între aceştia un ecran al 
neînţelegerii, avem de-a face cu o comunicare patologică. Referitor la un alt contraargument 
adus împotriva percepţiei teoriei informaţiei după care comunicarea presupune intentio- 
nalitate, într-un interviu publicat în 1977, Paul Watzlawick observa: „Acum câţiva ani, 
asistam la un simpozion despre comunicare, în Munţii Stâncoşi. Eram cazat într-un hotel 
format din bungalow-uri, fiecare dintre ele având două camere. Peretele despărțitor era 
subţire, iar în camera vecină locuia unul dintre prietenii şi colegii mei. Într-o zi, după 
masă, făcându-mi siesta, nu apucasem încă să adorm, când l-am auzit întorcându-se în 
cameră. Atunci a început să facă ceva care părea să fie un step. Am înţeles că el nu ştia cá 
eram în cameră, dar comportamentul său îl influenţa foarte mult pe al meu, fiindcă ştiam 

că el îşi închipuia că este singur. Ca urmare, a trebuit să rămân culcat, nemişcat până a 
ieşit, fiindcă dacă m-aş fi mişcat, el s-ar fi simţit foarte stânjenit. Aici era o lipsă completă 
de intentionalitate, dar în măsura în care eram implicat eu, situaţia avea un impact enorm 
asupra comportamentului meu şi însemna o constrângere” (apud Mattelart, Mattelart, 


2001, p. 53). 


Proxemica 


Şcoala de la Palo Alto se mai remarcă şi prin alţi contributori la extinderea ariilor de 
cercetare în ştiinţele comunicării. În 1959, unul dintre membrii Şcolii de la Palo Alto, 
Edward T. Hall publică o primă lucrare intitulată The Silence Language, punând bazele 
proxemicii. Hall se va focaliza asupra rolului jucat de spaţiu ca element de interacţiune, 
deosebind trei tipuri utilizate de diverse culturi în mod distinct: spaţiul cu organizare fixă 
(oraşe, case, camere), spaţiul cu utilizare semifixă (mobilier, uşi etc.) şi spaţiul informal 
(desemnând distanţa care se observă între persoanele aflate în interacţiune, această distanţă 
distribuindu-se pe palierul a patru niveluri: intimă, personală, socială şi publică). Hall 
şi-a sprijinit concluziile pe observaţiile şi cercetările proprii, efectuate iniţial în calitatea de 
ofiţer, în timpul războiului, ulterior ca formator al personalului diplomatic. Unghiul sub 
-care a privit autorul aceste experienţe este cel al raporturilor între culturi diferite, aceste 
limbaje informale putând fi considerate responsabile de diferitele dezacorduri sau „şocuri 
culturale” între persoane. 


» Teoriile structurale. Teoriile structurale presupun un demers interesant de extindere 
de la premisele unei şcoli lingvistice (dezvoltată de Ferdinand de Saussure) la alte domenii 
de studiu umanist (antropologie, istorie, literatură). Pentru Saussure, limba este o adevărată 
instituţie socială, iar vorbirea este o activitate care îi aparţine individului. În calitatea ei de 
instituţie socială, limba reprezintă un sistem organizat de semne care exprimă idei, definind 
aspectul codificat al limbajului. Încercând să studieze lingvistica internă, lingvistul elveţian 
omite problemele referitoare la origine, influenţă, difuzare etc. (care ar fi intrat în sfera 
lingvisticii externe) ; intenţia sa este de a dezvolta o ştiinţă generală a tuturor limbajelor 
(vorbite sau nu), a tuturor semnelor sociale: „Se poate concepe o ştiinţă care studiază 
viaţa semnelor în sânul vieţii sociale... o vom numi semiologie (de la grecescul semeion, 
«semn»). Ea ne va învăţa in ce constau semnele si ce legi le conduc” (apud Mattelart, 
Mattelart, 2001, p. 66). Saussure se va concentra în întregime asupra semnului, definit ca 
raport între semnificant (ansamblu de sunete)/semnificat (concepte). 


» Structuralismul. Structuralismul concepe comunicarea ca un ansamblu de reguli 
care preexistă individului şi sunt preluate de către acesta; ca exponent al curentului 
structuralist, Claude Lévi-Strauss vedea necesitatea obiectivitátii înregistrării unor date ca 
primând asupra impactului pe care subiectivitatea îl poate avea în experienţa socială, în 
general, şi în experienţa comunicationalá, în particular. Deoarece Claude Lévi-Strauss a 
fost influenţat decisiv de întâlnirea sa, în 1942, cu lingvistul rus Roman Jakobson, la ale 
cărui cursuri a asistat, să ne oprim câteva momente asupra lui Jakobson. 

Roman Jakobson este primul lingvist care utilizează termenul de structură la Congresul 
filologilor slavi ţinut la Praga, in 1929 ; pentru lingvistul rus, limba este un sistem care nu 
cunoaşte altă ordine decât pe a sa proprie. Iată de ce Jakobson ia în calcul câteva reguli de 
funcţionare a limbajului, schema oricărei comunicări prezentând şase elemente con- 
stitutive: (1) funcţia expresivă este centrată pe emiţător şi vizează exprimarea directă a 
atitudinii subiectului cu privire la ceea ce vorbeşte ; (2) funcţia conativá defineşte receptorul 

şi modul în care limbajul este utilizat pentru a-l determina pe acesta să adopte un anumit 
comportament; (3) funcţia poetică evidenţiază mesajul; (4) funcţia referențială carac- 
terizează contextul ; (5) funcţia faticá delimitează aria de dezvoltare relationalá a comu- 
nicării, verificând dacă circuitul mai funcţionează (expresii cum ar fi „Alo? ") şi (6) funcţia 
metalingvisticá se referă la acţiunea de verificare a utilizării aceluiaşi cod. 

Ideea de structură şi de obiectivitate a comunicării devine un determinativ pentru alţi 
autori din domenii umaniste. Claude Lévi-Strauss se declara, în domeniu! antropologiei, 
adeptul „lărgirii unei experienţe particulare la dimensiunile unci experienţe generale (...) 
care să devină, chiar prin aceasta, accesibilă ca experienţă oamenilor din altă ţară sau altă 
epocă” (Lévi-Strauss, 1978, p. 27). Această generalizare a experienţei, a faptului social — 
utilă, de altfel, în procesul de comunicare - ar putea părea la o primă vedere reductionistá. 
Generalizarea devine însă un fenomen posibil şi util metodologic dacă facem apel la modul 
în саге Lévi-Strauss vede acţiunea de comunicare prin intermediul instrumentului sáu: 
limbajul. Pentru autor, limbajul este un fenomen deja constituit care, în mod firesc, este 
învăţat de către individ în procesul cunoaşterii ; acest lucru se petrece deoarece „caracterul 
arbitrar al semnului lingvistic nu este decât provizoriu. O dată creat semnul, vocaţia lui se 
precizează, pe de o parte în funcţie de structura naturală a creierului şi, pe de altă parte, 
în raport cu ansamblul celorlalte semne, adică universul limbii (Lévi-Strauss, 1978, p. 116). 
Perspectiva este utilă în aria investigaţiei noastre datorită direcțiilor (surprinzătoare) ре 
care le-ar putea oferi în cadrul unei cercetări mai largi în studiul particularizat al tuturor 
formelor de comunicare (dezvoltarea unui asemenea ,limbaj" la nivelul comunicării 
nonverbale, spre exemplu). Iată cá, pentru Claude Lévi-Strauss, reglementarea circulaţiei 
rutiere care leagă - in mod aparent - arbitrar semnele de roşu şi verde cu semnificaţiile de 
oprire şi, respectiv, de trecere poate porni de la faptul că roşul, în sistemul actual, evocă 
primejdia, violenţa, sângele, iar verdele, calmul, relaxarea oferită de procesul natural al 
dezvoltării naturii (vegetației). Este evident însă că opţiunea ar fi putut să fie una contrară 
celei actuale, verdele să oprească la semafor, iar roşul să permită trecerea. Însă Lévi-Strauss 
spune că, în acest caz, roşul ar fi fost perceput ca element ce semnifică oferirea de căldură 
şi comunicare, iar verdele ar fi fost asociat cu răceala ; concluzia este că totuşi culorile nu 
s-ar fi inversat pur şi simplu. În această viziune, chiar dacă alegerea semnului este arbitrară, 
semnele îşi vor păstra o valoare proprie, respectiv un conţinut independent (acest lucru 
datorită altor factori, ca simbolismul tradiţional/istoric al culorilor care nu poate să fie 
manipulat în mod liber). O distincţie şi mai plastică ne este oferită de autor atunci când, 
citându-l pe D. Manson, spune că „există probabil, în creierul uman, o hartă a culorilor, 
Similară cel puţin în parte, din punct de vedere topologic, cu harta frecvenţelor sonore, 
care trebuie să se afle de asemenea acolo” (Lévi-Strauss, 1978, p. 114); într-adevăr, 
franţuzescul fromage şi englezescul cheese ar trebui să desemneze - din punct de vedere 
lingvistic - acelaşi lucru (adică brânză). Totuşi, pentru Lévi-Strauss, fromage evocă „ceva 
greoi, o materie onctuoasă şi mai puţin friabilă, o savoare densă”, pe când cheese, ceva 
„mai uşor, mai proaspăt, acrişor şi topindu-se în gură” (Strauss, 1978, p. 115). Astfel, 
anumite sunete ar trimite spre culori luminoase, iar altele, dimpotrivă. Aceste două exemple 
ne oferă o viziune interesantă asupra predeterminării comunicării în Curentul structuralist. 

Claude Lévi-Strauss a folosit aceleaşi metode pentru a studia, în calitatea sa de 
antropolog, „popoarele primitive”, Astfel „dacă (aşa cum credem) activitatea inconştientă 
a spiritului constă în a impune forme unui conținut şi dacă aceste forme sunt fundamental 
aceleaşi pentru toate spiritele vechi şi moderne, primitive si civilizate (...), este necesar şi 
suficient să se ajungă la structura inconştientă, subiacentă fiecărei instituţii sau fiecărui 
obicei spre a obţine un principiu de interpretare valid pentru alte instituţii şi alte obiceiuri”. 

(Strauss, 1978, р. 32). Adecvarea acestei maniere de lucru la fenomenul comunicaţional 
este simplă şi rămâne utilă. Într-adevăr, pot fi regăsite în faptul social anumite coordonate 
care pot fi studiate drept fundament pentru cercetarea şi construcţia unor modele generale 
ale comunicării. Studiile de antropologie ale lui Lévi-Strauss s-au centrat pe două axe 
principale: sistemele de înrudire şi studiul miturilor la popoarele primitive. „Când un 
sistem mitologic - spune Lévi-Strauss — acordă un rol important unui anumit personaj, să 
zicem o bunică răutăcioasă, ni se va spune că, în cutare societate, bunicile au o atitudine 
osiilă faţă de nepoţii lor; initologia va fi considerată un reflex al structurii sociale şi ai 
raporturilor sociale" (Lévi-Strauss, 1978, p. 248). Totuşi, o anumită evoluţie interpretativă - 
chiar dacă într-o formă minimală - se regăseşte în aceste rânduri, semn că în ştiinţele 
sociale, chiar dacă adevărul a pendulat între mai multe tendinţe extreme, regăsim şi necesitatea 
echilibrului ; autorul spune astfel că mitul este un limbaj, dar un limbaj care lucrează la un 
nivel foarte ridicat şi la care „sensul reuşeşte să decoleze, dacă se poate spune aşa, de pe 
fundamentul lingvistic de la care a pornit” (Lévi-Strauss, 1978, p. 252). Atât în analiza 
conceptuală, cât şi în exemplele cu impact instrumental, Claude Lévi-Strauss ne oferă 
argumente sensibile pentru imaginarea unui posibil model al comunicării. Chiar dacă 
aceste coordonate se desfăşoară mai degrabă la un nivel implicit decât explicit, regăsim un 
model al sistemului de atitudini care poate fi uşor - şi cu folos - translatat într-un model 
al fenomenului comunicaţional. „În realitate - spune autorul -, sistemul atitudinilor 
elementare cuprinde cel puţin patru termeni: o atitudine de afecţiune, de tandrete şi de 
spontaneitate ; o atitudine care rezultă din schimbul reciproc de prestații şi contraprestaţii ; 
iar pe deasupra acestor relaţii bilaterale mai cuprinde două relaţii unilaterale, una cores- 
punzând atitudinii creditorului, cealaltă, aceleia a debitorului. Altfel spus: mutualitatea 
(=); reciprocitatea (+); dreptul (+) şi obligaţia (-)" (Lévi-Strauss, 1978, p. 65) 





Este evident echilibrul pe care Claude Lévi-Strauss îl propune ca privind natura relaţiilor 
de comunicare în cadrul modelelor deja consacrate. Structuralismul va fi însă criticat prin 
apariţia sociologiilor interpretative; astfel, pentru Garfinkel, societatea nu poate fi o 
realitate obiectivă, iar actorii comunicării nu pot fi priviţi - aşa cum o face sociologia 
pozitivistă - ca marionete incapabile de interpretare, ca „idioţi culturali” cum se exprimă 
autorul, care nu fac decât să acţioneze mecanic ре baza unor preconstructii comunicaţionale. 


» Sociologiile interpretative. Ca reacţie la teoriile structurale (care urmăreau evi- 
denţierea primatului unor dimensiuni societale ale comunicării asupra persoanei văzute în 
realitatea ei practică), începând cu anii '60 ai secolului trecut, s-au dezvoltat o seamă de 
curente care urmăreau alte perspective ~ persoana, grupurile, raporturile intersubiective în 
experienţa vieţii cotidiene. Aceste abordări, numite sociologii interpretative, cuprind mai 
multe teorii care s-au aplecat inclusiv asupra fenomenului comunicational: dintre ele, ne 
vom opri asupra interactionismului simbolic şi etnometodologiei. 

> Interacţionismui simbolic. Curentul interactionist este rezultatul cercetărilor socio- 
logilor reuniți în ceea ce s-a denumit Şcoala de la Chicago. Pentru Herbert Blumer, 
creatorul conceptului, interactionismul simbolic subliniază natura simbolică a vieţii sociale. 
În 1969, Blumer rezumă acest demers în trei premise principale : „Prima premisă este aceea 
că oamenii acţionează faţă de lucruri pe baza semnificatiilor pe care le au pentru ei aceste 
lucruri. A doua este că semnificaţia acestor lucruri derivă sau se naşte din interacţiunea 
socială a unui individ cu ceilalţi actori. A treia este că aceste semnificaţii sunt utilizate şi 
modificate într-un proces de interpretare efectuat de individ în raporiul său cu lucrurile pe 
care le întâlneşte” (apud Mattelart, 2001, p. 105; Lohisse, 2002, p. 152). Pentru cerce- 
tătorii interactionisti, comportamentele sociale sunt negociate de partenerii actului de 
comunicare într-un proces de improvizație permanentă. Blumer accentuează că elemente 
cum sunt cultura, sistemul social sau stratificarea socială creează condiţiile acţiunii fără a 
o determina. În perspectiva autorului, indivizii nu acţionează în raport cu structura socială 
sau culturală, ci cu situaţiile. Aşadar, comunicarea este esenţial creativă, în sensul că 
rezultatul ei este produsul unic şi imprevizibil al actului însuşi. Transmitánd şi receptánd 
mesaje, individul nu acţionează numai asupra celorlalţi, ci şi asupra sa, ieşind „în afara” 
sa şi comportándu-se faţă de sine ca faţă de un obiect. Prin intermediul comunicáris, el 
devine capabil să adopte atitudinea celorlalţi faţă de el. 

Unul dintre reprezentanţii de seamă ai interactionismului simbolic este Erving Goffman. 
Goffman porneşte de la ideea că, întotdeauna, în actele de interacţiune într-o organizaţie 
(fie ea o instituţie „totală” cu reguli foarte stricte ca un spital psihiatric ori o închisoare), 
normele de natură organizaţională sunt negociate de persoanele aflate în aceste instituţii. 
Negocierea este dezvoltată prin sisteme de adaptare care îi permit individului să se integreze 
în normele organizaționale fără să le respecte conținutul; astfel, Goffman observă că, 
„Spre exemplu, în America se presupune în mod curent că prizonierii sunt persoane care ar 
trebui să aibă facilităţi de studiu la bibliotecă, mintea prizonierilor fiind ceva care poate şi 
trebuie să obţină un profit din citit. Oferind această activitate legitimă de studiu în 
bibliotecă, putem anticipa rezultatele lui Donald Clemmer că prizionerii adesea iau cărţi 
nu pentru propria educaţie, ci pentru a impresiona comisia care permite eliberarea pe 
cuvânt” (Goffman, 1991, p. 172). Această negociere porneşte de la imaginea şi poziţiile 
dezvoltate de fiecare partener, în funcţie de rolul pe care-l are în respectiva organizaţie (de 
pacient sau de supraveghetor/medic) ; fiecare pacient intervine în realitate cu propria 
„poveste” asupra problemei sale, confruntându-se cu alti pacienţi sau cu aprecierile perso- 
nalului calificat, „pe scurt, dificultăţile cauzate de pacient sunt strâns legate de propria 
versiune asupra a ceea ce i s-a întâmplat (...) când un alt pacient este informat, acesta 
replică celuilalt: «Dacă eşti aşa de deştept, de ce te afli aici ? » (...) personalul calificat are, 
la rândul său, o cale ideală de a respinge rationalizárile pacienţilor” (Goffman, 1991, 
pp. 142-143). Ordinea socială devine astfel o sumă de acorduri dezvoltate reciproc de către 
interactanţi, acorduri care sunt supuse unei permanente redefiniri. Goffman se focalizează 
în special asupra riturilor de interacţiune, considerând că orice interacţiune presupune o 
anumită ritualitate. Aceasta din urmă implică faptul că, dacă dorim să avem o comunicare 
pozitivă, trebuie să respectăm anumite elemente clar definite cultural: „Astfel, un conviv 
care rămâne tăcut la masă face audiența să se simtă prost (regula angajării), o mână întinsă 
solicită o altă mână întinsă (regula reciprocităţii), nu vorbim de funie în casa spânzuratului 
(regula de selectare a temelor), când dorim să trecem înaintea cuiva, îi prezentăm, preventiv, 
scuzele noastre (ritual de compensare) etc.” (apud Lohisse, 2002, p. 154). Goffman observă 
şi rolul teritorialităţii în comunicare : „Am menţionat două tipuri de locuri în care pacienţii 
au un control neobişnuit: locurile libere şi teritoriile de grup. Ei le împart pe primele cu 

orice alt pacient, şi pe celelalte, doar cu câteva persoane (selectate în acest sens)” (Goffman, 
1991, p. 216). Este evident că, în condiţiile limitării accesului spaţial — perspectivă oferită 
în cele două tipuri de instituţii studiate de autor -, teritorialitatea devine un element extrem 
de important în influenţa pe care o exercită asupra actului comunicării. 


> Etnometodologia. Figura centrală a curentului etnometodologic este reprezentată de 
Harold Garfinkel, profesor la Universitatea California (şi fost student al lui Parsons, la 
Harvard). Einomerodoiogia porneşte de la studiul simțului comun, aşa cum se relevă acesta 
în situaţiile obişnuite de acţiune. Faptul social nu mai este dat (ca în perspectiva oferită de 
structuralism), ci este rezultatul activităţii persoanelor, schema comunicării substituindu-se 
celei a acţiunii. „Studiile etnometodologice urmăresc analizarea activităţilor de fiecare zi 
ca metode folosite de membrii grupului, cu scopul de a face aceste activităţi vizibil-ratio- 
nale-şi-raportabile-pentru-toate-scopurile-practice «accountable» ca organizare a activităţilor 
obişnuite, de zi cu zi. Reflexivitatea acestui fenomen este o activitate specială, constând în 
acţiuni practice, în împrejurări practice, în cunoaşterea comună, în structurile sociale şi 
raţionamentul sociologic practic. Această reflexivitate ne îngăduie să reperăm şi să exa- 
minám ocurenta lor: ca atare, dă posibilitatea de a le analiza" (Garfinkel, 1992, p. vii). 
Etnometodologia focalizeazá accentul de cercetare pe analiza conversatiei, deoarece, pentru 
cercetătorii din cadrul acestei abordări, conversaţia reprezintă una dintre formele funda- 
mentale de organizare socială. Un enunţ verbal nu apare niciodată ca produs al unei singure 
persoane, ci este un produs al interacțiunii. În acest mod, termenii vehiculati în conversaţie 
au diverse proprietăţi, cum ar fi aceea că sensul unui cuvânt trebuie să fie atribuit direct 
unei situaţii anumite, unui context; de aici derivă o semnificaţie obiectivă a cuvântului 
(care se situează în afara unor situaţii particulare) şi o semnificaţie care este construită prin 
folosirea cuvântului într-un context sau în altul – de aceea, este importantă „investigarea 
unor proprietăţi logice, a unor expresii indexicale şi a altor acţiuni practice ca fiind 
realizări contingente ale unor practici organizate şi sinuoase ale vieţii de zi cu zi” 
(Garfinkel, 1992, p. 11). În acelaşi timp, putem vorbi despre o anumită reflexivitate a 
limbajului, acest termen desemnând un echilibru dinamic între circumstanţe şi limbaj : 
astfel, aşa cum cuvintele capătă sens în directă legătură cu un context anume, şi contextul 
îşi defineşte sensul în funcţie de limbaj: „Pentru scopul de a-şi conduce interacţiunea de 
zi cu zi, oamenii refuză să-şi permită unul altuia să înţeleagă «ceea ce cu adevărat exprimă 
în acest mod»; fiecare anticipă că ceilalţi vor înţelege contextualizarea exprimărilor, 
ambiguitatea referintelor sensului prezentului retrospectiv-prospectiv, aşteptându-se de 
fapt să surprindă înţelesul în timp, iată proprietăţi sanctionabile ale discursului comun" 
(Garfinkel, 1992, p. 41). 


> Etnografia comunicării. Adepții acestui curent de gândire pornesc de la considerarea 
comunicării interpersonale drept un fenomen cultural esenţial ; astfel, devine important 
studiul modalităţilor în care membrii unei comunităţi îşi utilizează resursele verbale şi 
nonverbale în direct acord cu contextul oferit de situaţia de comunicare. Liderul acestui 
curent, Dell Hymes, urmăreşte să descrie resursele comunicative ale comunităţilor cultu- 
rale; asupra lui Hymes (ca şi asupra lui Lévi-Strauss, aşa cum am putut observa mai 
devreme) se poate observa amprenta lingvistului Jakobson (a cărui schemă a funcțiilor 
limbajului o preia). Această structurare, condensată de C. Bachmann, J. Lindenfeld şi 
J. Simonin (apud Lohisse, 2002), intitulată modelul „speaking”, presupune următoarele 
opt elemente: (1) cadrul - fizic şi psihologic; (2) participanţii — cuprinzând nu doar 
emițătorul şi destinatarul, ci pe toti cei care sunt prezenţi, participanţi într-un fel sau altul 
la desfăşurarea acţiunii, fie că vorbesc sau пи; (3) finalitátile — sunt definite dublu, pe de 

O parte, ca scop sau intenţie, pe de altă parte, ca rezultat al activităţii de comunicare 
(scopul şi rezultatul nu coincid întotdeauna); (4) actele - reprezintă atât conţinutul 
mesajului, cât şi forma acestuia ; (5) tonalitatea — desemnează particularităţile modului în 
care se desfăşoară activitatea de limbaj; (6) instrumentele - desemnează mijloacele de 
comunicare, atât canalele de comunicare, cât şi codurile care le corespund ; (7) normele - 
atât cele de interacţiune (spre exemplu, ordinea luării cuvântului, întreruperile etc.), cât şi 
cele de interpretare (privitor la sensul mesajului, cum este acesta transmis şi primit) şi (8) 
genul - însemnând tipul de activitate de limbaj. 

Urmărind aceste categorii, un etnograf ai comunicării va pune în valoare punctul de 
vedere al actorului, descriind comunicarea aşa cum o văd cei care participă la ea, orice 
comportament, orice obiect devenind parte integrantă a comunicării. 


Analiza tranzactionalá 


Promovată de către Eric Berne, analiza tranzactionalá s-a dovedit a fi o teorie deosebit de 
utilă în studiul relaţiilor de comunicare. Autorul a pornit de la reliefarea faptului că fiecare 
dintre noi poartă în sine simultan trei stări în funcţie de natura proceselor relationale în 
care este implicat: astfel, Berne precizează că fiecare dintre noi posedă: 


- о stare de Părinte - preluată şi reprodusă din principiile pe care figurile părinteşti ni 
le-au remis (ori aşa le-am perceput noi) ; starea de Părinte presupune că „fiecare om îşi 
poartă în sine propriii părinţi” cum spune autorul, preceptele şi valorile normative pe 
care le-a interiorizat („Fă asta! ", „Nu face asta! ", „Este bine să...”, „Nu este bine 
să”... etc.). Activarea acestei stări îi oferă persoanei respective o diminuare a consumului 
de energie, nu trebuie să-şi mai evalueze îndelung deciziile, preceptele respective sunt 
valabile şi caută să le impună şi altora; 

- о stare de Copil, care constituie echilibrul celei de Părinte, astfel că dacă fiecare om 
„îşi poartă în sine propriii părinţi”, în acelaşi timp mai păstrează în propria fiinţă 
„copilul care a fost”. Starea de Copil este caracterizată de impuisurile naturale de 
satisfacere a dorințelor şi nevoilor ; starea de Copil presupune, aşa cum observă autorul, 
farmec, plăcere şi creativitate, dar şi egoism şi agresivitate. Un individ branşat la starea 
de Copil, aşa cum observă Prutianu (2005), vede lumea înconjurătoare prin ceea ce 
simte şi nu prin ceea ce gândeşte. Condusá de principiul satisfacerii propriilor trebuinte, 
starea de Copil nu admite decât cu greu oprelişti în realizarea dorințelor sale ; 

~ starea de Adult reprezintă o viziune pragmatică a prezentului care poate oferi rezolvári 
lucide şi soluţii corecte. Starea de Adult permite o privire mai obiectivă asupra fenome- 
nelor pe care persoana le întâlneşte. 


Fiecare dintre noi are toate aceste trei stări în propria persoană, ele fiind activate în 
funcţie de situaţie şi de necesitatea unor relationári specifice. Spre exemplu, dacă cineva îşi 
activează starea de Părinte el va acţiona de o manieră care să confere dependenţă celor cu 
care interacționează, oscilând între : (1) reacţii de impunere, reacţii ostile (de persecutor), 
prin care partenerul comunicational este „pus la punct” într-un mod brutal, fără să-i fie 
lăsată nici o situaţie de ieşire (expresii ca: „faceţi cum vá spun eu”, „ce este asta?" „nu 
sunteţi buni de nimic ! ” etc.) şi (2) reacţii de supraprotejare, în care cel care a activat starea 
de Părinte încearcă să pară atent şi suportiv cu cei cu care interacționează, în fapt 
devalorizându-i şi lipsindu-i de posibilitatea de a face ceva (expresii ca: „lasă cá fac eu", 
„nu te mai chinui, o să rezolv eu” etc.). În echilibru, şi starea de Copil poate fi observată 
sub mai multe unghiuri, Berne (1964) remarcând diferenţa între un Copil firesc (liber) care 

acţionează sub impuisul stărilor de moment, desemnând în acelaşi timp, pentru a lua un 
exemplu, răzvrătire şi creativitate, şi Copil adaptat, care, strâns între limitele impuse de 
educaţia parentală, s-a conformat, în timp, sub influenţa Părintelui, comportându-se cum 
ar fi vrut acesta (docil sau precoce, spre exemplu). Prutianu (2005) observă că elevii şi 
studenţii se branşează firesc la această ultimă stare în momentul unui examen. 

Păstrând un echilibru între cele trei stări descrise mai sus, fiinţa umană întâlneşte alţi 
semeni care fac acelaşi lucru. De aceea, „unitatea minimală a relaţiei sociale se numeşte 
tranzacţie. Dacă într-o aglomerare socială se întâlnesc două sau mai mulie persoane, mai 
devreme sau mai târziu una dintre ele va vorbi sau va da un semn că este conştientă de 
prezenţa celeilalte. Acesta se numeşte stimul tranzactional. O altă persoană va spune atunci 
sau va face ceva legat de acest stimul, iar acesta se va numi răspuns tranzactional" (Berne, 
1964). Aceste tranzacţii pot fi complementare, astfel încât răspunsul la stimul este cel aştep- 
tat, iar comunicarea este adaptată, previzibilă şi nu pune probleme partenerilor comunicatio- 
nali. O tranzacţie între doi adulţi va fi: „Străinul: Pe unde se poate ajunge la Universitatea 
din Bucureşti? Localnicul : Pe drumul acesta”. Nimic mai simplu. Am comunicat precis şi 
am primit un răspuns similar. Problema se complică în momentul în care apare o tranzacţie 
încrucişată, deoarece, în acest caz, comunicarea este întreruptă. Spre exemplu, soţul 
declanşează un stimul de tip Adult-Adult, întrebând: „Unde mi-o fi cămaşa? ”. Soţia ar 
putea să răspundă activând starea de Adult şi ajutându-l să şi-o găsească. În loc de asta, ea 
poate activa starea de Copil, exprimând: „Mă critici întotdeauna. Ce ţi-am ascuns-o eu ? ", 
ori starea de Părinte: „La cát de distrat esti iti pierzi tot timpul lucrurile. Nu eşti în stare 
nici să găseşti o biată cămaşă! ”. Este evident că apariţia unei tranzacţii încrucişate nu 
poate fi rezolvată decât în momentul în care unul dintre parteneri îşi schimbă starea. Spre 
exemplu, soţul poate intra în starea de Copil adaptat, reactionánd la starea de Părinte a. 
soţiei sale, spunându-i: „Aşa este, sunt un distrat. Te rog, ajută-mă să o găsesc! ”. Situaţia 
se complică şi mai mult atunci când apar tranzacţiile ulterioare (sau duble), deoarece, în 
acest caz se presupune că ne activăm simultan mai multe stări. Berne observă că în această 
categorie se încadrează bine comerciantii care folosesc tranzacţii unghiulare : 


Vânzătorul : Acest produs este foarte bun, dar cu siguranţă nu vi-l puteţi permite. 
Cumpărătorul : Il cumpăr! 


Vânzătorul a activat pentru început starea de Adult, enuntánd două fapte obiective: 
„Acesta este un produs foarte bun” şi „Nu vi-l puteţi permite”. Dacă cumpărătorul ar fi 
activat şi el starea de Adult ar fi trebuit să răspundă: „Aveţi dreptate, nu pot să-l cumpăr”. 
În schimb, vânzătorul, a direcționat un vector ulterior, psihologic asupra cumpărătorului : 
el ştie că va activa la acesta starea de Copil rebel care va dori, cu consecinţe financiare 
neplăcute, să-i demonstreze vânzătorului că este la fel de bun ca şi orice alt cumpărător şi 
să-i diminueze astfel aroganta cu care l-a tratat. 

Berne observă că tranzacţiile se desfăşoară, de obicei, în serii (care nu sunt întâmplă- 
toare, ci programate) ; cele mai simple astfel de forme de activitate socială sunt procedurile 
şi ritualurile. Pentru analiza noastră comunicationalá, de interes devin ritualurile ; ele sunt 
caracterizate de un număr de dialoguri, de obicei previzibile şi echilibrate între cei doi 
parteneri. Să luăm un exemplu: 


Ionel: Salut. 
Georgel: Salut. 
Ionel: Ce părere ai, ce dimineaţă frumoasă! (Ce mai faci?) 

Georgel: Da, nu má asteptam in februarie sá fie asa de cald. (Bine, tu?) 
Ionel: Să ai o zi bună. (Bine) 
Georgel: Şi tu! (La revedere) 


Ritualul se bazează pe calcule intuitive făcute de către fiecare dintre părţi. În funcţie de 
natura relaţiei, acestea au o imagine asupra numărului probabil de dialoguri ce ar trebui să 
se desfăşoare în întâlnirea lor. Dacă unul dintre ei doreşte să lungească numărul de 
dialoguri (adăugând spre exemplu formulări de tipul: „Ce mai face soţia ta?”) fără ca 
parienerui său să considere acelaşi lucru, acesta din urmă se va întreba ce doreşte în fapt 
primul. În schimb, dacă numărul de dialoguri este mult mai mic decât îşi închipuie una 
dintre părţi (sau deloc, cum ar fi dacă unul dintre ei nu răspunde la salutul celuilalt), 
persoana care a salutat se va întreba ce este cu cealaltă persoană (formulări de tipul: „Ce 
o fi cu el? O fi supărat pe mine?” etc.) 

Tranzacţiile sunt evidente în opinia lui Berne, sub aria formelor de petrecere a timpului 
liber. Spre exemplu, persoanele care se întâlnesc la o petrecere pot să se implice într-o 
serie de jocuri, care le dezvoltă capacităţile de comunicare şi îi unesc într-un fel (spre 
exemplu, persoanele care au suferit o deceptie în dragoste pot să joace: „Înşelat(ă)”, ре 
când cele care au bucurii din relaţia cu partenerul pot interpreta jocul „Fericirea”). Este 
evident că aceste pseudojocuri au o arie de selectivitate crescută, deoarece cel care vine în 
interiorul unui joc în desfăşurare trebuie fie să se adapteze la tema respectivă, fie să 
dovedească abilităţi de comunicare substanţiale pentru a reuşi – cu delicateţe şi discreţie - 
să o schimbe. Este de asemenea evident că dacă o persoană care joacă „Fericirea” nimereşte 
într-un grup unde se discută „Înşelat(ă)” va fi repede îndepărtată, deoarece nu se potriveşte 
deloc în sistemul de relaţionări deja creat. 

O a treia formă de tranzacţie este categoria mult mai complexă a jocurilor. Ele, spre 
deosebire de proceduri şi ritualuri, presupun o motivaţie ascunsă a celor implicaţi, „о serie 
de mutări cu o capcană”, spune Berne. Autorul spune : „Procedurile pot fi reuşite, ritualu- 
rile pot da rezultate şi formulele de petrecere a timpului pot fi profitabile, dar toate sunt, 
prin definiţie - impartiale ; ele pot implica o întrecere, dar nu şi conflict, iar deznodământul 
poate fi senzaţional, dar nu spectaculos. Pe de altă parte, fiecare joc este în esenţă necinstit, 
iar deznodământul are o calitate dramatică” (Berne, 1964). 


Programarea neuro-lingvistică (NLP) 


Această abordare, iniţiată de către Richard Bandler şi John Grinder în anii '70 ai secolului 
trecut porneşte de la ideea că oamenii pot, prin studierea tiparelor gândirii, comportamen- 
tului şi limbajului, să-şi construiască un set de strategii prin care să-şi crească nivelul 
eficienţei personale, să-şi dezvolte modele de excelenţă. Combinând şi sintetizând multe 
dintre contribuţiile aduse ştiinţei comunicării până la acea dată, cei doi autori au realizat 
un sistem care are la bază câteva concepte-cheie utile în studiul comunicării în ansamblu : 


- astfel, autorii au observat un fapt aparent foarte simplu, dar peste care multe cercetări 
trecuseră cu vederea; atunci când intentionám să avem o comunicare eficientă cu o 
persoană este utilă o acţiune de calibrare (de studiere cu o atenţie crescută a interlocu- 
torului, de la poziţia corpului şi mişcările ochilor până la cuvintele pe care acesta le 
foloseşte) şi de armonizare fizică şi verbală cu aceasta. Justificarea acestui demers nu 
este greu de făcut: într-adevăr, încercaţi prima dată când interactionati cu cineva să-i 
copiaţi cu precizie mişcările (de parcă respectiva persoană s-ar privi în oglindă) şi 

limbajul (utilizând, similar cu acesta, cuvinte cu înţeles vizual dacă el le foloseste : 

„văd cá", „în perspectivă”, auditiv „se aude" „spuneţi cá", kinestezic etc.) ; 

NLP acordá putiná atentie la ce spun oamenii cá fac, ci incearcá sá evidentieze acele 

aspecte mai putin clare si de multe ori inconstiente ale excelentei ; astfel, dacá sunt íntre- 

bati oamenii de succes cum au ajuns in várful ierarhiei, ei pot oferi o multime de ráspun- 
suri, dar arareori acestea sunt eficiente si utile pentru a fi folosite de către alţii (deoarece 
cheia succesului rămâne de multe ori necunoscută la nivel conştient - Knight, 2004) ; 

- un accent important este pus de către această abordare pe stabilirea obiectivelor ; 
interesant din punct de vedere comunicational este evidenţierea faptului că este important 
ca aceste obiective să fie operaţionale (măsurabile) şi exprimate în termeni pozitivi. 
Astfel, nu se va spune unei persoane „Nu trebuie să faci lucrul X”, ci se va exprima 
acest aspect în cuvinte pozitive: „Fă lucrul Y” (unde Y îl exclude pe X). De exemplu, 
un tată nu-i va spune fiicei sale: „Să nu stai după ora 11”, ci va formula în genul: „Те 
aştept acasă la orele 10.30”. Obiectivele mai sunt importante pentru a face legătura între 
starea dorită şi starea prezentă, termeni des folosiţi în NLP ; 

- un alt aspect este reprezentat de către acuitatea senzorială (în sensul de a avea toate 
simţurile deschise pentru a putea percepe cât mai mult din ceea ce se întâmplă în jurul 
nostru). Cel mai bine poate fi dezvoltată acuitatea senzorială în procesul de calibrare, 
iar câteva aspecte sunt utile (autorii insistă spre exemplu asupra privirii şi evidenţiază 
că atunci când alegem să privim în stânga ne aflăm într-un proces de amintire a unei 
informaţii memorate, pe când atunci când privim în dreapta această informaţie nu se 
află în bagajul nostru informaţional şi încercăm să o construim (dacă vom spune că ne 
aducem aminte, în fapt mintim) ; 

- un concept pe care îl întâlnim si în studiile de pedagogie (vezi Ausubel şi Robinson, 
1981) este utilizarea termenului „ancorare”. O ancoră, în viziune NLP, este ceva ce va 
evoca o anumită stare (spre exemplu, dacă o anumită melodie vă dă fiori în momentul 
în care o ascultați) ; putem vorbi despre ancore vizuale, auditive, kinestezice ; 

- flexibilitatea este o altă dimensiune a NLP ; în cartea lor, Frogs into Princes Bandler si 
Grindler (apud De Lassus, 2005) afirmă: „Dacă ceea ce faceţi nu dă rezultate, faceţi 
altceva ! ”, ceea ce este foarte simplu şi clar de altfel; în fapt de câte ori emițătorul (in 
ipostaza sa de profesor, acest lucru reliefându-se cel mai bine) nu îşi consideră receptorul 
ca fiind „rezistent” la mesaj aruncă pe seama acestuia responsabilitatea eşecului întregii 
comunicări (cu toate cá, ar fi fost eficient, în situaţia în care cel ce comunică nu obținea 
ceea ce îşi dorea să-şi schimbe, pur si simplu, modul în care comunică). 


Programarea neuro-lingvistică preia multe aspecte din aria ştiinţelor comunicării, din 
psihologie ori, cum am văzut, din ştiinţele educaţiei şi le duce mai departe, conjugándu-le 
într-o manieră care să dezvolte cât mai pe larg conceptul de eficienţă. În cele de mai sus 
ne-am oprit doar asupra câtorva date utile în procesul de evidentiere a teoriilor care au 
adus contribuţii la devoltarea diferitelor aspecte din câmpul de cercetare descris de către 
comunicare. 


» Teoria comunicării din perspectiva teoriilor învăţării. Multi autori au extins 
teoriile comunicării la largul spectru al teoriilor învăţării, evidențiind că: „Orice acţiune 
poate fi considerată un răspuns care presupune existenţa unui stimul anterior (...) din 
această perspectivă, comunicarea umană este procesul care conectează indivizii între ei şi 
cu mediul în care trăiesc (...) comunicarea este fie un răspuns la un stimul anterior 
(feedback), fie un fapt dat, care se constituie punctul de pornire al unei noi secvenţe de 
asociere a stimulului şi răspunsului” (McQuail, 1999, pp. 51-52). Nu am intenţionat să 


38 COMUNICAREA EFICIENTĂ 


descriem aici această apropiere dintre teoriile comunicării şi teoriile învăţării, ci am 
urmărit doar să punem în lumină cât de larg poate fi spectrul interpretării a ceea ce poate intra 
şi ce nu într-un inventar al teoriilor care descriu şi explicitează fenomenui comunicational. 


> Abordări ale teoriilor comunicării din perspectiva studiilor comunicării organi- 
zationale. O perspectivă interesantă de urmărire a teoriilor comunicării este aceea a 
descrierii modului în care diferitele abordări ale comunicării au fost preluate şi dezvoltate 
în calitate de teorii ale comunicării în studiul organizaţiilor. Ne raliem unei atare perspective, 
cu atât mai mult cu cât această viziune a focalizárii pe studiul interacțiunii în dimensiunea 
sa organizaţională tinde să capete tot mai mult teren în ultimii ani. Într-adevăr, este dificil 
şi neproductiv să studiem comunicarea în perspectiva ei eficientă fără să o raportăm la 
omul modern, o persoană care petrece cel mai mult timp din întreaga sa viaţă într-un cadru 
organizational. Revenind la aria teoriilor comunicării abordate din punct de vedere organi- 
zaţional, vom aduce în atenţie un model adaptat după Stanley Deetz (1994) (in Jablin, 
Ришат! [ed.] 2001, p. П); modelul tinde să urmărească dimensiunile contrastante ale 
teoriilor comunicării (figura 8) : 





















Studiile dialogice 

reformist 







INFORMAL 
Local/emergent 


FORMAL 
Elita, a priori 








Studiile normative 

traditional 






Consens 


Figura 8. Adaptare dupá modelul lui Deetz privind studiile 
asupra comunicării organizaționale 


Astfel, se pot identifica patru perspective în ceea ce priveşte abordarea studiilor privind 
discursivitatea : normativă, interpretativă, critică şi dialogică. 

Studiile normative tind să accepte organizaţiile ca obiecte ce există în mod natural, 
deschise spre descriere, predictie si control. 

Studiile interpretative definesc organizaţia ca fiind un loc social, un tip special de 
comunitate care conţine caracteristici importante, regăsite şi în alte tipuri de comunităţi. 
Deetz, citându-l pe S. Barley, defineşte factorul central al dimensiunii interpretative: o 
dublă hermeneutică (o interpretare într-o lume interpretativă) şi un proces de comunicare 
complex (metacomunicarea diferenţelor culturale) - concluzia fiind înţelegerea prezentului 
în construcţia sa. Procesele sociale sunt dominate de ipostaza activismului. 

Studiile critice văd organizaţiile, în general, ca fiind elemente sociale definite de 
contextul istoric al realizării în condiţii de relaţii de putere şi conflict. Un interes special 
este acordat aici formelor de falsă conştiinţă, deformărilor sistematice ale comunicării, 

rutinelor care produc interese parţiale şi tin oamenii departe de o înţelegere corectă a 
acţionării în interesul propriu ; un accent explicit este pus pe morală şi etică in comunicare. 
Studiile dialogice (Deetz ne spune că a preferat termenul de dialogic celui de post- 
modern), ca şi cele critice se focalizează pe asimetria şi dominarea în luarea deciziilor în 
organizaţii, dar, în opoziţie cu studiile critice, studiile dialogice se centrează mai degrabă 
pe procesele micropolitice privind natura puterii si a rezistenţei. Dominația este văzută ca 
fiind un fluid, o dezvoltare situationalá fără o origine fixă. Atât grupul, cât şi personalităţile 
individuale nu pot fi văzute ca fiind fixe şi unitare; studiile dialogice intenţionează să 
surprindă astfel punctele ascunse care sunt responsabile de apariţia rezistenţei şi a com- 
plexităţii. Câteva teme sunt urmărite cu precădere de către studiile dialogice: (1) centra- 
litatea discursului — cu sublinerea limbajului ca sistem care este central în procesele de 
construcţie socială ; (2) fragmentarea identitátilor - demonstrată de problema autonomiei 
şi autodeterminării individului ca origine a înţelesului ; (3) critica filosofiei prezentului - 
focalizată pe indeterminarea obiectelor şi natura construită a oamenilor şi realităţii ; 


Tabelul 2. Caracteristicile prototipurilor discursive (adaptare după Stanley Deetz) 
DISCURS 

Conjugând diverse accente ale teoriilor comunicării, analiza organizaţională ajunge la 
un instrument util de lucru ; astfel, analizele discursului în organizaţii relevă opt elemente/ 
Caracteristici (pentru a ajunge la aceste categorii simple, autorii - Linda L. Putnam şi Gail 
T. Fairhurst – au revăzut şi clasificat literatura de specialitate din puncte de vedere diferite : 
sociolingvistice, analiza conversationalá, lingvistica cognitivă, pragmatica, semiotica, analiza. 
literală şi retorică, studiile de critică lingvistică şi analiza lingvistică postmodemă) : 


1. Codurile: trăsăturile desemnând, printre altele, etichetele, jargonul profesional, ter- 
minologia şi semnele ; 

2. Structura : patternurile, ordinea, sintaxa, succesiunea cuvintelor şi frazelor şi regulile 
implicite/explicite de folosire a discursului ; 

3. Funcţia: scopurile utilizării limbajului şi legăturile dintre funcţiile discursului şi 
funcţiile organizaţiei ; 

4. Utilizatorul limbajului : reprezentările cunoştinţelor, expectaţiile, documentele, cadrul 

şi cunoştinţele utilizatorului ; 

Înţelesul : interpretarea, înţelegerea şi citirea unui text; 

Textul : seturile patternurilor structurate ale discursului înregistrate în organizaţii ; 

7. Contextul: evenimentele organizaționale, istoria şi parametrii care dau formă inter- 
pretării textelor ; 

8. Intertextualitatea : interfaţa dintre discurs, text şi contextele instituţionale (in Jablin, 
Putnam [ed.,] 2001, p. 80). 


ATA 


1.4. Principii şi funcții ale comunicării. 
Competența de comunicare 


În condiţiile dezvoltării termenului de comunicare, si funcţiile comunicării pot să se 
întindă pe un palier extrem de larg ; astfel, s-ar putea face apel, în determinarea acestor 
funcţii, la extinderea pe care am operat-o în teoriile comunicării, după care comunicarea 
se poate conjuga cu integralitatea tuturor proceselor sociale. Pentru a avea însă un 
instrument de lucru util, vom porni de la cele trei funcţii pe care ni le propun T.K. Gamble 
şi M. Gamble (1993): 


1. Prima funcţie se referă la înțelegere şi cunoaştere. Astfel, comunicarea sprijină atât o 
mai bună cunoaştere de sine, cât şi cunoaşterea celorlalţi. Mai mult, aceste două tipuri 
de cunoaştere sunt interdependente : atunci când îi cunoaştem pe ceilalţi în procesul de 
comunicare, ne cunoaştem simultan propria fiinţă, învăţăm cum ne influenţează ceilalţi 
şi măsura în care îi influentám, la rândul nostru. Putem spune cá ne privim în ochii 
celorlalţi ca într-o oglindă ; uneori, oglinda nu reflectă aşa cum trebuie, deformează, şi 
totuşi avem nevoie de ea pentru a şti cum arătăm. 

2. O a doua funcţie a comunicării vizează dezvoltarea unor relafionári consistente cu 
ceilalţi. Nu este suficient să ne dezvoltăm propriul eu în relaţie cu alții şi să-i cunoaştem. 
Avem nevoie de comunicare, avem nevoie de relaţii prin care să împărtăşim celor- 
lalti realitatea noastră, să construim împreună semnificaţiile realităţii care ne incon- 
joară. Prin aceasta, comunicarea îndeplineşte, evident, şi o funcţie de socializare a 
persoanei. 

3. Cea de-a treia funcţie priveşte dimensiunea de influenţă şi persuasiune a comunicării. 
Prin comunicare putem să îi influentám pe ceilalţi să fie parte în activitatea noastră de 


DEFINIŢII, MODELE ŞI TEORII ALE COMUNICĂRII 41 


a atinge anumite scopuri. Această funcţie dezvoltă ideea de colaborare si de efort 
comun, perspective pe care comunicarea le creează în interacţiunea umană. 


În ceea ce priveşte principiile comunicării, ele reprezintă un adiţional la funcţiile pe 


care le-am expus. Principiile comunicării sunt prezente în majoritatea studiilor despre 
comunicare ; totuşi, şi aici întâlnim diferenţe, câteva principii fiind generale, dar existând 
şi suficiente specificităţi de la volum la volum, unele dintre acestea din urmă dovedind 
importanţă pentru cercetarea în domeniu. lată de ce vom caracteriza aceste principii în 
direcţia unui instrument de lucru pentru cititor, un instrument pe care acesta să-l poată 
dezvolta şi adapta specificului comunicării proprii (vezi şi Watzlawick, Beavin, Jackson, 
1976; DeVito, 1988; Hybels, Weaver, 1989; Gamble, Gamble, 1993 ş.a.): 


1. 


Primul principiu specifică faptul că nu putem să пи comunicăm. Comunicarea este 
inevitabilă – chiar dacă ne propunem să nu facem acest lucru, o vom face într-un fel (spre 
exemplu, atunci când vrem să evităm discuţia cu o altă persoană, comunicăm totuşi 
acelei persoane, prin comportamentul nostru, faptul că nu dorim să vorbim cu ea). 
Comunicarea este un proces. Nimic în comunicare nu rămâne static, componentele sunt 
interrelaţionate, fiecare dintre ele existând în relaţie cu celelalte. Conform acestor 
perspective, fiecare dintre noi reacţionează ca întreg în procesul de comunicare (nu 
putem reacţiona, spre exemplu, doar la nivel intelectual atunci când ne aflăm în conflict 
cu cineva, ci ne implicăm şi la nivel emoţional). Mai mult, aşa cum am văzut mai 
devreme, comunicarea este un proces ireversibil. 

Comunicarea reprezintă un proces circular, continuu; nu pot fi identificate strict 
puncte de pornire şi de oprire a comunicării. Pentru a observa acest lucru mai bine, 
reluăm aici un microexercitiu propus de T.K. Gamble şi M. Gamble (1993): astfel, 
trebuie să vă gândiţi la un argument recent pe care cineva din anturajul dumneavoastră 
vi l-a relatat şi v-a făcut să-l credeţi. Gândiţi-vă la punctul de pornire probabil al acestei 
discuţii şi încercaţi să expuneti - urmând acelaşi comportament са şi prima persoană - 
unui alt prieten, observând dacă există diferenţe între modalitatea de influenţă. Un alt 
exemplu este şi mai relevant: să luăm cazul unui student care este apatic în timpul unui 
curs şi, în acelaşi timp,. profesorul nu s-a pregătit suficient pentru a face cursul mai 
atractiv. Care moment ar putea fi începutul comunicării ? Lecţia plictisitoare îl face pe 
student apatic sau apatia studentului îl face să nu se implice şi să considere lecţia 
plictisitoare ? Această dilemă se rezolvă, evident, apelând la principiul continuității în 
procesul de comunicare. 

Comunicarea implică o dimensiune a conținutului şi o dimensiune a relaţionărilor. 
Astfel, acelaşi conţinut transmis (spre exemplu, „ne vedem la ora cinci”) poate fi spus 
ca o rugăminte de la un băiat spre о fată, ca o simplă informaţie atunci când mai multi 
colegi vor să se întâlnească într-un local, după serviciu, ca o comandă dacă este 
adresată de un şef unui subordonat etc. Multe probleme de comunicare pot rezulta din 
dificultatea de a distinge între cele două dimensiuni (conţinut şi relaţie). 
Comunicarea reprezintă un cumul de factori verbali, nonverbali, de context etc. Aceşti 
factori pot să se afle în armonie şi să contribuie la o mai bună înţelegere a mesajului ori, 
dimpotrivă, să se contrazică (spre exemplu, mesajele mixte între comunicarea verbală, 
care transmite ceva, şi comunicarea nonverbală, care transmite exact opusul). 
Comunicarea este simetrică şi complementară. Conform acestui principiu, simetria se 
dezvoltă atunci când doi indivizi se aseamănă, acţionează la fel, comportamentul lor se 
reflectă ca într-o oglindă. Acest aspect poate fi un bun start pentru comunicare, dar, în 
acelaşi timp, cercetătorii au observat că putem să identificăm o escaladare a simetriei 

în sensul unei competitivităţi între cele două persoane. Paradoxal, dar si comple- 
mentaritatea este un bun start pentru comunicare ; această a doua perspectivă se produce 
atunci când partenerul de comunicare are un comportament opus primei persoane. 
Elementul pozitiv este reprezentat de faptul că aceste caracteristici opuse ale celor două 
comportamente pot trimite spre o dezvoltare superioară a modului de interacţiune ; la 
polul celălalt se află ceea ce se numeşte complementaritatea rigidă, care se referă la 
inabilitatea de a schimba tipul de relationare în direcţia îmbunătăţirii comunicării. 


Una dintre cele mai importante funcţii ale comunicării este – în ceea се ne priveşte — 
realizarea ia indivizii izolaţi, la grupuri şi chiar la organizaţii, văzute ca entităţi distincte, 
a ceea ce se numeşte în literatura de specialitate competența de comunicare. Termenul este 
unul distinct la etnografii comunicării, care văd necesară depăşirea competenţei lingvistice 
(astfel, dacă aceasta desemnează cunoaşterea limbii, a sistemului lingvistic, acest lucru nu 
este suficient pentru a comunica ; trebuie să ne folosim şi de context, spre exemplu, pentru 
că nu vorbim în acelaşi mod cu toţi interlocutorii pe care îi întâlnim). După Parks (1994), 
„competenţa de comunicare reprezintă gradul în care indivizii satisfac scopurile pe care şi 
le-au propus în interiorul limitelor situaţiei sociale, fără să-şi rişte abilităţile ori opor- 
сопа Ше de a urmări alte scopuri mai importante din punct de vedere individual” (Jablin, 
Putnam, 2001, p. 820). Pentru Joseph DeVito, competenţa de comunicare se referă „la 
propriile cunoştinţe asupra mai multor aspecte sociale ale comunicării” (1988, p. 6); 
autorul face referire la o comparaţie pe care o considerăm utilă pentru înţelegerea terme- 
nului: învăţăm competenţa de comunicare în mod asemănător cu învăţarea felului în care 
se mănâncă cu furculita şi cuțitul : observându-i pe ceilalţi, prin instrucţiuni oferite explicit, 
prin încercare şi eroare etc. 

Alte conceptualizári ale competenţei de comunicare se concentrează asupra abilitátii de 
a manifesta comportamente de comunicare potrivite în situaţiile date. Continuând pe 
această linie, regăsim una dintre cele mai populare conceptualizări aparţinând lui Spitzberg 
şi Cupach (1984), conform căreia competenţa de comunicare s-ar referi la abilitatea de a 
demonstra comunicarea potrivită într-un context dat. Pentru a putea utiliza perspectiva 
celor doi autori, este evident că trebuie să identificăm elementele componente ale „comu- 
nicării potrivite”. Spre exemplu, Habermas (Jablin ; Putnam, 2001) a stabilit că fiecare act 
de comunicare competent trimite spre: (1) prezentarea unei exprimări care să poată fi 
înţeleasă ; (2) afirmarea unor propoziţii de cunoaştere ; (3) stabilirea unor relaţii sociale 
corecte şi (4) relevarea experienţei vorbitorului. 

În contrast cu aceste conceptualizări, McCroskey et al. (1984) văd competenţa de 
comunicare ca fiind distinctă de comportament/performanţă : „Competența de comunicare 
necesită nu doar abilitatea de a performa în mod adecvat comportamente corecte de 
comunicare, în acelaşi timp, ea necesită înţelegerea acelor comportamente şi abilităţi 
cognitive care fac posibilă alegerea între comportamente” (Jablin, Putnam, 2001, p. 820). 
O încercare de a reuni aceste perspective o regăsim la Jablin et. al. (1994), unde competenţa 
de comunicare este caracterizată ca un set de abilităţi, resurse primare cu care un comu- 
nicator este capabil să utilizeze procesul de comunicare ; aceste resurse includ cunoştinţe 
strategice (despre regulile şi normele de comunicare potrivite) şi capacităţi (Caracteristici 
şi abilităţi, cum ar fi, în general, abilităţile de codare şi de decodare). 

În mod general, atunci când examinăm conceptualizarea competenţei de comunicare, se 
poate face distincţie între două perspective: comportament si cogniţie. Studiile com- 
portamentale caută să identifice specificul comportamentelor de comunicare şi abilităţile 
necesare în acest: sens, asociate cu competenţa, punând accentul pe „comportamentul 

potrivit”. Cercetările cognitive examinează tipuri variate de cunoaştere socială şi abilităţi 
cognitive asociate competenţei de comunicare, punând accentul pe astfel de „resurse”. Oa 
treia perspectivă, identificată de autori ca fiind alternativă, este aceea adusă de modelul 
ecologic: conform acesteia compentenţa de comunicare este un rezultat al. interacțiunii 
dinamice dintre mediu şi dezvoltarea persoanei/grupului/organizatiei ; dezvoltarea com- 
petentei de comunicare (la nivel de analiză individual, de grup sau organizational) este 
influenţată şi influenţează la rândul ei mediul în fiecare proces care se produce. 


Rezumat 





Definiţiile comunicării pot fi împărţite între definiţii de natură instrumentală (care 
descriu comunicarea prin componentele sale, aşa cum se produce aceasta) şi definiţii 
de natură analitic-investigativă (care încearcă să observe comunicarea dincolo de 
activitatea strictă de transmitere-receptare a unui mesaj) ; 

Modelele comunicării urmează tendinţa care se regăseşte şi la definiţii, existând tipuri 
simple, liniare (spre exemplu, cel al lui Shannon şi Weaver), dar şi modele care 
încearcă să surprindă echilibrul (David Berlo) ori faptul că procesul de comunicare este 
o acţiune multiinfluentatá (Becker) ; 

În teoriile comunicării, pornim de la concluzia că majoritatea acestora sunt cu valoare 
explicativă a altor domenii (matematică, sociologie, psihologie, antropologie etc.) ; o 
perspectivă polară ne este oferită de teoriile structurale (ce accentuează structura în 
detrimentul construcţiei) şi sociologiile interpretative (al căror demers este invers). În 
acelaşi timp, aşa cum se observă astăzi, istoria abordărilor fenomenului comunicational 
înregistrează momente de continuitate, dar şi reveniri „spectaculoase” ale unor perspec- 
tive; preluarea unor teze de la un cercetător la altul, de la un domeniu la altul a oferit 
un cadru fertil de evoluţie a domeniului ; 

Funcţiile şi principiile comunicării reprezintă un ansamblu structural care susţine 
întregul edificiu al fenomenului : un principiu de bază este acela că „nu putem să nu 
comunicám", iar competenţa de comunicare poate fi înţeleasă drept cea mai importantă 
funcţie a comunicării ; asupra competenţei de comunicare există mai multe perspective, 
cea mai simplă referindu-se la abilitatea de a demonstra comunicarea potrivită într-un 
context dat. 


Exerciţii şi teme de reflecţie 


1. Pentru activitatea de dezvoltare personală a conceptualizării termenului de comunicare am 
imaginat o tehnică pe care am denumit-o liderul rotativ. Pe scurt, aceasta presupune 
împărţirea întregului colectiv de cursanţi în grupuri de 4-6 membri. Fiecare grup îşi va 
alege de la început un lider şi va discuta un număr de caracteristici pozitive şi negative ale 
comunicării (spre exemplu, faptul conform căruia comunicarea dezvoltă un climat pozitiv 
şi relationári bazate pe încredere între parteneri este o caracteristică pozitivă, iar faptul са. 
prin comunicare pot fi manipulaţi oamenii într-o direcţie greşită este o caracteristică 
negativă) ; numărul acestor caracteristici (atât cele pozitive, cât şi cele negative) va trebui 
să fie egal cu numărul grupurilor în care s-a divizat colectivul de cursanţi. După ce fiecare 
grup va fi stabilit aceste caracteristici, fiecare lider îşi ia lista unde se află notate acestea 
şi se mută, în sensul acelor de ceasornic, în alt grup. Aici, el va trebui să explice de ce 
grupul lui a considerat importante aceste caracteristici pozitive şi negative pentru modul în 
care conceptualizează termenul de comunicare. Membrii fiecărui grup vor trebui să asculte 
argumentele liderului „străin”, dar la final, făcând o ierarhie a importanţei caracteristicilor, 

vor trebui să taie de pe listă obligatoriu câte o caracteristică pozitivă si una negativă, cde 
mai puţin importante. După aceea, liderii se mută, în sensul acelor de ceasornic, în 
următorul grup, unde lucrurile se desfăşoară în mod similar (fără a mai lua în calcul 
caracteristicile tăiate în grupul anterior). Operația are loc până când fiecare lider a trecut 
pe la toate celelalte grupuri şi s-a întors în grupul de origine cu câte o singură caracteristică 
pozitivă şi negativă asupra comunicării, considerate cele mai importante de pe lista proprie. 
Formatorul/trainerul va nota toate aceste caracteristici pe tablá/flip-chart şi va încerca, 
împreună cu întregul colectiv de cursanţi, să combine ideile în doar două elemente, unul 
pozitiv şi altul negativ, ale comunicării. 

2. Un al doilea exerciţiu presupune maniera didactică de conceptualizare a comunicării şi a 
importanţei acesteia în activitatea de instruire şi educare a cursanților. În esenţă, va fi 
dezbătut rolul educativ pe care patru medii educogene importante (şcoala, familia, grupul 
de prieteni, mass-media) îl au asupra dezvoltării elevilor/studentilor. Apoi, colectivul de 
cursanţi va fi împărţit în patru grupuri, fiecare grup trebuind să găsească argumente pentru 
care mediul educogen pe care îl reprezintă are o importanţă comunicativă mai mare decât 
celelalte trei. După ce aceste argumente au fost găsite, membrii unuia dintre grupuri 
prezintă şi sunt combátuti de membrii tuturor celorlalte trei grupuri, fiecare din punctul de 
vedere al mediului educogen pe care-l reprezintă în dezbatere. La final, după ce toate 
grupurile şi-au prezentat argumentele şi au răspuns la criticile formulate de celelalte 
grupuri, formatorul/trainerul discută cu întregul colectiv importanţa observării părţilor 
pozitive şi a celor mai puţin pozitive ale comunicării din perspectiva unor puncte variate de 
vedere, precum şi multiinfluenta pe care fiecare dintre aceste perspective о are asupra 
tuturor celorlalte. 

3. La modelele comunicării propunem un exerciţiu care oferă o implicare, precum şi rezultate 
foarte bune din partea cursanților. Întregul colectiv este împărţit în grupuri de 6-8 persoane, 
şi fiecare grup va avea în faţă fişe cu modelele comunicării, existente în prezent în 
literatura de specialitate. După ce vor discuta în grup fiecare model consacrat, echipele vor 
încerca, separat, să imagineze un model propriu comunicării. Aceste modele personale vor 
fi supuse, la finalul activităţii, atenţiei plenului şi se vor sesiza asemănările şi deosebirile 
dintre ele, în încercarea unificării principalelor caracteristici reliefate şi construirii unui 
singur model al întregului colectiv de cursanţi. 





Scenariu : Probleme de comunicare 


Ionel este un tânăr de 17 ani ai cărui părinţi au divorţat în urmă cu trei ani. Ionel a rámas cu mama 
sa; tânărul a trăit o adevărată dramă şi şi-a acuzat mama că m a făcut „totul” pentru ca această 
căsătorie să nu se destrame. În urmă cu un an, drama lui Ionel a părut să devină şi mai mare, mama 
sa recăsătorindu-se (el a sperat în tot acest timp că părinţii lui se vor împăca şi se vor recăsători). 
Sentimentele sale negative s-au canalizat spre noul tată şi s-au manifestat adesea printr-o atitudine 
ostilă, închidere în propria persoană şi refuzul de a face ce îi spune acesta. Din acest motiv, mama 
sa îl acuză adesea că el „niciodată nu comunică” ori că „nu ştie să comunice”. De exemplu, i-a 
cerut acum câteva zile să meargă cu tatăl său vitreg la cumpărături „ca între bărbaţi” considerând 
că această idee este una bună deoarece le va facilita celor doi deschiderea unui canal de comunicare. 
Ionel însă a refuzat să iasă întreaga zi din camera sa, a cărei uşă a blocat-o nelăsând pe nimeni să 
intre. Astfel că mama spune că a încercat orice pentru a-l convinge să interacţioneze cu familia, 
dar „cu el m merge nimic, nu este nimic de făcut”. Tânărul a avut, până în prezent, două tentative 
de a fugi de acasă la tatăl său, dar, de curând, acesta din urmă s-a recăsătorit şi el, ceea ce îi oferă 
lui Ionel un nou motiv de tristeţe şi revoltă. + 

Tatăl vitreg este, la rândul său, nemulţumit de atitudinea lui Ionel ceea ce-l face să fie mai tot 
timpul posac când trebuie să interacţioneze cu acesta ; deoarece a sesizat sensibilitatea tânărului, 

se abtine de a face orice fel de glumă în prezenţa lui pentru ca să nu fie interpretată drept o jignire 
(ceea ce, de altfel, s-a şi întâmplat de câteva ori). Totuşi, el consideră că dacă îşi cántáreste în 
continuare vocabularul si îi vorbeşte frumos, Ionel nu are de ce să se plângă. 





Întrebări 

1. Care dintre funcţiile şi principiile comunicării sunt puse sub semnul întrebării in acest caz? 

2. Dacă ati fi consilier şi această familie v-ar cere ajutorui ce i-aţi spune: (a) mamei lui Ionel ; 
(b) tatălui său natural; (c) tatălui vitreg ; (d) lui Ionel? 

3. Cum vedeţi o rezolvare eficientă a problemelor prezentate din perspectiva utilizării eficiente 


a comunicării şi luând în calcul „protejarea” psihologică a fiecăreia dintre persoanele din 
acest caz? 





Maia 12-1 
Capitolul 2 


Elemente componente ale comunicării 


18-07-09 
Lue 


Fiecăruia dintre noi i s-a întâmplat să se pregătească intens în calitate de emiţător al 
unui mesaj, să-şi îndeplinească foarte bine rolul, dar să nu fie înţeles aşa cum ar fi dorit de 
audienţă. În momentele de „după”, analizându-ne, nu am găsit nimic să ne reprosám; 
totuşi, ceva făcuse ca întreg procesul ce comunicare să fie ineficient. Dar ce? 

După cum am văzut, procesul comunicării poate fi definit prin interacţiunea compo- 
nentelor sale : roluri de emitere şi de recepţie, construcţia mesajului, apariţia feedback-ului, 
canalul şi contextul comunicării. Atunci când ne focalizăm pe răspunsul la întrebarea „ce 
caracterizează o comunicare eficientă ? ”, observăm că fiecare dintre aceste elemente îşi are 
importanţa sa: spre exemplu, educaţia s-a axat în special ре modul în care profesorul, in 
calitatea sa de emiţător, poate să construiască şi să transmită eficient un mesaj ; fără a face 
aceeaşi greşeală, observăm că receptorul capătă astăzi un rol privilegiat în procesul de 
comunicare - conjugând cele două direcţii, devine din ce în ce mai importantă relaţia de 
interacţiune dintre partenerii comunicatori. Iată de ce o perspectivă eficientă asupra comu- 
nicării trebuie să răspundă unei echilibrări dinamice între toate componentele comunicării. 


2.1. Emitátorul şi receptorul - o perspectivă interactionalá 


Emiţătorul reprezintă un individ, un grup sau o instituţie саге: 


- posedă o informatie mai bine structurată decât receptorul ; 

- presupune o stare de spirit (motivaţie) ; 

- presupune un scop explicit (alăturat mesajului) şi unul implicit (motivul transmiterii 
mesajului, uneori necunoscut receptorului). 


Pentru a observa că toate aceste „ingrediente” sunt necesare vom face apel la un 
exemplu pe care îl întâlniți frecvent în viaţă: gândiţi-vă că tocmai ati aflat că din grupul 
în care sunteţi în acest moment prima persoană care va ajunge într-o altă locaţie va primi 
un premiu substanţial. Ei bine, aveţi o informaţie mai bine structurată decât colegii 
dumneavoastră. Aveţi însă şi motivaţia transmiterii acesteia ? Probabil că nu, deoarece veţi 
încerca să fiti dumneavoastră cel care va câştiga respectivul premiu şi dacă ati comunica şi 
celorlalţi ceea ce tocmai aţi aflat aţi avea concurenţă. 

În plan didactic observăm că rolurile majore de emiţător sunt deţinute în şcoală de 
cadrul didactic; totuşi, dincolo de posibilităţile unui feedback nuantat şi extins, elevul/ 
studentul preia, într-o perspectivă modernă, anumite segmente (de altfel importante) ale 

acestor roluri (spre exemplu, cursantul are acces la o multitudine de surse de informare, 
posedând câteodată o informaţie mai bogată, mai actuală sau mai flexibilă decât profesorul 
său). În acest sens, la rândul lor, rolurile de emiţător deţinute de cadrul didactic devin mai 
puţin stricte, înglobând - pe lângă traditionalele atribute de claritate, coerenţă internă şi 
expresivitate – unele noi, la fel de importante; astfel, în ipostaza de emiţător, cadrul 
didactic trebuie să aibă un comportament flexibil şi adaptat, dezvoltând simultan anumite 
roluri de receptor tocmai, fapt aparent paradoxal, pentru a-şi îmbunătăţi rolurile de emiţător. 

În acelaşi timp, emitátorului i se pot atribui grade diferite de prestigiu sau credibilitate, 
aspecte care au un impact puternic asupra comunicării ca atare. Astfel, după John 
R.P. French şi Bertram Raven (French, Raven, în Hinton, Reitz, 1971), există cinci baze ale 
puterii sau influenţei care ni se par utile în analiza emitátorului ca parte a comunicării 
(figura 9): 


1) Puterea recompensatoare este puterea a cărei bază este constituită de abilitatea de a 
răsplăti. În această categorie se încadrează satisfacerea unor dorinţe ale receptorului. 
Din punct de vedere strict didactic, profesorul este învestit cu o astfel de putere, în 
sensul că implicarea, interesul, performanţa elevului etc. (dar şi docilitatea, supunerea 
acestuia în anumite cazuri) sunt răsplătite. 

2) Puterea coercitivă — receptorul se aşteaptă să fie „pedepsit” de emiţător dacă nu se 
conformează încercării de influenţă a acestuia. Este vorba despre acelaşi instrument 
recompensator, dar de data aceasta avem de-a face cu o „răsplată negativă”. Problema 
apare atunci când această putere nu este susţinută şi de alte aspecte, deoarece comu- 
nicarea, în acest caz, nu este strict autentică; pe de altă parte, trebuie remarcat că 
nivelul coercitiv al notelor tinde să scadă în învăţământ, astfel că o asemenea putere 
devine din ce în ce mai estompată în activitatea didactică. 

3) Puterea referenţială presupune că receptorul se identifică cu emițătorul ; o persoană sau 
un grup de prestigiu constituie un model de referinţă cu care încearcă să se asocieze sau 
să se identifice alţii, care le adoptă atitudinile sau convingerile. Puterea referentialá 
poate juca un rol important la anumite vârste şcolare mici, cadrul didactic devenind un 
emiţător cu capacităţi de transmitere sporite şi autentice. 

4) Puterea legitimă se bazează pe înţelegerea de ambele părţi că cineva are dreptul să 
pretindă ascultare de la ceilalţi (şi aici întâlnim exemple ca părinte-copil, profesor-elev). 
Ea implică un cod sau un standard acceptat de ambii parteneri. Denis McQuail (1999) 
spune că există matrice sociale definite de procesul comunicativ în acest sens : astfel, 
se aşteaptă de la profesori să-şi educe elevii, de la managerul unei organizaţii, să-şi 
conducă subordonații etc. Asemenea dezvoltări ale puterii legitime sunt necesare, 
întrucât ele regularizează interacţiunile sociale în direcţia unor principii nescrise de 
evoluţie dezirabilă. Totuşi, trebuie remarcat că, în contemporaneitate, aceste concepte 
tind să-şi flexibilizeze câmpul de acţiune ; mai precis, putem lesne observa că aceste 
roluri caracterizate de puterea legitimă tind să-şi diminueze efectul: spre exemplu, 
profesorul educá, dar - într-o anumită măsură - este educat de elevii săi, managerul 
conduce, dar acceptă şi propuneri de la subordonați etc. Trebuie să atragem în acelaşi 
timp atenţia asupra a doi factori ce conduc la ineficienţă, aşa cum îi sintetizează 
Sternberg (2002, p. 235): astfel, (1) omniscienta poate să caracterizeze faptul că 
profesorul poate considera că tot demersul informaţional îi aparţine, că el „ştie tot” şi 
astfel devalorizează cursantul ; si (2) omnipotenţa este iluzia cadrului didactic cá el 
poate face orice, că va reuşi să rezolve orice probleme de comunicare ivite între el şi 

cursantul său ; de altfel, aceasta este o iluzie a începătorilor în cariera didactică, aceea 
că ei pot şi trebuie să rezolve orice problemă în momentul în care aceasta a apărut. 

5) Puterea expertului specifică atribuirea, în acest caz, de cunoştinţe superioare emiţă- 
torului, care au impact asupra structurii cognitive a receptorului (străinul care acceptă 
recomandările unui localnic, informaţiile din ziar etc.). O astfel de putere este deter- 
minată de contextul situaţional şi institutional, pentru cá, prin definiţie, receptorul nu 
este, în mod normal, în postura de a evalua corectitudinea informaţiei primite. Cadrul 
didactic beneficiază în mod tradiţional de o astfel de putere; totuşi, se cuvine să 
remarcăm cá, în societatea actuală, aceasta tinde să se nuanţeze extrem de mult, 
deoarece elevul/studentul vine în câmpul comunicării didactice cu o sferă de cunoştinţe 
extrem de diversificate (având acces la o multitudine de surse informaţionale, îndeosebi 
la cele oferite de mijloacele moderne de comunicare - spre exemplu, reţeaua Internet), 
astfel încât „pierderea” acestei puteri poate să influenţeze negativ climatul şcolar. 
Soluţia constă în utilizarea acestui referential informational multiplu pe care-l reprezintă 
cursanţii şi folosirea lui în special în activităţile de echipă. 


Puterea expertului 









Puterea recompensatoare 








Puterea legitimă | 
Puterea referentialá | 





Puterea coercitivă 








Figura 9. Reprezentarea grafică a celor cinci baze ale influenței 


Trebuie remarcat că prin prisma comunicării eficiente moderne, cadrul didactic, mana- 
gerul ori părintele (toti aceştia fiind definiti de puterea legitimă) trebuie să facă mai puţin 
frecvent apel la puterea recompensatoare şi coercitivă (iar atunci când le folosesc ele 
trebuie utilizate oricum doar împreună) şi să accentueze mai mult puterea referentialá si de 
expert. Astfel, de cele mai multe ori, aceste persoane tind să folosească puterea coercitivă 
pentru a sancţiona cea mai mică abatere de la comportamentul de ascultare, dar nu în 
aceeaşi măsură puterea recompensatoare pentru a sprijini comportamentul de ascultare 
corect (deoarece lor li se pare legitim ca elevul/subordonatul/copilul să îi asculte). Câteodată 
se ajunge chiar la situaţii ridicole de tipul: „eu sunt profesorul aici, trebuie să îmi dai 
ascultare” făcându-se apel la puterea legitimă în mod direct, pe când aceasta ar trebui să 
acţioneze la nivel implicit şi nu manifest. În situaţia în care se utilizează puterile de expert 
şi referenţială primele trei tipuri de putere nu mai sunt necesare în sensul că sunt incluse. 

În acest mod, se poate observa (după cum remarcau Collins şi Raven) că foarte rar, la 
un moment dat, acţionează o singură sursă de putere. De obicei, situaţia de influenţă 
implică diverse combinaţii, în care formele de putere reacţionează nonaditiv şi interactiv. 

La aceste cinci baze ale puterii, R.A. Schmuck si P.A. Schmuck, citándu-i pe Raven si 
Krugíanski, pe de o parte, si pe Hersey si Goldsmith, pe de alta, mai adaugá douá care se 
referá in mod si mai explicit la spectrul comunicational la care facem referire in cadrul 
acestui capitol, şi anume puterea informaţională şi puterea de conexiune (Schmuck, 
Schmuck, 1992, p. 113). Astfel, puterea informaţională se referă la posedarea unei dinamici 
comunicaţionale fundamentate în informaţii despre istoria, cultura, abilităţile grupului; 
spre exemplu, un profesor care predă de mulţi ani la o şcoală, fiind familiarizat cu o sumă 
extrem de mare de variabile, posedă o astfel de putere ; puterea informaţională, după cum 
se poate lesne observa, este o categorie specială a puterii expertului, referindu-se mai 
degrabă la aspecte exterioare problemelor, dar având incidenţă directă asupra acestora. La 
rândul ei, puterea de conexiune este caracterizată de numărul de relationári apropiate pe 
care o persoană le are cu alti membri (sau cu membrii importanti/cheie) ; puterea de 
conexiune/contact este una extrem de interesantă, în special în ceea ce priveşte activitatea 
în echipele educaţionale. 

Mai multe tipuri de variabile acţionează la nivelul emitátorului, îmbunătăţind sau, 
dimpotrivă, perturbând comunicarea ; dintre acestea vom aminti aici doar două tipuri de 
conflicte presupuse de rolul de emiţător : 

- conflictul intraemitere poate apărea atunci când emițătorul trebuie să transmită mesaje 
diferite, în dezacord cu setul său perceptiv; gánditi-vá astfel la situaţia în care, în 
calitate de manager trebuie să vá convingeti oamenii să nu intre într-o grevă, deşi pe 
plan interior le intelegeti starea de spirit şi sunteţi de acord cu revendicările acestora. 

- conflictul interemitere defineşte situaţia în care mesajele şi presiunile de la unul dintre 
rolurile de emiţător sunt în opoziţie cu mesajele de la unul sau mai multi emitátori 
diferiţi (Hellriegel, Slocum, Woodman, 1992, p. 469) ; este vorba despre un conflict pe 
care il avem în mod curent în momentul în care ceea ce spunem noi este contrazis de 
afirmaţiile altcuiva. 


Receptorul este, la rândul său, un individ, un grup sau o instituţie cărora: 


- le este adresat mesajul sau intră în posesia lui în mod întâmplător (spre exemplu, atunci 
când două persoane necunoscute stau în faţa dumneavoastră la o un rând şi una dintre 
acestea îi povesteşte celeilalte acţiunea unui film într-un mod în care vă face să vă doriţi 
să mergeţi să-l vedeţi - ati intrat, astfel, în posesia respectivului mesaj chiar dacă acesta 
nu vă viza pe dumneavoastră) ; | 

- primesc mesajul într-un mod conştient sau subliminal. 


Receptorul este foarte important în construirea unei relaţii de comunicare eficiente ; 
atunci când defineşte comunicarea, M.F. Agnoletti consideră chiar că aceasta „este un 
proces complex, în care informaţia şi mesajul sunt mai puţin importante decât chestiunea 
esenţială de a şti cui te adresezi” (apud Mucchielli, 2002, p. 63). 


De altfel, este evident că mesajul trebuie să fie direct legat de posibilităţile de percepţie 
ale celui care îl recepționează; o bună comunicare este centrată în special pe cel саге 
primeşte mesajul. Saundra Hybels si Richard L. Weaver (1986, p. 55) operează grafic 
traseul mesajului in mintea ascultátorului (figura 10) : 

Figura 10. Traseul pe care-l parcurge mesajul în mintea receptorului 
(adaptare după Saundra Hybels şi Richard L. Weaver) 


Un loc important în receptarea unui mesaj îl ocupă predicțiile despre acel mesaj ; în 
acest sens, receptorul ia în calcul experienţa proprie anterioară în acel domeniu, iar atunci 
când această experienţă nu există, opiniile altor persoane despre mesaj sau despre cel care-l 
transmite. Spre exemplu, un student care a participat în primul semestru la cursuri ce i s-au 
părut plictisitoare se va duce în al doilea semestru la cursurile profesorului în cauză cu 
predicția cá se vor audia iarăşi cursuri plictisitoare. 

În acest mod, se pot evidentia mai multe feluri de receptori după tipul de ascultare a 
mesajului practicat (asupra acestor aspecte vom reveni atunci când vom discuta despre 
ascultarea interactivă) : 


- ascultarea pentru aflarea de informaţii ; 
— ascultarea critică; 

- ascultarea reflexivă; 

- ascultarea pentru divertisment etc. 


În mod curent, nu se identifică un singur mod de ascultare la un receptor, fiind vorba 
despre o îmbinare, de multe ori dinamică, variabilă după mesaj, după context, după sursă etc., 
între toate aceste tipuri. Însă unul dintre aceste moduri de ascultare este predominant, şi în 
funcţie de el trebuie să ne construim mesajul (aceasta nu înseamnă - o practică pe care o 
mai întâlnim în şcoală - că trebuie ignorate celelalte). În acelaşi timp, se cuvine accentuată 
ideea că toate aceste tipuri de ascultare sunt deopotrivă necesare (spre exemplu, şcoala a 

exacerbat rolul ascultării bazate pe informare, minimalizând roiul formativ al ascultării 

critice şi al celei reflexive, precum şi rolul motivational al ascultării pentru divertisment). 
Katz propune patru tipuri de reacţii la modul în care a fost formulat, organizat şi 

transmis mesajul, reacţii care pot fi catalogate ca fiind caracteristice receptorului : 


1) reacţia instrumentală, adaptativá sau utilitară ; 
2) reacţia egodefensivă, de autoapărare ; 
3) reacţia expresivă valoric ; 


Алом) 


AN panantia > 
^) Ісасџпа солуй. 


În ceea ce priveşte reacţia (Katz o denumeşte uneori şi funcţia) adaptativá, aceasta 
reprezintă modul în care receptorul reacţionează în vederea maximizării recompensei si 
minimizării pedepsei. Atitudinile şi deprinderile faţă de anumite obiecte, persoane şi 
simboluri se formează în măsura în care acestea satisfac anumite nevoi. Cu cât sunt mai 
aproape de satisfacerea efectivă a unor astfel de trebuinte si sunt mai clar percepute ca 
relevante în acest sens, cu atât este mai mare probabilitatea formării unei atitudini pozitive 
faţă de ele, subliniază autorul (este o reacţie corespunzătoare unor puteri de influenţă de tip 
recompensator şi coercitiv). 

Reacţia egodefensivă (sau de autoapărare) se referă la tendinţa indivizilor de a încerca 
să menţină o imagine de sine acceptabilă, favorabilă şi în acord cu imaginea pe care o au 
ceilalţi despre ei. În ceea ce ne priveşte, considerăm că, în general, putem cuantifica acest 
proces pe baza indicatorilor furnizaţi de utilizarea unei scale cu mai multe trepte (dacă 
mărim numărul de trepte, nuantám procesul, dar demarca(ia dintre acestea devine mai greu 
de identificat în interiorul unor categorii distincte ; de aceea, propunem aici o scală cu şase 
trepte : maximă, foarte bună, acceptabilă, suficientă, insuficientă şi complet nesatisfă- 
cătoare, numărul par de trepte fiind utilizat deoarece evită tendinţa de centralitate). În 
această perspectivă, individul încearcă să obtiná/pástreze maximum de impresie favorabilă 
despre persoana sa cu minimum de compromisuri şi eforturi depuse de el în acest sens. 
Desigur că şi acest minimum este circumscris de ceea ce individul va considera ca fiind în 
raport cu modul în care imaginea respectivă va folosi la îndeplinirea unor nevoi, deci tot un 
fenomen de „recompensare”. 

Reacţia expresiei valorice presupune că atitudinile care exprimă valori dau claritate 
imaginii de sine, dar o şi modelează pe aceasta mai aproape de ceea ce ne dorim; faţă de 
funcţia anterioară, observăm un proces de identificare cu rol esenţial în socializare şi 
autodezvoltare. 

Reactia cognitivá se referá la nevoia oamenilor de a da sens la ceea ce ar párea altfel un 
univers neorganizat si haotic, spune Katz. El mai adaugá cá aceasta este raportatá la nevoia 
de a înţelege evenimentele care ne afectează in mod direct viaţa şi de a avea un cadru de 
referinţă coerent şi stabil pentru a ne organiza experienţa. 


Referindu-ne la elev/student în ipostaza de receptor al comunicării educaţionale, 
observăm că cele patru reacţii ne oferă un cadru coerent pentru construcţia unui instrument 
concret. Astfel, profesorul poate folosi reacţia cognitivă în sensul observării intereselor 
legate de experienţa imediată de cunoaştere şi chiar cu referire la experienţa de viaţă în 
general a elevilor/studenţilor ; folosirea acestor observaţii în conceperea mesajului se 
poate dovedi extrem de utilă (amintim că şcoala desemnează chiar cu rangul de axiomă 
didactică folosirea experienţei elevului în actul de predare-invátare, dar este probabil 
necesară o viziune extinsă nu doar de la materia şcolară spre această experienţă, ci — în 
direcţia dezvoltării reacției cognitive — şi a unui traseu invers). În aceeaşi manieră, putem 


54 COMUNICAREA EFICIENTÁ 


concepe un sistem didactic din intersectárile proceduraie ale reactiei egodefensive şi a 
expresiei valorice pentru definirea rolului educaţiei morale şi civice în şcoală; mai precis, 
putem dezvolta şi optimiza nevcia constituirii şi păstrării unei imagini de sine favorabile 
prin apelul la anumite valori pe care să le împărtăşească întregul grup etc. 


2.2. Mesajul - element-cheie al comunicării 


Mesajul presupune un mozaic de informaţii obiective, judecăţi de valoare care privesc 
informaţiile (subiectiv) şi judecăţi de valoare şi trăiri personale în afara acestor informaţii 
etc. „Mesajele includ datele transmise şi codul de simboluri care intenţionează să ofere un 
înţeles specific, particular acestor date” (Hellriegel, Slocum, Woodman, 1992, p. 431). 
Astfel, dacă cineva va spune „afară ninge” acest lucru desemnează un fapt obiectiv care 
poate fi repede verificat de către interlocutor. Dacă va spune „mie îmi place când ninge” 
acest lucru va desemna un aspect subiectiv, deoarece interlocutorul poate să nu fie de 
aceeaşi părere. În sfârşit, emițătorul resimte necesitatea de a transmite trăiri personale, 
judecăţi de valoare etc. care nu au neapărat o importanţă pentru receptor, dar sunt parte 
componentă a mesajului în ochii emitátorului. Probabil că persoana va spune : „afară ninge 
şi mie îmi place când ninge deoarece este atât de frumos şi îmi aduce aminte de copilărie 
când stăteam lânga focul arzând în semineu şi...”. 

La rândul său, T.K. Gamble şi M. Gamble afirmă că mesajele „sunt transmise prin mâi 
multe canale; astfel, nivelul si forma interacțiunii sunt definite de caracteristicile con- 
textului” (Gamble, Gamble, 1993, p. 126). 

Considerăm important, în ceea ce dezbat autorii amintiţi, faptul că menţionează existenţa 
factorilor perturbatori nu doar la nivelul canalului/canalelor de comunicare, ci această 
interferenţă a factorilor care disturbă tinde să apară concomitent la nivelul partenerilor 
comunicationali (emiţător şi receptor), definind schimbări în modul de elaborare, codare, 
respectiv decodare şi reconstruire a mesajelor. Continuând această idee, putem avansa 
ipoteza conform căreia factorii de „zgomot” la nivelul emiterii mesajului (fie aflaţi în faza 
iniţială la emiţător, fie în faza secundară, în momentul feedback-ului oferit de către 
receptor) nu sunt doar cei contextuali, ci îi putem include aici şi pe cei de feedback 
prematur, o perturbare pe care comunicarea însăşi o poate introduce în comunicare. Dacă 
este să furnizăm un exemplu cu directă incidenţă didactică, un elev/student care nu este de 
acord cu nici unul dintre argumentele pe care i le oferă profesorul în timpul orei îl poate 
determina pe acesta să încerce să-l convingă, iar acest lucru poate conduce la renunţarea la 
anumite aspecte ale mesajului, ceea ce poate induce confuzie asupra celorlalţi elevi. 

De altfel, în ceea ce priveşte mesajele, trebuie spus că acestea pot să fie transmise fără 
să fie receptate sau să fie incorect receptate şi decodate ; invers, anumite mesaje pot fi 
receptate fără ca acestea să fi fost transmise (ca atunci când, cercetând ambientul, elevul 
conferă sens scenelor, situaţiilor, experienţelor senzoriale dezordonate ; spre exemplu, 
dacă un cursant ajunge într-o sală de curs goală, deşi se aştepta să se desfăşoare acolo un 
curs, el, fără să primească un mesaj, va concluziona că fie nu s-a ţinut respectivul curs, fie 
acesta s-a mutat în altă sală, fie nu a înţeles el bine ora la care va începe etc.) sau fără ca 
mesajele să fi fost transmise conştient (feedback-ul pe care profesorul îl primeşte inter- 
pretând limbajul trupului elevilor, care poate sugera implicarea, atenţia şi concentrarea 
sau, dimpotrivă, semnale după care profesorul trebuie să-şi adapteze scenariul didactic). 

Eficienta in interpretarea si intelegerea mesajelor se poate másura ca o functie a 
redundanjei acestora. Redundanta defineşte ceea ce este predictibil sau conventional într-un 
mesaj, opusul redundantei fiind entropia. John Fiske (2003) afirmá cá limba englezá este 
redundantă în proporţie de 50%. Un mesaj entropic solicită o introducere (care este de 
natură redundantă) care să deschidă receptorul spre interpretarea mesajului. Astfel, pro- 
fesorul care doreşte să transmită un mesaj despre care ştie că va fi complet neaşteptat 
pentru elevii lui îl va introduce într-o modalitate precum : „Ceea ce vă voi spune acum vă 
va surpriüde cu siguranţă”, care va avea drept efect creşterea interesului elevilor pentru mesaj. 

Putem vorbi despre trei tipuri de redundantá : (1) redundanta necesară (volumul minim 
de informatie care poate menţine comunicarea ; astfel, dacă întreb pe cineva : „Îţi place să 
participi la conferințele organizate de Ionescu”, şi el răspunde : „Da”, acesta este volumul 
minim de informaţie, care nu nuanteazá însă comunicarea); (2) redundanța acceptată 
(reprezintă volumul optim de informatie, care nuanteazá înţelesul mesajului şi nu este atât 
de mare pentru a împiedica comunicarea ; la aceeaşi întrebare, persoana chestionată poate 
răspunde: „Da, pentru că aceste conferinţe sunt interesante” sau: „Da, pentru că doar 
aici о pot întâlni pe domnişoara Popescu” – observăm că avem acelaşi răspuns bazal „Da”, 
cu nuantári care fac cele două răspunsuri să însemne lucruri total diferite) ; (3) redundanfa 
superfluă (când volumul de informaţie este atât de mare, încât comunicarea este împie- 
dicată). Măsurarea informaţiei prin redundantá devine astfel un factor extrem de important 
referitor la forma mesajului. În acelaşi timp, toate aceste perspective trebuie armonizate în 
funcţie de un număr de alte caracteristici, cum ar fi contextul, elementele de adresabilitate 
etc. Importanţa adresabilităţii este consemnată de Joel de Rosnay atunci când precizează cá 
semnificaţia informaţiei variază de la individ la individ: „Dacă spun cuiva «va ploua», 
această informaţie are o semnificaţie complet diferită, în funcţie de interlocutorul meu, 
care este fie cineva aflat în vacanţă şi în căutarea soarelui, fie un agricultor ameninţat de 
secetă” (apud Lohisse, 2002, p. 34). Redundanţa oferă astfel o formă a mesajului, iar 
vorbitorul (fie el cadru didactic ori alt tip de vorbitor public) se va centra pe folosirea unui 
nivel optim de redundantá pentru ca atât înţelegerea mesajului, cát şi captarea şi menţinerea 
interesului să fie conjugate în acţiunea sa. 

Există la nivelul mesajelor două efecte importante, aparent contradictorii, însă foarte 
utile în structurarea comunicării educaţionale (Steers, 1988, p. 97; DeVito, 1988, p. 50): 
efectul de întâietate, care precizează că, în reținerea unor elemente de conţinut cu influență 
informaţională, datele prezentate dé emiţător la început au mai multă influenţă. Putem spune, 
spre exemplu, că metodele expozitive posedă drept caracteristici economicitatea şi rapidi- 
tatea, transmiterea unui volum de informaţie sporit, oferă o sinteză a cunoştinţelor, sunt 
bazate pe reproducere, transmit cunoştinţele într-o formă deja elaborată şi, centrate pe 
profesor, ele îndeamnă elevul spre pasivism; sau putem răsturna mesajul, afirmând cá 
metodele expozitive au drept caracteristici centrarea pe profesor, îndemnarea elevului spre 
pasivism, transmiterea cunoştinţelor într-o formă deja elaborată, bazate pe reproducere, 
oferă o sinteză a cunoştinţelor, transmit un volum de informaţie sporit, sunt economice şi 
rapide. Situarea opusă a caracteristicilor pozitive şi negative va conduce, în mod predominant, 
la o viziune pozitivă asupra metodelor, în primul caz, şi la una negativă, în cel de-al doilea. 

Efectul recentivitáfii sugerează, in mod opus celor de mai sus, că, uneori, informaţiile 
prezentate la urmă au o importanţă mai ridicată ; datorită acestei flexibilităţi de dezbatere, 
practic, cadrele didactice trebuie să dozeze informaţiile importante ori la începutul mesa- 
jelor, ori la sfârşitul acestora, în funcţie de unii indicatori identificaţi în structura situaţiei 

educaţionale respective. Myers (1990, p. 249) observă cá, în cazul a două mesa je persuasive 
auzite unul după celălalt, la care audiența trebuie să răspundă după un timp anume, apare 
efectul de întâietate, dar, dacă mesajele se succedă cuprinzând o anumită perioadă între ele, 
efectul recentivităţii primează. 

Mesajele pot varia si în funcţie de afinitatea si relevanţa subiectului în raport cu 
receptorul sau în funcţie de stilul şi tipul de adresare folosite. Receptorii mesajelor diferă 
între ei prin receptivitatea faţă de sursă sau mesaj, prin abilitate şi interes etc. Iată de ce 
trebuie avute în vedere atât particularititile emitátorului (care, probabil, vor avea influenţă 
în efectele comunicării), cât şi — sau mai ales — motivaţia sau orientarea receptorului, care-l 
fac sensibil la influenţa emitátorului. 

Uneori, mesajele primite pot fi contradictorii (fie că provin din diferite surse, fie că 
provin de la aceeaşi sursă, dar din forme de comunicare diferite - de exemplu, emițătorul 
poate să comunice verbal ceva, iar nonverbal să comunice cu totul altceva). De aceea, în 
momentul în care emițătorul îşi gândeşte mesajul, este important ca acesta să fie generat 
dintr-o perspectivă empatică, în sensul că este utilă o proiecţie în modul în care respectivul 
ascultător va recepționa mesajul când acesta va fi transmis efectiv. Mai precis, mesajul 
trebuie gândit în directă proporţie cu cel căruia îi este adresat (trebuie evitată o tendinţă 
care îşi are propriul cotidian în practica şcolară, anume aceea de a construi mesajul făcând 
abstracţie de particularitátile de orice fel ale elevilor care se vor constitui ca beneficiari ai 
comunicării didactice), acest punct de vedere delimitând clar conceptul de repertoriu 
comun. Astfel, aşa cum putem remarca, repertoriul comun nu trebuie să privească doar o 
sferă de sinonimie a volumului de cuvinte pe care îl deţin cei doi comunicatori, ci să 
presupună un cod lărgit, comun de comunicare (aici putem include o mulţime de variabile 
ca: interesele elevilor, modul lor de ascultare, tipul dominant de feedback folosit, tipul de 
interrelaţionări ale elevilor între ei şi cu profesorul etc.). 

Decodarea presupune descifrarea sensului mesajului primit, fiind operaţiunea cores- 
punzătoare codării, la nivelul receptorului de această dată. Pentru a se produce o decodare 
corectă, receptorul trebuie să se afle în posesia codului adecvat, astfel că, în ceea ce 
priveşte comunicarea mesajelor, un cod sau un sistem de semne în acest sens este alcătuit 
din unităţi (semnele) şi structuri (regulile de combinaţie), iar esenţa sa constă în a asocia 
structuri de date sensibile cu structuri de semnificaţie. 

În dezvoltarea unei asemenea perspective se cuvine să menţionăm că, dacă unele mesaje 
sunt neambigue şi permit o unică interpretare, altele, dimpotrivă; de exemplu, în cazul 
comunicării artistice sau al conversaţiei informale, ambiguitatea este ridicată, iar experiența 
este negociabilă pentru receptor. În astfel de situaţii, există un grad relativ ridicat de 
toleranţă faţă de variaţia şi subiectivitatea percepţiei şi se consideră că receptorul îşi 
structurează propriul univers socioeducaţional chiar în actul receptării (acest fenomen este 
specific si în cazul exerciţiilor/jocurilor de „spargere a gheții”). 

Făcând apel la modelul diadic al comunicării, John R. Freund şi Arnold Nelson (apud 
Gamble, Gamble, 1993, p. 145) notează că există cel puţin patru forme diferite de mesaj : 


1) mesajul care există în mintea emitátorului (regăsit ca atare în gândurile acestuia) ; 

2) mesajul care este transmis de emiţător (definind modul în care transmitátorul codează 
mesajul) ; 

3) mesajul care este interpretat (decodat de receptor) ; 

4) mesajul care este reamintit de acesta (afectat de selectivitatea receptorului şi de 
modalităţile de respingere a elementelor indezirabile pentru el). Printre aceste modalităţi 
regăsim şi filtrarea, ce se defineşte drept procesul prin care receptorul analizează/ 

decodifică mesajul primit prin intermediul setului său perceptiv (credinţe, aşteptări, 
experienţa anterioară proprie). Miller descrie trei tipuri de filtrare : 


- aşezarea pe niveluri — gândurile, sentimentele, tendinţele incompatibile cu setul 
perceptiv al individului tind să fie continuu rejectate sau ignorate ; este, spre exemplu, 
cazul unui elev cu probleme disciplinare care, audiind împreună cu colegii săi un 
mesaj despre educaţie civică, nu recepționează în mod efectiv înţelesul mesajului ; 

- ajustarea - părţile din mesaj considerate înalt dezirabile pentru receptor sunt luate 
în consideraţie într-o pondere foarte mare ; când cadrul didactic le spune elevilor că 
vor primi premii în urma realizării unor activităţi mai puţin atrăgătoare pentru 
aceştia, elevii vor fi tentaţi să se centreze mai degrabă pe prima parte a mesajului ; 

- asimilarea — receptorul ataşează mesajului înţelesuri pe care transmitátorul nu a 
intenţionat să le transmită; este o barieră serioasă în calea comunicării educa- 
tionale, implicând de obicei şi un factor preconflictual (un profesor care îi va cere 
unui elev indisciplinat să vină cu părinţii la şcoală va focaliza gândirea acestuia pe 
ideea că această întâlnire va avea urmări neplăcute în ceea ce-l priveşte, dar lucrurile 
pot să nu stea aşa, motivul chemării părinţilor fiind complet diferit). 


De reţinut că filtrarea nu este bună sau rea în sine (Chiar dacă ea se poate constitui într-o 
barieră în procesul de comunicare, după cum am precizat), importantă fiind filtrarea 
informaţiilor necesare în circumstanțele date ; putem însă remarca faptul că filtrarea poate 
fi o sursă importantă de conflicte observabile la nivelul mesajului şi al vehiculării acestuia 
între emiţător şi receptor. În aceeaşi ordine de idei, putem observa şi ceea ce în literatura 
de specialitate este numit drept fenomenul de entropie a mesajului - „tendinţa naturală ca 
acesta să fie disipat (să piardă informaţii) şi să fie diseminat” (Wilcox, Ault, Agee, 1989, 
p. 201) ; în timpul proceselor numite de Paul Lazarfeld receptare, interpretare, sumarizare 
Si emisie spre alti receptori, entropia poate constitui o barierá de comunicare, dar si un 
factor de progres comunicational (intrunind nevoile de adaptare si flexibilizare a infor- 
matiei). 

Urmărind acelaşi raţionament, putem spune că şi între cele patru tipuri de mesaj 
prezentate mai sus există fenomene de distorsiune treptată (spre exemplu, de la primul 
mesaj la cel de-al doilea putem observa diferențieri importante) ; în acest mod, anumite 
etape sunt ,sárite" (deşi ele au fost parcurse de transmitátorul mesajului în construirea 
rationamentului propriu-zis), deoarece ele par acum extrem de simple si de evidente. Astfel 
de omisiuni, care îi pot produce dificultăţi receptorului în urmărirea logicii şi coerentei 
interne a mesajului, sunt destul de frecvente în activitatea instructiv-educativă (pentru mai 
multă concretete, vom aminti concluzia unei secvenţe dintr-un exerciţiu de „spargere a gheții” 
pe care îl folosim în activitatea cu studenţii : atunci când acestora li se cere să relateze cum 
ar explica, la telefon, unei persoane complet neinstruite o activitate simplă, cum ar fi 
încheierea nasturilor la o cămaşă, de cele mai multe ori, ei omit să-i explice persoanei în 
cauză ce este un nasture, o cămaşă etc.). 

Concomitent, observăm că există intersecţii între mesajele-cadru prezentate de cei doi 
autori, intersecţii de care trebuie să ţinem seama şi care, în anumite contexte, se pot 
individualiza drept mesaje în sine ; putem exemplifica prin ceea ce vom denumi mesajul pe 
care se aşteaptă să îl primească receptorul (şi care, în calitate de proiecţie, de matrice introdusă 
de acesta în câmpul comunicării, poate împiedica şi rigidiza însuşi procesul comunica- 
tional). El se situează undeva înaintea interpretării propriu-zise a mesajului de către receptor, 
generând, de cele mai multe ori, feedback-ul prematur despre care vorbeam mai devreme. 

2.3. Feedback, canal şi context în comunicare 


Feedback-ul este o componentă deosebit de importantă a comunicării. T.K. Gamble şi 
M. Gamble definesc feedback-ul drept „toate mesajele verbale şi nonverbale pe care o 
persoană le transmite în mod conştient sau inconştient ca răspuns la comunicarea altei 
persoane” (Gamble, Gamble, 1993, p. 151). Longenecker spune că feedback-ul „este 
necesar pentru a determina măsura în care mesajul а fost înțeles, crezut şi acceptat” 
(Longenecker, 1969, p. 497). 

Alţi autori (Hellriegel, Slocum, Woodman, 1992, p. 444) remarcă unele determinante 
esenţiale ale feedback-ului, pe care le putem încadra în special în ceea ce priveşte 
feedback-ul pe care profesorul îl dă elevului : 


- feedback-ul ar trebui, în mod ideal, să se bazeze pe încrederea dintre emiţător şi 
receptor (gánditi-vá că cineva - persoană care considerati că, datorită anumitor interese, 
are intenţia să vá nedreptáteascá – vă spune că ati greşit o lucrare despre care sunteţi 
sigur cá ati realizat-o ireproşabil. L-ati crede? Dar dacă acelaşi lucru vi l-ar spune 
cineva în a cărui judecată aveţi o încredere deplină ?) ; 

- feedback-ul trebuie să fie mai degrabă specific decât general, de preferat să conţină 
exemple recente (în sensul că trebuie să îi explicati clar persoanei şi ceea ce a greşit şi 
ceea ce a făcut bine; opus acestei abordări sunt unii profesori ori manageri care la 
întrebarea elevului/subordonatului asupra calităţii lucrării răspund evaziv - în genul 
„da, merge” ori „este aşa şi aşa” — ceea ce nu oferă acestuia din urmă un suport pentru 
optimizarea activităţii) ; 

- feedback-ul trebuie să fie oferit la timpul în care receptorul pare a fi gata să-l accepte 
(de multe ori, pur şi simplu nu a venit vremea ca cel căruia îi oferim feedback-ul nostru 
să accepte acest răspuns - mai ales dacă este unul negativ - şi trebuie să dovedim mai 
multă răbdare) ; 

— feedback-ul trebuie să fie verificat privitor la ceea ce receptorului i se pare a fi valid ; 
emițătorul poate cere receptorului să reformuleze şi să reproducă feedback-ul, pentru a 
înţelege ceea ce receptorul a vrut într-adevăr să exprime ; 

- feedback-ul trebuie să includă acele lucruri pe care receptorul să fie capabil să le facă ; 
să nu includă mai mult decât ceea ce receptorul poate să realizeze în timpul prevăzut de 
respectiva activitate. Ca un contraexemplu, putem să ne închipuim „valoarea” urmă- 
torului feedback pe care un manager 1-а dat unui membru al echipei sale ce dorea să se 
alăture câtorva colegi care lucrau la un proiect: „ei au început mai demult, dar nu-i 
nimic, dacă până mâine rezolvi aceste cinci sute de lucrări...”. 


DeVito precizează că feedback-ul, în calitatea sa de „informaţie trimisă înapoi la sursă” 
(DeVito, 1988, p. 8), poate fi pozitiv sau negativ, imediat sau întârziat ; autorul vorbeşte 
despre o variabilă a feedback-ului care trebuie să constituie o direcţie importantă în ceea ce 
priveşte managementul comunicării aparţinând cadrului didactic. Astfel, DeVito ne pre- 
cizează că, atunci când transmitem un mesaj altei persoane, acest mesaj este auzit simultan 
de acea persoană, dar şi de noi înşine; în acest mod, primim feedback de la propriul 
mesaj, acest feedback interior funcţionând eficient în corelaţie cu mesajele pe care le 
primim de la ceilalţi. 

O altă clarificare adusă conceptului o regăsim la T.K. Gamble şi M. Gamble, care ne 
sugerează o distincţie dintre feedback-ul evaluativ şi feedback-ul nonevaluativ. Astfel, 
feedback-ul evaluativ presupune să dezvoltăm o opinie despre o problemă aflată în discuţie, 

să efecmăm o judecată - pozitivă sau negativă - bazată pe propriul sistem de valori. În 

această arie, se disting trei tipuri de feedback: pozitiv, negativ şi formativ. 

1) Feedback-ul evaluativ pozitiv încearcă să menţină comunicarea în direcţia în care se află 
deja (spre exemplu, dacă ţinem un discurs, iar audiența este satisfăcută de modalitatea 
de prezentare, vom încerca să păstrăm tipul de abordare folosit) ; 

2) Feedback-ul evaluativ negativ serveşte unei funcţii corective, care ajută la diminuarea/ 
eliminarea comportamentelor de comunicare nepotrivite (dacă este să luăm tot exemplul 
de mai sus, atunci când audiența este plictisită sau nesatisfăcută de modalitatea de 
prezentare pe care am ales-o, tindem să ne modificăm sau să ne schimbăm abordarea). 

3) Feedback-ul formativ este un tip special de feedback negativ. Acesta presupune în 
accepțiunea lui Don Tosti că, dacă feedback-ul evaluativ pozitiv trebuie să fie oferit 
imediat ce o activitate a fost dusă la capăt cu succes (spre exemplu, formulări de tipul 
„Bună treabă! ”), feedback-ul evaluativ negativ ar presupune o amânare până în 
momentul în care activitatea ar putea fi reluată, astfel încât să fie văzut ca un sprijin 
mai degrabă decât ca o critică (dacă o echipă a făcut greşeli la ultima întâlnire, 
moderatorul va aştepta o nouă întâlnire pentru a afirma: „Haideţi să eliminăm astăzi 
erorile pe care le-am făcut ultima dată şi să încercăm să nu mai facem altele”). În orice 
caz, T.K. Gamble şi M. Gamble propun ca feedback-ul negativ să conţină formulări de 
tipul : „Eu văd situaţia...” sau „Se pare că...”, mai degrabă decât „Este aşa”, deoarece 
îi oferă celuilalt posibilitatea de a remedia problema fără a fi pus într-o lumină proastă 
pentru greşeala făcută. 


Remarcăm că rolurile feedback-ului sunt relativ bine conturate în literatura şi practica 
pedagogică de la noi; este totuşi vorba despre un accent evident pe feedback-ul de tip 
evaluativ. În cele ce urmează, ne vom focaliza atenţia mai mult asupra celui de-al doilea tip 
de feedback, cel nonevaluativ - care se foloseşte atunci când vrem să aflăm mai multe 
despre sentimentele unei persoane sau vrem să o ajutăm să-şi formuleze anumite păreri 
asupra unui subiect anume (accentul este pus pe faptul că nu vom face referiri la propriile 
noastre idei şi judecăţi în legătură cu problema în cauză) ; persoana respectivă explorează 
propriile probleme şi găseşte propriile soluţii la acestea. În consecinţă, putem spune că 
feedback-ul nonevaluativ este eficient în a întreţine şi optimiza comunicarea. 

Autorii dezvoltă patru moduri de feedback nonevaluativ ; primele trei îi aparţin lui 
David Johnson, iar cel de-al patrulea, lui T. Gordon: 


1) Feedback-ul de sondare presupune să cerem persoanei din faţa noastră informaţii 
adiţionale pentru „completarea” problemei. Cei doi autori ne furnizează un exemplu 
extrem de sugestiv : dacă un student a luat о notă тіс Ја un examen şi ne spune: „Sunt 
supărat - toti prietenii mei au luat note mai mari ca mine”, conform acestui tip de 
feedback, profesorul va putea să-i răspundă: „Şi de ce te supără această situaţie ? ". 
Astfel, îi dăm persoanei în cauză ocazia de a identifica motivaţia reală asupra problemei 
care o frământă. În contrast cu aceasta, o abordare de tipul: „Notele nu contează - poti 
lua o notă excelentă data viitoare dacă înveţi” poate să nu surprindă problema şi să 
pară/fie o abordare superficială, catalogată în acest mod şi de către student, astfel încât 
acesta să fie tentat să intre într-o stare defensivă. Or, spre exemplu, dacă un elev a luat 
o notă de 9 la un examen şi ne spune: „Sunt supărat pentru nota primită”, deşi toţi 
colegii lui luaseră la aceeaşi lucrare note de 4 şi 5, cadrul didactic este tentat să-i 
răspundă: „Ai luat mai mult decât ceilalţi”, „Nota nouă este o notă excelentă”, „Dacă 
înveţi tot atât de bine, data viitoare vei lua cu siguranţă zece” etc. Aceste abordări nu 
sunt rele sau bune în sine, dar pot să nu se potrivească deloc cu situaţia elevului, şi 


2) 


3) 


4) 


COMUNICAREA EFICIENTĂ 


astfel să nu-i ofere acestuia sprijinui necesar. Cum asta? Foarte simplu, să luăm un 
singur caz : părintele elevului i-a promis acestuia că dacă ia nota 10 la acest examen îi 
va cumpăra un cadou pe care elevul şi-l doreşte cu ardoare. În cazul notei 9, acest vis 
este posibil să nu se mai îndeplinească şi astfel, observați cum abordările anterioare nu 
aveau cum să fie de vreun ajutor; 

Feedback-ul de înțelegere presupune să încercăm să distingem adevărata semnificaţie a 
celor spuse de cealaltă parte ; aceasta se poate face prin parafrazare. Parafrazarea ne 
arată modul în care avem grijă de interlocutorii noştri şi de problemele lor; în 
parafrazare, fiecare răspuns motivează relationárile, deoarece este încurajată cealaltă 
persoană să-şi descrie în detaliu sentimentele. 

Feedback-ul suportiv presupune că problema pe care cealaltă persoană o consideră 
importantă şi semnificativă este apreciată şi de ascultător (receptor) ca fiind importantă 
şi semnificativă. Feedback-ul suportiv este dificil, deoarece trebuie să fim capabili să 
reducem intensitatea sentimentelor altor persoane, lăsându-le să cunoască faptul că le 
considerăm problemele reale şi serioase (în opoziţie cu aceasta este abordarea prin care 
problemele celorlalţi sunt minimalizate – abordare oarecum „naturalizată” în inter- 
acţiunea umană, implicit educaţională). Spre exemplu, comentarii de tipul : „Nu trebuie 
să te îngrijorezi din cauza asta” sau: „Aceasta este tot ceea ce te supără ? ” sunt evident 
descurajante. Putem, mai degrabă, să încercăm o abordare de tipul: „Văd că eşti 
supărat — să discutăm despre asta ; sunt sigur că vei găsi o cale de a rezolva problema” 
sau: „Văd că eşti îngrijorat; nu te invinovátesc pentru supărarea ta” (un exemplu des 
întâlnit este uşor umoristic: dacă un prieten se plânge: „Mă doare măseaua!”, de 
obicei i se răspunde complet descurajant, „O să-ţi treacă! "). De altfel, la fel ca la 
exemplul precedent, şi aici trebuie să ştim despre ce este vorba. De multe ori, cel de 
lângă dumneavoastră nu vă cere soluţii. Arátati-i puţină înţelegere şi va fi suficient ; 
Feedback-ul „mesajul-eu”. De cele mai multe ori, modalitatea noastră de a pune 
problema este de a centra mesajul negativ asupra celeilalte persoane: „Tu mă aduci în 
starea asta”, va spune, poate, un profesor supărat pe elevul/studentul său. Pentru a evita 
o astfel de abordare (care conduce inevitabil la dificultăţi şi blocaje în comunicare), 
Gordon propune să înlocuim în mesajele pe care le transmitem celorlalţi cuvântul „tu” 
cu ,eu". Dacă, spre exemplu, un părinte îi spune copilului său „mă deranjezi”, 
interpretarea copilului ar trebui să fie „sunt rău”, ceea ce îl conduce pe acesta la o 
atitudine defensivă „nu sunt rău”, şi deci ostilă părintelui. Dar dacă, spre exemplu, 
părintele îi spune copilului „sunt într-adevăr extrem de obosit şi nu mă simt în stare să 
mă joc cu tine acum”, copilul va gândi probabil că „tata este obosit”, ceea ce 
descurajează reacţiile defensive şi ostile la adresa părintelui şi le încurajează pe cele 
afective şi de apropiere (copilul se va putea centra pe cum să nu-şi obosească părintele 
şi, mai mult, pe modalităţi de protejare a acestuia). De altfel, credem că o astfel de 
poziţie (trecerea de la „tu” la „eu”) îi permite celuilalt să se centreze tocmai asupra 
persoanei care are o problemă. Abordarea în cauză încurajează proiectarea sinelui în 
celălalt (şi în problema pe care o are acesta). În aceste condiţii, comportamentul se 
poate schimba fără să fie prejudiciată în vreun fel imaginea de sine a persoanei - lucru 
care s-ar fi întâmplat dacă acesteia i se reproşa comportamentul. 


Feedback-ul „mesajul-eu” îşi dovedeşte utilitatea pe multiple planuri, spre exemplu în 


tehnica TET (Teacher Effectiveness Training), destinată dezvoltării relationárilor de lucru 
dintre profesori si cursanţii acestora, iniţiată de Thomas Gordon (apud Moore, 1994, 
p. 406). 

Figura 11. Formula clasică de reacţie prin care se declanşează un răspuns negativ (a) 
şi feedback-ul „mesaj-eu”, care conduc prin însumare la un nou comportament, 
ocolind conjlictul (b) 


Canalul de comunicare reprezintă calea care permite difuzarea mesajului ; ca deter- 
minante principale putem aminti : 


- presupune o coerenţă de comunicare între emiţător si receptor ; 
- este principalul spaţiu pentru factorii perturbatori. 


Boissevain spune că legăturile dintre o anumită persoană şi un număr de alte persoane 
reprezintă potenţiale canale de comunicare, iar pentru Myers, canalele de comunicare 
reprezintă modul in care „mesajul este oferit — faţă în faţă, în scris sau prin film sau în 
orice alt fel” (Myers, 1990, p. 249). La rândul său, Steers afirmă astfel că „un canal de 
comunicare este o diagramă care arată toate patternurile de comunicare posibile în grup, 
între membrii acestuia” (Steers, 1988, p. 389). În perspectiva acestor definiţii, putem 
distinge două modalităţi de a privi canalul de comunicare: în sens larg, el defineşte 
totalitatea posibilităţilor fizice de comunicare ; în sens restrâns însă, putem vorbi despre 
modul de structurare a comunicărilor, în cazul unui colectiv, relativ la distribuţia în spaţiu 
a persoanelor. 

Referitor la acest al doilea criteriu de definire, modalitatea în care circulă fluxul de 
comunicare într-o arie interactionalá poartă numele de refea de comunicare. Reţeaua de 
comunicare este reprezentată de legăturile care unesc mai mulţi comunicatori, bazându-se 
astfel pe conceptul de canal de comunicare, dar depăşindu-l totodată. O sursă importantă 
de observaţie a reţelelor şi a rolului acestora în procesul de comunicare se regăseşte în 
teoria contagiunii ; aceasta se bazează pe premisa conform căreia reţelele de comunicare în 
organizaţii servesc drept mecanism care expune indivizii, grupurile şi organizaţiile la infor- 
maţiile, mesajele de natură atitudinalá şi la comportamentul celorlalţi (Monge, Contractor, 

in Jablin, Putnam, 2001). Această expunere stă la baza creşterii probabilității ca membrii 
reţelei să dezvolte credinţe, presupuneri şi atitudini similare cu ale celorlalţi din reţeaua lor 
de comunicare. Abordarea din perspectiva teoriei contagiunii caută să explice cunoştinţele, 
atitudinile şi comportamentele unor persoane prin influenţa exercitată de informaţiile, 
atitudinile şi comportamentul altor persoane cu care se află în legătură printr-o reţea de 
comunicare. Aşa cum observă cei doi autori, teoria contagiunii se fundamentează pe teoria 
procesării de informaţii, teoria influenţei sociale, perspectivele interactionismului simbolic, 
abordarea mimetică a proceselor exemplificată prin teoriile instituționale şi teoriile socio- 
cognitive. B. Erickson (1988) descrie teoria contagiunii ca explicând baza relajionalá a 
atitudinilor. Se doreşte astfel o demonstrare a modului în care dimensiuni ale reţelelor de 
comunicare, cum ar fi frecvenţa, multiplexitatea, durabilitatea şi asimetria, pot să aibă un 
rol important în construcţia influenţei în reţelele de comunicare. B. Erickson descrie, de 
asemenea, alti doi factori care sunt circumscrişi teoriei contagiunii : coeziunea şi echiva- 
lenta structurală. Astfel, contagiunea prin coeziune implică faptul conform căruia atitudinile 
şi comportamentele altor persoane cu care membrii reţelei sunt direct conectaţi îi influen- 
teazá pe aceştia din urmă. De altfel, utilitatea acestui fapt este evidentă : este suficient să 
dezvoltăm o atmosferă sinergică în cadrul unui grup pentru ca procesele de influențare să 
fie mai profunde. La rândul ei, contagiunea prin echivalență structurală implică faptul 
conform căruia alte persoane care au patternuri similare de relationare cu cele ale reţelei îi 
influenţează pe membrii acesteia (o caracteristică a contextului este similaritatea — de aceea, 
atât coeziunea, cát si echivalenţa structurală trebuie folosite în procesul de analiză а feno- 
menului comunicational într-o dublă modalitate: atât ca obiective, cât şi ca instrumente). 

Luând drept criteriu nivelul de interacţiune dintre membrii unui grup, putem observa mai 
multe astfel de modalităţi de structurare. Cele amintite de Mullins (1993, pp. 202-203), 
Cowling, Stanworth, Beenett, Curran, Lyons (1988, p. 126), Steers (1988, p. 389), Baron 
(1983, p. 322), Altman, Valenzi, Hodgetts (1985, pp. 524-525), Luthans (1985, p. 381) 
etc. se referá la patru tipuri de structurare, definind patru asemenea retele de comunicare : 


1) Reţeaua în formă de „X” (denumită şi „stea”) este cea mai centralizată ; eficienţa sa se 
manifestă în special în activităţile simple, fără grad de dificultate ridicat. Persoana 
situată în centru este percepută drept lider, dar, pentru membrii grupului situaţi mai 
departe de centru, aceasta este reţeaua de comunicare cea mai puţin satisfăcătoare. 

2) Reţeaua în formă de cerc reprezintă cealaltă latură : aceasta este cea mai descentralizată 
formă de structurare a canalelor de comunicare; dar astfel devine şi cea mai puţin 
eficientă - grupul posedând un grad crescut de neorganizare, lucru resimţit acut şi de 
membrii lui. Totuşi, autorii citati afirmă că această reţea este mai indicată decât prima 
în a rezolva probleme complexe şi este cea mai satisfăcătoare în ceea ce priveşte 
comunicarea pentru toţi membrii săi. 

3) Canalul-,retea" include posibilitatea unei participări majore a tuturor membrilor 
grupului ; acesta este indicat atunci când este importantă o interacţiune permanentă şi 
pluridimensională a membrilor unui grup. Deşi conducătorul grupului este greu de 
distins de către membri, aceştia din urmă au un nivel de satisfacţie ridicat; totuși, dacă 
există o presiune (de exemplu, cea a timpului) pentru rezolvarea unei sarcini, canalul 
include o posibilitate destul de mare de a se divide în reţele de tip „stea”. 

4) Reţeaua în formă de „Y” sau reţeaua în formă de lanţ permite o slabă interacţiune a 
membrilor şi se pretează, de asemenea, la rezolvarea unor sarcini simple şi directe ; 
satisfacția membrilor tinde să se situeze pe un interval între puţină şi medie. 

Yves Saint-Arnaud (De Visscher, Neculau, coord., 2001, pp. 460-474) vorbeşte despre 
noţiunea de axă de participare ca un continuum care permite evaluarea gradului de 
angajament al unui membru faţă de tinta grupului ; pe această axă, autorul citat identifică 
cinci poziţii de comunicare în grup: poziţia de centru, poziţia emiţătorului, poziţia 
receptorului, poziţia satelitului şi poziţia absentului. Poziţia de centru desemnează membrul 
care produce un comportament orientativ pentru grup în direcţia căutării, definirii sau 
urmăririi unei tinte comune. Poziţia emiţătorului presupune o contribuţie personală, legată 
direct de ţinta comună. Poziţia receptorului presupune starea de atenţie şi receptivitate. 
Poziţia satelitului exprimă neatentie la tinta comună din cauza unei preocupări personale 
sau a centrării asupra unor aspecte din viaţa grupului, pe când poziţia absentului presupune 
tot o lipsă din câmpul comunicării, dar de data aceasta o lipsă fizică. 

În ceea ce priveşte eficienţa comunicării prin conceperea didactică a acestor poziţii 
(саге pot să fie nuanţate în funcţie de o multitudine de interferenţe între ele sau cu alte 
variabile aflate în câmpul comunicării), trebuie urmărită pozitivarea unui astfel de sistem. 
Referitor la poziţia de centru şi cea a emitátorului, ele pot fi produse printr-o circularitate 
a acestor roluri şi printr-o bună gestiune a resurselor de timp şi umane în interiorui 
grupului. Poziţia receptorului, ca şi cea a satelitului pot fi optimizate prin dezvoltarea unor 
tehnici de ascultare interactivă permanente şi adaptate. Poziţia absentului presupune, 
probabil, dezvoltarea unor elemente motivationale si de interes lărgite în cadrul activităţilor 
didactice. Luăm în consideraţie desfăşurarea activă a unei astfel de dinamici deoarece, aşa 
cum observă Ioan Jinga, „procesul de învăţământ este prin excelenţă un proces de comu- 
nicare, între profesor şi elevi având loc un permanent schimb de mesaje al căror scop 
principal este realizarea (atingerea) unor obiective pedagogice, în condiţii optime” (Jinga, 
Istrate, coord., 2001, p. 187). 

Referindu-se la structurarea acestor reţele de comunicare în mod formal şi informal în 
organizaţii, Badaracco (1991) distinge două tipuri de cunoştinţe, pe care le numeşte 
migratoare şi încastrate, fiecare fiind asociat unui tip diferit de legáturá-canal. Cunostintele 
migratoare sunt informaţii care există în forme ce pot fi lesne mutate de la o locaţie la alta, 
de la o persoană, un grup sau o organizaţie la alta. Cunoştinţele migratoare se regăsesc în 
cărți, proiecte, programe computerizate şi în mintea indivizilor ; la polul opus, cunoştinţele 
încastrate sunt mai dificil de transferat: ele rezidă în „relaţii specializate între indivizi şi 
grupuri, în norme particulare, atitudini, fluxuri informaţionale şi modalităţi de luare a 
deciziilor” (apud Monge, Contractor, în Jablin, Putnam, 2001, p. 442). Mesteşugurile, 
talentele unice şi abilităţile, acumulările de tip secret profesional, expertiza de grup şi 
sinergia sunt mai greu de transferat de la un loc la altul. 

Aceste elemente influenţează procesul de comunicare ca bază a altui proces important : 
cel de învăţare. Într-un studiu de simulare condus de K. Carley (1992), s-a observat că 
organizaţiile cu o mobilitate mare a personalului (plecare-venire) învaţă mai puţin şi mai 
lent decât cele mai stabile din acest punct de vedere. Totuşi, acest efect este mai puţin 
pronunţat în organizaţiile mari sau în cele care sunt angajate în rezolvarea unor sarcini 
simple. Conform autoarei studiului, acest efect se petrece datorită faptului că mobilitatea 
transferă o parte din memoria organizaţională, iar la o mobilitate crescută, personalul/ 
membrii organizaţiei pleacă înainte de a-şi încheia pregătirea. Consecința firească este 
aceea că nivelul final al învăţării organizaționale este scăzut. În acelaşi timp, alte studii 
(cum ar fi cele initiate de J.G. March) ne demonstrează şi avantajul acestei mobilități : este 
vorba despre paradoxul conform căruia într-o lume în continuă şi accelerată schimbare, cei 
care învaţă încet la nivel propriu/individual accelerează învăţarea organizaţională, deoarece 

schemele de nivel ale organizației rămân mai mult timp expuse unor noi perspective/ 
input-uri. În contextul schimbării la nive! global, organizaţiile cu multi nou-veniti, unii 
care învaţă lent şi alţii cu o inteligenţă crescută (care sunt mai îndemnați să devieze de la 
schemele organizaționale atunci când iau contact pentru prima dată cu acestea), pot să 
posede avantajele aduse de adaptabilitate, deoarece este de presupus că ele au tendinţa de 
a-şi modifica schemele. 

Multe teorii privind asimilarea organizaţională poziţionează această problemă de-a 
lungul primelor zile petrecute în noul post, moment în care cei nou-veniti sunt mai 
implicaţi în „luarea” (învăţarea expectaţiilor celorlalţi în ceea ce-i priveşte) decât în nego- 
cierea propriilor roluri. 

Rețelele de comunicare sunt definite de legăturile dintre mai multi interactanti. D.G. 
Brass ne oferă două matrice extrem de utile pentru a evidentia trăsăturile principale ale 
reţelelor de comunicare : prima se referă la modul în care putem măsura legăturile stabilite 
în reţelele sociale tipice folosind concepte precum frecvenţa, stabilitatea, durabilitatea etc., 
iar cea de-a doua se referă la tipul de participare a membrilor în astfel de reţele. 


Tabelul 3. Adaptare după matricea folosită de D.J. Brass (1995) 
privind măsurarea legăturilor în reţelele sociale tipice 


ше [ эт [кш 
Legături indirecte/ Legătura dintre doi actori A îl cunoaşte pe B, B îl cunoaște pe C; 
tranzitivitatea mediată de la unul la altul. astfel, A este indirect legat de C prin B. 
Frecvența De câte ori apar legăturile. A vorbeşte cu B de zece ori pe 
săptămână. 
Stabilitatea Existenţa legăturii pentru un timp | A este prieten cu B de cinci ani. 
îndelungat. 


Multiplexitatea Extinderea la care doi actori sunt | A şi B sunt prieteni, îşi cer/oferă unul 
legati împreună de mai mult de o | altuia sfaturi şi lucrează împreună. 
relatie. 


Durabilitatea Cantitatea de timp, intensitatea 
emotionalá, intimitatea sau 
serviciile reciproce (frecventa si 
multiplexitatea sunt utilizate 
pentru a másura durabilitatea 
unei legáturi). 


Directia Extinderea legáturii de la un Relaţii de muncă de la A la B, dar nu şi 
actor la altul. dela B la A. 

Simetria Extinderea de la care legátura A îi cere sfatul lui B si B îi cere sfatul 
este bidirectionalá. lui A. . 



























A şi B sunt prieteni apropiaţi, petrec 
mult timp împreună. 

Tabelul 4. Adaptare după matricea folosită de D.J. Brass (1995) privind 


măsurarea participării membrilor în rețelele sociale tipice 
Diversitatea 
Apropierea 





Numărul de legături spre alții (alții sunt definiti ca diferiți de extensia cá nu sunt 
ei înşişi legati fiecare cu ceilalți ori reprezintă grupuri sau statusuri diferite). 






Extensia la care un membru al rețelei este aproape de sau poate să ajungă uşor la 
toți ceilalii membri din reţea. De obicei, se măsoară prin valoarea medie а 
distanței (legătură directă sau indirectă) față de toti ceilalți. 























Relaţia de tip 
„între” 


Extensia la care un membru al rețelei mediază sau se află între oricare aiti doi 
membri în relația strânsă/intimă dintre aceştia. De obicei, se măsoară prin toate 
perechile posibile existente în rețea. 


Extensia la care un membru este central în rețea. Variate măsurări (incluzând 
gradul, apropierea şi relaţia „între”) sunt utilizate ca indicatori ai centralitátii. 







Bazat pe relationári asimetrice, prestigiul membrilor este văzut mai degrabă ca 


Centralitatea 
Prestigiul 

un obiect de sine stătător decât ca sursă a relationárilor. Másurándu-se în mod 
similar cu centralitatea, se calculează valoarea medie a direcţiei în relationári. 


Rolul de star Un membru al rețelei care are o poziţie înalt centralizată în rețea. 


Р Un individ având legături cu două sau mai multe grupuri care nu sunt legate 


între ele în alt mod, dar nu este membru în nici unul dintre grupuri. 


Un individ care este membru în două sau mai multe grupuri. 


Portarul Un membru al rețelei care mediază ori controlează fluxul de informaţii de la o 
parte a rețelei către altă parte. 


Izolarea Un individ care nu are legături ori are doar câteva legături cu ceilalți. 


Contextul comunicării reprezintă cadrul (fizic şi psihopedagogic) în care se produce 
comunicarea. În ceea ce priveşte contextul fizic, incidenţa sa asupra comunicării didactice 
este evidentă : astfel, cum am precizat deja, o aranjare a mobilierului într-un anume mod 
poate să permită sau, dimpotrivă, să îngreuneze comunicarea. În ceea ce priveşte însă 
contextul psihopedagogic (spre exemplu, cel creat de un emiţător în timpul unei povestiri 
şi legat direct de mesaj, context imaginativ, dar care se întrepătrunde cu cel real, oferind 
elemente de autenticitate comunicării), lucrurile sunt mai nuanţate ; acest context poate să 
depindă, într-o măsură mult mai ridicată, de actorii comunicationali sau de condiţiile 
sociale care anticipează structuri comunicationale. Iată câteva dintre acestea : proximitatea, 
similaritatea şi apartenenţa la grup, ele fiind definite de existenţa unor teorii care le 
cuprind şi le justifică : 

1) Teoria proximităţii fizice şi electronice (Festinger, Schachter, Back, 1950; Monge, 
Rothman, Eisenberg, Miller, 1985) porneşte de la ideea că aflarea persoanelor în 
apropiere unele de celelalte creşte posibilitatea ca acestea să se întâlnească şi să intre în 
interacţiune. Dacă proximitatea se întinde pe parcursul unui timp mai îndelungat, 
aceasta le oferă posibilitatea să exploreze gradul în care îşi descoperă interese comune 
şi împărtăşesc aceleaşi credinţe. Lenz-Romeiss afirmă: „Curțile, casele învecinate, 
peluzele comune, drumurile şi locurile de amplasare a serviciilor pot deveni puncte în 
care se cristalizează relaţiile sociale”(apud McQuail, 1999, p. 124). Un aspect extrem 
de interesant este, în această ordine de idei, descoperirea şi dezvoltarea/optimizarea 

unui nou tip de proximitate oferit de noile tehnologii (telefonia mobilă si videofonia, 
e-mail-ul, realitatea virtuală etc.). 

2) Această necesitate în comunicare a dat naştere la teoria similarităţii care, aşa cum 
remarcă J.D. Brass (1995), creşte predictibilitatea comportamentului şi dezvoltă încre- 
derea şi reciprocitatea. Similaritatea a fost studiată cu referire la: vârstă, gen, educaţie, 
prestigiu, clasă socială, funcţie şi ocupaţie. S-au dezvoltat două abordări: ipoteza 
atracției din cauza existenţei similarităţii şi teoria autocategorizării. În ceea ce priveşte 
teoria atracției ca urmare a perceperii similarităţii, s-a observat că perceperea acesteia 
din urmă reduce disconfortul psihologic care poate apărea din inconsistenta cognitivă 
sau emoţională. Oamenii sunt îndeobşte tentaţi să investească o energie minimală în 
multe dintre relationárile lor deoarece, aşa cum observă unii cercetători, posedă oricum 
o energie limitată şi astfel investiţia ei este realizată cu greutate. Din acest punct de 
vedere, este evident că noi toţi căutăm mai degrabă persoane care să ne semene, să 
întrunească atât la nivel cognitiv, cât şi la nivel emoţional valori sensibil apropiate de 
cele pe care le folosim noi înşine. În acest mod, cel puţin într-o proporţie demnă de luat 
în seamă, considerăm că ipoteza se verifică. Să ne focalizăm acum asupra celei de-a 
doua ipoteze: autocategorizarea ; aceasta din urmă sugerează că individul îşi defineşte 
propria identitate socială printr-un proces de autocategorizare pe durata căruia el se 
clasifică pe sine şi pe ceilalţi utilizând categorii ca: vârstă, rasă, gen etc. Astfel, 
similaritatea devine o bază prin care individul îşi legitimează propria identitate socială. 
Modul în care se realizează aceasta din urmă influenţează şi gradul în care el se 
asociază cu alţii care par să se afle în aceleaşi categorii cu cele pe care le foloseşte 
pentru a se defini pe sine. Totuşi, nu trebuie omisă aici o anumită variabilitate, în sensul 
că şi diferenţele (în special în modul de a acţiona) pot să constituie o sursă de atracţie 
interpersonală (spre exemplu, o persoană care nu se simte confortabil când ia decizii s-ar 
putea să fie atrasă de o persoană care ia decizii uşor). Această a doua formă de atracţie, 
numită complementaritate, acţionează în direcţia similaritátii, completánd-o pe aceasta. 

3) Apartenența Іа grup: intercomunicarea este mai prezentă în interiorul grupului decât 
între grupuri deoarece, în primul caz, statusurile şi rolurile sunt mai clar definite, 
acestea modelând fluxul comunicational. 


Observăm că, în ceea ce priveşte clasa de elevi/grupa de studenţi, primele două 
caracteristici sunt îndeplinite într-o proporţie foarte ridicată ; în ceea ce priveşte însă 
apartenenţa la grup, aceasta este mai puţin oferită de structurarea clasei/grupei ca atare, 
fiind produsă prin metode de construcţie a echipelor (exerciţiile de „spargere a gheții”, 
metoda construcţiei de echipă etc.). 

Hybels şi Weaver (Hybels, Weaver, 1989, p. 11) vorbesc despre context luând în calcul 
locul în care se petrece comunicarea. Există astfel locuri formalizate pentru comunicare (o 
sală de curs, o sală de conferinţe), dar şi locuri care trimit mai degrabă spre un informal 
al comunicării. Cei doi autori observă importanţa culorilor pentru a dimensiona contextul 
comunicării: spre exemplu, un magazin poate folosi o lumină puternică pentru rafturi, 
indicând indirect că nu ne aflăm acolo să ne relaxăm, ci pentru a face cumpărăturile şi a 
trece mai departe. Dimpotrivă, în locurile în care se doreşte ca persoana vizată să rămână 
mai mult timp, lumina nu mai este atât de puternică. Este oferit un exemplu preluat după 
Alexander Schauss, director pentru cercetarea biosocială la City College, Tacoma ; astfel, 
culoarea roz ar modifica secreția hormonală, în acest mod fiind redusă agresivitatea. Un 
comandant de închisoare din San José, care a testat această teorie, a relatat că ea functio- 
nează doar pentru un timp. Prizonierii au fost mai puţin ostili în primele 15 minute dacă 

au fost introdusi în celule zugrăvite în roz. Dar, după aproximativ 20 de minute, ostilitatea 
a crescut, iar după 3 ore, câţiva dintre aceştia au încercat să dea jos vopseaua de pe pereţi. 
Concluzia pe care o putem avansa este că, în ceea ce priveşte contextul comunicării, cu 
siguranţă anumite culori folosite pot să aibă un impact, dar acesta nu trebuie generalizat, 
ci privit în ansamblul influențelor pe care contextul le poate avea asupra modului în care 
comunicăm (în cazul descris mai sus, privarea de libertate care făcea imposibilă alegerea 
referitoare la a sta sau nu în „celula roz” a influenţat comportamentul deţinuţilor). 

Relaţia ce se stabileşte între mesaj şi contextul in care are loc comunicarea esie una 
foarte directă, cu profunde contribuţii la succesul sau eşecul acesteia. Astfel, DeVito 
evidenţiază contextul „uneori subtil şi neconstructiv, care pare atât de natural, încât este 
ignorat, alteori contextul se impune direct şi evident prin modurile în care favorizează sau 
restricţionează comunicarea” (DeVito, 1988, p. 4). 

Există cel puţin trei dimensiuni ale contextului : 


- dimensiunea fizică este definită de ansamblul elementelor din mediul înconjurător, care 
au o contribuţie (pozitivă sau negativă) în procesul comunicării ; 

- dimensiunea psihosocială a contextului include, spre exemplu, rolurile participanţilor, 
elemente de cultură socială, apartenenţa la anumite grupuri, mentalități şi statusuri 
formale sau informale etc. ; 

- dimensiunea temporală, care include timpul istoric şi timpul zilei. 


Toate aceste dimensiuni sunt intercorelate (figura 12) ; spre exemplu, un ansamblu fizic 
definit de elemente austere şi sărace în semnificaţii poate induce senzaţia unui mediu 
neprietenos, puţin propice comunicării. Această senzaţie poate produce mutații şi com- 
primări de rol. 


Dimensiunea fizică Dimensiunea psihosocială Dimensiunea temporală 





Figura 12. Intercorelarea celor trei dimensiuni ale contextului 


În aceeaşi ordine de idei, timpul zilei, spre exemplu, poate determina un tonus mai 
ridicat (în activităţile din timpul dimineţii), mai scăzut apoi etc. 

În schema de mai sus am căutat să identificăm tipul primar de relationare a celor trei 
dimensiuni ; în fapt, toate cele trei dimensiuni nu sunt doar interrelationate, ci se şi 
întrepătrund, fiind definibile pe un continuum al comunicării. În acest sens, putem vorbi 
nu doar de un timp istoric sau al zilei respective, ci şi de un timp personal care aparţine 
în egală măsură dimensiunii temporale şi dimensiunii psihosociale. În elementele de 
mobilier nu regăsim doar dimensiunea fizică, ci şi dimensiunea psihosocială, prin cono- 
(ае senzoriale oferite de aceste elemente, în funcţie de habitusurile persoanelor care 
participă la comunicare. 

Astfel, devine evident gradul ridicat de influenţă pe care contextul comunicării îl are 
asupra modului în care se desfăşoară acesta. Binswanger (apud Mucchielli, 2002) consideră 
că singurii care nu ţin cont de această influenţă generatoare a contextului asupra propriilor 
conduite de comunicare sunt cei închişi patologic în propria lor lume, incapabili să ia în 
calcul influenţele venite „din afara” acesteia. Autorul ilustrează aceste afirmaţii prin cazul 
unui bolnav mintal plecat din spital. Acesta, intrând într-o biserică în timp ce se desfăşura 
o slujbă religioasă, este fascinat de muzica interpretată de organist, se aşază lângă acesta 

şi începe să apese pe clape, rugându-l să-l înveţe să cânte. Această cerere, complet 
realizabilă în alt context, capătă aici o semnificaţie negativă (întreruperea slujbei în sens 
profanator), de care bolnavul mintal, prizonier al propriilor interese, nu a fost capabil să 
ţină seama. Astfel, în momentul în care modificám caracteristicile unei situaţii, schimbăm de 
fapt sensul fenomenului, deoarece semnificaţia acestuia depinde de situaţie. 

Un factor important al contextului comunicării este reprezentat de climatul educaţional. 
Acesta este o rezultantă extrem de nuanţată, înscrierea sa în segmentul contextului comu- 
nicárii putând fi interpretată diferit (ca functic a partenerilor comunicaţionali, iar climatul 
poate fi inregimentat la fel de bine la rolurile de emiţător, respectiv de receptor). Ne vom 
referi însă, mai degrabă, la actorii comunicaţionali, pentru influenţa pe care aceştia о 
exercită asupra contextului în care se produce comunicarea; vom putea observa, adaptând 
modelul oferit de Gibb, că atât emițătorul, cât şi receptorul pot să constituie determinanta 
pentru iniţierea şi dezvoltarea unui climat comunicational desfăşurat pe axa defensiv- 
-suportiv. Astfel, într-o situaţie de comunicare este posibil ca Persoana 1, respectiv 
Persoana 2 să nu privească din aceeaşi perspectivă un subiect; de aici poate apărea 
conflictul. Jack Gibb (apud Gamble, Gamble, 1993, pp. 276-277) a observat că, atunci 
când avem de-a face cu prima categorie, persoanele cu care ne aflăm în contact tind să fie 
mai degrabă defensive şi să comunice puţin, si nu în direcţia dezvoltării unor relaţii; în 
opoziţie cu aceasta, cea de-a doua categorie (climatul de sprijin) dezvoltă comunicarea. 

În acest mod, privitor la corelatiile polare dintre cele două feluri de climat, deosebim 
următoarele : 


1) sistemul evaluare-descriere : 

- evaluarea comportamentului presupune judecată; dacă aceasta este negativă, per- 
soana în cauză devine defensivă ; în evaluare, propunem etichete de tipul „bun” sau 
„Tău”, ,corect" sau „greşit”, ceea ce poate fi neplăcut pentru partenerul nostru ; 

— descrierea comportamentului celeilalte persoane poate primi un răspuns favorabil, 
problema având mai multe şanse de rezolvare; pur şi simplu, nu facem decât să 
înregistrăm ceea ce am văzut, auzit sau simţit în legătură cu persoana în cauză, fără 
să etichetăm, aşa cum se întâmplă în evaluare ; 

2) sistemul control-rezolvare de probleme : 

- oamenii tind să răspundă negativ atunci când se percep că sunt controlati ; atunci când 
simţim că altcineva încearcă să ne controleze comportamentul, suntem inclinati să 
concluzionăm cá ne consideră ignoranti sau incapabili de a lua propriile decizii ; 

- rezolvarea de probleme pare o soluţie mai bună, deoarece reuneşte indivizii in 
încercarea de a rezolva situaţia cu care se confruntă aceştia (cu responsabilizári în 
roluri de grup pe care ei să le accepte, controlul scăzând astfel) ; în opoziţie cu 
acţiunea de controlare, acum îi comunicăm celuilalt că nu avem o soluţie gata 
formulată, nu îl fortám să accepte opinia noastră, ci dorim să cooperăm pentru a 
rezolva problema ; 

3) sistemul strategie-spontaneitate : 

- utilizarea strategiei (în sensul activităţii persuasive şi manipulative) poate compro- 
mite eficienţa unei interrelaţionări atunci când este descoperit adevăratul motiv ; 
nimănui nu-i place să fie victima vreunui „plan ascuns” al altei persoane; 

- spontaneitatea poate oferi celeilalte părţi aparenţa naturaleţii şi deschiderii spre un 
răspuns pozitiv ; răspunsul spontan, nemanipulativ oferă încredere că această mani- 
festare este adevărată şi nu ascunde o altă intenţie ; 

4) sistemul neutralitate-empatie : 

- răspunsul neutral indică celeilalte părţi dezinteresul primei părţi în ceea ce o priveşte, 
şi astfel poate apărea un răspuns defensiv ; de altfel, viziunea neutralá furnizează 
cele mai ineficiente dimensiuni ale activităţii interpersonale ; 

- empatia, pe de altă parte, ca abilitate de a recunoaşte şi trăi sentimentele si 
problemele celuilalt va oferi un spaţiu de dialog; 

5) sistemul superioritate-echitate : 

— răspunsul la această problemă poate părea simpiu : într-adevăr, este în mod evident mai 
utilă o atitudine echitabilă decât una de superioritate. Problema este că superioritatea 
nu este întotdeauna vizibilă direct, şi uneori este percepută ca atare de receptor, 
Chiar dacă emițătorul nu a intenţionat sau nu a conştientizat aceasta (spre exemplu, dacă 
cineva are de realizat — din postura de lider — o activitate cu grupul său şi acea activitate 
este foarte importantă, este posibil să încerce să rezolve foarte multe dintre sarcini 
singur ; această atitudine poate fi percepută ca superioritate de către ceilalţi membri) ; 

6) sistemul siguran(á-provizorat : 

- certitudinea sau dogmatismul unor persoane care „au toate răspunsurile” ne vor 
provoca, probabil, o atitudine defensivă; aceste persoane sunt percepute ca rigide 
şi „închise” ; 

- prin contrast faţă de certitudine, provizoratul unor „minţi deschise” încurajează dez- 
voltarea şi încrederea în celălalt ; aceste persoane sunt percepute ca fiind mai flexibile. 


Trebuie să facem însă câteva precizări în ceea ce priveşte modelul propus de Gibb, şi 
anume că, spre exemplu, extrapolându-l pe Miller când acesta se referea la filtrare, 
considerăm că nu trebuie caracterizată ca rea sau bună în sine o persoană care are un 
pattern de un anumit tip (suportiv sau defensiv). Importanţa acestora apare în cadrul 
procesului, influențând tipul şi modul de comunicare al celor doi (sau al grupului, dacă ne 
referim la mai multe persoane). Este însă esenţial să remarcăm că cele două tipologii 
există, şi multe dintre deficienţele comunicationale sau chiar blocajele comunicării pot 
să-şi aibă cauza în incompatibilitatea tipurilor de climat. Mai mult, din punct de vedere 
didactic, apare necesitatea îmbinării acestor elemente, dar rezolvarea nu este evidentă în 
aşa măsură, deoarece ponderea pe care o acordăm fiecărei dimensiuni este în funcţie de 
mulţimea variabilelor şcolare implicate. 

Cum rezolvăm însă problema? În opinia noastră, fiecăreia dintre valorile propuse de 
Gibb îi corespunde un întreg evantai de polarizări spre alte valori; dacă vom concepe o 
analiză procesuală, sistemică şi profundă, vom putea identifica trasee comune care unesc 
aşa-numite valori-tranzit, valori pe care individul nu le oferă în interrelationárile cu 
celălalt, dar prin prisma cărora îşi gândeşte acţiunile. Aceste valori-tranzit sunt flexibile şi 
permit variaţii destul de mari în funcţie de o altă componentă esenţială a procesului 
comunicational: este vorba despre învăţare. 

De altfel, poate suporta matricea unei definiţii şi extinderea termenului oferită de 
Н. Lloyd Goodall, Jr., care spune: „Comunicarea este învăţare” (Goodall, 1990, p. 54). 
Privită în această acceptie, care, trebuie spus, nu este nouă, ci doar specificată mai direct, 
comunicarea devine o activitate complexă şi, într-o anumită măsură, contradictorie. Totuşi, 
dacă într-adevăr comunicarea este învăţare, atunci însuşi exerciţiul comunicării, prezent în 
toate metodele didactice şi cu precădere în cele de interacţiune educaţională, capătă o cu 
totul altă importanţă ; în acelaşi timp, privitor la contextul comunicării, credem că acesta 
trebuie să fie format şi întreţinut (din perspectiva laturii psihopedagogice) permanent în 
corelaţie directă cu latura sa fizică. 

Se poate lesne observa că actul comunicării priveşte multe deschideri operate în direcţia 


îmbunătăţirii activităţii instructiv-educative ; în acelaşi timp, nu trebuie să uităm că tocmai 
aceste deschideri extraordinare pot permite pătrunderea şi a unor variabile cu influenţă 
negativă asupra fenomenului educaţional ca atare. De aceea, este necesară o analiză 
focalizată şi nuanţată pe cât mai multe astfel de direcţii de evoluţie ; referitor la aceste zone 
de influenţă exercitată prin intermediul comunicării, putem dezvolta o serie întreagă de 
indicatori, dintre care amintim aici: 





Rezumat 


situația sau contextul în care are loc comunicarea; contextul şcolar modulează decisiv 
comunicarea (să ne gândim numai la ergonomia şcolară cu diferenţele dintre o sală de 
clasă veche, nezugrăvită, cu mobilier neadaptat рагоісшагіє ог de vârstă ale elevilor 
etc. şi o sală modernă, cu mobilier modular, luminoasă etc.) ; 

Caracteristicile comunicatorilor, ca şi cele ale mesajului însuşi (anumite tipuri de mesaje 
susţin o prezentare mai flexibilă, mai adaptată decât altele, iar în ceea ce priveşte cadrul 
didactic si cursantii săi, caracteristicile personale ale acestora au un impact profund 
asupra comunicării ca atare prin anumite atribute, dintre care menţionăm : tipul de 
personalitate, experienţa în acte de comunicare, vârsta etc.) ; 

subprocese ca acordarea atenţiei, înţelegerea, acceptarea (care trebuie provocate, optimi- 
zate, întreţinute şi focalizate continuu) ; într-adevăr, la o primă vedere, construirea unui 
mesaj eficient pare a fi suficientă pentru ca succesul didactic să apară; în fapt, comu- 
nicarea este un proces permanent, aşa cum am văzut, foarte sensibil la influenţa 
diferitelor variabile şi de aceea întreţinerea şi adaptarea continuă sunt constituente ale 
actului comunicational, in general, si ale celui educaţional, în special ; 

diferitele tipuri de efecte implicate (urmárite de emitátor, urmárite de receptor, efecte 
neasteptate, reziduale, permanente sau temporare etc.). 





1. Emitátorul reprezintă un individ, un grup sau o instituţie care posedă o informatie mai 
bine structuratá decát receptorul si care presupun o stare de spirit si un scop explicit 
(aláturat mesajului) si unul implicit (motivul transmiterii mesajului, uneori necunoscut 
receptorului). Receptorul este un individ, un grup sau o institutie cárora le este adresat 
mesa jul sau care intră în posesia lui in mod întâmplător şi primesc mesa jul într-un mod 
constient sau subliminal. Ín viziune moderná, accentul se pune pe interactiunea dintre 
emitátor si receptor. 

Mesajul presupune un mozaic de informatii obiective, judecáti de valoare care privesc 
informaţiile (subiectiv) şi judecăţi de valoare si trăiri personale în afara acestor infor- 
matii etc. O clasificare evolutivă a acestor mesaje include : mesajul care se află în mintea 
emitátorului, mesajul transmis propriu-zis, mesajul interpretat şi mesajul reamintit de 
către receptor. 

Feedback-ul poate include toate mesajele verbale şi nonverbale pe care o persoană le 
transmite în mod conştient sau inconştient ca răspuns la comunicarea altei persoane. 
Generic, putem distinge între feedback-ul evaluativ şi feedback-ul nonevaluativ (care 
menţine si optimizează procesul comunicational). Canalul de comunicare reprezintă 
calea care permite difuzarea mesajului ; o extensie a canalului de comunicare în 
direcţia structurării este reprezentantă de conceptul de reţea de comunicare. Contextul 
comunicării reprezintă cadrul (fizic şi psihopedagogic) în care se produce comunicarea, 
fiind definit de trei caracteristici : proximitate, similaritate şi apartenenţa la grup. 

Exerciţii şi teme de reflecţie 


1. 


Putem dezvolta un exerciţiu de tip controversă creativă (vezi metoda controversei creative 
la capitolul despre metode), încercând să discutăm următoarea problemá: cine este mai 
important în comunicare – emițătorul sau receptorul ? (exerciţiul se poate adapta didactic 
prin interogatia : cine este mai important pentru o comunicare didactică eficientă : profesorul, 
în calitatea sa de emițător, sau elevul, în calitatea sa de receptor ?). Cursanţii, împărţiţi în 
grupuri de câte patru persoane (aceste grupuri conţinând două echipe de câte două 
persoane), vor trebui să încerce să demonstreze - fără să aibă voie să ajungă la compromis — 
cá: echipa A - emițătorul este mai important decât receptorul, echipa B ~ receptorul este 
mai important decât emițătorul. După ce argumentele se vor fi epuizat de fiecare parte, se 
vor identifica soluţiile de mijloc, care conţin câte ceva din fiecare poziţie opusă (trebuie 
spus cá ne vom confrunta cu o întrebare din partea cursanților : de ce nu au voie să ajungă 
la compromis de la început, deşi acesta putea fi intuit. Explicaţia este simplă şi va deveni 
evidentă la finalul exerciţiului : desi cursantii intuiau că soluţia se află „undeva la mijloc”, 
acest mijloc nu înseamnă întotdeauna 50%-50%, cum ar fi propus argumentele „bunului- 
-simt", ci poate să varieze până la o proporţie de 10%-90%, să zicem, şi să fie totuşi o 
soluţie „de mijloc” ; însă această realitate va deveni clară la finalul exerciţiului, când 
cursantii vor fi explorat în profunzime argumentele ultime ale fiecărei poziţii). 


2. Alcătuiţi un mesaj de 7-8 cuvinte şi jucaţi „telefonul fără fir” într-un grup de 10-15 


persoane (se transmite mesajul la urechea unei alte persoane, în şir indian, până ce acesta 
este transmis de la penultima persoană la ultimul membru al grupului). Observati cum 
mesa jul a suferit o transformare prin aceste reformulări succesive şi discutati modalităţile 
prin care puteţi face comunicarea mai eficientă (transmiterea să fie mai fidelă). 

La feedback propunem două exerciţii care au impact în dezvoltarea unui mod propriu de a 
înţelege şi conceptualiza fenomenul. Primul exerciţiu presupune să încercaţi ca atunci când 
un prieten vă povesteşte o glumă să nu zámbiti sau să nu rádeti deloc. Veţi vedea că lipsa 
unui feedback pe care îl aşteaptă va determina prietenul să încerce să reformuleze mesajul 
folosind formulări de tipul: „Nu ai înţeles? Ceea ce doream să zic era...”. 

Un exerciţiu adaptat după Harold Leavitt şi Roland Mueller (apud Gamble, Gamble, 1993, 
p. 159) presupune să vă alegeţi un partener şi să încercaţi să-i oferiţi instrucţiuni pentru a 
efectua un desen (la alegere) în trei condiţii: (1) staţi spate în spate cu partenerul, iar 
dumneavoastră îi explicati desenul pe care-l aveţi în faţă, fără să priviţi ceea ce face el, fără 
alte comentarii în afară de instrucţiunile cu privire la desen şi fără ca el să aibă voie să 
spună nimic din ceea ce face (această situaţie este similară condiţiei de „feedback zero”), 
(2) descrieti o altă imagine, întorcându-vă cu fata spre partener (acesta rămânând cu 
spatele spre dumneavoastră) şi putând comenta ceea ce desenează, fără ca partenerul acesta 
să aibă voie să facă, la rândul său, vreun comentariu (această situaţie este similară condiţiei 
de „feedback limitat”) şi (3) alegeţi un alt desen pe care partenerul să-l reproducă, dar de 
data asta staţi faţă în faţă şi fiecare dintre dumneavoastră poate să facă orice comentarii 
doreşte (interacţiunea este maximă, corespunzând condiţiei de „feedback liber”). La final, 
comparati cele trei desene executate de partener cu originalele şi observați rolul feed- 
back-ului în procesul de comunicare. 

Un exerciţiu care să cuprindă principalele componente ale comunicării presupune să 
impártim colectivul de cursanţi în şase grupuri; fiecare grup va primi spre analiză o 
componentă a comunicării (spre exemplu, emiţător, receptor, mesaj, feedback, canal, 
context) şi va trebui să se gândească pentru a găsi toate elementele pozitive care privesc 
componenta comunicării pe care o reprezintă (se poate folosi pentru aceasta şi o analiză de 
nevoi de tip SWOT - identificarea punctelor tari, punctelor slabe, a oportunităţilor şi a 
amenințărilor pe care componenta investigată le are asupra comunicării în ansamblu). 

Sarcina finală va presupune strângerea tuturor acestor părţi pozitive în interiorul unor 
activităţi care să le potenteze şi, în plenul colectivului, discutarea unui sistem de posibile 
asamblări ale acestor optimizări într-un model al comunicării eficiente. 


Scenariu : Managerul străin 


Managerul unei mari companii internaţionale din domeniul industriei textile, fiind sosit într-o ţară 
străină (desnre care aflase că este francofonă) unde compania sa achizitionase de curând o nouă 
fabrică, a dorit să se întâlnească cu angajaţii: acesteia. El a cerut ca aceştia să fie scoşi în curtea 
întreprinderii şi le-a ţinut un discurs de o oră, într-o franceză elegantă, insistând asupra viitorului 
promiţător pe care îl vor avea de acum înainte, vorbind despre implementarea unor programe 
privind protecţia angajaţilor (incluzând, spre exemplu, o asigurare medicală semnificativă), despre 
grija companiei pentru programele de managementul carierei şi, în sfârşit, despre dorinţa lui 
proprie de a le fi de folos. La final, a aşteptat întrebări, dar acestea nu au venit, ceea ce managerul 
a pus pe seama timidităţii oamenilor, aceştia nefiind probabil obişnuiţi să vorbească în public 
(chiar şi-a pus în minte să dezvolte un sistem de comunicare mai eficient la nivelul respectivei 
fabrici, pe viitor). 

La final, s-a întreţinut cu managementul întreprinderii respective la un pahar de şampanie, direc- 
torul fabricii chiar l-a felicitat pentru claritatea discursului şi a mulţumit pentru propunerile 
făcute. Peste alte câteva zile, încântat de rezultatele demersului său, managerul s-a întors în (ara 
sa de origine ; după alte două săptămâni, a primit un telefon prin care a aflat că la fabrica în care 
tinuse discursul său mobilizator, angajaţii au intrat în grevă, câţiva dintre ei apelând chiar la măsuri 
radicale cum ar fi greva foamei. 


Întrebări 


1. Dacă analizăm prin prisma elementelor componente ale comunicării acest caz, ce elemente au 
fost ineficient folosite: emițătorul, receptorul, feedback-ul, contextul, mesajul, repertoriul 
comun... ? 

2. Care credeţi că sunt cauzele posibile ale acestei reacţii a angajaţilor? Realizaţi о listă cát mai 
cuprinzătoare luând în calcul elementele componente ale actului de comunicare precum şi 
posibilele interactiuni/intersectári ale acestora. 

3. Dacă timpul ar putea fi dat înapoi şi managerul ar putea ţine iar, pentru prima dată, un discurs 
în fata angajaţilor, ce l-aţi sfătui să facă? Ce elemente ar trebui să se afle în câmpul său de 
observaţie ? De ce? 


Capitolul 3 


Formele comunicárii 





3.1. Tipologie 


Literatura de specialitate distinge o mare varietate de forme ale comunicării, oferită de 
diversitatea criteriilor de clasificare a acestora. Un inventar util întâlnim în analiza pe care 
o întreprinde Luminiţa Iacob (Cucoş, coord., 1998, p. 225), care enumeră şase criterii. 
Astfel, după criteriul partenerilor, întâlnim o comunicare intrapersonală, o comunicare 
interpersonală, una în grup mic şi, a patra, una publică; după statutul interlocutorilor, 
deosebim comunicarea verticală de comunicarea orizontală; după codul folosit, există 
comunicare verbală, paraverbală, nonverbală şi mixtă ; după finalitatea actului comunicativ, 
o comunicare accidentală, una subiectivă şi o a treia, instrumentală; după capacitatea 
autoreglării, deosebim comunicarea lateralizatá/unidirectionalá de cea nelateralizată, iar 
după natura conţinutului, putem cataloga comunicarea ca fiind referentialá, operatio- 
nal-metodologică şi atitudinală. Însă putem, fără teama de a prejudicia acest evantai extrem 
de larg de posibilităţi, să ne focalizăm, la nivel bazal, fundamental, pe trei perspective 
asupra comunicării: în primul rând, vom investiga tipologiile definite de împărţirea 
comunicării, in sens organizational, între comunicarea verticală si cea orizontală si, în 
perspectiva codului folosit, distingând între comunicarea verbală, paralimbaj, nonverbală 
şi metacomunicare. În ceea ce priveşte comunicarea intrapersonală (cu sine însuşi), 
interpersonală (cu o altă persoană), de grup (cu un număr de alte persoane) şi publică (cu 
un număr mare de persoane), ne vom ocupa în acest capitol de comunicarea intrapersonală, 
urmând să aprofundăm celelalte forme (interpersonală, de grup şi publică) în cadrul unor 
capitole autonome. 


3.2. Comunicarea verticală şi orizontală - 
perspectivă organizaţională 


Literatura de specialitate priveşte comunicarea în organizaţii din punctul de vedere al 
direcţiei pe care o dezvoltă fluxul de informaţie. Astfel, se poate distinge comunicarea 
verticală (în sus şi în jos) de comunicarea orizontală (laterală şi în serie). Comunicarea 
ascendentă se referă la mesajele care sunt trimise de la nivelurile ierarhice inferioare spre 
cele superioare (probleme: câteodată, mesajele nu ajung la cei vizati - „până ajungi la 
Dumnezeu, te mănâncă sfinții!” —, iar cel care îndeplineşte rolul de persoană-filtru al 
informatilor (gatekeeper) poate să fie extrem de rigid - nu vi s-a întâmplat niciodată să 
aveţi o problemă cu şeful şi să nu puteţi trece de secretară ?) ; comunicarea descendentă se 

referă la mesajele trimise de la niveluri mai înalte ale ierarhiei spre niveluri inferioare 
(probleme: câteodată, managerii pur şi simplu nu ştiu să se facă íntelesi de către sub- 
ordonatii lor - multi manageri, spre exemplu, au mai multă educaţie şi folosesc un limbaj 
specializat, care poate fi dificil de înţeles de către subordonați. 

Comunicarea laterală se referă la mesaje trimise de la egal la egal (de la manager la 
manager - de la acelaşi nivel ierarhic, de là muncitor la muncitor) ; acest tip de comunicare 
facilitează impártásireà înţelegerii unor fenomene, metode şi probleme, dezvoltă satisfacția 
angaiatilor în legătură cu locul de muncă. Pe de altă parte, un avantaj ai comunicării 
laterale – prin contrast cu cea verticală — se referă la faptul că motivaţia membrilor de a-şi 
împărtăşi informaţia şi ideile tinde să fie naturală şi puternică, deoarece nici o autoritate a 
răspunsului corect nu este aşteptată să apară imediat; acest lucru nu exclude posibilitatea 
ca unii membrii să fie mai capabili decât alţii în anumite momente (şi aici avem însă o 
problemă, care s-ar focaliza pe viziunea competitivă asupra activităţii, iar astfel comu- 
nicarea laterală poate fi limitată - nu se împărtăşeşte chiar totul) ; comunicarea serială se 
referă la mesajele trimise de-a lungul unor şiruri de oameni (spre exemplu, am auzit ceva 
şi spunem mai departe unui prieten, acesta spune altui cunoscut etc.) Problemele comu- 
nicării seriale sunt cele ale apariţiei zvonurilor; conform lui Gordon Allport şi Leo 
Postman, acestea se referă la : reducerea numărului de detalii prin retransmiterea mesajului 
(deoarece simplificarea face mai uşoară transmiterea spre o altă persoană), care poate modifica 
conţinutul acestuia ; în al doilea rând, în timp ce la unele detalii se renunţă, alte detalii 
devin mai puternice, sunt intensificate (este vorba despre acele detalii care sunt importante 
pentru fiecare transmitátor în parte) si, în al treilea rând, intervine asimilarea, care se referă 
la tendinţa de a reconstrui mesajul pe care-l primim în perspectiva propriilor atitudini, 
prejudecăţi, necesităţi şi valori. 

Unele elemente (Kapferer, 1993) sprijină apariţia zvonurilor (şi de aceea managementul 
trebuie să ţină cont de toate aceste aspecte) : 


- zvonul desemnează, de obicei, un fapt îngrijorător pentru angajaţi. Aceştia nu au primit 
suficiente date prin comunicarea verticală de la management şi încearcă să reconstituie 
puzzle-ul informaţional. Astfel, zvonurile odată lansate vor sta ulterior la baza miturilor 
organizaționale (un proaspăt manager general şi deciziile de schimbare pe care acesta le 
va determina în firmă presupun o astfel de perspectivă) ; 

- uneori zvonurile se pot baza pe ,confidentele" pe care top managementul le face în 
discuţii private unora dintre angajați; afirmarea prin comunicare orizontală a celor 
aflate devine o cale pentru a dobândi prestigiu în ochii celorlalţi pentru cel în cauză; 

- existenţa unei „mărturii” poate oferi legitimitate zvonului. Dacă zvonul are un cât de 
mic sâmbure de adevăr, poate fi exploatat implicit pentru a confirma întregul zvon. 
Astfel, dacă despre un cadru didactic nou venit în şcoală apare zvonul că este extraor- 
dinar de „cumsecade” în notare şi cineva din fosta şcoală poate proba acest lucru zvonul 
va fi consolidat (este un profesor cumsecade, mi-a spus X care a fost elevul lui în fosta 
şcoală) ; 

- zvonurile se nasc, de multe ori, din interpretarea greşită a unui mesaj (din neînţelegeri). 
Aceasta apare ca urmare a mărturiei unei mărturii, existând diferenţe între mesajul 
produs de prima persoană şi modul în care a înţeles acest mesaj persoana care transmite, 
pe mai departe, mărturia ; 

- informația transmisă este o ştire, în sensul cá are înlăuntrul ei anumite aspecte care sunt 
sub arealul senzaţionalului. Nimeni nu va transmite pe mai departe un zvon despre 

faptul că noul director este un tip corect. Dar dacă apare informaţia că noul manager 
şi-a însuşit din fondurile companiei la anteriorul loc de muncă, această ştire merită 
transmisă. Motivația pentru cel de-al doilea caz este simplă: va face ca persoana care 
transmite zvonul să se afle în centrul atenţiei colegilor săi, să fie ascultată şi admirată 
pentru „dedesubturile” pe care le cunoaşte etc. 


Trebuie remarcat că importanţa fluxului comunicational în organizaţie este delimitată şi 
de prezenţa încărcării informaţionale a individului, ce vine în contact cu mai multă 
informaţie decât oricând în istorie, informaţie pe care acesta trebuie să o seiecteze, adică să 
o ia în consideraţie sau să o omită. Nu se lasă timp în organizaţie pentru ca informaţia să fie 
asimilată, interiorizată şi să i se găsească un loc şi un rol util. 

Stanley Deetz elaborează trei perspective asupra comunicării organizaționale, dintre care 
preluăm două, utile demersului nostru de interpretare : una se focalizează pe comunicare ca 
fenomen ce există în organizaţii, iar o alta gândeşte comunicarea ca o modalitate de a descrie 
şi explica organizaţiile. Această arie de observaţie deosebit de extinsă atât cantitativ, cât şi 
calitativ ne oferă o imagine asupra incidentei comunicării. lată de ce un inventar al ariilor 
de acţiune a comunicării în organizaţii care să cumuleze 17 astfel de arii nu mai apare ca fiind 
prea mare ; Seibert (1993) cuantifică aceste arii în: (1) comunicarea interpersonală, (2) 
abilităţile de comunicare, (3) cultura şi simbolismul, (4) fluxurile de comunicare şi canalele de 
comunicare, (5) puterea şi influenţa, (6) luarea deciziilor şi rezolvarea problemelor, (7) 
reţelele de comunicare, (8) stilurile de comunicare şi de management, (9) interfaţa mediului 
organizational, (10) tehnologia, (11) limba jul şi mesajele, (12) structura, (13) incertitudinea 
şi adecvarea informaţiei, (14) grupurile, (15) etica comunicării, (16) cross-culturalitatea şi 
(17) climatul (Stanley Deetz, în Jablin, Putnam, 2001, p. 7). 

În organizaţii, comunicarea şi învăţarea — aşa cum am accentuat atunci când ne-am 
referit la reţelele de comunicare - sunt concepte interrelationate ; observând această între- 
pătrundere, H.A. Simon (1991) a propus următoarele idei de bază, pe care le considerăm 
utile pentru gândirea rolului comunicării în organizaţii : 


1. Toate activităţile de învăţare sunt situate în mintea oamenilor ; 

2. O organizaţie învaţă prin activităţile de învăţare ale membrilor ei ori prin primirea de 
membri noi, care posedă noi cunoştinţe ; 

3. O importantă componentă a învăţării organizaționale este transmiterea informaţiei de la 
un membru/grup al organizaţiei spre un alt membru sau grup; 

4. Învăţarea umană în context organizational este profund influenţată de organizaţie, are 
consecinţe pentru organizaţie şi produce fenomene la nivel organizational ce duc dincolo 
de tot ceea ce putem infera prin observarea procesului de învăţare la indivizii izolaţi. 


3.3. Comunicarea intrapersonală 


Comunicarea intrapersonală se referă la gânduri, la sentimente şi la modul în care ne 
vedem pe noi înşine ; suntem - în această perspectivă — simultan emitátori si receptori ai 
comunicării ; „comunicarea intrapersonală se referă la gândirea şi activităţile de procesare 
a informaţiilor care nu sunt observabile extern, cu toate că persoanele interesate pot să aibă 
acces la date despre acest proces. La acest nivel de analiză, suntem focalizati în special pe 
căutarea în afară, receptarea, interpretarea şi, mai departe, procesarea mesajelor sau semna- 
lelor primite din mediul înconjurător, de la obiecte, evenimente sau alte persoane” (Berger, 

Chaffee, coord., 1987, р. 334). Astfel, putem afirma că procesul de comunicare intrapersonală 
este influenţat de toate celelalte tipuri de comunicare ; în această ordine de idei, ea poate 
fi - la un nivel primar - cel mai simplu mod de a comunica, iar - la un nivel secundar — 
atunci când ţinem cont de toate influenţele interpersonale, de grup şi publice, cea mai 
complexă, incluzând referenţialul finalităţilor. În acest mod, din perspectiva autoevaluării, este 
necesară utilizarea unor criterii care trebuie să conţină, pe de o parte, elemente obiective, 
de relevanţă socială în raport cu individul şi, pe de altă parte, mecanismele interne trebuie 
să se structureze într-o determinare subiectivă a valentelor individuale, percepute ca atare 
de individul însuşi. Construirea şi dezvoltarea acestor criterii flexibile, permanent adapta- 
bile la fluxul de informaţii, trăiri şi reziduuri comunicationale din mediu (ca să numim 
doar câţiva dintre aceşti factori, practic nelimitati), oferă imaginea complexităţii comu- 
nicării intrapersonale (figura 13). 

Figura 13. Comunicarea intrapersonală (adaptare după Hybels, S. şi Weaver, R., 1989) 


Nu în ultimul rând, merită atins şi un alt aspect: comunicarea intrapersonală este 
într-adevăr influenţată de mediul comunicational extern, dar relaţia este bilaterală si 
adaptativă, în sensul că, simultan, transformările la nivelul comunicării intrapersonale 
oferă surse de schimbare pentru mediul comunicational însuşi (este vorba despre viziunea 
sistemică) şi chiar pentru criteriile adaptative - despre care pomeneam mai devreme - ca 
atare. Pentru a crea o imagine mai plastică, vom asemui acest mecanism cu nivelul apei în 
două vase comunicante ; dacă apăsăm apa dintr-un vas, nivelul acesteia în celălalt vas se va 
schimba ; concomitent însă va creşte şi presiunea acesteia din urmă asupra coloanei de apă 
rămase în primul recipient. Deci, schimbând condiţiile în cel de-al doilea vas, ele au 
antrenat schimbări ale condiţiilor în primul vas, iar procesul continuă în această reci- 
procitate. Comunicarea intrapersonală are un rol important în dezvoltarea unei problematici 
şi ajungerea la soluţii valoroase ; Standinger (apud Faulkner, Littletod, Woodhead, 1998) 
a observat că, spre exemplu, adulţii care acordă câteva minute reflectiei solitare/personale 
după discuţiile cu ceilalţi oferă apoi soluţii mai sofisticate la situaţiile de viaţă, în comparaţie 
cu adulţii care lucrează singuri sau care participă la discuţii cu alţii, dar cărora nu li se 

oferă ulterior aceste momente de singurătate. Iată raţionamentul în urma căruia remarcam 
faptul că, în literatura de specialitate, acest proces este prezentat într-un mod incomplet, cu 
accent numai asupra unui sens al relaţiei ; considerăm că un eventual model explicativ trebuie 
să încerce să surprindă şi dinamica procesului, nu doar procesul ca atare. 

Un exemplu sugestiv al interrelaţionării celor două tipuri de comunicare (intra- şi 
interpersonală) este cel oferit de Goffman (apud Hinton, Reitz, 1971, p. 268): pentru a se 
considera pe sine „frumoasă”, o fată trebuie să obţină şi de la ceilalţi o astfel de dimensiune 
comunicationalá complexă, pornind de la complimente, invitaţii la întâlniri cu băieții etc. — 
deoarece frumuseţea nu are standarde absolute prin care propria comunicare cu sine „sunt 
frumoasă” să fie suficientă. Laurie Mullins (1993), sintetizând direcţiile de cercetare din 
aria comunicării intrapersonale, alcătuieşte o listă cu factorii de natură psihologică ce 
afectează acest fenomen : personalitatea, motivaţia, experienţa anterioară, scopuri, expec- 
taţii, interese, pregătire, abilităţi, inteligenţă, învăţare. Aceşti factori, grupaţi în ceea ce 
vom numi mai departe setul perceptiv al persoanei, sunt cei care oferă forma comunicării 
intrapersonale. 

Un al doilea exemplu asupra modului complex şi decisiv în care comunicarea intra- 
personală influenţează toate celelalte acte de comunicare apare atunci când ne gândim la 
felul diferit în care acelaşi lucru este perceput de persoane cu diferite ocupatii/profesiuni. 
Astfel, atunci când priveşte un curs de apă învolburat, un pictor va spune: „Ce peisaj 
minunat, ce desfăşurare a forţelor naturii, câte nuanţe” ; un salvamar: „Ce pericol, dacă 
cineva ar cădea acum în apă, ce dificil ar fi de salvat" ; un hidroenergetician : „Ce irosire 
de energie, cum aş putea capta toată această forţă ? ” etc. Gândindu-ne la acest exemplu, nu 
trebuie să uităm că avem în faţă rezultatul unei singure caracteristici a comunicării 
intrapersonale (profesiunile diferite), însă, în practică, ne confruntăm cu o situaţie mult 
mai complexă, cu un cumul de factori şi cu rezultantele – uneori contradictorii – acestui 
complex de influenţe. Astfel, comparând percepţia noastră despre realitatea care ne 
înconjoară, vom vedea că nici o altă persoană nu vede această realitate în exact aceeaşi 
manieră ca şi noi. Totuşi, chiar dacă modul în care vedem realitatea ţine de experienţa noastră 
în acel domeniu, este evident că orice nouă confruntare cu experienţa tinde să reconfirme, 
dar şi să schimbe modul în care vom percepe data următoare situaţia de comunicare. 

Comunicarea intrapersonală se desfăşoară într-un mod similar cu mecanismul comu- 
nicării interpersonale. Fletcher (apud Faulkner, Littletod, Woodhead, 1998) a observat, 
într-o cercetare care avea drept scop evidenţierea modalităţii eficiente de rezolvare a 
problemelor, că simplul fapt de a-i pune pe copiii cuprinşi în experiment să vorbească 
despre felul în care vor rezolva o problemă – modul de lucru prin sine -, fără să existe un 
partener prezent, a putut să fie util pentru rezolvarea cu succes a problemei respective. 

În comunicarea intrapersonală, suntem influenţaţi de percepţia celorlalţi în ceea ce ne 
priveşte, dar şi de modul în care interpretám această percepţie. De obicei, interogatii de 
tipul „cum cred eu că mă percepi tu pe mine” şi „cum cred eu că te percepi tu pe tine” pot 
fi dimensiuni pozitive, dar şi destabilizatoare ale unor întrebări de tipul „cum mă văd eu 
pe mine” sau „cum te văd eu pe tine” (figura 14). 

Figura 14. Comunicarea intrapersonalá - paşii dezvoltării unei scheme геіајіопаіе 


Comunicarea intrapersonală trebuie să se bazeze pe o atitudine pozitivă faţă de propria 
persoană ; într-adevăr, aşa cum observa.şi Joseph DeVito (1988), comunicarea intra- 
personală se află în relaţie directă cu cea interpersonală. Persoanele care au o părere 
negativă faţă de sine comunică în mod inevitabil aceste sentimente spre ceilalţi şi este 

“probabil ca aceştia să dezvolte sentimente negative similare. Astfel, o posibilitate de 
manifestare şi dezvoltare a comunicării intrapersonale este intitulată astăzi gândire pozitivă. 
Ralph J. Cordiner, preşedintele comitetului de conducere al Companiei General Electric, 
sintetiza în următorul mod întreaga importanţă a gândirii pozitive în succesul personal şi 
social: „Cerem fiecărui om ce aspiră la succes - pentru el şi pentru compania sa — 
hotărârea de a pune în practică un program personal de autoperfectionare. Nimeni nu îi va 
ordona cuiva să devină mai bun... Fie că cineva rămâne în urmă, fie că înaintează în 
domeniul său, totul se leagă de sârguinţa personală. Asta ia timp, muncă si sacrificii. 
Nimeni nu poate face aceste lucruri în locul dumneavoastră” (apud Schwartz, 1998, p. 26). 
Elementul-cheie în gândirea pozitivă este chiar acesta: îndreptarea comunicării cu sine 
însuşi spre succes, şi nu spre eşec; astfel, atunci când ne confruntăm cu o situaţie dificilă, 
trebuie să ne spunem „voi câştiga” în loc de „probabil o să pierd”. Autorul foloseşte o 
veche zicală pentru a justifica o comunicare pozitivă cu sine însuşi: „Mi-am plâns de milă 
pentru că purtam nişte pantofi vechi şi rupti până mi-a ieşit în cale un om fără picioare”. 


3.4. Comunicarea verbală şi nonverbală 


3.4.1. Comunicarea verbală 


Pentru Hybels şi Weaver (1989), limbajul reprezintă un ritual ; este vorba despre un ritual 
care se petrece atunci când ne aflăm într-un anumit mediu în care un răspuns convenţional 
este aşteptat de la noi. Spre exemplu, cineva care merge la o nuntă va ura „casă de piatră”, 
iar cineva care merge la o înmormântare va spune „Dumnezeu să-l odihnească”, şi nu 
invers (de altfel, se poate observa că, în anumite comedii, se foloseşte un comic de situaţie 
tocmai prin inversarea acestor adecvări ale limbajului la contextul în care se produce). 
Aceste ritualuri ale limbajului sunt învăţate din copilărie, deoarece ele depind de anumite 
obiceiuri direct raportate la o anumită cultură şi comunitate; totodată, sunt învăţate 

obiceiurile de limbaj corecte şi incorecte (spre exemplu, cuvintele indecente pe care copilul 
le foloseşte pentru prima dată sunt reprimate sever de către părinţi). Ulterior, individul 
învaţă să folosească cuvintele în funcţie de mediul în care se află (cu părinţii, un tip de 
limbaj, la şcoală sau la locul de muncă, un alt tip de reguli de folosire a limbajului, iar cu 
grupul de prieteni, un al treilea tip). Este un prim pas în direcţia specializării limbajului. 
În timp, în funcţie de diferitele cunoştinţe asimilate, persoana poate utiliza tipuri diferite 
de limbaj, mai redus sau mai înalt specializate (spre exemplu, un cercetător din domeniul 
fizicii atomice va comunica într-un fel cu alţi cercetători şi va folosi un limbaj mai puţin 
specializat când va explica acelaşi lucru unor prieteni de familie care au altă profesiune şi 
cunoştinţe generale în domeniul fizicii). 

Gândirea şi limbajul se dezvoltă împreună. Aşa cum modul de a gândi al fiecărei 
persoane este unic, şi modul de a vorbi este unic. Această unicitate a limbajului legată de 
fiecare persoană în parte poate fi înglobată sub denumirea de stil verbal. De altfel, stilul 
este un indicator (acţionând ca un revelator ori, dimpotrivă, ca un frenator) al persoanei în 
integralitatea sa. Să luăm exemplul unui examen oral. Aici, un student timid tinde să fie 
perceput de profesorul-examinator ca fiind mai puţin pregătit. Dimpotrivă, un student care 
se exprimă foarte bine poate să fie perceput pozitiv chiar dacă nu este la fel de pregătit ca 
primul (de altfel, acest fenomen este consemnat în pedagogie drept una dintre greşelile de 
evaluare - atunci când profesorul apreciază altceva decât stăpânirea informaţiei — în cazul 
nostru, modul în care aceasta este expusă). 

Pentru a îmbunătăţi eficienţa comunicării verbalizate, Hybels şi Weaver (1989) reco- 
mandă focalizarea atenţiei asupra următoarelor idei : 


e Ce dorim să comunicăm? Chiar dacă răspunsul pare simplu, nu trebuie să omitem 
faptul că, de multe ori, pornim o comunicare înainte de a fi reflectat îndeajuns la 
totalitatea ramificatiilor pe care comunicarea noastră le poate avea în percepţia celuilalt ; 

e Сиш dorim să o facem? Mai precis, ce limbaj vom folosi, limbaj direct adaptat publicu- 
lui-tintá ; 

e Cui ne adresám? Emitátorul va tine seama de experienţa anterioară, directă a publicului 
cu astfel de mesaje. 


Conţinutul mesajului este astfel foarte important, el influențând (uneori dramatic ! ) 
acţiunile receptorilor. Carol S. Dweck şi Claudia Mueller (în Sternberg, ed., 2002) au 
efectuat o cercetare ale cărei concluzii le-au transpus în capitolul din lucrarea amintită 
(intitulat sugestiv „Fă-i pe oameni proşti spunându-le că sunt inteligenţi”). În esenţă, ei au 
luat trei grupe de studenţi cărora le-au dat o sarcină provocativă spre rezolvare. În momentul 
în care toate cele trei grupe au rezolvat cu succes respectiva sarcină, le-au recompensat 
diferit, studenţilor din prima grupă spunându-le că îi recompensează pentru inteligenţa lor, 
celor din a doua grupă pentru efortul depus, iar celor din ultima (care a fost şi grupa de 
control) pentru performanţa obţinută. Apoi cercetătorii au urmărit dacă primele două 
grupe evoluează diferit. Pentru început, după succesul obţinut i-au întrebat pe toţi dacă 
preferă să rezolve în continuare sarcini noi, provocative ori sarcini asemănătoare cu cea 
deja încununată cu o reuşită. Grupa celor care fuseseră recompensati pentru inteligenţă a 
tins să aleagă sarcini mai puţin provocative decât grupa celor recompensati pentru efortul 
depus (explicaţia este simplă : cei din prima grupă au decis că decât să înveţe ceva nou, dar 
să existe riscul să nu găsească soluţiile şi să pară proşti, mai bine rezolvă sarcinile al căror 
algoritm îl ştiu deja pentru a continua să ofere imaginea de persoane inteligente). În al 
doilea rând cercetătorii le-au oferit studenţilor un nou set de probleme spre rezolvare, 
dintre care una mult mai grea decât celelalte. S-a urmărit cât de mult afectează dificultatea 

problemei plácerea celor douá grupe de a lucra. Astfel, studentii care fuseserá recompensati 
pentru inteligenţa lor au pierdut plăcerea de a lucra odată ce au întâlnit dificultatea pro- 
blemei în cauză ; prin contrast, studenţii care fuseseră recompensati pentru efortul depus 
nu au arătat nici un declin al acestei satisfacţii de a rezolva probleme. Mai mult decât atât, 
performanţa cursanților din prima grupă a scăzut dramatic. Explicația? Cei recompensaji 
pentru inteligenţă se vedeau pe ei înşişi de această dată ca nefiind destul de inteligenţi şi 
destul de buni pentru a rezolva sarcina. Cu alte cuvinte, dacă succesul le arătase că sunt 
inteligenţi, eşecul le demonstra acum că sunt proşti. Cei din a doua grupă nu aveau dubii 
privind propria inteligenţă (deoarece, spre deosebire de primii nu o legaseră direct de 
rezolvarea sarcinii), şi astfel, ajunseseră la concluzia că pur şi simplu o sarcină mai dificilă 
le solicită un efort mai susţinut. 

În sfârşit, al treilea pas al experimentului a presupus că studenţii aveau de rezolvat un 
set de probleme egale ca dificultate cu cele pe care le rezolvaseră cu succes înainte de a 
începe experimentul. Cei din prima grupă, care fuseseră recompensati pentru inteligenţa 
lor au avut un declin puternic al performanţei ajungând la cel mai slab scor dintre cele trei 
grupe. Începuseră după pasul doi al experimentului să se considere slabi şi neinteligenti, 
ceea ce şi-a pus amprenta asupra moralului echipei. Pur şi simplu, aveau acum, după 
experiment, rezultate mai proaste decât avuseseră înainte. Prin contrast, studenţii care 
fuseseră apreciaţi pentru efortul depus au tins să depună şi mai mult efort şi au avut cele 
"mai bune rezultate. i 

Concluziile acestui experiment ne sunt de folos atunci când încercăm să caracterizăm 
comunicarea verbală: cuvântul, mesajul construit din cuvinte are o forţă mult mai таге 
decât putem bănui uneori, iar impactul acestuia asupra formării-dezvoltării ființei umane 
este de amploare şi uneori paradoxal. 

Comunicarea scrisă poate avea o dominantă intrapersonală, dar şi una interperper- 
sonală. În ceea ce priveşte prima perspectivă, scriitorul Maurice Barrès folosea o metodă 
inedită de strângere a datelor care îl interesau pentru munca sa : el denumea această metodă 
„monstrul”. În esenţă, aşa cum relatează J. Guitton, „tot ce îi trecea prin minte era adunat, 
înregistrat, nimic nu se putea pierde şi aceste fragmente disparate, de o calitate foarte 
diversă... ajunseseră să alcătuiască o masă considerabilă şi informă căreia îi dăduse o 
denumire foarte potrivită: monstrul” (apud Simonet, 2000, p. 88). Este evident că o astfel 
de activitate poate fi foarte potrivită atunci când suntem implicaţi într-un proiect, şi fiecare 
gând, fiecare comunicare intrapersonală trebuie înregistrate pentru a constitui, mai târziu, 
idei pentru proiectul nostru. Referindu-ne la tehnologia comunicării scrise, amintim aici 
doar câteva elemente privitoare la aceasta : folosirea „frazelor cu o lungime medie (15-20 
de cuvinte), a paragrafelor centrate asupra unei singure idei, a cuvintelor înţelese cu 
siguranţă de receptor; evitarea exprimării comune, tipică limbajului oral, a cuvintelor 
inutile, redundante ; (...) alegerea cuvintelor încărcate de afectivitate optimă în contextul 
pedagogic creat, a expresiilor afirmative” (Cristea, 2000, p. 43), elemente utile într-o 
integrare eficace între suportul scris şi cel oral în cadrul comunicării didactice. Comunicarea 
scrisă posedă un număr însemnat de avantaje de care trebuie să ţinem seama : (1) durabili- 
tatea în raport cu forma orală a comunicării ; (2) textul poate fi văzut/citit de mai multe 
persoane ; (3) poate fi citit la un moment potrivit şi poate fi recitit etc. Paşii în comunicarea 
scrisă sunt similari celor din structurarea unui discurs : avem o fază de pregătire (stabilirea 
obiectivelor, a rolului şi a audienței – cei care vor citi textul - a punctelor-cheie pe care 
dorim să le reţină aceştia din urmă) şi o fază de redactare (în primul rând, ideile principale 
sunt dezvoltate urmărind o serie de indicatori precum : claritate, credibilitate, concizie ; în 

al doilea rând, sunt folosite cele trei părţi ale unei redactări : o introducere care pregăteşte 
cititorul, un cuprins care reprezintă partea fundamentală ce face posibilă atingerea obiecti- 
velor şi o încheiere care evidenţiază concluziile). 


Tabelul 5. Scala propusă de Charlotte Danielson privind comunicarea 

Modul de à induce confuzie | Sunt clariticate Sunt clare pentru | Sunt clare pentru 
conduce lecţia şi | cursanților. după confuzia toti cursantii şi toti cursantii şi 
metodologia iniţială a cursan- contin un nivel de |anticipeazá posi- 
aplicatá de Шог sau sunt exce- | detaliere optim. bilele neintele- 

Limba jul verbal al 
profesorului este 
audibil, iar lim- 
ba jul scris este 
inteligibil. Amân- 
două sunt utilizate 
corect. Vocabula- 
rul este, de ase- 
menea, corect, dar 
limitat, sau nu este 
corespunzător 
vârstei ori expe- 
rientei (cognitive, 
afective etc.) 
cursanților. 


Limbaj oral şi 
scris 


Vorbirea profe- 
sorului este la un 
nivel inaudibil 
sau scrisul este 
neinteligibil. 
Limbajul (oral 
sau scris) poate 
conține multe 
erori gramaticale 
sau de sintaxă ; 
vocabularul 
poate fi neadap- 
tat, vag sau 
utilizat incorect, 
inducând 
cursanților o 
stare de confuzie. 


Vorbirea şi scrie- 
rea profesorului 
sunt clare şi 
corecte. Vocabu- 
larul folosit este 
potrivit várstei si 
intereselor 
cursanților. 


Vorbirea şi 
scrierea profe- 
sorului sunt 
corecte şi expre- 
sive, cu un 
vocabular bine 
ales, care îmbo- 
gáteste lecţia. 















































În acelaşi timp, considerăm utilă scala de apreciere a comunicării pedagogice oferită de 
către Charlotte Danielson, în care autoarea vorbeşte despre limbajele oral şi scris văzute 
împreună ; interesant este că Danielson se referă la mesajul scris construit de cadrul 
didactic în timpul desfăşurării orei de curs/lectiei (cum ar fi scrisul la tablă), aspect 
neglijat de cercetările pedagogice referitoare la comunicare (vezi tabelul 5). 


Tehnica lecturii şi a scrisului 


Ioan Cerghit remarcă faptul că tehnica lecturii este o metodă de învăţământ foarte impor- 
tantă deoarece „într-un timp scurt, de două sau trei ori mai redus decât cel cerut de 
comunicarea orală, se poate însuşi un mare volum de cunoştinţe” (Cerghit, 1997, p. 147). 
În acelaşi timp, tehnica lecturii sprijină în sensul unei instruiri individualizate ; mai mult, 
se poate observa faptul că multe dintre celelalte metode se sprijină pe tehnica lecturii (să 
luăm numai exemplul mozaicului sau al predării reflexive). Totuşi, deşi distingem o sferă 
a avantajelor consistentă, nu putem să nu remarcăm şi criticile care s-au adus lecturii: 
îndepărtarea de viaţa reală, înstrăinarea/alienarea individului etc. De aceea, interogatia lui 
G.N. Volkov ni se pare îndreptăţită şi probabil cá multi dintre noi am încercat-o adesea: 
„unde este – spunea acesta – acel manual саге să educe spiritul descoperirilor, al cercetá- 
rilor, al inovației, să descrie căutările, căile şi metodele cu ajutorul cărora gândirea umană 

îşi obţine împlinirile ? " (apud Cerghit, 1997, p. 148). Tipologia lecturii este structurată pe 
mai multe criterii : 

1. După ritmul parcurgerii se disting: lectura lentă, silentioasá, de profunzime, si 
lectura rapidă care utilizează tehnica disocierii mişcării ochiului de verbalizare interioară. 

2. După modul de desfăşurare a lecturii putem numi: lecturile critice, care - aşa cum 
observa J. Bruner - îl ajută pe cititor să meargă dincolo de materialul la care se face 
referire explicită ; lecturile paralele – de comparaţie, evidențiind similitudini între textele 
parcurse ; lectura explicativă — ce presupune definirea ideilor principale din textul citit; 
lectura problematizatá - definită de întrebări ori situaţii-problemă, de definire dramatică 
între informaţiile deţinute de cititor şi cele pe care urmează să le afle din text; studiul de 
text – ce se fundamentează pe documente originale ori fragmente ale acestora etc. Mai 
putem aduce în atenţie şi alte criterii: spre exemplu, după scopul lecturii putem distinge 
lectura de suprafaţă - pentru formarea unei imagini globale asupra ceea ce se doreşte a fi 
citit, cursantul va citi „pe diagonală” întregul conţinut pe care îl poate apoi lectura de 
profunzime ; lectura de informare — atunci când cititorul se aşteaptă să găsească informaţii 
noi în materialul studiat; lectura de înţelegere - adresată unui conţinut mai dificil ; lectura 
pentru învăţare — atunci când se doreşte a se memora un conţinut (care nu este neapărat nou 
pentru cititor) ; lectura pentru distracţie şi divertisment etc. 

Tehnica lecturii îşi regăseşte o polaritate necesară în tehnicile de optimizare a scrisului 
la cursanţi. James Britton (1970) identifică patru tipuri de utilizări ale scrisului pe care 
profesorii le solicită de la elevi; similar, în viaţa de zi cu zi putem să ne centrám ре una 
sau alta dintre aceste categorii şi să le dezvoltăm în direcţia dorită : 


- utilizarea mecanică a scrisului, cum ar fi exerciţiile cu răspunsuri multiple, întrebările 
scurte, calculele matematice, notarea unui curs prezentat oral etc. ; 

- utilizarea informaţională a scrisului, care presupune înregistrarea experienţei (într-un 
raport de activitate, spre exemplu), analizele, utilizarea persuasivă a scrisului etc. ; 

- utilizarea personală a scrisului, ce se observă în special în jurnale şi scrisori ; 

- utilizarea imaginativă a scrisului, care presupune redactarea unor povestiri/elemente de 
proză şi poezie. 


Este evident că fiecare utilizare este determinată de un anumit context şi are un anumit 
nivel de adecvare în funcţie de scopurile pe care ni le propunem. În acelaşi timp, credem 
că este la fel de important să identificăm gradul în care se poate optimiza modul în care 
folosim comunicarea scrisă în relaţie directă cu translatarea unor elemente dintr-o categorie 
în alta (spre exemplu, putem folosi elemente de utilizare imaginativă a scrisului în utilizarea 
informaţională a acestuia). Pentru aceasta se pot folosi stimuli neconventionali în sensul : 
„De ziua mea, în anul 2025 voi face...” ori „Deşi acest lucru este de neconceput pentru 
tine, vreau să îţi spun...” etc. Toate aceste elemente tind spre o utilizare imaginativă a 
scrisului. Încercaţi să imaginati o listă cu astfel de întrebări la care să ráspundeti zilnic pe 
o jumătate de filă, pentru a dezvolta gradul de utilizare imaginativă a scrisului în ceea ce 
vă priveşte. Nu trebuie să vă speriaţi dacă la început o să vă vină destul de greu, iar 
evaluarea a ceea ce aţi realizat la primele încercări nu va fi una strălucită ; în literatura de 
specialitate se consemnează faptul că scrierea este un întreg proces în care se cuvine să 
rescriem, să revizuim, să ştergem ori să adăugăm unele lucruri etc. Pentru aceasta puneti-vá 
în poziţia unui editor care ar dori să va publice materialul scris: ce modificări aţi face, ce 
i-aţi cere „autorului” ? Pentru unele persoane este util să încerce mai întâi să citească o 
povestire scrisă de altcineva, apoi să o rescrie, până când „editorul” din ei îngăduie 
„autorului” să publice materialul. 

O metodă utilă de dezvoltare a scrisului poate fi aceea a grupurilor de scris (Campbell, 
Campbell, Dickinson, 2004). Astfel de grupuri sunt constituite din 3-4 membri care 
lucrează împreună pe durata unui proiect sau, în orice caz, pe o durată mai mare de timp. 
Grupul are atribuţii importante: ascultă şi oferă feedback la ceea ce fiecare membru a 
realizat, oferă sugestii pentru îmbunătăţirea materialului etc. (este similar cu activitatea 
cenaclurilor literare, doar că în astfel de grupuri, de multe ori, materialele realizate se află 
în legătură unele cu altele, trebuind să se subordoneze realizării unui scop comun). Unul 
dintre lucrurile cele mai importante într-un grup de scris este ca membrii respectivului grup 
să înveţe cum să-şi ofere un feedback constructiv unii altora. Acest element este, în fapt, 
baza activităţii într-un grup de scris, deoarece dacă feedback-ul este nepotrivit întreaga 
arhitectură de dezvoltare a grupului se prábuseste. Pentru aceasta, este necesar ca ascultarea 
să fie îmbunătăţită (un prim element în acest sens este acela de a se audia cu atenţie şi 
răbdare întregul material şi a se evita un fenomen des întâlnit la astfel de activităţi — 
întreruperile premature), ca şi centrarea pe ce este pozitiv în material şi direcţiile în care 
acesta poate fi făcut mai bun (şi nu pe ceea ce este negativ). Totodată, datorită acestor 
perspective, autorului îi este recomandat să nu intre în defensivă şi să încerce să „se 
apere” ; o astfel de perspectivă este datorată centrării pe aspectele pozitive şi pe ariile de 
optimizare în detrimentul criticii. 

Desigur că, la o primă vedere, o astfel de metodă este dezarmant de simplă şi se regă- 
seşte la nivelul bunului-simt; totuşi, efectuaţi o activitate de introspectie si identificati 
momentele cele mai recente când un proiect al dumneavoastră a fost primit de o asemenea 
manieră de colegi. În acelaşi timp, dacă ne referim la elevi şi studenţi, grupurile de scris 
dezvoltă o responsabilitate şi o motivaţie superioară relativ la activitatea proprie, aceştia 
trebuind să îşi organizeze şi administreze propria învăţare în aceeaşi măsură cu oferirea de 
sprijin pentru colegi. 


Comunicarea orală reprezintă modalitatea cel mai des întâlnită de comunicare; 
comunicarea nonverbală o însoţeşte pe cea verbală, definindu-se în relaţie cu aceasta 
într-un mod aparte, în sensul sprijinului pe care ea îl furnizează prin elementele de întărire, 
nuantare şi motivare a mesajului (să ne inchipuim, spre exemplu, acelaşi mesaj explicat de 
un profesor în sala de clasă sau difuzat la radio). 

Dacă este să ne referim însă la conceptul integrator de comunicare orală, aceasta a fost 
experimentată de toate popoarele lumii în procesul de devenire culturală şi educaţională : 
,Rshi-i, maeştri brahmani, apelau exclusiv la srotriya (audiție) pentru a-şi instrui discipolii. 
La fel Pythagoras a impus la şcoala din Crotona în mod exclusiv metodele akusmatice” 
(Negret, Pánisoará, 1998, pp. 69-70). În ce măsură actualitatea mai conservă importanţa 
comunicării orale este deci o interogatie legitimă pentru omul modern, cu atât mai mult cu 
cât „vorbirea a fost ridicată însă de greci la un rang deosebit: acela de metodă. Socrate 
însuşi pretuia vorbirea si dispretuia scrisul pe motiv că subjugá memoria; sofiştii au 
inventat, pe această bază, o artă a disputei — metodă de a demonstra, cu ajutorul vorbirii, 
orice” (Negret-Dobridor, 2001, p. 16). 

Astfel, este greu sá ne inchipuim existenta noastrá aláturi de semenii nostri in lipsa 
comunicárii orale. Dacá vi s-ar cere sá vá amintiti cánd ati comunicat ultima datá oral cu 
o altă persoană, о să observați cá acest lucru s-a întâmplat foarte recent (poate acum câteva 
minute ?). Însă pentru a găsi într-adevăr semnificaţia comunicării orale pentru viaţa 
cotidiană a omului, încercaţi următorul experiment : timp de o zi (24 de ore) să nu folosiţi 
deloc exprimarea orală. Desigur, acest lucru nu este imposibil ; totuşi, este foarte dificil, 
nu e aşa? Pentru Denis McQuail, comunicarea orală reprezintă un instrument prin care 

putem avea acces la studiul altor forme şi procese de comunicare: „Principalul mijloc al 
comunicării umane este limba vorbită, atât în sensul priorităţii istorice, cát şi pentru că este 
forma de comunicare cea mai frecvent utilizată şi care oferă modelul pentru alte forme de 
comunicare” (McQuail, 1999, p. 72). Limba are un caracter conventional, cu alte cuvinte 
se sprijină integral pe acordul implicit si informal al utilizatorilor de a respecta regulile 
interne ale acesteia privind atât utilizarea, cát şi semnificaţia (cu alte cuvinte, dacă nu 
folosiţi aceeaşi limbă cu altă persoană - să zicem un eschimos -, nu veţi putea folosi 
comunicarea orală). 

Dacă ne referim la comunicarea orală, aceasta tinde deci să-şi redefinească statutul, 
păstrând însă multe dintre determinantele educative tradiţionale ; într-adevăr, modul de 
expunere publică a unui mesaj (cu incidenţă directă asupra activizării metodelor expozitive 
ca prelegerea, cursul magistral etc.) nu a suferit schimbări de structură, ci mai degrabă 
avem de-a face cu o flexibilizare şi o înregimentare mai extinsă a acestuia în cadrul unor 
metode şi tehnici extrem de variate. Putem de aceea să alcătuim o listă de atribute care pot 
să ne sugereze unele principii ale comunicării, caracteristice mai ales pentru comunicarea 
orală : 


- comunicarea orală presupune un mesaj ; mesajul trebuie să includă elemente de structură 
(bazale, pe care receptorul să-şi fundamenteze înţelegerea), elemente de actualitate, 
interes şi motivaţie pentru ascultător, elemente de feedback, elemente de legătură între 
părţile sale principale, claritate şi coerenţă internă etc. ; 

- comunicarea orală presupune oferirea unor suporturi multiple de înţelegere a acestui 
mesaj: cel mai important este cel iconic, susţinut de materiale adiţionale care fac 
inteligibil şi credibil mesajul, pe de o parte, şi, pe de altă parte, de concordanța dintre 
mesajul verbal şi cel nonverbal, acesta din urmă văzut aici în rolul său de întărire; 

- comunicarea orală este circulară şi permisivá, în sensul cá permite reveniri asupra unor 
informaţii, detalieri care nu au fost prevăzute atunci când a fost conceput mesajul ; 

- comunicarea orală este puternic influenţată de situaţie şi ocazie (acelaşi mesaj poate fi 
receptat diferit de aceiaşi receptori, în funcţie de dispoziţia motivationalá, factori de 
stres şi oboseală, condiţii favorizante sau nu ale contextului comunicării) ; 

- comunicarea orală este puternic influenţată de caracteristicile individuale ale emi- 
ţătorului (un profesor care este un bun orator va fi receptat într-o măsură mai extinsă de 
către elevii săi ca fiind bine pregătit) ; 

- comunicarea orală posedă şi atributele necesităţii (nevoia omului de a comunica), 
aleatoriului (comunicarea orală oferă o mare proporţie de elemente întâmplătoare) şi 
nelimitării (comunicarea orală este practic nelimitată) etc. 


Desigur că astfel de atribute sunt evidente, iar mai sus nu regăsim decât câteva dintre 
acestea ; totuşi, considerăm cele prezentate suficiente pentru a ne oferi o imagine asupra 
conceptului de comunicare orală. 

Comunicarea orală are în centrul demersului său limbajul; după Hybels (Hybels, 
Weaver, 1986, pp. 99-100), acesta este definit de mai multe atribute, dintre care trei sunt 
extrem de importante : claritatea, energia (atunci când ascultătorul experimentează senti- 
mente de emoție, urgenţă şi putere) şi însuflețirea (efect pe care îl vom detalia atunci când 
ne vom focaliza asupra barierelor comunicării). În ceea ce priveşte emoția, urgenţa si 
puterea, un exemplu oferit în literatura de specialitate este edificator pentru a observa cum 
pot fi obţinute aceste atribute ale mesajului: „Wesley (un predicator - n.a.) începea întot- 
deauna prin a provoca emoţii intense celor susceptibili de a se converti. Îi era uşor să-şi 
convingă numeroşii discipoli din acea vreme că, dacă nu reușeau să obţină mântuirea, focul 

infernului îi va mistui pe veci. Insista apoi asupra necesităţii de a accepta pe ioc acest mod 
de a scăpa de soarta funestă, pentru că, spunea el, cei care ar părăsi adunarea fără să-şi 
schimbe atitudinea şi ar muri accidental înainte de a fi acceptat mântuirea ar ajunge direct 
în iad. Sentimentul acesta de urgenţă intensifica starea de angoasá care cuprindea, încetul 
cu încetul, întreaga asistenţă, pe măsură ce sensibilitatea la sugestie creştea” (apud Mucchielli, 
2002, p. 19). Hybels şi Weaver adaugă câteva obiective care trebuie urmărite atunci când 
ne referim la comunicarea orală, subsumate de noi în două direcţii de acţiune : 


- captarea atenţiei şi creşterea înţelegerii (prin alegerea limbajului pe care-l vom folosi, 
astfel încât cursanților noştri să le fie accesibil materialul de studiat, chiar dacă nu şi-au 
însuşit terminologia respectivă, organizarea mesajului, folosirea ilustraţiilor şi exem- 
plelor adecvate – deoarece, atunci când acestea nu sunt în directă legătură cu ceea ce 
presupune conţinutul mesajului, nu doar cá nu ajută, ci împiedică reținerea mesajului, 
comunicarea etc.) ; 

- folosirea etimologiilor, clasificărilor, sinonimiilor, comparaţiilor, demonstrarea utilității, 
(cum funcţionează lucrurile, cum pot fi acestea folosite) etc. 


La acestea se pot adăuga multe alte elemente care să facă comunicarea eficientă, dintre 
care (Ferreol, Flageul, 1998): 


- concizia (în acest sens, 1. este utilă utilizarea unor fraze scurte, în sensul echilibrárii 
conţinutului mesajului cu lungimea frazei – vorbitorul să poată exprima clar tot ceea ce 
doreşte, fără însă a intra în detalii inutile deoarece acestea din urmă pot creşte 
obscuritatea frazei ; 2. vorbitorul să încerce să exprime o singură idee într-o frază ~ din 
acest unghi de vedere trebuie bine cumpănite erori frecvente cum ar fi digresiunile, în 
sensul că se dezvoltă prea mult un subiect secundar în loc să fie urmărit esenţialul) ; 

- claritatea (privind limbajul folosit, trebuie să evităm diferite „ticuri” lingvistice, cuvin- 
tele tehnice ori pompoase care pot să facă mesajul mai greu inteligibil - multi vorbitori 
începători consideră că folosirea unor astfel de cuvinte îi face să arate mai deştepţi în 
ochii altor persoane -, alegerea judicioasă а exemplelor - ele trebuie să sprijine înţele- 
gerea şi nu să aducă noi informaţii în context) ; 

- elasticitatea (mesajul - în cazul exprimării orale - trebuie să lase loc spontaneitátii, să 
se poată adapta publicului şi diferitelor elemente de diversitate a situaţiilor în care se 
face respectiva expunere). 


Pe lângă aceste elemente, alte aspecte care trebuie urmărite sunt descrise în capitolul 
privind prezentarea eficientă. 


Comunicarea şi limbajul toxic 


Comunicarea orală poate urmări, în dezvoltarea sa, mai multe scopuri: ре de o parte, în 
acest volum ne-am concentrat asupra utilizării comunicării eficiente, dar, în acelaşi timp, 
nu trebuie să omitem existenţa unui limbaj toxic, a abuzului verbal care compromite, de 
cele mai multe ori, interrelaţiile stabilite şi, în ultimă instanţă, performanţa celor implicaţi. 
Fenomenul abuzului verbal este o problemă curentă a vieţii fiecăruia dintre noi (să luăm, 
spre exemplu, numai relaţiile de tip manager-subordonat, profesor-elev, părinte-copil) şi, 
de aceea, este utilă cunoaşterea factorilor ce conduc la o astfel de perspectivă, pentru a 
putea vorbi despre optimizarea actului de comunicare. Astfel, Arthur H. Bell (2005) face 
o paralelă interesantă între elementele care conduc la apariţia unei „victime” a abuzului ver- 
bal şi motivele „abuzatorului”. Să le analizăm la rândul nostru ; astfel, de ce unii oameni 
devin victime ale abuzului verbal? 

stilul personalităţii dumneavoastră intră în contradicţie directă cu stilul abuzatorului ; 
vă aflaţi la locul nepotrivit (oricine altcineva în locul dumneavoastră ar fi suferit acelaşi 
tratament – Nixon, într-o replică rămasă celebră observa astfel că „dacă nu suporţi 
căldura stai departe de bucătărie”) ; 

sunteţi percepuți de către abuzator ca un „sac de box”, deoarece niciodată nu ripostati 
(de exemplu, un cadru didactic anxios, dar frustrat de atmosfera nepotrivită din propria 
clasă poate să folosească un limbaj nepotrivit doar faţă de anumiţi elevi care s-au 
dovedit a nu reacţiona pe măsură) ; 

persoana supusă abuzului verbal poate fi percepută ca fiind marginală la nivel social sau 
organizational (un profesor care nu este chemat la nici un eveniment ,monden" în 
şcoală va putea fi privit drept o potenţială victimă a abuzului verbal de către persoanele 
care vor să iasă în evidenţă astfel, spre exemplu) ; 

sunteţi un nou venit în organizaţie etc. 


La rândul lor, abuzatorii au propriile „motive” de a face acest lucru. Este evident că 


dacă este bine să ştim ce conduce la apariţia unei „victime” este la fel de util (pentru o 
viziune globală) să cunoaştem ce îi face pe ceilalţi să devină abuzatori : 


unii manageri (sau profesori, văzuţi ca manageri ai clasei la care predau) consideră că 
prin abuz verbal pot ţine sub control oamenii cu care lucrează (un manager îmi destăi- 
nuia de curând că preferă ca angajaţii să nu ştie niciodată „cum să-l ia”, astfel că, din 
când în când, pentru ca aceştia să nu consideră că pot face ce vor, îşi alege o victimă 
pe care o execută „exemplar” insuflând teama subordonaţilor săi) ; 

alte persoane consideră că dacă au ajuns într-o poziţie de forţă este timpul să-i facă pe 
cei care depind de ei să achite „nota de plată” pe care ei înşişi au acumulat-o în expe- 
rienta lor de subordonați (un student care se afla în stagiul de pregătire psihopedagogicá 
şi metodică pentru a deveni profesor mi-a mărturisit la primul curs că, în ceea ce-l pri- 
veşte, el va fi un profesor autoritar, deşi a avut multe probleme cu profesorii autoritari 
în timpul liceului. L-am întrebat de ce doreşte să devină un profesor de tipul celor pe 
care îi desconsidera în acea perioadă. Răspunsul său se încadrează în această tematică : 
„Pentru că şi eu am avut de suferit şi a venit timpul să-mi iau revanşa”) ; 

unele persoane pur şi simplu nu ştiu să aibă un management eficient al furiei, nu ştiu 
să-şi controleze „ieşirile” verbale (şi uneori nici pe cele comportamentale) ; 

unele persoane învaţă acest stil şi se obişnuiesc cu el, nemaicunoscând un altul (ori este 
un fenomen gen identificare cu agresorul - nu îl poti învinge şi pentru a putea „trăi” cu 
această stare preiei modelul respectiv şi-l interiorizezi). 


Acum, după ce am văzut de ce cele două părţi (abuzatorul şi abuzatul) intră în inter- 


acţiune şi ajung la fenomenul de limbaj toxic, să vedem ce se poate face. Autorul citat ne 
indică o serie de tehnici (Bell, 2005, pp. 192-200). Să vedem câteva dintre ele : 


puteţi cere abuzatorului să îşi schimbe cuvintele şi tonul adresării, în caz contrar nu veţi 
mai asculta mesajul său (desigur dacă abuzatorul vă este şef, o astfel de tehnică nu este 
tocmai indicată, dar dacă sunteţi victima unei persoane cu care nu aveţi relaţii de 
subordonare, o astfel de manieră este utilă) ; 

puteţi cere abuzatorului să repete cele spuse deoarece vreţi să fiţi sigur că aţi auzit ce 
trebuie. De obicei, abuzatorul va ezita să o facă pentru că nu ştie motivul unei astfel de 
cereri ; 

puteţi pune întrebări abuzatorului, în genul: „Chiar doreşti să continui în acest fel? " ; 
puteţi cere abuzatorului să reluati discuţia mai târziu ; astfel el va avea timp să se 
calmeze şi să adopte un alt ton; 

- il intrerupeti pe abuzator cu un comentariu exterior (cineva саге era victima unui abuz 
verbal în timpul unei discuţii la o cafea 1-а întrerupt pe abuzator cu întrebarea : „Doriţi 
puţin zahăr în cafea ?”, ceea ce a dat şansa abuzatorului să se oprească) ; 

- folosiți tehnica Judo-ului mental (promovată de către psihologul Pete Smith) în sensul 
că abuzatorul se va „bate cu aerul” deoarece îi veţi da permanent dreptate. Spre exem- 
plu, un profesor acuză un elev că „este un prost, nu înţelege nimic”. Elevul va răspunde : 
„Este adevărat, nu înţeleg, o să fac eforturi să înţeleg mai mult”. Profesorul, nemulţumit 
de acest răspuns, va continua : „La cât te duce pe tine mintea o să rămâi sigur corigent 
la materia mea”. Elevul va răspunde, conform acestei tehnici: „Aveţi dreptate, trebuie 
să muncesc mai mult pentru ca acest lucru să nu se întâmple”. Efectul acestei tehnici 
este că abuzatorul nu va avea în curând ce să mai spună şi va înceta, de obicei, acest 
comportament, negăsind o „victimă” în dumneavoastră. 


Este evident că oricare dintre aceste tehnici (şi multe altele) este importantă, dar trebuie 
adaptate şi folosite în situaţiile cu care ele se potrivesc cel mai bine ; evitarea abuzului ver- 
bal se defineşte, astfel, în ziua de azi, ca unul dintre elementele construirii unei comunicări 
eficiente. 


3.4.2. Paralimbajul 


Imaginaţi-vă că departamentul dumneavoastră are de rezolvat o problemă delicată; v-a 
venit o idee şi plin de entuziasm o expuneti întregului colectiv. Directorul departamentului, 
fără a ridica ochii din hârtii, se pronunţă pe un ton monoton şi plictisit: „Este o idee 
bună”. Tonul pe care acesta l-a folosit nu vá dă senzaţia că ideea nu este, în fapt, suficient 
de bună pentru ca echipa să se oprească la ea? Gândiţi, prin similitudine o mulţime de alte 
situaţii : o persoană care spune pe un ton monoton şi obosit: „Sunt încântat de sarcinile pe 
care mi le-aţi repartizat” ori cineva care pe un tonrăstit spune : „Dar nu sunt deloc supărat” 
nu vá vor induce ideea că, în fapt, lucrurile stau exact invers ? Dacă ati ajuns la o astfel de 
concluzie, înseamnă că aţi interpretat paralimbajul. 

Paralimbajul reprezintă modul prin care mesajul este transmis ; în literatura de spe- 
cialitate, acesta este introdus când în câmpul comunicării nonverbale (Hybels, Weaver, 
1986, p. 114), când în aria comunicării verbale (Roberts, Hunt, 1991, pp. 240-241). Din 
aceste motive, precum şi observând importanţa sa didactică, am considerat necesar să-l 
introducem ca o modalitate distinctă, situată la graniţa comunicării verbale şi a celei 
nonverbale, cu incidenţă directă asupra fiecăreia dintre ele). El include viteza cu care 
vorbim, ridicarea sau scăderea tonului, volumul, folosirea pauzelor, calitatea vorbirii. 
Tonul real al vocii poate fi descoperit dimineaţa, după trezire. Cu fiecare oră ce trece, 
oboseala distorsionează timbrul şi înălţimea vocii. În 1965, Kasl şi Mahl au arătat că, dacă 
ne aflăm într-o stare puternic emoţională (furie sau îngrijorare), vom face mai multe greşeli 
de exprimare, ne vom bâlbâi sau vom face mai multe pauze urmate de interjectii ca „ăăă” 
decât facem de obicei. Interlocutorul nostru va resimti aceste elemente si va reacţiona la 
ele. Incluzând paralimbajul în ansamblul elementelor de comunicare nonverbală, Argyle, 
Alkema şi Gilmour (apud Hayes, Orrell, 2003) au efectuat un experiment în urma căruia 
au concluzionat că oamenii reacţionează cu o probabilitate de cinci ori mai mare la 
indiciile nonverbale decât la cele verbale (astfel, când comunicarea nonverbală o contrazicea 
pe cea verbală, subiecţii experimentului aveau tendinţa de a ignora cuvintele). 

Paralimbajul are un rol deosebit în situaţiile în care alte elemente nonverbale nu sunt 
implicate :- să luăm exemplul convorbirii telefonice (ceea ce se cheamă eticheta telefonică) 

a unui agent de vánzári cu un client necunoscut. Agentul este o voce pentru clientul in 
cauză. Imaginea pe care acesta i-o va asocia va depinde într-o manieră definitorie de 
folosirea paralimba jului. 

Viteza cu care vorbim nu reprezintă o valoare dată ; astfel, nu există un anumit ritm al 
expunerii care să facă eficientă comunicarea. Un bun comunicator va şti să varieze această 
viteză în funcţie de receptorii mesajului şi de mesajul propriu-zis. De obicei, la începutul 
expunerii se foloseşte un ritm mai lent, de introducere, care creşte în. intensitate pentru a 
ilustra mai bine importanţa sau dinamismul miezului mesajului. Problema de comunicare 
pe care o poate ridica viteza vorbirii ca indicator de paralimbaj constituie ceea ce se 
regăseşte în literatura de specialitate sub titulatura de asimilare (vezi şi Ross, 1986). Asimi- 
larea presupune că anumite cuvinte dintr-o frază tind să fie unite în exprimare într-un flux 
de comunicare, lucru care face dificilă înţelegerea. Pe de altă parte, durata sunetelor şi 
cuvintelor variază, în mod normal, în funcţie de stările pe care le avem: în general, 
folosim tonuri de durată mai scurtă atunci când exprimăm supărarea şi prelungim aceleaşi 
tonuri atunci când exprimăm sentimente ca iubirea ; această variabilitate a duratei tonurilor 
în cuvinte tinde să fie legată de funcţionalitatea paralimbajului în comunicare. 

Ridicarea sau scăderea tonului şi volumul reprezintă, la rândul lor, factori variabili 
(între câteva limite, în sensul că un ton ridicat poate să sune neplăcut/strident sau un volum 
prea scăzut poate să oblige ascultătorul la un efort suplimentar, care să îi micşoreze aria 
temporală la care poate să dezvolte o atenţie maximă) ; astfel, anumite părţi ale mesajului 
pot fi subliniate prin aceste variaţii de ton şi de volum. 

Când toti aceşti factori sunt aditionati cuvintelor, ei pot schimba înţelesul a ceea ce 
dorim să transmitem. Albert Mehrabian a estimat că 39% din înţelesul comunicării este 
afectat de paralimbaj. 

Iată de ce trebuie remarcat că numai în mod arbitrar sau în scop functional-didactic 
putem separa comunicarea verbală de cea nonverbală, ele aflându-se pe un continuum 
extrem de flexibil; într-adevăr, un mesaj este mai credibil şi suportă o înţelegere mai 
profundă atunci când, în transmiterea lui, suporturile verbal şi nonverbal se îmbină eficient. 
La celălalt capăt al perspectivei la care facem apel, putem să ne închipuim cum ar fi 
transmiterea unui mesaj fără incidenţa mişcărilor, gesticii, mimicii la care cealaltă persoană 
apelează atunci când desfăşoară respectiva activitate de comunicare ? 


3.4.3. Comunicarea nonverbală 


O persoană a intrat într-o cameră, a făcut câţiva paşi şi apoi a ieşit. Pentru un privitor 
atent, acel om a comunicat deja foarte multe despre sine. Comunicarea nonverbală are o 
mare doză de credibil, întrecând-o pe aceea a comunicării verbale ; mai mult, conform lui 
Albert Mehrabian (apud DeVito, 1988, p. 140), putem face un astfel de calcul: impactul 
total = 0,07 verbal + 0,38 vocal + 0,55 facial. Desigur că această formulă trebuie 
interpretată cu atenţie, dar nu putem să nu tragem o concluzie logică după care partea 
comunicării nonverbale din impactul total al comunicării este suficient de extinsă pentru ca 
acest domeniu să reprezinte o arie de cercetare şi dezvoltare a teoriei şi practicii comunicării 
(o perspectivă mai flexibilă o întâlnim la Mark Knapp si Ray Birdwhistell [apud Gamble, 
Gamble, 1993, p. 104] conform cărora canalul verbal ocupă o proporţie de 35% din totalul 
comunicării, restul de 65% fiind ocupat de canalul nonverbal). Comunicarea verbală şi 
comunicarea nonverbală se diferenţiază din câteva puncte de vedere : continuitatea, canalul 
de comunicare şi modalităţile folosite, măsura în care pot fi controlate, structura şi modul 
în care sunt formate. Comunicarea verbală are un început şi un sfârşit clar delimitate de 

cuvintele folosite, pe când comunicarea nonverbală este continuă ; astfel, spre exemplu, 
mai mulţi oameni aflaţi într-un compartiment de tren pot să aibă mai multe comportamente 
de comunicare : unii dintre ei comunică oral, alţii citesc ziare sau privesc pe fereastră. 
Vedem că dacă, în ceea ce priveşte comunicarea verbală, aceasta este clar delimitată şi 
vizibilă, comunicarea nonverbală este un demers permanent care-i caracterizează pe toți 
călătorii. 


1) Comunicarea verbală foloseşte o singură modalitate de dezvoltare, cuvântul, pe când 
comunicarea nonverbală poaie să se extindă pe muit mai muite arii de dezvoltare/ 
repertorii. Astfel, cei care vorbesc îşi însoțesc comunicarea verbală prin gesturi, dar si 
cei care citesc sau privesc pe fereastră comunică astfel nonverbal. 

2) Comunicarea verbală este controlată aproape total, pe când comunicarea nonverbală 
este aproape în totalitate necontrolabilă. 

3) Comunicarea verbală este înalt organizată şi structurată, pe când, datorită faptului că nu 
este, de obicei, controlabilă, comunicarea nonverbală este mai degrabă nestructurată. 
Comunicarea nonverbală este, aşa cum vom vedea mai departe, înnăscută, iar parte din 
ea este formată prin achiziţii mai degrabă evolutive (spre exemplu, prin imitarea unor 
gesturi văzute la cei din jur). 


Vorbind deci despre comunicarea nonverbală, deosebim şi aici importanţa unor principii 
generatoare : 


- comunicarea nonverbală este determinată cultural; astfel, o mare parte din comporta- 
mentul nonverbal se învaţă în copilărie (exemplul oferit de Hybels se referă la com- 
paratia dintre americani - care-şi învaţă copiii să privească drept în ochi partenerul 
comunicational – şi africani — potrivit cărora este o dovadă de lipsă de respect ca un 
copil să privească drept în ochi un adult). Continuând ideea, putem spune, extrapolând 
un model oferit de B. Bernstein, cá elevii/studenţii posedă, atunci când vin la şcoală, 
coduri nonverbale distincte, coduri care au o importanţă însemnată în succesul şi 
integrarea lor şcolară ; 

- mesajele nonverbale pot să se afle în conflict cu mesajele verbale (cercetătorii de la 
Universitatea din Pennsylvania au făcut fotografii la şase persoane, apoi au făcut 
douăsprezece compoziţii cu partea stângă şi partea dreaptă a feţei; s-a observat că 
bucuria, surpriza, supărarea, frica, dezgustul şi tristeţea, toate se arată mai intense pe 
partea stângă a feţei, emisferele creierului fiind bănuite a fi la baza acestei diferenţe) ; 
oamenii tind să privească partea dreaptă a feţei, ceea ce este o manieră greşită dacă se 
doreşte perceperea mai intensă a emoţiilor. Aici am dori să adăugăm un eventual 
exerciţiu pentru comunicarea nonverbală : vom cere elevilor/studenţilor să se grupeze 
pe echipe formate din trei persoane ; un cursant le va povesti, cu voce scăzută, celorlalţi 
doi câteva evenimente din viaţă care să cuprindă stări emoţionale diferite. Unul dintre 
ceilalţi elevi/studen(i, care se va afla în imediata apropiere, astfel încât să audă ceea ce 
spune colegul său, va nota povestirea succint pe o fişă de lucru, marcând temporal 
momentele cele mai intense ale acesteia. Cel de-al treilea participant se va afla la o 
distanţă mai mare, neputând să audă cuvintele persoanei care povesteşte, dar având 
posibilitatea să observe comportamentul nonverbal al acesteia ; el va nota, de ase- 
menea, pe un protocol/fişă de observaţie momentele pe care le consideră, din mimica 
şi gestica povestitorului, mai intense. La finalul exerciţiului, se vor confrunta fişele şi 
se vor observa diferenţele şi punctele de observare comune ; 

- mesajele nonverbale sunt în mare măsură inconstiente ; 


FORMELE COMUNICĂRII 91 


canalele nonverbale sunt importante în comunicarea sentimentelor şi atitudinilor ; şi 
aici propunem un exerciţiu, de altfel cu o fundamentare operaţională asemănătoare cu 
cel amintit mai înainte. Astfel, le vom сеге elevilor/studenţilor să urmărească acasă un 
teatru televizat înregistrat; după o perioadă introductivă, vor trebui să dea sonorul la 
minim şi să urmărească piesa interpretând doar mesajele nonverbale ; apoi, sonorul va 
fi dat din nou la un nivel auditiv suficient, şi cursantii vor trebui să observe acurateţea 
descifrării continuității acţiunii. 


Sintetizând aceste direcţii de acţiune metodologică, putem regăsi în practică incidenţa 


unor funcţii ale comunicării nonverbale (vezi şi Hybels, Weaver, 1989, p. 111; DeVito, 
1988, pp. 135-136): 


comunicarea nonverbală are menirea de a o accentua pe cea verbală ; astfel, profesorul 
poate întări prin anumite elemente de mimică sau de gestică importanţa unei anumite 
părţi din mesaj din ceea ce transmite, în timpul orelor, cursanților săi ; 

comunicarea nonverbală poate să completeze mesajul transmis pe cale verbală ; în acest 
mod, să ne închipuim acelaşi material înregistrat şi audiat apoi de elevi/studenti şi, în 
al doilea caz, prezentat de cadrul didactic la propriu; anumite părţi ale mesajului 
verbal pot deci nu doar să fie accentuate, ci, mai mult, ele pot fi completate fericit cu 
un impact considerabil asupra sporirii motivaţiei învăţării ; cineva care spune o glumă 
zâmbeşte în timp ce face acest lucru, cineva care anunţă o veste tristă are o mimică în 
concordanţă cu aceasta ; 

comunicarea nonverbală poate, în mod deliberat, să contrazică anumite aspecte ale 
comunicării verbale ; atunci când, spre exemplu, trebuie să efectuăm o critică, un 
zâmbet care contravine aspectului negativ al mesajului verbalizat poate să instaureze o 
atmosferă pozitivă şi relaxantă, care să facă - aparent paradoxal - critica mai eficientă 
în urmărirea scopurilor acesteia privind schimbări comportamentale la nivelul persoanei 
mustrate (nu trebuie însă să omitem faptul că această funcţie a comunicării nonverbale 
este variabilă deoarece, în lipsa unei folosiri judicioase а ei, existenţa unor contradicții 
între mesajele verbale si cele nonverbale poate face comunicarea necredibilă şi să 
introducă elemente de confuzie) ; 

o altă funcţie a comunicării nonverbale este aceea de a regulariza fluxul comunicational 
şi de a pondera dinamica proprie comunicării verbalizate ; 

comunicarea nonverbală repetă sau reactualizează înţelesul comunicării verbale, dând 
astfel posibilitatea receptorului comunicării să identifice în timp real un îndemn aflat în 
.Spatele" unei moţiuni/afirmaţii ; 

în sfârşit, putem spune chiar că elemente ale comunicării nonverbale pot să substituie 
aspecte ale comunicării verbale (spre exemplu, atunci când printr-un gest profesorul îi 
indică unui elev să răspundă). 


În practică, distingem variate tipuri de comunicare nonverbală ; spre exemplu, mişcările 


trupului (Eckman Paul, Freisen W.C., Saundra Hybels, L. Richard Weaver, H. Karlene 
Roberts, M. David Hunt, Joseph DeVito etc.) se integreazá, in aria comunicárii nonverbale, 
pe intervalul a cinci categorii : 


emblemele (simbolurile) sunt mişcări ale trupului care au traduceri directe în cuvinte ; 
emblemele pot fi diferite de la o cultură la alta (un exemplu citat de unii autori presupune 
strângerea palmei în formă de cerc, pe când cealaltă descrie între degete un unghi de 45 
de grade, această emblemă însemnând „О.К.”, un alt exemplu fiind semnul de rámas-bun 
făcut cu mâna în cazul unei plecări ; la noi, ducerea unei mâini la urechea dreaptă cu 

degetul arătător şi cel mare formând un unghi de 90 de grade poate însemna „vorbim 
la telefon”) ; 

ilustratorii sunt cei care accentuează şi dau forţă cuvintelor ; dacă cineva întreabă, spre 
exemplu, despre o stradă anume, ne vom ajuta de mâini când îi vom spune să meargă 
înainte şi apoi să facă la stânga ; dacă un pescar doreşte să exprime că peştele prins a 
fost „mare”, el va întinde mâinile pentru a arăta acest lucru. Desigur că aceleaşi 
explicaţii s-ar putea oferi şi doar prin intermediul mesajelor verbale, dar atât emițătorul, 
Cát şi receptorul se simt mai securizati astfel ; 

regularizatorii folosesc un ansamblu de mişcări ale corpului (de exemplu, atunci când 
un profesor doreşte să numească elevul care să răspundă [а o întrebare, foloseşte - de 
cele mai multe ori – atât înclinarea capului, întinderea mâinii, cât şi poziţia generală a 
corpului în acest sens; sau, atunci când cineva nu doreşte să mai continue o conversaţie, 
se întoarce puţin câte puţin de la cel care vorbeşte) ; de asemenea, regularizatorii sunt 
importanţi în dimensionarea modului în care vorbitorul îşi structurează mesajul în 
funcţie de receptor (un semn al acestuia din urmă poate însemna: mergi înainte, este 
interesant, asta nu o cred, mai încet etc.) ; 

expunerea sentimentelor arată celorlalţi, în funcţie de mişcările corpului, cát de intense 
ne sunt sentimentele , putem arăta astfel mânie sau bucurie, supărare sau frică. Oamenii 
pot să interpreteze aceasta şi să reacționeze (cineva supărat este întrebat: „Arăţi 
supărat, ce ai?” sau cineva care este în conflict cu altcineva va trimite semnale prin 
„expunerea sentimentelor”, în sensul cá o intervenţie glumeaţă a unei terţe persoane nu 
va fi bine primită) ; 

adaptorii sunt folosiţi de indivizi atunci când aceştia se află în situaţii inconfortabile 
(spre exemplu, faptul că o persoană aflată la o masă de discuţii se apucă să aranjeze 
hârtiile din faţa sa poate sugera că doreşte mai multă ordine în discuţii şi că situaţia în 
care se află nu prea o bucură). 


Cook (apud Cross, 1974, p. 88) vorbeşte despre axa staticului şi cea a dinamicului în 


comunicarea nonverbală, în cea statică aflându-se elementele care nu suferă transformări la 
întâlnirea cu o altă persoană, iar în cea de-a doua, cele care permit astfel de schimbări: 


Tabelul 6. Axa staticului şi a dinamicului în comunicarea nonverbală 
(adaptare după Cook) 


Faţa (Caracteristicile de bază) Îmbrăcămintea sau alte podoabe 
Fizicul Machiajul 

Vocea (Caracteristicile de bază) | Frizura 

Orientarea Expresia facială 


Distanţa Direcţia privirii 
Postura Tonul vocii 


Gesturile Ritmul, cantitatea si fluenta vorbirii si 
Mişcările difuze ale trupului intelesului 





Baron si Byrne (1987, pp. 40-43) ne prezintá patru canale bazale in comunicarea 


nonverbalá : 


expresiile feţei ; în acest mod, oameni din diferite colţuri ale globului au expresii faciale 
similare atunci când exprimă diferite emoţii : surpriză, frică, supărare, bucurie etc. ; 

„limbajul” ochilor (contactul vizual); Stass si Willis (apud Hayes, Orrell, 2003) au 
efectuat un experiment în care subiecţii trebuiau să aleagă un coleg de lucru dintre două 
femei, una fiind instruită de experimentatori să-l privească în mod direct pe subiect, în 
timp ce cealaltă trebuia să privească în altă parte atunci când era prezentată subiectului - 
alegerea subiecţilor s-a orientat în direcţia persoanei care-i privise direct în timpul 
prezentării. Knapp, Kendon sau Argyle, Ingham, Aikens şi McCallin (apud Roberts, 
Hunt, 1991 ; Hayes, Orrell, 2003) sustin ideea potrivit cáreia contactul vizual serveste 
la patru functii majore: (1) regularizeazá fluxul informational (spre exemplu, cánd 
dorim să încheiem comunicarea proprie, privim interlocutorul într-un mod care să-i 
sugereze că este rândul său să se exprime) ; (2) monitorizează feedback-ul (astfel, este 
interesant de amintit disconfortul încercat în cazul discuţiei cu cineva care poartă 
ochelari cu lentile întunecate, deoarece pierdem accesul la un mare număr de informaţii 
rezultate din interacţiunea dintre noi şi acea persoană; cadrul didactic, în special, 
trebuie să păstreze mereu prezent contactul vizual dintre el şi cursantii săi, deoarece - 
aşa cum accentuează ascultarea interactivă - se dezvoltă astfel un cadru propice şi mai 
motivant pentru învăţare); (3) exprimă emoţiile (într-un studiu efectuat de Hess, 
subiecţii trebuiau să privească fotografiile unor femei, fiecare fotografie fiind executată 
în două exemplare – un exemplar era lăsat aşa cum era, iar în celălalt, pupilele erau 
retuşate, părând mărite ; subiecţilor li se cerea o estimare a fotografiilor din perspectiva 
atractivităţii, cercetătorul observând că persoana din fotografia retuşată trecea ca fiind 
mai atrăgătoare decât perechea ei); şi (4) indică natura relaţiilor interpersonale (în 
1972, Ellsworth et al. au efectuat un interesant studiu asupra unor şoferi care se opreau 
Ја o intersecţie - cei care erau fixaţi prin contact vizual de o persoană care stătea după 
un colţ ieşeau mult mai rapid din intersecţie decât cei care nu erau priviţi de nimeni în 
mod deosebit – astfel, contactul vizual poate să devină inconfortabil pentru cei care 
sunt subiecţii respectivei activităţi. Justificarea unei asemenea atitudini se găseşte în 
concluziile multiplelor cercetări care au demonstrat că, faţă de o persoană necunoscută, 
căreia nu i te adresezi, timpul permisibil în menţinerea contactului vizual este de 1-2 
secunde). Aceste funcţii au o relevanţă deosebită şi în cadrul educaţional. La rândul 
său, Joseph DeVito identifică tot patru funcţii ale limbajului ochilor: căuzarea feed- 
back-ului (ne dorim să ştim ce reacţie are celălalt la ceea ce am spus); informarea 
celorlalți că este deschis canalul de comunicare şi deci pot să vorbească (atunci când 
punem o întrebare unor prieteni şi ne oprim cu ochii asupra unuia dintre aceştia) ; 
indicarea naturii relaţiilor interpersonale (spre exemplu, prezentarea relaţiilor de putere 
prin comportamentul vizual dominant - un individ poate face aceasta prin menţinerea 
unui nivel ridicat de contact vizual atunci când vorbeşte el şi a unui nivel scăzut de 
contact vizual atunci când îl ascultă pe celălalt) ; compensarea privind creşterea distanţei 
(spre exemplu, două persoane care se află la o petrecere, în colţuri opuse, dar micşorează 
distanţa printr-un schimb frecvent de priviri). Limbajul ochilor ne poate arăta foarte 
multe despre o persoană. Spre exemplu, Richard Bandler şi John Grinder (apud Gamble, 
Gamble, 1993, p. 110) au sugerat că oamenii se uită într-o direcţie (în partea stângă) 
când încearcă să-şi amintească ceva şi în altă direcţie când încearcă să inventeze ceva (în 
partea dreaptă). 

„limbajul” trupului (gesturi, mişcări, poziţii) reprezintă o sursă importantă de informaţii 
în special pentru profesor, care poate să primească astfel o bază informaţională şi de 
feedback extrem de importantă. T.K. Gamble şi M. Gamble divid limbajul trupului în 
două subsisteme : postura şi gesturile. Scheflen (apud Cross, 1974, p. 89) propune trei 
dimensiuni ale limbajului trupului : punctele sunt reprezentate de schimbări ale mişcării 

capului, expresia facială şi mişcările mâinilor, pozițiile sunt reprezentate de schimbarea 
posturii în timpul conversatiei, iar prezentarea include întregul comportament nonverbal, 
cuprinzând intrarea şi plecarea din sala de discuţii. Putem dimensiona aceste trei 
segmente ale comunicării nonverbale acordându-le la ceea ce Moore denumeşte „mişca- 
rea” profesorului, element de captare şi stabilizare a intereselor instructiv-educative la 
elevi/studenţi ; astfel, „mişcarea profesorului în cadrul clasei poate sprijini sau, dim- 
potrivă, împiedica procesul de comunicare. Mişcarea către cursantul care vorbeşte 
poate, spre exemplu, să transmită implicarea şi interesul, pe când mişcarea de îndepăr- 
tare de la respectivul cursant poate comunica pierderea sau lipsa interesului. Mişcările 
profesorului pot astfel să dezvolte adesea şi să optimizeze interacţiunea. Într-adevăr, 
mişcarea profesorului sub toate aspectele sale, în diferitele arii ale clasei, poate sprijini 
studenţii în menţinerea atenţiei spre cadrul didactic” (Moore, 1994, p. 328). De altfel, 
aceste elemente pot fi interpretate şi prin prisma conceptului de ecou pozitional (care 
desemnează faptul că o persoană care ascultă o alta tinde să imite, într-o anumită 
măsură şi în manieră specifică, poziţia celui care comunică) ; atunci când acest ecou 
pozitional există, putem vorbi despre un anumit interes pentru ascultare, atunci când 
ecoul pozitional nu există, putem consemna mai degrabă o lipsă a interesului pentru 
ascultare. Totuşi, se cuvine să remarcăm cá, în practică, nu trebuie să fie absolutizată 
valoarea de adevăr a acestor informaţii, dar ele trebuie interpretate în context şi sistemic 
(spre exemplu, un cursant care stă cu braţele încrucişate pe piept poate sugera o poziţie 
de închidere faţă de interlocutor, dar poate să fie pur şi simplu frig în sala de curs) ; 
contactul fizic poate să ne sugereze un evantai extrem de larg de factori care conduc la 
afecțiune, dependenţă, agresivitate, dominantá etc. în interrelationárile persoanelor cu 
care venim în contact, definind statusul acestora. În acelaşi timp, aşa cum am văzut în 
matricea oferită de Cook, alte caracteristici exterioare limbajului trupului pot să facă 
parte integrantă din comunicarea nonverbală susţinută de această formă: este vorba 
despre îmbrăcăminte, machiaj, parfumul folosit etc. (de obicei, o astfel de arie de 
analiză este încadrată într-una mai mare, intitulată „utilizarea obiectelor” - fie ele 
obiecte de îmbrăcăminte ori alte obiecte. De altfel, puteţi observa foarte uşor că unul 
şi acelaşi obiect poate fi folosit într-un mod propriu de fiecare dintre not în parte – ceea 
ce poate fi un indicator al creativităţii persoanei, dar ne indică multe alte informaţii 
despre aceasta). Spre exemplu, gánditi-vá, cum vă îmbrăcaţi dacă mergeţi la o întâlnire 
de afaceri, la o întâlnire cu prietenii, la o întâlnire cu iubita ? Variază aceste moduri de 
a ne alege îmbrăcămintea, şi în ce fel? 


O altă arie de analiză a comunicării nonverbale este reprezentată de comunicarea 


cromatică. Deşi cercetările în domeniu pot fi regăsite încă din Antichitate, în actualitate 
aceste studii au căpătat mai multă concretete, stând la baza realizării unor foarte cunoscute 
teste de personalitate (vezi testul elaborat de către psihologul Max Luscher, în care, pe baza 
ordinii in care sunt alese anumite culori se evidenţiază o anumită stare dispozitionalá). 
Preluând aceste cercetări, s-a constatat că, în genere: 


culoarea gri este simbolul neutralității, nefiind nici alb, nici negru (spre exemplu, nu 
exprimă nici o stare de tensiune, nici o stare de relaxare, fiind ceva şi nimic din 
amândouă). Astfel, culoarea gri poate fi tradusă prin noţiunea de neimplicare ori ca o 
mascare a interesului pentru un anumit lucru ; 

albastrul sugerează calmul, unitatea şi repaosul. Se presupune că privitul la o culoare 
albastră are rolul de a relaxa sistemul nervos (de altfel, propria experienţă vă spune că 
atunci când priviţi valurile oceanului ori întinderea cerului albastru acest lucru este 

foarte posibil să se întâmple). El mai poate fi văzut ca o „profunzime a sentimentelor”, 
desemnând aspecte ca grija şi afecțiunea ; 

_ verdele este asociat adesea cu natura, cu creşterea, cu „tensiunea elastică” ce determină 
nevoia de îmbunătăţire a ceva ce face parte din viaţa noastră. De asemenea, el eviden- 
tiazá fermitate, constantá si persistentá, nevoia/dorinta de posesie/dominare reliefată şi 
printr-un înalt nivel al stimei de sine. Metaforic fiind văzut ca „elasticitate a dorinţei”, 
verdele indică si un nivel crescut al dorinţei de autoîmbunătăţire ; 

- rogul simbolizează „forţa dorinţei” definind activismul persoanei, vitalitatea acesteia 
determinând o latură agresiv-ofensivă, competitivitate şi operativitate. Asociată cu 
presiunea sângelui, această culoare exprimă, de asemenea, aspectele afective ale 
dorinţei, excitabilitate, dominație şi sexualitate ; 

- dacă roşul stimulează, galbenul este văzut mai degrabă ca un simbol al inspiraţiei, 
concretizat prin spontaneitatea/originalitatea persoanei. El defineşte, în acelaşi timp, 
un sentiment al fericirii persoanei guvernate şi de o lipsă a inhibiţiei, evidențiind 
dorinţa de schimbare, centrarea pe investigaţie şi productivitate ; 

- cafeniu/maro - văzut ca un amestec între roşu şi galben are ceva din fiecare - reprezintă 
rădăcinile persoanei, securitatea căminului şi a familiei acesteia. Centrat pe corp, el 
semnifică nevoia de confort (unele studii indică faptul că era culoarea preferată după cel 
de-al doilea război mondial - şi putem înţelege de ce, oamenii îşi pierduseră familiile 
şi locuinţele şi nevoia de stabilitate în viaţa fiecăruia devenise primordială pentru multe 
dintre persoane) ; 

- culoarea violet este tot o combinaţie (între roşu şi albastru) şi de aceea combină 
simbolul impulsivităţii şi competitivităţii roşului cu sentimentul predării gentile indus 
de albastru. Culoarea este văzută ca având un suport mistic, privind înţelegerea sensibilă 
şi intuitivă a lucrurilor dincolo de suportul lor evident/real (unele studii arată că această 
culoare tinde să fie preferată de o proporţie de peste 75% dintre preadolescenti). 
Câteodată, preferința pentru violet poate însemna un anumit nivel de insecuritate ori 
vulnerabilitate, evidenţiat deseori prin creşterea nevoii de a primi aprobarea celor din 
jur la acţiunile pe care persoana le întreprinde ; 

- negrul fiind o negare а înseşi ideii de culoare, defineşte o reprezentare a „nimicului” a 
extinctiei şi renunţării, persoana respectivă simțindu-se „fără noroc” ; uneori preferința 
pentru culoarea neagră evidenţiază şi un act de rebeliune împotriva sorții potrivnice. 
Această perspectivă este dată de faptul că este văzut ca un negativism al culorii (vezi, 
spre exemplu, superstiţiile legate de lucrurile negre - cum ar fi pisica neagră care iti 
intersectează drumul), dar în alt unghi de vedere negrul poate să fie privit ca un consolidator 
al tuturor culorilor (pe care le are ori nu le are înlăuntrul său). 


Desigur că aceste explicaţii nu sunt — aşa cum trebuie să luăm în calcul aria întregii ex- 
primári nonverbale — nici definitive, nici aceleaşi pentru toate persoanele, existând variaţii 
în funcţie de evoluţia personală. Totuşi, anumite aplicaţii ale acestor catalogări ne oferă un 
cadru concret pentru a lua în calcul şi a explora mai în profunzime impactul culorilor în 
viaţa noastră. Astfel, s-a observat că restaurantele în care se aşteaptă ca potenţialii clienţi 
să petreacă un timp mai îndelungat (o masă copioasă, o perioadă de relaxare în fata unor 
băuturi) tind, la nivel general, să nu utilizeze culori deschise, nuanţe vii (care ar îndemna 
spre activism), ci mai degrabă culori liniştitoare care induc consumatorilor necesitatea de 
a nu se grăbi să părăsească respectivele localuri. În schimb, fast-food-urile sunt gândite pe 
ideea servirii prompte unor oameni grăbiţi (de altfel şi denumirea acestor restaurante 
sugerează acest lucru), a eliberării rapide a meselor pentru alti si alti consumatori. O să 

observați, dacă veţi privi cu atenţie, că – fără excepţie — acestea folosesc culori vii, provo- 
catoare, active (galben, roşu, portocaliu - toate extrem de dinamice), ceea ce induce clientului 
ideea de a mânca repede şi a pleca lăsând loc altui consumator. Utilitatea culorilor şi a 
ştiinţei culorilor în viaţa noastră este evidentă. Rămâne să vedem care este graniţa până la 
care putem merge. 

Dar aria nonverbalului este mult mai mare, noi şi noi opţiuni apărând pe zi ce trece. 
Astfel, unii autori extind această arie a nonverbalului la toate lucrurile care vă reprezintă 
într-un fel: astfel, şi mobila pe care o aveţi în casă, ca şi aranjamentul acesteia pot fi 
considerate mesaje nonverbale. Într-adevăr, gândiţi-vă câte puteţi spune despre un om 
numai privindu-l din perspectiva modului în care îşi alege îmbrăcămintea pe care o 
consideră potrivită sau în care şi-a decorat apartamentul ? Din punct de vedere inter- 
actional, unii cercetători (Brilhart, Galanes, 1995) remarcă faptul cá avem o aranjare a 
mobilierului pe două dimensiuni: cea care încurajează interacţiunea de grup (numită 
sociopetală - cum ar fi aranjarea unor scaune confortabile într-un cerc) şi cea care 
descurajează o astfel de interacţiune (numită sociofugală — este vizibilă în aranjarea băncilor 
într-o clasă, comunicarea este în direcţia profesorului, şi nu între elevi) ; 


- unele cercetări au inclus în aria nonverbalului şi oferirea unor daruri ; astfel, aşa cum 
ne sugerează DeVito (1988), un soţ care-i oferă soţiei o lenjerie sexy poate să-i solicite 
prin aceasta să fie sexy, iar părinţii care oferă unui copil câteva cărţi pot să-i ceară astfel 
să fie mai studios. 


Moore (1994, p. 329) adaugă la cele de mai sus si un anume limbaj al timpului, inclus 
tot în rândul comunicării nonverbale ; spre exemplu, pauzele sau tăcerea reprezintă astfel 
de modalităţi de utilizare a timpului în comunicare. De obicei, oamenii consideră pauzele 
în vorbire ca fiind dăunătoare (pot arăta că vorbitorul nu stăpâneşte suficient subiectul), 
dar, în fapt, trebuie să folosim adaptat pauzele în vorbire, deoarece acestea dau şansa atât 
emitátorului, cât şi receptorului să se gândească la mesajul transmis, şi astfel impactul 
acestuia din urmă este mai mare. De altfel, conform cercetărilor actuale, aria comunicării 
nonverbale pare să fie într-o continuă extindere: „S-ar putea să fim nevoiţi a lua în 
consideraţie şi mesaje care adesea nu sunt aşa de uşor de identificat şi care includ obiceiuri, 
ritualuri, vestimentaţie, gesturi, clădiri, ambiente planificate, grădini, ceremonii, steaguri, 
monede, spectacole, genuri şi forme culturale şi multe altele” (McQuail, 1999, p. 17). 

Comunicarea nonverbală defineşte un cadru deosebit de fertil în dezvoltarea inter- 
relaţionărilor didactice şi, de altfel, trebuie observat nu numai cá nu poate fi despărțită de 
comunicarea didactică în general, ci şi că locul său tinde să fie unul din ce în ce mai 
important. În acelaşi timp, legătura dintre comunicarea verbală şi cea nonverbală este mult 
mai profundă decât pare la o primă vedere : să luăm, spre exemplu, incidenţa contextului 
asupra comunicării nonverbale. Aici pot fi găsite foarte multe exemple care pot susţine 
importanţa contextului în comunicarea nonverbală (privitul în ochi al unei persoane 
frumoase, într-un autobuz sau la o masă de poker, diferă complet din cauza contextelor 
diferite). 

Vom prezenta aici doar sistemul oferit de Charles Galloway (vezi tabelul 7), privind 
comportamentul nonverbal în clasă (apud Sprinthall, Sprinthall, Oja, 1994, p. 345), care 
se constituie intr-un instrument util, la indemána fiecárui cadru didactic, in observarea 
propriului comportament nonverbal si, mai ales, a rezultatelor acestuia, a modului in care 
influenţează implicarea şi dezvoltarea interesului elevilor si, în ultimă instanţă, performanţa 
şcolară. 

Tabelul 7. Sistemul lui Galloway privind comportamentul nonverbal 






















1. Congruent 
Comportamentul nonverbal este în 
concordanţă cu cel verbal, nu există 
mesaje „mixte”, limba jul trupului 
demonstrează un nivel echivalent cu 
sentimentele. 


1. Incongruent 

Comportamentul nonverbal îl contrazice 

pe cel verbal ; spre exemplu, profesorul 

zámbeste când este supărat. 

Limbajul trupului este supracontrolat. 

Sentimentele sunt arareori arătate. 

2. Instrumental 2. Superficial 

Profesorul utilizează ideile elevilor, Comportamentul nonverbal al profeso- 

nonverbalul este consistent încurajat. rului nu indică un interes autentic 
pentru ideile elevilor (spre exemplu, 
plictiseala în expresia facială). 

3. Impersonal 

Profesorul evită contactul vizual ; spre 

exemplu, vorbeşte cu ochii în podea sau 

menţine o distanţă excesivă. 

































3. Personal 
Profesorul menţine contactul vizual faţă 
în faţă, fiind „conectat” cu întreaga 
clasă şi menţinând o distanţă 
„psihologică” confortabilă. 
4. Senzitiv 
Tonul, ritmul vorbirii sunt proiectate 
pentru a menţine interesul elevilor. 







4. Nesenzitiv 
Profesorul „zumzăie” pas cu pas, cu 
mici variaţii în ton şi păstrând un 

paravan la replicile elevilor. 
5. Îndepărtat/neimplicat 


Comportamentul nonverbal replică 
elevilor pentru a evita participarea. 




















5. Implicat 
Comportamentul nonverbal incurajeazá 
.participarea elevilor în clarificarea 
direcțiilor şi regulilor. 
6. Stabil 
Comportamentul nonverbal este 
concordant cu un limbaj ferm în 
controlarea conduitelor negative. 












6. Sever 


Comportamentul nonverbal este sever, 
agresiv, încercând să intimideze elevii. 






Spaţiul şi timpul în comunicarea nonverbală 


» Spaţiul. De obicei, la cursurile de pedagogie propun studenţilor un exerciţiu : ei trebuie 
să-şi imagineze că sunt pentru prima dată într-o clasă, la început de an, şi trebuie să predea 
materia pentru care se pregătesc. Unde vor alege să stea? În faţă, la catedră, unde pot 
păstra o distanţă mai sigură faţă de bănci, evitând contactul cu elevii chiar din primul 
moment? Se vor plimba printre bănci ? Majoritatea cercetărilor vorbesc despre perceperea 
spaţiului ca teritoriu ; teritoriul reprezintă un spaţiu în care considerăm - in mod temporar 
sau permanent - că se cuvine să stăm. Spre exemplu, teritoriul unui elev în clasă îl 
reprezintă banca în care stă de obicei; astfel, elevul se va supăra dacă, venind în clasă, va 
găsi pe cineva aşezat „în locul lui”. În termeni de teritoriu, cum putem interpreta exerciţiul 
de mai sus ? Dacă avem de-a face cu un colectiv nou constituit sau dacă avem de-a face cu 
un colectiv care se află de mult timp împreună, în aceeaşi clasă, situaţia este aceeaşi ? 
Joseph DeVito (1988) distinge trei tipuri majore de încălcare a teritoriului, încălcare 
саге nu numai са va condiţiona comunicarea viitoare, dar este ea însăşi un act de 
comunicare : violarea teritoriului (când cineva intră într-un teritoriu fără a avea permisiunea 
de a intra - un coleg care intră în biroul nostru fără să ne ceară voie) ; invazia (presupune 

nu doar violarea unui teritoriu, ci şi producerea unor schimbări prin aceasta - părinţii care 
intră în camera copilului şi îi fac curat în lucruri) şi contaminarea (atunci când cineva 
fumează într-o cameră în care se mai află şi alte persoane, fără a avea permisiunea acestora). 

Nu doar teritoriile condiţionează modul în care comunicám: Într-un fel, un tip de 
teritorii îl purtăm tot timpul cu noi: este vorba despre o anumită distanţă în interiorul 
căreia ne simţim mai confortabil atunci când interactionám cu o anumită persoană. Aşa 


cum am observat când am discutat teoriile comunicării, creatorul proxemicii a fost Edward 


T. Hall. Autorul a observat că există o diferență între distanta intimă (0-0,5 m), distanța 


personală (1-1,5 m), distanţa socială (1,5-4 ш) şi distanţa publică (aproximativ 4 m), 
distanţe pe care oamenii le definesc în funcţie de prezenţa interlocutorului. 

Russo (apud Hayes, Orrell, 2003) a iniţiat un experiment care a intenţionat observarea 
conceptului de spaţiu personal: într-o bibliotecă, o colegă a experimentatorului a pătruns 
deliberat în spaţiul personal al altor cititori (se aşeza fie în faţa unui cititor atunci când erau 
multe alte locuri libere, fie foarte aproape de acesta, apropiindu-şi scaunul la aproximativ 
30 de centimetri). Concluziile experimentului au specificat cá 70% dintre studenţii vizati s-au 
îndepărtat într-o jumătate de oră, alţii şi-au schimbat poziţia în direcţia opusă, iar alţii au 
adoptat un contact vizual ostil. Totuşi, cu toate cá cei vizati de experiment încercau în mod 
evident o stare de disconfort, doar un student din opt i-a cerut colegei experimentatorului 
să plece. 

Observarea distanțelor folosite poate indica tipul şi intensitatea relaţionării dintre o 
persoană şi altele. Astfel, faptul că un director rămâne după biroul său în momentul în care 
vă invită să comunicaţi ce aveţi de spus presupune mai degrabă o distanţă formală, pe când 
faptul de a vă invita la o discuţie în două fotolii poate arăta mai degrabă o discuţie 
partenerială. Cu cât cunoaştem mai bine o persoană, cu atât ne permitem să vorbim într-un 
spaţiu mai personalizat. Joseph DeVito (1988) vorbeşte despre mai multe elemente care 
dezvoltă influenţă asupra spaţiului ca act de comunicare : 


1) Statusul — persoanele care au statusuri egale/echivalente menţin, de obicei, o distanţă 
mai mică între ele decât persoanele care au statusuri inegale (gánditi-vá la alăturarea a 
doi directori ai unei întreprinderi şi a unuia dintre aceştia şi a portarului întreprinderii ; 
о să observați că distanţa folosită este diferită în cele două cazuri). De altfel, influenţa 
statusului este elocventă şi referitor la alte dimensiuni ale comunicării nonverbale. În 
1972, A. Mehrabian a cerut, în cadrul unui experiment, unor subiecti să se adreseze 
unui cuier pentru pălării ca şi când acesta аг fi, pe rând, o persoană sau alta — s-a constatat 
că atunci când îi vorbeau cuierului ca şi cum acesta din urmă ar fi fost o persoană cu 
un status social superior, adresau cuvinte şi priviri într-un punct aflat mai sus pe cuier 
decât atunci când presupuneau că se adresează unei persoane cu un statut social inferior ; 

2) Cultura – spaţiul folosit diferă de la cultură la cultură. În literatura de specialitate este 
Cunoscut un aspect intitulat „dansul diplomatic”, fenomen care se explică prin influenţa 
exercitată de cultură asupra spaţiului. Mai precis, dacă doi oameni aparţinând unor 
culturi diferite se întâlnesc, spre exemplu un englez care este obişnuit să păstreze un 
spaţiu mai extins între el şi o altă persoană şi un latin sau un arab (pentru care spaţiul 
dintre persoane este mai redus), s-a observat că latinul/arabul tinde să se apropie de 
englez, moment în care englezul se mută insesizabil cu un pas în spate pentru a 
reinstaura o distanţă confortabilă, motiv pentru cel din prima categorie (pentru care 
distanţa este inconfortabilá din cauza mărimii) să facă un nou pas înainte! ; 

3) Contextul – de obicei, cu cât spaţiul general în care se situează două persoane este mai 
mare, cu atât distanţa dintre ele poate fi mai redusă şi invers (în general, două persoane 

care se întâlnesc păstrează pe stradă o distanţă mai redusă decât ín interiorul unui 
apartament, deoarece cu cât spaţiul general este mai extins, cu atât mai mult simţim 
nevoia de a avea control asupra acestuia). În acelaşi timp, dacă, spre exemplu, unui 
dintre directorii despre care vorbeam mai devreme îl întâlneşte pe portarul întreprinderii 
la o petrecere a unor prieteni, este de presupus că distanţa folosită va fi mai mică; 

4): Natura problemei discutate — este de la sine înţeles că dacă discutăm despre probleme 
personale sau secrete, distanţa va fi mai redusă decât dacă abordăm subiecte imper- 
sonale, de interes general. 

5) Sexul şi vârsta — cercetările arată cá, de obicei, femeile stau mai aproape una de alta 
decât bărbaţii, iar distanţa dintre două persoane de sex opus este mai mare ; copiii stau 
mai aproape unii de alţii decât adulţii etc. 

6) Evaluarea pozitivă şi negativă — distanţa este de obicei mai mare când oamenii se 
percep negativ unul pe celălalt şi scade cu atât mai mult cu cât aceştia au sentimente 
pozitive reciproce. 


T.K. Gamble şi M. Gamble (1993) vorbesc despre trei tipuri de spaţiu : informal, foarte 
mobil, care ne permite să ţinem persoanele la distanţă sau permite apropierea acestora ; 
semifix, care creează o anumită distanţă (plante, scaune, birouri şi alţi itemi mobili) şi 
dispune participarea (într-un restaurant scaunele sunt faţă în faţă, pentru ca oamenii să 
`- poată conversa, biroul unui şef nu are de obicei un scaun în faţă pentru a limita discuţia si 
a o promova doar dacă respectivul şef doreşte să iasă de după birou, iar în sala de aşteptare 
dintr-un aeroport sau o gară scaunele sunt aşezate în linie, deoarece interacţiunea este mai 
puţin potrivită, fiind de presupus că se află acolo oameni саге nu se cunosc unii pe ceilalţi 
şi nici nu stau mult unul lângă celălalt); spațiul fix constă în obiecte relativ permanente, 
care formează mediul nostru înconjurător (pereţi, uşi, străzi etc.) ; magazinele au astfel de 
rute care trimit la creşterea vânzărilor, iar un exemplu interesant este diferenţa dintre 
apartamentele din ţara noastră (unde există de obicei un hol destul de neîncăpător la 
intrare) şi cele din ţările occidentale, în care imediat după intrare există un spaţiu larg, 
deschis pentru comunicare, holul nefiind numai de trecere, ci servind drept spaţiu comun, 
de dezvoltare a petrecerii unui timp mai îndelungat pentru comunicare. 

Un exerciţiu interesant este acela de a ne închipui că suntem în situaţia de a avea о 
discuţie cu mai multe tipuri de persoane (spre exemplu, preşedintele ţării, un profesor, un 
prieten, soţul/soţia etc.) ; ce fel de distanţă abordati - în mod natural - pentru fiecare gen 
de interacţiune ? Observati cát de important este să existe distanţa potrivită pentru fiecare 
act de comunicare în parte (ce s-ar întâmpla dacă ati folosi invers distanţele – spre 
exemplu, cu preşedintele ţării distanţa pe care o folosiţi faţă de sot/sotie) ? Spaţiul este, de 
asemenea, un indicator de status. Un preşedinte de corporație are un birou mult mai mare 
decât funcţionarii aceleiaşi companii. 

Un alt factor important în comunicarea nonverbală este atingerea. În plan general 
uman, atingerea reprezintă un cadru fertil pentru dezvoltarea unei atitudini pozitive. R. V. Joule 
şi L. Beauvois (apud Mucchielli, 2002) au efectuat un experiment în acest sens: într-un 
campus studenţesc, un experimentator cerea studenţilor întâlniți să fie îndrumat spre о 
destinaţie anume. Pe unii dintre aceştia îi atingea, ca din întâmplare, pe brat, cu ceilalţi nu 
avea acest comportament. Toti studenţii opriţi îi arătau drumul spre destinaţia dorită. Putin 
mai departe, un alt experimentator solicita aceloraşi tineri un serviciu similar. S-a observat 
că 40% dintre tinerii atinşi pe braţ au acceptat să-l îndrume şi pe cel de-al doilea 
experimentator, faţă de numai 5% dintre cei care nu fuseseră atinşi. O explicaţie oferită de 
autori ar fi aceea că, în cultura noastră, nu suntem obişnuiţi să-i atingem decât pe cei pe 

care-i cunoaştem foarte bine, atingerea corpului unei persoane fiind semnul transcultural al 
apropierii faţă de acea persoană. Este evident că atingerea poate facilita, în aceste condiţii, 
deschiderea spre comunicare. Totuşi, ea este delimitată de un set de reguli sociale stricte. 
Richard Heslin (apud Hybels, Weaver, 1989, p. 125) delimitează cinci categorii distincte 
care desemnează comportamente de atingere: atingerea funcțional-profesională (imper- 
sonală, legată de realităţile unor profesiuni - spre exemplu, atunci când mergem la 
stomatolog, acesta intră în distanţa noastră intimă, dar atingerea este guvernată de specificul 
activităţii sale; atingerea social-amabilă (guvernată de cunoaşterea celeilalte persoane, 
un exemplu frecvent fiind strângerea mâinilor atunci când două persoane se întâlnesc) ; 
atingerea apropiat-prietenească (implică mai multă intimitate, cum ar fi îmbrăţişările între 
prieteni); atingerea din dragoste (poate îmbrăca mai multe forme, de la îmbrăţişarea 
dintre părinţi şi copii până la sărutul dintre un băiat şi o fată) şi atingerea sexuală. Ca şi 
distanţa, tipul de atingere poate să ne furnizeze informaţii despre relaţionările dintre 
persoane. Cu cât aceste relationári sunt mai frecvente şi au o intensitate mai mare, cu atât 
atingerile sunt mai intime. Oricum, modul de atingere - ca toate dimensiunile comunicării – 
diferă de la popor la popor; cercetările întreprinse de Sidney Jourard, care a încercat să 
înregistreze numărul atingerilor în interiorul unor cafenele, au cuantificat 180 de atingeri 
într-o oră în Puerto Rico, 110 în Franţa şi doar două în Statele Unite. 


> Timpul. Comunicarea temporală (cronemics) este centrată pe utilizarea timpului - 
cum îl organizăm, cum reacţionăm la el etc. Privind importanţa timpului în modul în care 
comunicaţi ceva, gândiţi-vă doar la modalităţile pe care le alegeţi pentru a ajunge la о 
întâlnire : la timpul potrivit, mai devreme sau mai târziu decât ora programată? Toate 
acestea comunică ceva. Punctualitatea este o formă importantă de comunicare prin timp. O 
metaforă este des întâlnită în managementul timpului : dacă cineva spune că a întârziat doar 
„Cinci minute” la o şedinţă în care a făcut zece oameni să aştepte, aceasta înseamnă că i-a 
făcut pe toţi aceştia să piardă câte cinci minute, ceea ce poate însemna, prin însumare, că 
a risipit de fapt cincizeci de minute de timp productiv. O altă formă de comunicare este 
timpul potrivit: el este reprezentat de legătura dintre timp şi anumite activităţi sociale (este 
permis să suni o persoană între 9 şi 21,15), dintre timp şi status (un prieten poate fi sunat 
şi la ora 22, dar nu şi directorul de la instituţia la care lucrezi), dintre timp şi situaţie etc. 

Conform lui Joseph DeVito (1988), putem privi timpul în trei perspective: timpul 
biologic, timpul cultural şi timpul psihologic. 


1) Timpul biologic are – după unele cercetări – o influenţă majoră asupra bioritmului 
nostru. El se bazează pe un număr de trei cicluri (fizic, emotional şi intelectual), fiecare 
dintre acestea cunoscând valori de maxim în prima jumătate a intervalului propriu şi de 
minim în cea de-a doua jumătate. Ciclul fizic este definit de putere, energie, coordonare 
şi rezistenţă la boli, fiind presupus de intervalul a 23 de zile. Ciclul emoţional se referă 
la balanţa dintre optimism şi pesimism, fiind definit de intervalul a 28 de zile. Ciclul 
intelectual se referă la abilităţile şi activităţile de natură cognitivă şi se regăseşte pe 
intervalul a 33 de zile. 

2) Timpul cultural se dezvoltă, la rândul său, pe trei niveluri: timpul tehnic (precis, 
ştiinţific) ; timpul formai (se referă la maniera în care cultura defineşte şi dezvoltă 
timpul - spre exemplu, in cultura noastră folosim secundele, minutele, orele etc.) şi 
timpul informal (se referă la folosirea - diferită de la om la om - a termenilor legati de 
timp: totdeauna, imediat, în curând, chiar acum, cât de curând se poate etc.). 

3) Timpul psihologic se referă la importanţa pe care o acordăm trecutului, prezentului sau 
viitorului. Cercetările lui Alexander Gonzalez şi Philip Zimbardo (apud DeVito, 1988, 

p. 177) au arătat că modul de a comunica şi de a se dezvolta personal şi profesional 
diferă la persoanele centrate pe trecut faţă de persoanele centrate pe prezent sau 
persoanele centrate pe viitor. 


În spaţiul cotidian, putem să ne situăm într-o arie extrem de largă de utilizări ale 
timpului: Totuşi, deoarece timpul este limitat, trebuie să dezvoltăm o structurare şi folosire 
eficientă a acestuia (ceea ce se intitulează managementul timpului). Covey (apud Cucoş, 2002) 
găseşte utile opt abordări în acest sens: (1) abordarea de tip „ordonează-te!” pune 
accentul pe eliminarea haosului si dezordinii care ne înconjoară; (2) abordarea de tip 
războinic presupune că timpul personal trebuie protejat; pentru a nu deveni sclavul 
timpului, trebuie să foloseşti o gamă largă de tehnici prin care să te aperi de presiunea 
acestuia ; (3) abordarea centrată pe scop supune timpul unui planificări riguroase în 
perspectiva țintelor (pe termen scurt, mediu si lung) pe care ni le propunem ; (4) abordarea 
de tip ABC urmăreşte stabilirea prioritátilor şi rezolvarea problemelor ţinând seama de o 
astfel de ierarhie ; (5) abordarea centrată pe o tehnologie „magică” instituie folosirea unui 
instrument (de la agendă la computer) pentru a cunoaşte şi stăpâni propriul timp; (6) 
abordarea de tip 101 presupune însuşirea unor deprinderi de a comunica temporal (utilizarea 
planificărilor, priorităţilor a listelor de obiective, resurse etc.); (7) abordarea „lasă-te 
purtat de val! ” presupune cunoaşterea şi asumarea ritmului natural al vieţii, spontaneitatea 

-ritmurilor proprii fiind cea care conduce timpul de care dispunem şi (8) abordarea de tip 
recuperare urmăreşte să identifice şi să elimine elementele care nu ne îngăduie să avem un 
management eficient al timpului. 

Trecând prin aceste abordări, o întrebare devine legitimă: cât de bine ne structurăm 
timpul ca act de comunicare cu ceilalţi? Alex MacKenzie (apud Gamble, Gamble, 1993, 
p. 133) identifică o listă a câtorva bariere pentru o utilizare eficientă a timpului : 


- încercarea a prea multe lucruri (pornirea prea multor proiecte simultan) ; 

- estimarea nerealistă a timpului (a nu realiza cât timp va lua un anumit proiect) ; 

- amânarea (a lăsa pentru mai târziu, si mai târziu etc.) ; 

- permiterea a prea multe întreruperi (să vă lăsaţi distraşi de telefoane, prieteni, mass-me- 
dia). Fiecare dintre noi trebuie să găsească propriile strategii de a depăşi aceste bariere. 


3.5. Metacomunicarea 


Metacomunicarea reprezintă apariţia unor implicaţii ale mesajului care nu pot fi direct 
atribuite intelesului cuvintelor sau modului cum au fost ele spuse. Moore ne oferă în acest 
sens următorul exemplu : „Puteţi cere unui elev să vă viziteze după ore pentru a discuta 
despre un subiect apărut în timpul orelor de curs, când în realitate doriţi să discutaţi despre 
notele proaste pe care acesta le-a luat în ultima vreme” (Moore, 1994, p. 324). Metaco- 
municarea se referă mai degrabă la un nivel sugerat decât la unul clar, direct ; astfel, elevii/ 
studenţii trebuie să distingă comunicarea pe intervalul a trei paliere : ceea ce a fost spus, 
cum a fost spus şi de ce (nivelul în care apare metacomunicarea). Constantin Cucoş 
precizează că, „la limită, numai ceea ce se ascunde merită să fie cunoscut şi transmis! 
Ne-spusul dobândeşte un statut semiotic privilegiat. Această posibilitate (benefică, credem) 
este dată de capacitatea de transcendere a limbii, de miraculoasa ei putere de a păcăli” 
(Cucoş, 1997, p. 36). Hybels şi Weaver (1989) vorbesc despre metacomunicare atunci când 
înţelesul apare în spatele cuvintelor ; pentru cei doi autori, apariţia metacomunicárii este 
identificabilă pe trei niveluri: (1) ce a spus vorbitorul ; (2) ce a intenţionat vorbitorul să 

transmită şi (3) ce crede ascultătorul că a spus vorbitorul. Dacă înţelesul nu se păstrează 
constant pe intervalul celor trei niveluri, avem de-a face cu un proces de metacomunicare. 
Judith Martin (Hybels, Weaver, 1989, p. 96) face un inventar al mesajelor metacomuni- 
cationale, dintre care reținem: „Sună-mă” poate însemna, spre exemplu, „Nu mă plictisi 
acum, o să vorbim altă dată” ; „Te sun eu” poate însemna „Nu mă suna tu” sau expresia: 
„Nu vreau să spun decât/În realitate am vrut să spun” poate însemna „Am să te insult 
acum”. La exemplele propuse putem adăuga multe altele, întâlnite în practica de zi cu zi: 
„Apreciez asta, dar..." poate însemna „Nu apreciez asta"; „Sincer iji spun” se poate 
traduce prin „Те mint”; „Vă răpesc doar cinci minute” ascunde „Am de gând să stau cel 
puţin o jumătate de oră” ; „O să încerc” poate însemna „Nu voi reuşi”; „După umila mea 
părere” ascunde „Priveşte cât de deştept sunt” ; „Este decizia ta” poate însemna „Vei plăti 
pentru asta mai târziu”, „Ce s-a întâmplat” poate fi tradus prin „Nu înţeleg de ce faci atâta 
caz” etc. Este evident că e deosebit de dificil să distingi un mesaj direct de sensul lui 
metacomunicational. Aceasta mai ales pentru cá, aşa cum afirmă DeVito, „orice compor- 
tament [de comunicare - n.a.] verbal sau, la fel de bine, nonverbal poate fi metacomu- 
nicational" (DeVito, 1988, p. 142). 

A. Cardon (2002) consideră că acţiunea de metacomunicare este un „joc” manipulativ 
de care sunt coresponsabili ambii parteneri. Dacá, spre exemplu, clientul unei companii isi 
exprimă dorinţa de a avea un produs „cât mai curând posibil”, el riscă să aibă surprize. 
Astfel, dacă clientul s-ar putea gândi implicit că este vorba despre un termen de o 
săptămână, furnizorul său şi-ar putea spune „luna viitoare, cel mai devreme”. Pentru 
fiecare, „cât mai curând posibil” are o altă semnificaţie, ceea ce poate conduce la o stare 
conflictuală. Dezavantajele metacomunicării sunt evidenţiate de traseul deteriorării relaţiei 
de comunicare dintre cei doi protagonişti (există patru etape care au acest rezultat, proces 
denumit formula K): (1) cei doi protagonişti stabilesc un contract care conţine o parte 
implicită (aceasta poate deveni o zonă pasibilă de eroare); (2) comiterea erorii (clientul 
primeşte alt produs decât cel aşteptat – nerespectarea conţinutului - sau nu îl primeşte la 
data speratá - nerespectarea termenului), moment în care clientul se simte înşelat fără să 
ţină cont cá, prin metacomunicare, a fost coresponsabil de această eroare; (3) dubla 
devalorizare (clientul se va întâlni cu furnizorul şi îi va exprima nemulţumirea sa, iar 
furnizorul va reacţiona similar faţă de client) ; (4) beneficiul negativ (fiecare protagonist 
nutreşte în el un sentiment negativ, deoarece simte că are şi el o parte de responsabilitate 
faţă de problema în cauză). 

De altfel, ştim că metacomunicarea este guvernată de principiile comunității de comuni- 
care (aşa cum se prezintă ea în etnografia comunicării); dezvoltarea conceptului de 
comunitate, care nu este una a celor care au în comun aceeaşi limbă, ci a celor care au în 
comun reguli ce guvernează derularea şi interpretarea schimbului comunicational, poate 
conduce la diminuarea fenomenului metacomunicational. 


Rezumat 





1. Tipologia formelor comunicării poate fi extinsă în funcţie de folosirea unor criterii 
variate. Din punct de verdere organizational, putem distinge comunicarea verticală 
(ascendentă şi descendentă) de comunicarea orizontală (laterală şi în serie). 


Comunicarea intrapersonală se referă la gânduri, la sentimente şi la modul în care ne 
vedem pe noi înşine ; suntem - în această perspectivă — simultan emitátori şi receptori ai 






FORMELE COMUNICĂRII 103 


comunicării ; o formă aparte de comunicare intrapersonală este reprezentată de gândirea 
pozitivă. 

Comunicarea verbală se sprijină pe folosirea cuvântului în comunicare. Comunicarea 
verbală este forma cea mai avansată de comunicare umană, depinzând de o similaritate 
de limbaj între emiţător şi receptor. 

Paralimbajul reprezintă calitatea vorbirii (include elemente de ritm, ton, folosirea 
pauzelor etc.). Unele cercetări apreciază că 39% din înţelesul comunicării depinde de 
paralimbaj. 

Comunicarea nonverbală este comunicarea care se petrece în afara limbajului ver- 
balizat ; ea este continuă (comunicám nonverbal în orice moment) şi include un evantai 
larg de forme (de la contactul vizual, expresiile feţei, limbajul trupului la îmbrăcăminte 
şi mobilier). 

Metacomunicarea reprezintă apariţia unor implicaţii ale mesajului care nu pot fi direct 
atribuite intelesului cuvintelor sau modului cum au fost ele spuse; orice mesaj aflat în 
câmpul comunicării poate fi definit sub latura sa metacomunicationalá. 


















Exerciţii şi teme de reflecţie 


1. 


4. 


Se poate efectua o dezbatere având ca temă: care dintre formele de comunicare (intra- 
personală, interpersonală, de grup, organizaţională, publică) este mai importantă ? Pentru 
aceasta se va împărţi colectivul de cursanţi în echipe de 4-6 persoane, fiecare dintre 
acestea - prin tragere la sorti - apărând una dintre formele comunicării împotriva celorlalte. 
La finalul dezbaterii, se vor strânge argumentele pro şi contra identificate pentru fiecare 
formă de comunicare şi se va alcătui o matrice care să conducă la conceptualizarea unei 
îmbinări a acestor forme în comunicarea eficientă. 

Pentru a evidentia si practica ansamblul de dezvoltări propuse de gândirea pozitivă ca 
formă specifică de comunicare intrapersonală, vă propunem spre reflecţie un exerciţiu 
aparţinând lui Sydney Shore, redactorul ziarului Creativity in action : „Tocmai ai aflat cá 
eşti ruinat, ţi-ai pierdut slujba şi soţia te-a părăsit. Care sunt toate consecinţele pozitive 
care decurg din aceste evenimente ? ” (apud Simonet, 2000). 

La comunicarea orală se poate cere colectivului de cursanţi să nu vorbească în pauze pe 
parcursul întregii zile de curs. La finalul acestei zile, se vor pune în discuţie sentimentele 
încercate ca urmare a acestei interdicții. 

La paralimbaj vom propune un exerciţiu adaptat după Ken Cooper; pentru a evidentia 
importanţa paralimbajului asupra comunicării, citiţi unor prieteni următoarea frază : „Câte 
animale din fiecare specie a luat Moise cu el în arcă ?” (se ştie că acela care a construit 
arca a fost Noe, şi nu Moise, însă se poate observa că, dacă ne folosim de un element de 
paralimbaj – creştem volumul vocii - atunci când citim cuvintele subliniate cu italice, 
prietenii cărora le citim textul vor fi inclinati să răspundă „câte două din fiecare specie", 
deoarece le-aţi îndreptat atenţia în această direcţie, iar dacă veţi ridica volumul vocii când 
veţi rosti „Moise”, ei vă vor corecta spunând că este vorba de Noe, şi nu de Moise, întrucât 
le-aţi îndreptat atenţia în acest sens. 

Un alt exerciţiu la paralimbaj este intitulat recizarea alfabetului (reprezintă o adaptare după 
Joel şi Lois Davitz) ; acest exerciţiu presupune alcătuirea unei liste cu următoarele emoţii : 
bucurie, supărare, furie, gelozie/ suspiciune, frică, iubire, nervozitate, mândrie, satisfacţie, 
simpatie. După alcătuirea listei se va alege un partener; acesta va închide ochii, şi 
dumneavoastră va trebui să recitati şapte litere ale alfabetului (de la A la G) folosind 
factorii paralingvistici (volumul vocii, viteza, pauzele etc.) pentru a transmite aceste emoţii. 

Paralimbajul va ajuta partenerul să distingă emoţiile respective, deşi conţinutul mesajului 
(cele şapte litere) nu posedă o semnificaţie proprie în acest sens. 

6. Referitor la legătura dintre comunicarea verbală şi cea nonverbală, cursanţii îşi vor alege 
câte un partener şi vor primi un text de la formator (două povestioare) ; ei vor trebui să-i 
citească prima povestioară partenerului, fără să aibă nici un fel de reacţie nonverbală. Cea 
de-a doua povestioară va trebui comunicată nonverbal celuilalt — fără să existe nici un fel 
de comunicare verbală. Se vor discuta implicaţiile pe care le are fiecare dintre cele două 
forme ale comunicării asupra celeilalte. 

7. O adaptare pe care am efectuat-o după T.K. Gamble şi M. Gamble (1993) în ceea ce 
priveşte postura presupune divizarea întregului colectiv de cursanţi în grupuri de câte trei 
persoane, o persoană jucând rolul de fotograf, iar celelalte două reprezentând modelele. 
Acestea din urmă vor fi dispuse într-o varietate de relationári în care vor avea anumite 
posturi. Cadrul didactic/trainerul va cere întregului colectiv de cursanţi să execute aceleaşi 
posturi şi, după fiecare astfel de „poză”, aceştia se vor privi încercând să observe 
diferenţele şi asemănările pe care fotografii le-au închipuit pentru posturile cerute (spre 
exemplu, cele de angajator şi angajat, vânzător şi client, două persoane implicate într-o 
relaţie romantică, doi boxeri înainte să sune gongul de începere a luptei, şeful şi secretara 
şi alte posturi lăsate la alegerea proprie a formatorului sau a cursanților). Aceeaşi pers- 
pectivă este dezvoltată de Brilhart şi Galanes (1995) atunci când într-un grup în care 
membrii interacționează în mod natural, unul dintre cei doi observatori aleşi va striga la un 
moment dat „îngheaţă ! ” şi toţi cei care participă trebuie să rămână în poziţia în care se 
află, chiar şi comunicarea vizuală trebuind să fie „îngheţată” ; celălalt observator va trebui 
să comenteze ceea ce vede, apoi discuţia se va lărgi la nivelul întregului grup de participanţi. 

8. Íncercati un experiment care să cuprindă spaţiul şi distanţa ca acte nonverbale de comuni- 
care. Asezati-vá în scaunul favorit al cuiva din familia dumneavoastră sau stati mai aproape 
de cei cu care interactionati decât o faceţi de obicei. Apoi relatati în cuprinsul unei pagini 
reacţiile pe care le-au avut ceilalţi şi ce sentimente aţi încercat la rândul dumneavoastră. 
Íncercati să convingeti pe câţiva membri ai grupului dumneavoastră de discuţie să încerce 
acelaşi experiment şi apoi discutaţi rezultatele obţinute, într-o şedinţă de grup. 

9. La final, puteţi încerca un exerciţiu de reflecţie care să vă ajute în însuşirea corectă a 
deprinderilor de a comunica eficient cu ajutorul tuturor formelor comunicării. Pentru 
aceasta, vă уеп gândi că trebuie să participaţi la o întâlnire oficială (imaginati-vá o situaţie 
posibilă şi încercaţi să vă gândiţi la ea ca la o situaţie concretă) şi tocmai vă aflaţi în faţa 
uşii. Cu ce sunteţi îmbrăcat? Ce reacţie trezeşte la ceilalţi venirea dumneavoastră ? Cum 
folosiţi mersul prin încăpere şi limbajul trupului ? Când vă aflaţi în faţa unei persoane 
cunoscute, cum vá adresati acesteia, cum deschideţi şi menţineţi discuţia? Dacă sunteţi 
prezentat unei persoane necunoscute, cum comunicati cu aceasta ? etc. Acum încearcaţi să 
vă vedeţi prin ochii celui cu care discutaţi : ce părere v-ar face persoana dumneavoastră ? 
Luaţi în calcul astfel de întrebări din când în când şi încercaţi să schimbaţi, de fiecare dată, 
ceva în modul dumneavoastră de a comunica. Folosiţi aceste idei în viaţa de zi cu zi. 





Scenariu : Conferinţa 


Într-o dimineaţă, profesorul universitar Georgescu, s-a trezit un pic altfel; s-a uitat la garderoba 
cu costumele ce reprezentaseră o viaţă întreagă „uniforma” sa şi a decis că ar fi interesant să 
schimbe ceva în ceea ce-l priveşte. Pe măsură ce îl prindea ideea a decis să schimbe totul ; a căutat, 
astfel, o ţinută mai tinerească, şi-a pus o pereche de blue jeans pe care nu-i mai încercase din 
tinereţe şi o cămaşă cu foarte multe carouri. Aceasta a fost ţinuta în care s-a prezentat la conferinţa 
pe care trebuia să o ţină la orele 10.00 în Aula Magna a Universităţii. Publicul era, la rândul său, 
foarte pestrit îmbrăcat, dar veniseră să asculte şi nu să prezinte o conferinţă. Iată de ce, atunci 
când profesorul a urcat la tribună, în sală s-a stârnit o uşoară rumoare. Profesorul s-a întrebat, nu 

fără o oarecare anxietate, dacă nu a exagerat cedând acelui impuls de moment, şi gândindu-se la 
acest lucru s-a bâlbâit de câteva ori şi a făcut anumite pauze mai lungi decât era necesar, negăsind 
cuvântul dorit. O stare de nervozitate l-a cuprins atunci ; totuşi, experienţa anilor indelungati la 
catedră 1-а făcut să-şi regăsească tonul şi ritmul, şi să ţină, până la urmă, o conferinţă interesantă 
(chiar dacă a încrucişat braţele, fata i s-a crispat şi a reacţionat cam dur faţă de cineva din auditoriu 
care şoplise ceva colegului de scaun). Datorită acestui lucru, nu a înţeles de ce rumoarea din sală 
a continuat să crească. 





Întrebări 


]. Care au fost principalele cauze care au condus la deteriorarea climatului conferinţei ? 

2. Ce l-aţi sfătui pe profesorul Georgescu să nu facă dintre toate acţiunile sale din acea 21? Dar 
dacă totuşi acesta ar insista să facă lucrul pe care dumneavoastră îl sesizati ca fiind greşit, prin 
ce strategii ar fi trebuit el să îndrepte situaţia atunci când reacţia negativă a sălii a apărut? 





Scenariu : Gatekeeper-ul 


_Directorul unei organizaţii cu peste 100 de angajaţi a observat într-o bună zi că nu îi mai rămâne 
suficient timp pentru a-şi termina propriile lucrări deoarece angajaţii săi veneau la el cu tot felul 
de probleme minore, cu plângeri şi nemulțumiri care-i consumau energia şi timpul. Gándindu-se 
cum să rezolve această problemă, el a dat ordin secretarei sale : „Nu mai intră nimeni aici, cine 
vrea şi cine nu vrea”, şi ca atare i-a spus să fie mai atentă dacă cei care vin merită ori nu să fie 
introduşi la el (sugerându-i implicit să facă ea o primă selecţie şi să-i trimită doar pe cei care au 
probleme ce necesită într-adevăr competenţa sa). Învestită cu această putere, secretara respectivă 
a început, în scurt timp, să-şi afişeze superioritatea faţă de restul angajaţilor ; mai mult decât atât, 
a început chiar să îi introducă la director preferenţial pe aceia dintre angajaţi care îi aduceau „mici 
atenţii”. Cu toate acestea, directorul era mulţumit, deoarece timpul său crescuse simţitor şi putea 
să se concentreze pe lucrările pe care le avea de făcut. 

Într-o zi însă, o echipă din organizaţia patronată de respectivul director s-a confruntat cu 
anumite probleme, nu a ştiut cum să aplice anumite proceduri, compania pierzând contracte şi 
clienţi importanţi (fiind obligată şi la plata unor daune substanţiale). Conducerea de la centru 
trimise în teritoriu o echipă de control care, analizând situaţia, a considerat că directorul era şi el 


de vină şi l-a destituit. 


Întrebări 


1. Care este rolul secretarei (care îndeplineşte o funcţie de gatekeeper) în acest caz şi ce rol 
îndeplineşte o astfel de persoană în organizaţie ? 

2. Când a greşit directorul? Era posibil ca şi în lipsa ordinului dat de către manager, secretara să 
fi acţionat în acelaşi mod? 

3. Sugeraţi un set de strategii concrete privind dezvoltarea comunicării organizaționale. 





Scenariu : Sala de clasă 


Ioana este o tânără profesoară care a fost mutată dirigintă la o clasă a VII-a (fosta dirigintă s-a 
hotărât să ia o clasă a V-a, în momentul în care Ioana a venit în şcoală). Clasa a VII-a D nu are 

un renume prea bun în şcoală, lucru pe care Ioana l-a observat din primele momente când a intrat 
în clasă: băncile erau murdare şi mâzgălite cu tot felul de inscripţii, pereţii clasei nevăruiţi de 
mult şi cu pete, elevii ostili unii faţă de alţii şi faţă de profesor. După două săprămâni, în care 
situaţia în acea clasă nu s-a ameliorat deloc, Ioana a citit într-o duminică o carte despre limbajul 
trupului şi a înţeles rolul ambientului în comunicarea nonverbală. Ea le-a propus elevilor ei un joc 
de comunicare prin care a descoperit ce pasiuni îi animă pe aceştia. Astfel, a aflat că elevul M. are 
talent la desen (exersează după ore cu grafitti pe zidurile unei case abandonate) şi 1-а întrebat dacă 
nu ar vrea să „decoreze” băncile colegilor săi. M. a fost încântat de idee şi s-a apucat să picteze 
fiecare bancă cu imagini pc care locatarii băncilor i-au cerut să le realizeze (Ioana stia că ar putea 
fi admonestată de către directorul şcolii, dar s-a hotărât să rişte). Apoi, a aflat că unii băieţi erau 
suporteri infocati ai unei echipe de fotbal şi le-a propus ca în colţul clasei pe care îl ocupau să 
aducă diferite însemne ale echipei şi o minge pe care s-o agate de un cui bătut în perete. Cátorva 
fete care scriau poezii le-a propus să le noteze pe o foaie de flip-charr pe. саге a agăţat-o, de 
asemenea, pe perete. A încercat să folosească pasiunile fiecăruia. A observat că, nu după mult 
timp, elevii au început să fie mai degajati şi chiar să vină cu mai multă plăcere la şcoală. 





Întrebări 


1. Ce credeţi că a declanşat atitudinea pozitivă a elevilor faţă de şcoală? 
2. Cum puteţi aplica comunicarea nonverbală în jurul dumneavoastră, acolo unde trăiţi şi lucraţi ? 
Construiti cât mai multe idei concrete şi puneti-le în practică chiar de mâine. 


2471551 А 
Capitolul 4 


Bariere în comunicare şi aspecte 
privind eficienţa comunicării 





În comunicare, existenţa barierelor poate să fie pusă în evidenţă din multiple unghiuri, 


pornind de la intersecţia fecundă a diversităţii de aspecte pe care le atinge acest fenomen atât 
de prezent în viaţa fiecăruia dintre noi. Astfel, înainte de toate, barierele în comunicare pot 
să aibă la bază anumite „mituri” privind comunicarea (Brilhart, Galanes, 1995) : 


Primul mit este acela al înţelegerii comunicării ; oamenii îşi spun adesea: „Doar am 
comunicat pe parcursul întregii mele vieţi, normal că înţeleg comunicarea ! ". Chiar 
dacă este adevărat că procesul comunicării face parte din istoria individuală a fiecăruia 
dintre noi, asta nu înseamnă neapărat că modul în care am comunicat până acum a fost 
unul eficient ; 

Al doilea astfel de mit specifică faptul că toate problemele fiinţei umane sunt în fapt 
probleme de comunicare. Această perspectivă porneşte de la confuzia lărgirii ariei 
comunicării la toate procesele sociale : într-adevăr, actul comunicării este implicat în 
toate dimensiunile activităţii noastre, dar dacă o comunicare ineficientă este responsabilă 
de un anumit insucces, ea nu este singura responsabilă ; 

Un al treilea mit presupune că, dacă utilizează tehnici de comunicare eficiente, comu- 
nicatorii au în mod automat o bună comunicare. Chiar dacă este corectă premisa că 
cineva devine un comunicator mai bun învățând tehnici de comunicare, mai sunt şi alte 
elemente implicate (aşa cum se relevă, spre exemplu, în modelul lui David Berlo asupra 
comunicării), cum ar fi atitudinea pozitivă în comunicare ; 

O activitate pe care o vom trata la rezolvările ineficiente ale conflictului este aceea de 
proiecţie ; ea se rezumă astfel: „Nu eu sunt cel care nu-l înţelege pe partenerul meu de 
comunicare, el nu mă înţelege pe mine! ”. Trebuie să pornim de la premisa că toate 
persoanele cuprinse în procesul comunicării sunt reciproc responsabile pentru modul în 
care s-a produs comunicarea (eficient sau ineficient) ; 

Un alt mit este acela că o bună comunicare realizează o perfectă înţelegere la toţi 
participanţii. Este evident că o înţelegere perfectă este imposibilă, dar o astfel de 
percepţie poate duce la definirea unei bariere în comunicare. 


Pornind de la necesitatea demitizării unei astfel de analize în cadrul comunicării, 


observăm că există în domeniu arii de cercetare şi acţiune care se cuvin a fi explorate în 
direcţia identificării posibilelor bariere şi a depăşirii acestora. 


Comunicarea reprezintă un sistem deschis, influenţat de extrem de mulţi factori; de 


aceea, atunci când ne referim la conceptul de „barieră” în cadrul procesului de comunicare, 
lucrurile nu sunt tocmai simple. În primul rând, dificultatea constă în necesitatea unei 
viziuni procesuale şi, mai ales, progresive asupra acestor elemente, de altfel componente 
importante ale procesului de comunicare ca atare, aşa cum vom vedea mai departe. Iată de 

ce vom vorbi despre bariere care [їп de sistem (în sensul că le identificám uşor fie la nivelul 
agenţilor comunicaţionali - receptor, emiţător -, fie, spre exemplu, în contextul comunicării 
la nivelul canalului de comunicare) şi despre bariere ce fin de proces (care sunt mai 
degrabă rezultatul interacțiunii din interiorul comunicării). În prima Categorie, identificăm 
aspecte. comune atât receptoruiui, cát si emiţătorului ; spre exemplu, deficienţele de 
transmisie şi de receptionare a informaţiei, conceptualizarea mesajului în funcţie de situaţie 
şi de scop, alegerea mijloacelor de comunicare, statutul social a! comunicatoriior, limbajul 
şi normele grupului sunt dimensiuni complementare ale unor astfel de bariere. Ele se pot 
datora unor factori fizici permanenti sau situationali (în prima categorie se află anumite 
deficienţe înnăscute ale comunicatorilor, în cea de-a doua, spre exemplu, o acustică 
defectuoasă a sălii unde are loc activitatea didactică sau deficiente temporare - un profesor 
poate să fie, de pildă, răguşit), dar şi unor factori socioculturali (spre exemplu, cineva care 
nu-şi structurează adecvat discursul pentru a-l adapta unui anumit receptor) ; desigur că şi 
la nivelul canalului de comunicare întâlnim astfel de deficienţe (zgomote, anumite inter- 
ferente care - aşa cum vom vedea atunci când vom vorbi despre ascultarea interactivă — pot 
perturba serios comunicarea). De altfel, cele spuse mai sus sunt întâlnite frecvent în 
literatura de specialitate şi de aceea nu vom insista mai mult asupra lor. 
În ceea ce priveşte a doua categorie de factori, aceştia sunt mai greu de surprins în 
„ipostaza de bariere în comunicare: unii autori vorbesc despre surse ale comunicării 
ineficiente, alţii - despre repere ale comunicării eficiente (implicit, polaritatea acestor 
repere o reprezintă barierele de comunicare) etc. Câteodată, este vorba doar despre 
sublinierea unor arii generale de acţiune a variabilelor cuprinse în actul de comunicare, 
intersecţie a planurilor care poate conduce spre efecte ce marchează o eficienţă a comu- 
nicării sau dimpotrivă ; Richard şi Patricia Schmuck (Schmuck, Schmuck, 1992, p. 249) 
par să se înscrie într-o asemenea perspectivă când vorbesc despre patru niveluri importante 
de comunicare în clasă: 


- în primul rând, este vorba despre mesajul adus în atenţie în acelaşi timp de către 
comunicarea verbală şi cea nonverbală ; este limpede că, atunci când cele două nu sunt 
consonante, avem de-a face cu o serioasă scădere a eficienţei comunicării, tradusă 
direct într-una sau mai multe asemenea bariere ; 

- oa doua arie este reprezentată de intenţiile manifeste şi intenţiile ascunse ale partenerilor 
comunicationali ; ca şi în cazul exemplului prezentat mai sus, cu cât diferenţa între ceea 
ce comunicatorii afirmă în interiorul relaţiei lor de comunicare şi ceea ce urmăresc 
într-adevăr este mai mare, cu atât comunicarea îşi pierde din autenticitate, trimite spre 
conflicte şi spre ineficientá. De altfel, am remarcat deja în aceste rânduri (lucru care va 
fi dezvoltat mai profund în cadrul capitolului despre interacţiunea de grup) că adevărul 
şi încrederea sunt două elemente indispensabile unei relaţii comunicationale autentice, 
cu atât mai mult când aceasta se petrece în interiorul spaţiului instructiv-educativ oferit 
de activităţile şcolare ; într-adevăr, astfel de aspecte sunt mai rar întâlnite în relaţia 
profesor-elev, incidenţă asupra căreia ne oprim aici, fiind vizibilă în momentul utilizării 
metodelor de interacţiune educaţională ; 

- un al treilea nivel este reprezentat de latura acţional-emoţională a activităţilor de 
comunicare ; orice comunicare cuprinde şi o dimensiune afectivă - cu cât aceasta 
creşte, cu atât controlul asupra efectelor comunicării scade ; 

- cea de-a patra arie se referă la funcţiile de sustinere a sarcinilor de grup ; spre exemplu, 
utilizarea unor tehnici de învăţare prin interacţiunea de grup se va produce, aşa cum 
vom vedea mai departe, folosind nu doar latura functional-operationalá a muncii în 

echipă. ci şi prin utilizarea şi dezvoltarea simultană a unui întreg evantai de sentimente 
şi afecte, exterioare activităţii propriu-zise, dar care concură la integrarea membrilor, 
la dezvoltarea interesului şi a motivatiilor pentru o astfel de activitate etc: Е 


Hybels şi Weaver (Hybels, Weaver, 1989, р. 11) iau în consideraţie zgomotul са 
interferenţă care face mesa jul să nu fie înţeles sau bine interpretat. Cei doi autori efectuează 
o distincţie între zgomotele externe, care reprezintă elemente ce ne parvin din mediu şi fac 
mesajul greu de înţeles (spre exemplu, dacă un grup de persoane discută cu voce joasă în 
timp ce dumneavoastră ascultați o persoană care tine o conferinţă, acest lucru vă poate 
prejudicia calitatea, dar şi cantitatea ascultării), şi zgomotele interne, cele care apar în 
mintea emitátorului, dar şi a receptorului atunci când aceştia se gândesc sau simt altceva 
decât elementele care se transmit direct în cadrul comunicării (spre exemplu, cineva care 
nu aude ceea ce spune profesorul, deoarece se gândeşte la persoana de care este îndrăgostit). 
Este interesant de observat că, uneori, zgomotul intern poate fi un factor favorizant al 
procesului de comunicare, atunci când apare la emiţător sub forma feedback-ului intern. 
Astfel, o redirectionare a comunicării în funcţie de o paletă extrem de vastă de posibilităţi, 
oferită de multiplele conexiuni dintre informaţii şi suportul emoţional al acestora, poate 
conduce la o transmitere mai autentică a mesajului şi deci mai eficientă. 

Dacă apariţia unor astfel de „zgaomote” poate fi o barieră prin diminuarea conţinutului 
informational al mesajului, A. Cardon (2002, pp. 114-115) observă cá - in mod aparent 
paradoxal - o barieră în comunicare se poate regăsi la celălalt pol al fenomenului, în chiar 
necesitatea clarificării şi detalierii informaţionale, dusă la exces. EI 1-а încadrat în jocurilor 
de manipulare pe cel numit „dicţionar”, care este definit de intrarea grupului în discuţii 
interminabile asupra semnificației fiecărui cuvânt folosit în discuţie. Exemplul dat de autor 
este grăitor : 


Şeful: - Nu trebuie să mai provocám întârzieri. 

Membrul А: - Dar ce înţelegeţi dumneavoastră prin „a provoca” ? 

Şeful : – Că trebuie să fim responsabili. 

Membrul В: - Dar dacă suntem responsabili, asta nu înseamnă cá „provocăm”. 
Şeful: - Trebuie, în orice caz, să fiti responsabili de respectarea termenelor. 
Membrul С: - Ar trebui, de asemenea, să se definească ce se înţelege prin „întârzieri ”, 
pentru că nu este prea clar, mai ales dacă se spune că le provocăm etc. 


Este evident că eficienţa discuţiei scade dramatic într-o astfel de situaţie. 

Altman, Valenzi şi Hodgetts (1985, pp. 528-531) au stabilit următoarele bariere majore 
în eficienţa comunicării: blocajele emoționale (spre exemplu, defensivitatea pe care un 
elev/student timid о аге la un examen oral), repertoriile comunicafionale diferite, incapa- 
citatea етіјйоғиіиі de a se exprima adecvat, caracteristicile personale ale unuia sau 
altuia dintre comunicatori etc. 

Wilcox, Ault si Agee, referindu-se la mesaj ca element central al comunicárii, spun cá 
receptorul poate, spre exemplu, „să-l amplifice pe acesta, să-l interpreteze în mod greşit 
sau să-l ignore" (Wilcox, Ault, Agee, 1989, pp. 200-202) ; aceste operaţiuni, spun autorii, 
se numesc autoselecție şi autoperceptie. Barierele care se desprind direct dintr-o astfel de 
perspectivă pot include, spre exemplu, următoarele elemente : 


- fonduri experientiale (background) divergente ale participanţilor ; 
- diferente educaţionale ; 

- diferente de interes privitoare la mesaj; 

- diferente privind nivelul de inteligenţă ; 

lipsa respectului reciproc ; 
iferen(á de vârstă, sex, rasă sau clasă socială ; 
diferenţe în stăpânirea limbajului ; 
lipsa abilităţilor de comunicare la emiţător ; 
lipsa abilităţilor de ascultător/receptor ; 
închidere în ceea ce priveşte fondul informaţional etc. 


William Haney (apud DeVito, 1988, pp. 96-97) accentuează că o barieră serioasă 


privind comunicarea (situată la nivelul lipsei urui repertoriu comun între comunicatori) 
este cea numită ratarea fnfelesului, care se obiectivează în interiorul a două forme : 


prima formă se realizează atunci când două persoane utilizează cuvinte diferite, dar le dau 
acestora acelaşi înţeles ; la o primă vedere, între acestea există un dezacord ; la nivelul 
intelesului însă, acordul este posibil ; А 

сеа de-a doua formă, mai des întâlnită, apare atunci când două persoane utilizează 
aceleaşi cuvinte, dar le dau acestora înțelesuri diferite ; în acest al doilea caz, problema 
se inversează : la suprafaţă, acordul pare că este posibil, însă la nivelul de profunzime, 
al intelesului, cele două persoane se află în dezacord. O studentă care lucrează într-o 
organizaţie nonguvernamentală ne-a oferit un exemplu amuzant al acestei forme de 
ratare a intelesului: ea spunea că printre cei de a căror integrare socioprofesionalá se 
ocupă în calitate de voluntar al respectivului ONG se află şi oameni care au fost închişi 
pentru diferite motive. În limbajul acestora, „facultate” înseamnă „închisoare”, astfel 
că dacă ea le-ar fi spus că este în anul al doilea la „facultate”, ei ar fi întrebat-o cum 
de a avut voie să iasă de acolo. 


Baron şi Byrne (1987, pp. 79-91) identifică mai multe aşa-numite „scurtături” mentale, 


capabile să producă bariere în comunicare, dintre care le vom aminti pe cele socotite de noi 
ca având un impact puternic în ceea ce priveşte comunicarea în microgrupul/echipa de 
elevi/studenti : 


Disponibilitatea euristicá (bazatá pe ceea ce ne vine in minte prima datá cánd avem de-a 
face cu o idee sau un fenomen necunoscut) dezvoltá tendinta de a aprecia un eveniment 
pe baza primelor impresii create de acesta, impresii care, de multe ori, devin inconsis- 
tente la o gândire mai profundă; această tendinţă se bazează însă pe necesitatea 
persoanelor de a avea un suport conclusiv cât mai repede posibil privitor la un 
eveniment ; o definiţie oferită fenomenului precizează : „Dacă un lucru ne vine repede 
în minte, presupunem că este vorba de ceva sigur” (Myers, 1990, p. 119); 

Efectul falsului consens se fundamentează pe premisa că şi alţii gândesc ca noi, pe 
faptul că oamenii doresc să creadă că alţii sunt de acord cu ei, deoarece aceasta le 
confirmă corectitudinea judecăților şi acţiunilor lor ; 

Efectul însuflețirii este unul extrem de uzual în activitatea didactică, în sens primar el 
putând să ofere un suport important eficienței instruirii; astfel, între câteva informaţii 
abstracte despre un fenomen şi prezentarea fenomenului ca atare, această din urmă 
variantă produce rezultate mult mai bune. Autorii folosesc un exemplu foarte plastic : 
două apeluri de strângere de fonduri, unul prezentând date statistice despre numărul 
orfanilor, iar cel de-al doilea, viaţa unei micute orfane - cel din urmă fiind mai bine 
perceput şi feedback-ul dovedindu-se mult mai susţinut. Un alt exemplu interesant este 
oferit de Alex Mucchielli (2002) : pe podul Brooklyn, într-o dimineaţă de primăvară, 
un orb cerşeşte având pe genunchi un carton pe care scrie : „Orb din naştere”. Mulțimea 
trece indiferentă până în momentul în care un necunoscut se opreşte, ia cartonul, îl 

întoarce, mâzgăleşte câteva cuvinte pe el şi pleacă. Imediat după aceea, miracol. 
Fiecare trecător întoarce capul si multi, înduioşaţi, se opresc şi aruncă un bănuţ in 
cutie. Cele câteva cuvinte spun foarte simplu: „Este primăvară şi eu nu pot să o văd”. 
Trebuie să remarcăm însă că acest efect poate fi şi sursa multor bariere în comunicare ; 

- Teoria perseverenţei (când concluziile depăşesc evidenţa). Dacă, spre exemplu, pro- 
fesorul oferă o informatie-suport elevilor despre un anumit fenomen, o demonstraţie a 
informaţiei respective, dar, când ajunge la capitolul concluzionărilor, le va relata că 
aceasta (informaţia iniţială) era falsă, demonstrându-le acest lucru, studiile au arătat că 
persoanele continuă să creadă teoria iniţială, chiar dacă informaţia primară, care a stat 
ia baza teoriei, se dovedise a fi eronată. Acest fenomen poate fi observat mai bine la 
nivel macro, în apariţia şi dezvoltarea zvonurilor : dacă informaţia spusă la început a 
„prins”, oamenii tind să creadă în ea chiar şi după ce a fost infirmată. Kapferer observă 
că proverbul „nu iese fum fără foc” „nu are sens decât dacă suntem de acord să numim 
foc pasiunea sau imaginaţia uneori fertilă a martorilor, a receptorilor de mesaje şi a 
persoanelor care lansează deliberat zvonuri. De fapt, încrederea populară în acest 
proverb constituie calea triumfală a manipulării publicului prin intermediul zvonului. 
Ordinatorul mental al publicului operează explicit: pentru el, în spatele oricărui nor de 
fum se ascunde un fir de adevăr. Ţinând cont de aceasta, strategii au emis o regulă de 
acţiune bine cunoscută: Calomniaţi, calomniati, până la urmă tot rămâne ceva” 
(Kapferer, 1993, p. 66). 

- reprezentativitatea euristică (judecarea unui fenomen prin similitudine cu alte cazuri 
cunoscute) se bazează pe faptul că, în general, facem apel la ceea ce cunoaştem, 
încercând să integrăm un fenomen nou într-o categorie pe care o posedăm deja ; acest 
efect poate crea, prin generalizare, stereotipurile. 


Stereotipurile reprezintă şi ele o barieră de comunicare, una importantă de altfel în 
procesul educational; le vom defini drept o reacţie la faptul că este dificil si, de altfel, 
neproductiv să tratăm fiecare fenomen pe care-l întâlnim drept ceva cu totul nou, tendinţa 
firească fiind de a-l încadra într-o categorie mai largă, în funcţie de anumite caracteristici 
pe care le are (este vorba despre procesul de categorisire) ; „o generalizare despre un grup 
de oameni care distinge aceşti oameni de alţii” (Myers, 1990, p. 332) sau „tendinţa de a 
alătura atribute cuiva singur în baza unei categorii în care această persoană a fost plasată” 
(Hellriegel, Slocum, Woodman, 1992, p. 119). 

Practic, acest proces care presupune includerea unei baze informaţionale într-un sistem 
mai larg, ţinând cont de experienţa noastră, este unul natural şi util în învăţare ; totuşi, în 
anumite momente, atunci când această matrice nu mai este flexibilă, avem de-a face cu un 
stereotip, fenomen care, departe de a aduce uşurinţă şi eficienţă în comunicare si în 
procesul instructiv-educativ ca atare, are tocmai rezultate inverse. Donelson Forsyth spune 
că, atunci când vorbim despre stereotipurile care apar în cazul grupurilor, avem de-a face 
cu o consecinţă a legii numerelor mici: „Dacă unii membri ai celuilalt grup se comportă 
într-un anume fel sau au o anumită caracteristică, apreciem că toţi membrii se comportă la 
fel sau au acele calităţi” (De Visscher, Neculau, coord., 2001, p. 235). 

Goodall Jr. (1990, p. 153) spune că, pentru a obţine informaţii despre ceilalţi, urmărim 
unul dintre următoarele sensuri de acţiune: 


1) întărirea stereotipului initial ; 
2) oferirea unui ráspuns stimulului, referindu-ne la acesta ca individualitate/specificitate. 


Ceea ce se poate observa imediat atunci cánd ne referim la stereotipuri este activitatea 
predominant funcţională de emiţător a receptorului ; mai precis, acesta capătă unele atribute 


BARIERE ÎN COMUNICARE ŞI ASPECTE PRIVIND EFICIENŢA COMUNICĂRII 113 


aparţinând asculiării interactive, dar în sens negativ, „venind în întâmpinarea” emiţătorului — 
în fapt, punând între el şi acesta un set perceptiv care reflectă şi nu lasă să treacă 
informaţia. Încă o dată remarcăm o constantă a axelor de forţă ce caracterizează comuni- 
carea ca domeniu, şi anume sporita flexibilitate şi complementaritate a graniţelor dintre 
eficient şi ineficient; astfel, unul şi acelaşi fenomen poate să producă rezultate sensibil 
diferite, chiar opuse, în funcţie de perspectiva de lucru cu care operăm. lată de ce 
propunem drept o tehnică de preîntâmpinare a unei gândiri stereotipe următorul exerciţiu : 
le vom cere elevilor/studentilor să analizeze un caz anume, pretabil, spre exemplu, la 
stereotipuri rasiale, cerându-le să-şi noteze impresiile şi o eventuală reacţie de finalizare a 
respectivei probleme ; apoi, cursantii vor trebui să desfacă respectiva problemă în părţi cát 
se poate de mici/atomice şi vor trebui să identifice pe care dintre acestea le-au înţeles 
similar cu colegii lor, pe care diferit şi să explice de ce. 

Vom remarca totuşi cá polaritatea concluziilor există şi în cazul stereotipiilor; în 
această ordine de idei, vom vorbi despre ceea ce literatura de specialitate denumeşte „profeția 
autoimplinitá", definită drept tendinţa expectatiilor noastre de a evoca un comportament care 
confirmă expectaţiile. William Crano şi Phyllis Mellon (apud Myers, 1990, pp. 124-125) 
au efectuat un studiu pe 4.300 de şcolari britanici, care a arătat că aşteptările cadrelor 
didactice sunt cauze ale performanţelor elevilor ; astfel, evaluările înalte sunt urmate într-o 
proporţie mult mai ridicată de performanţă şcolară decât este urmată performanţa şcolară de 
= evaluări înalte. lată de ce fenomenul profetiei autoîmplinite, fenomen pe care-l putem 
încadra uşor în larga categorie a stereotipiilor, este în fapt un factor şcolar pozitiv. 

Baron şi Byrne (1987, pp. 57-59) ne oferă mai multe posibile surse ale construirii 
stereotipiilor ca bariere într-o comunicare eficientă : 


- о primă astfel de sursă poate fi aceea cá, de multe ori, avem tendința de a ignora 
situaţia şi de a aprecia acţiunea în sine a unei persoane, fără să o integrăm pe aceasta 
în contextul care a generat-o ; de exemplu, dacă profesorul se întâlneşte cu noi cursanţi 
şi aceştia par foarte nerăbdători să se termine ora de curs, cadrul didactic poate fi 
îndemnat să creadă că „nu sunt destul de dornici să înveţe”, deşi poate că în sala de 
clasă este foarte cald sau foarte frig, este aer închis, elevii/studenţii sunt la terminarea 
programului pe acea zi, urmează o oră la care trebuie să dea lucrare etc. ; 

- efectul actor-observator presupune că într-un fel apreciem comportamentul altei per- 
soane într-o situaţie (raportând totul direct la persoana în cauză) şi în alt fel acelaşi 
comportament, în exact aceeaşi situaţie, dacă noi suntem cei ce adoptă respectivul 
comportament (în al doilea caz facem referire la mediul extern) ; spre exemplu, atunci 
când un coleg, cadru didactic, are o oră mai puţin reuşită, tindem să credem că eşecul 
i se datorează în mare măsură, pe când, dacă acest eveniment ni se întâmplă nouă, 
probabil vom găsi multe motivații exterioare (elevii/studenţii nepregátiti, lipsa mate- 
rialului didactic, încărcarea programei etc.) ; 

- prejudecata „autoservită ” presupune că, atunci când primim un feedback favorabil din 
partea celorlalţi, tindem să legăm acest lucru de cauze interne (ca inteligenţa noastră, 
buna judecată, atenţia, interesul pentru activitate etc.), dar când feedback-ul este 
nefavorabil, atribuim aceasta unor cauze externe (dificultatea sarcinii, spre exemplu). 
Problema care se ridică este aceea că, în microgrupurile/echipele didactice, prejudecata 
,autoservitá" poate fi o sursă puternică de conflict interpersonal : astfel, dacă o sarcină 
este realizată cu succes, fiecare membru îşi va asuma cea mai mare parte din acesta, iar 
dacă realizarea activităţii eşuează, atunci membrii se vor învinovăţi reciproc. lată un 
motiv suficient pentru care, în activitatea instructiv-educativă, cadrul didactic trebuie 

să dezvolte exercitii de responsabilizare a membrilor echipei : o astfel de tehnică poate 
fi listarea înainte de oră, pe tablă (flip-chart), a tuturor elementelor pe care membrii 
respectivi le aduc echipei (cineva – o stare de bucurie, altcineva – concentrarea etc.), 
astfel încât să conştientizeze plastic că atât succesul, cât şi insuccesul le aparţin în egală 
măsură. 


Referindu-se la totalitatea barierelor care apar în comunicare, Torrington şi Hall (1991, 


p. 142) ne oferă un util tabel în care identifică cinci astfel de bariere : bariere în trimiterea 
mesajului, bariere în receptarea acestuia, bariere ale înţelegerii, bariere ale acceptării şi 
bariere ale acţiunii. 


Barierele in trimiterea mesajului apar, în concepţia celor doi autori, doar la nivelul 
emiţătorului ; ele sunt concretizate în transmiterea unor mesaje neconstientizate ca 
atare, în existenţa unor informaţii inadecvate în conţinutul mesajului şi în pre judecăţi in 
ceea ce priveşte mesajul sau în ceea ce-l priveşte pe receptor; 

Barierele la nivelul receptárii aparţin în egală măsură celui care primeşte mesajul si 
mediului : în primul caz„avem de-a face cu nevoi, anxietáti, credinţe, valori, atitudini, 
opinii, expectaţii, prejudecăţi, nivelul de atenţie oferit stimulului, iar în cel de-al 
doilea, cu efectul conjugat al altor stimuli existenţi în mediu ; 

Barierele de înțelegere se situează atât la nivelul emitátorului (semantică si jargon, 
abilităţi de comunicare, durata comunicării şi canalul acesteia), cât şi la nivelul 
receptorului (probleme semantice, concentrarea, abilităţile de ascultare, cunoştinţe 
despre mesaj, prejudecăţi, receptivitatea la ideile noi). După cum putem lesne să 
observăm, în ceea ce priveşte relevanţa didactică a demersului nostru, aceasta trebuie 
să se constituie într-o viziune sistemică, deoarece barierele întâlnite la ambii comuni- 
catori se află într-un echilibru al complementaritátii şi trebuie deci să fie dezvoltate 
modalităţi de soluţionare conjugate ; 

Barierele acceptării sunt singurele văzute de cei doi autori ca acţionând la nivelul 
tuturor indicatorilor implicaţi (emiţător, receptor şi mediu) ; astfel, dacă la nivelul 
emitátorului acestea sunt definite de caracteristicile personale, comportamentele diso- 
nante, atitudini şi opinii, credinţe şi valori, la nivelul receptorului sunt atitudinile, opiniile 
şi prejudecățile, credinţele şi valorile, receptivitatea la idei noi, structura de referinţă 
folosită, caracteristicile personale. În sfârşit, la nivelul mediului avem conflictul 
interpersonal, „ciocnirile” emotionale, diferenţele de status, referentialul grupului, 
experienţe anterioare in interacțiuni similare ; 

Barierele acțiunii se constituie, de asemenea, atât la nivelul emitátorului (unde regăsim 
memoria şi nivelul acceptării), cât şi la cel al receptorului (memoria şi atenţia, nivelul 
de acceptare, flexibilitatea pentru schimbarea atitudinilor, comportamentului etc., 
caracteristicile personale). 


Încă o dată, devine evident faptul că sfera de influenţă a determinantelor actionale se 


repetă, fiind schimbate doar punctele de vedere ; iată de ce considerăm atât de importantă 
viziunea dinamică, interactionistá asupra comunicării. 


Steers (1988, pp. 395-399), citându-l pe Jackson, ne oferă spre reflecţie patru probleme 


principale care au o incidenţă directă asupra barierelor ce apar în procesul comunicării : 


1) 


problema încrederii sau a lipsei de încredere; când această încredere există, spune 
Jackson, conţinutul mesajului este comunicat mult mai uşor şi mai liber, iar receptorul 
este mult mai deschis în perceperea opiniilor emiţătorului ; 

2) problema dezvoltării interdependentei persoanelor ; scopuri comune şi acorduri în ceea 
ce priveşte înţelesul realizării acestora. Atunci când persoanele urmăresc sisteme de 
scopuri şi valori diferite, devine foarte importantă crearea înţelegerii reciproce cu 
privire la motive şi trebuinte ; 

3) problema distribuirii corecte şi echitabile a recompenselor pentru ca persoanele să fie 
motivate să contribuie major la îndeplinirea obiectivelor respectivului grup (autorul 
citat spune că nimic nu este mai restrictiv în liberul flux al ideilor şi informaţiilor, de 
exemplu, decât sentimentul că nu vei obţine credit pe măsura contribuţiei tale la 
activitatea de grup). Vom adăuga că stabilirea üpului de recompensă trebuie să fie în 
acord şi cu ceea ce îşi doresc membrii grupului - astfel, dacă recompensám cu o notă 
maximă activitatea unui grup de elită ai cărui membri oricum obţin această notă, 
recompensa în cauză este departe de a deveni motivantă pentru activitatea de grup; 

4) problema înţelegerii şi acordului tuturor membrilor privitor la structura grupului ca 
atare (definită, spre exemplu, de tipul activităţii, modul de acţiune a autorităţii, tipul de 
grup, tipul interrelationárilor şi statusul acestora etc.). Necesitatea unui astfel de acord 
şi a unei astfel de acceptări reprezintă un cadru de acţiune pe care-l considerăm 
deosebit de important (şi va suporta o tratare mai largă în capitolele următoare). 


Steers apelează în analiza acestor probleme la cercetările lui Guetzokow şi Hall, 
observând cá există cinci astfel de bariere în comunicare: distorsiunea, omisiunea, 
- supraîncărcarea, sincronizarea şi acceptanţa ; în cele ce urmează, vom trece în revistă 
aceste cinci bariere, făcând referire directă la incidentele lor asupra activităţii educaţionale. 
Distorsiunea se referă la faptul că mesajul suferă o alterare, cuprinzând diferenţe de 
repertoriu între emiţător şi receptor, imprecizia limbajului, interpretarea eronată în recep- 
tarea mesajului, necesitatea condensării informaţiilor datorată scopurilor transmiterii, 
distanţa socială sau barierele de status dintre emiţător şi receptor. 

În şcoală, aceste bariere sunt evidente şi, din păcate, destul de des întâlnite; astfel, 
inexistenţa unui repertoriu comun între profesor şi elev/student duce deseori la perturbarea 
comunicării. Important pentru noi este modul în care putem lărgi suprafaţa de conexiune 
între cele două repertorii spre conceptul de repertoriu comun. În ceea ce priveşte imprecizia 
limbajului şi necesitatea condensării informaţiilor, trebuie să ţinem seama că, în special 
dacă ne referim la comunicarea didactică, avem de-a face cu programe de studiu supra- 
încărcate, pasibile de asemenea distorsiuni. Referindu-ne la ultimul indicator, cel privitor 
la barierele de status dintre agenţii comunicationali, putem spune că şi această problemă 
suferă un impact major în interiorul sistemului de învăţământ unde, mai mult decât în 
oricare alt sistem, barierele de status sunt deosebit de clare şi inflexibile ; desigur că nu 
sugerám, spunând acest lucru, că barierele de status ar trebui desfiinţate sau chiar 
redimensionate (deoarece ele posedă multe atribuţii pozitive, cum ar fi rolul de model pe 
care profesorul îl poate îndeplini pentru cursanţii săi). Ceea ce ne interesează este scăderea 
incidentei negative a tuturor acestor indicatori, lucru care este posibil în cazul metodelor 
de interacţiune educaţională, când membrii echipei didactice au statut egal (chiar dacă unul 
dintre ei îndeplineşte rolul de lider, acest rol va fi circular, în sensul că toţi îl vor îndeplini 
la un moment dat), repertoriul lor este apropiat, imprecizia limbajului poate fi clarificată 
prin discuţiile de grup etc. 

Omisiunea apare atunci când emițătorul filtrează intenţionat mesajul sau când nu este 
capabil să cuprindă întregul mesaj, iar atunci când îl va transmite, o va face utilizând 
informaţii incomplete. Este vorba aici tot de un tip de filtrare (pe care am analizat-o mai 
devreme, atunci când am vorbit despre mesaj), diferenţa fiind că se axează pe emiţător, şi 

nu pe receptor. Spre exemplu, un elev/student omite să ne spună, atunci când ne relatează 
că nu s-a implicat în activitatea de grup pentru că n-a înţeles sarcina, că, în timpul în care 
profesorul explica ceea ce aveau de făcut cursanţii, vorbea cu un coleg. Desigur că 
omisiunile ca bariere ale comunicării eficiente sunt deosebit de frecvente şi de aceea 
obişnuirea elevilor cu un exerciţiu de tip studiu de caz ar putea să conducă la lărgirea sferei 
de elemente – pozitive si negative — de care este nevoie pentru a rezolva corect o problemă. 

Supraîncărcarea se referă la faptul cá, de multe ori, receptorul trebuie să facă faţă unei 
abundente informaţionale extreme ; acest lucru poate conduce la dezvoltarea unui refuz 
fajá de aciiviiăţiie care sunt prevázuie de materia respectivă, la confuzionarea cursanților 
şi la epuizarea fizică şi motivationalá a acestora. Credem cá, în aceeaşi ordine de idei - si 
respectând principiul complementarităţii la care am făcut referire pe parcursul acestui 
capitol -, putem să spunem cá şi insuficienţa informaţională poate conduce la bariere 
comunicationale şi, în ultimă instanţă, la scăderea eficienţei activităţii instructiv-educative. 
De aceea, dezvoltarea unui concept de optimum comunicajional este mai mult decât 
necesară, iar cuprinderea în această acţiune a barierelor versus elementele ce caracterizează 
eficienţa procesului de comunicare didactică reprezintă o modalitate de lucru adaptată. 

Un alt factor major în caracterizarea eficienţei comunicării îl reprezintă sincronizarea. 
Într-adevăr, atunci când - spre exemplu - vom cere elevilor/studentilor să desfăşoare o 
activitate de brainstorming, fără ca aceasta să fie în mod real pregătită (elevii să se fi 
obişnuit cu metoda respectivă, să posede informaţii despre ceea ce vor urma să discute), 
este probabil ca succesul activităţii ca atare să fie relativ. Astfel, găsirea timpului potrivit 
pentru fiecare etapă presupusă de activitatea pe care dorim să o desfăşurăm va conduce la 
diminuarea unei asemenea bariere în comunicarea profesor-cursant. 

La cea de-a cincea barieră, şi anume acceptanfa, am făcut deja referire. 

George Gallup (apud Wilcox, Ault, Agee, 1989, pp. 201-202) a completat o listă de 
determinante situationale care acţionează ca bariere în dezvoltarea unui conţinut infor- 
maţional nou : 


- complexitatea ideii este prima dintre acestea ; cu cât mai complexă va fi ideea, cu atât 
mai puţin vor dori persoanele să o înţeleagă şi să acţioneze pe baza acesteia ; de aceea, 
în şcoală – unde se presupune că ideile complexe reprezintă o pondere însemnată din 
conţinutul mesajelor -, este util să ţinem întotdeauna cont de principiul didactic al 
graduării cunoştinţelor şi să încercăm să utilizăm în transmitere materiale auxiliare 
(grafice, suport audiovizual), pentru a cobori scara de greutate a înţelegerii informaţiei 
fără să prejudiciem, într-un fel sau altul, conţinutul informaţional propriu-zis ; 

- diferențele dintre patternurile uzuale si cele ale respectivului mesaj, dar şi competiţia 
dintre ideile răspândite ; conform acestei perspective, persoanele acceptă greu idei 
radical diferite de ceea ce cunosc (deşi putem observa în practica educaţională şi 
existenţa unui fenomen invers), iar aceste idei noi trebuie să le completeze pe cele care 
există deja - iată de ce, în şcoală, folosirea experienţei de viaţă a elevilor, mai ales că 
aceasta este îmbunătăţită de accesul la mijloacele de informare în masă, devine nu doar 
strict utilă, ci esenţială ; 

- necesitatea demonstraţiei şi frecvenţa reamintirii sunt, de asemenea, concepte des 
întâlnite în teoria şi practica educaţională. 


O barieră importantă în procesul comunicational este evidenţiată şi de conceptul de 
etică a comunicării. Desigur că este util, înainte de toate, să ne punem o întrebare : în ce 
măsură putem vorbi despre o etică a comunicării? Şi dacă putem face acest lucru, în ce 
sens? 

Câteva Caracteristici sunt directe şi evidente pentru acest demers: (1) integritatea 
(onestitatea) sursei mesajului ; (2) diminuarea defensivităţii unui mesaj specific ; (3) pre- 
conizarea impactului practic al unui mesaj sau al unui set de mesaje şi (4) împărţirea 
responsabilităţi legate de comunicare şi de conflict între cei care se află în interacţiune. 

Joseph DeVito (1988, p. 12) afirmă cá o comunicare neetică este guvernată de obligarea 
oamenilor (1) să facă alegeri pe care, în mod normal, nu le-ar face şi (2) să nu facă alegeri 
pe care, in mod normal, le-ar face. 

Un aspect important al eticii comunicării începe o dată cu globalizarea mijloacelor de 
comunicare. Noile tehnologii pot aduce noi bariere în comunicare ori pot înlesni comu- 
nicarea, depinde de unghiul din care vor fi abordate. E.M. Eisenberg şi P. Riley observă 
impactul tehnologiei asupra comunicării în organizaţii: „Putem să ne aşteptăm ca noile 
tehnologii de astăzi (groupware şi alte comunicări mediate de computer, realitatea virtuală, 
biotehnologia, multimedia şi Internetul) să aibă un impact puternic asupra culturii muncii, 
ca şi predecesoarele lor (telefonul, e-mail-ul şi voice mail-ul). (...) Motivul este atât de 
important pentru cercetările privind cultura organizaţională care acordă atenţie tehno- 
logiei, întrucât tehnologia joacă un rol-cheie în structurarea unui comportament - asupra 
patternurilor de interacţiune, de timp şi de spaţiu” (Jablin, Putnam, 2001, p. 315). Spre 
exemplu, la colucrătorii electronici (care nu ajung să stea efectiv în companie) -, contactul 
între angajaţi este unul virtual. Se extinde ideea spre birouri virtuale şi echipe de lucru 
virtuale, când oamenii raportează cá sunt la serviciu în momentul intrării in cyberspatiu. 
Chiar şi în momentul în care oamenii se află fizic în birourile companiei, ei pot să fie 
conectaţi şi în alte locuri. În compania de publicitate Chiat Daz, angajaţii folosesc 
computerul şi telefonul mobil, fiind încurajați să lucreze oriunde în companie (nu doar în 
biroul lor), în dependenţă directă cu nevoile specifice ale proiectului pe care îl derulează. 

Trebuie spus că, în demersul didactic de îmbunătăţire a aptitudinilor de comunicare, se 
cuvine să pornim de la o analiză atentă a tuturor elementelor pe care le-am amintit mai 
sus ; de altfel, putem lesne observa că, în parte, această acţiune este situationalá, în sensul 
că extinsa posibilitate combinatorică a variabilelor despre care am vorbit deja îngreunează 
găsirea unui model explicativ în acest sens. Totuşi, considerăm că se desprind câteva linii 
de forţă pe care le putem puncta astfel : 


- în primul rând, eficienţa comunicării poate creşte atunci când mediul comunicational 
este propice ; ne referim atât la un mediu fizic, în sensul ergonomiei şcolare, cât şi la 
un mediu socio-psiho-pedagogic (spre exemplu, dacă un elev/student se va afla într-un 
grup în care nu se simte bine şi doreşte să fie în alt grup, atmosfera în grupul în care 
este la momentul acela nu are cum să fie propice eficienţei comunicării). Problema se 
plasează însă pe un continuum extrem de flexibil, deoarece, dacă luăm exemplul de mai 
sus si ne gândim că profesorul doreşte să îmbunătăţească abilităţile competitionale ale 
unui elev mai timid, mutându-l pentru aceasta într-un grup mai dinamic, chiar dacă 
pentru moment elevul/studentul respectiv nu va avea o dispoziţie comunicationalá prea 
ridicată, obiectivele pe termen lung ale acestei opţiuni a cadrului didactic pot să fie 
benefice din punctul de vedere al dezvoltării abilităţilor de comunicare ; 

- un al doilea indicator devine, astfel, armonizarea scopurilor şi obiectivelor activităţii pe 
care ne-o propunem la structura comunicaţională prezentă ; 

- activitățile de perfecţionare a deprinderilor de comunicare la nivelul emitátorului sau 
receptorului (pe care le vom detalia atunci când vom vorbi despre ascultarea interactivă) 
reprezintă un alt factor cu sferă de acţiune evidentă. În ceea ce-l priveşte pe emiţător, 
elevii/studentii trebuie obişnuiţi cu anumite aspecte legate de subiectul pe care vor să-l 

transmită (în ce măsură acesta întruneşte necesităţile celor care vor recepționa mesajul, 
în ce măsură persoana emițătoare este îndeajuns de motivată şi cunoaşte subiectul, în ce 
măsură ocazia este potrivită pentru transmiterea acestui tip de mesaj etc.). 


Punctul nostru de vedere a căutat să surprindă liniile de forţă ale comunicării prin 
modalităţile în care aceasta se poate situa pe un continuum de la spaţiul barierelor în 
direcţia elementelor ce privesc eficienţa sa; o astfel de manieră de lucru a presupus 
inventarierea unor componente ale sistemului de comunicare, a relaţiilor dintre acestea, a 
efectelor şi tendinţelor de evoluție, precum şi a cadrelor de restrictionare a demersurilor în 
direcţia unei comunicări eficiente, elemente care să se constituie într-o dimensiune instru- 
mentală pentru activitatea cadrului didactic la clasă. Nu trebuie însă să uităm că acest 
fenomen trebuie tratat în perspectiva sa actionalá ; Steliana Toma precizează că, „fie că a 
reuşit să rezolve o problemă de tip «abatere», fie una de tip «optimizare», profesorul nu 
trebuie să neglijeze faptul că, în perioada următoare, se va confrunta şi cu probleme 
«potenţiale», adică probleme care apar după luarea unei decizii” (Toma, 1994, p. 62). 


Rezumat 










Conceptul de barieră în comunicare poate fi gândit într-un echilibru dinamic cu elementele 
care privesc eficienţa comunicării. Astfel, aproape toate barierele înregistrează în interiorul 
lor germenele eficienţei (dar procesul poate fi privit şi din celălalt punct de vedere). Multe 
dintre barierele comunicării îşi află originea în „miturile” despre comunicare. Barierele 
pot fi regăsite la nivelul tuturor componentelor actului de comunicare, precum şi la nivelul 
procesului ca atare. Etica comunicării poate constitui o sursă de eficienţă ori o barieră în 
procesul de comunicare. 


Exerciţii şi teme de reflecţie 
1. La barierele comunicationale putem cere cursanților (împărţiţi pe grupuri de discuţie) să 
identifice cinci astfel de bariere. După ce au fost evidenţiate, cursanţii vor trebui să 


alcătuiască un continuum de la ineficienta comunicării spre eficienţă şi să încerce să 
transforme bariera într-un element pozitiv (figura 15). 


Transformarea într-un element de eficienţă a comunicării 


Figura 15 





Barieră 
identificată 





2. De multe ori, când suntem într-o situaţie de comunicare, ne aflăm într-o postură mai mult 
sau mai puţin inconfortabilă din cauza unor bariere care ne împiedică să comunicăm eficient. 
Pentru a depăşi o astfel de senzaţie, faceţi următorul experiment : scrieţi pe o foaie de hârtie 
toate nemulţumirile pe care le aveţi legate de faptul că vă aflaţi atunci în acel loc şi toate 
barierele pe care le întâmpinați în comunicarea respectivă. După се reuşiţi să epuizați - 
măcar la o primă vedere - aceste motive de nemulţumire, mototoliţi hârtia în pumn si 
aruncaţi-o la coşul de gunoi. Vă simtiti mai eliberat, puteţi să comunicaţi mai uşor? 

3. Alcătuiţi o scală de evaluare gândindu-vă la 10 dintre cele mai importante situaţii de 

comunicare cu care vă confruntati (spre exemplu, comunicarea cu şeful, comunicarea cu 
sotia/sotul, comunicarea cu propriii copii, comunicarea cu colegii de serviciu, comunicarea 
cu prietenii, comunicarea cu o persoană necunoscută etc.) şi alcătuiți un inventar în cinci 
trepte - de la 1 (foarte slabă) la 5 (foarte bună) — prin care să vă caracterizați comunicarea 
în toate aceste situaţii; după ce inventarul a fost realizat, gánditi-vá la diferenţele dintre 
aceste cazuri (în unele situaţii vă caracterizați ca fiind un comunicator mai eficient decât în 
altele). 
Acest exerciţiu poate reprezenta un bun punct de pomire pentru a învăţa despre cum 
funcţionează comunicarea şi cum poate deveni ea eficientă în experienţa dumneavoastră 
cotidiană. Putem extinde exerciţiul încercând să răspundem la acelaşi tabel cu situaţiile de 
comunicare identificate şi din perspectiva persoanelor pe care le cunoaştem şi să conclu- 
zionăm care dintre aceste persoane din anturajul nostru considerăm că au, în situaţiile date, 
aptitudini mai bune de comunicare decât propria persoană, care au aptitudini de comunicare 
egale cu ale noastre şi care au aptitudini de comunicare mai reduse decât noi pentru situaţiile 
respective. De fiecare dată, va trebui să ne punem întrebarea „de ce?” şi să identificăm 
mecanismele de răspuns comunicational care stau la baza acestor diferente, pentru a putea 
îmbunătăţi propriul stil de comunicare. 

4. La etica comunicării putem să punem cursanților următoarea întrebare : este etic să minţi pe 
cineva ? Dar dacă afli că cineva mai are foarte puţin de trăit (are o boală incurabilă despre 
care nu ştie), ce decizie alegi să iei: îi comunici sau nu acest lucru? Care sunt implicaţiile 
etice ale fiecărei decizii ? 

5. Unalt exerciţiu pe care-l propunem la dezvoltarea problemei eticii în comunicare presupune 
discutarea într-un grup de 5-6 persoane a următoarei problematici : eşti prietenă bună cu 
Maria din şcoala primară. Anul trecut, Maria s-a logodit cu Adrian şi, în ultimul timp, totul 
a fost foarte bine pentru ei. Seara trecută însă tu l-ai văzut pe Adrian cu o tânără drăguță şi 
fără îndoială că se putea citi din comportamentul lor că este vorba despre o întâlnire 
romantică. Nu ai avut nici un dubiu, i-ai văzut foarte bine. Tu nu vrei să te amesteci în 
relaţia lor, dar nu ai, în acelaşi timp, o obligaţie faţă de Maria să-i comunici aceste lucruri ? 





Scenariu : Directorul general şi angajaţii 


Într-o mare companie, în Consiliul Director s-a hotărât aplicarea unei serii de proceduri care să 
ducă la o schimbare fundamentală în activitatea angajaţilor. Directorul general a sugerat că dacă 
schimbarea ar fi explicată angajaţilor chiar de către membrii Comitetului Director, ei vor accepta 
mai uşor şi vor avea mai mare încredere în principiile schimbării propuse. Ca atare, chiar 
directorul general s-a dus în rândul angajaţilor fiecărui departament pentru a explica transformările 
care vor surveni în timp scurt. El nu s-a putut dezobişnui de limbajul pe care îl folosea în mod 

curent şi, deşi a observat că interlocutorii săi arătau mai degrabă nedumeriţi, a continuat mesajul 
în aceleaşi condiţii (abordând chiar un aer superior, deoarece a considerat că „limitaţii” ăştia nu 
pot să îl înţeleagă! ). Explicarea schimbării a durat foarte mult (cam câte trei ore la fiecare 
departament) deoarece, vrând să se facă bine înţeles el le-a spus foarte multe lucruri. Cu toate 
acestea, nu le-a explicat concepte de bază ale schimbării, considerând că acestea sunt „prea 
simple” şi „nu se poate ca ei să nu le ştie”. 

După două săptămâni de la şedinţele de informare s-a dovedit practic că oamenii nu inteleseserá 
multe lucruri care le-ar fi putut face tranziţia spre noile proceduri mai uşoară. Unde a greşit 


directorul general ? 





Întrebări 


1. Ce bariere de comunicare au apărut în exemplul oferit mai sus? Ce alte bariere ar fi putut să 
арага? 

2. Cum putea transforma directorul general barierele în elemente de eficiență? Construiţi o serie 
de strategii prin care să translatati barierele care apar în situaţii uzuale de comunicare în 
elemente care să privească eficienţa comunicării. 





Capitolul 5 


Prezentarea şi ascultarea eficiente 





5.1. Prezentarea eficientă 


De vorbit, vorbim în fiecare zi; fiecare face acest lucru. Însă unii dintre noi ştiu să 
comunice mai eficient decât alţii. De ce? De multe ori ne aflăm în situaţia de a începe o 
conversaţie cu o altă persoană şi nu ştim cum să o facem. Pentru foarte mulţi, începutul 
unei conversații cu cineva are o valoare însemnată privind relationarea viitoare cu persoana 
respectivă (şi această valorizare este una reală dacă ţinem seama de multitudinea de bariere 
care pot apărea în comunicare la acest prim nivel - vezi, spre exemplu, disponibilitatea 
euristică, fenomen care înregistrează tendinţa de a aprecia un eveniment pe baza primelor 
impresii create de acesta). 

Pentru cele mai multe dintre persoane, începutul conversatiei înseamnă angajarea în 
mica discuţie (desemnând abordarea unor teme fără importanţă, exterioare, cum ar fi starea 
vremii) ; această etapă are rolul de a menţine persoanele în contact până în momentul în 
care conversaţia poate să evolueze spre probleme mai profunde. În situaţiile sociale noi, aşa 
cum se observă în literatura de specialitate, cea mai bună cale este aceea de a începe 
conversaţia prin punerea unor întrebări (unele dintre acestea sunt tintite în direcţia obţinerii 
unor informaţii, dar scopul lor principal este de a stabili elemente comune cu cel cu care 
discutăm) ; printre aceste întrebări este util să existe o chestionare generală a partenerului 
de conversaţie, deoarece oamenii, în marea lor majoritate, se simt bine când ceilalţi arată 
interes pentru persoana lor. 

Mult mai greu este atunci când trebuie să vorbim în fata mai multor persoane. Ce vom 
face în acest caz? Pentru unii oameni, a vorbi în fata unui auditoriu este o adevărată 
tortură, deoarece se tem că nu vor avea succes. Cum putem vorbi eficient? 

Commarmond si Exiga (2003) observă că o prezentare de succes trebuie să urmărească 
ca audiența să һе: 


interesată — deoarece în prezentare vorbitorul le povesteşte lucruri din viaţa lor ; 
impresionată — deoarece situaţia prezentată trebuie să o emotioneze în vreun fel ; 
convinsă - pentru că soluţia oferită, propunerea făcută vine să le liniştească temerile ori 
să le îndeplinească dorinţele (stârnite chiar de prezentarea înşăşi) ; 

gata de acţiune — deoarece această propunere este realistă şi uşor de pus în practică, 
aducătoare de beneficii. 


Acum încercaţi să ascultați mai mulţi vorbitori la televizor sau la diverse conferinţe şi 
să notati ce v-a impresionat pozitiv sau negativ în modul de prezentare, care dintre ei v-a 
convins, ce elemente (dintre cele de mai sus ori altele) puteţi identifica la cel care v-a 

convins. Răspundeţi, pentru această din urmă persoană, la următoarele întrebări şi găsiţi 
dumneavoastră altele: Vorbitorul părea că îşi cunoaşte audiența, părea cá vă înţelege pe 
dumneavoastră ? Vorbitorul credea că ceea ce face el, transmitándu-vá mesajul său, este 
important ? 

Comunicarea publicá implicá o sursá primará (vorbitorul public) care comunicá cu 
multi alţii; aceasta devine comunicare de masă când mesajul este trimis printr-un mediu 
care face posibilă legătura cu un mare număr de persoane — cum este cazul televiziunii, 
radioului, ziarelor, revistelor, cărţilor, filmelor eic. În comunicarea de masă, în mod 
normal, nu există o interacţiune faţă în faţă” (Brilhart, Galanes, 1995, p. 49). 

Pentru dezvoltarea liniilor de forţă în construcţia unei prezentări de succes, am urmărit 
ideile de bază dezvoltate în literatura de specialitate (vezi, spre exemplu, DeVito, 1988; 
Hybels, Weaver, 1989; Gamble, Gamble, 1993 etc.). 


> Faza I: pregătirea. În primul rând, trebuie să pregătim cuvántarea pe care dorim să 
o ţinem. Pornim pentru aceasta de la selectarea ariei în care se va înscrie subiectul pe care 
dorim Să îl prezentăm. Aceasta trebuie să se dovedească relevantă şi interesantă pentru 
audiența pe care v-aţi propus să o aveţi, dar şi pentru dumneavoastră (dacă zona în care se 
poate dezvolta subiectul ales nu este interesantă în primul rând pentru vorbitor, acestuia îi 
va fi greu să-şi convingă publicul că merită să asculte ce va avea el de zis) şi să fie în 
concordanţă cu ocazia prezentării. În acelaşi timp, trebuie să ne asigurăm că avem suficient 
material la dispoziţie pentru a pregăti un discurs care să ofere informaţii noi şi interesante 
pentru audienţă şi că subiectul discuţiei este adecvat unităţii de timp alocate (dacă aveţi la 
dispoziţie cinci minute, nu veţi vorbi despre istoria unui întreg domeniu). Subiectul ales 
trebuie să fie bine proportionat în aria generală a posibilităţilor de tratare faţă de fenomenul 
pe care dorim să-l analizăm ; astfel, este de dorit ca tema să poată avea profunzime mai 
degrabă decât să fie tratată cu superficialitate. 

În al doilea rând, trebuie să facem o distincţie la nivelul scopului pe care-l urmărim 
prin prezentarea noastră: să informăm sau să exercităm o acţiune de persuasiune? 
Prezentarea informativă este gândită în sensul creării înţelegerii, pentru a clarifica ce 
înseamnă ceva anume, a corecta neînțelegerile, a demonstra cum funcţionează anumite 
fenomene, a explica cum trebuie făcute anumite lucruri. Atunci când este tratat un subiect 
controversat, prezentarea informativă se centrează pe obiectivitate, punând egal în valoare 
argumentele ambelor alternative. Prezentarea persuasivă este proiectată pentru a influenţa 
atitudinile ori comportamentele celorlalţi, pentru a schimba credinţe ale audientei, pentru 
a motiva si redirectiona modul în care acţionează publicul. În prezentarea persuasivă, 
vorbitorul este un avocat al uneia dintre poziţiile aflate în controversă. Ross (1986) a 
remarcat că acestor două modalităţi de structurare a discursului mai putem să-i adăugăm 
una (pe care o regăsim, de obicei, ca un corolar al primelor două), şi anume prezentarea 
în scopul de a distra/amuza audiența. În continuarea stabilirii generale a scopului discursului 
(informativ sau persuasiv), se trece la o dimensiune mai circumscrisă a scopului nostru 
prin dezvoltarea completă şi clară a acestuia în directă legătură cu subiectul ales şi gândirea 
sa în termeni de efecte ре care dorim să le producem asupra audienței. În sfârşit, avem 
acum ocazia sá identificăm ideea centrală a prezentării noastre (în prezentarea informativă, 
aceasta contine informaţiile pe care ne dorim să le reţină audiența, pe când în prezentarea 
persuasivă, ideea centrală spune publicului ce doreşte vorbitorul să facă acesta). 

În al treilea rând, este necesară o analiză a propriei persoane. Este evident că subiectul 
ales trebuie să se potrivească, într-un fel, unor abilităţi şi resurse interioare pe care le 
putem folosi cu succes în dezvoltarea prezentării pe care dorim să o întreprindem. 

Câteodată, oamenii pot descoperi că posedă caracteristici şi abilităţi unice, că au avut parte 
de experienţe care, chiar dacă la o primă vedere nu păreau să se potrivească cu tema aleasă, 
vor putea dezvolta motivational audiența. Pentru a uşura activitatea de alcătuire a acestui 
inventar personal, putem dezvolta activităţi de brainstorming individual (vezi capitolul 
despre comunicarea intrapersonală şi cel despre metode). 

În al patrulea rând, trebuie să purcedem la o analiză a audienței. Trebuie să cunoaştem, 
înainte de toate, ceva despre publicul căruia ne vom adresa (de exemplu, este extrem de 
important cât de mult cunoaşte acesta tema ne care dorim să o prezentăm - pentru Că S-ar 
putea, în caz contrar, să ne aflăm în situaţia de a prezenta informaţii pe care persoanele din 
audiența noastră le ştiu deja; ce părere au acestea despre problema în cauză - pot să o 
considere puţin importantă pentru ei sau ar putea avea resentimente dacă, într-un fel sau 
altul, contravine sistemului lor de valori sau de credinţe? ; Ce ar dori să cunoască din 
întreaga arie de fenomene pe care doriţi să le-o prezentaţi ? ; Ce aşteaptă de la dumnea- 
voastră ?). Pentru a face această analiză, un prim pas ar fi crearea unei imagini mentale a 
oamenilor cărora urmează să vă adresati (acest lucru este util nu doar în direcţia ajustării 
discursului, dar şi pentru „obişnuirea” cu publicul, cu eliminarea unor blocaje emotionale 
care pot apărea la ug prim contact cu persoane necunoscute). Dacă aveţi o experienţă 
proprie cu aceştia (i-ati cunoscut dinainte), folosiţi această experienţă pentru a stabili 
respectivul tablou mental, dacă nu, puteţi cere unor alte persoane informaţii pentru a putea 
face acest lucru. Un aspect important este cel al stabilirii compoziţiei demografice a 
audienței dumneavoastră : aspecte ca vârsta, sexul, statusul marital, religia, fondul cultural, 
ocupațiile, statusul socioeconomic, educaţia şi apartenenţa lor în organizaţii speciale pot să 
ocupe un rol hotărâtor în modul în care vă veţi structura discursul. Pentru a lua doar un 
exemplu, vârsta participanţilor impune un mod de prezentare (aceasta diferă dacă este făcută 
unor elevi de clasa a şasea, unor studenti sau unor oameni adulti), dar, în acelaşi timp, şi 
vârsta vorbitorului poate fi un dinamizator ori, dimpotrivă, un frenator al comunicării. 

O dată ce am stabilit compoziţia demografică, trebuie să trecem la stabilirea atitudinii 
audienței; aceasta din urmă este guvernată de patru paşi: motivația (dacă audiența este 
obligată să participe sau dacă doreşte să asculte discursul dumneavoastră), valorile (audiența 
este mai degrabă omogenă/similară în ceea ce priveşte tabela valorică sau eterogená/ 
diferită ?), nivelul de acord (audiența este de acord cu punctul de vedere pe care doriţi să-l 
prezentaţi sau este împotrivă) şi nivelul de implicare (cât de mult îi pasă de problematica 
în cauză ?). În urma cuantificării răspunsurilor la aceste întrebări, putem să efectuám o 
predictie – care să aibă o ridicată valoare de adevăr – asupra modului în care publicul 
nostru va reacţiona într-o situaţie dată. H.L. Hollingworth consideră că putem să luăm în 
consideraţie cinci tipuri de audienţă : (1) audiența trecătoare – o audienţă temporară, cum 
ar fi persoanele care se află pe o stradă la un moment dat al zilei. Nici un element comun 
nu îi leagă pe membrii audienței de vorbitor; primul pas, cel de captare a atenţiei, este 
crucial; (2) audiența pasivă - audiența care este deja structurată de reguli ale ordonării ; 
prezentatorul este mai degrabă definit de pasul al doilea în discurs, de menţinerea atenţiei 
şi interesului acestei audiente ; (3) audiența selectată reprezintă acei membri care se află la 
un loc în funcţie de un scop comun, dar nu sunt solidari între ei sau cu punctul de vedere 
al vorbitorului ; vorbitorul trebuie să urmărească impresionarea, persuadarea si directio- 
narea unui astfel de public; (4) audiența concertată reprezintă acei membri uniti de un 
scop comun şi activ, solidari în interes şi urmărind o activitate reciprocă, dar la care nu 
există o diviziune clară a muncii sau o organizare clară a autorităţii ; (5) audiența organizată 
reprezintă un grup cu o divizare clară a activităţii şi care împărtăşeşte un scop comun şi 
interese comune. 

În sfârşit, în al cincilea rând trebuie să luăm în consideraţie ocazia şi contextul în care 
va fi făcută prezentarea. Ocazia include cinci elemente: data şi timpul prezentării, 
întinderea prezentării, locaţia acesteia, natura ocaziei şi mărimea audienței. Dara şi timpul 
prezentării sunt importante în funcţie de publicul pe care-l avem. Dacă aveţi o prezentare 
duminică la prânz, audiența nu va fi prea încurajată să asculte discursul ; la fel se întâmplă 
când ora discursului este împinsă până târziu, în cursul serii, după ce auditoriul dumnea- 
voastră a avut o zi de muncă. Întinderea prezentării este de asemenea importantă : astfel, 
în cazul în care conferentiarul anunță cá discursul nu va dura mai mult de 20 de minute, dar 
se lungeşte la o oră întreagă, această neconcordantá nu va fi privită cu plăcere de publicul 
său. Locaţia este utilă ca un catalizator ori, dimpotrivă, un element de inhibare a comu- 
picării : este vorba despre un anume indice de confort fizic şi psihologic (dacă audiența stă 
pe scaune tari şi inconfortabile sau dacă spaţiul de desfăşurare a conferinţei este departe de 
locul de muncă al membrilor ei, unde aceştia vor trebui să ajungă repede ulterior), nivelul 
de zgomot etc. Dacă nu cunoaşteţi sala în care va trebui să ţineţi o conferinţă, este util să 
mergeţi înainte de prezentare şi să aruncaţi o privire, pentru a lua în calcul anumite 
variabile, cum ar fi poziţia scaunelor audienței spre exemplu. Tipul ocaziei şi mărimea 
audienței stabilesc modul în care ne vom structura discursul: astfel, dacă trebuie să facem 
o prezentare la o aniversare a unei instituţii, acest discurs va fi mai degrabă scurt şi omagial 
decât plin de informaţii şi specializat. 


> Faza a II-a: identificarea materialelor suport. În momentul încheierii etapei de 
pregătire, avem la dispoziţie aria de dezvoltare a subiectului pe care intentionám să-l 
urmărim în prezentare, precum şi scopul pentru care desfăşurăm acţiunea şi am raportat 
totul la propria persoană, la audiența pe care o vom avea şi la ocazia prezentării. Este 
momentul să ne apropiem mai mult de dimensiunea informaţională a materialului pe care 
îl vom prezenta. Pentru aceasta, avem nevoie de obţinerea unor informaţii relevante în 
legătură cu subiectul ales. Vom începe deci cu dezvoltarea experienței personale şi a 
observaţiei (pentru că, dacă am ales un anumit subiect, înseamnă că avem anumite 
cunoştinţe despre acesta şi un interes puternic în domeniu) ; mai mult, exprirnarea acestei 
experienţe personale poate să provoace o vie impresie publicului şi să se dovedească, 
uneori, mai puternică decât informaţiile culese din alte surse. Interviul este o a doua 
metodă prin care putem obţine informaţii cu o importantă notă personală (dacă prezentarea 
este despre obiceiurile din Ardeal, puteţi să cereti impresii şi să chestionati studenţii care 
provin din această zonă). Accesul la cărţi, articole din reviste şi ziare, site-uri pe Internet 
etc. reprezintă un sprijin important în vederea strângerii informaţiei de care aveţi nevoie 
pentru prezentare. În cazul în care cărţile vă pot aduce în atenţie informaţia verificată de 
timp, ziarele şi Internetul vă pot oferi exemple puternice şi realităţi de ultimă oră ale 
fenomenului. Vă puteţi alcătui mici fişe cu informaţiile pe care le-aţi înregistrat pentru a 
putea face un puzzle cu ele, în sensul că puteţi să le ordonati aşa cum credeţi şi să le 
schimbaţi ordinea în momentul în care găsiţi alte informaţii. 

Pentru a dezvolta mai uşor forma discursului dumneavoastră şi pentru a obţine toate 
variabilele de care aveţi nevoie în acest scop, puteţi folosi: definițiile (arată ce este un 
fenomen, ce înseamnă un anumit concept etc. ; definițiile sunt importante pentru intro- 
ducerea audienței în problematica discutată) ; compararea (punctarea similaritátilor dintre 
două sau mai multe lucruri; este utilă, de asemenea, în clarificarea unui anumit aspect — 
spre exemplu, dacă un părinte este îngrijorat să-şi lase băiatul la o petrecere până dimineaţa, 
i se poate oferi următorul raţionament prin comparație: vecinul tău îşi lasă copilul la 
aceeaşi petrecere, şi el are fată); contrastul punctează diferenţele dintre două sau mai 

multe lucruri (prin contrast putem să scoatem mai bine în evidenţă particularitátile ambelor 
fenomene) ; exemplele sunt utilizate pentru a ilustra un raţionament (câteodată, sunt folosite 
exemple ipotetice pentru ilustrarea unui punct de vedere, acestea fiind exprimate într-o 
formă narativă de genul: „Haide să ne gândim ce s-ar întâmpla dacă...” - important in 
folosirea exemplelor ipotetice este asigurarea că acestea chiar s-ar putea produce şi nu sunt 
doar rodul fanteziei noastre) ; povestirile sunt spuse despre oameni în situaţii particulare, 
în intenţia ca audiența să se identifice cu aceştia ; povestirile aduc cu ele un nivel crescut 
de implicare a audienței (un exemplu de povestire ar începe cu: „Referitor la această 
problemă, să vă povestesc ce i s-a întâmplat unui prieten de-al meu...”); mai mult decât 
atât, povestirile induc o anumită stare de tensiune şi de implicare (audiența aşteaptă cu 
nerăbdare să audă urmarea, atenţia maximă este creată prin întrebări de tipul: „şi atunci 
ştiţi ce am făcut? ”) ; statisticile reprezintă fapte într-o formă numerică ce conving audiența 
prin prezentarea evidenţei („acest lucru se întâmplă în proporţie de atât la sută în fiecare 
an"); trebuie însă să ne asigurăm că datele obţinute sunt reale si de aceea trebuie să 
verificăm onestitatea sursei de la care obţinem datele şi actualitatea acesteia ; repetițiile 
(readucerea unui fenomen în atenţie folosind aceleaşi cuvinte) şi reformulările (readucerea 
unui fenomen în atenţie folosind alte cuvinte); citatele (pasaje din diferite domenii si 
autori care pot ilustra materialul nostru), depozițiile (utilizarea unei acţiuni ori declaraţii 
făcute de o altă persoană pentru a oferi autoritate la ceea ce spunem - atenţie însă la 
eroarea intitulată „apelul la autoritate”, care înseamnă că vom exclude orice judecată 
contrară privind fenomenul discutat prin formulări de tipul „aşa a spus cutare, deci nu 
poate fi fals”) şi studiile (investigația de profunzime a unui subiect). 

Sunt utile în acest moment şi identificarea şi stabilirea locului unor mijloace auxiliare 
în cadrul prezentării ; acestea ajută audiența să urmărească, să înţeleagă, să răspundă la şi 
să-şi reamintească prezentarea dumneavoastră. O problemă importantă, ce se ridică atunci 
când vorbim despre stabilirea acestor mijloace audio şi video care să însoţească prezentarea 
propriu-zisă, porneşte de la identificarea punctelor precise din prezentare în care materialele 
auxiliare vor fi eficiente (trebuie să evităm capcana abuzului de imagini – imagismul - 
care, în loc să sprijine prezentarea, o sufocă şi determină distragerea atenţiei audienței). 
Printre tipurile de materiale auxiliare vizuale se numără: obiectele (atunci când este 
posibilă aducerea acestora în faţa publicului) şi modelele (atunci când obiectele sunt, spre 
exemplu, prea mari sau prea mici, folosim modele - dacă vreţi să vorbiti despre sistemul 
solar, veţi folosi un astfel de model) ; graficele, fotografiile şi desenele, elementele filmice, 
diferite imagini pe computer etc. Conform literaturii de specialitate, în alegerea materialelor 
auxiliare vizuale trebuie să ţinem seama de trei indicatori: simplitatea, claritatea şi 
vizibilitatea. 


> Faza a III-a: proiectarea prezentării. În această a treia fază, am strâns suficient 
material în legătură cu subiectul pe care dorim să-l abordám în prezentare şi suntem gata 
să trecem la activitatea de organizare a ideilor rezultate. Mesajul trebuie gândit avându-se 
în vedere că audiența trebuie să-l înţeleagă din prima clipă în care l-a auzit, deoarece este 
probabil să nu îl mai fi întâlnit niciodată în aceeaşi formulă. Pentru a ne asigura de acest 
fapt, trebuie să folosim un cuantum suficient de redundantá (concept care a fost tratat 
atunci când am vorbit despre mesaj) în planul a trei axe: să-i spunem audienței despre ce 
vom vorbi în prezentarea noastră, apoi să facem efectiv prezentarea şi, la sfârşit, să-i 
rezumăm ceea ce am spus în prezentarea noastră (retentia). Aceste trei axe descriu un 
model clasic în prezentare : introducerea, conţinutul şi concluzia. Desigur că într-un astfel 
de model vom începe cu dezvoltarea conţinutului, în funcţie de care, după aceea, vom 
gândi introducerea şi concluziile. 

Dezvoltarea conţinutului presupune, în primul rând, o acţiune de identificare a ideii 
centrale şi a ideilor subordonate (acestea din urmă au rol de fundament pentru construcţia 
ideii principale, funcţia lor fiind aceea de amplificator şi susţinător al ideilor mai impor- 
tante ; de altfel, în pedagogie este bine fundamentată ideea obiectivelor şi, în particular, a 
obiectivelor operaţionale a căror structurare poate fi folosită dacă prezentarea noastră este 
mai apropiată de specificul unei lecţii). Trebuie să eliminăm ideile cele mai puţin importante 
în raport cu subiectul nostru, să combinăm elementele care au puncte comune, să selectăm 
ideile care sunt cele mai relevante pentru audiența noastră etc. In al doilea rând, aceste idei 
o dată identificate trebuie ordonate într-un mod care să aibă sens pentru publicul nostru. 
Ordonarea se poate dezvolta în cinci modalităţi : (1) cronologică sau ordonarea temporală ; 
(2) ordonarea spaţială ; (3) ordonarea de tip cauză-efect; (4) ordonarea de tip problemă- 
-solutie şi (5) ordonarea după subiect. 

Ordonarea cronologică implică dezvoltarea ideilor prezentării în funcţie de ordinea în 
care acestea apar în timp; ea este utilă în special atunci când dorim să descriem un 
fenomen folosind o abordare istorică (spre exemplu, cineva care are mai multe date despre 
apariţia unui fenomen va spune: „În 1920 s-a întâmplat..., pentru ca în 1980 să se 
dezvolte..., iar în ultimii ani să înregistrăm о nouă creştere a...”). Ordonarea cronologică 
poate avea, de asemenea, valoare în descrierea unui proces (putem spune „primul pas 
„este..., al doilea pas presupune...”). Ordonarea spaţială descrie un obiect, o persoană ori 
un fenomen care există în spaţiu (spre exemplu, dacă cineva descrie un apartament, va 
dezvolta subiectul astfel: „Imediat după uşă se află un hol din care intrăm în camere ; în 
prima cameră se află...”). Ea este îndeobşte utilă atunci când dorim să prezentăm un aspect 
sistemic, cum mai multe părţi împreună produc un tot/întreg. Ordonarea de tip cauză-efect 
recomandă categorizarea materialului pe care îl folosim în probleme şi efectele pe care le 
au acestea. Se poate urmări o abordare naturală (de la cauză la efect: „Lipsa unui climat 
deschis spre comunicare în organizaţii poate duce la o mare fluctuaţie de personal") sau o 
abordare inversă (de la efect la cauză, când veţi începe cu fenomenul fluctuatiei de personal 
în unele organizaţii pentru a ajunge la lipsa climatului deschis spre comunicare). Ordonarea 
de tip problemá-solutie recomandă doi paşi: (1) determinarea problemelor care apar in 
situaţia discutată şi (2) oferirea unor soluţii posibile pentru remedierea acestora (spre 
exemplu, veţi identifica o problemă în organizaţia dumneavoastră, în sensul că există un 
climat conflictual şi dezvoltați o soluţie prin pregătirea membrilor organizaţiei în comunicarea 
eficientă şi managementul conflictului ; un avantaj al organizării de tip problemá-solutie 
este problematizarea - oferirea de situaţii-problemă auditoriului, acesta din urmă fiind pus 
în ipostaza de a încerca să găsească o soluţie înainte de a cunoaşte soluţia oferită de 
vorbitor). Unii autori indică şi secvența motivantă, introdusă în prezentarea persuasivă de 
către Alan H. Monroe ca având, de asemenea, un pattern de tip problemá-solutie ; aceasta 
presupune cinci paşi: atenţia (vorbitorul atrage atenţia asupra subiectului), nevoia (vor- 
bitorul dezvoltă nevoia de schimbare în legătură cu nevoile audienței ; aici apare dezvoltarea 
problemei), satisfacția (vorbitorul prezintă propriile soluţii şi arată cum rezolvă acestea 
nevoile menţionate), vizualizarea (vorbitorul arată ce rezultă atunci când soluţia are efecte) 
şi acţiunea (vorbitorul indică ce tip de acţiune este necesar pentru a aduce schimbarea 
dorită). Ordonarea după metoda dificultății presupune organizarea materialului (în special 
la conținuturile care se înscriu într-o arie tehnică) pornind de la aspectele cele mai simple 
în direcţia celor mai dificile. Ordonarea după subiect (topică) reclamă găsirea unor elemente 
interne ale temei discutate, care să dezvolte o organizare a prezentării, împărţirea prezentării 
in mai multe teme principale ; pentru aceasta putem folosi: dezvoltarea în sfera avantajelor 
şi dezavantajelor, percepţia mai multor categorii de persoane asupra acestor fenomene etc. 

Pentru a dezvoita trecerea de la o idee la alta, vom folosi anumiţi conectori sau 
elemente de tranziţie ; aceştia oferă audienței linii de ghidaj şi o sprijină în urmărirea 
dezvoltării materialului prezentat (exemple de conectori: „în continuare vom discuta...”, 
„pe de altă parte”, „astfel, după cum vedeţi...” etc.). Tot cu rol de conector putem folosi 
rezumatele interne ; este mai util pentru audienţă ca înainte de a se trece la o altă idee 
principală să se facă un astfel de scurt rezumat al ideii deja prezentate. 

Un element de bază al proiectării prezentării este, aşa cum ne-am exprimat deja, 
realizarea introducerii şi a concluziei (la prezentarea mesajului, am amintit două efecte : 
cel de întâietate şi cel de recentivitate, care amintesc că oamenii retin mai degrabă ceea ce 
s-a spus la începutul unei prezentări şi la sfârşitul acesteia). 

În ceea ce priveşte introducerea, printre funcţiile acesteia avem: dezvoltarea unei 
motivații la auditoriu pentru a asculta şi oferirea unei imagini generale despre ceea ce se va 
discuta. De multe ori, vorbitorul se grăbeşte să ajungă la exprimarea conţinutului şi 
împinge introducerea în interiorul a.doar câteva fraze, ceea ce este negativ pentru imaginea 
generală a audienței faţă de temă (să reținem că, într-o prezentare, primele momente de 
contact cu publicul au un rol hotărâtor în ceea ce priveşte impactul mesajului transmis de 
vorbitor). În ceea ce priveşte tipologia introducerilor, trebuie remarcat că aria de extindere 
a acestora este, practic, infinită ;. la nivel general remarcăm însă mai multe tipuri de 
introducere : utilizarea umorului sau a unei anecdote care are legătură cu problema (atenţie, 
utilizarea unei anecdote care este complet în afara problemei pe care doriţi să o trataţi nu 
doar că nu ajută, dar poate să directioneze publicul în alt sens decât cel dorit), referirea la 
ocazie (dacă este o ocazie specială, introducerea poate începe cu „sunt onorat că mi s-a 
cerut să vorbesc despre...”) sau la ceva ce s-a întâmplat recent (şi deci cunoscut de 
audienţă), demonstrarea importanţei subiectului („voi vorbi astăzi despre ceva ce ne 
afectează pe toti..."), ilustrarea (care poate dramatiza prezentarea), utilizarea experienţei 
personale, combinarea unei întrebări retorice cu un element de surprindere a auditoriului, 
utilizarea unor fapte care să anxieteze într-un fel audiența (de exemplu, „în timpul 
prezentării mele, atâţia copii mor din cauza consumului de droguri, până să-mi sfârşesc eu 
prezentarea, atâţia copii încep să consume droguri etc. Prezentarea mea va fi despre modul 
în care putem să-i ajutăm pe aceşti copii”). Există şi greşeli frecvent făcute într-o 
introducere ; este util să luăm în consideraţie cel puţin două dintre ele: nu vá сеге scuze 
publicului (cum ar fi: „nu sunt un expert în această problemă” sau „nu sunt un bun 
vorbitor”) şi nu faceţi promisiuni fără acoperire (cineva care are de tratat o temă plictisitoare 
şi spune în introducere „tema de astăzi o să vă suscite interesul” îşi va pierde credibilitatea). 

Concluzia aie, la rândul ei, o funcţie importantă în prezentarea dumneavoastră ; ea 
ajută audiența să sumarizaze ideile auzite şi le oferă oamenilor perspective de reflecţie 
asupra informaţiilor aflate. Pentru a concluziona, putem să ne reîntoarcem la remarcele pe 
care le-am făcut în introducere : acest fapt le oferă oamenilor imaginea unui lucru complet, 
de închidere în profunzime a temei. Iată de ce tipologia concluziilor este asemănătoare cu 
aceea a introducerilor: ilustrări, elemente surprinzătoare, elemente statistice şi întrebări 
retorice, citate, umorul, inspirarea publicului să acţioneze (în special în mesajele persuasive) 
etc. Greşeli frecvente în realizarea concluziei sunt: introducerea unui nou material infor- 
mativ (concluzia trebuie folosită pentru consolidarea a ceea ce s-a spus deja şi pentru 
rezumarea punctelor esenţiale) şi revenirea la concluzie cu prilejul fiecărei idei centrale 
(spre exemplu, folosirea expresiilor „în încheiere” sau „în concluzie” la finalul unei idei 
când mai aveţi de expus încă zece determină prematur publicul să gândească că vă veţi 
termina discursul în scurt timp, lucru care nu se întâmplă şi astfel se produce confuzie). De 
asemenea este important să vă gândiţi la întrebările pe care dumneavoastră le adresaţi 

auditorului. Da, deşi pare paradoxal, trebuie să fim pregătiţi pentru a pune noi întrebări în 
sală. Unii dintre vorbitorii începători greşesc deoarece la încheierea prezentării lor aşteaptă 
întrebări din sală. Şi dacă acestea nu vin? Apare un moment stânjenitor, în care lipsa de 
reacţie a sălii va fi interpretată în fel şi chip: că mesajul nu s-a înţeles, că mesajul nu a fost 
suficient de interesant şi de atractiv etc. Acest risc poate fi diminuat, dacă nu anulat, în 
momentul în care vorbitorul îşi pregăteşte un lot de întrebări pe care să le adreseze 
auditorului său, întrebări care-l vor provoca pe acesta să gândească şi îl vor incita astfel 
pentru dezbatere. 

Un ultim pas în proiectarea prezentării este microtestarea acesteia în sensul susţinerii 
prezentării, avându-vă ca public chiar pe dumneavoastră înşivă. În acest mod, veţi vedea 
dacă există probleme (vă încadraţi sau nu în timp, ideile sunt sau nu exprimate aşa cum 
doriţi dumneavoastră, există o coerenţă între idei, trecerea este făcută lent sau brusc, există 
anumite elemente de confuzie etc.) şi le veţi putea corecta. În acelaşi timp, este un bun mod 
pentru a depăşi anxietatea legată de prezentare publică a discursului dumneavoastră. Studiile 
arată că această anxietate este normală şi că, în fapt, ea poate ajuta vorbitorul pentru o mai 
atentă pregătire a materialului pe care doreşte să-l prezinte. Câteva sfaturi sunt utile în 
acest sens: mergeţi în sala în care veţi ţine cuvântarea, într-un moment când este goală şi 
găsiţi-vă locul în vederea viitoarei prezentări ; pe de altă parte, o lámurire pe care o ofer 
studenţilor mei este aceea că publicul nu ştie modul în care v-aţi structurat discursul şi o 
eventuală uitare a unui element nu trebuie să vă producă panică, ci grija dumneavoastră 
este ca mesajul, în integralitatea lui, să fie coerent şi înţeles de audienţă. 

Prezentarea dumneavoastră trebuie să se bazeze pe câteva caracteristici ale mesajului, 
cum ar fi: 


e claritatea – presupune să fim economici în prezentarea noastră, astfel încât cuvintele să 
sprijine înţelegerea şi nu să o umbrească, să utilizăm termeni şi numere specifice 
încercând să fim cát de precisi putem, să folosim fraze-ghid pentru ca audienței să-i 
fie uşor să treacă de la o idee la alta, termeni reduşi ca întindere, familiari audienței şi 
cu o utilizare frecventă în vocabularul comun, să utilizăm repetiţii şi rezumate interne ; 
însuflețirea — prin utilizarea verbelor active, a figurilor de stil, exemplificarea prin imagini ; 
personalizarea - utilizarea întrebărilor adresate direct audienței, a elementelor care 
conduc la experienţa auditoriului, spunând mai degrabă „aţi aflat că...” decât „oricine 
a aflat că...”; 

e convingerea – se realizează prin eliminarea punctelor slabe – nu începeţi o frază cu 
formulări de tipul „nu sunt sigur de asta, dar cred..." -, eliminarea elementelor 
comune, aflate constant în uz, de tipul „onestitatea este cea mai bună politică”, deoarece 
ele fac prezentarea să pară neinspirată şi, în orice caz, arată lipsă de originalitate, şi a 
locurilor comune, a frazelor-tip care şi-au pierdut din semnificaţie — pentru titlul unui 
seminar, întotdeauna cineva venea cu un loc comun de genul „...provocări şi tendinţe”. 


Construcţia prezentării trebuie să ţină cont de utilizarea propozitiilor scurte în favoarea 
celor lungi (primele sunt mai puternice, mai uşor de înţeles şi de reamintit), a propozitiilor 
directe în favoarea celor indirecte, a propoziţiilor active în favoarea celor pasive si a 
propoziţiilor pozitive mai degrabă decât a celor negative (este mai bine să spuneţi că „о 
comisie a respins o lucrare” decât că „о comisie nu a acceptat o lucrare” - deoarece negația 
are, prin natura ei, un impact afectogen asupra oamenilor). 


» Faza a IV-a: prezentarea. Vorbitorii folosesc metode si tehnici diferite de pre- 
zentare ; acestea variază în funcţie de propria persoană, de subiectul tratat, de audienţă, de 

ocazie etc. În mod general, prezentarea propriu-zisă se poate desfăşura pe intervalul mai 
multor metode : 


1) Metoda improvizafiei implică vorbirea directă fără să existe, de obicei, vreo pregătire 
prealabilă a discursului. Câteodată, un discurs improvizat nu poate fi evitat: spre 
exemplu, un vorbitor a ţinut o prezentare şi sunteţi invitat să vă spuneţi părerea şi să 
faceţi comentarii de substanţă referitoare la prezentarea anterioară şi, evident, la 
subiectul tratat de aceasta. În majoritatea cazurilor însă nu se aşteaptă de la dumnea- 
voastră un discurs lung şi de aceea nu trebuie să intraţi în panică pentru cá nu veţi avea 
ce să spuneţi după primele două-trei minute ; 

2) Metoda manuscrisului presupune că întreaga prezentare scrisă este citită audienței. 
Această metodă este folositoare atunci când sunt cerute un timp strict stabilit şi anumite 
cuvinte reproduse exact ; în acest din urmă caz, orice întârziere ar duce la nefurnizarea 
întregului mesaj şi orice omitere a unor informaţii ar putea dăuna scopului prezentării. 
Marea problemă a acestei metode este reducerea până la eliminare a contactului vizual 
şi a feedback-ului cu audiența; 

3) Metoda memorizării presupune, ca şi metoda manuscrisului, că un timp şi cuvinte 
exacte sunt cruciale pentru discurs ; această metodă presupune scrierea discursului şi 
memorarea acestuia cuvânt cu cuvânt. Metoda memorizării exercită o presiune majoră 
asupra vorbitorului, deoarece acestuia îi este teamă că ar putea uita ceva, iar vorbitorul 
are nevoie, de asemenea, de talent actoricesc ca discursul memorizat să pară natural şi 
spontan ; 

4) Metoda prezentării orale implică pregătire, memorizare a ideilor centrale şi a ordinii în 
care apar acestea şi, câteodată, memorizarea introducerii şi a concluziei discursului (în 
acest din urmă caz, se obţine o focalizare a atenţiei pe audienţă şi se maximizează 
interacţiunea cu aceasta). În orice caz, nu se urmăreşte reproducerea exactă a cuvintelor 
din mesajul scris, iar vorbitorul foloseşte note, dar mai degrabă pentru a-şi controla 
prezentarea decât pentru a citi de pe ele. În ceea ce priveşte folosirea notelor, există 
două reguli pe care trebuie să le urmăm : (1) notele trebuie să conţină un minimum de 
informaţii şi (2) notele nu trebuie să fie prea evidente (nu trebuie scris, spre exemplu, 
pe foi mari sau pe hârtie colorată), dar nici nu trebuie ascunse audienței. 


În afară de alegerea metodei de prezentare, vorbitorul trebuie să ţină cont de alte câteva 
aspecte care vor influenţa modul în care va fi receptat mesajul transmis de el. Unele dintre 
acestea au fost tratate în capitolele anterioare (cum ar fi comunicarea nonverbală şi paralim- 
bajul), aşa că vom încerca aici să rezumăm importanţa câtorva linii de forţă. În primui 
rând, vorbitorul trebuie să aibă grijă la modul în care se prezintă audienței: aici ne 
focalizăm asupra unor aspecte cum ar fi: (1) îmbrăcămintea (este important ca îmbrăcă- 
mintea dumneavoastră să nu fie în mod esenţial diferită de cea a audienței; ре de o parte, 
cineva care merge să ţină o cuvântare unui public format din profesori universitari nu se 
poate îmbrăca în tricou şi pantaloni scurţi, dar, pe de altă parte, să fie în consonantá cu 
ceea ce aşteaptă audiența de la poziţia ocupată ca vorbitor - un profesor universitar nu 
poate merge în tricou şi pantaloni scurţi la cursul cu studenţii, chiar dacă studenţii săi sunt 
îmbrăcaţi astfel), postura (trebuie să imprime dinamism), gesturile (de obicei, în vorbirea 
publică sunt folosite gesturile - cea mai bună cale pentru a controla sublinierea mesajului 
prin gesturi este de a ţine discursul privindu-vă într-o oglindă), expresia facială (nu trebuie 
Să arate reacţii negative), contactul vizual (ajută la motivarea audienței, dar şi la menţinerea 
unui control asupra acesteia ; cele două probleme ale contactului vizual sunt reprezentate 


PREZENTAREA ŞI ASCULTAREA EFICIENTE 131 


de insuficienţa acestuia în legătură cu audiența şi absenţa menţinerii contactului vizual cu 
întregul public - o greşeală des întâlnită la studenti este aceea de a se centra vizual, când 
prezintă un mesaj, asupra unei singure persoane sau a unui grup de două sau trei persoane). 
În al doilea rând, întâlnim toate elementele legate de paralimbaj: volumul (intensitatea 
vocii), ritmul vorbirii, folosirea pauzelor. 

La fel de utilă este aditionarea prezentării cu folosirea materialelor auxiliare. Câteva 
reguli de utilizare a acestora ne oferă posibilitatea evitării unor erori: (1) materialele 
auxiliare trebuie folosite ca un supliment şi nu să înlocuiască prezentarea ; (2) materialele 
auxiliare se inserează în prezentare în locurile unde s-ar impune mai multe explicaţii; (3) 
asiguraţi-vă că tot auditoriul are acces (vizualizează, aude) la materialul auxiliar pe care-l 
folosiţi ; (4) vorbiţi cu audiența, şi nu cu materialul auxiliar (spre exemplu, unii profesori 
se întorc cu spatele spre elevi pentru a arăta la hartă şi continuă expunerea în această 
poziţie). 


5.1.1. Prezentarea informativă 


Prezentarea informativă este parte a vieţii noastre ; într-adevăr, foarte frecvent suntem puşi 
în situaţia de a informa un public mai restrâns sau mai larg asupra unor elemente legate de 
activitatea noastră. Pentru a vedea mai bine această incidenţă a prezentării informative, 
este util să trecem în revistă tipologia prezentărilor informative. Există mai multe tipuri de 
prezentare informativă: explicaţiile, descrierile şi definițiile. 

Explicaţiile referitoare la un proces sunt folosite pentru prezentarea functionalitátii 
unui anumit fenomen; un obiectiv important în explicaţie este acela de a împărtăşi 
publicului înţelegerea dumneavoastră privind modul cum funcţionează acel fenomen. O 
procedură utilă pentru aceasta, dincolo de o listă mai mult sau mai puţin lungă de paşi de 
urmat, o reprezintă gruparea acestor paşi în categorii, pentru a putea fi mai uşor de înţeles 
şi de reţinut de către public. 

Descrierile presupun o trecere în revistă a caracteristicilor unui proces, obiect, loc sau 
persoană. Pentru a face o descriere, vom folosi anumiţi indicatori ca mărimea, forma, 
culoarea, vârsta, compoziţia, greutatea etc. În descriere este utilă folosirea unei evocări 
senzoriale a fenomenului descris pentru audienţă (cum arată, cum miroase, cum este la 
atingere sau cum se prezintă auzului). 

Definiţiile se referă la prezentarea unui anumit termen, a unui sistem sau a unei teorii. 
Ele sunt utile când dorim să explicăm un termen dificil sau nefamiliar sau când dorim să 
facem un concept mai puternic, mai bine reliefat. Definiţiile se pot face prin găsirea 
etimologiei, prin clasificări (aranjarea lucrurilor printr-o împărţire semantică), prin folosi- 
rea de sinonime şi antonime, prin comparații şi exemple, prin apelul la autoritatea unor 
definiţii dezvoltate de autori în domeniu, prin operationalizare (se indică operaţiile necesare 
pentru construcţia obiectului în cauză) sau prin demonstrarea funcţiei obiectului, prin 
negare („nu este...”) etc. 

Pentru a dezvolta o prezentare informativă eficientă, trebuie să urmărim câteva elemente 
importante : 


- captarea atenţiei este foarte importantă; uneori, prezentatorii consideră utile diferite 
tipuri de strategii, de la cele mai inofensive până la adevărate strategii de şocare. Un 
exemplu nimerit pentru acestea din urmă ar putea fi cel relatat într-un volum de 
instruire a adulţilor: un preot a constat că audiența sa nu era prea atentă la slujba de 
duminică. De aceea, a ridicat mâna dreaptă şi а zis: „Sunt un păcătos! ”, iar audiența 

a rămas şocată. Când a observat că toti ochii sunt în direcţia lui, preotui a continuat : 
„Aşa mi-a spus un enoriaş acum trei zile” şi şi-a continuat predica ; 

- crearea „foamei de informaţii” şi a curiozităţii ; bazându-ne pe analiza audienței (pe 
care am efectuat-o în faza de pregătire), putem dezvolta la aceasta dorinţa de a cunoaşte 
mai multe despre fenomenul pe care dorim să-l prezentăm ; 

— evitarea supraîncărcării informaţionale ; supraîncărcarea informaţională poate apărea în 
două situaţii : atunci când vorbitorul oferă mai multă informaţie decât are nevoie publicul 
său sau atunci când foloseşte cuvinte greu de înţeles pentru public (acesta face un efort 
muit mai mare să înţeleagă mesajul transmis); vorbitorii începători tind să înghesuie 
într-o prezentare informativă cât mai multe informaţii, judecând conform principiului 
„nu are ce să strice” - în fapt, aşa cum am văzut, este o eroare în prezentare; 

— evitarea subîncărcării informaţionale ; la polul opus supraîncărcării, subincárcarea informa- 
попай înseamnă că vorbitorul subestimează inteligenţa şi puterea de înţelegere a 
publicului, rezultatul fiind că audiența se plictiseşte şi îşi pierde interesul pentru mesaj ; 

- implicarea audienței (aceasta nu trebuie privită ca un public pasiv, ci trebuie identificate 
cái de gásire a unui rol activ al audienței în prezentare) şi folosirea experienţei acesteia 
(dacă doriţi să vorbiti despre ceva ре care aceasta nu-l cunoaşte, comparaţi-l cu ceva ce 
îi este cunoscut) ; 

- autenticitatea – de multe ori un mesaj este mai credibil dacă contine date, nume şi alte 
resurse informaţionale care să-i confere această caracteristică ; trebuie remarcat că 
aceste informaţii nu au întotdeauna importanţă pentru auditor sau în economia generală 
a mesajului, dar oferă credibilitate ; 

- repetarea cuvintelor-cheie, elementele care caracterizează cel mai bine conţinutul 
prezentat şi care, în acest mod, au mai multe şanse să se întipărească în mintea 
auditorului ; 

- folosirea unor perspective inovatoare de abordare a subiectului şi construirea unei 
anticipări la audienţă ; de asemenea, este utilă construirea suspansului etc. 


5.1.2. Prezentarea persuasivă 


Prezentarea persuasivă porneşte de la ideea conform căreia schimbarea (pe un continuum 
foarte extins, de la palierul ideilor la cel al acţiunii concrete) este necesară şi urgentă (de 
altfel, am observat deja că urgenţa era una dintre caracteristicile de bază ale mesajului eficient). 
W. Sargant (apud Mucchielli, 2002) ne istoriseşte exemplul unui predicator care începea 
întotdeauna prin a provoca emoţii puternice celor susceptibili de a se converti. El convingea 
menbrii audienței că, dacă nu vor reuşi să obţină mântuirea, vor ajunge în focurile Infernului. 
Deoarece audiența, convinsă pe moment, s-ar fi putut răzgândi după ce ar fi părăsit 
adunarea, el introducea un element de urgenţă : insista asupra necesităţii de a accepta pe loc 
această mântuire deoarece, dacă o persoană ar fi părăsit adunarea fără să-şi fi schimbat 
atitudinea şi ar fi murit accidental, această persoană ar fi ajuns direct în iad. Autorul 
observă că sentimentul acesta de urgenţă intensifica starea de angoasă care cuprindea 
încetul cu încetul întreaga asistenţă, pe măsură ce sensibilitatea la sugestie creştea. 

În prezentarea persuasivă, scopul este de a modifica credinţele, sentimentele şi acţiunile 
audienței dumneavoastră. Această perspectivă generală poate fi privită pe patru paliere: 
(1) adoptarea – când dorim ca audiența să accepte noi idei, atitudini sau credinţe ; (2) între- 
ruperea - când dorim ca audiența să înceteze să facă ceva ce face în prezent ; (3) intimidarea – 
când dorim ca audiența să evite o activitate ori un mod de gândire si (4) continuitatea — când 
dorim să încurajăm audiența să continue să creadă ori să se comporte aşa cum o face în prezent. 

În prezentarea persuasivă, avem de urmat un număr de paşi, fapt ce ne pune simultan 
în situaţia de a cântări anumite elemente care s-ar putea transforma în erori şi având drept 
consecinţă evitarea acestora din urmă : 


- identificarea propriilor scopuri ; este important să ne situám de la început în perspectiva 
cunoaşterii propriilor elemente, care ne determină să avem acţiunea persuasivă răs- 
punzánd la un set de interogatii interioare, printre care: „Ce răspuns doresc să obţin de 
la audienţă ?”, „Doresc să schimb modul în care gândeşte, cum acţionează sau am- 
bele?” etc. La fel de importantă în această primă etapă este crearea propriei credibili- 
táti în fata audienței prin câteva elemente-cheie : competenţa (oamenii tind să creadă mai 
degrabă o persoană care este percepută drept competentă într-un domeniu), caracterul 
şi carisma (un compozit între personalitate şi dinamism văzut astfel de către audienţă) ; 

- un vorbitor va poseda o putere de persuasiune mai mare dacă va fi perceput ca atractiv 
(fizic şi ca personalitate) de către audienţă ; 

- înțelegerea factorilor care afectează atitudinile audienței dumneavoastră (familia, religia, 
educaţia, statusul socioeconomic, cultura etc.) şi a modului în care reacţionează la 
schimbare (unii oameni acceptă mai uşor schimbarea decât alţii) ; este util de luat în 
consideraţie aici şi principiul expunerii selective – audiența caută informaţii care vin să 
îi confirme atitudinile, valorile şi comportamentele şi evită informaţiile care le contrazic 
pe acestea -, care pentru vorbitorul persuasiv are o mare importanţă (dacă vreţi să 
spuneți audienței ceva ce contrazice tabela sa valorică, spre exemplu, nu veţi începe 
direct cu aceasta, ci le veţi oferi mai întâi o serie de evidente şi argumente disparate 
care abia după ce au fost acceptate de audienţă vor fi strânse în afirmaţia care le 
contrazice tabela de valori) ; 

- înțelegerea credințelor audienței dumneavoastră (anumite credinţe centrale vor fi mai 
greu de schimbat decât unele periferice şi de aceea este bine să începem acţiunea de 
persuasiune cu acestea din urmă) ; 

- folosirea unor principii ale influenţei, cum ar fi consistenţa internă (dacă am făcut 
anumite lucruri într-un mod, vom dori să rămânem în concordanţă cu această direcţie) 
şi mărturia socială (cu toţii răspundem la ceea ce este îndeobşte acceptat de toată 
lumea; Cavett Robert subliniază cá, în condiţiile în care 95% din populaţie este 
formată din „imitatori” şi doar 5 procente din „iniţiatori”, putem folosi cu succes 
mărturia socială în acţiunea de persuasiune) ; 

- alegerea scenariului sub care va fi oferită informaţia către audienţă. Astfel scenariul cel 
mai des folosit în prezentările persuasive este cel de tip tensiune-relaxare sub cele două 
forme ale sale: problemă-soluţie si dorintá-satisfacere. Scenariul tip problemá-solutie 
porneşte de la ideea de a induce publicului o stare negativă, o problemă, pentru ca în 
momentul în care tensiunea optimă se va fi produs să se ofere şi soluţia (spre exemplu, 
publicul se poate gândi la pericolul ca locuinţa proprie să-i fie spartă de hoţi chiar în 
acel moment. Când publicul a atins o zonă de stres suficient de mare i se prezintă 
soluţia : un nou tip de alarmă pentru paza locuinţei). Scenariul tip dorintá-satisfacere 
nu necesită angoasarea publicului cu stresul unei probleme, ci i se prezintă acestuia 
lucruri plăcute care urmează să i se întâmple. Dacă primul mecanism pornea de la 
dezvoltarea unei perspective a incertitudinii, a neliniştii şi stresului, acum provocăm o 
stare de aşteptare, de speranţă. De fiecare dată însă procedeul este acelaşi: tensiunea 
creată conduce la un final fericit care va produce o destindere la nivelul audienței ; 

- principiul vaccinării porneşte de la o analogie cu biologia: astfel, dacă am trăit într-un 
mediu fără viruşi şi suntem expuşi unui mediu în care există viruşi, este posibil să ne 

îmbolnăvim ; pentru a nu se întâmpla acest lucru, există vaccinuri care presupun 
inocularea unor viruşi slábiti în organism cu care acesta luptă şi îşi dezvoltă imunitatea. 
În persuasiune, lucrurile stau similar; astfel, la unele valori ale audienței trebuie să 
actionám cu atenţie dacă au stat în atenţia opiniei publice şi au fost dezbătute (pentru 
acestea, oamenii au contraargumente, adică şi-au dezvoltat imunitatea de care vorbeam 
mai devreme); pentru alte valori, care sunt similare existenţei într-un mediu „fără 
viruşi/steril”, acţiunea de persuasiune este mai simplă, deoarece nu va întâlni prea 
multe contraargumente ; 

- motivația logică are o altă funcţie importantă în prezentarea persuasivă ; oamenii sunt 
mai înclinați spre schimbare dacă primesc o motivaţie care să aibă o logică pe care să 
o înţeleagă şi să o accepte; 

- combinarea în cadrul mesajului a elementelor emotionale cu motivaţia raţională ; 

- acceptarea obiectiilor pe care auditoriul le va ridica (o prezentare persuasivá care inten- 
tioneazá modificări comportamentale, spre exemplu, nu are cum să nu ridice şi obiecţii) ; 
mai mult, obiecțiile trebuie exploatate şi incorporate în mesajul nostru de răspuns; 

- evocarea nevoilor relevante şi a obiectivelor audienței ca răspuns la prezentarea dumnea- 
voastră (se pot urmări taxonomii ale nevoilor, cum ar fi cele ale lui Maslow, Alderfer, 
Herzberg, McClelland) ; 

- demonstrarea recompensei ; în prezentarea persuasivă, trebuie să arătaţi cum ideile 
dumneavoastră ar putea folosi oamenilor pe care încercaţi să-i convingeti de ceva. Nu 
trebuie uitat că oamenii sunt de obicei preocupaţi de modul în care orice lucru - deci 
şi discursul dumneavoastră - le-ar putea folosi în vreun fel. Mai mult decât atât, 
Commarmond şi Exiga (2003) spun că pe lângă prezentarea acestor beneficii probabile, 
publicului trebuie să i se inducă şi încrederea că aceste beneficii sunt reale şi pot deveni 
palpabile, şi siguranţa că el (auditorul) va obţine aceste beneficii în situaţia în care 
urmează ideile prezentării. 


Vom folosi o adaptare proprie a structurii pe care Alex Mucchielli (2002), bazându-se 
pe modelul persuasiunii de tip religios, ne-o oferă; vom stabili astfel câteva condi- 
tii-exemplu esenţiale într-o prezentare persuasivă eficientă (figura 16): 

Figura 16. Prezentarea persuasivă (adaptare după schema lui A. Mucchielli 
referitoare la convertirea religioasă) 

Astfel, o prezentare persuasivă : (1) se poate cládi pe un context de tipul unui sentiment 
colectiv de eveniment special la care oamenii asistă rupti total de viaţa lor obişnuită 
(semnificaţia unui moment ,exceptional", când se pot petrece lucruri excepționale); (2) 
identificarea participanţilor şi a trăirilor acestora (cauza aflării audienței în acel loc si în 
acel moment) ; (3) implicarea şi prezentarea a ceea ce se va întâmpla (se spun fraze de 
tipul : „Voin face lucruri cu care dumneavoastră nu sunteţi obişnuiţi în mod curent”); (4) 
dezvăluirea a câtorva dintre obiectivele şi activităţile mai deosebite, apoi acordarea unei 
scurte pauze (auditoriul are astfel timp să discute, să comenteze şi să se automotiveze 
pentru a participa la o prezentare deosebită) ; (5) prezenţa „palpabilă” a unor elemente 
care vor justifica intervenţia prezentatorului (spre exemplu, cazul unui coleg mai mare al 
studenţilor sau al unui cursant din generaţiile trecute) etc. 


5.1.3. Proiectarea unei prezentări şi teoria haosului 


Să ne gândim la un exemplu din activitatea didactică : un profesor tânăr, perceput de elevii 
săi ca fiind foarte apropiat de ei, are o inspecţie la clasă. El îşi va gândi discursul într-o 
manieră саге va presupune o încheiere cu câteva întrebări adresate audienței sale (clasa de 
elevi). Planul lui este să pună aceste întrebări în special unui elev olimpic la materia sa, cu 
care se înţelege foarte bine şi de care este sigur că va răspunde excelent. Inspecţia soseşte, 
lecţia decurge fără incidente până în momentul final, când cadrul didactic pune întrebările 
numind elevul respectiv să răspundă. Însă, ca niciodată până acum, acesta nu oferă nici un 
răspuns, privind undeva în gol. Din cauza stresului provocat de prezenţa inspectorului, 
profesorul se impacientează şi devine nervos. Elevul izbucneşte brusc în lacrimi şi, fără 
alte comentarii, pleacă brusc afară. Profesorul este năucit, iar inspectorul este nemulţumit de 
prestaţia acestuia. Profesorul se întreabă : unde am greşit? Planul lecţiei fusese perfect! 

Acest exemplu este edificator pentru ceea ce cercetările moderne numesc teoria haosului 
în comunicare. Profesorul nu avea de unde să ştie că părinţii elevului respectiv avuseseră 
în seara precedentă un accident de maşină şi erau internaţi în spital. În această stare de 
lucruri, elevul nu numai cá nu învățase, dar îi era dificil şi să se concentreze la lecţie. Mai 
mult, clasa de elevi care îl percepea pe profesor foarte apropiat de ea va percepe negativ 
nervozitatea acestuia faţă de elevul în cauză, şi acest element va fi un motiv pentru 
distantarea afectivă faţă de cadrul didactic. Totuşi, putea face cadrul didactic ceva pentru 
ca acest element (care nu avea, în aparenţă, nici o legătură cu ora lui) să nu-i răstoarne 
dramatic obiectivele propuse ? 

Fenomenul comunicational oferă o seamă de avantaje şi ridică o mulţime de obiecţii in 
practică din partea noastră, a tuturor. Una dintre obiecțiile cele mai consistente se referă la 
faptul că o proiectare riguroasă a activităţii de comunicare răpeşte un volum însemnat de 
timp vorbitorului, este rigidă şi nu poate lua în calcul toate evenimentele pe care prezentarea 
respectivă le poate traversa. Se ridică, mai ales, obiectia conform căreia în timpul pre- 
zentării pot apărea efectiv anumite implicaţii ale unor evenimente imposibil de prevăzut, 
ceea ce face proiectul acestei prezentări, în cel mai fericit caz, inutil (atunci când vorbitorul 
renunţă efectiv la el, încercând să îşi adapteze mesajul noilor condiţii apărute) ori – atunci 
când vorbitorul se cramponează să continue activitatea în direcţia gândită în proiect, fără 
să ia în seamă schimbările din audienţă - proiectul prezentării devine un instrument nociv, 
care trimite direct spre conflicte şi eşecul activităţii de prezentare (atât cea informativă, cât 
şi cea persuasivă). Fără a nega justetea unor asemenea obiecţii, trebuie să remarcăm cá 
unghiul sub care este privită proiectarea prezentării astăzi este unul care favorizează o 

astfel de explicaţie negativă. Un alt punct de vedere, care-şi propune să depăşească aceste 
obiecţii şi să ofere un cadru de înlăturare a deficienţelor oferind totodată si justetea 
argumentelor legate de avantajele presupuse de proiectarea acţiunii de comunicare, este 
conţinut de ceea ce cercetările din ultimii ani au circumscris sub denumirea de teoria 
haosului. 

Teoria haosului explică cum factori cu o importanţă redusă în aparenţă (atunci când 
apar) pot să schimbe ulterior cursul acţiunii în întregul sistem în care au apărut. Cutright, 
citându-l pe E. Lorenz, numeşte efectul pe care îl are acţiunea haosului într-un sistem 
efectul fluture (Lorenz l-a introdus printr-o metaforă conform căreia o bătaie de aripă a 
unui fluture în Asia poate să schimbe cursul unei tornade în Texas). Explicarea importanţei 
covârşitoare a acestor factori, mici în aparenţă, rezidă în faptul că sistemele haotice sunt 
dependente de feedback ; feedback-ul arată cum efectul devine astfel o parte din cauză. 
Sistemele haotice demonstrează proprietatea de autosimilaritate, conform căreia întregul 
poate fi observat în fiecare dintre componentele sale luate separat. Mulțimea de interacțiuni 
(practic nelimitată) dintre atractori (cei care conţin valorile, elementele de identitate etc. 
ale unui sistem laolaltă) şi elementele de turbulenţă (schimbări ce au loc la nivel macro sau 
micro) fac ca patternul acelui sistem să fie greu predictibil pe termen scurt şi implică 
aproape o imposibilitate de predictie corectă pe termen lung. 

Conceptul de teorie a haosului include ca atribute : instabilitatea, diversitatea, dezechili- 
brul şi complexitatea. Cheia pentru a înţelege teoria haosului este denumită de autorii în 
domeniu (Jean Prinvale Swenk) „dinamică nonliniară” ; aceasta din urmă caută să înţeleagă 
sistemele care se schimbă în direcţii de care nu sunt responsabile modelele de tip liniar, 
cauză-efect. Teoria haosului conţine patru principii distincte : 


1) senzitivitatea la condiţiile iniţiale ; 
2) atractori necunoscuţi ; 

3) autosimilaritatea ; 

4) autoorganizarea. 


1) Senzitivitatea la condiţiile iniţiale este nonliniară, sistemul însuşi este influenţat 
(câteodată, într-o manieră semnificativă şi extinsă) de propriul feedback. Din cauza acestui 
feedback propriu, predictibilitatea este posibilă uneori doar la nivelul unui timp scurt. Ca 
rezultat al acestor factori, sistemul devine - în opinia cercetătorilor teoriei haosului - mai 
complex (deşi, în viziunea comună, în urma feedback-ului, sistemul devenea mai puţin 
complex, mai clar şi mai stabil) ; 

2) Principiul atractorilor necunoscuţi (bizari) indică faptul că există forţe (atractori) 
care menţin schimbările între anumite graniţe. Astfel, creşterea nonlineară nu este complet 
întâmplătoare, deoarece patternurile comportamentale apar în forme neregulate, dar simi- 
lare. R. Pool (Cutright, 2001, p. 38) efectuează o analogie - utilă pentru înţelegerea 
conceptului de atractor - cu „fulgul de zăpadă” : fiecare fulg de zăpadă este diferit de alti 
fulgi de zăpadă, dar toţi au în comun faptul că au cinci braţe. În această ordine de idei, 
înţelegem funcţionalitatea unei formulări aparent paradoxale aparţinând teoriei haosului — 
astfel, în haos, există un pattern ascuns al ordinii în interiorul dezordinii . T.G. Tetenbaum 
descrie haosul folosind un asemenea paradox : complex, nepredictibil, dar cu o dezordine 
ordonată (controlată) ; în această manieră de a gândi haosul, el poate suferi o descriere în 
sensul unei entităţi organizate ; 

3) Principiul autosimilarităţii denotă faptul că fiecare parte reflectă întregul şi fiecare 
parte din sistem trebuie să rămână consistentă cu ea însăşi şi cu toate celelalte părţi ale 
sistemului când acesta (sistemul) se schimbă. Mai precis, conform principiului de mai sus, 

în contextul dezorganizării produse de haos, există o organizare care rămâne autosimilară 
chiar dacă sistemul se schimbă ; 

4) Un alt factor care previne haosul să devină pandemoniu este reprezentat de principiul 
auloorganizării ; conform acestui principiu, autoorganizarea ajută sistemele să evolueze 
folosind zonele de turbulenţă drept factori de progres, adaptând aceste turbulente - D. 
Brady afirmă chiar cá, la urma urmei, turbulentele au făcut parte întotdeauna din ordinea 
naturală a lucrurilor - la propriile realităţi şi priorităţi. 


Marc Cutright (Cutright, 2001, pp. 61-64) a emis un decalog al propozitiiior care par 
să structureze planificarea strategică — supusă, aşa cum am văzut mai devreme, teoriei 
haosului ; dintre acestea le-am reţinut şi adaptat pe cele care au incidenţă directă şi asupra 
planificării prezentării unui discurs: 


1) Rezultatul/oupur-ul ideal în ceea ce priveşte planificarea nu este planul (produsul 
activităţii vorbitorului), ci planificarea însăşi. O astfel de sentinţă oferă o viziune care 
depăşeşte eroarea frecventă pe care o fac tinerii vorbitori atunci când consideră construcţia 
unui proiect al discursului propriu ca ducând la rigiditate conceptuală şi la imposi- 
bilitatea luării în calcul a factorilor întâmplători/neplanificaţi ; iată că, dacă proiectul 
discursului realizat este vulnerabil – pe drept cuvânt - în fata unei asemenea critici, nu 
el ar trebui să fie ţinta proiectării, ci activitatea de reflecţie la multitudinea de factori 
pe care vorbitorul trebuie să-i controleze şi cărora trebuie să le optimizeze influenţa ; 

2) Planificarea începe cu „distilarea” valorilor-cheie şi a scopurilor conţinutului de 
studiat ; aceste valori şi scopuri trebuie să conţină o anumită flexibilitate care să includă 
atractorii la care face referire teoria haosului. Atractorii trebuie să structureze cadrul de 
proiectare a prezentării în virtutea inevitabilitátii apariţiei zonelor de turbulenţă /factori 
aleatori, pe care nu i-am putut cuprinde în proiectul nostru, astfel încât prezentarea să 
poată include incidenţa acestora în sensul optimizării şi adaptării eficiente ; 

3) Un univers al informaţiei cât mai larg posibil trebuie să fie făcut accesibil pentru toti cei 
cupringi în activitatea de prezentare ; astfel, auditoriul trebuie să cunoască de Ја început 
tot ce aşteaptă vorbitorul respectiv de la el (acest lucru se poate face foarte simplu, prin 
enunţarea scopurilor prezentării de către vorbitor) ; 

4) Cutright afirmă că vorbitorii trebuie să ia în calcul faptul că disensiunea şi conflictul 
sunt sănătoase şi reale. Absența conflictului este reductionistá, iluzorie şi suspectă ; 
conform acestei propoziţii, haosul recunoaşte şi respectă puterea turbulenței, aceasta 
din urmă fiind esenţa creativităţii în sistemele haotice. Ideile necontestate sunt suspecte, 
iar puterea lor în fata inevitabilului curs al turbulentelor este foarte redusă (în proiectarea 
discursului ştim că putem întâlni mai multe forme de conflict: conflicte în cadrul 
materiei studiate – rezolvate prin problematizare -, conflicte între interesele auditoriului 
şi cele ale vorbitorului sau ale programei prezentării, conflicte între cursanţi – de natură 
să provoace o învăţare profundă şi o motivare pentru aceştia din urmă) ; 

5) Liniaritatea nu funcţionează în planificare ; vorbitorii trebuie să cunoască de la început 
faptul că, în proiectarea discursului, se vor întâlni rareori şi cu totul excepţional cu un 
determinism de tip cauză-efect. În acelaşi timp, influenţa unor factori - minori în 
aparenţă, aşa cum am văzut mai devreme - poate fi decisivă pentru achiziţionarea unor 
dimensiuni ale performanţelor, greu de conceput în absenţa acestora; 

6) Vorbitorul trebuie să ia în calcul şi un „buget de eşec” fizic şi psihic. Conform 
autorului, există forme alternative de viitor, şi nu toate acestea pot fi realizate cu 
maximum de succes - schimbarea aduce cu sine optimizare, dar nu şi asigurarea 

şanselor de reuşită ale soluţiei ; acest buget de eşec în proiectarea discursului presupune 
faptul că respectivul vorbitor va gândi direcţii de acţiune alternative, şi nu doar un 
singur mod de acţiune, oricât de performant ar putea părea acesta la prima vedere ; 
7) O planificare rapidă care nu ia în calcul înţelegerea condiţiilor de mediu, descoperirea 
atractorilor, crearea unei structuri flexibile şi adaptative are o mai mare probabilitate de 
eşec. Proiectul prezentării trebuie să ia în calcul toate schimbările apărute până în 
momentul conceperii sale ; o evoluţie rutinieră, care nu ţine seama de schimbările ce au 


icc ala tata Na 
putut influența respectivul auditoriu, riscă să nu producă rezultatele aşteptate. De 


aceea, economia făcută în lipsa planificării este doar aparentă; 

8) Multe dintre circumstanţele greutăţii de a prezice corect evoluţia auditoriului în fata 
unui mod sau altuia de acţiune a vorbitorului provin din dificultatea discernerii între 
factorii care - produşi de condiţiile de mediu - vor fi absorbiți de dinamica sistemului 
care posedă mai muită putere şi factorii – produşi de aceleaşi condiţii de mediu - care 
vor obţine o putere superioară acestei dinamici, departe de proporţia la care păreau 
nesemnificativi atunci când au apărut. Conform acestui principiu şi celui care, după 
Cutright, afirmă că viitorul este creaţie, nu predictie, se cuvine să subliniem cá, in 
proiectarea prezentării, vorbitorul trebuie să acţioneze extrem de atent şi creativ pentru 
a înţelege şi a controla eficient această dinamică pe care teoria haosului o evidenţiază. 


5.2. Ascultarea eficientă 


Dale Carnegie povesteşte că, odată, la un dineu oferit de un editor new-yorkez, a întâlnit 
un distins botanist. „Era prima oară când stăteam de vorbă cu un specialist în acest 
domeniu. L-am ascultat cu o stăruitoare atenţie în timp ce-mi vorbea de plantele grase, de 
haşiş, de climatul serei şi-mi dădea interesante detalii despre umilul cartof. Mai erau acolo 
poate o duzină de invitati, dar ignoram pe toată lumea, violând regulile politetii mai multe 
ceasuri pentru a-l asculta pe botanistul meu. S-a făcut miezul nopţii. Mi-am luat rămas-bun 
şi m-am retras. Atunci (am aflat-o mai târziu), savantul m-a elogiat faţă de gazdă, spunând 
că tovărăşia mea era foarte «stimulatoare» şi că sunt un minunat vorbitor. Un minunat 
vorbitor, eu, care nu spusesem nimic? (...) omul mă calificase drept un strălucit vorbitor, 
când în realitate nu fusesem decât un excelent ascultător, încurajându-l pe el să vorbească” 
(Carnegie, 1991, p. 65). 

Una dintre achiziţiile importante în ceea ce priveşte optica asupra rolurilor îndeplinite 
de parteneri în actul educational o reprezintă schimbarea de accent de pe transmitátorul 
informaţiei asupra receptorului acesteia. O astfel de direcţie de acţiune metodologică se 
sprijină şi pe noile concepţii asupra comunicării, care depăşesc modalităţile tradiţionale de 
explicitare a fenomenului prin diada emitátor-receptor ca factori de prim rang în comu- 
nicare, propunând focalizarea demersului ştiinţific asupra mesajului ca punct central care 
defineşte comunicarea. 

Considerăm, în acest sens, edificatoare explicaţia oferită de Denis McQuail (1999) in 
ceea ce priveşte mesajele, prin care autorul insistă asupra faptului că trebuie specificat că 
acestea pot să fie transmise fără să fie receptate sau pot să fie incorect receptate şi deco- 
dificate ; invers, anumite mesaje pot fi receptate fără ca acestea să fi fost transmise (ca 
atunci când, cercetând ambientul, elevul conferă sens scenelor, situaţiilor, experienţelor 
senzoriale dezordonate) sau fără ca mesajele să fi fost transmise conştient (feedback-ul pe 
care profesorul îl primeşte interpretând limbajul trupului elevilor ce poate sugera implicarea, 

atenţia şi concentrarea sau, dimpotrivă, semnale după care profesorul înţelege că trebuie 
să-şi adapteze scenariul didactic). Mai precis, există situaţii aparent paradoxale, când, spre 
exemplu, emițătorul poate să lipsească sau anumite caracteristici esenţiale ale acestuia pot 
să fie omise, situaţii în care avem de-a face totuşi cu un act comunicational. 

Acestei delimitări îi putem aduce însă o gamă întreagă de argumente care ne oferă o altă 
perspectivă, о perspectivă dinamică şi transformatoare asupra metodelor utilizate în 
activitatea educaţională: i 


1) Deşi comunicarea poate să existe, în anumite cazuri, şi în lipsa unuia dintre partenerii 
în actul comunicational, ascultarea nu se poate produce decât în prezenţa celor două 
componente ale comunicării, amintite mai sus, emiţător şi receptor. A rupe ascultarea 
de emiţător şi a o situa exclusiv în perimetrul receptării ne privează de o viziune 
instrumentală şi comprehensivă ; 

2) Ascultarea devine din ce în ce mai mult, în prezent, un element căruia abordările 
fenomenului comunicational nu mai pot doar să îi confere un loc în aria de interacţiune, 
ci, mai mult, care ne poate furniza perspective despre dimensiunea relaţiei şi a 
interacțiunii înseşi ; 

3) În al treilea rând, fără a avea pretenţia de a epuiza sfera argumentelor, putem sesiza şi 
faptul că ascultarea, concepută mult timp drept un procedeu al aproape tuturor metodelor 
- în special al celor expozitive -, este presupusă tot mai adesea ca fiind un element de 
analiză şi dezvoltare în sine, individualizându-se astfel ca o metodă aparte. În acest 
sens, putem propune - din punct de vedere strict didactic – depăşirea sintagmei de 
ascultare activă şi înlocuirea ei cu cea de ascultare interactivă. 


Raymond S. Ross şi Mark G. Ross (1986) dezvoltă un interesant model de analiză a 
ascultării (aproximativ aceleaşi etape le vom regăsi mai târziu în piramida SIER - Senzaţie, 
Interpretare, Evaluare, Reacţie – a lui Lyman К. Steil). În ceea се priveşte primul exemplu, 
se au în vedere un număr de premise care influenţează decisiv activitatea de ascultare : 


- anumite mesaje nu sunt niciodată auzite ; 

- alte mesaje ajung doar în zona interpretării (poate nu sunt niciodată înţelese în pro- 
funzime) ; 

- unele mesaje ne parvin simultan sau într-o succesiune foarte apropiată ; 

- unele mesaje pot să le distorsioneze pe celelalte ; 

- emoțiile cu care receptám un mesaj nuanteazá numărul de paşi în descifrarea acestuia ; 

- „paşii modelului Ross operează cam în acelaşi timp. 


Se cuvine, de asemenea, să ţinem cont de ceea ce Myers observa, şi anume că 
„participarea activă, verbalizată în discuţie produce mai multe schimbáti în atitudine decât 
ascultarea pasivă (...). Mintea oamenilor nu este o tablă nescrisă în care emițătorul poate 
să scrie ce vrea; ceea ce gândesc oamenii în răspunsul pe care îl oferă mesajului este 
crucial” (Myers, 1990, p. 290). Acest fenomen este pluriinfluentat, în sensul că acţiunea 
mai multor factori ca experienţa în ascultare, părerea despre emiţător, mediul în care are 
loc ascultarea, tipul de interacţiune etc. este aceea care oferă cadrul concret de ascultare. 

Încercând să alcătuiască o listă a categoriilor de analiză a comunicării verbale în clasă, 
Amidon (apud Schmuck, Schmuck, 1992, pp. 250-251) a dezvoltat Sistemul Categoriilor 
de Interacţiune Verbală (VICS - Verbal Interaction Category System), în cadrul căruia a 
sistematizat schimburile verbale care se petrec în clasă; sistemul este folositor, dacă este 
să-l integrăm în conceptul de ascultare interactivă, în sensul că ne oferă o bază de plecare, 

dar - în opinia noastră — se limitează la atât, neoferind dimensiunea procesuală, interactivă 
a comunicării : 


A. Profesorul iniţiază comunicarea : 
e oferă informaţii şi opinii; 
e oferă direcţii; 
e pune întrebări închise; 
e pune întrebări deschise. 


B. Răspunsul profesorului : 
e acceptă: 
- idei; 
- comportamente ; 
— sentimente ; 
e respinge: 
- idei; 
- comportamente ; 
- sentimente. 


C. Răspunsul elevului/studentului : 
e răspunde profesorului: 
- predictibil ; 
- nepredictibil ; 
e răspunde altcuiva. 


D. Elevul/studentul iniţiază comunicarea : 
e iniţiază comunicarea cu profesorul ; 
e iniţiază comunicarea cu alt elev/student. 


E. Altele: 
e tăcere; 
e confuzie. 


Pasul următor desemnează alcătuirea unei matrice care să conţină o interacţiune a 
categoriilor de mai sus ; spre exemplu : „Profesorul respinge ideile elevului/studentului” şi 
„elevul iniţiază o conversaţie cu profesorul”. Acest inventar poate fi extins (spre exemplu, 
se poate face desemnarea multiplelor roluri identificate în prima parte a lucrării noastre 
pentru iniţierea comunicării de către profesor şi se pot observa combinaţiile dintre acestea, 
fără a ne opri doar la cele patru identificate aici de Amidon). Dar să ne întoarcem la paşii 
pe care ni-i propune Ross în ascultare : 


» Pasul nr. 1: senzaţia. Este o rezultantă a mai multor analizatori (vizual, auditiv 
etc.). Din punctul de vedere urmărit de noi, sunt importante barierele care acţionează la 
nivelul acestei prime trepte : 


- diferitele tipuri de zgomote ; 

- defectele de recepţie (probleme la nivelul receptorului) ; 

— oboseala; 

- alte elemente din câmpul senzorial care distrag atenţia ; 

- defectele de transmisie (probleme la nivelul emitátorului) etc. 


» Pasul nr. 2: interpretarea. Presupune atribuirea unui înţeles la ceea ce am ascultat. 
Sunt şi bariere ale ascultării, influențate de barierele senzatiei : 

1) Când insistăm Că tema este banală ori superficială. Câteodată, o asemenea barieră 
2 


intervine în mod evident în relaţie cu obiectivele ре саге ni le-am propus în ascultare. 
Nu trebuie însă omis nici faptul că există momente când tocmai anumite deficienţe de 
înţelegere a unui mesaj prea complex pot să provoace paradoxul acestei bariere, o 
barierá-refugiu pentru unii elevi/studenţi pentru a-şi justifica lipsa de insistenţă în а 
clarifica unele teme din programa de studii ; 


2) Criticarea persoanei care transmite mesajul este de asemenea o barieră care funcţionează 


eficient în a face ineficientă ascultarea. Desigur, nu totdeauna cel care transmite un 
mesaj este ferit de diferite manierisme în limbaj, de anumite caracteristici care să nu îl 
favorizeze ; ceea ce omite însă un astfel de ascultător este faptul că important în 
comunicare este conţinutul mesajului transmis, şi nu forma acestuia sau persoana care 
îl transmite ; 


3) Când permitem stereotipurilor negative şi prejudecátilor să intervină. De altfel, se 


poate afirma că fiecare dintre noi judecăm prin prisma unei reţele complexe de credinţe 
şi prejudecăţi ; astfel, o barieră în calea unei ascultări eficiente este de a lăsa această 
reţea să intervină prematur şi să filtreze informaţiile primite (asupra filtrării ca proces 
comunicational ne-am oprit deja în primul capitol al acestei lucrări) ; 


4) O prematură reflecţie asupra celor auzite (înainte ca transmiţătorul să termine de 


„transmis mesajul său). A sări direct la concluzii înainte de a poseda toate informaţiile 
despre un fenomen este una dintre greşelile frecvente de ascultare ; în şcoală, un astfel 
de elev/student poate să aibă o influenţă negativă importantă (dacă persoana în cauză se 
exprimă public, îi va deruta pe colegii săi şi va perturba firul logic al mesajului transmis 
de cadrul didactic) ; 


5) Căutarea altor evenimente care captează atenţia ascultătorilor (câteodată, acest fenomen 


poate să fie unul obiectiv — spre exemplu, o fereastră deschisă de vânt distrage câteva 
momente de la ascultare) ; 


6) Când ascultătorii „dorm cu ochii deschişi” ; persoanele cuprinse în această categorie 


mimează atenţia, dar în fapt gândurile lor sunt în cu totul alt areal decât cel adus în 
discuţie de profesor. 


Un mod interesant de personalizare a acestor bariere în calea unei ascultări interactive, 


model asupra căruia ne vom opri, îl prezintă T.K. Gamble şi M. Gamble (1993, pp. 
150-151) ; o manieră asemănătoare o regăsim la Moore (1994, pp. 334-335), el referindu-se 
la ineficienta educaţională a unor tipuri de ascultare : 


Primul tip este similar cu numărul 6 la Ross. T.K. Gamble şi M. Gamble îl descriu 
astfel: „Pretinzând că ascultă, priveşte spre vorbitor, aprobă şi dezaprobă ceea се 
spune acesta”. Moore o numeşte activitate de pseudoascultare — un pseudoascultător 
priveşte vorbitorul în ochi, îşi înclină capul şi zâmbeşte aprobator, câteodată chiar 
poate pune întrebări; cu toate cá dă astfel aparenţa că ascultă, în realitate, de obicei, 
se gândeşte la alte lucruri ; 

Persoanele care aparţin celui de-al doilea tip pretind să fie ascultate, dar nu au niciodată 
timp să asculte la rândul lor; preocupate de ceea ce gândesc, ele vor monopoliza 
discuţia (atunci când în această categorie se vor înscrie şi unii dintre profesori, vor dori 
să fie ei cei care deţin monopolul verbalizării în majoritatea momentelor din clasă, fără 
a lăsa elevii/studentii să se exprime, iar când aceştia o fac, ei îi întrerup ; pericolul unei 
asemenea situaţii este acela că profesorii, în calitate de astfel de ascultători, deţin în 
mod real puterea legitimă despre care vorbeam în primul capitol şi astfel această 

situaţie frustrantă, demotivantă pentru cursanţi şi ineficientă pentru climatul şcolar ca 
atare este greu de echilibrat în mod absolut natural) ; 

e Tot o greşeală de ascultare s-ar putea considera şi urmărirea doar a portiunilor din 
discurs care îi interesează pe unii ascultători pentru interesele particulare pe care le au. 
Pentru astfel de receptori, orice altceva va spune vorbitorul va fi considerat irelevant, 
şi deci rejectat. Se cuvine totuşi să menţionăm că fiecare dintre noi avem din când în 
când practici de ascultare selectivă - spre ын cele care privesc anumite reclame 


la TV сат în ra anaaata a dănnătoara 
v, Caz in Care aceasta nu mai este dăunătoare) ; 


e Cel de-al patrulea tip ascultă doar pentru ca vorbitorul să facă o greşeală şi pentru a 
putea ataca discursul acestuia ; desigur că acest tip de ascultare pierde din vedere 
întregul şi, la fel ca punctul patru dintre cele identificate de Ross, poate avea o influenţă 
negativă asupra modului în care ceilalţi colegi aflaţi în sală percep informaţia, asupra 
climatului din colectivul şcolar/universitar respectiv, ca atare. Moore numeşte acest tip 
de ascultare ascultare atributivá ; persoanele care aparţin acestei categorii leagă direct 
importanţa mesajului de modul în care-l obţin de la emiţător (deşi, de cele mai multe 
ori, mesajul în sine este mult mai important decât modul în care este el transmis). 
Totuşi, considerăm că acest tip de ascultare poate fi selectiv utilizat şi astfel, prin 
nuanţare, ameliorat, prin folosirea sa într-o expunere cu oponent sau în anumite 
focus-group-uri. 


Moore introduce, pe lângă cele prezentate mai sus, încă două tipuri a căror prezenţă 
este evidentă în şcoală: 


- primul mod defineşte evitarea ascultării atunci când receptorul nu doreşte să abordeze 
problema respectivă sau nu doreşte să depună efort în a descifra ceea ce se intenţionează 
să fie spus (ca remediu, aceşti ascultători trebuie să practice ascultarea unor subiecte în 
care înţelegerea este dificilă) ; 

- ascultátorul defensiv este cea de-a doua categorie şi priveşte. elevul/studentul ce 
consideră exprimări inocente drept atacuri personale ; adolescenţii sunt cunoscuţi ca 
ascultători defensivi, luând comentariile făcute de părinţi sau de profesori drept astfel 
de atacuri. 


La rândul său, Ralph Nichols alcătuieşte un decalog al factorilor care conduc la o 
ascultare ineficientă. În demersul de faţă ne vom opri însă doar asupra unuia dintre aceştia, 
şi anume asupra a ceea ce Nichols identifică sub denumirea de „disturbatori emotionali" ; 
este vorba despre acele cuvinte care cauzează la unii ascultători reacţii emoţionale, şi astfel 
segmentează modul propriu de receptare, amploarea şi calitatea acesteia. Folosind o 
metaforă inspirată, el le mai numeşte şi cuvintele „steaguri roşii”, precizând că ele reduc 
eficienţa ascultării uneori chiar aproape de zero în momentul când apar în câmpul comu- 
nicării. De aceea este important să identificăm cuvintele şi frazele care tind să ne distragă 
emoţional. Ele sunt personale şi unice pentru fiecare ascultător în parte (Nichols a 
identificat la publicul american, mai des întâlnite drept „disturbatoare emoţional”, cuvin- 
tele: „SIDA”, „soacră”, „câştig”, „impozit” etc.). Utilizarea într-un exerciţiu didactic a 
acestora ar putea începe prin identificarea lor de către fiecare persoană în parte (prin 
simulări ale comunicării, monitorizate de persoana în cauză şi de un observator extern) ; 
într-o etapă ulterioară, propunem înregistrarea acestora sub forma unor liste şi ascultarea 
unor texte care să le conţină. Astfel, persoana în cauză va fi capabilă să-şi dezvolte o 
variantă proprie de optimizare a modului personal de ascultare în prezenţa lor. 

» Pasui nr. 3: comprehensiunea (înţelegerea). Presupune, pe lângă interpretare, şi o 
evaluare critică a ceea ce s-a ascultat; Ralph Nichols a descris o serie de factori care 
influenţează înţelegerea, dintre care menţionăm : 


> inteligenţa ; 

- mărimea vocabularului ascultátorului ; 

_ abilitatea de a face inferente ; 

— abilitatea de a structura un discurs; 

- capacitatea de a surprinde ideile principale ; 

- cunoaşterea tehnicilor care îmbunătăţesc concentrarea ; 

- interes real pentru subiectul discutat; 

- oboseala fizică sau psihică a ascultătorilor ; 

- eficiența vorbitorului ; 

- temperatura camerei si ventilatia ; 

- experienta în a asculta materiale dificile ; 

- curiozitatea fa(á de subiectele discutate ; 

- admiratia pentru vorbitor ; de altfel, prestigiul este un factor deosebit de important in 
ceea ce priveste eficienta comunicárii, dacá amintim numai experimentele lui Muzafer 
Sherif referitoare la conformarea la norma de grup (în Influența socială — texte alese, 
1996, p. 79). 


Aceşti factori (şi numărul lor poate fi sporit cu cei identificaţi de cadrul didactic) pot 
alcătui o listă pe care elevii să o completeze la începutul fiecărei secvenţe didactice mai 
importante, răspunsurile respective furnizându-i profesorului unii dintre parametrii optimi 
sub care să îşi desfăşoare demersul didactic. 

Studiile din literatura de specialitate au mai arătat o perspectivă pe care ne permitem să 
o incadrám la acest pas, şi anume tendința ascultátorului de a ignora în timpul comunicării 
informaţiile folositoare şi de a utiliza informaţiile adiacente, nefolositoare ; extrapolând un 
experiment al lui Henry Zukier (apud Myers, 1990, p. 117), să luăm, spre exemplu, 
cazurile a doi studenţi pe care trebuie să-i examinăm în timpul unei probe: despre unul 
dintre ei, studentul Ionescu, am aflat cá a petrecut zece ore în ziua precedentă învățând ; 
despre studentul Popescu ştim cá a petrecut, de asemenea, zece ore învățând; a stat mult 
după miezul nopţii, este căsătorit şi are un copil mic de care trebuie să aibă grijă etc. 
Tendinţa notării mai indulgente a ultimului este consemnată şi într-o eroare de evaluare; 
ceea ce vrem să subliniem însă este faptul că în orice mesaj apar elemente care definesc o 
redundanţă a lui. Aceste elemente sunt importante pentru conţinutul mesajului respectiv 
sau adiţionale, câteodată complet nepotrivite în interpretarea corectă a mesajului. Pentru a 
putea dezvolta mecanisme optime de directionare a ascultării eficiente la elevii/studentii 
noştri, trebuie să includem în cadrul exerciţiilor pe care le efectuám cu ei aşa-numitele 
„capcane”, mesaje саге să conţină astfel de elemente, premeditat inoperante în decriptarea 
corectă a mesajului, cursantii trebuind să le identifice şi să le evite în evaluarea mesajelor 
primite. 


» Pasul nr. 4: răspunsul. Răspunsul este important în funcţie de vectorul de ce 
persoana în cauză a efectuat activitatea de ascultare ? Aici trebuie spus că Ross nu dezvoltă 
suficient ideea; un demers mai analitic regăsim iarăşi la Gamble si Gamble care, atunci 
când încearcă să determine sfera deficienţelor de ascultare, ne propun o relaţie directă, 
cauzală între circumscrierea unor obiective de către receptor şi ascultare. Se precizează, de 
altfel, că, în lipsa acestui deziderat, oamenii ascultă fără a şti cu exactitate pentru ce fac 

acest lucru, ceea ce-i conduce la plictiseală şi iritare. Cercetările în domeniu demonstrează 
că eficacitatea ascultării creşte atunci când obiectivele sunt identificate şi specificate ; sunt 
propuse astfel patru tipuri de ascultare: 


- ascultăm ca să înţelegem; 

- ascultăm са să reținem ; 

- ascultăm ca să analizăm şi să evaluám conţinutul ; 

- ascultăm ca să dezvoltăm relaţii (ascultarea empatică). 


În ceea ce ne priveşte, la aceste patru tipuri identificate de T.K. Gamble şi M. Gamble 
vom mai adăuga: 


- ascultăm ca să ne facem o imagine despre emiţător (tot o acţiune de analiză şi evaluare, 
dar a formei, şi nu a conţinutului mesajului) ; 
- ascultăm pentru divertisment. 


Când ascultăm pentru a înţelege, ne focalizăm pe conceptele centrale ; astfel, căutăm 
să evidenţiem cuvintele-cheie şi frazele care ne ajută să sumarizám cu acuratețe conceptele 
care au fost identificate (cei doi autori dau exemplul dentistului care, atunci când tratează 
un dinte, nu este necesar să extragă toţi dinţii pentru a face acest lucru). Considerăm însă 
că într-o ascultare interactivă este util şi chiar necesar ca şi emițătorul să folosească aceste 
cuvinte şi fraze-cheie într-o modalitate care să-i permită receptorului nu doar să le identifice 
cu acuitate, ci şi să le folosească într-un mod pozitiv şi coerent; un asemenea demers îl va 
conduce spre modul în care emițătorul a dorit să prezinte respectivul conţinut. 

Mai precis, este necesar nu doar ca receptorul să reţină elemente-cheie importante, dar 
disparate, fără o legătură structurantă între ele, ci să-şi însuşească şi procedeul prin care 
transmiţătorul a pus în relaţie aceste elemente (care caracterizează în fapt amprenta 
personală, de interacţiune a ascultării). 

Când ascultăm pentru a reține informaţii, putem folosi una dintre cele trei tehnici pe 
care autorii ni le recomandă: repetarea, parafrazarea (folosirea propriilor noastre cuvinte) 
şi vizualizarea (trebuie remarcat însă faptul că ascultarea pentru reținerea informaţiilor 
presupune, în prealabil, ascultarea pentru a înţelege ; în caz contrar, reținerea este ingreu- 
nată de vastitatea informaţională propusă de emiţător, este mecanică şi neproductivă). 

Când ascultăm pentru a analiza şi evalua conţinutul, vom observa o problemă deosebit 
de interesantă : frecvent, se argumentează în mod circular (astfel, dacă vom cere argumente 
pentru o problemă unei persoane, aceasta are tendinţa de a expune un scurt şir de astfel de 
argumente după care va începe să le repete - în loc să încerce să le depăşească dezvoltând 
argumente caracterizate de abordarea unor modalităţi alternative de structurare a realităţii 
respective). Spre exemplu, dacă un student spune că metodele activ-participative sunt 
consumatoare de timp, la o întrebare ulterioară va spune că este aşa pentru că a aflat asta 
la ora de pedagogie. Dacă îl vom întreba de ce crede că pedagogia afirmă asta, el va 
răspunde conform argumentării circulare: „Deoarece metodele activ-participative sunt 
chiar consumatoare de timp! ". | 

Am insistat asupra acestui fenomen deoarece am observat că o astfel de argumentatie 
circulară este folosită deseori în activitatea curentă de către elevi şi studenţi; iată de ce 
considerăm că sunt deosebit de necesare dezvoltarea şi utilizarea unor exerciţii de extensie 
şi flexibilizare a modului de a înţelege şi explica realitatea (atât celor din jur, cât şi propriei 
persoane) încă din anii de şcoală. 

Remarcăm totodată că o persoană este mai îndemnată să argumenteze circular atunci 
când i se pare evident şi suficient raţionamentul propriu, iar poziţia aceasta este foarte 

apropiată de sistemul său de valori şi credinţe. Un ascultător eficient receptează informaţia 
dincolo de astfel de margini şi limite, mai precis nu doar ascultă ceea ce spune efectiv o 
rsoană, ci identifică şi motivațiile discursului acesteia. 
Ascultarea empatică presupune interrelationarea cu o persoană aflată în dificultate, in 
imposibilitatea de a rezolva corect şi eficient într-o unitate de timp dată (obiectivă sau 
subiectivă) o anumită problemă. Ascultarea empatică presupune trei etape în formulare : 


_ tentativa de a clarifica lucrurile (care invită la corecție de tipul „Dacă nu gresesc..") ; 
= repeiarea ideii de bază cu propriile cuvinte ; 
- controlarea şi parafrazarea sentimentelor celuilalt („Este corect...”). 

Desigur că acest tip de ascultare este întâlnit deseori sub forma sa proprie (de exemplu, 
atunci când ascultăm un prieten căruia i-a murit cineva drag), dar, în opinia noastră, un 
anume fel de ascultare empatică trebuie să se regăsească în toate tipurile de ascultare 
interactivă. Ea este una gen „oglindă”, în sensul că celălalt are răgazul de a împărtăşi (şi 
astfel de a părăsi pentru moment) etapa autoconflictuală şi de a o privi „din afară” prin 
intermediul persoanei care practică acest tip de ascultare (a se vedea şi tipurile de feedback 
nonevaluativ tratate în prima parte a lucrării). 

În ceea ce priveşte ascultarea pentru a ne face o imagine despre emiţător, considerăm 
că aceasta este implicată indirect, dar profund în toate celelalte tipuri de ascultare prezentate 
pănă acum ; într-adevăr, atunci când ascultăm pentru a obţine informaţii, spre exemplu, 
interesul cu care ascultăm este favorizat şi de modul în care judecăm că persoana în cauză 
deţine informaţii corecte, actuale şi importante pentru noi. Acest tip de ascultare este în 
strânsă legătură cu modalitatea prin care emițătorul prezintă conţinutul pe care vrea să îl 
wansmită (tocmai în acest sens, ascultarea pentru a ne face o imagine despre cel ce 
transmite mesa jul este deosebit de instabilă, în unele cazuri putând conduce destul de uşor 
la unele dintre greşelile în ascultare despre care am vorbit mai devreme). 

Când ascultăm pentru divertisment, încercăm, în calitate de receptori, să aflăm infor- 
matii care nu ne interesează prin valoarea lor de adevăr sau fals, ci care ne oferă confortul 
unei detensionări şi relaxări ; datorită acestui fapt, o anumită ascultare pentru divertisment 
o regăsim întotdeauna în ascultarea pentru a reţine informaţii (fără ca aceasta să fie 
manifestă, dar acţionând са o supapă motivationalá pentru restul ascultării). Pe de altă 
parte, trebuie remarcat faptul că ascultarea pentru divertisment este un element important 
în crearea unei cadru afectiv, propice unei comunicări interactive extinse la toate formele 
acesteia. 

De altfel, doar din raţiuni didactice, de reflecţie personală a cursanților, putem dezvolta 
separat cele şase tipuri de ascultare ; acestea, se întrepătrund, acţionând ca un tot şi influenţân- 
du-se permanent una pe cealaltă. 


În 1978, Friedman a făcut o interesantă distincţie între ceea ce el a numit ascultarea 
„uşoară” şi ascultarea „grea” în cadrul unui grup (apud Goodall Jr., 1990, p. 62). Dacă 
prima categorie se referă la urmărirea mesajului, depăşind tentatia de a formula un răspuns 
ori de a atribui un motiv acestui mesaj până când acest răspuns este aşteptat de ceilalţi (caz 
în care răspunsul se focalizează pe înţelesul pe care celălalt l-a dorit în discuţie), cea de-a 
doua se referă la maniera de a „sări la concluzii” ori de a formula soluţii în minte. Din 
păcate, în al doilea caz, aceste atribute interferează cu ascultarea vorbitorului (este vorba 
despre apariţia unui zgomot intern), existând posibilitatea pierderii adevăratului înţeles al 
mesajului. 

5.2.1. Ameliorarea ascultării şi metoda socratică 


Unii autori, printre care Robert Goyer şi Carl Weaver, sugerează căi specifice pentru 
lărgirea capacităţii de ascultare ; câteva dintre cele exprimate de acesta din urmă ni se par 
capabile de a genera o serie de exerciţii în activitatea didactică: 


1) reflectarea la mesajul vorbitorului şi asigurarea că toate cuvintele au acelaşi înţeles şi 
pentru receptor, şi pentru emiţător (se poate cere unor elevi/studenti să asculte acelaşi 
mesaj transmis de profesor şi apoi să încerce să il prezinte pe rând în fata clasei ; elevii/ 
studenţii ceilalţi vor trebui să observe diferenţele de înţelegere între vorbitorii ulteriori) ; 

2) ghicirea scopului vorbitorului (vom împărţi colectivul de elevi/studenti în mai multe 
grupuri şi vom cere fiecărui grup să compună un mesaj; apoi, în plen, grupurile vor 
prezenta mesajul lor - fiecare membru al respectivului grup îndeplinind roluri speci- 
fice -, celelalte grupuri trebuind să determine scopul transmiterii mesajului) ; 

3) sporirea calităţii ascultării (obiceiurilor de ascultare) prin analiza erorilor de ascultare 
etc. (aici, ca exerciţiu, propunem aducerea la cunoştinţa unui număr de persoane din 
sală a erorilor de ascultare, după care le vom cere să mimeze în timpul ascultării unui 
mesaj câte una dintreacestea ; ceilalţi elevi/studenti vor primi în acel moment o listă cu 
erorile în ascultare si vor trebui - mai întâi individual, apoi într-un microgrup - să 
precizeze în dreptul fiecărei erori numele colegului care o interpretează). 


Am încercat să sugerăm aici câteva exerciţii directe şi utile în activitatea cadrului 
didactic atunci când se încearcă dezvoltarea caracteristicilor unei ascultări active la elevi/ 
studenţi ; desigur că ele reprezintă doar un început în dezvoltarea pentru fiecare cadru 
didactic de la catedră sau student viitor cadru didactic a unui program personalizat şi 
eficient de dobândire a unei ascultări interactive la receptori (indiferent de statusurile şi 
rolurile pe care aceştia le îndeplinesc). În orice caz, considerăm că potenţarea acestor 
aspecte în teoria şi practica metodelor de interacţiune educaţională reprezintă o achiziţie 
însemnată pentru activitatea didactică. 


Tabelul 8. Elemente centrale în ascultarea eficientă (adaptare după Sperry) 


Chei pentru ascultarea Ascultátorul ineficient Ascultătorul eficient 
eficientă 


Vede oportunităţile, se 
Selectează subiectele aride. 

















întreabă ce este interesant 
A pentru el în acel subiect. 


Judecă conţinutul, nu modul | Consideră prezentarea foarte | Judecă conţinutul, nu ţine 
de prezentare. slabă. seama de erorile de prezentare. 
Ascultarea ideilor. Ascultă faptele. Ascultă temele centrale. 
Flexibilitatea. Notează tot, folosind un Notează puţin dezvoltat în 4-5 | 
singur sistem. sisteme. 
. р ; ` Evită distragerile, ştie cum să | 
Rezistenţa la distrageri. Este uşor de distras. 
m Reactioneazá emotional la Interpreteazá cuvintele „colo- 
кылы JEEP erem] 


Iatá de ce am amintit aici ,cheile" pentru ascultarea eficientá pe care Sperry (apud 
Ross, 1986, p. 104) le prezintá in tabelul 8, chei focalizate asupra dihotomiei ascultátor 
eficient-ascultátor ineficient. 


Găseşte câmpul de interese. 















| 

De mare importanţă pentru educatori este ideea că ascultarea interactivă este definită de 
flexibilitate şi eficienţa ei este direct proporţională şi consonantă cu toţi ceilalţi factori : 
relaţia dintre comunicatori, câmpul comunicării, personalitatea fiecăruia dintre aceştia etc. 
Lundy (apud Witkin, Altschuld, 1995, p. 157) a menţionat mai multe niveluri de ascultare, 
precizând cá acestea se înscriu pe un continuum, de la completa neatentie la atenţia 
maximă ; dintre acestea remarcăm următoarele : 


-  ascultătorul este prezent fizic, dar nu si mental; 

- aude vorbitorul, dar face altceva în acelaşi timp; 

- întrerupe vorbitorul frecvent şi în mod prematur ; 

- permite vorbitorului să-şi încheie emisia, dar, între timp, îşi intensifică gândirea pentru 
a răspunde sau a contraargumenta ; 

- permite vorbitorului să-şi încheie emisia şi apoi stabileşte, sumarizează ceea ce a auzit ; 


numai după aceea se exprimă. 


Astfel, modul în care ascultarea poate atinge valori optime reprezintă conjugarea de 
către cadrul didactic a acestei scale, a acestui continuum cu situaţia concretă şi contextul 
învăţării pentru cursantii săi, în sensul trecerii progresive de la o etapă la alta (deoarece 
scala respectivă se poate nuanţa în funcţie de necesităţile, dar şi de posibilităţile activităţii 
instructiv-educative). DeVito (1988, p. 161) precizează trei tehnici simple pentru a obţine 
о învăţare mai puternică în procesul de ascultare: parafrazarea gândurilor vorbitorului, 
exprimarea înţelegerii pentru sentimentele acestuia şi adresarea întrebărilor ; în ceea ce 
priveşte cea de-a treia tehnică, respectiv cea referitoare la dimensiunea întrebărilor, aceasta 
reprezintă obiectul de studiu principal pentru metoda socratică. 

O tehnică utilă, în directă consonantá cu posibilităţile de îmbunătăţire a ascultării 
interactive, o reprezintă focalizarea direcţiei de acţiune asupra emiţătorului (fie el cadrul 
didactic, într-o structurare a relationárilor profesor-elev, fie unul dintre elevii/studentii 
membri ai unui microgrup de discuţie – relationári de tip elev-elev). Într-adevăr, ascultarea 
interactivă se defineşte în relaţia receptorului cu un anume emiţător şi tip de mesaj. De 
aceea, propunem ca modalitate eficientă de optimizare a metodei ascultării interactive 
utilizarea, spre exemplu, a anumitor segmente din metoda socratică. În sens originar, 
aceasta reprezintă, în fapt, un grup de metode centrate pe relaţia profesor-elev; Ioan 
Cerghit vorbeşte despre metodele interogative (conversative sau dialogate), dintre care cea 
mai importantă este conversaţia euristică. „Specificul acesteia rezultă din faptul că, atunci 
când recurge la această tehnică interogativă, profesorul instruieşte nu prin a transmite sau 
a prezenta noi cunoştinţe, ci efectuând o activitate comună de gândire cu elevii săi, pe care 
îi determină la un efort personal de căutare, de investigaţie întreprinsă în sfera informaţiilor 
existente deja în mintea lor şi de descoperire, pe baza valorificării propriei experienţe de 
cunoaştere, a unor noi adevăruri, a unor noi generalizări (...). Întregul mecanism al 
desfăşurării acestui tip de conversaţie se întemeiază pe o succesiune de întrebări puse de 
profesor cu abilitate, în alternanță cu răspunsurile elevilor, care conduc, până la urmă, la 
realizarea unui nou salt pe calea cunoaşterii” (Cerghit, 1997, pp. 115-116). Astfel, avem un 
prim sens al metodei socratice, folosirea unei secvenţe de întrebări şi a interacțiunii pentru 
a proiecta strângerea de informaţii de la elevi/studenti; cei mai multi profesori folo- 
sesc metoda socratică pentru a dezvolta conţinutul informaţional presupus de materia în 
cauză. 

În opinia lui Kenneth Moore, implicând în general cadrele didactice în punerea de 
întrebări şi, în acelaşi sens, conducând elevii în contradicții logice, metoda socratică se 
distinge prin patru mari etape, şi anume: 

- „mai întâi este pusă o largă, deschis-închisă întrebare la care cei mai multi elevi/ 
studenţi pot să răspundă; 

- o a doua secvenţă de întrebare începe să îngusteze şirul răspunsurilor şi focalizează 
gândirea cursanților în cadrul strategiei de chestionare ; 

– reactualizarea prelegerilor şi/sau afirmațiilor se intrepátrunde cu întrebările, ţinând 
cont de punctele de interes major; 

- о întrebare finală, conclusivă, aduce cursantii la punctele de încheiere dorite” (Moore, 
1994, p. 191). 


Desigur că preluăm concluzia la care ajunge autoarea, împărtăşind convingerile acesteia 
în ceea ce priveşte metoda socratică ; astfel, în clasă, profesorul nu poate decât cu dificultate 
să utilizeze o astfel de metodă în sens originar (de relationare faţă în faţă, individualizatá 
între cadrul didactic şi cursant), el fiind mai degrabă condiţionat să treacă de la un elev la 
altul, punând întrebările într-un mod alternativ, în scopul de a cuprinde întreaga clasă. 
Totuşi, această metodă îşi dovedeşte eficienţa atunci când vorbim de sisteme de lucru în 
grupuri mici sau tutoriale. Importanţa redirectionárii atenţiei la modul în care formulăm 
întrebarea, în calitatea noastră de cadre didactice, este una dintre rezultantele utilizării unei 
astfel de metode. În acest mod, printre tipurile de întrebări întâlnim câteva cu impact major 
asupra dezvoltării educaţionale : 


e Întrebările focalizate sunt utilizate pentru a directiona atenţia cursanților; ele pot 
determina ceea ce a fost învăţat de elevi/studenti, pot motiva şi trezi interesul acestora ; 

e Întrebările motivante sunt acelea care ajută elevii/studentii să dea soluţia corectă, chiar 
dacă au eşuat în încercarea de a răspunde la întrebarea profesorului ; astfel, de cele mai 
multe ori, acesta din urmă este tentat să răspundă el însuşi la întrebarea respectivă sau 
să ceară altor cursanţi să o facă, ceea ce este demotivant pentru cel care nu a putut să 
răspundă. Întrebările motivante utilizează termeni aluzivi şi concepte-cheie pentru a 
asista elevii/studentii în corectarea răspunsurilor initial nesatisfăcătoare. Răspunsul 
astfel obţinut oferă o puternică sursă motivatoare pentru activitatea viitoare a cursantului 
în cauză ; 

o Întrebările de sondaj sunt cele care tintesc să corecteze, să îmbunătăţească ori să 
extindă răspunsul iniţial al elevului/studentului. Ele pot fi folosite pentru a corecta 
răspunsul dat, obţine clarificări, pentru dezvoltarea conştiinţei critice sau pentru a refo- 
caliza răspunsul respectiv. 


Pentru creşterea calităţii răspunsurilor pe care le primim de la cursanţi putem folosi 
patru tehnici importante de chestionare (Moore, 1994, pp. 186-189): 


- redirectionarea este prima dintre acestea, urmărind direct creşterea participării cursanți- 
lor ; ea intenţionează atragerea elevilor/studentilor în discuţie, cerându-li-se să răspundă 
la întrebare în lumina răspunsului oferit anterior de alţii; profesorul nu corectează 
răspunsul elevului (în mod normal, se bazează pe întrebări de opinie ale căror răspunsuri 
nu se încadrează direct în valoarea de adevăr sau fals), multumindu-se să redirec(ioneze 
atenţia pe următorul elev ; 

- timpul de aşteptare pentru ca elevul/studentul să aibă posibilitatea efectivă de a răspunde 
la întrebarea care i-a fost adresată este un alt element deosebit de important în procesul 
de chestionare. Trebuie spus că, în situaţii practice, profesorul are tendinţa de a cere 
cursanților să răspundă „pe loc”, în sensul că timpul de reflecţie la care făceam referire 
mai devreme tinde să fie suprimat sau, în orice caz, este foarte mic. În astfel de cazuri, 
elevul/studentul este îndemnat să memoreze mecanic conţinutul respectiv pentru a 

putea răspunde fără să se gândească în prealabil, este îndepărtat de posibilitatea de a 
face comentarii şi de a lua în consideraţie posibilele comentarii ale celorlalţi colegi ; 

- timpul de oprire este necesar atunci când prezentăm elevilor/studentilor un material mai 
complex ; în acest sens, nici o întrebare nu este pusă, nici un comentariu de la cursanţi nu 
este cerut. Acest timp de oprire ne oferă posibilitatea să primim feedback de la elevi/ 
studenti şi să redirecţionăm eventualele greutăţi în înţelegerea materialului prezentat de 
aceştia ; 

- întărirea reprezintă modul în care reacţionează profesorul după ce a pus o întrebare şi 
a primit răspunsul elevului ; întărirea are efecte pozitive şi motivante pentru elevi atunci 
când folosirea ei este ponderată de identificarea unui optim de către cadrul didactic. 


Putem uşor să observăm că folosirea anumitor elemente care aparţin, în mod curent, 
practicii metodei socratice de către profesor tinde să sporească dimensiunea pozitivă a 
răspunsului primit de la elevi/studenti ; este evident acum considerentul în urma căruia am 
introdus metoda socratică drept un procedeu în cadrul metodei ascultării interactive. Mai 
mult, putem extinde sfera eficienţei unor astfel de structuri comunicative în sensul explicării 
acesteia elevilor/studenţilor şi dezvoltării împreună cu ei a unui sistem coerent şi adaptat 
posibilităţilor proprii de utilizare a structurilor respective chiar de către cursanţi, în 
activitatea de microgrup ; o tehnică aparte a metodei socratice (denumită seminarul socratic) — 
pe care o vom discuta în cadrul metodei acvariului (fishbowl) - va extinde, în acest sens, 
aria de semnificaţie pedagogică a metodei. 


Rezumat 





1. Prezentarea eficientă presupune următorii paşi : pregătirea (selectarea ariei în care se 
va înscrie subiectul, efectuarea unei distincţii la nivelul scopului prezentării, analiza 
propriei persoane si a audienței, investigarea ocaziei şi a contextului), identificarea 
materialelor-suport, proiectarea prezentării (pe palierul introducere, conţinut, con- 
cluzii) şi prezentarea propriu-zisă (folosind metoda improvizaţiei, manuscrisului, 
memorizării sau a prezentării orale). 

Prezentarea informativă este frecventă în experienţa de comunicare a fiecăruia dintre 
noi; ea presupune informarea publicului (cu ajutorul folosirii explicatiei, descrierii, 
definiţiilor). 

Prezentarea persuasivă are ca scop modificarea credințelor, sentimentelor şi acţiunilor 
unei audienţe. 

Teoria haosului în proiectarea unei prezentări explică cum factori cu o importanţă redusă 
în aparenţă (atunci când apar) pot ulterior să schimbe cursul acţiunii în întregul sistem 
în care au apărut. Cutright, citându-l pe E. Lorenz, numeşte efectul pe care îl are acţiunea 
haosului într-un sistem efectul fluture (având la bază o metaforă conform căreia o 
bătaie de aripă a unui fluture în Asia poate să schimbe cursul unei tornade în Texas). 
Ascultarea eficientă se fundamentează pe deplasarea accentului în comunicare de la 
emiţător spre receptor si relatie/interactiune. Putem urmări procesul de ascultare pe 
intervalul a patru paşi: senzaţia (rezultatul mai multor analizatori — vizual, auditiv etc.), 
interpretarea (persoanele atribuie un înţeles la ceea ce au ascultat), comprehensiunea 
(sau înţelegerea — dezvoltă, pe lângă interpretare, si o evaluare critică) şi răspunsul 
(stabileşte rezultatul procesului de ascuitare în funcţie de scopul acesteia). Se pot 
caracteriza mai multe tipuri de ascultare : pentru a înţelege, pentru a retine, pentru a 
analiza şi evalua critic conţinutul, ascultarea empatică etc. În ascultare este importantă 
acţiunea emitátorului de dirijare prin tehnica punerii întrebărilor ; o importantă astfel 
de tehnică este metoda socratică. 

Exerciţii şi teme de reflecţie 


1. La prezentarea eficientă putem cere cursanților să se gândească fiecare timp de 10-15 mi- 
nute la o prezentare pe care ar dori să o facă în fata colegilor lui (despre orice temă pe care 
doreşte să o abordeze). De fiecare dată când cineva prezintă, toţi ceilalţi cursanţi vor urmări 
prezentarea punctând-o conform unor indicatori cum ar fi: dacă tema este bine aleasă în 


raport cu prezentatorul sau cu audiența, dacă prezentarea este coerentă, se încadrează în 
timp şi este distribuită nronortionat ne cele trei părţi: introducere, conținut, încheiere, 
dacă prezentatorul foloseşte adecvat formele de comunicare verbală şi nonverbală etc.). 

2. Un alt exerciţiu constă în pregătirea unui număr de patru-cinci prezentatori pe diferite 
teme, o parte dintre aceştia abordând discursul informativ, iar ceilalţi, pe cel persuasiv. 
După ce prezentările au avut loc, cursanţii vor trebui să identifice cu acuratețe în ce tip s-a 
încadrat fiecare prezentare (informativ sau persuasiv). Se va dezbate modul în care i-a 
afectat/impresionat fiecare tip de discurs. Se poate supune dezbaterii dacă discursul 
persuasiv este etic (dacă încercăm să convingem printr-un discurs un grup de fumători să 
nu mai fumeze, acest lucru este etic sau încălcăm dreptul la opţiune proprie ?). 

3. La ascultarea eficientă se poate alege un număr de cursanţi care trebuie să-şi pregătească 
un discurs într-o sală alăturată. În acest timp, formatorul împreună cu cursantii rămaşi vor 
distribui greşelile în ascultare pe care un număr dintre aceştia vor trebui să le mimeze în 
timpul fiecărui discurs al colegilor lor. Când această activitate s-a încheiat, cei care s-au 
pregătit pentru a prezenta un subiect vor fi chemaţi, pe rând, să facă acest lucru, iar 
colectivul va trebui să urmărească dacă fiecare dintre ei reuşeşte să identifice corect 
greşelile de ascultare din sală şi dacă răspunde în mod adecvat la acestea, găsind strategii 
prin care să le combată eficient. 


Scenariu : Prezentarea ineficientă 


DI Ştefănescu este un tânăr cercetător în domeniul istoriei ; el a fost invitat să susţină o conferinţă 
în fata profesorilor de istorie dintr-un sector al Capitalei. Fiind prima conferinţă pe care o sustine, 
dl Ştefănescu a primit propunerea cu un sentiment de încântare, dar şi cu emoție. Deşi subiectul 
îi era familiar, el a petrecut mult timp în bibliotecă şi consultând Internetul, strângând ceea ce i se 
părea lui un material relevant pentru tema în cauză. A strâns astfel, un volum impresionant de 
notițe, însemnări care i-au luat trei zile pentru a le organiza. Totuşi, dl Ştefănescu a fost mulţumit 
de demersul său deoarece era convins - dată fiind mulţimea informaţiilor - că va putea sustine o 
conferinţă interesantă, cu multe lucruri noi pentru auditoriul său. 

În dimineaţa conferinţei însă, emoţiile au crescut foarte mult (deşi evenimentul începea la ora 
10.00, el s-a trezit la ora 5.00 pentru a mai trece o dată în revistă întregul discurs, lucru care a 
necesitat trei ore şi jumătate). Dl Ştefănescu este, de obicei, adeptul unei vestimentatii sport si 
astfel, doar în dimineaţa aceea a realizat că nu are nici un costum pe care să-l folosească cu această 
ocazie. A ales cea mai „serioasă” combinaţie vestimentară pe care i-o putea oferi propria garderobă 
şi s-a dus la conferinţă. Pe drum, traficul a fost aglomerat, astfel încât, cu toate că s-a agitat foarte 
mult, nu a putut ajunge decât la cinci minute după ora 10.00. Roşu la faţă din cauza alergárii şi cu 
răsuflarea tăiată el s-a urcat la tribuna de la care trebuia să-şi ţină discursul. A început prin a 
declara publicului că este la primul său discurs şi că îl roagă să fie îngăduitor cu el. Privind în sală 
a observat că unele persoane aveau mici zâmbete, dar altele păreau nerăbdătoare, aşa că s-a grăbit 
să-şi înceapă discursul. A observat abia acum că întinderea materialului îl obliga la o acţiune de 
citire după manuscris (neavând o schemă sau altceva care să-i canalizeze prezentarea îi era foarte 
greu să se desprindă de text, atunci când a încercat să o facă s-a încurcat şi astfel s-a resemnat să 
citească). A încercat să ridice de două-trei ori privirea spre sală, dar acest fapt i-a creat o anumită 
nesiguranţă şi atunci a preferat să nu mai privească spre audienţă. Trecuse o oră şi jumătate (din 

cele două alocate conferinţei) şi a remarcat îngrijorat că nu reuşise să parcurgă nici o treime din 
material. Atunci a încercat să „sară” anumite pasaje pentru a merge mai repede, dar a observat că, 
în acest mod, ceea ce prezenta tindea să nu mai aibă nici o coerenţă. A revenit la citirea rând cu 
rând a celor scrise, dar a iutit ritinul. 

La un moment dat, cineva din sală l-a întrerupt pentru a încerca să formuleze o întrebare ; 
îngrozit de faptul cá nu mai erau decât 5 minute din timpul alocat conferinţei, dl Ştefănescu l-a 
rugat să poarte această conversaţie după încheierea prezentării (a remarcat însă că respectiva 
persoană nu s-a arătat prea mulţumită de reacţia sa). Timpul afectat conferinţei s-a scurs înainte 
ca e! să termine tot ce avca de spus. A depăşii chiar acest timp, dar a observat că sala devenea din 
ce în ce mai nerăbdătoare aşa că s-a oprit acolo unde era, a chestionat publicul dacă are întrebări 
(nu a primit nici o întrebare) după care a părăsit tribuna (1-а căutat cu privirea pe cel care pusese 
acea întrebare în timpul conferinţei, dar acesta nu s-a mai arătat pentru a cere lămuririle respective). 





Întrebări 


1. Care au fost toate greşelile pe care dl Ştefănescu le-a făcut? Consultând capitolul despre 
prezentarea eficientă, ce alte greşeli putea să facă oratorul şi nu a făcut? 
2. Dacă ati fi un consilier pe probleme de comunicare ce sfaturi i-ati oferi dlui Ştefănescu ? 





Capitoiui 6 


Conflictul - dimensiune esenţială 
a comunicării 


6.1. Conflictul. Perspective de analiză 


Comunicarea este un proces cu care ne confruntăm în fiecare zi, dar conflictul este şi el un 
„ingredient” cotidian al experienţei noastre de viaţă. Unii oameni par să ştie doar să 
provoace conflicte, alţii le şi rezolvă. Se cuvine însă să observăm că, aşa cum se exprimă 
unii autori (Rubin, Pruitt, Kim, 1994), folosind o metaforă foarte inspirată atunci când 
conflictul devine foarte intens (ceea ce se numeşte escaladarea conflictului), acesta arde 
precum un foc toate bunele intenţii ale partenerilor în comunicare ; astfel, în mitologia 
greacă, la intrarea în Infern stă Cerber, un câine cu trei capete, cu o coadă mare cu spini 
care permite sufletelor să intre cu uşurinţă, dar, o dată trecute de coada lui Cerber, acestea 
nu se mai pot întoarce (aceleaşi proprietăţi le regăsim la capcanele utilizate pentru prinderea 
animalelor - ele permit animalului să intre, dar fac imposibilă ieşirea). Similar, în conflict 
se intră cu uşurinţă, dar ieşirea este mult mai dificilă. 

O altă imagine, la fel de plastică, este să ne închipuim conflictul făcând apel la teoria 
bulgărelui de zăpadă. Similar cu un bulgăre care se rostogoleşte la vale, capătă viteză şi 
creşte în dimensiune (devenind, astfel, mai greu de oprit), în conflict se intră uşor şi foarte 
repede se ajunge la un conflict foarte puternic; desigur, mult mai greu este să refaci 
relaţiile de comunicare rupte de creşterea conflictului. 

Analiza noastră va aduce de mai multe ori în atenţia cititorului conflictul educaţional. 
Această alegere are mai multe argumente dintre care două ni se par cele mai semnificative : 
(1) conflictul care a debutat în mediul educaţional este unul mai uşor de analizat obser- 
vându-se mai clar atributele principale ale acestuia ; şi (2) analiza pe care o efectuăm 
asupra conflictelor educaţionale poate fi lesne extrapolată asupra tuturor celorlalte conflicte, 
indiferent de mediul de evoluţie al acestora. 

Într-adevăr, elevul vine astăzi la şcoală cu o bază informaţională mult mai variată şi mai 
nuanţată decât în trecut; totodată, viziunea sistemică, integratoare asupra fenomenelor 
studiate în cadrul disciplinelor şcolare recomandă posibilitatea existenţei a mult mai multe 
aspecte posibile ale unuia şi aceluiaşi proces, aspecte care sunt în multe cazuri contra- 
dictorii. În acelaşi timp, merită precizată şi viziunea interdisciplinară prin care un fenomen 
înţeles şi explicat de materii şcolare diferite poate conclude spre contradicții (explica- 
{Ше corecte în cadrul unei discipline pot fi considerate greşite în câmpul epistemologic 
al alteia). 

Un alt fapt important пе arată “că oamenii, în genere, sunt din ce în ce mai puţin 
pregătiţi pentru a face faţă avalanşei demografice a ultimilor ani, fenomen care conduce la 
intrarea în contact – pe parcursul vieţii - cu mult mai multe persoane în vederea realizării 


CONFLICTUL - DIMENSIUNE ESENȚIALĂ A COMUNICĂRII 155 


diferitelor activităţi ; o sursă importantă de accentuare a acestor nevoi de a dezvolta 
strategii de comunicare eficiente şi de rezolvare pozitivă a conflictelor o reprezintă 
provocările lansate de mass-media, care, pe de o parte, privesc diminuarea posibilităţilor 
"de socializare a persoanei şi, pe de alta (cum este exemplul furnizat de reţeaua Internet), îi 
lărgesc acesteia opţiunea contactului cu semeni situaţi la mari distante geografice şi cu 
experienţe de viaţă complet diferite de a sa. 

Iată de ce vom sesiza, încă din această introducere, că în fapt conflictul este inevitabil ; 
mai mult, nu numai cá nu putem să-l ocolim, dar în cele mai multe cazuri, potentat si 
controlat, acesta se află în postura de a îmbunătăţi simţitor implicarea cursanților, motivaţia 
pentru învăţare şi – în ultimă instanţă — eficienţa învăţării şi activităţii propriu-zise. 

Totuşi, se cuvine să nu tragem prematur o concluzie într-o asemenea măsură categorică. 
De aceea, o întrebare care ne va traversa întregul demers va privi următoarea problemă : 
este conflictul un element autentic şi inerent în comunicare ori avem de-a face cu o 
structură mai mult sau mai puţin artificială? Cu alte cuvinte, putem vorbi despre o 
comunicare eficientă lipsită total de aspecte conflictuale ? 

Răspunsul la această întrebare considerăm că încă necesită construcţii şi elaborări 
ulterioare. Desigur că tendinţa firească este aceea spre o comunicare care să nu fie limitată 
de apariţia conflictelor (care de ceie mai multe ori introduc în structura comunicării ceea 
ce vom numi aici reziduuri de comunicare). 

“În acelaşi timp însă, considerăm că o comunicare lipsită în totalitate de potentialititile 
conflictului este neautentică, deci nu îndeplineşte atributele aşteptate, cele ale eficienţei. 

Cum am putea rezolva practic această dilemă? Un posibil răspuns ar fi jalonat de 
următoarele direcţii : 


- necesitatea cunoaşterii caracteristicilor conflictelor ; 

- dezvoltarea unor legături, unor relaţii între conflicte şi aspectele definitorii ale comu- 
nicării printr-un management al conflictelor care să conţină elemente polare, în acelaşi 
timp de stimulare şi de stingere a acestora. 


Referitor la necesitatea stimulării conflictului, acest aspect pare încă pentru multă lume 
un paradox. De multe ori am fost întrebat: de ce strategii de provocare a conflictului ? 
Pentru a oferi doar o motivaţie (cea mai puternică, de altfel, dintre multiplele posibile), să 
ne gândim la faptul că managerii, spre exemplu, au astfel ocazia să-şi obişnuiască echipa 
cu anumite conflicte pe care le pot controla şi astfel să dezvolte la aceasta strategii de lucru 
în cazul apariţiei unor conflicte neproductive pentru activitatea sa. 

Dacă este să vorbim despre influenţa pozitivă a conflictelor, ne referim cu siguranţă la 
o îmbinare între cele trei fenomene ; aceasta nu doar în sensul că rezolvării conflictului îi 
urmează evidenţierea unor achiziţii şi echilibrări superioare celor care funcționau înainte 
de declanşarea acestuia, dar chiar provocarea conflictului ca atare trebuie să conţină 
direcţiile de dezvoltare a acestor rezolvări ale conflictului. 

Astfel, vom observa cá natura achiziţiilor (cognitive, afectiv-motivationale, comporta- 
mentale etc.) se construieşte în rezolvarea de conflict şi cá, în ceea ce priveşte cazul în 
speţă, tocmai aceste achiziţii conduc la stingerea sa. Această perspectivă poate părea la o 
primă vedere paradoxală, deoarece necesitatea unui astfel de progres impune conflictul 
drept un element destabilizator pentru relaţia de comunicare respectivă, dar stingerea 
pozitivă a acestui conflict aduce cu sine achiziţia dorită ; este încă un argument în sprijinul 
perspectivei noastre, conform căreia conflictul trebuie gândit sistemic, cu situarea accentului 
deopotrivă pe identificarea tehnicilor/modalităţilor propice de stimulare si pe rezolvarea 
Sa, pe evidenţierea achiziţiilor pe care această rezolvare ie presupune. 


156 COMUNICAREA EFICIENTĂ 


S 


(e 
N 


Etapa I. Apariția conflictului 
Y - model extern care exercită presiune asupra sistemului ; 
Z — reacție internă de respingere a lui Y. 











Reacţie de stingere a conflictului 
(X) care reconfigurează sistemul, 
înglobând poziţia proprie şi 

presiunea modelului extern 


Etapa a H-a. Stingerea conflictului . 
X - progres cognitiv însumând caracterele comune ale lui Y si Z. 


Figura 17. Etapele în apariția şi stingerea conflictului 


6.2. Conflictul. Caracterizare generală 


Termenul de conflict provine din latinescul conflictus, desemnând „lovirea împreună cu 
forţă” şi implicând prin aceasta „dezacorduri si frictiuni între membrii grupului, inter- 
acţiune în vorbire, emoţii şi afectivitate” (Forsyth, 1983, p. 79). T.K. Gamble şi M. Gamble 
(1993, p. 216) definesc conflictul ca o variabilă pozitivă, în sensul că, „dincolo de toate 
perspectivele, conflictul este o consecinţă naturală a diversităţii”. 

Astfel, chiar dacă răspunsul pare, la o primă vedere, unul destul de facil, să încercăm 
pentru început să construim imaginea de ansamblu a conflictului ; să vedem ce este un 
conflict, ce elemente componente îl definesc, cum apare şi ce fel de rezultante poate presupune. 

Vom înscrie acest demers în încercarea de a construi o matrice flexibilă, descriind un parcurs 
pe un continuum, unde un optimum al conflictului nu doar că nu împiedică activitatea unui 
grup, ci, mai mult, este necesar şi util. Pe de altă parte, nu putem să nu remarcăm că 
definirea acestui optimum ridică alte întrebări ţinând de intersecţia planurilor (intersecţia 
scopurilor pe care ni le propunem cu unicitatea situaţiei, spre exemplu). 

Mai precis, vom încerca să surprindem latura actionalá a conflictului, principiile sale 
de generare, precum şi pe cele de stingere, în legătură directă cu modul în care această 
problemă poate să îmbrace forma unui instrument de lucru pentru formator/trainer. Am 
optat pentru o astfel de manieră de conceptualizare a fenomenului deoarece considerăm că, 
în caz contrar, riscăm să trecem cu vederea exact schimbările/transformările şi progresul 
dezvoltat pe axa informativ-formativ, ca şi elementele de risc, de barieră impuse de 
depăşirea (în ambele sensuri - crescător şi descrescător) ponderii optimumului de conflict, 
despre care vorbeam mai devreme, în câmpul dezvoltării personale şi de grup. 

Iată de ce, înainte de a vorbi despre conflict ca atare, să vedem de unde porneşte acesta. 
Astfel, preluându-l pe Pondy (Steers, 1988, p. 362), putem utiliza patru perspective de 
analiză, fiecare dintre acestea aflându-se în relaţie directă cu un anumit aspect privitor la 
procesul conflictului : 


1) condiţiile anterioare (astfel, sărăcia resurselor pentru realizarea unei anumite sarcini 
..poate produce un conflict în cadrul unei echipe) ; de exemplu, gánditi-vá că aveţi mâine 
un examen şi Căutaţi o carte pentru a vă reaminti anumite lucruri, dar nu o găsiţi la locul 
ei din bibliotecă ; cineva din familie vă spune cá a venit un coleg de-al dumneavoastră 
şi a împrumutat-o pentru câteva zile — faptul cá a existat o singură carte şi acum ori 
dumneavoastră, ori colegul dumneavoastră trebuie să aveţi acces la ea poate conduce la 
conflict mult mai repede decât dacă aţi fi avut fiecare câte un exemplar din cartea respectivă ; 
2) stările afective (stresul, tensiunea, ostilitatea, anxietatea) ; aţi observat că, atunci când 
sunteţi stresaţi de ceva (să luăm tot exemplul de mai sus în care vă aflaţi în faţa unui 
examen), tindeti să reactionati conflictual mai repede decât în alte situaţii; ori dacă 
aveţi o stare pozitivă (tocmai aţi aflat că aţi câştigat la loterie) veţi fi mult mai puţin 
permeabili la conflict (cineva care vă spune că sunteţi „incompetent” nu vă supără atât 
de tare în respectiva situaţie) decât dacă aveţi o stare negativă (să zicem că tocmai aţi 
aflat cá ati fost concediat - este suficient să pară că cineva vă spune ceva greşit pentru 
ca un posibil conflict să se declanșeze) ; un cursant chiar a remarcat că dacă există o 
coincidenţă apărută din faptul că pe de o parte persoana îl face incompetent, şi pe de 
alta tocmai din cauza incompetentei a pierdut serviciul conflictul ar creşte exploziv. 
3) stările şi stilurile cognitive ale indivizilor ; spre exemplu, dacă cineva este stil adaptativ, 
iar colegul său de proiect este inovativ (vezi cele două stiluri în capitolul privind 
strategiile de provocare/stimulare a conflictului), la început, cel care este inovativ şi 
care pune acoperişul casei înainte de a aşeza măcar prima cărămidă (are idei multe, 
vede întregul, dar nu este atent la detalii) va trage concluzii, va omite paşii de legătură, 
lianţii între activităţi. Adaptativul (centrat pe detalii el poate să piardă din vedere 
întregul) este cel care nu poate să conceapă cum va arăta acoperişul până nu va pune 
ultima cărămidă. El va remarca cá inovativul este „cu capul în nori” şi va încerca să îl 
aducă cu „picioarele pe pământ”, pe când inovativul va crede despre adaptativ că este 
,rutinier" că „nu înţelege” că „se pierde în detalii”. Este evident, aşa cum vom remarca 
adesea în cazul unor conflicte, că cei doi se află pe poziţii diamentral opuse şi pot astfel 
să intre foarte repede în confruntare ; în acelaşi timp, ei se completează exceptional 
atunci când vor învăţa să se accepte reciproc şi să coopereze. 


158 COMUNICAREA EFICIENTĂ 


4) existenţa „comportamentului conflictual” ; trebuie însă făcută aici o nuanţare necesară, 
pe care Pondy o omite: considerăm că în practică - dacă este să ne referim în mod 
strict la acest concept - este greu de întâlnit un astfel de „comportament conflictual", 
el fiind o sumă a mai multor influenţe ale unor variabile ca situaţia, partenerul, tipu! de 
relaţie care există între comunicatori etc. (deşi putem regăsi anumite caracteristici accentuat 
conflictuale la un comportament agresiv, spre exemplu, centrat pe egoul propriu). 


Utilizând cele patru perspective oferite de Pondy, Thomas înţelege prin conflict un 
proces care începe când o parte percepe cá cealaltă parte a fost frustrantá în raport cu ea. 
Chiar dacă apreciem că modalitatea de definire utilizată de acest autor tinde să surprindă 
corect apariţia conflictului, nu trebuie să omitem perspectiva conform căreia putem 
caracteriza un conflict ca atare aturici când ambele părți intuiesc neclaritátile, divergentele, 
dar nu pot sau nu doresc să aplice rezolvările pe care le au în câmpul comunicării proprii. 

Astfel, faptul că o parte o concepe pe cealaltă frustrantă în raport cu ea este mai degrabă 
o condiţie favorizantă a conflictului decât conflictul ca atare ; şi aceasta deoarece, dacă 
prima parte îşi comunică nemulţumirile şi cea de-a doua parte găseşte o rezolvare cu care 
cel frustrat să fie de acord, nu am asistat la rezolvarea, ci doar la evitarea conflictului ; este 
vorba despre etapa de „dezacord” pe care o propune Forsyth (1983, p. 80). În aceeaşi 
capcană cade şi Steers, care propune o definiţie mai cuprinzătoare decât Thomas: el 
defineşte conflictul ca „implicând situaţii în care aşteptările unei persoane (ale unui grup), 
comportamentele acesteia prin care îşi urmăreşte obiectivele sunt blocate de o altă persoană 
sau un alt grup” (Steers, 1988, p. 362). 

Myers (1990, p. 491) vede conflictul ca rezultat al unui raport, ceea ce ne oferă o 
predispozitie spre o anume echitabilitate a participanţilor la actul comunicării ; această 
definiţie este totodată utilă în tratarea problemei rezolvării conflictului : 


„Ieşirile ” mele _ „Ieşirile ” tale 
„Intrările ”mele „Intrările " tale 


Atunci când acest raport nu este respectat, una dintre părţi devine frustrantă în raport 
cu cealaltă, iar această situaţie poate genera conflictul. 

Citându-l pe Deutsch, Richard şi Patricia Schmuck afirmă: „Conflictul există în 
momentul în care activităţi incompatibile se întâlnesc - atunci când o activitate este 
blocată, interferează, lezează sau face într-un anumit fel cea de-a doua activitate mai puţin 
plăcută sau eficientă” (Schmuck, Schmuck, 1992, p. 275), autorii precizând însă că, „în 
clasă, conflictui oferă oportunitatea dezvoltării individuale şi de grup” (Schmuck, Schmuck, 
1992, p. 289). 

Astfel, urmărind acest raţionament, putem optimiza la elevi/studenti strategii de evitare 
şi stingere a conflictelor ale căror apariţie şi rezolvare ulterioare nu ar favoriza nici unul 
dintre obiectivele informativ-formative urmărite de cadrul didactic, promovând totodată şi 
strategii de provocare a conflictelor eficiente pentru activitatea de la clasă sau de realocare 
a cuantumului de energie dezvoltat de un atare conflict neproductiv printr-un conflict 
educaţional ; spre exemplu, dacă unul dintre studenţi doreşte să fie lider într-un grup, dar 
acelaşi lucru îl reclamă şi alt membru al grupului, operând în aria de desfăşurare a celor 
două definiţii expuse mai sus, putem trage concluzia că, în situaţia în care aspiraţiile unuia 
dintre ei nu sunt atinse, există un conflict între cei doi. În realitate, chiar dacă pentru unul 
dintre ei poate fi frustrant să se afle într-un grup condus de celălalt, nu acesta din urmă 
constituie neapărat problema, ci, de pildă, insuficienta exersare a aptitudinilor de lider ale 
primului. Cadrul didactic poate să-l pună pe acesta în situaţia de a conduce grupul după ce . 

cealaltă persoană a fost mutată pe durata acelei activităţi într-un alt grup ; apoi va fi utilă 
о dezbatere cu grupul, în care se vor observa problemele care au apărut şi modalităţile prin 
care aceste neajunsuri au fost depăşite. 

O schemă generală a factorilor principali care sunt implicaţi în apariţia şi dezvoltarea 
conflictului o regăsim la Donald M. Wolfe şi J. Diedrifk Snoek (Wolfe, Snoek, în Hinton, 
Reitz, 1971, p. 311) ; cei doi autori se centrează asupra conflictului de rol, dar considerăm 
că această matrice este utilă şi în analiza conflictului văzut în sens larg (figura 18). 

Figura 18. Factori implicaţi în apariţia şi dezvoltarea conflictului 
(adaptare după Wolfe şi Snoek) 


Într-adevăr, importanţa unei astfel de structurări rezidă în introducerea factorilor din 
exterior, care pot să influenţeze un conflict mai mult decât elementele interne echipei : este 
vorba despre factorii organizationali ce exercită o presiune puternică asupra titularului unui 
rol în respectiva organizaţie. 


Funcţii ale conflictului 


Adaptând valorile majore propuse de Alan Filley (apud Gamble, Gamble, 1993, p. 216) în 
ceea ce priveşte conflictul, putem gândi următoarele funcţii pe care le îndeplineşte acesta 
în calitatea sa de factor al comunicării : 


- multe conflicte pot funcţiona în direcţia reducerii sau chiar eliminării probabilității 
altor conflicte, mai puternice, în viitor ; 

- conflictul poate creşte inovaţia, sprijinind găsirea unor noi modalităţi de a privi 
lucrurile, noi modalităţi de a gândi şi noi comportamente ; 

- conflictul poate dezvolta sensul coeziunii, al „fiinţării împreună” prin creşterea incre- 
derii ; 

- conflictul ne poate oferi o oportunitate excelentă pentru a măsura puterea şi viabilitatea 
relaționărilor noastre cu ceilalţi. 


6.3. Tipologia conflictului 


Problema surselor de conflict relationate cu tipologia acestuia ne oferă о dovadă în plus a 
utilității şi corectitudinii unei viziuni integratoare, procesual-actionale asupra problematicii 
conflictului. Integrându-ne unei atare perspective, vom observa că sursele conflictelor 
acţionează ca un criteriu extrem de nuantat, de complex, dar semnificativ pentru alcătuirea 

unor tipologii ale conflictelor. Spunem că avem de-a face cu un criteriu complex deoarece, 
câteodată, unele dintre surse acţionează şi într-un mod secvențial, dar putem observa cu 
uşurinţă şi o mulţime de intersecţii ale acestor surse în interiorul unui tip anume de 
conflict. O astfel de abordare ne oferă o posibilitate largă (dar simultan se impune ca 
necesitate) în conturarea unor metode şi tehnici flexibile şi adaptate activităţii şcolare, prin 
care putem obţine acel optimum al conflictului cuprinzând o arie extrem de largă - de la 
provocarea anumitor tipuri de conflict în mod deliberat de către cadrul didactic la dezvol- 
tarea unor modalităţi eficiente de utilizare a conflictelor spontane, fără incidenţă didactică 
directă, care apar în şcoală. Astfel, pe lângă criteriui oferit de sursa confiictuiui, putem 
găsi multe altele : tipul de personalitate al comunicatorilor, experienţa acestora în rezolvarea 
conflictelor, interesele părţilor, modul de comunicare, timpul etc. 

Trebuie spus şi că larga dezvoltare a legăturilor dintre tipurile de conflicte şi flexibili- 
tatea graniţelor dintre acestea diminuează semnificativ eficienţa unor criterii, în sensul 
absolut al cuvântului, de tipologizare a acestora ; de aceea, credem noi, devine mai utilă 
o perspectivă procesuală, sistemică a unui anumit cumul de criterii care ar opera în ace- 
laşi timp. 

În practică, există o multitudine de tipuri ale conflictului; vom vorbi însă la început 
despre patru mari tipuri de conflict: 


- conflictul-scop, care apare atunci când o persoană doreşte rezultate diferite faţă de alta ; 

- conflictul cognitiv, bazat pe contrazicerea unor idei sau opinii ale altora privitoare la un 
anumit fenomen ; 

- conflictul afectiv, ce apare atunci când o persoană sau un grup are sentimente sau emoţii 
incompatibile cu ale altora ; 

- conflictul comportamental, ce apare atunci când o persoană sau un grup face ceva care 
este de neacceptat pentru ceilalţi. 


Conflictul-scop este observabil de multe ori între cadrul didactic si cursan(ii săi. Dacă 
finalităţile propuse de cadrul didactic nu sunt în acord cu cele pe care le au elevii/studentii, 
în mod natural poate apărea acest conflict. Am folosit acest exemplu pentru a putea observa 
cum punctele de demarcaţie între diferitele tipuri de conflict sunt extrem de flexibile ; 
starea conflictuală produsă de un conflict-scop se poate transforma într-un conflict afectiv 
(în cadrul acestei stări, elevul poate să se îndepărteze afectiv de cadrul didactic respectiv 
şi - fenomen extrem de important şi în aceeaşi măsură periculos - de materia/disciplina 
şcolară). În ceea ce priveşte conflictul afectiv, se poate sublinia astfel faptul că acesta are 
o posibilitate directă de iradiere prin mutarea accentului conflictual de pe un obiect pe 
altul, ceea ce face rezolvarea de conflict mai dificilă. 

Automat, un astfel de conflict afectiv poate induce un conflict cognitiv şi, ulterior, 
starea conflictuală va lua o formă mult mai accentuată în cadrul unui conflict comporta- 
mental. Desigur că nici ordinea, nici modalităţile de dezvoltare pe care le-am propus aici 
nu sunt definitive; practic, conflictele despre care am vorbit pot apărea cu o sferă de 
simultaneitate lărgită sau, dacă este să introducem un alt criteriu de clasificare, şi anume 
timpul, anumite tipuri de conflict pot să fie temporare, altele putând să dezvolte un registru 
cronic (spre exemplu, conflictul comportamental poate să nu persiste, elevul/studentul 
depăşind etapa de manifestare directă a conflictului, în condiţiile în care conflictul afectiv 
poate să rămână, depăşind graniţele concrete în care a apărut; practic, chiar dacă materia 
va fi predată de un alt cadru didactic care, să spunem, împărtăşeşte scopurile elevului — 
deci cauza conflictului-scop nu mai există -, adversitatea elevului faţă de disciplina 
respectivă se poate păstra, conflictul afectiv mentinándu-si sfera de acţiune). 

Totuşi, nu trebuie să omitem ideea de la care am plecat în structurarea acestui capitol : 
conflictul în cadrul comunicării, atunci când are proportii-optime şi o justificare temporală 
şi cognitivă, nu numai cá nu este negativ, dar putem spune că posedă un rol esenţial ; Coser 
(apud Steers, 1988, p. 363) afirmă că „un conflict poate să ajute câteodată indivizii şi 
membrii unui grup să crească şi să-şi dezvolte identitățile”. 

Referitor la criteriul modului de comunicare, regăsim un conflict intrapersonal (spre 
exemplu, conflictele intra- şi interrol) şi unul interpersonal; în ceea ce priveşte legătura 
dintre conflict ca atare şi metodele de interacţiune educaţională, punctul nostru de vedere 
ne focalizează atenţia asupra acestuia din urmă. Goodall Jr. (1990, pp. 115-118) identifică 
zece astfel de tipuri care pot conduce la declanşarea unui conflict interpersonal : 


1) conflictele care apar din diferențele de opinii asupra problematicii aflate în discuţie ; 

2) conflictele situate în diferențele de valori care afectează rezultatele grupului, sarcina 
sau accesul la rezultate sau sarcină ; sunt mai intense decât cele observabile în diferen- 
tele de opinii (desi pot apărea într-o formă asemănătoare), deoarece, atunci când 
persoanei îi sunt puse sub semnul întrebării elemente ale tabelei valorice, ea tinde să 
intre în defensivă ; 

3) conflictele atribuite dezacordurilor privind calitatea dovezilor utilizate în luarea deci- 
ziilor sau rezolvarea problemelor ; 

4) conflictele atribuite loialității personale ori prieteniei, care ar putea afecta ori afectează 

= deciziile luate în cadrul grupului ; spre exemplu, conflictul între două roluri incompatibile 
(cel de director al şcolii şi cel de prieten cu unul dintre subordonați) poate fi observat 
într-un astfel de conflict interpersonal ; 

5) conflictele care-şi au originea în neínfelegerea, la un nivel mai simplu sau complex, 
intenjiilor, obiectivelor sau scopurilor negociate de membrii grupului ; în special la 
primele întâlniri ale unor grupuri nou formate se va observa o tendinţă în acest sens : 
oamenii vor discuta asumându-şi anumite responsabilităţi, apoi, la următoarea întâlnire, 
vor observa că nu fiecare dintre ei a înţeles discuţia avută în acest sens (totdeauna se 
găseşte cineva care să spună: „Dar nu am discutat aşa!”); 

6) conflicte provenind din închiderea la perceperea recompenselor în urma participării la 
activitatea de grup ; unii oameni îşi văd (corect sau incorect) contribuţia la grup ca fiind 
insuficient răsplătită de partea din câştigul rezolvării activităţii prin contribuţia la 
grup; 

7) conflictele situate în prejudecăţi personale sau alte probleme care nu privesc sarcina 
grupului, dar sunt observabile în discuţiile despre aceasta ; 

8) conflictele care-şi găsesc originea іп ambiția, motivația sau conducerea unuia sau mai 
multor membri ai grupului, elemente percepute de alţi membri ai grupului drept 
potenţială ameninţare ; dacă un şef de departament doreşte să fie remarcat de superiorii 
săi şi pentru aceasta le cere subordonaţilor un efort suplimentar, dar aceştia nu au nici 
o motivaţie pentru a-l întreprinde, avem de-a face cu un astfel de conflict; 

9) conflictele fundamentate în înfăţişarea fizică sau atractivitatea unei persoane şi favo- 
rurile oferite ei de alţi membri ai grupului datorită acelor calităţi ; 

10) conflictele atribuite stilului personal (stil de viaţă, stil de comunicare, stil de răspuns, 
stil de conducere şi, în general, stil de a fi). . 


Observám cá tipologia prezentatá de Goodall Jr. le cuprinde doar pe cele mai importante, 
de departe insuficiente numeric pentru a vorbi despre surprinderea cantitativá a tuturor 
tipurilor de conflict interpersonal; probabil cá, fără riscul exagerării, putem spune că 
avem şi aici un număr nelimitat de posibilităţi combinatorice. 

De altfel, am amintit deja cá, similar cazului comunicării ca atare, tipoiogiile conflic- 
tului pot să îmbrace forme extrem de numeroase ; mai mulţi autori, printre care şi R. 
Schmuck şi P. Schmuck (Schmuck, Schmuck, 1992, pp. 278-282), vorbesc despre: 


- conflictul procedural — caracterizat de dezacord în ceea ce priveşte cursul acţiunii care 
trebuie aplicat pentru a se îndeplini obiectivele ; 

- conflictul-scop ; . 

- conflictul conceptual — caracterizat de dezacorduri în ceea ce priveşte ideile, teoriile, 
opiniile eic. ; 

- modelul S-T-P (situaţie-ţintă-propunere), un conflict care se află mai degrabă la 
interacţiunea dintre condiţiile activităţii, obiectivele propuse si modalităţile de înde- 
plinire a acestora; modelul S-T-P ni se pare un concept util, apropiat de viziunea 
dinamică pe care încercăm să o imprimăm acestor analize, în perspectiva folosirii nu 
doar a unuia dintre criterii, ci a unui sistem criterial ; 

- conflictul interpersonal etc. 


Utilizarea diferenţelor de soluţionare a unei anumite probleme între copil şi adult (în 
sens iniţial), între individ şi grup (punct de vedere produs ulterior, cu o sferă de acţiune 
mai cuprinzătoare) îşi regăseşte o dezvoltare propice cu un impact educaţional extrem de 
favorabil în conflictul sociocognitiv (observăm că, şi în acest caz, nu mai acţionează un 
singur criteriu, ci, mai degrabă – cum am anticipat deja -, о rezultantă a unei sume 
criteriale). În acelaşi timp, nu trebuie să uităm cá şi modul de focalizare a conflictelor 
poate fi considerat un criteriu relevant în clasificarea acestora : în acest caz, avem de-a face 
cu un conflict focalizat direct pe achiziţiile care îi urmează. Acestea din urmă pot să fie 
informative sau să privească aspecte ale dezvoltării în ansamblu a persoanei respective 
deoarece, aşa cum afirmă Winnykamen, este posibilă învăţarea pornind de la erorile 
celuilalt. Modelul corect îşi păstrează, fireşte, rolul esenţial în învăţare, dar este utilă din 
punctul de vedere al acestei paradigme măsura în care acesta — confruntat cu opţiunea 
greşită de soluţionare - provoacă un conflict sociocognitiv : modelul introduce centrări 
opuse şi oferă în acelaşi timp subiectului perturbat elemente importante pentru reorganizarea 
demersului său cognitiv (Doise, Mugny, 1998, p. 96). 

Astfel, conflictul conduce inevitabil la o reacţie adaptativă, coordonată atât cognitiv, 
cât şi social. Este vorba despre aşa-numitul factor P (englezescul postponement, desemnând 
Capacitatea de a suspenda o activitate) identificat de Stenhouse. Caracteristica acestui 
factor este aceea de a inhiba, într-o situaţie dată şi cel puţin temporar, un răspuns instinctiv 
care înainte era normal, cu scopul de a-i substitui un răspuns nou şi inteligent, adică 
adaptativ ; or, o astfel de reacţie presupune cu necesitate interacţiunea dintre indivizi, 
văzută aici ca un catalizator în momentul apariţiei unui suport conflictual. 

Totuşi, premisele conform cărora o interacţiune între doi indivizi determină în motivaţia 
apariţiei conflictului noi coordonări cognitive nu sunt întotdeauna adevărate. Există destul 
de multe cazuri în care activitatea colectivă nu desemnează în mod automat şi coordonarea 
acţiunilor indivizilor ; în altă ordine de idei, putem regăsi şi lipsa de implicare a tuturor 
indivizilor dintr-un grup în executarea unei sarcini colective (ceea ce Gary Jones denumea 
„Chiul social”, adică absenţa contribuţiilor unor membri ai grupului la realizarea activităţii 
tocmai datorită acţiunii colective care îl degrevează pe individ de responsabilitatea parti- 
cipării). 

De asemenea, un impediment major poate fi reprezentat, spre exemplu, de structurile 
autoritare dintr-un grup, deficienţele de comunicare sau chiar de natura sarcinii. Astfel, 

într-un grup pot exista structuri formale sau informale de autoritate care pot opri persoanele 
mai puţin implicat să participe pe deplin la activitatea curentă. În acelaşi timp, se dezvoltă 
astfel o structură de dependenţă faţă de un lider (cursantii vor căuta si în stadiile de 
dezvoltare ulterioare să interacţioneze, în cadrul grupului, în modul în care au fost 
obişnuiţi). Ca educatori, putem utiliza activităţi de moderare pentru a diminua această 
piedică. | 

In ceea ce priveşte deficienţele de comunicare, acestea pot fi datorate unor cauze fizice 
sau psihice. Când avem de-a face cu cel de-al doilea caz, vom analiza sursele acestor 
deficienţe (de exemplu, unii copii care nu se pot integra grupului pot manifesta fenomene 
de respingere privind mărimea, dificultatea sarcinii, corelarea acesteia cu unităţile de timp 
alocate, relationarea volumului de activităţi cu obiectivele propuse, probleme extraşcolare 
care cauzează deficienţe în comunicare etc.) şi, după caz, vom putea îmbunătăţi perfor- 
mantele de interacţiune a grupului în scopul realizării coordonărilor cognitive. Importanţa 
pe care acest nou mod de abordare o are în declanşarea, ca şi - paradoxal - în aplanarea 
conflictelor este multiplă. În acest sens, un conflict care apare în procesul de tratare a 
informaţiei potenteazá ponderea cognitivă a respectivului fenomen. Această deplasare de 
accent pune individul în postura de tehnician al comunicării, o comunicare care îmbracă 
mult mai specific atributul utilității. 

O importantă dimensiune a conflictului care are consecinţe pozitive este acţiunea de 
modelare. Apariţia modelului induce centrări uneori în totală neconcordantá cu cele ale 
modelatului. Însă acest fenomen, desigur perturbator, conduce la evoluţii ulterioare prin 
reexperimentare proprie a comportamentelor imitate într-o primă etapă. Această reexperi- 
mentare nu este o simplă achiziţie, ci o integrare de nivel superior, o armonizare cu 
dimensiunile proprii ale celui modelat. Smedslund vorbeşte despre un conflict între mai 
multe răspunsuri incompatibile provocate simultan de o situaţie dată. Desigur că, în cazul 
modelării, acestea sunt răspunsul propriu, răspunsul modelului, răspunsurile unor alţi 
membri аі colectivitátii în cauză şi chiar .unele răspunsuri adaptative, care nu ar provoca 
însă un conflict autentic. Este vorba aici despre o ipostază a teoriei minimului efort aleasă 
de către fiinţa umană, conform căreia se caută soluţia cea mai bună care se poate obţine cu 
un efort minim. Putem astfel, conform figurii 19, să identificăm un răspuns cumulat 
obţinut printr-o echilibrare de nivel superior în urma unei perturbări puternice a subiectului. 





Figura 19. Răspunsul la conflictul sociocognitiv 


Există, de altfel, indicatori importanţi în sesizarea unui conflict aşa-numit de „marcaj 
Social": vârsta participanţilor, sexul, etnia, proveniența cunoscută etc. Când avem un 
conflict între egali, vom putea folosi tehnica contrapunerii în oglindă. 

Existenţa unor poziţii opuse, dar complementare în esenţă este deseori întâlnită în ştiin- 
tele sociale (un exemplu din pedagogie priveşte opoziţia dintre metodele activ participative 

bazate pe interacţiunea individului şi metodele expozitive care se adresează unui număr 
extins de elevi). Aici, avantajele şi dezavantajele fiecărei categorii de metode sunt com- 
plementare, dar evidenţa acestui fapt apare mult mai direct în utilizarea tocmai a unui astfel 
de conflict „în oglindă”. 

Utilizarea în cadrul conflictului sociocognitiv de către acultul experimentator şi a unui 
alt adult complice ne trimite cu gândul la două metode aparent opuse: expunerea cu 
oponent şi focus-group-ul. 

Expunerea cu оропепі presupune utilizarea în cadrul activităţii şi a unui alt cadru 
didactic sau student cu care, în prealabil, lectorul a stabilit anumite momente în cursul 
lecţiei când acest colaborator amestecat printre participanţi trebuie să anime expunerea cu 
întrebări, comentarii şi contraziceri. Aceste momente sunt bine alese de lector atunci când 
sunt probleme mai importante, şi deci atenţia auditorului trebuie să fie maximă. Eficienţa 
acestei metode priveşte, desigur, un element de contagiune şi de demultiplicare în grup a 
divergentei/perturbárii propuse nu de lector, ci chiar de unul dintre membrii grupului. 

În ceea ce priveşte corelatia cu focus-group-ul, vom vedea cá, în cazul acestei tehnici, un 
membru al grupului era desemnat să intervină cu critici/controverse la adresa problematicii 
în discuţie atunci când părea că discuţia a fost epuizată prematur de către grup. 

Utilizarea oponentului, dar nu în cadrul grupului, ci în cadrul acţiunii de grup în 
prezenţa conflictului de natură sociocognitivă, devine, iată, extrem de interesantă şi de 
utilă. O tehnică de învăţare prin introducerea programată a conflictului se dovedeşte şi 
adaptată ; menţionăm doar complexitatea acesteia, una dintre primele probleme care se pot 
identifica fiind aparitia/existenta unui conflict autentic. 

O altă problemă este chiar cea identificată de cei doi autori, faptul că apariția şi 
rezolvarea conflictului nu presupun neapărat un progres cognitiv. Pentru a propune o 
modalitate de rezolvare a problemei, putem spune că trebuie să urmărim o grilă extinsă de 
achiziţii (cognitive, afective, relationale, motivationale etc.). Doise şi Mugny subliniază 
ideea conform căreia, în cazul grupurilor adulte, „produsul interacțiunii depinde în special 
de calităţile individuale ale partenerilor” (Doise, Mugny, 1998, p. 203). Această perspectivă 
ar putea, Іа o primă vedere, să menţină latura negativă a conflictelor, punând sub semnul 
întrebării progresul de orice tip după rezolvarea conflictului ; de aceea, subliniem impor- 
tanta exerciţiilor de corelare a capacităţilor acestor parteneri in special prin consolidarea 
unor obisnuinte de interacţiune la elevii/studentii noştri. 

În virtutea acestor argumente, putem identifica în practică trei motive principale ale 
eficacitátii conflictului sociocognitiv : informaţia, activismul şi creativitatea : 


1) Informaţia. Suportul informaţional oferit de către celălalt este deosebit de util în 
elaborarea propriului model de evoluţie ; astfel, latura socială a conflictului prezintă 
suport motivaţional şi câmp cognitiv lărgit; 

2) Activismul. Conflictul sociocognitiv instituie un tip de comportament activ social şi 
cognitiv (bazat pe sesizarea şi rezolvarea „dilemelor”) ; 

3) Creativitatea. Rezolvarea conflictului presupune apariţia celei de-a treia soluţii, care 
conţine elemente din primele etape, dar le depăşeşte ca nivel de elaborare, ca mod de 
integrare şi eficacitate. 

6.4. Argumente pentru un model al procesului conflictului 


Până în acest moment, în încercarea noastră de a delimita terminologic termenul de 
conflict, am făcut adesea referire la necesitatea unei viziuni integratoare, actional-pro- 
cesuale asupra fenomenului în cauză pentru a putea construi un instrument de lucru care să 
producă rezultate vizibile asupra performanţelor. Iată de ce considerăm utilă analiza 
teoretică focalizată pe determinarea direcțiilor de investigaţie din literatura de specialitate, 
în sensul construirii unui model al procesului conflictului. 

De la bun început, trebuie remarcat faptul cá nu întâlnim o singură perspectivă care să 
ne dirijeze acest demers ; de aceea, vom expune în cuprinsul capitolului de faţă câteva 
opţiuni procedurale, insistând asupra eficienţei pe care o atare manieră de lucru poate să o 
imprime activităţii educaţionale. 

Un model util privind procesul conflictului îl regăsim la K.W. Thomas (Steers, 1988, 
pp. 366-369); autorul ne propune patru stadii ale apariţiei conflictului : 


1) frustrarea — conflictul apare în momentul în care, aşa cum am văzut când ne-am referit 
la o posibilă definiţie, cineva devine frustrat de actiunea/inactiunea altcuiva ; 

2) conceptualizarea — în cadrul acestui stadiu, părţile încearcă să stabilească natura 

" problemei, caută o posibilă rezolvare a acesteia, încearcă să înţeleagă cum doreşte 
cealaltă parte să rezolve conflictul ; această stare este denumită de K. Thomas o stare 
de „rezolvare de probleme”. Etapa este deosebit de importantă, fiind responsabilă de 
naşterea cu adevărat a conflictului, deoarece în cadrul ei se dezvoltă unele analize care 
vor conduce comportamentul partenerilor la paşii următori: competiţia, colaborarea, 
compromisul, evitarea şi acomodarea, paşi deveniți clasici în literatura de specialitate 
prin utilizarea matricei care-i cuprinde pe axa afirmare-cooperare ; 

3) în continuitatea etapei de conceptualizare regăsim comportamentul, definind felul în 
care persoanele îşi exteriorizează modul de înţelegere a conflictului apărut în interiorul 
etapei precedente ; 

4) ieşirile reprezintă ultima etapă, situându-se pe un continuum extrem de larg, de la o 
rezolvare satisfăcătoare pentru părţile aflate în conflict (comportamentele acestora se 
află într-o complementaritate oportună) până la regresarea în cea de-a doua etapă 
(conceptualizarea), dacă această rezolvare nu este obţinută. 


Uneori actorii unui conflict acţionează greşit pentru a înlătura frustrarea, starea de 
tensiune indusă de către conflict. Astfel, ei aleg să facă apel la anumite mecanisme de 
apărare (vezi şi cercetările lui Freud); prin astfel de reacţii ei scapă iluzoriu de stresul 
indus de starea conflictuală, problema rămânând nerezolvată (Luthans, 1985, pp. 387-390) ; 
metaforic, am putea spune că ei se apără când nu sunt atacați sau acolo unde nu sunt 
atacați : 


1) compensarea reprezintă „contracararea unei slăbiciuni reale sau imaginare prin 
accentuarea unor trăsături dezirabile ori manifestarea unor comportamente de excelenţă în 
alte domenii” (Coon, 1983, p. 318); prin acest mecanism de apărare, „subiectul înlocuieşte 
un sentiment intolerabil (inferioritate, culpabilitate) prin alt sentiment (superioritate, 
merit...) dezvoltate de alte ocazii, inconştient provocate” (Mucchielli, 1981, p. 52). 
Compensarea reprezintă ca proces centrarea pe propria persoană, ignorându-se variabilele 
exterioare ale conflictului şi urmărindu-se creşterea eficacitátii proprii pentru a compensa 
sentimente reale sau imaginare ; în această situaţie se poate afla un elev care, implicat 

într-un conflict educational cu grupul în care lucrează, se incápátáneazá să rezolve singur 
sarcina, depunând un efort considerabil pentru aceasta, chiar dacă acel conflict cu colegii 
săi nu numai că nu este rezolvat prin această activitate a sa, ci devine chiar mai profund ; 
este şi cazul unui profesor care nu ştie cum să păstreze disciplina în clasă în afara 
amenințării elevilor. Directorul îi atrage atenţia asupra comportamentului său nepotrivit, 
deoarece elevii se plâng. Profesorul va compensa, fără să îşi dea seama, atunci, fără a 
renunţa la comportamentul său, dar făcând ore în plus (neplătite) de pregătire cu aceştia şi 


рро : pop 
ducándu la cofetărie pe banii lui; 


2) conversia se manifestá prin conflicte emotionale exprimate in limbajul trupului ; 
astfel, chiar dacă într-un grup unii elevi/studenti nu exteriorizează prin cuvinte un conflict 
pe care-l au cu restul membrilor grupului, reacţii nonverbale de închidere, poziționări 
agresive etc. pot să inráutáteascá atmosfera de lucru în respectiva echipă fără ca prin 
aceasta conflictul să se poată rezolva ; 


3) deplasarea/înlocuirea : presupune procesul inconştient de transferare a emotiei de la 
obiectul (sau situaţia) de care este într-adevăr legată, către un altul care va pricinui mai 
puţină suferinţă (Gelder, Gath, Mayou, 1994, p. 27). Luthans (1985) se referă la acest 
mecanism din perspectiva unei situaţii conflictuale şi se focalizează pe redirectionarea 
emoţiilor înăbuşite spre persoane, idei sau obiecte, altele decât cele ce fac obiectul surselor 
iniţiale de conflict ; această situaţie este frecventă în şcoală, când un elev care se află într-o 
dispoziţie conflictuală cu un membru al grupului va lărgi această dispoziţie asupra altor 
membri cu care nu se află în contradicţie; un alt exemplu este frecvent în experienţa 
noastră de zi cu zi: tocmai v-a criticat managerul şi nu ati putut să-i replicati nimic de frica 
unor repercusiuni ulterioare ; vá intoarceti acasă, iar partenerul de viaţă va deveni „obiec- 
tul” furiei dumneavoastră la cea mai mică greşeală (de multe ori acesta are reacţii de genul 
„dar ce-am făcut? ” pentru că reacţia dumneavoastră este exagerată, în fond aţi deplasat 
furia de pe o persoană - managerul - pe alta - partenerul de viaţă); 


4) refugiu în reverie/fantazarea : se manifestă prin forme ale activităţii imaginatorii, 
furnizând o cale de evadare din realitate şi oferind satisfacţie persoanei (Luthans, 1985, 
pp. 387-390); acest fapt nu numai că nu oferă o rezolvare conflictului, dar îngreunează 
posibilităţile de apariţie a rezolvării prin introducerea unui plan secund în care conflictul 
este rezolvat aşa cum doreşte doar una dintre părţi. Fantazarea se poate face în două 
direcţii — „eroul cuceritor” şi „eroul suferind” (Coleman, Glaros, 1983). În primul caz, 
persoana se poate vedea pe ea însăşi ca un mare atlet, un soldat vestit, o persoană foarte 
bogată etc., în orice caz o persoană care face un lucru măreț şi pentru aceasta -câștigă 
admiraţia şi respectul tuturor. În eroul suferind, persoana se imaginează ca suferind de un 
handicap îngrozitor ; restul lumii aflând despre dificultăţile pe care le întâmpină o încon- 
joară cu respectul datorat unei persoane care înfruntă cu curaj o asemenea soartă. 

Un exemplu de fantazare - pe care îl întâlnim frecvent - este cel al unui elev care este 
bătut în fiecare zi la şcoală de către un elev mai mare. Subiectul nostru se refugiază în 
reverie unde îşi închipuie că este puternic şi îl bate el pe elevul mai mare. Concluzia acestui 
exemplu ? A doua zi la şcoală elevul mai mare iar îl va bate! 


S) negativismul se manifestă ca o rezistenţă, activă sau pasivă, operând in mod indirect, 
inconştient; cu această modalitate de răspuns la frustrare ne confruntăm în ipostaza de 
cadru didactic sau părinte, îndeosebi la adolescenti; A. Cardon (2002) identifică negarea 
şi ca posibilă strategie de manipulare – atunci când o persoană este atacată privitor la un 
comportament indezirabil pe care-l manifestă, ea neagă un fapt solicitând un exemplu apoi 

contestă validitatea exemplului: „Eu nu întârzii! Nu mi s-a întâmplat niciodată! Dă-mi 
un exemplu când am întârziat” va fi replica folosită ; 


6) proiecția se manifestă prin protejarea individului de sine însuşi, de conştientizarea 
trăsăturilor indezirabile sau inacceptabile atribuite lui de către alţii ; un exemplu l-ar putea 
constitui situaţia în care un elev/student atribuie celorlalţi responsabilitatea conflictului, 
nerecunoscându-şi comportamentele proprii care au fost în situaţia de a genera o anumită 
proporţie din acest conflict ; astfel, în proiecţie persoana nu realizează că anumite dorinţe 
ii suni proprii şi le atribuie aitor persoane ; „Le urăsc” va deveni astfel „Mă urăşti”. În 
acest mod ura proprie va deveni justificată ca o consecinţă a sentimentelor atribuite celuilalt. 
Exemplele de proiecţie sunt multiple : astfel, unui copil cu mai mulţi fraţi care „dă vina” 
de fiecare dată (inconştient) pe unul sau altul dintre aceştia (el nu este niciodată vinovat) — 
mama îi reproşează că a fost rău cu fratele său, dar el justifică (crezând sincer ceea ce 
spune) că, dimpotrivă, fratele lui a fost rău cu el (ceea ce nu reprezintă realitatea). În psiho- 
logia conflictelor acest mecanism este cunoscut drept reflectia în oglindă ; o persoană care 
se află în conflict cu o alta îi poate atribui acesteia antipatia şi ostilitatea proprie, şi astfel 
propriile sentimente de antipatie şi ostilitate devin mai uşor de suportat (celălalt este into- 
lerant şi nu vrea să rezolve conflictul, noi suntem toleranti şi deschişi – doar cá şi cealaltă 
persoană despre care noi inferăm astfel de sentimente va gândi acelaşi lucru ca şi noi) ; 


7) raționalizarea : priveşte furnizarea inconştientă a unei explicaţii false, dar accepta- 
bile, pentru un comportament care are alte origini, mai greu de acceptat (Gelder, Gath, 
Mayou, 1994) ; Coon exprimă foarte direct aceasta: „atunci când explicaţiile oferite sunt 
rezonabile, rationale şi convingătoare, dar false – spunem că această persoană rationali- 
zează” (Coon, 1983, p. 319). De asemenea, rationalizarea reprezintă justificarea unui com- 
portament indezirabil sau inconsistent, a unor credinţe, poziţii şi motivații prin asigurarea 
de explicaţii acceptabile pentru ele (Luthans, 1985) ; rationalizarea reprezintă de obicei un 
dialog cu propria persoană, dar nu de puţine ori aceste justificări sunt „oferite” şi celorlalţi 
de către persoana care rationalizeazá pentru a arăta justetea unui răspuns comportamental 
greşit. Coleman şi Glaros (1983) observă că dacă, spre exemplu, dorim mai mult să 
mergem la un film decât să stăm şi să învăţăm pentru un examen important, putem găsi 
multe justificări ale comportamentului greşit: nu trăim decât o dată ori după acest moment 
de relaxare vom gândi mult mai clar. A. Cardon (2002) identifică chiar, în spatele 
rationalizárii, o strategie de manipulare : logica ar fi că dacă se oferă un motiv pentru un 
comportament indezirabil, acesta poate fi privit chiar dintr-o perspectivă pozitivă ; autorul 
citat a exemplificat o astfel de strategie care în timp a devenit parte din cultura unei orga- 
nizatii pe care a studiat-o. Rationalizarea se petrecea aici sub forma unui joc de manipulare 
(Cardon l-a intitulat „retroproiectorul”) care presupunea explicarea, în timpul şedinţelor, 
prin folosirea retroproiectorului, în mod foarte inteligent a cauzelor greşelilor comise ; se 
pierdea astfel foarte mult timp si energie în găsirea unor motivații care să diminueze efectul 
erorilor, lucru care conducea firesc la alocarea de foarte puţin timp sau deloc în vederea 
îndreptării lucrurilor care nu funcționau. 

Tot o raţionalizare găsim la părintele crud care, atunci când îşi bate copilul, va spune 
că acest comportament este „pentru binele copilului”, deoarece astfel acesta va creşte mai 
„Călit” şi va face faţă mai uşor realităţii. 

Nu de puţine ori, persoana care foloseşte acest mecanism de apărare pare „prinsă” 
într-un set de rationalizári. Întrebat de ce nu a făcut referatul, un student a exprimat urmă- 

‹ toarele: „Am vrut să aleg tema pentru referat, dar cred cá un coleg mi-a luat lista, 
deoarece nu am găsit-o când am ajuns acasă. A doua zi am împrumutat o listă de la cineva, 

dar nu m-am regăsit în nici una dintre teme; totuşi, după o zi de gândire, deoarece, 
referatul era obligatoriu, mi-am ales una, dar la bibliotecă toate cărţile consultate nu mi 
s-au părut relevante pentru tema aleasă” etc. Pentru Coon (1983) ori Coleman şi Glaros 
(1983) două modalităţi de raţionalizare sunt mai des întâlnite : strugurii acrii şi lămâile 
dulci. Un proverb spune că strugurii la care nu ajungi sunt acri. Similar, o persoană care 
foloseşte această formă de rationalizare face obiectivele pe care nu le poate atinge să pară 
mai puţin plăcute. Dacă nu aţi fost invitaţi la o reuniune veţi folosi probabil explicaţii de 
tipul „M-ar fi plictisit oricum. Nu am pierdut nimic”. „Lămâi dulci” este o altă strategie 
de rationalizare, de fapt inversul strugurilor acri. De data asta ne vom autoconvinge cá o 
situaţie neplăcută este în fapt... plăcută. Dacă trebuie să mergeţi la o petrecere Іа саге ştiţi 
cá nu o să vă simtiti bine probabil că veţi folosi explicaţii de tipul „Nu se ştie niciodată pe 
cine poti întâlni” ori „Este mai bine să mergi la o petrecere nedistractivă decât să nu mergi 
la nici o petrecere” ; 


8) a face pe bufonul (a lua în derâdere) : reprezintă o utilizare excesivă sau frecventă 
a unor cuvinte de duh în vederea reducerii anxietátii, care este rezultatul unor situaţii 
stresante sau al unor gânduri şi afecte perturbatoare (Valenstein, apud Ionescu, Jaquet, 
Lhote, 2002, p. 49). Acest mecanism de apărare poate conduce la evidenţierea unui 
adevărat rol pe care individul şi-l asumă. Astfel aşa cum se remarcă în modelul lui Fritz 
Redl şi William W. Wattenberg (apud Charles, 1992) în clasa de elevi există persoane care 
îndeplinesc roluri de clovni. Aceşti indivizi sunt în poziţia de a distra/amuza întregul grup. 
Aşa cum observă cei doi autori, nu de puţine ori elevii îşi asumă acest rol din necesitatea 
mascării sentimentelor de inferioritate, gândindu-se că este mai bine să facă glume pe 
seama propriei persoane înainte ca alţii să aibă şansa să o facă. De altfel, un astfel de 
mecanism de adaptare - privit din perspectiva grupului - poate avea şi un rol pozitiv pentru 
acesta din urmă, în momentele de tensiune în care colegii lor sunt frustrati şi anxioşi (cum 
ar fi înaintea unui examen). Kenneth Benne şi Paul Sheats sugerează la rândul lor (vezi şi 
DeVito, 1988; Hybels, Weaver, 1989; Gamble, Gamble, 1993) un rol intitulat glumețul 
(cel care apare ca fiind cinic şi produce comportamente nepotrivite sau irelevante pentru 
activitatea de grup) ; 


9) fixaţia se caracterizează prin menţinerea unei reacţii persistente neadaptate, chiar 
dacă toţi parametrii arată că acel comportament nu este un răspuns adecvat la problemă 
(Luthans, 1985, pp. 387-390). Când i se reproşează un anumit lucru, persoana respectivă 
nu neagă problema, dar se exprimă în genul „Asta e! ". A Cardon (2002) intitulează fixatia 
(atunci când apare sub forma unui joc de manipulare) „piciorul de lemn” ; acest joc de 
manipulare porneşte de la ideea că deşi eşti implicat în propria nereuşită, nu poţi face 
nimic - nu poti să-i ceri cuiva care are picior de lemn să danseze bine! Tipul de motivații 
ale celor care se află în astfel de situaţii îmbracă forma unor expresii de genul: „Este prea 
târziu, nu mai pot să fac nimic”. 


După cum lesne se poate observa, aceste reacţii pot denatura turnura didactică pe care 
dorim să o imprimăm conflictului ; apariţia lor se produce sub forma unor bariere de care 
cadrul didactic trebuie să ţină seama în construirea strategiilor de promovare, implementare, 
rezolvare si evidentiere a achiziţiilor obţinute prin conflict. Iată de ce propunem folosirea 
unor exerciţii bazate pe jocuri de rol în care, în cazul apariţiei unor conflicte, elevii/ 
studenţii trebuie să specifice dacă unul (sau altele) dintre aceste răspunsuri la frustrare 
apare la vreunul dintre ei; după ce acest lucru s-a întâmplat, prin dezbatere de grup (care 
va contine şi discutarea modalităţilor prin care fiecare dintre ceilalţi elevi/studenti din grup 

a înţeles să răspundă unei astfel de reacţii) vor fi identificate căile de diminuare a impactului 
apariţiei acestora atât asupra persoanei care le manifestă, cât şi asupra grupului. 

Modelul preocupărilor bilaterale (prezentat de Rubin, Pruitt, Kim) împarte alegerea în 
funcţie de orientarea preocupărilor spre sine sau spre celălalt, pe o scară foarte extinsă, de 
la indiferenţă la maxim interes (figura 20). 


înaltă 


Preocuparea faţă de 
rezultatele celeilalte părţi 





joasă înaltă 
Preocuparea faţă de propriile rezultate 


Figura 20. Modelul preocupărilor bilaterale în analiza conflictului 


Cele patru situaţii exprimate în figură se pot defini astfel: 


- rezolvarea de probleme presupune un interes bidirecțional în favoarea atât a propriilor 
interese, cât şi a intereselor celeilalte părţi ; 

- cedarea indică o motivaţie mai profundă faţă de interesele celeilalte părţi decât faţă de 
interesul propriu ; 

- lupta apare atunci când există un interes puternic legat doar de interesul propriu ; 

- evitarea este un rezultat al unei slabe motivații faţă de interesele ambelor părţi. 


Thomas, citat de autorii amintiţi, introduce o perspectivă interesantă pentru dezbaterea 
conflictului ; conform acestui autor, este eronată prezentarea părţilor în termeni de egoism 
(interes pentru propria poziţie) sau altruism (interes pentru poziţia celuilalt). Specificând 
că există situaţii când simultan ambele perspective pot fi puternic activate, el demonstrează, 
în opinia noastră, corelarea conflictului extern, eminamente social, cu un conflict intern 
care conduce la reaşezarea, la reordonarea priorităţilor şi direcțiilor de acţiune şi, în ultimă 
instanţă, a progresului cognitiv. 

Modelul prezintă modalităţile de răspuns la conflict în determinarea pe care acestea o 
au referitoare la аха a două variabile individuale diferite : preocuparea faţă de rezultatele 
propriei părţi şi preocuparea față de rezultatele celeilalte părți (în practică, putem spune 
cá există anumite condiţii care afectează preocuparea noastră faţă de propriile rezultate şi 
altele, care afectează preocupările noastre faţă de rezultatele celuilalt). 

În ceea ce priveşte condiţiile care afectează preocuparea noastră faţă de propriile 
rezultate, observăm : 


* Intensitatea interesului. Astfel, dacă în realitatea conflictuală identificăm interese 
puternice ale părţilor, acestea sunt în măsură să producă aşteptări înalte şi rigide de la 
rezolvarea conflictului, ceea ce este acelaşi lucru cu a avea o puternică preocupare faţă 
de rezultatele proprii. În practică, grupurile de elevi/studenti constituiți în echipe 

didactice pot să aibă, în anumite situaţii, astfel de interese cu grad de intensitate ridicat 
de la rezolvarea sarcinii (spre exemplu, necesitatea unui lider de grup de a se face 
remarcat pentru a participa la un anumit concurs); cadrul didactic trebuie să menţină 
о intensitate a acestor interese la un nivel acceptabil (deoarece nu trebuie să uităm că, 
până la un anumit grad, această intensitate a intereselor este necesară pentru dezvoltarea 
unei motivații concrete în rezolvarea sarcinii) ; 

Ierarhizarea intereselor. Pentru a putea delimita aria noastră de acţiune (guvernată de 
variabile limitative ca timpui, spatiui, гіа etc.), trebuie întotdeauna ca anumite interes 
să ocupe un loc mai important în preocupările noastre, iar altele, un loc mai Dui 
important ; această ierarhizare este utilă din perspectiva analizei pe саге am intenţionat 
să o întreprindem în rândurile de mai sus. În acest mod, situarea pe o astfel de grilă a 
unui interes mai puternic în a rezolva conflictul decât – dacă este să folosim exemplul 
precedent - a participa la concurs va menţine un climat de lucru motivant şi, în acelaşi 
timp, va diminua posibilitatea apariţiei conflictelor neproductive din punct de vedere 
didactic ; responsabilitatea pentru dezvoltarea unei astfel de ierarhizări pozitive a 
intereselor la elevi/studenţi revine tactului comunicational al cadrului didactic ; 

Tipul de centrare. În cazul în care cursantii se focalizează pe pierderile potentiale, acest 
lucru induce un cadru negativ în ceea ce priveşte rezolvarea respectivului conflict 
educaţional ; centrarea pe câştigurile aşteptate generează un cadru pozitiv. Conform lui 
Rubin, Pruitt, Kim, negociatorii cu un cadru de referinţă pozitiv fac mai multe concesii 
decât cei cu un cadru negativ. Cadrul didactic trebuie să imagineze situaţii de lucru 
(jocuri de rol, exercitii de identificare a nevoilor etc.) în care elevii/studentii să încerce 
ambele tipuri de centrări şi să observe diferenţele; prin astfel de exerciţii se va 
consolida un mod de integrare în conflict care să facă posibilă o manieră de lucru 
focalizată pe achiziţiile de orice tip (cognitive, afectiv-motivationale, de interrelaţionare 
etc.) şi pe perceperea pozitivă a conflictului de către cei implicaţi în acesta. H. Cornelius 
şi S. Faire sugerează că, pentru convertirea conflictului în şansă, este necesară folosirea 
afirmațiilor, a gândirii pozitive. Afirmațiile, spun cei doi autori, se bazează pe convin- 
gerea că persoana implicată este cea care determină modul de desfăşurare a unui 
eveniment, astfel încât concluzionarea pentru cursanţi este simplă: nerezolvarea con- 
flictului în unghiurile dezirabile educaţional este opţiunea părţilor ; 

Teama de conflict este cea care face ca preocuparea faţă de propriile rezultate să fie 
scăzută. Aceasta pentru că rezistenţa la cedare, care este produsă de o înaltă preocupare 
faţă de propriile rezultate, tinde să genereze conflict; frica de conflict este o predis- 
poziţie pentru unii oameni. În opinia noastră, acest fenomen are două unghiuri comple- 
mentare de abordare - la o primă vedere contradictorii —, fiind asemănător cu teama de 
eşec, care poate genera conflict în arii diferite, dar cu semnificaţii egale cu teama de succes, 
care poate genera, la rândul ei, conflict. Acest lucru se bazează pe faptul că succesul 
poate determina creşterea aşteptărilor celorlalţi şi scăderea tolerantei la insucces ; iată 
că inserarea unei astfel de persoane într-o echipă înalt competitivă poate deveni 
generatoare de conflict. În mod similar deci, vom afirma că teama de conflict este 
compensată de teama de compromis (deoarece persoanele aflate în conflict pot considera că 
un compromis le-ar diminua poziţia pe care o ocupă în cadrul grupului, spre exemplu). 


2 


La polul opus deosebim două cauze care determină centrarea pe rezultatele celeilalte părţi : 


Diferite tipuri de anganjamente interpersonale ca prietenia, dragostea, similitudinea 
percepută, identitatea comună a grupului ; 

e Dispozijia afectivă pozitivă, creată de un tip de motivaţie externă sau internă (acest fapt 
poate constitui modul de gândire şi generare a conflictului educaţional, consolidarea 
unei astfel de dispoziţii afective pozitive definind un deziderat în activitatea cadrului 
didactic în utilizarea metodelor de interacţiune educaţională). Hotărâtor este modul în 
care centrarea pe propriile rezultate se poate îmbina cu accentul pus pe rezultatele 
celeilalte părţi ; este vorba despre o acţiune de identificare şi practicare a unor 
dimensiuni care pot apărea ca diametral opuse. Există pentru aceasta necesitatea 
identificării şi dezvoltării a ceea ce putem numi perceperea fondului comun. 


Pe de altă parte, trebuie să ţinem seama de faptul că, în contextul unui conflict social, 
schimbările psihologice ca ostilitatea şi neîncrederea se amplifică atunci când sunt implicate 
grupuri ; iată câteva puncte sensibile în demersul nostru de utilizare a conflictului educatio- 
nal în echipe de elevi/studenti pentru a creşte eficienţa învăţării. 

Când două astfel de echipe se angajează într-un conflict puternic, adesea este greu 
pentru ceilalţi colegi să rămână neutri. Ei tind să fie de o parte sau de alta, ceea ce 
reprezintă fenomenul de polarizare a comunității. Aceasta este o altă parte a ciclului esca- 
ladării care apare de la începutul conflictului şi contribuie mai târziu la menţinerea acestuia. 

Forsyth ne prezintă cursul circular al conflictului în grupurile mici; astfel, avem de-a 
face cu şase faze ilustrate în figura 21 : 





Figura 21. Cursul circular al conflictului în grupurile mici 
(adaptare după Forsyth) 


Această ciclicitate a procesului trebuie privită mai degrabă evolutiv - ca o dezvoltare in 
spirală, în sensul includerii unor noi achiziţii care vor conduce la un nou dezacord - decât 
ca un proces circular, închis. Să urmărim succint nivelurile prin care autorul ne propune un 
model al procesului conflictului. 

În ceea ce priveşte prima fază, cea a dezacordului, există mai multe etape : dezacorduri 
din cauza neintelegerii, dezacorduri bazate pe false probleme, dezacorduri reale şi impor- 
tante pentru grup, dar uşor de rezolvat dacă grupul produce schimbări minore. Spre 
exemplu, dacă un grup de manageri se ceartă asupra locurilor pe care să le aibă în jurul 
unei mese dreptunghiulare (această distribuţie a locurilor având incidente asupra statusului, 
modului de reacţie etc. în ceea ce-i priveşte pe cursantii noştri - cum de altfel vom sublinia 
atunci când vom vorbi despre reuniunea Phillips 66, putem rezolva acest dezacord mutându-i 
la o masă rotundă. Atunci când ergonomia sălii nu ne permite acest lucru, putem forma un 

cerc din scaune, chiar dacă nu avem în mijloc nici o masă sau chiar dacă păstrăm masa 
dreptunghiulară. Similar, în practica mea cu managerii am observat că dacă aceştia provin 
de la companii diferite şi le solicit alegerea unui lider pentru grupul respectiv, oricare 
dintre ei ar dori să se afle în această postură – motiv pentru care, pentru a rezolva acest 
dezacord, propun ca liderul să fie propus prin rotaţie - astfel conflictul nu mai apare din 
această cauză. 

Cea de-a doua fază, a confruntării, conţine la rândul ei: 


- intensificarea obligaţiilor ; 

- construirea tensiunii; 

- formarea de „coaliţii”, în sensul că se polarizează anumite poziţii. Aici apare si un 
anumit rol, cel de instigator. Instigatorul este o persoană căreia starea conflictuală її 
convine. În plan educaţional, în cazul în care cadrul didactic a cerut să se respecte o 
regulă (de exemplu, nimeni nu mai are voie să intre după ce profesorul a început ora), 
mai devreme sau mai târziu, cineva va „încerca” să vadă dacă regula mai este în 
vigoare. Astfel, un elev/student cu rol de „paratrăznet” va fi convins de către „insti- 
gator” („Ce poate să-ţi facă profesorul ? "). Dacă acesta din urmă va alege să-l pedep- 
sească pe elevul care a încălcat regula instituită, instigatorul va atáta în continuare 
conflictul ; deşi el este autorul moral al pedepsirii „paratrăznetului” el va avea o reacţie 
de tipul: „Ce ţi-a făcut profesorul. Eu dacă eram în locul tău îi arătam lui...". În 
paranteză fie spus, de obicei cadrul didactic nu va pedepsi abaterea de la regulă 
socotind că „este doar un caz”; el nu ştie că în acest moment a declanşat aşa-numitul 
comportament „contagios”. Toţi elevii vor şti că regula nu mai este în vigoare, deci pot 
să întârzie ! 


Faza a treia, cea de escaladare, se guvernează conform unui corolar al teoriei conflic- 
tului, potrivit căreia un conflict conduce la un conflict mai puternic, ceea ce va duce la 
unul şi mai puternic etc. Există o escaladare a conflictului care poate schimba condiţiile 
acestuia. De exemplu, elevul A şi elevul B se ceartă, iar, la un moment dat, elevul A îi 
spune elevului B că niciodată nu a avut o părere bună despre el. Cearta se încheie, dar 
cuvintele atribuite de elevul A elevului B au schimbat atitudinea celui din urmă: s-a 
introdus un reziduu comunicational саге, pe viitor, va produce transformări ale relationárilor 
dintre cei doi elevi. Există si alte mecanisme, alti factori favorizanti care concură la 
escaladarea conflictului, dintre саге : 


- profeția autoîmplinită — B nu va face nimic ca A să schimbe ceva în relaţia lor; este un 
mecanism de autoîntărire implicat în ciclul escaladării ; acest mecanism poate fi lesne 
explicat astfel : fiecare dintre ei nutreşte sentimente negative la adresa celuilalt, aşa că, 
„dacă mă consideră rău, o să-i arăt ce înseamnă să fii rău!”; 

- percepția selectivă — ideile negative ale lui A despre colegul său conduc la acţiuni ostile 
faţă de acesta. Persoana A va căuta şi va vedea prilejuri de confirmare a percepţiei deja 
formate despre persoana B; o lege a conservării fiinţei ne împinge, de obicei, să 
considerăm cá avem dreptate atunci când am optat într-un anumit mod ~ iată de ce, in 
mod subtil, inconştient vom percepe doar acţiunile (negative) ale colegului cu care ne 
aflăm în conflict, acţiuni care să justifice că am avut dreptate în această confruntare ; 

-  stereotipiile – când in mod prematur plasám ceva/pe cineva într-o categorie prestabilită 
pe baza unei informaţii incomplete sau incorecte ; 

- efectul halo — o persoană este apreciată pe baza primei impresii făcute ; 

- efectul de polarizare – ne este mai uşor să apreciem totul în „alb şi negru”, dar pierdem 
astfel toate nuanțele de gri (graduarea informaţiilor) ; astfel, orice persoană are şi părţi 
rele, şi părţi bune (chiar dacă în proporţii variabile) ; 

- ostilitatea autistă — se referă la tendinţa oamenilor de a înceta să interacţioneze cu 
persoane care le displac. Un exemplu este cel referitor la doi fraţi care conduc acelaşi 
magazin ; unul îl acuză pe celălalt că a furat bani din casă, celălalt neagă că ar fi făcut 
acest lucru şi astfel primul încetează să mai discute cu el pentru... 30 de ani. La capătul 
acestei perioade, un străin vine în magazin şi le mărturiseşte că el a înfăptuit furtul şi, 
mustrându-l conştiinţa, s-a hotărât să le restituie banii; comunicarea între fraţi se 
restabileşte) ; 

- defensiva perceptivă — când cineva ne atacă sistemul perceptiv, negám, evităm, dezvol- 
tím ,rezistente" ; 

- intervenția celei de-a treia părţi în sens manipulativ în conflict - A. Cardon (2002) dă 
un exemplu interesant pentru un astfel de joc de manipulare intitulat „luptaţi-vă” şi care 
porneşte de la existenţa unui conflict în familie. Un copil îi cere voie marei sale să meargă 

-]a film, dar este întrebat de aceasta dacă mai întâi a terminat de făcut temele pentru a doua 
zi. Copilul a sesizat că părinţii săi au avut un conflict mai devreme şi de aceea îşi 
întreabă şi tatăl, schimbând însă accentul întrebării : „Tată, poţi să-mi dai bani ca să merg 
la cinema ?”, va spune el de data aceasta. Dacă tatăl îi dă răspunsul afirmativ, copilul 
merge la mamă şi îi spune că tatăl i-a dat voie să meargă: drept dovadă prezintă faptul 
că a primit Chiar şi banii pentru biletul de intrare la cinema. Părinţii se ceartă sub noul 
pretext (ceea ce aduce escaladarea conflictului anterior), în timp ce a treia parte care a 
manipulat contextul conflictual existent între părinţi îşi îndeplineşte scopul. 


Atunci când vom trata metoda construirii de echipă (ream-building), vom aduce în 
atenţie ceea ce în literatura de specialitate se numeşte „dilema prizonierilor” ; această fază 
presupune, la rândul ei, mai mulţi paşi, dintre care primul este cel de confuzie şi neîncredere 
în partenerul comunicaţional. Rezultatul unui astfel de joc ne oferă şi concluziile acestei 
prime etape : participanţii tind să aibă un răspuns cooperativ până ce percep oponenții ca fiind 
închişi la o atare formă de exprimare, şi atunci încep ciclul escaladării şi al competiției. 

Cea de-a doua etapă a celei de-a treia faze este caracterizată de frustrare şi ostilitate 
fățişă. Forsyth prezintă un experiment din 1941 al lui John R.P. French, pe care-l 
considerăm cu incidenţă educaţională semnificativă. În fapt, este vorba despre 16 grupe de 
studenti care erau instruiți să rezolve problemele care li se dădeau într-un interval temporal 
cât se poate de mic, pe când sarcina primită era în fapt nerezolvabilă. În grupurile în care 
participanţii la experiment nu se cunoşteau dinainte, a apărut preponderent nevoia de a se 
retrage/separa ; în grupurile unde subiecţii se cunoşteau, a apărut cu preponderență 
ostilitatea interpersonală (French vorbeşte despre peste 600 de comentarii agresive pe 
perioada de 45 de minute de activitate). 

Cea de-a treia etapă, numită de reciprocitate, este presupusă de reacţia pozitivă după 
care persoanele care te ajută merită să fie ajutate de tine pe viitor; la polul negativ al 
acestor consideraţii, James Tedeschi spune că persoanele care te enervează merită să fie 
enervate — astfel cá norma reciprocităţii creşte posibilitatea escaladárii conflictului. 

Cea de-a patra fază, cea de „dezescaladare” , presupune că membrii echipei recunosc că 
energia şi timpul lor sunt pierdute într-o dezbatere continuă, fără finalitate ; ultima fază, 
înainte ca grupurile să revină în rutina de interacţiune în grup (interacţiunile sunt echili- 
brate, nu produc conflicte) este cea de rezolvare, mai multe mecanisme concurănd la ges- 
tionarea conflictului : 

- negocierea; 
- construirea „adevărului” ; 
- medierea. 


Este important să observăm că multe persoane încearcă (evident fără succes) să treacă 
direct la rezolvarea problemelor din momentul conflictului escaladat. Ei bine, este similar 
modului în care am încerca să zăgăzuim un torent foarte puternic : şansele de a face ceea 
ce ne-am propus sunt minime. lată de ce este util să facem apel la o metaforă: un conflict 
escaladat este ca un magnet care a strâns diferite obiecte de fier în jurul lui. Ceea ce vedem 
la început nu reprezintă conflictul iniţial, ci el este acoperit de toate acele reziduuri de 
comunicare de care vorbeam la început. Diminuarea intensității conflictului este obligatorie 
înainte de a se încerca rezolvarea sa. 

Se cuvine să remarcăm cá, în structurarea lor, aceste modele privind procesul con- 
flictului conţin într-un mod implicit faza de producere a conflictului, această etapă fiind 
amintită în cadrul cercetărilor respective mai ales din perspectiva identificării cauzelor 
stării conflictuale cu accent în dinamica rezolvării acestora ; considerăm însă că această 
problemă trebuie tratată într-un mod aparte, ea constituind o direcţie de dezvoltare 
metodologică extrem de importantă. 

În acelaşi timp, vom sublinia aici şi necesitatea cunoaşterii elementelor definitorii privi- 
toare la mecanismele care apar în procesul conflictului dacă se doreşte utilizarea efectivă 
a acestuia în activitatea educaţională. În lipsa unei asemenea perspective, folosirea conflic- 
tului educaţional pentru sporirea eficienţei învăţării nu este completă (conflictul poate să 
rămână „prins” în interiorul uneia dintre etapele la care am făcut referire, ceea ce poate 
însemna efort şi energie investite de cursanţi fără finalitatea achiziţiilor cerute de acest 
conflict) sau poate produce un impact negativ asupra relationárilor dintre elevi/studenţi, 
asupra climatului de lucru din clasă, asupra performanţei celor implicaţi în el etc. (este 
: vorba despre cazul în care conflictul poate ieşi de sub controlul cadrului didactic). 

Putem avea o perspectivă mai largă asupra conflictului dacă ne focalizăm asupra apariţiei 
acestuia în organizaţii (figura 22). O atare reflecţie este utilă, deoarece, de multe ori, 
conflictele pe care le întâlnim au o consecinţă organizaţională (fie că se întâmplă într-o 
organizaţie, fie că influenţează o organizaţie, chiar dacă nu îi sunt specifice). 

Figura 22. Factorii care afectează conflictul între grupuri în organizații 
(adaptare după March şi Simon) 

Modelul celor doi autori vine să sprijine o concepţie mai extinsă asupra procesului 
conflictului, aducând în atenţie nu conflictul intragrupal (în interiorul aceluiaşi grup), ci 
pe cel intergrupal (între grupuri). 


Rezumat : 





1. 





Termenul „conflict” provine din latinescul conflictus, desemnând „lovirea împreună cu 
forti" si implicând prin aceasta ,dezacorduri si fricţiuni intre membrii grupului, 
interacţiune în vorbire, emoţii şi afectivitate”. Mai multe definiţii au pus accentul pe 
faptul că un conflict începe atunci când o parte o percepe pe alta că a fost frustrantă în 
raport cu ea ; o perspectivă mai complexă asupra conflictului înseamnă observarea unei 
stări de echilibru, a cărei rupere conduce la conflict. 

Tipologia conflictelor se distribuie pe multe arii, în funcţie de criteriile folosite ; cea 
mai întâlnită tipologie identifică patru tipuri mari de conflicte: conflictul-scop, care 
apare atunci când o persoană doreşte rezultate diferite faţă de alta ; conflictul cognitiv, 
bazat pe contrazicerea unor idei sau opinii ale altora privitoare la un anumit fenomen ; 
conflictul afectiv, ce apare atunci când o persoană sau un grup are sentimente sau 
emoţii incompatibile cu ale altora ; conflictul comportamental, ce apare atunci când o 
persoană sau un grup face ceva care este de neacceptat pentru ceilalţi. Alte tipologii au 
încercat să surprindă interacţiunea dintre elementele componente ale conflictului 
(modelul STP). 

Modelele procesului conflictului pot să se refere la latura generală a acestuia, la latura 
interpersonală, de grup sau organizaţională. Thomas ne oferă un model în patru paşi : 
frustrarea, conceptualizarea, comportamentul şi „ieşirile” ; modelul preocupărilor bila- 
terale combină două tipuri de centrare : pe interesele proprii sau pe interesele celeilalte 
părţi ; modelul oferit de Forsyth se defineşte ciclic pe intervalul a şase trepte: rutina 
de interacţiune în grup, apariţia dezacordului, transformarea acestuia în confruntare, 
escaladarea conflictului, faza de dezescaladare şi de rezolvare a conflictului, după care 
revenim într-o situaţie de rutină de interacţiune în grup. 


Exerciţii şi teme de reflecţie 


l. 


La tipologia conflictelor, formatorul le va înmâna cursanților o listă de situaţii con- 
flictuale, şi aceştia vor trebui să identifice ce tip de conflict se regăseşte preponderent în 
fiecare dintre ele. 

Un alt exerciţiu presupune că se vor lua mecanismele de apărare (compensarea, conversia, 
înlocuirea, fantazarea, negativismul, proiecția, rationalizarea, fixatia) şi se va cere grupu- 
rilor de cursanti sá imagineze strategii de rezolvare a unor astfel de situatii (spre exempiu, 
ce fac dacá in calitate de manageri au un subordonat care proiecteazá, ce fac dacá in calitate 
de părinţi au un copil care foloseşte negativismul, ce fac dacă în calitate de profesori au un 
elev care rationalizeazá etc. ?). Aceste strategii se vor compara apoi cu cele identificate de 
celelalte grupuri şi se va încerca gândirea unui program de intervenţie în cazul apariţiei 
fiecărui mecanism. 

La modelele privind procesul conflictului, vom cere fiecărui grup să se gândească la un 
conflict concret şi să îl „joace” în interiorul grupului, trecându-l prin etapele presupuse de 
către modelele respective. Pentru acest exerciţiu este utilă folosirea unor observatori, 
care vor înregistra evoluţia fiecărui grup în direcţia asumării şi apoi a rezolvării situaţiei 
conflictuale. 

Scenariu : Departamentul de vânzări 


Într-o firmă mică, ce are drept obiect de activitate distribuţia de papetărie, departamentul de 
vânzări a avut rezultate sub cele mai pesimiste calcule luna trecută (după ce, întreg semestrul 
acestea se înscriseseră într-un trend descendent, lent, dar sigur). Directorul de vânzări a fost 
chemat de către managerul general si a fost admonestat foarte aspru, fiind ameninţat chiar cu 
concedierea, în caz că situaţia nu se remediază. Replica acestuia a fost că nu sunt ei de vină, ci 
departamentul de achiziţii care nu le-ar fi furnizat produseie ia iimp, сева ce a dus la pierderea 
unor clienti importanti. Managerul general i-a tăiat vorba dur replicându-i cá el nu admite nici o 
justificare. Directorul de vánzári s-a intors foarte supárat in biroul sáu; a cerut o cafea, iar 
secretara sa, vázándu-i starea de spirit, s-a grăbit să i-o aducă. Din greşeală, ea a vărsat însă puţină 
cafea pe biroul şefului său, care а tipat la ea ameninţând-o cu concedierea. Mai mult decât atât, 
supărat, nici nu a vrut să mai bea cafeaua. A convocat apoi o şedinţă cu toti subordonații săi 
(agenţii de vânzări) şi le-a cerut explicaţii pentru vânzările slabe din ultimul trimestru, insistând 
asupra ultimei luni. Unii dintre angajaţi au afirmat că situaţia prezentă este efectul scăderii 
generale a cererii privind produsele de papetărie. Ei au adus cu ei chiar statistici în acest sens pe 
care le căutaseră în diferite studii. Materialul strâns era voluminos- şi se vedea că oamenii 
depuseserá un efort considerabil să-l alcătuiască, drept pentru care directorul 1-а luat şi a promis 
că îl va studia mai târziu. În schimb, alţi agenţi de vânzări au afirmat că ştiu că nu au fost eficienţi, 
dar că au făcut tot ce au putut: „ăştia suntem, au spus ei, nu credem că putem mai mult”. Punând 
cap la cap toate aceste perspective, directorul de vânzări s-a hotărât că este cel mai înţelept să îi 
prezinte a doua zi managerului general voluminosul material realizat de agenţi. 





Întrebări 


1. Ce mecanisme de apărare au fost folosite în acest caz? 
2. Cum credeţi că pot fi contracarate aceste mecanisme ? Ce altă rezolvare a situaţiei ar fi putut 
exista ? 





Provocarea şi rezolvarea conflictelor 


În viaţa de zi cu zi suntem confruntati adesea cu multiple conflicte ; de cele mai multe 
ori, este bine dacă reuşim să le prevenim ori, în caz că acest lucru nu mai este posibil, 
măcar să le reducem intensitatea. Câteodată, nici acest lucru nu merge şi atunci suntem 
puşi în situaţia de a face eschive complicate şi de a face funcţionale o serie de „jocuri de 
comunicare” pentru a putea rezolva conflictele apărute. Iată de ce am gândit în acest 
capitol strategii dg prevenire, de reducere şi de rezolvare a conflictelor. Dar nu ne-am oprit 
aici: am introdus şi strategii pentru provocarea conflictelor : de ce ar fi ele necesare? 

Pentru a ne introduce în acest sistem, este util să ne întoarcem pentru început în sfera 
definirii conflictului, acum că am sugerat câteva dimensiuni ale apariţiei acestuia, şi să le 
punem în directă corespondenţă cu definițiile rezolvării de conflict în perspectiva lucrărilor 
din domeniu. 

Conflictul este „о situaţie în care elemente în aparenţă incompatibile exercită forță în 
opoziţie sau în direcţii diferite” (Heitler, 1993). 

„Conflictul înseamnă procentajul din divergenţa intereselor sau credinţa că aspiraţiile 
cotidiene ale părţilor nu pot fi îndeplinite simultan” (Rubin, Pruitt, Kim, 1994, p. 5). 

„Conflictul este conceput ca o sursă de schimbare a individului, a sistemului în care 
evoluează acesta” (Stoica-Constantin, Neculau, coord., 1998, p. 53). 

În acelaşi timp, rezolvarea de conflict este văzută în acceptiile prezentate mai jos. 

Rezolvarea conflictelor, spune Burton, „înseamnă că toate părţile implicate ajung în 
mod liber la un acord, după ce au redefinit şi reperceput relaţiile dintre ele şi după ce au 
făcut evaluarea, adică au examinat şi luat în calcul toate elementele relevante ale relaţiilor” 
(apud Stoica-Constantin, Neculau, coord., 1998, p. 188). 

„În sens psihologic, atât rezolvarea conflictelor, cât şi rezolvarea problemelor ţin de 
încercarea de a face faţă incongruentei, nepotrivirilor între ceea ce este şi ceea ce ar putea 
fi” (Fryer, 1998, p. 121). 

Rezolvarea se referă la „dobândirea de soluţii care satisfac toate cerinţele aparentelor 
forţelor de conflict” (Heitler, 1993). 

Există trei elemente importante în rezolvarea de conflict, după autoarea americană 
Susan Heitler: simptom, proces şi conținut, acestea fiind susţinute de trei perspective 
majore în ceea ce priveşte sistemul strategiilor conflictului: confruntarea, evitarea şi 
rezolvarea conflictelor. Toate trei depind de eficienţa indivizilor de a folosi diferite procese 
de influențare socială. În ceea ce priveşte confruntarea, acest fenomen se face cu costurile 

celeilalte părți ; evitarea se face cu costuri din partea noastră, pe când rezolvarea problemei 
presupune deopotrivă cheltuieli şi beneficii pentru toate părţile implicate ce încearcă 
împreună să rezolve conflictul. 

Însă înaintea dezvoltării strategiilor (grupate pe axa eficient-ineficient) de rezolvare a 
conflictelor, din punct de vedere educaţional este utilă sesizarea necesităţii unor strategii de 
- provocare a-conflictelor si de prevenire a acestora, precum şi de reducere a impactului lor 
(atunci când conflictul este neproductiv din punct de vedere educaţional) ; acest lucru este 
cu atât mai important cu cât rezolvarea de conflicte este condiţionată direct şi instrumental 
de aceste strategii. 


7.1. Strategii de provocare/stimulare a conflictului 


În studiile sale, R. Stacey afirmă că „oamenii nu au noi intuiţii atunci când discuţiile lor sunt 
caracterizate de echilibru ordonat, conformitate şi dependenţă (...) oamenii se contagiază 
de idei noi unul de la altul atunci când se află in conflict, confuzie şi căutare a unui nou 
înţeles - cu menţiunea că trebuie să rămână deschişi totodată la discuţie şi să se asculte 
reciproc (apud Fullan, 1998, p. 31) Mai mult, aşa cum arată cercetările lui R.J. Saul, aici 
avem de-a face cu un paradox : nu numai că rezolvarea conflictului şi a confuziei nu ţine de 
diminuarea lui, ci mai mult, calea cea mai bună de lucru cu confuzia este de a o intensifica 
prin răspunsuri la întrebările inconfortabile până în momentul în care sursa tuturor acestor 
dificultăţi este identificată. Practic, formatorul are nevoie să apeleze uneori la anumite 
modalităţi, în aşa fel încât un conflict educaţional să apară şi să se dezvolte pe coordonatele 
cerute de structurarea pedagogică -a unei astfel de situaţii. Putem identifica mai multe 
asemenea strategii (deşi nuanțele sunt extrem de sensibile, în sensul unicităţii experienţei 
educaţionale propriu-zise a unei asemenea opţiuni metodologice) : 


e folosirea unor elemente de conţinut care să fie pasibile de interpretări din puncte de 
vedere diferite ; în acest sens, este utilă reconsiderarea afirmațiilor lui Morton Deutsch 
care, definind importanţa conflictuală pe care o poate avea problema însăşi, deosebeşte 
următoarele caracteristici formale ale problemelor ce pot influenţa rezolvarea de 
conflict : 

- tipul problemei – anumite tipuri de probleme conduc mai puţin decât altele la 
rezolvări constructive ale conflictului ; de aceea, alegerea tipului problemei este o 
responsabilitate a cadrului didactic ; 

- dimensiunea — dimensiunea problemei recomandă modul în care se poate rezolva 
conflictul ; o problemă mai restrânsă rezolvă un conflict mai uşor decât o problemă 
mai extinsă (chiar dacă aceasta din urmă poate fi separată în aspecte diferite, aspecte 
care însă nu fac abstracţie şi de relaţiile dintre acestea în cadrul conflictului) ; 

- rigiditatea — o percepţie primară a inexistentei unor alternative satisfăcătoare pentru 
părţi poate duce la escaladarea conflictului, deoarece această rigiditate a problemei 
oferă şi anumite elemente frustrante părţilor (oricum, rezolvarea de conflict pre- 
supune un efort din partea părţilor, situaţie care, într-o teorie a minimului de efort 
implică direct frustrarea în conflict). 

* situarea elevilor împărţiţi – spatial - în două tabere, dezvoltându-se astfel poziţii faţă in 
faţă (concurentiale) ; 

* dezvoltarea în fiecare echipă educaţională a unui rol de „avocat al diavolului” care să pună 
sub semnul întrebării compromisul aparent de soluţionare la care se poate ajunge în 

primele momente (cu precizarea că acest rol trebuie experimentat, prin rotaţie, de către 
toti membrii microgrupului respectiv, deoarece, în caz contrar, vom avea de-a face cu 
centrări negative ale echipei asupra persoanei care îndeplineşte întotdeauna rolul „negativ”) ; 
e dezvoltarea unui stil al conflictului (desemnând modul în care grupurile, fiecare în mod 
propriu, tratează în general un conflict) ; în continuarea unei asemenea perspective, putem 
gândi un set de exerciţii bazate pe tipurile de conflict interpersonal apărute în relaţiile 
de comunicare. Referindu-se la acest stil al conflictului, Michael E. Roloff (Berger, 

Chaffee, coord., 1987, p. 490) se focalizează pe conflictul de rol văzut in trei ipostaze : 

- conflictul de rol focalizat pe sine, care poate apărea atunci când: există o incon- 
gruentá de rol între expectaţiile partenerilor de echipă educaţională şi propria 
personalitate a unui anume elev/student (dacă, spre exemplu, unui elev timid i se 
cere o implicare mai agresivă într-o dispută de grup); o persoană ocupă mai multe 
roluri incompatibile simultan (este cazul unui elev/student ce are rolul de lider al 
unei echipe care trebuie să discute despre modalităţi de diminuare a delincventei la 
adolescenţi şi, simultan, are şi rolul de membru într-un grup de astfel de delinc- 
venti) ; rolul pe care trebuie să-l îndeplinească persoana se află sub standardele si 
performanţele pe care elevul/studentul respectiv consideră că le are (dacă unei 
persoane dominatoare i se dă rolul de sprijinitor al interacțiunilor din grup fără a 
avea dreptul să-şi spună propria părere, spre exemplu) ; 

- conflictul de rol focalizat pe partener, cu o incidenţă crescută în cazul în care 
performanţa partenerului de rol este mai scăzută calitativ şi diferită de ceea ce cealaltă 
persoană se aşteaptă să primească (să ne închipuim că aşezăm un elev mai slab într-un 
grup de elevi foarte buni şi le spunem - са în cazul tehnicii TGT – că performanţa 
întregii echipe, deci şi a membrului mai slab, va contribui la obţinerea succesului) ; 

- conflictul de rol focalizat pe relaţie apare atunci când indivizii nu au doar experienţa 
despre cum trebuie jucate rolurile, ci posedă, de asemenea, noţiuni despre ce efort 
depus în rol trebuie asociat cu distribuţia resurselor relaţionale (să luăm exemplul 
unui elev/student care nu se implică total în activitatea de grup, participând ca 
simplu spectator la dezbateri - echipa sa se află într-o competiţie-concurs cu alte 
grupuri - şi obligându-i astfel pe ceilalţi să depună un efort suplimentar în realizarea 
integrală a sarcinii, dar care, atunci când grupul îşi prezintă rezultatele, cere 
împărţirea echitabilă a premiilor). Prin modalităţile prezentate aici (şi prin multe 
poate stimula o situaţie conflictuală pe care mai apoi să o conducă spre dinamica 
obiectivelor urmărite în activitatea sa ; 


Un factor important în producerea/stimularea conflictului este considerarea a ceea ce 
Kirton şi McCarthy caracterizau drept un conflict sociocognitiv al grupului definit de stilul 
cognitiv al majorităţii acestuia, diferentiind între stilul inovativ şi cel adaptativ. 

Astfel, pentru cei doi autori, stilul inovativ al unei persoane desemnează originalitate 
dublată de eficienţă mai redusă, indisciplină şi dezacord, tentativă de schimbare a regulilor, 
generarea unui mare flux de idei, capacitatea de muncă de rutină şi de detaliu fiind susţinută 
pe perioade foarte scurte. Un astfel de individ se simte bine într-o sarcină nestructurată, 
confuză. 

Spre deosebire de stilul inovativ, persoanele care beneficiază de un stil adaptativ au mai 
puţine idei, dar acestea sunt rezonabile, fără riscuri, eficiente direct şi concret, includ date 
noi, dar într-o structură prealabilă lor, rezolvă problemele nu prin schimbări majore, ci 
prin îmbunătăţiri permanente. 

Apariţia unor persoane inovative într-un grup dominant adaptativ şi invers este în mod 
sigur O situaţie conflictuală, chiar dacă o astfel de perspectivă sporeşte considerabil eficienţa 
grupului respectiv. 

Apreciind contribuţia inventarului KAI (Kirton Adaptation-Inovation Inventory) (Stoica- 
-Constantin, Neculau, coord., 1998, p. 84), trebuie totuşi să remarcăm faptul că nu putem 
vorbi decát in perspectivá didacticá in mod strict de indivizi inovativi sau adaptativi, fiind 
mult mai probabilă o îmbinare (în diferite ponderi) între cele două dimensiuni. Este însă 
interesantă această catalogare, deoarece putem identifica un echilibru dinamic pentru o 
echipă educaţională, astfel încât conflictul să fie stimulat, susţinut şi, în cele din urmă, 
rezolvat printr-un progres cognitiv. 

Acest lucru cu atât mai mult cu cât, preluându-i pe Snyder şi Jakes, putem spune că 
există o tendinţă spre congruenţă între dispoziţiile personale şi strategiile situationale, 
astfel încât persoanele cu anumite dispoziţii au tendinţa să caute situaţii sociale care se 
potrivesc cu dispoziţiile lor. O astfel de abordare care ar conduce desigur la uniformizarea 
grupurilor şi la micşorarea posibilităţii de apariţie a conflictului poate fi contracarată de 
cadrul didactic atunci când doreşte folosirea acestor elemente pentru provocarea unui 
conflict educaţional. 

Strategiile de provocare/stimulare a conflictului trebuie puse întotdeauna în relaţie 
directă cu tehnicile de rezolvare a conflictului, totul aparţinând unei viziuni sistemice 

“asupra conflictului educaţional ca atare. 


7.2. Strategii de prevenire a conflictului 


Steers (1988, p. 370) sugerează necesitatea existenţei în practică a unor strategii de 
prevenire a conflictului (când acest lucru este posibil) combinate cu strategii de reducere a 
conflictului (când acesta nu a putut fi prevenit). În fapt, din punct de vedere didactic, aceste 
două perspective metodologice sunt utile când avem de-a face cu anumite conflicte consi- 
derate neproductive educaţional. În completarea acestei direcţii de acţiune, vom gândi şi un 
concept de strategii de transferare a energiei conflictelor neproductive în conflicte cu 
eficiență educaţională (un exemplu al acestei ultime problematici ar putea fi un conflict 
dintre doi elevi/studenti care sunt îndrăgostiţi de aceeaşi fată, conflict ce poate fi transferat 
invitându-i pe cei doi să conducă două echipe aflate în conflict, pentru a se înfrunta astfel ; 
este însă important să se acorde atenţie intensității conflictului respectiv deoarece, dacă 
această intensitate este ridicată, chiar conflictul educaţional pe care îl propunem poate fi 
escaladat şi va constitui un factor favorizant pentru dezvoltări negative). Astfel, strategiile 
de prevenire a conflictului pot contine : 


- focalizarea pe obiective, cu încercarea evitării conflictelor pe obiective; elevilor/ 
studenţilor din microgrupuri le este mai uşor dacă văd întregul tablou al activităţii şi 
muncesc împreună pentru a-l realiza ; 

- producerea unor sarcini stabile, bine structurate şi acceptate de întregul grup; 

- facilitarea comunicărilor ; 

- evitarea situaţiilor cástig-pierdere ; 

- utilizarea de către cadrul didactic sau de către liderii echipelor educaţionale a unor 
elemente aparţinând strategiilor de moderare a activităţii. 


Şi aceasta deoarece ~ aşa cum observa şi Goodall Jr. – „conflictul este o componentă 
naturală a lucrului în grupurile mici. Dacă nu este bine condus, coriflictul poate produce 

rezultate negative şi o performanţă slabá a grupului. Dacă este bine condus, conflictul 
poate conduce la sporirea comunicării de grup, la explorarea mai profundă a problematicii 
respective si la optimizarea întregii performante" (Goodall Jr., 1990, p. 45). 

Iatá cáteva linii directoare pentru moderarea grupului in directia prevenirii situatiilor 
conflictuale : 


- este important ca fiecare participant să aibă senzaţia că are locul său in grup (altfel, 
avem de-a face cu un „dialog circular”) ; 

- moderatorui verifică întotdeauna dacă а înţeles corect: „Dacă am înţeles bine..." este 
o astfel de formulare care îl valorizeazá totodată şi pe cel care a expus ideea; 

- moderatorul este cel care propune o structură de discuţie (nu este cel care decide 
această structură, în caz contrar pot apărea conflictele) ; 

- la începutul discuţiei, moderatorul este cel care stabileşte (împreună cu participanţii) 
tonul şi regulile ; 

- moderatorul îşi descrie propriul rol (atitudine impartialá care nu va produce judecăţi de 
valoare şi nici nu va aduce contribuţii de substanţă), scopul său fiind acela de a ajuta 
grupul să se focalizeze ; este important ca grupul să conştientizeze diferenţa dintre rolul 
de moderator şi cel de lider de grup (deseori se fac confuzii care pot conduce la 
conflicte). Am observat astfel că adeseori în poziţiile de moderator tind să fie alese (ori 
chiar să se aleagă singure) persoane cu o manieră dominantă de acţiune, care prin 
impunerea propriei păreri vor provoca conflicte şi vor destabiliza grupul. Iată de ce, 
pentru a domoli energia conflictuală ce poate apărea din dorinţa acestora de a se impune 
în faţa celorlalţi vă propun un mic truc. De obicei, aceste persoane sunt uşor de sesizat 
înainte de a se trece la activitatea de grup. Се îşi doresc ele mai presus de orice? O să 
observați cá este vorba despre statutul de lider. De aceea, de obicei noi le numim în 
postura de moderatori ai grupului (dacă ar fi altcineva ei ar avea reacţii distructive 
pentru grup), dar după ce le explicăm că ei sunt „şefii” ori „punctul central” al activi- 
са le explicám şi rolul de moderator (anume cá nu va aduce contribuţii de substanţă, 
nu doar lăsându-i, dar mai mult decât atât, încurajându-i pe ceilalţi să se exprime). Şi 
le mai spunem că dacă acest rol nu li se potriveşte sunt liberi să renunţe la rolul de 
„şef”, şi astfel vor putea, ca simpli membri să spună ce vor şi cát vor. Experienţa ne 
arată că nici unul dintre ei nu va renunţa la postura respectivă, şi astfel vom putea să le 
cerem să fie mai ponderaţi în agresivitatea exprimării ; 

- atunci când cineva greseste, moderatorul îi spune că trebuie să detalieze pentru că nu 
s-a înţeles punctul său de vedere ; dacă discuţia ajunge într-un punct mort în urma unor 
afirmaţii, ele sunt consemnate de elevul/studentul care are rolul de a nota contribuţiile 
grupului şi astfel se depăşeşte un eventual moment de criză ; 

- oricine este în siguranţă să-şi spună părerea, oricât de ridicolá ar părea aceasta (moderatorul 
va pozitiva astfel şi poziţiile eronate exprimate de unii dintre membrii grupului) ; 

- moderatorul poate cere fiecăruia dintre -participanţii la activitate să exprime ceea ce 
aşteaptă de la activitatea în echipă (membrii microgrupului vor face afirmaţii despre 
lucruri şi sentimente personale, şi astfel se va stabili o comunicare primară) ; 

- moderatorul le va spune participanţilor că probabil o idee contrazisă este în fapt o altă 
idee şi că până la sfârşitul activităţii se vor găsi idei care să le concilieze pe cele două etc. 


Astfel de activităţi de moderare a grupului trebuie internalizate, prin folosirea unor 


jocuri de rol, de către fiecare membru al echipei, deoarece, în acest mod, anumite 
conflicte – fără substanţă, dar care ar perturba activitatea — pot fi evitate. 

7.3. Strategii de reducere a conflictului 


Câteodată, conflictul aduce cu sine elemente negative care trebuie înlăturate din experienţa 
de comunicare a partenerilor, pentru а nu umbri relaţionarea dintre ei; Alain Cardon 
spune că, „după un conflict sau o întâlnire nesatisfăcătoare, ne simţim incapabili. să mai 
facem Ceva, suntem lipsiţi de energie, secátuiti. Cum se întâmplă să ajungem în situaţia 
aceea? Ce ne provoacă această derută, acest sentiment de indispozitie, gol în stomac sau 
gât uscat ? ” (Cardon, 2002, p. 13). 

Strategiile pentru reducerea conflictului apar ca fiind utile atunci când un conflict a fost 
escaladat, tinzând să aibă mai degrabă un impact negativ decât unul pozitiv în interiorul 
echipelor educaţionale. În acest sens, Neilsen ne propune două abordări generale care 
influenţează aceste strătegii : 


- focalizarea pe schimbarea atitudinilor sau 
- centrarea demersului pe schimbarea comportamentelor ; practic, acest lucru se poate 
realiza prin : 
a) utilizarea ,integratorilor" (apelul la persoanele cu influentá in grup poate reduce 
intensitatea unor conflicte) ; à 
b) rotirea persoanelor de la un grup la altul, rotirea responsabilitátilor în grup; 
c) în cazul conflictelor intergrupuri, identificarea unor obiective supraordonate (propuse 
de cadrul didactic) care să oblige grupurile să lucreze împreună. 


Spre exemplu, K. Levin (Hellriegel, Slocum, Woodman, 1992, p. 467) menționează că 
oamenii fac faţă unor obiective conflictuale prin două tendințe aparent contradictorii: de 
abordare (desemnând ansamblul lucrurilor care ne plac) şi de evitare (însumând lucrurile 
care nu ne plac). Din această perspectivă, se disting trei tipuri de comportamente (utilizând 


- evitare-evitare, în care persoana trebuie să aleagă dintre variantele a două sau mai multe 
activități, toate cu rezultate negative. Referitor la acest comportament este şi o glumă: 
Ionel a primit de la mama sa două mere, unul mare şi altul mic, şi i s-a cerut să ofere 
unul dintre ele surorii sale mai mici, dar să o lase pe aceasta să aleagă. La câteva 
minute, sora lui Ionel apare în fata mamei plângând şi ţinând în mână mărul cel mic. 
Mama îşi chestionează fetiţa: Ionel nu te-a lăsat să alegi? Ba da, răspunde aceasta, 
mi-a spus: alege, mărul cel mic sau nimic! Această glumă simbolizează plastic 
strategiile de alegere evitare-evitare, fiind cunoscută şi expresia „dintre două rele îl 
alegi pe cel mai mic” ; 

- evitare-abordare (Situaţie pe care o putem asocia tipurilor de comportament specifice 
conflictului sociocognitiv), unde trebuie făcută opţiunea pentru ceva care implică atât 
rezultate pozitive, cât şi rezultate negative ; 

- abordare-abordare, în care persoana trebuie să aleagă între două sau mai multe activităţi 
ale căror rezultate sunt pozitive. Într-adevăr, faptul că trebuie să facem o opţiune între 
mai multe lucruri pe care le dorim conferă dificultate şi trimite această alegere spre un 
conflict interior (de câte ori nu ne-am dorit două lucruri în egală măsură, dar nu am 
avut bani decât pentru unul dintre acestea, decizia a fost greu de luat). 


În activitatea didactică sau în cadrul unui grup ne vom găsi deopotrivă în situaţia de a 
lăuda sau de a critica o persoană; modul în care facem acest lucru reprezintă un factor 
favorizant pentru reducerea, respectiv escaladarea unui conflict. În ceea ce priveşte critica, 
aceasta presupune contexte care pot produce foarte uşor escaladarea conflictului (persoana 

respectivă se află într-o poziţie de inferioritate faţă de cel care o critică, lucru ce poate să 
genereze reacţii de rezistenţă la critică şi de frustrare). De aceea sunt utile elementele de 
identificare a modalitátilor de utilizare a criticii într-un mod pozitiv, care să nu alimenteze 
conflictul : 


- locul: critica nu trebuie făcută de faţă cu alţii; 

- timpul corect: presupune să nu treacă prea mult timp de la comportamentul incriminat 
pentru ca situaţia să posede actualitate, dar nici prea puţin, caz în care persoana se mai 
află încă sub un grad de emotivitate intensificat ; 

- termenii personali relevă faptul că începutul discuţiei cu persoana care urmează să fie 
criticată este important; de exemplu, se poate formula astfel: „Am o problemă şi 
vreau să discut cu tine...", cerându-i permisiunea de a prezenta modul cum percepem 
noi situaţia într-un fel în care cel criticat să nu se simtă în inferioritate ; 

- riscul presupune evaluarea consecinţelor ; astfel, în cazul în care trebuie criticată o 
persoană aflată în faza de negare – despre care am vorbit deja -, intensitatea criticii şi 
utilitatea ei vor fi puse în acord cu situaţia (eventual, se va utiliza alt mod de a-i 
evidentia persoanei respective că a greşit) ; mai mult decât atât, există o anumită teorie 
a obişnuirii care spune că dacă cineva s-a obişnuit cu o anumită pedeapsă aceasta nu mai 
are efect asupra sa (cadrele didactice ştiu foarte bine acest lucru, este vorba despre 
elevii care având numai note sub 5 în catolog nu mai sunt deloc impresionați de faptul 
cá ar mai putea primi o notă de 4 în plus); 

- utilitatea presupune faptul cá se va tine cont dacă se repetă sau nu comportamentul, 
pentru că în cel din urmă caz critica nu face decât să încordeze inutil relaţiile ; 

- relația presupune că, atunci când cealaltă persoană răspunde violent argumentelor 
noastre, înseamnă că a intrat în defensivă. De aceea este important ca tot ceea ce este 
criticat să fie argumentat de cel care îndeplineşte această acţiune, iar argumentele să fie 
înţelese şi acceptate şi de persoana criticată ; 

- comportamentul relevă faptul că trebuie criticat comportamentul, si nu persoana care 
are acel comportament, în integralitatea ei; în caz contrar, închidem persoana într-un 
conflict din care nu poate ieşi decât în ciclul escaladării acestuia. Este, de altfel, 
credem, evident că dacă acuzăm pe cineva cu formulări de tipul „eşti rău” nu va putea 
accepta aceasta fără reacţie ; reacţia sa va fi una în oglindă, de tipul „ba tu eşti rău”, 
ceea ce nu va conduce la acţiuni ameliorative. În schimb, formulări de tipul „acest lucru 
pe care îl faci nu este tocmai ce trebuie” pot să aibă mai mult succes; 

- de asemenea, critica trebuie să fie specifică, evitându-se formulări vagi de tipul „ştiţi 
la ce mă refer...” ; trebuie să fie criticat un singur lucru, pentru ca persoana să se poată 
focaliza asupra rezolvării problemei. Pentru a înţelege mai bine acest aspect, gánditi-vá 
la ceva ce faceţi în mod curent şi reprezintă o obisnuintá pentru dumneavoastră (spre 
exemplu, beti o cafea dimineaţa). Gândiţi-vă acum cá de mâine trebuie să renunţaţi la 
acest obicei. Nu este imposibil, dar nu vă face plăcere, nu este aşa? Dar dacă ar trebui 
să renuntati la mai multe obiceiuri plăcute în acelaşi timp? ; 

- o critică trebuie completată cu un mesaj nonverbal pozitiv, de apropiere, de relaxare, 
destindere, dându-se curs şi sferei de argumentare şi motivare a persoanei criticate, 
deoarece, din perspectiva sa, cel incriminat crede că are dreptate (este motivul pentru 
care a şi adoptat respectivul comportament). 


De altfel, trebuie spus că utilizarea criticii trebuie să fie întotdeauna în relaţie directă 
cu folosirea elementelor laudative ; nu vom insista aici asupra acestor lucruri, ele nefăcând 
obiectul direct al demersului nostru (deşi nu ne putem opri să nu observăm implicaţiile pe 
care sistemul în sine le poate dezvolta). Ne limităm, aşadar, să oferim spre reflecţie 

cititorului o analiză funcţională prin care lauda ~ sub cele trei forme ale sale: confidențială 
(între cel care laudă şi cel care este lăudat), publică (cu unul sau mai multi martori) sau 
simbolizatoare (când cel lăudat este ridicat la rang de model comportamental) (Călin, 
Marin, 1996, p. 108) - poate fi folosită într-un mod eficient sau ineficient ; pentru aceasta 
considerăm deosebit de util modelul lui J. Brophy (Sprinthall, Sprinthall, Oja, 1994, p. 326), 
-redat în tabelul următor : 


Tabelul 9. Caracteristicile formelor de laudă eficientă şi ineficientă 
(adaptare după J. Brophy) 


arce 


1. Este oferită sistematic/neîntâmplător. 1. Este oferită la întâmplare şi nesistematic 


6 p e рагйеШагаше'сараспАШог 2. Еве limitată la o reacţie pozitivă globală. 


3. Arată spontaneitate, varietate şi alte 3. Arată o amabilitate uniformă, care suge- 
semne care o fac credibilă ; sugerează rează răspunsuri conditionale făcute cu un 
atenţie pentru capacităţile elevilor. minim de atenţie. 
Recompensele sunt realizate în urma unor Recompensează simpla participare, fără 
criterii de performanţă specifice (care considerarea proceselor de performanţă şi 
includ criteriul de efort). a rezultatelor. 
Nu oferă astfel de informaţii sau le înlo- 
cuieşte pe acestea cu informații despre 
status, despre poziţia ocupată în ierarhia 
clasei. 








































4. 







Oferă informații elevilor/studentilor 
despre competenţa şi valoarea lor în ceea 
ce priveşte capacităţile de care dispun. 






Orienteazá cursantii către cea mai bună 
apreciere privitoare la propriile com- 
portamente faţă de sarcinile respective, iar 
gândirea, în direcţia rezolvării de probleme. 
Utilizează abilităţile dovedite în sarcinile 
anterioare de către studenţi, în contextul 
descrierii abilităţilor prezente. 
Este oferită pentru recunoaşterea efortu- 
rilor notabile sau succesul în sarcini difi- 
cile (pentru respectivii elevi/studenti). 
Atribuie succesele eforturilor depuse si 
abilităţilor, implicând succese similare ce 
vor fi aşteptate pe viitor. 
10. „Hrăneşte” atribuţii endogene (elevii/stu- 
denţii cred că ei depun efort în realizarea 
sarcinii, deoarece se bucură de aceasta 
din urmă şi/sau doresc să dezvolte 
abilităţi relevante în contextul sarcinii). 
11. Focalizează atenţia cursanților asupra 
propriilor comportamente relevante 
pentru realizarea sarcinii. 
12. „Hrăneşte” aprecierea atribuţiilor dezi- 
rabile referitoare la comportamentul rele- 
vant în raport cu sarcina, după ce 
procesul este finalizat. 


Orienteazá cursanţii către compararea cu 
ceilalţi colegi şi pune accentul pe com- 

petiție. 
Utilizează abilităţile reieşite din compa- 
rarea elevilor pentru a descrie abilităţile 
prezente. 





























8. Este oferită fără legătură cu efortul depus 
de către elevi/studenţi. 























Atribuie succesul abilității de moment sau 
unor factori externi ca norocul ori difi- 
cultatea scăzută a sarcinii. 
10. „Hrăneşte” atribuţii exogene | 
(elevii/studentii cred că depun efort in 
realizarea sarcinii pentru motive externe 
ca a-i face plăcere profesorului, a câştiga 
competiţia sau recunoaşterea etc... 
11. Focalizează atenţia cursanților asupra 
cadrului didactic ca figură autoritară şi 
manipulativă. 




































12. Intervine în desfăşurarea procesului, 
distrage atenţia de la comportamentul 
relevant în raport cu sarcina. 

7.4. Strategii de rezolvare a conflictului 


În ceea ce priveşte strategiile de rezolvare a conflictelor, trebuie spus că, în practică, se 
cuvine să pornim de la sesizarea unor situaţii care pot produce conflicte şi pot fi delimitate 
drept cauze ale acestora, dar conţin şi direcţii de rezolvare. Să luăm exemplul condiţiilor 
anterioare prezentat în secţiunea definirii conflictului şi amintit de Pondy ; astfel, sărăcia 
resurselor pentru realizarea unei anumite sarcini puiea consiitui pentru autorul citat o 
cauză probabilă de conflict. În acest caz, putem identifica mai multe etape în utilizarea 
resurselor pentru rezolvarea conflictelor. 

Vom stabili mai întâi de ce resurse dispunem (atenţie, în practică există resurse 
manifeste, evidente, dar putem identifica şi resurse ascunse, nemanifeste, utile însă în 
activitatea de rezolvare a conflictului). Pentru a face o listare a tuturor acestor resurse, 
organizám o şedinţă de brainstorming. 

Într-o a doua etapă, vom realiza o hartă a resurselor grupate pe trei dimensiuni : 


- ce resurse am identificat ca fiind disponibile ; 
- ce resurse ne trebuie pentru ca obiectivele sarcinii să fie îndeplinite optim ; 
- ce resurse mai putem obţine şi dacă investiţia în aceste noi resurse este eficientă. 


În sfârşit, într-o a treia etapă, vom utiliza procedeul autochestionării (self-questioning) 
pentru a dezvolta resursele pe palierul de la „ce resurse avem” la „ce resurse putem 
obţine”. Acest lucru ne oferă posibilităţi noi de a obţine resursele identificate ca utile, poate 
Chiar prin modificarea şi transformarea celor existente (acest lucru se poate face, aşa cum 
remarca M. de Mot, pe următoarele categorii : de utilizat în alte scopuri ; de adaptat; de 
modificat ; de mărit; de micşorat ; de înlocuit; de reclasat; de inversat; de combinat etc.). 

Totuşi, există cazuri în care dezacordurile dintre persoane nu pot fi rezolvate încă din 
această etapă, şi atunci este necesară dezvoltarea unor strategii de rezolvare a conflictelor 
(acestea din urmă pot să dezvolte o arie extrem de largă de condiţii practice, de la strategii 
ineficiente la strategii eficiente de rezolvare a conflictelor). Steers (1988, p. 370) sugerează 
câteva asemenea strategii folosite în rezolvarea conflictelor, centrándu-se mai ales pe ceea 
ce nu trebuie făcut, mai precis pe ceea ce el consideră a fi strategii ineficiente în rezolvarea 
de conflict: 


1) nonacţiunea presupune opţiunea uneia dintre părţi de a nu face nimic pentru a rezolva 
acţiunea, ignoránd-o (o asemenea manieră de răspuns la conflict poate fi responsabilă 
de escaladarea acestuia, deoarece ignorarea nu face, de obicei, decât să crească frustrarea 
şi indispozitia părţilor implicate) ; 

2) „traiectoriile” administrative se obiectivizează prin puţine acţiuni în direcţia rezolvării 
problemei ; se fundamentează în formulări de tipul „o am în studiu” sau „este nevoie 
de mai multe informaţii” ; 

3) tendinţa de a observa riscurile procedurilor de rezolvare a conflictului este o opţiune de 
răspuns care oferă o falsă imagine că persoanele respective sunt deschise spre rezolvarea 
problemei, când în fapt ele nu sunt; 

4) secretizarea conflictului este. o altă manieră ineficientă de rezolvare a acestuia. Este 
strategia „ceea ce nu se ştie nu răneşte” ; problema este că, atunci când credibilitatea 
moderatorului acestui conflict va fi necesară, e posibil să găsească persoanele închise în 
a percepe astfel situaţia. Pe de altă parte, aşa cum observă A. Cardon (2002), secre- 
tizarea poate avea la bază existenţa unui joc de manipulare; astfel, ,informatiile" 


5) 

secrete deţinute de o persoană nu pot fi confruntate cu realitatea sau cu percepțiile 
altora (este cazul unui coleg de echipă care îţi spune un „secret” din viaţa organizaţiei, 
cu obligaţia de a-l păstra sub această formă – de secret; este un fapt de la sine înţeles 
cá, prin natura ei, această informatie confidențială nu va putea fi verificată prin 
discutarea ei cu ceilalţi). Autorul spune că acest comportament este în fapt un joc de 
manipulare care urmăreşte să obţină de la interlocutor o alianţă oarbă, totală şi 
necondiționată. Prin aceste informaţii se obţine loialitatea persoanei respective şi îi sunt 
paralizate acţiunile care se înscriu în aria de acţiune a „secretelor”, totul desfăşurându-se 
sub pretextui unor informaţii excepţionale care sunt primite într-un mod excepţional (în 
acest caz, funcţionează şi o latură a marketingului tribal - vezi A. Mucchielli, 2002) ; 
,culpabilizarea" persoanei presupune că acela care reclamă indezirabilitatea unui fapt 
în grup este o „persoană-problemă”. Se încearcă astfel discreditarea respectivului 
membru al echipei, izolarea şi stigmatizarea sa, considerându-se că problema va fi 
astfel „rezolvată”. 


Trebuie menţionat că în echipele educaţionale formate din tineri se întâlnesc deseori 


aceste forme ineficiente de rezolvare a conflictului ; de aceea, sarcina cadrului didactic 
este tocmai să le propună elevilor/studentilor modalităţi noi de rezolvare a conflictelor care 
apar în echipele constituite pentru a rezolva o anumită sarcină şcolară. 


H. Cornelius şi S. Faire identifică cinci simptome în cazul conflictelor, care sunt 


gradate astfel : 


1) 
2) 
3) 


4) 


5) 


disconfort ; 
incident ; 
neînțelegere ; 
tensiune ; 
criză. 


Există mai multe modalităţi de a răspunde la o situaţie conflictuală : 


abandonul — dacă o persoană se retrage fizic sau emoţional dintr-un conflict, poate de 
teama confruntării, neavând de spus nici un cuvânt în ceea ce se întâmplă; 
reprimarea este refuzul de a lua act de existent unui conflict, de a vorbi despre 
aspectele importante ale acestuia ; 

stilul victorie/înfrângere este o confruntare de forțe î în care una dintre acestea tinde să 
ajungă deasupra ; 

compromisul este împăcarea fiecărei părți cu ideea de a câştiga ceva, dar şi de a renunţa 
la ceva; totuşi, compromisul pune accentul pe ideea de renunțare, şi nu pe cea de 
câştig, fiind din punctul de vedere al rezolvării de conflict o soluţie limitată ; 
strategia câştig-câştig (win-win) – specifică tehnicii de negociere, pune accentul pe 
avantajele de a descoperi soluţii mai bune, urmărind totodată îmbunătăţirea relaţiilor 
între parteneri. Acest din urmă deziderat este deosebit de util, deoarece putem observa 
Că, în ceea ce priveşte incidenţa conflictului asupra echipei în care a apărut, se identifică 
mai multe aspecte cu incidenţă directă asupra metodelor de interacţiune educaţională : 
- climat de neîncredere, de suspiciune ; 

- fiecare persoană va încerca să-şi realizeze, în primul rând, propriile interese ; 

- apare lipsa colaborării între membrii grupului ; 

- persoanele îşi simt interesele amenințate şi devin defensive ; 

- creativitatea şi originalitatea sunt mult diminuate ; 

- apar stări psihologice negative ca apatia, teama, anxietatea ; 

- ве înrăutăţesc relaţiile interpersonale în afara echipei. 

Privitor la rezolvarea conflictului, Goodall Ji. (1990) ne propune câţiva paşi; trebuie 
subliniat accentul pe care autorul citat îl pune pe contribuţia liderului la această acţiune, 
dar putem considera - fără riscul de a extinde prea mult sfera de cuprindere a acestor paşi — 
că atât profesorul, în calitate de conducător, cât mai ales grupul ca atare (atunci când acesta 
este pregătit pentru a folosi astfel de paşi) pot să fie catalizatori ai acestui model. Profesorul 
se confruntă aici cu două îndatoriri aparent greu compatibile : 


- cea de acţiune imediată, directă, care favorizează intervenţia rapidă, folosirea autorităţii 
şi reconsolidarea echilibrului comunicational al grupului de elevi/studenti atunci când 
conflictul a apărut. Acest fapt îi conferă profesorului rolul de lider al grupului; 

- cea de acţiune indirectă, etapă în care profesorul furnizează grupului doar un inventar 
al modurilor de rezolvare a conflictului, rolul lui axându-se pe oferirea unor indicaţii şi 
îndrumări de parcurs. 


Fiecare dintre aceste variante are o corelaţie directă cu activitatea propriu-zisă, astfel 
încât nici una nu poate fi admisă sau respinsă complet deoarece, în primul caz, profesorul 
furnizează, în calitate de model, un rol pe care grupurile de elevi/studenţi nu l-au asumat 
încă în totalitate, iar în al doilea, rolul profesorului este acela de a conferi grupului 
libertatea dezvoltării în sensul dorit de acesta. La dezavantaje consemnăm tot o complemen- 
taritate – profesorul poate fi în situaţia de a nu reuşi să rezolve cu adevărat un conflict, în 
sensul că acesta va continua să se manifeste, fiind doar inhibate manifestările comporta- 
mentale ; sau este posibil ca intervenţia sa să fie prematură, conflictul neconsumându-se 
complet, şi astfel nici achiziţiile legate de acesta să nu se mai producă (aceste două 
perspective de discuţie vor căpăta o consistenţă mai mare atunci când vom vorbi despre 
mediere ca strategie eficientă de rezolvare a conflictului). În acelaşi timp, lipsa unei 
intervenţii directe a profesorului poate să trimită spre escaladarea conflictului, cu consecinţe 
nefaste pentru activitatea în şcoală. Dar să vedem paşii pe care ni-i propune Goodall Jr. : 


1) Identificarea sursei/surselor de conflict este o etapă deosebit de importantă în rezolvarea 
conflictului ; de multe ori, un conflict poate să fie produs de altă cauză decât cea de la 
care acesta se evidenţiază în mod concret; 

2) Profesorul poate cere fiecărui participant o scurtă declaraţie privitoare la ce achizifii/ 
rezultate se vor obţine după ce conflictul se va sfârşi. Goodall Jr. ne avertizează să nu 
le cerem participanţilor la conflict să discute despre percepţia lor asupra problemei, 
deoarece conflictul ar putea fi astfel escaladat; important este să ne centrăm pe 
rezultate, pe obiectivele care fac necesară prezenţa unor astfel de argumente. Într-adevăr, 
atunci când aceste obiective nu există în realitate, ineficienta conflictului este sesizată 
chiar de părţile aflate în dispută; dacă există anumite rezultate pe care le aşteaptă 
părţile, ele pot să nu fie evidente şi, în momentul când acestea vor fi observate, 
lucrurile să capete o rezolvare mult mai simplă ; 

3) Căutarea unor fundamente comune între poziţiile părţilor implicate în conflict. Autorul 
ne sugerează că neînțelegerile pot să apară la nivelul: 

a) atitudinilor (privitoare la probleme, obiective, persoane etc.) ; 

b) valorilor (privitor la ce este corect sau greşit, bun sau rău, cuvenit sau inoportun) ; 
C) credințelor. 

Profesorul poate încuraja, atunci când ajunge la un astfel de fundament comun, 
înţelegeri iniţiale pe care le va folosi drept bază pentru înţelegeri adiţionale menite să 
contribuie la echilibrarea surselor de conflict şi, în final, la rezolvarea acestuia ; 

4) Dacă aceste fundamente nu pot fi stabilite, se va trece la următorul item al problemei 
aflate în discuţie. Goodall Jr. ne spune că sunt momente în care disputele nu pot fi 

rezolvate pe loc ; de aceea, în cazul nostru spre exemplu, profesorul va sugera un aspect 
nou al problemei, apoi, în pauză, va încerca - folosind anumite operaţii specifice 
procesului de mediere – să rezolve conflictul. 


Desigur că paşii sugerati de Goodall Jr. reprezintă, după cum lesne se poate observa, 
doar fundamentul pentru acţiuni specifice în rezolvarea conflictelor ; de aceea se cuvine să 
amintim şi aici un fapt care ne-a apărut ca relevant şi definitoriu pe întregul parcurs al 
lucrării, şi anume că diversitatea situaţiilor educaţionale ne oferă un repertoriu extrem de 
vast şi de nuantat al problematicii referitoare la conflict. 


Rezumat 





















1. Strategiile de provocare/stimulare a conflictului presupun : folosirea unor elemente de 
conţinut care să fie pasibile de interpretări din unghiuri diferite ; împărţirea grupului 
în „tabere” opuse, folosirea unei persoane cu rol de „avocat al diavolului” etc. 

2. Strategiile de prevenire a conflictului sunt eficiente atunci când putem intui anumite 
situaţii tensionale care ar putea determina conflicte neproductive; putem urmări 
criteriile: focalizarea. pe obiective, cu încercarea evitării conflictelor pe obiective ; 
producerea unor sarcini stabile, bine structurate şi acceptate de întregul grup; facili- 
tarea comunicărilor ; evitarea situaţiilor câştig-pierdere ; utilizarea unor strategii de 
moderare a activităţii. 

3. Strategiile pentru reducerea conflictului apar ca fiind utile atunci când un conflict a fost 
escaladat, tinzând să aibă mai degrabă un impact negativ decât unul pozitiv. Strategiile 
pentru reducerea conflictului pot conţine : utilizarea „integratorilor” (apelul la per- 
soanele cu influenţă în grup poate reduce intensitatea unor conflicte) ; rotirea per- 
soanelor de la un grup la altul, rotirea responsabilitátilor în grup ; în cazul conflictelor 
intergrupuri, identificarea unor obiective supraordonate care să oblige grupurile să 
lucreze împreună etc. 

4. Strategiile de rezolvare a conflictului presupun ca toate părţile implicate să ajungă în 

mod liber la un acord, după ce au redefinit şi reperceput relaţiile dintre ele şi după ce 

au făcut evaluarea, adică au examinat şi luat în calcul toate elementele relevante ale 
relaţiilor. În aplicarea unor astfel de strategii trebuie să se evite: nonactiunea (pre- 
supune opţiunea uneia dintre părţi de a nu face nimic pentru a rezolva acţiunea, 
ignoránd-o); „traiectoriile” administrative (se obiectivizeazá prin puţine acţiuni în 
direcţia rezolvării problemei ; se fundamentează în formulări de tipul „о am în studiu” 
sau „este nevoie de mai multe informaţii”) ; tendinţa de a observa riscurile procedurilor 
de rezolvare a conflictului ; secretizarea conflictului ; culpabilizarea persoanei etc. 










Exerciţii şi teme de reflecţie 


1. Un prim exerciţiu presupune că vom diviza colectivul de cursanţi în microgrupuri ; fiecare 
dintre acestea va trebui să dezvolte un număr de cinci strategii de producere a conflictului. 
După ce acest lucru se va realiza, foile notate cu cele cinci strategii ale fiecărui grup vor 
circula de la un grup la altul, fiecare dintre ele citind ceea ce au identificat celelalte grupuri 
şi căutând să găsească, pentru aceste strategii de producere, strategii de reducere, de 
prevenire şi de rezolvare a conflictelor care ar fi putut fi provocate prin acestea. 

2. Preluând tipurile de strategii identificate de K. Levin (evitare-evitare, în care persoana 
trebuie să aleagă dintre variantele a două sau mai multe activităţi, toate cu rezultate 
negative; evitare-abordare - unde trebuie făcută opţiunea pentru ceva care implică atât - 

rezultate pozitive, cát şi rezultate negative; şi abordare-abordare - în care persoana 
trebuie să aleagă între două sau mai multe activităţi ale căror rezultate sunt pozitive), vom 
propune un exerciţiu corespunzător dimensiunilor de evitare-evitare (exerciţiu adaptat 
după proba valori în coliziune împreună cu Georgeta Pânişoară). 

Cursanţii împărţiţi ре microgrupuri de discuţie (5-8 persoane) trebuie să răspundă mai 
întâi individual (dezvoltând o ierarhie) la acest exerciţiu, apoi vor trebui să discute în grup 
alternativele găsite şi să negocieze cu colegii lor până vor ajunge la o ierarhie comună. 
Sunt descrise opt situaţii, nici una dintre ele nefiind de dorit (de aceea se încadrează la 
strategiiie de evitare-evitare), cursanţii notând de la 1 (cea mai favorabilă situaţie pentru 
care ar opta) la 7 (cea mai nefavorabilă situaţie) : 


Trebuie să concediezi (din cauza restructurării departamentului) un 
muncitor loial, în vârstă de 54 de ani, care are puține şanse de a găsi 
un alt serviciu. 













Descoperi că unul dintre colegii tăi are probleme cu băutura şi decizi 
să raportezi situația acestuia superiorului său. 








Una dintre angajatele departamentului tău este bolnavă, lipseşte 
mult şi decizi să îi spui că va fi concediată dacă nu îşi îmbunătăţeşte 
situația prezenței. Tu ştii că dacă va veni mai mult la serviciu, starea 
sănătăţii ei se va înrăutăți. 













Ai folosit resursele companiei pentru scopuri personale şi există o 
anchetă care urmăreşte situația. Ai posibilitatea să dai vina pe 
persoana care a lucrat înaintea ta. 











O persoană din departamentul tău are probleme cu igiena personală 
şi răspândeşte un miros neplăcut în jur. Decizi să îi dai persoanei un 
ultimatum. 











Într-o seară, când eşti la birou un/o coleg(ă) extrem de atrăgător(oare), 
dar căsătorit(ă), îți spune că şi-ar dori o relație extraconjugală cu 
tine. Tu decizi să accepti. 












Unul dintre membrii echipei tale este căsătorit cu o persoană care a 
dezvoltat o boală foarte serioasă. Este îngrijorat pentru copiii săi, a 
devenit tensionat şi nu te mai poti deloc baza pe el. Nu se observă 
nici o ameliorare o perioadă, așa că te vezi nevoit să îl retrogradezi 
(într-un post mai mic cu mai puține responsabilități). El are resenti- 
mente privind retrogradarea şi resimte negativ micşorarea salariului. 








Am ales să prezint aici acest exerciţiu, deşi, în mod similar, pot fi concepute variante 
pentru strategia de tip abordare-abordare (unde am fi avut de efectuat o ierarhie între mai 
multe situaţii care ar fi fost toate pozitive), deoarece atunci când avem de-a face cu anumite 
alegeri al căror rezultat este oricum negativ, starea conflictuală este mai profundă. Referitor 
la strategia de abordare-abordare, încercaţi următorul exerciţiu: cursantii împărţiţi pe 
grupuri trebuie să răspundă individual şi apoi să ajungă la o negociere intragrup privind 
cinci modalităţi (cele mai importante) în care s-ar putea cheltui 1 milion de dolari pe care 
i-ar avea începând de a două zi. 


3. Cursanţii trebuie să găsească un răspuns adaptat la următoarea situatie-problemá : tatăl unui 


elev este profesor la şcoala la care învaţă fiul lui. El s-a certat cu un alt coleg (care este 

profesorul fiului său), iar a doua zi, elevul are teză la acea materie. Elevului îi place foarte 
mult o formaţie de muzică şi, auzind că ea va susţine un concert de o singură noapte în 
oraşul lui, a dorit să se ducă (cu atât mai mult cu cât la concert mergea şi o fată din clasa lui, 
de care el se îndrăgostise). Dar a doua zi era teza cu pricina, iar tatăl lui i-a spus că nu-l va 
face de râs faţă de colegul profesor cu care se certase în acea zi. De aceea, 1-а încuiat în 
camera lui. Elevul a plâns toată noaptea şi a doua zi a luat nota trei la teză. Acum, cei doi 
sunt supăraţi unul pe altul - tatăl, pentru că fiul 1-а făcut de râs în fata colegului său, fiul, 
pentru că a pierdut concertul formaţiei preferate, iar fata în cauză s-a dus cu un alt coleg la 
concert. Cursanţii trebuie să discute cum se putea rezolva acest conflict. 


Scenariu : Moderatorul 


DI Dumitraşcu a fost desemnat să modereze o întâlnire în care urma să se dezbată câteva dintre 
problemele importante ale şcolii româneşti. Participanţii erau profesori de diferite specialităţi, 
interesaţi in a găsi cele mai bune modalităţi de lucru cu elevii indisciplinaţi. 

DI Dumitraşcu a început şedinţa cerându-le profesorilor participanţi să-şi spună părerea în legătură 
cu tema aflată în discuţie. El a considerat că dacă au venit la această întrunire, toti cei prezenţi 
cunosc problematica supusă dezbaterii şi implicaţiile pe care aceasta le presupune. De altfel, 
profesorul Dumitraşcu este adeptul unei exprimări libere a ideilor, drept care a ales să intervină cât 
mai puţin (dacă se poate, deloc) în discuţie. Iată că cei prezenţi ajung destul de repede la un anumit 
conflict. Astfel, unii dintre aceştia reclamau faptul că anumite persoane vorbesc prea mult şi nu-i 
lasă pe ceilalţi să se exprime. Persoanele spre care se îndrepta această remarcă s-au simţit foarte 
jignite şi au replicat că „Dacă este aşa, noi nu mai zicem nimic ! ". Pe de altă parte, anumite idei 
au fost considerate, din start, ca fiind nepotrivite de către unii dintre membrii grupului şi, de 
aceea, aceştia nici nu i-au lăsat pe iniţiatorii ideilor să le explice până la capăt afirmând că aceştia 
„spun prostii” ori „habar nu au pe ce lume trăiesc! ". Îngrijorat de starea conflictuală la care s-a 
ajuns, profesorul Dumitraşcu a intervenit atunci delimitând - în propria opinie - cine avea dreptate 
şi cine nu în disputa respectivă. Această atitudine, departe de a linişti lucrurile, a generat şi mai 
multă nervozitate în rândul participanţilor. Şedinţa s-a încheiat fără nici un rezultat concret, în 
nemulţumirea generală, oamenii respingând orice propunere de a se mai întâlni, pe viitor, în 
aceeaşi formulă. 





Întrebări 


1. Ce greşeli a făcut, în calitatea sa de moderator, profesorul Dumitraşcu? 
2. Cum credeţi că ar fi trebuit să decurgă o moderare eficientă în cazul prezentat? 





лт! 1! 
apitolul 8 


Tactici folosite în conflict. 
Negocierea şi medierea 





8.1. Tactici folosite în conflict 


Câteodată, într-un conflict, cei cu care interactionám folosesc un evantai cuprinzător de 
tactici, care ne pot manipula să ne dăm acordul pentru cel ce foloseşte astfel de modalităţi. 
Dale Carnegie foloseşte o metaforă foarte nimerită : „ În fiecare vară”, spune autorul, „mă 
duc la pescuit pe lacul Maine. În ceea ce mă priveşte, sunt mort după fragi cu smântână. 
Dar am descoperit că, dintr-un motiv misterios, peştii preferă râmele. Prin urmare, când 
pescuiesc, nu mă gândesc la ceea ce îmi place mie. Mă gândesc la ceea ce le place peştilor. 
Nu pun în cârlig fragi cu smântână, ci aleg un vierme bun sau vreo lăcustă. De ce n-am 
folosi faţă de oameni aceeaşi tactică ? ” (Carnegie, 1991, p. 22). 

Totuşi, dacă ceea ce ne interesează este o relaţie de comunicare dezvoltată pe termen 
lung, atunci este important să folosim metode ce încurajează realizarea unui avantaj pentru 
toti cei care interacționează (am numit aici tehnicile de negociere şi de mediere). 

Există un evantai extrem de cuprinzător de tactici care sunt folosite în conflict, iar 
utilizarea acestora tine de o multitudine de variabile, ca: stilul/compozitia personală), 
desfăşurarea acţiunii, influenţele de putere, obiectivele urmărite, valoarea „recompenselor” 
ce urmează rezolvării conflictului. Iată de ce se cuvine menţionat că nici una dintre aceste 
tactici nu este în sine rea sau bună, potrivită sau nepotrivită şi că ne găsim de multe ori în 
situaţii care pot să justifice una sau alta dintre aceste abordări. Chiar dacă, spre exemplu, 
în aparenţă amenințările nu sunt o formă potrivită de gestionare, de management al unui 
conflict, ele pot fi interpretate ca un semn prin care cealaltă parte ne avertizează că sunt 
puncte în discuţie asupra cărora nu este dispusă să cedeze. Totuşi, se cuvine spus că 
prezentarea lor aici este făcută mai degrabă cu scopul de а constientiza cursantii în privinţa 
lor şi de a identifica modalităţi concrete de depăşire a situaţiilor în care persoana cu care 
ei se află în interacţiune utilizează astfel de tactici. 

Acest lucru ne poate oferi un avantaj în oferirea unui răspuns creativ, în dezvoltarea 
unor opţiuni diferite care să ne dea posibilitatea stabilirii unor punti reale în comunicare şi 
a unei gestionări corecte a conflictului, nu doar a uneia parţiale, caz în care conflictul ar 
fi doar amânat şi va apărea în scurt timp sub o altă formă. Mai precis, putem spune cu 
această ocazie că, într-un mod aparent paradoxal, tacticile de confruntare pot fi folosite 
adesea pentru a avansa pe drumul şi în interesul colaborării. 

` În acelaşi timp, cunoaşterea acestor tactici şi prezentarea lor cursanților pot sprijini 
evitarea efectelor negative pe care acestea le pot presupune în vederea consolidării unui 
climat pozitiv în cadrul echipelor educaţionale, bazat pe încredere şi motivare reciprocă ; 
tacticile menţionate aici sunt, în special, părţi componente în escaladarea conflictelor, 

astfel fiind nimerită utilizarea unui instrument de gradare a acestor tactici de la cele mai 
uşoare la cele mai puternice, în funcţie de mărimea conflictului. Tacticile aşa-zis „uşoare” 
intenţionează a demonstra că iniţiatorul lor e o persoană care e împinsă la tactici dure de 
situaţia prezentă ; ele nu epuizează situaţia şi pe actorii ei. lată un motiv serios pentru ca 
trecerea de la tactici slabe de confruntare la tactici dure să-i permită iniţiatorului conflictului 
să arate că, de fapt, cealaltă parte este responsabilă de escaladarea conflictului. 


e Tehnica ingrațierii (flatarea oponentului). După Jones şi Wortman (1973), ingratierea 
reprezintă „о clasă de comportamente strategice ilicite desemnate a influenţa anumite 
aspecte bine definite în ceea ce-l priveşte pe adversar, aspecte privitoare la atractivitatea 
unor calităţi personale” (apud Rubin, Pruitt, Kim, 1994). Alex Mucchielli (2002) observă 
că orice compliment, orice laudă îl poziţionează pe autorul lor în ipostaza implicită de a 
recunoaşte valoarea celuilalt. Flatarea dă astfel naştere unei identități valoroase (a celui 
flatat) ; la rândul său, acesta îi conferă celui care l-a complimentat o identitate de persoană 
demnă de a fi ascultată. Mesajele celui care flatează vor fi deci considerate din start 
valoroase. 















Persoana care 
este flatată 


Persoana 


ems І [| VALORIZARE 










Crearea demnităţii 
celeilalte propuneri 
a celui care flatează 










Persoana 
care flatează 


Persoana care 
este flatată 











[ [| Propuneri demne de a fi receptate 


Figura 23. Traseul manipulării prin tehnica ingrafierii (flatării) oponentului 
(adaptare după A. Mucchielli) 


Chiar dacă, la o primă vedere, flatarea este un comportament unic, în practică putem 
vorbi despre mai multe procedee de flatare: 


-  flatarea sau complimentarea, reprezentând o clasă de tactici care exagerează calităţile 
de admirat ale celeilalte părţi, în timp ce îi diminuează slăbiciunile ; se porneşte de la 
ideea că este greu ca oamenilor să le displacă aceia care spun lucruri drágute despre ei. 
Astfel, cineva îşi va gratula şeful spunându-i: „Ce bine vă vine sacoul acesta ! ”. Dacă, 
cum se întâmplă de multe ori, şeful va remarca: „Dar l-am purtat toată săptămâna ! ”, 
linguşitorul va replica: „Da, dar de fiecare dată pare nou pe dumneavoastră”. Chiar 
dacă această formă de flatare pare evidentă, nu trebuie să uităm că într-un fel ne 
comportăm când suntem spectatori şi în alt fel când suntem actori, când obiectul 
linguşirii este chiar persoana noastră ; 

- un alt set de tactici de ingratiere (flatare) implică ceea ce ambii autori amintiţi descriu 
ca fiind „conformitatea opiniei”. În momentul în care ne exprimăm acordul cu părerile 
oponentului, putem crea impresia că avem în fapt aceeaşi opinie sau opinii cu un grad 
crescut de similaritate cu ale partenerului de conflict – creând astfel o stare de spirit ce 
induce atracţie reciprocă. Deja avem de-a face cu un nivel mai nuantat al lingusirii faţă 

de aceste persoane (care îndeplinesc celebrul rol de yesman, persoana care este de 
fiecare de acord cu cel pe care îl linguşeşte) şi nu vom şti niciodată dacă ele desfăşoară 
o acţiune de flatare sau chiar sunt sincer de acord cu cele ce am spus; 

- deasemenea, autorii citati (mai apoi şi Godfrey) descriu câteva tactici de autoprezentare 
care pot fi adoptate cu succes de un ingraţiator (flatator); ele vizează prezentarea 
propriilor calităţi în acord cu ceea ce se ştie despre oponent, astfel încât acesta să îl 
considere pe ingratiator extrem de valoros. În acest moment persoana se va „vinde” 
dumneavoastră întruchipând ceva de care ştie că aveţi neapărată nevoie. Pentru a înţelege 
mai bine vá vom cere să faceţi o analogie cu filmul Ce-si doresc femeile în care actorul 
principal ajunge în urma unui accident să audă gândurile doamnelor şi domnişoarelor 
care-l înconjoară ; este evident că, acţionând pe baza acestor informaţii, el poate să 
reuşească orice. Să luăm cazul unui manager care a avut în trecut probleme deoarece a 
crezut linguşirile care i s-au adus. Aşadar, în acest moment, el este foarte circumspect 
faţă de noi linguşiri, şi comportamente de tipul celor două cazuri precedente ar fi 
respinse din start. Un linguşitor care cunoaşte toate aceste aspecte îl va critica suficient 
de aspru cu prima ocazie care se iveşte, iar ulterior, într-o discuţie privată - el se va 
scuza : „Domnule director, îmi cer scuze că nu am fost de acord cu dumneavoastră şi — 
mai mult decât atât — v-am criticat, dar nu am ce să fac, eu sunt un om sincer”. Bietul 
director, care a avut în trecut probleme cu persoanele linguşitoare va fi fericit: „De un 
om sincer ca tine am nevoie, nu de cineva care mimează că este de fiecare dată de acord 
cu mine! ”. În fapt, persoana cu care el are de-a face este cea mai nesinceră persoană, 
dar omul nostru nu va afla acest lucru decât atunci când va fi prea târziu. 


O astfel de abordare flexibilizează poziţia celeilalte părţi fără a fi nevoie să se apeleze ia 
un comportament coercitiv (de altfel, mult mai costisitor pe planul relaţiilor interpersonale) 
şi se pot obţine concesii importante, ingratierea fiind o modalitate ieftină şi eficientă de 
înclinare a unei balante conflictuale într-o parte sau în alta. De altfel, nu trebuie uitat cá 
oamenii sunt, de obicei, mult mai centrati pe propriul interes si propria persoană decât pe 
ceilalţi : „Gândiţi-vă un moment la contrastul ce există între interesul pasionat pe care îl 
aveţi pentru propriile voastre treburi şi atenţia mediocră pe care о acordaţi restului lumii” 
(Carnegie, 1991, p. 120). De aici rezultă că, dacă cineva ne acordă atenţie referitor la 
problemele noastre, acea persoană tinde să devină importantă pentru noi. 


e Există însă şi tactici mai subtile, un adevărat cal troian al elaborării conflictului, ce 
presupun găsirea unei modalităţi de a crea confuzie (Porter) prin introducerea unei ruperi 
de ritm în tempoul adversarului, rupere de ritm care poate genera un decalaj de aplicare a 
structurilor actionale. Astfel, fiind în contratimp cu tempoul adversarului, vorbind - spre 
exemplu - rar când el se:grăbeşte, îi inducem acestuia o rupere de ritm care atrage după 
sine distragerea atenţiei. . Distragerea atenţiei presupune însă şi o coordonată socială, in 
sensul că acţiunile noastre pot să fie susţinute de către ceilalţi participanţi la discuţie, 
creând astfel o presiune puternică asupra părţii adverse. Aşadar, în sens general, această 
tactică cere devierea suspiciunilor celeilalte părţi astfel încât să pară că dorim, în fapt, să 
o ajutăm, şi nu să obţinem un avantaj din colaborarea cu ea. 


În ceea ce priveşte tacticile folosite în negociere, iată şi câteva dintre acestea, ele având 
un impact negativ dacă este să ne referim la incidenţa comunicationalá a unui atare tip de 
rezolvare a conflictelor. 


e Câteva tehnici le regăsim la A. Cardon (2002), reprezentând demersuri de eschivă în 
cazul unui atac din partea partenerului de negociere : (1) strategia lui „Trebuia să-mi spui” 

înseamnă a-l face pe celălalt responsabil de faptul că tu ai un comportament inacceptabil — 
logica ar fi că, dacă nu am primit în prealabil de la acesta o listă completă a tuturor 
comportamentelor inadmisibile pe care le-aş fi putut avea, nu am de ce să mă simt 
responsabil ; (2) schimbarea subiectului funcţionează eficient într-o discuţie de negociere, 
deoarece, dacă ridicăm o altă problemă, partenerului nostru de negociere îi va veni greu ca 
după epuizarea acestei noi probleme să revină la subiectul pe care îl trata anterior; (3) 
găsirea unui „defect” la partener - logica este că nu am de ce să accept criticile unui om 
dacă am găsit ceva să-i reproşez; (4) generalizarea reprezintă un alt mijloc eficace prin 
care putem dezechilibra argumentatia folosită de către partenerul nostru de negociere : 
dacă acesta critică ceva precis, focalizat din comportamentul nostru, o expresie de tipul „ai 
ceva cu mine” sau „ştiam eu că nu ai încredere în ce fac” ar putea să-l pună în ipostaza de 
a încerca să explice că lucrurile nu stau aşa, moment în care detinem conducerea res- 
pectivului „joc” de manipulare ; (5) dacă aceste tehnici (care pot fi gândite ca etape 
consecutive pe un crescendo) nu vor funcţiona, rămâne să adoptăm critica partenerului, dar 
îi putem arunca acestuia responsabilitatea pentru schimbul negativ de cuvinte pe motiv că 
„пи ştie să spună lucrurile pe un ton şi într-un mod acceptabil” ; desigur cá în acest caz 
vom face abstracţie de faptul că discuţia a înaintat în această direcţie, iar tonul şi modul de 
a discuta au escaladat într-un conflict din cauza strategiilor de eschivă aplicate de către noi 
pentru a controla desfăşurarea negocierii şi pentru a nu pierde prin acceptarea criticii 
celuilalt. Alteori se poate folosi jocul „da, dar...”, joc în care negociatorul arată că, 
personal, ar accepta fără rezerve propunerea partenerului, dar că există unele dificultăţi de 
nerezolvat de care nu este responsabil, care îl împiedică să le pună în aplicare (formulări 
de tipul „Aş vrea să fac asta, sunt de aceeaşi părere cu dumneavoastră, dar...”). 


e Tehnica ,salamului" (sau a mozaicului, după unii autori) porneşte de la ideea că 
niciodată nu veţi obţine tot ce vă doriţi dintr-o dată. Dar dacă la început cereti foarte puţin 
este posibil să nu fiti refuzati; în pasul doi/trei/patru întreg „salamul”, felie cu felie, va 
trece în posesia negociatorului care foloseşte o astfel de tehnică. 


e Tehnica „amortizorului ” presupune o diminuare a poziţiei celuilalt prin folosirea unor 
strategii de reducere la tăcere a acestuia. Joseph DeVito (1988) ne oferă un evantai larg de 
astfel de strategii : o persoană izbucneste în plâns făcând-o pe cealaltă să încerce compor- 
tamente pozitive pentru a o linişti sau poate simula o durere de cap sau de inimă extremă 
în acelaşi scop etc. Marea problemă este că niciodată nu putem şti când avem de-a face cu 
o strategie şi când este un fenomen natural. La rândul lui, A. Cardon (2002) ilustrează 
această tehnică printr-un joc de manipulare distinct (denumind-o „scena”). 

Există diferite alte tipuri de manipulare - spre exemplu, o persoană este în mod special 
încântătoare, extrem de drăguță cu o altă persoană, dezarmând-o astfel pe aceasta să-i mai 
reproşeze ceva, sau îndepărtarea personală, care presupune o atitudine rece faţă de cealaltă 
persoană pentru a o demoraliza ; o dată întâmplat acest lucru, este destul de simplu să fie 
adusă în direcţia dorită de prima persoană prin reoferirea afectivității în momentul în care 
lucrurile se rezolvă. 


* Metoda faptului împlinit este un mod riscant, ce poate genera conflicte ; negociatorul 
îi prezintă problema celeilalte părţi, cerându-i să accepte condiţiile sale pentru că oricum 
acţiunea în cauză s-a produs deja. 


* Practica standard, deseori întâlnită în învăţământ, este cea care dispune o parte să-i 
ceară celeilalte părţi să-i accepte modul de a privi lucrurile deoarece există multe alte 
Cazuri similare. 

e Disimularea presupune prezentarea altor obiective decât cele urmărite în realitate. Un 
exemplu nimerit este cel al tinerei studente care îl place pe colegul ei de grupă şi îi spune 
acestuia (deşi el are deja o prietenă) cá nu doreşte decât o relaţie de amicitie. Ne aducem 
aminte că diferenţa dintre intenţiile manifeste şi intenţiile ascunse ale partenerilor comu- 
nicationali reprezenta o barieră în procesul de interacţiune. 


e Retragerea aparentă pune negociatorul care o practică în ipostaza aparentei retrageri 
de la masa discuţiei, când de fapt este vorba despre o situaţie simulantă, el rămânând 
interesat de problemă. Scopui acesiei reirageri este de a obţine o concesie. 

e Omul bun/omul rău (se mai regăseşte sub titulatura de „polițistul bun şi polițistul 
rău”). Unul dintre membrii echipei adoptă o linie dură, inflexibilă, pe când celălalt rămâne 
prietenos, deschis spre negociere. Când „omul rău” părăseşte încăperea pentru un timp 
scurt, „omul bun” prezintă o ofertă care în circumstanţele negative ale negocierii pare 
chiar prea bună pentru a fi refuzată. O tehnică similară funcţionează - paradoxal - pe 
principiul invers, promovând o discuţie de început cu „omul bun” pentru asigurarea unui 
climat pozitiv din partea partenerului de negociere şi încheierea contractului cu „omul 
rău”, care va stabili condiţiile concrete ale respectivei acţiuni. A. Cardon (2002) observă 
că înlocuirea unuia dintre interlocutori în cursul unui proces de negociere este adesea o 
metodă de a-l dezechilibra pe „adversar”. Astfel, relatează autorul, în unele organizaţii, 
negocierile încep prin acte de încântare şi seducţie (folosindu-se din belşug cuvinte cu 
impact emoţional ca „încredere”, „cooperare” etc.), la aceste prime contacte participând 
interlocutori fermecători. În momentul negocierii propriu-zise, atât interlocutorii, cât şi 
discursul se schimbă. Substituirea îngăduie abandonarea acordurilor tacite, renunţarea la 
promisiunile indirecte şi anularea eventualelor concesii verbale. Această metodă are şi mai 
mult succes dacă reprezintă o variantă a „autorităţii limitate” (negociatorul face unele 
concesii de natură verbală, apoi, când „partea adversă” pare suficient de „prinsă”, intervine 
şeful negociatorului iniţial, care schimbă unele dintre condiţiile negociate de acesta sub 
pretextul că „subalternul meu nu avea autoritatea să vă promită aceste lucruri”) ; 


e Frontul rusesc. Este o aplicare a strategiei precedente, dar în sfera problemei, si nu 
a oamenilor. Astfel, se oferă două alternative dintre care una atât de rea, încât partenerul 
este pus în situaţia de a face orice ca să o evite. 


e Tehnica ,kamikaze" este folosită de negociatorul care, în situaţii de criză, dacă 
cererile nu-i sunt satisfăcute, preferă să distrugă totul decât să cedeze. Filozofia lui este 
„nici tu, dar nici eu!”. 

e Într-o altă tactică numită „excursiile vinovate”, persoana iniţiatoare poate face pe 
cineva să se simtă rău pentru că s-a comportat într-un mod care l-a rănit pe adversar, iar 
celălalt poate sustine că a făcut un gest cu totul neintentionat. Partea care a fost rănită 
neintentionat poate obţine un anumit comportament compensatoriu. Această tactică pre- 
supune însă existenţa unei greşeli din partea partenerului de conflict, a unui sentiment de 
culpabilizare în urma unei erori. 

În acest caz, vina poate fi indusă prin trei comportamente mari : 


a) amintindu-i unei persoane de o greşeală făcută în trecut şi ispăşită de mult timp (, stii, 
va spune cineva care foloseşte o astfel de tactică, cât de mult m-ai rănit acum două 
luni... nu este nimic, te-am iertat, dar ai putea să mă ajuţi cu chestia asta ?...” – şansa 
de a primi sprijinul solicitat este în acest moment mult mai mare); 

b) arătându-i cuiva consecinţe presupuse a fi dezastruoase; cum nu putem şti ce se va 
întâmpla în viitor, avem şanse să fim crezuti ; o studentă mi-a furnizat următorul exemplu 
elocvent : fiind căsătorită de curând a decis să îşi petreacă Crăciunul alături de soţul ei 

şi de alţi tineri într-o staţiune de munte. Problema era că, în familia ei exista tradiţia (de 
când era ea mică) ca toate aceste sărbători să fie petrecute cu întreaga familie la bunicii 
ei. Drept care s-au hotărât să le spună bunicilor faptul că doreau să petreacă Crăciunul 
altfel de data asta; aceştia au replicat: „O.K., dar s-ar putea la anul să vreţi să 
petreceti Crăciunul cu noi şi să nu mai aveţi cu cine...". Prin culpabilizarea tinerilor, 
arătându-le consecinţe presupus dezastruoase ale comportamentului lor din prezent, ei 
urmăreau să le schimbe hotărârea. 

c) făcând pe cineva să considere cá e responsabil de un rău pe care nu 1-а făcut de fapt. O 
situaţie relatată în literatura de specialitate este edificatoare în acest sens: o mamă îşi 
aştepta copiii la prânzul de Ziua Recunostintei. Aceştia, la rândul lor părinţi, au plecat 
dis-de-dimineatá luându-şi cu ei şi copiii (nepoţii femeii), dar pe drum s-au oprit la un 
parc de distracţii. Văzând ce bine se distrează cei mici, ei şi-au sunat mama la ora 9.00 
pentru a o anunţa să nu mai pună masa de prânz pentru că ei vor întârzia şi vor ajunge 
la cină. Într-adevăr, au ajuns la cină, dar au găsit masa de prânz pusă, mâncarea în 
farfurii, iar mama lor în altă cameră cu lacrimi în ochi. Deşi ei nu erau vinovaţi cu 
nimic (o anuntaserá la 9.00 să nu pună masa de prânz), reacţia mamei lor i-a făcut să 
se simtă astfel şi au încercat să se scuze. Această situaţie a fost folosită ulterior de către 
mamă, deoarece, în zilele care au urmat, ori de câte ori copiii nu făceau ce dorea ea, 
mama îi obliga printr-o reacţie de tipul: ,, Vreti să mă supăraţi din nou, nu vă ajunge cát 

..m-ati supărat deja...”. 


În realitate însă, culpabilizarea poate crea un sentiment de frustrare la cealaltă parte, 
care aduce eventual beneficii pe termen scurt, dar pe termen lung poate periclita relaţiile 
dintre părţi. 


e Persuasiunea privită ca tactică de rezolvare a unui conflict presupune ca iniţiatorul 
conflictului să-l convingă pe adversar să-şi diminueze cererile, întrucât această poziţie va 
fi avantajoasă pentru el ulterior ; este o procedură interesantă : să convingem cealaltă parte 
că este în interesul acesteia să ne permită nouă să avem un avantaj. În realitate însă, 
folosirea persuasiunii în acest mod este un fenomen foarte delicat şi nu poate fi făcută 
superficial fără riscul de a compromite relaţiile dintre părţi, deoarece mai devreme sau mai 
târziu, la un moment dat, oponentul va cere o dovadă evidentă a avantajului pe саге i-l 
promitem în schimbul avantajului pe care ni-l oferă. 


* În 1966, Freedman şi Fraser au „demonstrat cá faptul de a obţine complezenta unei 
persoane în faţa unei cereri de mică însemnătate creşte substanţial probabilitatea ca persoana 
respectivă să dea ulterior curs unei cereri mai mari" (în Influenţa socială — texte alese, 
1996, p. 231). Studiul, efectuat pe femei casnice, pornea de la ideea semnării unei petiţii 
referitoare la conducerea prudentă a autoturismelor, majoritatea celor intervievate fiind de 
acord cu acest lucru. La un interval de câteva săptămâni, un alt experimentator a chestionat 
subiecţii în privinţa acordului la amplasarea unui indicator mare, grotesc pe pajişte cu 
inscripţia: „Conduceţi cu grijă”. Concluziile cercetării au relevat că 55% dintre femeile 
care au semnat petiția au fost de acord, faţă de doar 17% dintr-un alt grup, cărora nu li se 
ceruse iniţial semnarea nici unei petiţii. Interesant este faptul că, potrivit lui Cialdini, şi 
acţiunea opusă celei descrise mai sus poate duce la complezentá, deci la rezultate ase- 
mănătoare (spre exemplu, formularea unei cereri excepţionale la început - cel mai probabil 
respinsă de către partenerul nostru de negociere - poate să implice o acceptare ulterioară 
în cazul formulării unei cereri moderate) ; şi aceasta deoarece persoana care refuză la 
început nu se va simţi bine în acea situaţie şi va încerca să facă ceva pentru a nu se situa în 
continuare în propriii ochi şi în ochii celor din jur drept o persoană nerezonabilă. Este 

vorba despre ceea ce cercetările de psihologie socială au denumit norma de reciprocitate ; 
astfel, dacă cineva face un bine unei alte persoane, aceasta se va simţi motivată să facă, la 
rândul său, acelaşi tip de gest. Mai precis, dacă într-o negociere cineva face primul o 
concesie, cealaltă parte se va simţi datoare să aibă o astfel de conduită de reciprocitate. 

În sprijinul acestei idei putem aduce şi experimentul efectuat de către Milgram în 1963 
(apud Hayes, Orrell, 2003) în metroul din New York, unde 50% dintre cei cărora li s-a 
cerut să cedeze locul altei persoane, fără a primi nici o explicaţie pentru această cerere, 
s-au supus. Concluzia care s-a impus a fost aceea că pentru multe persoane este, oricum, 
dificil să refuze o cerere directă. 








Cerere iniţială 





Cerere 
secundară 





Răspuns iniţial de refuz 
Individ 
Deschidere pentru acceptarea 
celei de-a doua cereri 






Figura 24. Norma de reciprocitate ín negociere 


Putem observa cá, prin prisma experimentelor efectuate de cátre Cialdini, atunci cánd 
nu existá aceastá presiune a concesiilor reciproce, functioneazá principiul conform cáruia 
indivizii se arată consistenţi în răspunsurile lor faţă de cererile adresate de ceilalţi. Cu alte 
cuvinte, putem urmări modalitatea în care indivizii reuşesc să-şi depăşească tendinţa de 
continuitate în deciziile proprii şi să-şi schimbe atitudinea la intervale temporale atât de 
mici (observaţia intenţionează să introducă un criteriu de măsurare a presiunii acestei 
norme de reciprocitate). 

În figura 24, unde am încercat să ilustrăm această reacţie în spirală, observăm că avem 
de-a face cu o acţiune de tipul rezultantei între cumulul unor forţe similare celor centrifuge 
şi centripete din fizică. Astfel, o concluzie parţială este aceea că individul poate percepe 
cererea secundară ca fiind o acţiune nouă şi, astfel, şi răspunsul său să fie diferit (doar aşa 
poate depăşi necesitatea de consistenţă cu propriile decizii). 


e Tehnica obligaţiilor irevocabile este foarte bine ilustrată de un citat din Social 
Conflict : „Aşa cum se putea vedea în vechile filme cu James Dean si Marlon Brando, 
există un joc numit «laşii» (chicken) în care doi participanţi conduc fiecare câte o maşină, 
cu viteză mare, în sens opus unul altuia, astfel încât să se poată întâlni, coliziunea lor 
provocând moartea celor doi. Cel ce pierde în acest joc este cel care întoarce maşina 
primul, fiind considerat laş, dar el salvează viaţa lui şi a celuilalt” (Rubin, Pruitt, Kim, 
1994, p. 62). Ideea acestei tehnici este aceea de a arunca întreaga responsabilitate pe 
umerii celuilalt, deoarece doar acesta poate face ceva ca să salveze situaţia (în acelaşi timp 
însă, el este învins de acea renunțare). Această tehnică este foarte des întâlnită la nivelul 

elevilor şi chiar al studenţilor (spre exemplu, modul în care adolescentii preiau obiceiul 
fumatului poate fi o rezultantă a tacticii obligaţiilor irevocabile). 

Dacă e folosită cu succes, tactica îl forţează pe celălalt să lucreze astfel încât să se 
rezolve conflictul, în acest mod iniţiatorul putând uşor să obţină concesii. Această metodă 
prezintă avantajul că, şi în cazul în care persoana iniţiatoare nu deţine puterea de a impune 
un lucru, este suficient să prezinte problema astfel încât ea să îi apară celuilalt ca fiind 
ireversibilă ; în fapt, o adevărată rezolvare a problemei presupune un efort considerabil în 
a identifica problemele pe care le au părţile şi în a dezvolta o soluţie ce atrage deopotrivă 
ambeie părţi. 

După cum putem observa, aceste tactici şi multe altele se regăsesc în mod conştient sau 
nu la nivelul a numeroase strategii de comunicare şi relationare pe care elevii/studentii le 
folosesc în special în interiorul microgrupurilor de discuţie. Din aceste motive, subliniem 
şi aici necesitatea conceperii şi utilizării unor exercitii care să pună cursanţii în situaţia de 
a înţelege în profunzime implicaţiile acestora asupra conflictului. 


8.2. Negocierea 


Termenul negociere desemnează procesul pe care îl utilizăm pentru a ne satisface necesităţile 
atunci când ceea ce ne dorim este controlat de alţii. Orice dorinţă pe care urmărim să ne-o 
îndeplinim, orice necesitate pe care suntem obligaţi să ne-o satisfacem sunt potenţiale 
situaţii de negociere. „Negocierea este procesul in care două sau mai multe părți, având 
obiective comune şi conflictuale, dezbat posibilităţile unui eventual acord.” (Hellriegel, 
Slocum, Woodman, 1992, p. 478) Aceiaşi autori vorbesc despre câteva concepte-cheie în 
negociere : negocierea distributivă (atunci când o parte câştigă, alta pierde), negocierea 
integrativă (în urma rezolvării problemelor, ambele părţi au de câştigat), structurarea 
atitudinală (patternurile relationárii, spre exemplu, cele competitiv-cooperationale), nego- 
cierea intraorganizationalá (atunci când mai multe grupuri de elevi acţionează pentru rezol- 
varea conflictelor intergrupuri), modelul SBS (care afirmă că o abordare asupra negocierii 
nu este utilă în orice situaţie, foarte importante în procesul negocierii fiind rezultatele 
relaţionărilor dintre părţi) etc. 

„Negocierea este procesul prin care reuşim să obţinem ce vrem de la cei care vor ceva 
de la noi.” (Kennedy, 1998, p. 9) G. Kennedy propune şase alternative la negociere: 
persuasiunea ; cedarea ; constrângerea ; rezolvarea problemei ; instruirea ; arbitrarea. Din 
aceste alternative, părţi sau sensuri sunt de fapt, în opinia noastră, regăsite sub diferite 
ponderi în actul unei negocieri eficiente. 

Trebuie făcută încă din acest moment o diferenţiere în ceea ce priveşte perspectiva pe 
care ne propunem să o utilizăm în încadrarea didactică a fenomenului de negociere ; astfel, 
în cazul multor metode de interacţiune, negocierea este aproape în totalitate prezentă 
(reuniunea Phillips 66, controversa creativă, tehnica dezbaterilor etc.), aşa încât ea se 
poate gândi ca o tehnică de tip transversal, în sensul că este prezentă în toate aceste 
metode, dar şi ca o tehnică în sine. În acest sens, vom urmări negocierea în grupuri sau 
între grupuri, ea fiind o bază necesară pentru consolidarea unui climat eficient în echipă. 

În practică, putem vorbi de patru faze de pregătire a negocierii şi de şase paşi care 
trebuie urmaţi efectiv în negociere. Cele patru faze ar putea fi: 


1) pregătirea, desemnând ce vrea partea care propune negocierea ; 
2) dezbaterea, privind ce vrea cealaltă parte ; 

3) propunerea, urmărind ce se poate negocia (şi ce nu); 
4) negocierea propriu-zisă sau „cu ce se poate face schimb”. 


Procesul de negociere este din ce în ce mai important în utilizarea şcolară nu doar în 
ceea ce priveşte rezolvarea unor conflicte, ci şi pregătirea tinerilor în sensul dezvoltării de 
opţiuni, empatia faţă de celălalt, faptul că trebuie să cedezi ceva pentru a obţine altceva. 

Gouran (apud Goodall Jr., 1990, p. 45) spune cá pentru a reduce efectele negative ale 
conflictului se recomandă un stil de comunicare cunoscut sub denumirea de „negociere” 
(observăm cà autorui respectiv consideră că negocierea este un stii de comunicare). Tinta 
acestui stil de comunicare este: 


1) cunoaşterea diferenţelor de opinii; 

2) formarea unei definiţii a situaţiei focalizate mai mult pe obiectivele comune decât pe 
dorinţele sau cerinţele individuale ; 

3) dezvoltarea unor abilităţi de prezentare a argumentelor şi dezvăluire a motivelor, precum 
şi a soluţiilor probabile. 


Pentru aceasta, preluându-l pe Crable, Goodall Jr. caracterizează argumentările drept 
„procese de comunicare ce urmăresc prezentarea unor poziţii şi furnizarea unor motive 
pentru care audiența ar trebui să le creadă pe acestea” (Goodall Jr., 1990, pp. 46-47), 
relatările/naraţiunile definind abilitatea de a ne povesti experienţa pe trei axe: real, 
imaginar şi ipotetic. În opinia autorilor citati, aceste două procese sunt deosebit de 
importante în activitatea de negociere ; de altfel, putem spune că şi în sens didactic, în 
pregătirea – spre exemplu - a viitorilor profesori, modul în care ei prezintă o anumită 
informaţie trebuie să se subsumeze acestor procese. Extinzând sfera de argumentare, putem 
să afirmăm că, între anumite limite, predarea-invá(area se prezintă şi са un proces extrem 
de complex de negociere. 

J.M. Hiltrop şi S. Udall identifică cinci perspective definite drept cele mai frecvente 
greşeli într-o negociere : 


- sindromul „sensului unic” apare atunci când negociatorii au decis deja, înainte ca 
negocierile să înceapă, care sunt realităţile cazului în discuţie şi care sunt soluţiile ce se 
impun. Ei intră în negociere convinşi că cealaltă parte va accepta soluţiile lor ; 

- sindromul ,cástig-pierdere" apare atunci când negociatorii consideră discuţiile ca fiind 
un concurs sau o bătălie în care neapărat o parte trebuie să câştige, iar una să piardă; 
în conflictele de idei ce apar în clasă între elevi/studenti, această perspectivă este 
adeseori prezentă, caracterizând lipsa abilităţilor de comunicare constructivă ; 

- sindromul „mersului la întâmplare” este susţinut de o discuţie nefocalizată ; aspectele 
problemei sunt abordate haotic înainte ca părţile să fi convenit şi să ajungă la o 
concluzie comună ; 

- sindromul „evitării conflictului” este determinat de nediscutarea aspectelor esenţiale, 
deci de nerezolvarea problemei ; această strategie aparţine celor ce se tem de conflict 
pe baza mentalităţii conform căreia evitarea conflictului este o soluţie mai bună decât 
înfruntarea lui. Problema este că între timp conflictul poate lua amploare şi astfel s-au 
pierdut timpul şi locul nimerit de rezolvare a conflictului ; 

- sindromul „capsulei timpului” apare atunci când părţile nu iau în considerare condiţiile 
concrete în care se petrece problema, ci o tratează în izolare, lucru ce omite aspecte 
esenţiale, în condiţiile în care cealaltă parte poate să acţioneze pragmatic, văzând 
problema în situaţia de fapt, şi nu scoasă din context. 

Putem identifica în practică şase etape sau paşi ai negocierii. Aceşti paşi sunt: 


1) pregătirea negocierii, cu trei subetape : 
- stabilirea obiectivelor negocierii ; 

evaluarea cazului celeilalte părţi ; 

evaluarea punctelor tari şi a punctelor slabe. 

În ceea ce priveşte stabilirea obiectivelor negocierii, J.M. Hiltrop si S. Udall 
delimitează trei categorii de obiective care trebuie avute în vedere: 

- un obiectiv de primă linie — cel mai bun rezultat realizabil ; 

- un obiectiv de ultimă linie - cel mai puţin bun, dar acceptabil ca rezultat; 

- un obiectiv-tintá — ceea ce se aşteaptă a se realiza efectiv. 

În ceea ce priveşte evaluarea punctelor tari şi a punctelor slabe, este utilă, credem, 
o analiză SWOT (puncte tari, puncte slabe, ameninţări şi oportunităţi), care oferă o 
perspectivă mai extinsă asupra fenomenului ; 

2) elaborarea unei strategii ; 

3) începerea negocierii include începutul propriu-zis şi stabilirea a ceea ce se va discuta ; 

4) clarificarea poziţiilor celor două părţi, cu trei componente : 

- obținerea informaţiilor (prin întrebări deschise, închise, ipotetice, de trecere sau 
tampon, colaterale, specifice) ; 
- testarea argumentelor şi poziţiilor ; 
- folosirea intervalelor de timp şi a amânărilor ; 
5) negocierea, cu alte trei etape: 
- obținerea concesiilor ; 

depăşirea impasurilor ; 

încercarea de a obţine un acord; 

6) încheierea negocierii (unde ne axăm pe formularea unui acord şi pe asigurarea 
aplicării lui). Nu este lipsită de importanţă atmosfera pozitivă a încheierii negocierii, 
deoarece trebuie aplicată o strategie de tipul câştig-câştig care deschide punti de 
comu-nicare şi de colaborare ulterioare. Modelul lui Alan C. Filley ne propune, în 
acest sens, un set de indicatori după care putem să observăm în ce tip de negociere 
ne aflăm şi cum putem să ne optimizăm strategia de negociere. 


| 


Tabelul 10. Caracteristici ale metodelor câştig-câştig şi pierdere-pierdere. 
Modelul lui Alan C. Filley 


Câştig-câştig (win-win) . Pierdere-pierdere (/ose-lose) | 


Orientare „noi contra problemă” Distincție „noi contra ei" | 


2. Fiecare parte defineşte problema din per- |2. Defensivitate, fiecare parte defineşte 
spectiva scopurilor si nevoilor ambelor párti problema din perspectiva scopurilor si 
nevoilor sale 


3. Accentul comunicárii pe motive si cauze 
Conflictele sunt personalizate 




























3. Accent pe proces 
4. Conflictele sunt depersonalizate, vázute 
ca dificultăţi împărtăşite de grup 


5. Părţile sunt orientate spre relaţie, 
accentuând efectele pe termen lung 









5. Se foloseşte votarea sau „regula majorită- 
ţii” pentru a soluţiona sau amána conflictul 








G.T. Savage, J.D. Blair şi R.L. Sorenson (apud Hellriegel, Slocum, Woodman, 1992, 
p. 487), creatorii modelului SBS despre care vorbeam mai devreme, ne oferă un tabel 

comparativ interesant pentru procesul de negociere didactică, referindu-se la tacticile 
competitive, colaborative şi subordonative (ele pot constitui premise pentru capitolul 10 
când vom urmări procesele de colaborare şi, respectiv, de competiţie, în specificitatea, dar 
şi în interdependenta pe care acestea le manifestă). 


Tabelul 11. Tactici şi paşi în negociere 
(adaptare după G.T. Savage, J.D. Blair şi R.L. Sorenson) 


'Tacticile 


Tacticile competitive | Tacticile colaborative 


Fazele negocierii 


Aducerea negocierii in 
„terenul” propriu ; 
ignorarea cererilor şi 
solicitărilor celeilalte 


părți 


Căutarea formulărilor 
iniţiale 


Insistenţa ca cealaltă 
parte să facă ofertele 
initiale la toti itemii 
negocierii ; ráspunsul 
la foarte mici oferte cu 
cereri foarte ridicate 


Specificarea cererilor 
si ofertelor 


Cererea ca cealaltá 
parte sá facá concesii ; 
exagerarea valorii 
propriilor concesii si 
minimalizarea celor 
ale celeilalte părţi 
Căutarea de.mari 
concesii din partea 
celuilalt ; renunţarea 
minimală la punctele 


Centrarea pe 
diferenţele dintre părţi 


Aducerea negocierii 
pe un teren neutru ; 
corelarea cererilor şi 
solicitărilor celeilalte 
părţi cu cele ale 
propriei párti 
Ráspunsul cu oferte 
moderate la cereri 
moderate ; indicarea 
propriilor obligatii 
privitor la rezultatele 
negocierii si probarea 
motivelor celeilalte 
părți 


Căutarea unui schimb 
echitabil al concesiilor 
dintre părţi ; accent ре 
interesele reciproce 


Cáutarea rezultatelor 
Care sá asigure bene- 
ficii reciproce atunci 
când se cedează la 
propria pozitie sau se 


subordonative 


Aducerea negocierii 
pe terenul celeilalte 
părţi ; renunţarea la 
propriile solicitári in 
favoarea celor ale 
celeilalte părți 


Producerea ofertelor 
iniţiale de către pro- 
pria parte ; oferte 
ridicate la cereri 
scăzute ; acceptarea 
tuturor motivelor 
celeilalte părţi 


Cedarea la cererile 
celeilalte părţi ; recu- 
noasterea concesiilor 
celeilalte párti si 
minimalizarea pro- 
priilor concesii 
Cedarea la interesele 
relevante ale celeilalte 
párti prin acceptarea 
unor oferte scázute si 


care intrunesc interes 


solicitarea unor cereri 
maxim din propria | 


mici pentru propria 
parte 


acceptă concesiile 
celeilalte părţi 





Din punct de vedere didactic, modul în care privim acest tabel ne oferă posibilitatea 
folosirii unui instrument util; astfel, dacă într-un grup avem elevi/studenti ce în mod 
natural folosesc tehnici de negociere competitive şi alţii care le preferă pe cele subordo- 
native, climatul pe care dorim să-l dezvoltăm în echipa respectivă ar putea fi alterat. În 
acelaşi timp, modul în care fiecare membru al grupului îşi aduce contribuţia la activitatea 
acestuia în rezolvarea sarcinii didactice este departe de a fi complet. Câteva propuneri ar 
viza existenţa unor moderatori care să utilizeze tehnici de negociere colaborative şi să 
asigure astfel un echilibru atât în ponderea cantitativă şi calitativă de contribuţie: la grup, 
cât şi în modul în care anumite roluri sunt negociate şi asumate de către elevi/studenţi. Iată 
de ce, reconsiderând tehnica negocierii din perspectiva amintită mai sus, cea de stil de 
comunicare, putem să sugerăm câteva baze minimale în care profesorul, în perspectiva 

utilizării metodelor de interacţiune educaţională, trebuie să le ofere cursanților săi posibili- 
tatea experimentării unor tehnici de negociere utile, adaptate şi mai ales motivante pentru 
toate părţile implicate. 

În această ordine de idei, este important ca într-o negociere să fie urmărite câteva 
Caracteristici proprii unei comunicări eficiente : 


- folosirea argumentelor ambelor părţi ; 

- exprimarea concluziilor, utilizarea unui limbaj comun; 

- caracteristicile de specificitate şi adresabilitate folosite în comunicare; 

- evitarea diluării argumentelor, folosirea argumentelor directe şi categorice ; 


- întrebări deschise şi atmosferă pozitivă de respect reciproc. 


reconstrucției şi consolidării problemelor care îmbracă o formă conflictuală în mecanismul 
perturbării, pentru a se obţine ulterior o nouă echilibrare, un progres cognitiv important. 


8.3. Medierea 


Aşa cum aminteam în capitolul precedent, atunci când vorbeam despre negociere văzută ca 
un stil comunicaţional, activitatea formatorului în momentul folosirii metodelor de inter- 
acţiune educaţională poate îmbrăca şi rolul tertei părţi, atunci când încearcă să rezolve un 
conflict între doi cursanţi ; un rol mai important asupra căruia ne vom opri în continuare 
îl reprezintă însă modul cum intervine formatorul în conflictele intergrupuri pe care 
competiţia, dictată de metodele amintite mai sus, şi anumite fenomene, ca gândirea în grup 
(groupthink), despre care vom vorbi într-un capitolul viitor, pot să le provoace. 

Astfel, vom înregistra două direcţii principale de mediere pe care cadrul didactic le 
poate folosi: medierea conflictelor spontane dintre elevi/studenti sau dintre grupurile 
formate din aceştia şi medierea conflictului provocat în scopuri didactice, în sensul 
intretinerii/alimentárii elementelor de contradicţie cerute de către structurarea conţinutului 
(un caz interesant îl reprezintă oferirea, în ipostaza utilizării unor jocuri de rol, a unui rol 
de mediator unor elevi membri ai grupurilor respective). 

„Medierea presupune intervenţia terţei părţi, neutră în raport cu părţile aflate în conflict, 
în rezolvarea conflictului prin facilitarea comunicării şi oferirea de sugestii” (Myers, 1990, 
p. 506) ; astfel, medierea poate avea următoarele avantaje : 


- cererea de mediere sugerează că părţile sunt motivate să ajungă la o înţelegere ; 
- faptul că mediatorul este motivat să medieze îi oferă acestuia legitimitatea de a acţiona 
pentru „stingerea” conflictului şi face mai importantă intervenţia sa. 


Unii mediatori se centrează pe rezolvarea problemei/disputei (abordare de tip produs), 
alţii pe îmbunătăţirea relaţiei dintre părţile aflate în conflict (abordare de tip proces). 

Contactul direct între părţi este de încurajat atunci când ostilitatea este scăzută (Krauss 
şi Deutsch) ; la rândul său, contactul indirect este recomandat când conflictul este intens 
sau a luat amploare. În această situaţie se poate utiliza contactul separat al mediatorului cu 
fiecare dintre părţi, ocazie folosită pentru a îmbunătăţi situaţia. Mediatorul îşi poate forma 
o perspectivă de substanţă privind cauzele care au generat conflictul, istoria individuală în 
varianta fiecărei părţi şi va putea să prevadă viitorii paşi. 

În acelaşi timp, în perioada acestor întâlniri, mediatorul poate face o prezentare 
favorabilă a părţilor, una în faţa celeilalte, fiind un purtător de cuvânt (spre exemplu, dacă 

avem de-a face cu doi elevi/studenti care se află în conflict, prestigiul de care se bucură 
cadrul didactic în ochii acestora poate să stimuleze o atare perspectivă de lucru): De 
asemenea, este importantă găsirea unui spaţiu privat de manifestare a medierii (cel puţin în 
primele etape) deoarece, în caz contrar, pot exista terţe influenţe, altele decât cele ale 
mediatorului, acestea putând dezorienta părţile şi chiar alimenta conflictul. Acest spaţiu 
privat nu va conferi pentru nici una dintre părţi un avantaj deoarece el trebuie să fie neutru. 
Limitele de timp pot avea o acţiune constructivă (împing părţile să-şi structureze argu- 
mentele, să nu folosească prea multe argumente periferice), dar şi una contrară acestui 
sens. Părţile se pot simţi stingherite de limitele temporale, argumentele pot nu să fie foarte 
bine alese, de obicei cele emoţionale, care apar primele şi nu a fost timp pentru o 
considerare şi o selecţie a lor; limita temporală poate să fie consumată fără a se ajunge la 
nici un rezultat concret, ceea ce poate imprima un sens negativ, superfluu medierii. De 
aceea, cadrul didactic nu trebuie să grăbească elevii/studenţii să ajungă la o concluzie 
prematură, această situaţie denotând un compromis superficial, neargumentat suficient şi, 
în fapt, ineficient. 

Tot în ceea ce priveşte medierea conflictelor dintre elevi/studen(i, este important de 
ştiut că părţile aflate în dispută pot - în special dacă vorbim despre vârste mai mici — să 
devină dependente de mediator. Pentru a putea preîntâmpina aceasta, trebuie găsite moda- 
litáti de dezvoltare la părţi a aptitudinilor de negociere si a strategiilor de comunicare 
constructivă. 

Printre functiile-cheie ale rolului de mediator identificăm : 


— asigurarea motivatiei mutuale ; 

- realizarea balanței în situaţiile de putere; 
= coordonarea eforturilor de confruntare ; 
- promovarea deschiderii spre dialog ; 

- menținerea unui nivel optim de tensiune. 


În ceea ce priveşte etapele propriu-zise ale medierii, cadrul didactic trebuie să urmă- 
rească liniile de forţă ale etapelor următoare : 


- atenție la aranjarea scaunelor; oponenții (persoane sau grupuri) stau sau nu faţă în 
faţă ? 

- posibilitatea procurării unei table sau a unui flip-chart pentru a întocmi harta con- 
flictului şi aspectele importante ale problemei (este importantă vizualizarea în rezolvarea 
conflictului) ; 

- stabilirea orarului de lucru, a rolului mediatorului şi a procedeelor/regulilor de bază; 

- observarea dacă părţile sunt dispuse la un dialog primar ; 

- verificarea dacă toată lumea a înţeles bine regulile; 

- focalizarea, după caz, pe viitor (cel mai adesea) sau pe trecut (dacă există probleme 
incompatibile care trebuie rezolvate mai întâi, înainte de a se trece la rezolvarea de 
conflict axată pe viitor) ; 

- asigurarea că părţile participă în mod egal; 

- rezumarea punctelor-cheie sau îndemnarea părţilor să o facă; 

- oferirea de pauze; 

- ajutarea părţilor să genereze perspective noi ; 

- clarificarea şi validarea diferenţelor ; 

- stabilirea acordurilor şi păstrarea unui timp suficient pentru sesiunile de evaluare şi 
concluzionare (follow-up). 

Când conflictul este intens sau ia amploare, părţile pot pierde din vedere chiar problemele 
care le-au adus în conflict (e cazul cel mai întâlnit). Utilitatea mediatorului poate consta în 
reluarea acţiunilor de identificare a problemelor, în afară de găsirea alternativelor de rezolvare. 

Uneori există un pachet de probleme sau o reţea de cauze în spatele unei probleme, iar 
conflictul reprezintă doar vârful aisbergului ; de aceea, atunci când focalizăm discuţia doar 
pe o problemă sau pe cauza generatoare de conflict, avantajele ar consta în fâptul că părţile 
pot să-şi definească foarte clar poziţia în raport cu aceasta (о poziţie punctuală având o 
cauză de acelaşi tip). 

În schimb, când abordăm un set de probleme şi setul de relaţii care există în spatele unei 
probleme, putem avea o viziune mai extinsă asupra fenomenului şi atunci intervenţia 
noastră de mediere va fi mai de profunzime ; este, în special, cazul medierii conflictelor cu 
impact educaţional provocate de către cadrul didactic, ce necesită o astfel de viziune 
globală asupra problemelor aflate în umbra sententiei propriu-zise propuse spre dezbatere 
elevilor/studentilor. 

Trebuie reţinut cá rezolvarea cu succes a problemelor simple poate crea o stare de spirit 
beneficá pentru a solutiona si celelalte probleme. 

Mediatorul poate introduce noi perspective asupra problemelor (furnizánd astfel pártilor 
о altă viziune şi alte alternative de rezolvare). O tehnică interesantă este utilizarea unei 
secvenţe de brainstorming în rezolvarea conflictului; pe lângă faptul că aceasta pune 

-părțile în ipostaza de a gândi creativ privind propria problemă (de obicei, conflictul 
presupune imposibilitatea de a depăşi o situaţie prin modalităţile curente), el priveşte chiar 
găsirea posibilă a unei soluţii neaşteptate (sau măcar deschiderea spre soluţii). 

Introducerea unor noi perspective de către mediator se poate face fie prin divizarea 
problemei în aspecte ce pot să fie depăşite de către părţi din faza de conflict, fie în fixarea 
unor obiective care să depisteze conflictul actual sub perspectiva temporală de conţinut ; de 
altfel, comunicarea poate reduce întotdeauna posibilitatea conflictului, deoarece la bază 
pot exista neînţelegeri ale problemei. Este important ca mediatorul să încurajeze părţile să 
facă unele concesii irevocabile (iniţial de mică dimensiune, dar care să introducă ideea de 
concesie şi practica acesteia). Ele vor reprezenta achiziţii valoroase pentru un stadiu ulterior, 
obişnuind părţile cu ideea cá pentru rezolvarea conflictului vor trebui să facă anumite concesii. 

Mediatorul poate crea o atmosferă pozitivă în mijlocul unei dispute: de exemplu, 
părţile pot fi încurajate să-l descrie într-o manieră caricaturală pe moderator (va fi o 
activitate care îi va uni). Apoi, între ele, fiecare va face caricatura celeilalte părţi şi, în 
acest fel, se vor elibera de unele dintre sentimentele negative şi frustrări. În ultima etapă, 
fiecare parte va face o caricatură a ei înseşi şi a conflictului ca atare (va trebui să identifice 
ce o caricaturizează în disputa cu cealaltă parte). 

Henry Kissinger a elaborat tehnica paşilor mici, care presupune realizarea unor mici 
înţelegeri pentru a le menţine părţilor aflate în procesul de mediere credinţa că vor ajunge la 
un rezultat. 

Jeffrey Rubin (apud Forsyth, 1983, pp. 89-90), în urma a numeroase studii privind 
eficienţa intervenţiei tertei părţi, a dezvoltat următoarele trei condiţii importante : 


1) terta parte ajută oponenții să facă mai uşor concesii cu consecinţe ce conduc mai rapid 
şi mai eficient la rezolvarea conflictului ; 
2) in mod traditional, tehnica intervenţiei tertei părţi (medierea, arbitrajul, consilierea etc.) 
este eficientă atunci când intensitatea conflictului e puternică ; 
3) părţile în conflict pot privi intervenţia tertei părţi şi ca pe о inoportună şi nedorită 
` intruziune ; disputantii pot dori să-şi rezolve conflictul printr-un acord între ei. 

Dispoziţia pozitivă reduce comportamentul agresiv, facilitează concesiile şi creativitatea ; 
de altfel, trebuie făcută o distincţie între rolul profesorului ca mediator şi rolul de arbitraj 
al acestuia (atunci când, în ipostaza de terță parte, el este în poziţia de a impune un acord) 
deoarece, aşa cum remarca Myers, citându-l pe Neil McGillicuddy, s-a observat că, atunci 
când oamenii ştiu cá vor fi arbitrati, dacă medierea eşuează, ei încearcă mai intens să-şi 
rezolve conflictul, arătând mai puţină ostilitate şi dovedind o dispoziţie mai mare spre 
construirea unui acord (Myers, 1990, p. 509). O soluţie în acest sens ar putea fi şi tehnica 
de arbitraj propusă de Stevens şi intitulată „oferta finală” (Rubin, Pruitt, Kim, 1994). În 
esenţă, fiecare parte este îndemnată să formuleze cea mai conciliantă ofertă a sa (uitima 
ofertă), iar mediatorul va fi cel care va alege una dintre acestea. Există, în acest moment, 
o situaţie de risc pentru fiecare dintre părţi. Ar putea fi aleasă oferta sa şi ar avea astfel 
câştig de cauză sau se va afla în ipostaza de a accepta oferta celuilalt, despre care nu stie 
ce conţine. De multe ori, în această situaţie, părţile tind să ajungă singure la o înţelegere, 
fără să mai folosească un mediator. 

Unii autori (Hellriegel, Slocum, Woodman, 1992, p. 489) vorbesc despre o adevărată 
tehnică a confruntării intergrupuri (aspect ce ne readuce în vedere perspectiva despre care 
vorbeam la începutul capitolului de faţă), ce ar include patru paşi. 

În primul rând, fiecare grup se întâlneşte în camere separate şi alcătuieşte două liste ; 
pe una indică modul cum se percep pe ei înşişi ca grup particular în relationárile cu un alt 
grup, pe a doua listă indică modul cum văd celălalt grup. 

În al doilea pas, cele două grupuri sunt reunite şi îşi împărtăşesc percepțiile ; terţa parte 
(în cazul nostru, cadrul didactic) îi ajută să-şi clarifice punctele de vedere şi să se înţeleagă 
ei înşişi pe ei ca grup, precum şi pe celelalte grupuri. 

Cel de-al treilea pas presupune reîntoarcerea grupurilor în camerele separate şi cer- 
cetarea mai în amánuntime a rezultatelor, diagnoza problemei curente şi determinarea 
modului în care fiecare grup contribuie la conflict. 

Ultimul pas presupune reunirea grupurilor şi împărtăşirea noilor perspective ; mediatorul 
are rolul de a-i impulsiona să-şi identifice rezultatele comune şi să-şi planifice următoarele 
etape pentru căutarea soluţiilor. 

Observăm cum, într-un mod deosebit de simplu, putem să folosim această tehnică nu 
doar în mod direct, aşa cum sugerează autorii citati, ci şi prin punerea celor două grupuri 
în conflict aparent şi ajutarea lor să depăşească acel conflict prin noi achiziţii în proble- 
matica propusă de cadrul didactic. 


* * 


Ín viata de zi cu zi, in procesul de comunicare, au loc extrem de multe conflicte, o mare 
parte dintre ele fiind văzute drept o sursă de perturbare a ritmului clasei, a activităţilor 
imaginate de către formator etc. În ce măsură aceste conflicte sunt urmate de achiziţii (în 
toată aria lor: cognitive, afectiv-motivationale, de relationare şi socializare etc.) si în ce 
măsură reuşim să pozitivăm răspunsurile negative şi formele sub care aceste conflicte iau 
amploare – rămâne o sarcină delicată şi aflată încă predominant sub imperiul subiecti- 
vităţii. Deocamdată, putem consemna două stări de lucruri : 


- conflictul există în organizaţiile şcolare şi nonşcolare si, în lipsa unei rezolvári a acestuia, 
el se poate constitui într-o frână pentru multe progrese şi optimizări educaţionale ; 

- conflictul are un potential important tocmai în optimizarea şi dinamizarea procesului de 
comunicare ca atare, atunci când decurge sub un control relativ si este direcționat in 
perspectiva unor achiziţii. 

Fenomenul de perturbare despre care vorbeau Doise şi Mugny este unul deosebit de 
important când ne referim la dimensiunea creativă, la potenţialul de inovare ascuns în 
acţiunea conflictului. 

Dezvoltarea unei valori maxime a conflictului în interiorul activităţilor de comunicare, 
în general, şi a metodelor de interacţiune, în special, reprezintă o resursă importantă în 
„dezvoltarea unui evantai foarte larg de variabile cu impact direct sau mediat asupra 
formárii-dezvoltárii participanţilor la comunicarea educaţională. 

Figura 25. Procesul apariţiei unui optimum al conflictului 
(adaptare după L.D. Brown) 


Astfel, preluându-l pe L.D. Brown, putem. spune că este important ca o reprezentare 
grafică de tipul celei de mai sus să fie luată în considerare la proiectarea activităţilor cu 
caracter comunicational (apud Hellriegel, Slocum, Woodman, 1992, p. 467). 

O altă problemă importantă pe care o semnalám este aceea a părţilor cuprinse in 
conflict ; iată de ce ne punem întrebarea : pot părţile implicate în conflict să-i confere acestuia 
o direcţie de rezolvare eficientă şi mai ales să înregistreze, o dată cu această rezolvare, un 
progres sau este necesar aportul unei terţe părţi (ca în mediere)? Morton Deutsch vedea 
conflictul ca fiind productiv dacă toti participanţii sunt satisfácuti de rezultatele obţinute si 
cred că au câştigat ceva în urma conflictului. 

Dacă în cadrul medierii vorbeam despre implicarea tertei părţi în sensul rezolvării unui 
conflict escaladat, secţiunea de faţă ne-a deschis perspectiva centrării mai puţin pe produs 
(rezolvarea, stingerea conflictului) şi mai mult pe proces şi pe un alt tip de produs decât cel 
direct aşteptat. 

În ceea ce priveşte rolul mediator al formatorului în conflictele intergrupale, precum şi 
metodele şi tehnicile de interacţiune, această perspectivă poate să fie una deosebit de 
folositoare. Medierea grupurilor de cursanţi într-un conflict natural sau produs în mod 
deliberat reprezintă, de altfel, o abilitate pe care formatorul trebuie să şi-o dezvolte atunci 
când foloseşte tehnicile amintite mai sus. Spre exemplu, în cazul ream-building-ului, în 
momentul apariţiei fenomenului de gândire de grup (groupthink), grupurile coezive în 
interiorul lor vor tinde să intre în conflict unele cu altele. 

Este de aşteptat, în anii care vor veni, ca rolul acestui fenomen să fie din ce în ce mai 
important în ansamblul interacțiunilor sociale; în ştiinţele sociale, din ce în ce mai 

frecvent, nu mai putem cataloga evenimente într-un efort de polarizare (cum ar fi rolul 
negativ al conflictului), ci fenomene adverse pot fi interrelationate şi folosite pentru 
dezvoltarea şi progresul individului şi societăţii. Ca o sursă importantă a progresului 
comunicării, conflictul desemnează o focalizare nuanţată asupra acesteia; în ceea ce 
priveşte acţiunea educaţională de comunicare, Emil Păun caracterizează o necesitate 
stringentă a şcolii referitoare la acest fenomen: „Nu e important cât comunicăm, ci cum 
comunicăm” (Păun, 1999, p. 119). 


Rezumat 





Tacticile folosite în conflict reprezintă un evantai extrem larg de modalităţi prin care un 
comunicator poate să obţină anumite avantaje într-o negociere. Printre astfel de tactici 
întâlnim : tehnica ingraţierii (a flatării adversarului), tehnica disimulării, tehnica om 
bun/om rău etc. 

Negocierea este procesul prin care reuşim să obţinem ceea ce vrem de la cei care vor 
ceva de la noi. Paşii în negociere presupun: pregătirea, desemnând ce vrea partea care 
propune negocierea ; dezbaterea, privind ce vrea cealaltă parte ; propunerea, urmărind 
ce se poate negocia (şi ce nu); negocierea propriu-zisă sau „cu ce se poate face 
schimb”. 

Medierea presupune intervenţia tertei părţi, neutră în raport cu părţile aflate în conflict, 
în rezolvarea conflictului prin facilitarea comunicării şi oferirea de sugestii. Avantajele 
medierii presupun, printre altele : terta parte ajută oponenții să facă mai uşor concesii 
cu consecinţe care conduc mai rapid şi mai eficient la rezolvarea conflictului ; în mod 
traditional, tehnica intervenţiei tertei părţi (medierea, arbitrajul, consilierea etc.) este 
eficientă atunci când intensitatea conflictului e puternică. Putem aborda medierea prin 
contact direct (când intensitatea conflictului e redusă) şi contact indirect (când conflictul 
ia amploare). 


Exerciţii şi teme de reflecţie 


1. La negociere se pot propune foarte multe exercitii; unul dintre acestea, cu un foarte mare 
impact asupra cursanților, presupune găsirea a două părţi cu interese aparent opuse (pro- 
fesorii şi elevii/studenţii, managerii şi subordonații, spre exemplu). Colectivul de cursanţi 
va fi împărţit în două tabere. Una dintre tabere va primi un rol (spre exemplu, cel de 
profesori) alta celălalt rol (spre exemplu, cel de elevi/studenţi). Fiecare tabără va trebui să 
gândească o listă de „revendicări”, ceea ce doreşte să obţină de la cealaltă parte. După ce 
lista a fost realizată, negocierea poate începe. 

2. Un alt exerciţiu presupune o negociere în oglindă : să presupunem cá ne aflăm în timpul 
unei greve a profesorilor: pe de o parte, vor fi jucate roluri pro-grevă, pe de altă parte, 
roluri anti-grevă. Astfel, vom avea un ministru pro-grevă şi unul anti-grevă şi, în mod 
similar, un inspector general, un profesor, un părinte, un elev etc. Negocierea se va dovedi 
dinamică în această perspectivă, a rolurilor în oglindă. 

3. Cursanţii, împărţiţi în grupuri de câte 5-6 membri, trebuie să dezbată o alegere în „dublă 
constrângere” pe baza următorului scenariu propus de A. Cardon (2002): „Enervat de 
nişte manageri care părăseau tot timpul sala în timpul şedinţei, un director le-a cerut să se 
lepede imediat de acest prost obicei. Unul dintre ei i-a replicat: «O.K., dar nu pot suporta 
fumul din sală. Dacă se fumează, după un timp trebuie să ies, altfel am o criză de astm. 
Nu este vina mea dacă am nevoie de aer poaspát». Cum remarca se adresa în mod evident 
unui fumător înrăit, directorul s-a întors către acesta pentru a primi un răspuns. Fumătorul 

i-a replicat si el imediat: «O.K., nici o problemă, nu o să mai fumez în sala de şedinţe... 
dar dacă nu mă pot abtine şi dacă simt că trebuie să fumez neapărat, o să fiu obligat să 
părăsesc sala, ca să fumez afară. După un anumit timp am efectiv nevoie de o ţigară, altfel 
nu mă pot concentra»”. Cum ar trebui să reacționeze directorul? Dar dacă directorul ar 
acţiona ca mediator, care ar fi rolul lui (ştiindu-se că el doreşte să îi А pe amândoi 
simultan în sală în timpul şedinţelor) ? 


Scenariu : Negociere eşuată: Smecherii si tocilarii 


Două echipe de elevi urmau să participe la o negociere. O echipă era formată din premiantii clasei 
(şi de aceea fuseseră porecliţi „tocilarii” de către cealaltă echipă), altă echipă era formată din 
„şmecheri” (aşa cum se autodenumiseră), Echipa tocilarilor a pregătit îndelung negocierea. Ei au 
stabilit, în amánuntime, ce vor oferi şi ce ar trebui să primească în schimb. Echipa şmecherilor a 
considerat că îi vor bate oricum pe tocilari şi, ca atare, nu au discutat deloc, în prealabil, condiţiile 
negocierii (spunând că vor vedea ei ce este de făcut, la faţa locului). Când procesul de negociere 
a început, tocilarii au făcut oferta lor ; ceea ce au oferit ei la schimb (un număr de cărţi, titluri de 
referinţă) nu i-a interesat deloc pe şmecheri. Tocilarii (care îşi pregătiseră întregul caz pornind de 
la această ofertă – care li se páruse lor „grozavă”) au insistat mult timp ca şmecherii să accepte 
ceea ce le propuneau, până în momentul în care negocierea s-a blocat. A fost rândul şmecherilor 
să facă propria ofertă ; dar şmecherii au început să se certe între ei, privitor la care ar trebui să 
fie oferta lor şi ce ar trebui să ceară la schimb. S-a pierdut timp, iar tocilarii, nemulţumiţi oricum 
de insuccesul obţinut mai devreme cu oferta proprie, au concis că „ei nu mai negociază nimic”. 
Până la urmă şmecherii au reuşit să cadă de acord asupra a ceea ce putea să-i „momească” pe 
tocilari. Ei au spus că aceştia din urmă pot primi de la ei o carte pe care ştiau că şi-o doreau săp- 
tămâna trecută. Tocilarii au refuzat oferta spunând că făcuseră deja rost de ea, cu trei zile în urmă. 
La final, echipele au întrebat profesorul care dintre ele a învins şi care a pierdut negocierea. Când 
acesta le-a explicat că, într-o negociere reuşită, nu există învingători şi învinşi, ambele echipe au 
fost foarte dezamăgite. 





Întrebări 


= 


Care au fost erorile de negociere, conform tipologiei oferite de către Hiltrop şi Udall? 

2. Íncercati dumneavoastră să restructurati scenariul, extrăgând din el toate erorile posibile şi 
definind elementele pozitive negocierii (folosiţi, spre exemplu, metoda reversului evidenţiată 
în ultimul capitol al acestei cărţi). 





Scenariu : Mediere eşuată: Incálcarea teritoriului 


În Departamentul de vânzări al unei mari companii, doi dintre cei mai buni agenţi s-au certat 
pentru că, ajungând amândoi la un client important, unul dintre ei l-a convins pe acesta să 
cumpere de la el în defavoarea celuilalt. Acesta din urmă a replicat că era „teritoriul” lui, dar 
primul agent a afirmat că pe respectiva persoană o cunoscuse la o petrecere, în urmă cu două zile 
şi nu avea rost „să rateze aşa o afacere”. I-a spus că dacă acesta doreşte, poate să ia o persoană de 
pe „teritoriul”, lui dar primul agent a replicat încăpățânat că „nu are nevoie” şi că nu este o 
„persoană fără principii” cum este colegul său. De aici, conflictul a fost escaladat, cu multe 
invective de ambele părţi, ceea ce a împărţit colectivul departamentului în două tabere : unii erau 
de partea celui de-al doilea spunând că „ce s-ar întâmpla dacă toţi ar face la fel”, alţii afirmau că 

„nu era vorba despre un comportament permanent şi nici nu fusese cu intenţie ; fusese o ocazie de 
care agentul profitase şi nu era cazul să se supere atât de tare colegul acestuia”. 

Datorită faptului că acest conflict nu părea să se poată rezolva de la sine, de către participanţii 
înşişi, directorul de resurse umane al companiei a fost invitat să medieze disputa celor doi. Acesta 
a ajuns în departament şi s-a aşezat la unul dintre birouri invitându-i pe cei doi să se aşeze şi ei 
şi să discute problema (fără să ştie se aşezase la biroul unuia dintre beligeranti, ceea ce l-a enervat 
pe celălalt). Când cei doi (care începuseră să se evite unul pe altul de când conflictul dintre ei luase 
amploare) s-au trezit faţă în faţă nu au făcut altceva decât să-şi adreseze, in continuare invective 
chiar în prezența mediatorului ; acesta din urmă a vrut atunci să „le ofere cea mai bună soluţie” 
la care reflectase îndelung, dar ambii agenţi au afirmat, în acelaşi timp, că soluţia propusă îi 
dezavantajează în favoarea celuilalt, drept care au părăsit foarte nemulţumiţi şedinţa de mediere. 
La câteva ore, cei doi agenţi îşi depuseseră demisia (fiecare afirmând că a devenit de nesuportat 
climatul de lucru în prezenţa celuilalt), iar directorul de resurse umane a fost chemat la directorul 
general şi admonestat pentru faptul că nu a ştiut să păstreze în firmă doi dintre cei mai buni agenţi. 





Întrebări 


1. Ce greşeli a făcut în procesul de mediere, directorul de resurse umane? 
2. Ce rezolvare putea fi dată acestui caz, dacă ar fi existat o mediere corectă ? 





Capitoiui 9 


Comunicarea în cadrul grupului 





9.1. Ce este grupul? Apariţia şi dizolvarea grupului 


Grupurile sunt peste tot în viaţa noastră. Gândiţi-vă că de mâine nu aţi mai aparţine nici 
unui grup din care faceţi parte acum.. Ce senzaţie ati avea? Cât de repede ati adera la noi 
grupuri? Gândiţi-vă la unul dintre grupurile din care faceţi parte în mod curent şi 
caracterizaţi-l prin câteva atribute. Faceţi o listă de antonime ale acestor atribute şi încercaţi 
să vedeţi în ce situaţie vi se potrivesc în relaţie cu alţi oameni. Definesc aceste antonime 
un ne-grup? 

Fá În demersul nostru de identificare, dezvoltare şi optimizare a câmpului complex de 
influenţe pe care comunicarea îl poate crea în jurul metodelor de interacțiune, un tip aparte 
cu deosebită relevanţă practică îl reprezintă comunicarea în cadrul grupului: Tatá de ce, în 
rândurile care urmează, ne vom opri cu precădere asupra unui tip special de grup, şi anume 
echipa educaţională, pe care o putem integra la limitele unor definiţii ce preiau şi folosesc 
achiziţiile teoretico-metodologice atât ale psihologiei sociale (referitor la dinamica grupu- 
rilor), ale psihologiei organizaționale (deoarece echipa educaţională аге multe determinante 
procesuale similare grupului de lucru din organizaţii), cât şi - desigur - ale pedagogiei. 

Astfel, vom defini, pentru început, echipele educaţionale drept microgrupurile rezultate 
din divizarea colectivului de cursanţi printr-o varietate de tehnici, microgrupuri care, 
alcătuite pentru îndeplinirea uneia sau a mai multor sarcini educaţionale, realizează simultan 
obiective de tip informativ (cunoaşterea unei anumite materii) şi unele de tip formativ- 
-motivational, cu un grad ridicat de eficienţă, comparativ cu întreaga clasă sau cu individul 
izolat. În acest sens, vom lega direct conceptul de echipă educaţională cu dinamica 
termenului performanță (asupra încercării de definire a noţiunii de echipă educaţională 
vom reveni). 

Importantă în acest moment şi din această perspectivă devine astfel definirea grupului 
propriu-zis în elementele care îl caracterizează şi pot reprezenta linii de forţă în alcătuirea 
unor astfel de echipe; în lumina acestui considerent, vom dezvolta caracteristici specifice 
lui (spre exemplu, competiţia şi colaborarea), segmentele constitutive (normele, rolu- 
rile etc.). De asemenea, considerăm util de semnalat distincţia pe care o facem - în aceste 
rânduri – între ceea ce reprezintă o echipă didactică (pe care o vedem desemnând simpla 
împărţire a clasei în microgrupuri ce trebuie să îndeplinească anumite obiective şi să 
realizeze sarcini) şi construirea, dezvoltarea şi optimizarea conceptului de echipă educa- 
[ionalá (în care, pe lângă mecanismele proprii echipelor didactice, urmărim obiective supra- 
ordonate, cum ar fi climatul educaţional intern, motivaţia pentru lucrul în respectivul grup, 
legătura dintre aceasta din urmă şi performanţă, însuşirea unui evantai larg de roluri etc.). 

Facem aceste precizări în momentul de faţă deoarece - în opinia noastră -, dacă la nivel de 
echipă didactică practica şcolară înregistrează un exerciţiu cotidian destul de bogat, în cel 
de-al doilea segment de cercetare activităţile se află într-o arie insuficientă de dezvoltare - 
atât la nivel cantitativ, cât şi la nivel calitativ. 
."Operánd în segmentul delimitărilor conceptuale, un important instrument de lucru 
Aegásim la Donelson R. Forsyth, care ne oferă o listă de definiţii ale grupului, dintre care 
E preluám, la rândul nostru, două ; astfel, in viziunea lui Hare, „pentru ca o colectivitate de 
indivizi să fie considerati un grup, ei trebuie să aibă un număr de interacțiuni”. Este 
evident că aceste interacțiuni sunt o primă condiţie a existenţei unui grup - spre exemplu, 
oamenii care se aflá împreună într-o sală de cinematograf pentru a vedea un film nu 
reprezintă un grup deoarece nu există un număr suficient de interacțiuni între ei (în schimb, 
un număr de persoane ce vin des la film, se întâlnesc acolo şi, după un număr de filme 
vizionate, pleacă împreună să bea un suc pot să se constituie ca grup în viitor). Pentru 
Shaw, grupul reprezintă „două sau mai multe persoane care interacționează între ele într-o 
asemenea manieră, încât fiecare persoană influenţează şi este influenţată de fiecare dintre 
К celelalte persoane” (apud Forsyth, 1983, p. 8) ; chiar autorul citat oferă, într-o prezentare 
mai detaliată a grupului, câteva elemente de definire a acestuia, deosebit de utile într-o 
analiză procesualá: astfel, grupul presupune interacţiune, structură (norme, roluri, relaţii 
între membri), scopuri comune, nevoia de grup si interdependentá dinamică. 
^ Pentru unii dintre autori, claritatea, simplitatea şi obiectivarea practică a definiţiei sunt 
importante ; astfel, grupul înseamnă „două sau mai multe persoane care, pentru mai mult 
de câteva minute, interacționează influentándu-se una pe cealaltă şi percepándu-se una pe 
cealaltă ca noi” (Myers, 1990, p. 271). 

În aceeaşi arie metodologicá se situează si concisa definiţie oferită de către Newcomb, 
Turner şi Converse interacțiunii, ca denumind „anumite activităţi care includ două sau mai 
multe persoane în mod simultan (...); când persoanele interacționează, fiecare dintre ele 
controlează un anumit segment din activitatea celeilalte” (Newcomb, Turner, Converse, 
1965, p. 155). 

Când vorbeşte despre definirea grupului, Steers identifică mai multe arii specifice unei 
astfel de tentative: perceptuală, structurală, motivationalá si interpersonală ; în acelaşi 
timp, el îi citează pe Hackman şi Morris, care spun: „Există argumente substantiale 
printre cercetătorii şi observatorii grupurilor mici de lucru că se întâmplă ceva important 
în interacţiunea de grup, care afectează performanţa rezultatelor ; există puţine acorduri 
despre ce este acest ceva — cum poate să ridice sau să coboare gradul de eficienţă al 
grupului şi cum poate fi, de asemenea, monitorizat, analizat şi modificat” (apud Steers, 
1988, p. 324). Această constatare la adresa grupurilor mici de lucru, ce sunt, în multe 
dintre caracteristicile lor, similare modului în care vom privi echipele educaţionale, ne 
deschide foarte generos aria de cercetare în câmpul practicii şcolare. 

Poate că este de aceea utilă evidenţierea diversităţii elementelor care acţionează în 
vederea definirii eficienţei unui grup ; în literatura de specialitate întâlnim următoarele : 
împărtăşirea unui scop comun, mărimea grupului (grupul funcţionează eficient atunci când 
toti membrii grupului pot comunica şi interactiona unii cu alţii), locul de întâlnire (un grup 
care se întâlneşte într-o sală de clasă va acţiona, probabil, într-un mod mai formalizat decât 
dacă locul de întâlnire îl constituie apartamentul unuia dintre membri), dispunerea spaţială 
a membrilor (spre exemplu, o aranjare în jurul unei mese dreptunghiulare poate imprima 
un sens mai formal discuţiei decât dacă această aşezare se face la' o masă rotundă; se 
recomandă ca de această dispunere spaţială a membrilor să se ţină cont în special la prima 
întâlnire a grupului), normele şi regulile de grup (normele reprezintă aşteptările membrilor 

grupului despre cum se vor comporta ceilalţi membri fiind informale, nescrise, pe când 
regulile sunt un efect formal şi structurat al normelor, directionánd comportamentul 
membrilor în mod explicit), structura (patternul care diferenţiază un grup de altul), 
coeziunea (o forţă pozitivă constând în atracţia membrilor grupului de a se afla unii în 
compania celorlalţi). 

Toate aceste elemente sunt vitale în activitatea de zi cu zi în grupurile din care facem 
parte. Unii autori au evidenţiat cumulul de forte care acţionează într-un ansamblu de 
interacțiuni (vezi figura 26). 


Variabile de intrare Variabile de proces Variabile de ieşire 


Mediu 
Fizic, social (organizaţii, 
societate şi cultură, alte 
grupuri competitoare) 
































Comportamentul 
membrilor. roluri. norme, 
status şi relaţii de putere, 
conflict/cooperare/ 
coeziune, 
retele de comunicare, 
proceduri (comunicare, 
luarea deciziilor, 
investigare, rezolvarea 
problemelor, acţiune) 











Soluţii. satisfacţie 
personală, modificări 
în rezultate (norme, 
reţele, proceduri), 
dezvaltare personală, 
dezvoltare 
organizaţională 








Membri 
Nevoi şi notivajii, credinţe 
şi valori, abilităţi, număr de 
participanţi 













unostinte, resurse financiare, 
instrumente, timp etc. 






Figura 26. Acţiunea conjugată a elementelor care definesc interacțiunea într-un grup 
(adaptare după Brilhart şi Galanes) 


Pentru a putea observa însă modul în care această interacţiune funcţionează, vom 
analiza pentru început modul în care un grup se constituie, se dezvoltă, atinge aria de 
performanţă optimă a gradului de interacţiune posibil şi a rezolvării activităţilor pentru 
care s-a reunit şi apoi modul cum se dizolvă grupul. Această viziune completivă asupra 
unor etape în viaţa grupului în general ne va oferi mai apoi câteva puncte de pornire într-o 
analiză de detaliu asupra variabilelor ce acţionează şi interacționează în această arie 
problematică şi asupra modului în care ele pot fi adaptate şi dezvoltate pentru necesităţi de 
natură educaţională. 

7^ Conform cercetărilor actuale (vezi şi Hybels, Weaver, 1986; Gamble, Gamble, 1993), 
/ putem identifica mai multe stadii în procesul de interacţiune umană. Aceste stadii sunt 
` dezvoltate sub două paradigme de evoluţie: reunirea – cuprinzând etapele de formare si 

dezvoltare a relationárilor - şi separarea – care vizează etapele de pierdere a coeficientului 
de relationare până la dispariţia acestuia. 


„e Reunirea 
1) Inițierea 
În această primă etapă, oamenii se inițiază unii pe alţii în arii diferite, îşi verifică 
atitudinile şi credinţele ; se fac primele aprecieri reciproce. Dacă ne referim strict 
la echipele educaţionale, această etapă de iniţiere este deosebit de importantă : celor 
care vin pentru prima dată în contact le vine foarte greu să formeze o echipă 
eficientă, cu un randament didactic sporit, deoarece atenţia le este divizată pe două 
câmpuri de acţiune - pe de o parte, au de rezolvat in comun o sarcină şi, pe de altă 

parte, trebuie să interrelationeze cu ceilalţi, ceea ce presupune un efort mult mai 
mare din partea lor. De aceea, remarcăm importanţa deosebită a exerciţiilor de 
„spargere a gheții” în primele momente, exercitii care nu-şi propun achiziţii cog- 
nitive, ci dezvoltarea unui climat relaxant şi pozitiv în cadrul grupurilor nou-for- 
mate. Chiar şi în cazul unor grupuri cu mai multă experienţă în lucrul împreună, 
aceste exerciţii se dovedesc deosebit de utile, deoarece elevii/studentii respectivi 
pierd - în intervalul temporal scurs între două lecţii - obisnuinta lucrului împreună. 


Experimentarea 

Persoanele dezvoltă mai mult efort în a căuta experienţe şi interese comune ; totul 
este general, relaxat şi necriticabil. În această a doua etapă de experimentare apare 
necesitatea unor activităţi comune între partenerii de echipă, activităţi care să treacă 
dincolo de cadrul non-sarcină al jocurilor de „spargere a gheții”, dar care să se 
păstreze tot în intervalul dezvoltării unor activităţi centrate pe celălalt mai degrabă 
decât pe sarcină ca atare. Ceea ce trebuie de asemenea remarcat este faptul că 
profesorul poate folosi tehnici ca interviul reciproc, tehnica interpretării de roluri 
(împrumutând doar unele aspecte din role-playing) etc. 


N 
Каи 


3) Intensificarea 

În această a treia etapă, echipa petrece mai mult timp împreună, participanţii încep 
să-şi spună lucruri personale, despre familie şi prieteni. Totodată, ei încep să-şi 
împărtăşească frustrările, imperfectiunile şi prejudecățile, ceea ce dovedeşte că а 
crescut simţitor încrederea în echipă. Îşi spun pe numele de alint, dezvoltă pre- 
scurtări în modul de a vorbi, coduri personale şi glume pe care le înţeleg numai ei. 
Adevărul capătă mare importanţă în cadrul discuţiilor. Deschiderea majoră spre 
celălalt şi spre echipă este un risc în cadrul intensificării; ea ajută la evoluţia 
relaţiei, dar, de asemenea, îi face mai vulnerabili unul în faţa celuilalt. În ceea ce ne 
priveşte, considerăm că, începând cu stadiul/etapa intensificării, activitatea didactică 
în echipă pentru rezolvarea sarcinii devine optimă. 


4) Integrarea . 

Cei din afara echipei se aşteaptă să-i vadă împreună. Dacă îi văd doar pe câţiva 
dintre ei, aceştia sunt întrebaţi unde sunt ceilalţi. Fac mai multe lucruri împreună, 
au mulţi prieteni comuni. Fiecare membru în parte este capabil într-o mare măsură 
să prezică şi să explice comportamentul unui alt membru. Această etapă conturează 
deja atingerea unui grad de coeziune ridicat în grup; echipa didactică lucrează 
extrem de eficient împreună, membrii au roluri bine definite şi acceptate în grup, 
echipa lucrează armonizat, sistemic. 


5) Obligaţiile reciproce 

Acest ultim stadiu este mai rar întâlnit la echipele didactice ; la drept vorbind însă, 
apariţia lui în echipe oferă cadrului didactic o libertate de acţiune şi creativitate 
extraordinare. În acest stadiu, se fac câteva angajamente formale ; este mai greu ca 
oricând ca vreunul dintre membrii echipei să o părăsească în favoarea alteia. Hybels 
remarcă faptul că evoluţia spre un nou stadiu depinde de toţi membrii echipei; în 
acelaşi timp, deoarece se investeşte o doză limitată de energie în intensitatea relaţiilor 
cu cei din jur, de obicei echipele se situează undeva în stadiul doi sau trei. 


În ceea ce priveşte cea de-a doua perspectivă de evoluţie, opusă reunirii, prezentăm aici 
stadiile ei deoarece în capitolul despre comunicare şi conflict am amintit că anumite 

conflicte pot întări o echipă, pe când altele pot destabiliza climatul de iucru al acesteia ; de 
aceea, este important ca profesorul să sesizeze dacă, în urma folosirii unor anumite 
conflicte - din raţiuni didactice —, poate apărea faza de separare (în acest caz va folosi 
strategii de reducere a conflictului, despre care am vorbit deja în capitolul precedent, şi 
tehnici de re-evolutie a coeziunii echipei, la care vom face referire mai târziu). 


e Separarea 


i) Diferenjierea 
Ín aceastá primá etapá a celei de-a doua paradigme de evolutie, apare focalizarea nu 
pe ceea ce-i apropie pe membrii echipei, ci pe ceea ce-i desparte, pe elementele de 
diferenţă dintre ei. Aceste diferenţe, uneori recunoscute şi tolerate anterior prezentei 
etape, devin puncte centrale pentru discuţii şi argumentări. Coechipierii îşi găsesc 
arii de interes noi şi vorbesc din ce în ce mai puţin despre asta în cadrul echipei 
respective. 


2) Superficializarea 

Din ce în ce mai puţină informaţie este schimbată de către membrii echipei. În acest 
stadiu, fiecare punct de conflict în interrelationárile multiple din grup pare mai 
sigur să fie reprimat în cadrul discuţiei, pentru a se evita certurile. Conversatia 
devine superficială ; de observat că, în acest moment, turnura negativă a inter- 
relationárilor se mai poate schimba. Membrii echipei aflaţi în acest stadiu al relaţiei 
îşi acoperă problemele de relationare: îşi dezvoltă o mască pentru cei situaţi in 
afara echipei. 


3) Stagnarea 
Este un timp de inactivitate în relaţionările din interiorul echipei. Membrii acesteia 
se limitează strict la relationárile cerute pentru realizarea sarcinii ; în acelaşi timp, 
se simt frustrati de inabilitatea lor de a comunica între ei aspecte afective. Întinderea 
acestei stări în timp depinde şi de alţi factori, ca, de pildă, „recompensele” pe care 
membrii le pot primi din partea cadrului didactic dacă rezolvă corect sarcinile. 


4) Evitarea şi terminarea | 
Am combinat ultimele etape ale lui Hybels pentru o adaptare mai flexibilă la 
specificul echipeior didactice. În această etapă, partenerii din echipă încearcă să se 
evite ; în cazul în care cadrul didactic păstrează pe mai departe echipele respective, 
membrii refuză interrelaţionările ; uneori, conflictul este transferat într-un conflict 
cu respectivul cadru didactic. 


Trebuie remarcat faptul că cele nouă stadii enumerate până acum sunt un continuum 
extrem de flexibil şi adaptabil, în sensul că anumite etape pot să fie incluse în altele, 
importanţa lor.poate scădea până la a deveni subetape pentru alte stadii sau dimpotrivă. 
Chiar dacă delimitarea lor în timp este dificilă şi trecerea de la una la alta poate fi greu de 
remarcat şi utilizat de către cadrul didactic, optimizarea tehnicilor de lucru în echipă 
în funcţie de obiectivele de relationare propuse poate fi extrem de utilă în activitatea 
acestuia. 

De altfel, în delimitarea conceptuală a grupului, observam că acesta, văzut ca sistem, 
devine generator de energie, pe care trebuie să o concepem în plan didactic drept folositoare 
activităţii de invátare-dezvoltare (vezi şi „Dezvoltarea grupului” de Yves Saint-Arnaud, în 
De Visscher, Neculau, coord., 2001). 

Un alt model privind constituirea şi evoluţia grupurilor ne oferă Larry Greiner (apud 
Morgan, 1989, p. 97); el a argumentat cá, in „creşterea” lor, organizaţiile trec prin cinci 
faze de dezvoltare, fiecare dintre ele încheindu-se cu o criză de management. Astfel, 
fiecare perioadă de evoluţie este caracterizată de stilul managerial dominant utilizat pentru 
a obţine creşterea, pe când fiecare perioadă ,revolutionará" e caracterizată de problema de 
management care trebuie rezolvată înainte ca această creştere să poată continua. În ceea ce 
priveşte dezideratul pe care ni l-am propus, am dezvoltat aceste etape, relativ uşor, din 
perspectiva echipelor educaţionale; şi aceasta deoarece echipele educaţionale îmbracă 
multe dintre caracteristicile grupurilor formale ; interpretarea oferită de Greiner prin 
prisma stilului managerial se dovedeşte interesantă din perspectiva metodelor şi tehnicilor 
ce utilizează capacităţile interactive ale membrilor acestor echipe (spre exemplu, să ne 
gândim la reuniunea Phillips 66, metodă ce propune împărţirea clasei/colectivului lărgit în 
mai multe echipe conduse de către lideri de grupă ; problema constă în faptul cá respectivii 
lideri pot avea stiluri manageriale extrem de diferite şi deci condiţiile de dezvoltare a celor 
şase echipe sunt influențate de aceasta). 

În etapa cu numărul unu, a creativității, etapă care este presupusă de „naşterea” 
grupului, grupul ca atare abia începe să-şi recunoască elementele de individualitate ca 
grup, drept rezultantă a unei sume de unghiuri diferite de vedere. Astfel, se stabilesc prin 
negociere multiplă şi/sau indirectă primele norme de funcţionare (deşi acestea sunt încă 
destul de difuz caracterizate de condiţiile lor de apariţie), apar momentele de intercunoaş- 
tere, de schimburi informaţionale reciproce. La finalul acestei etape, Greiner presupune că 
apare criza ,conducerii", deoarece grupul resimte necesitatea de a 'ieşi din situaţia de 
relationare haotică ; subliniem iarăşi importanţa unor elemente/tehnici ca exerciţiile de 
„spargere a gheții” în primele clipe din constituirea grupului. 

În etapa a doua, a direcției, comunicarea tinde să capete sensuri mai bine stabilite. Se 
câştigă şi/sau se construiesc statusuri şi roluri în cadrul grupului. Liderul grupului începe 
să capete mai multă autoritate şi responsabilitate în conducerea activităţii. Criza presupusă 
de această a doua etapă este denumită „criza autonomiei” (mai precis, în interpretarea pe 
care dorim să o dăm, membrii grupului se află în situaţia de a renunţa la unele dintre 
opţiunile individuale în favoarea opţiunilor de grup; chiar dacă la început ei resimteau 
nevoia unei conduceri, acum apar probleme de negociere implicită şi explicită a rolului şi 
locului acestei conduceri). 

Delegarea reprezintă a treia etapă în creşterea unui grup formal. Din unghiul de vedere 
cu care operám, situarea unor conduite de putere bazate pe calitatea - diferită - de experti 
a membrilor grupului caracterizează această etapă. Într-adevăr, delegarea unor priorităţi de 
execuţie este importantă pentru eficientizarea grupului; astfel, pentru realizarea unei 
anumite sarcini nu mai este necesar întreg grupul reunit – ba, mai mult, această variantă ar 
ridica unele probleme -, ci câteva microgrupuri, în special cupluri profesionalizate care au 
abilitări speciale, recunoscute de majoritatea grupului în problemele în cauză, pot să 
rezolve sarcina respectivă. Se impune aici o interogaţie : nu există cumva pericolul pierderii 
uniformităţii şi continuității exact în parametrii urmăriţi de către cadrul didactic (mai 
precis, participarea elevilor în activităţi ce acoperă numai o anumită arie a problemei nu її 
prejudiciază de aportul cunoştinţelor la care lucrează colegii lor ?). Considerăm că această 
situaţie dilematică - deşi dacă rămâne în aria reflectiei didactice — nu reprezintă un pericol 
autentic, dacă este să ne gândim că elevii concentrați asupra rezolvării unei părţi a problemei 
au nevoie de o privire globală, holistică asupra sarcinii şi tocmai integrarea într-un grup 
înalt coeziv le oferă posibilităţile unei explorări mai de profunzime, mai adaptate. 

Criza „controlului” este cea care acţionează pe durata acestei faze, în sensul pierderii 
ideii de cooperare a întregului grup, presupusă de etapele anterioare ; considerăm însă că, 
în cazul unei dimensionări eficiente a efectelor în această etapă, criza constituie o balanţă utilă. 

În etapa a patra, denumită a coordonării, apare succesul depăşirii crizei controlului 
prin regăsirea locului firesc al fiecărei persoane în cadrul grupului. Aceasta reprezintă o 
rezultantă între rolul pe care persoana crede că-l poate îndeplini şi ceea ce grupul, în 
majoritatea lui, consideră că poate să-i ofere. Elementul cel mai important credem că este 
acum perceperea dezvoltării interrelaționării acestor roluri, astfel încât ele să se presupună 
unele pe altele şi să se completeze reciproc. Corespunzătoare celei de-a patra faze este criza 
,birocratiei", în sensul că apare o anumită formalizare a participării la grup. 

În sfârşit, cea de-a cincea etapă, şi anume colaborarea, presupune lărgirea demersurilor 
de coordonare prin integrarea unor dominante afective, sinergice, conducând la consolidarea 
maximală a identităţii de grup care se situează în termeni echivalenți cu identitatea fiecărei 
persoane în parte. În această ultimă etapă, echipa didactică împrumută multe dintre 
caracteristicile unui grup informal, iar apartenenţa la această echipă devine ea însăşi un 
prilej de satisfacţie pentru membrii săi. Trebuie spus şi că activităţile desfăşurate de echipa 
care posedă atributele presupuse de faza colaborării sunt văzute ca elemente componente 
ale acestui model de satisfacţie personală pentru membri, ceea ce îi oferă cadrului didactic 
posibilităţi optime de expresie. 

Desigur că şi aici poate apărea o criză (Larry Greiner vorbeşte despre criza „?”, 
nedenumind-o). Această criză, în opinia noastră, poate fi tendinţa „provocărilor majore”, 
în sensul că asigurarea cooperării maximale poate trimite grupul spre încercarea continuă 
de a se 'optimiza prin exercitarea unor presiuni de conformare la regulă, în condiţiile 
dezvoltării unor activităţi din ce în ce mai provocatoare la adresa membrilor (asupra acestei 
foarte interesante presiuni de conformare vom reveni. 

Subliniem aici că ideea introdusă de Greiner privind acţiunile de „revoluţie” şi cele de 
consolidare a stadiului impus de rezolvarea conflictului reprezintă un model, nu nou, dar 
extrem de util în tratarea fenomenelor social-educative nu ca părţi izolate şi segmente 
consecutive, ci ca un ansamblu coerent, evolutiv şi continuu. Şi Hybels, şi Greiner ne 
propun modalităţi alternative de structurare a grupului: prima porneşte de la ideea 
relationárii indivizilor în dualitate, cel de-al doilea face apel la un model supraordonat, de 
natură organizaţională. Am dorit să facem referire la cele două modele tot din raţiuni de 
continuitate, în sensul surprinderii ambelor segmente de interacţiune, lucru natural în 
cadrul grupurilor speciale reprezentate de echipele didactice. 

Într-o perspectivă similară, T.R. Mitchell ne oferă un tabel general privind analiza 
grupului în organizaţii (Steers, 1988, p. 327); se cuvine precizat că am dorit adaptarea 
unor astfel de perspective de natură organizaţională la realitatea şcolară, aceste dimensiuni 
oferindu-ne un cadru mai flexibilizat în direcţia tipului de grup educaţional, păstrând 
totodată destule specificitáti în corelaţie cu natura grupului uman în general. 

În viziunea noastră, eficienţa tabelului constă nu doar în dimensiunea sa structurală, ci 
în special în cea funcţională, operaţională ; aşadar, ceea ce dorim să subliniem este modul 
in care interacționează între ele cele cinci segmente de analiză a grupului (identificate de 
către Mitchell cu factorii personali, structura de grup, factorii situationali, procesele de 
grup şi ieşirile). 

Astfel, faptul că atât factorii personali, cât şi cei situationali sunt influenţaţi de iesiri/ 
rezultate reprezintă o perspectivă dinamică asupra fenomenului studiat. Dacă este să luăm 
numai un exemplu, să ne gândim la modul prin care motivațiile individuale se pot 

transforma sub raportul ieşirilor - e vorba despre o parte dintre studiile de conformare a 
persoanei la norma de grup (deci urmărim săgeata în segmentul „structura grupului”), 
studii asupra cărora vom mai stărui. 

Figura 27. Analiza grupului în organizații (adaptare după Т.К. Mitchell) 


În altă ordine de idei, tocmai motivațiile personale tranzacţionate în timpul comunicării 
cu ceilalţi (urmărim săgeata de la segmentul „factorii personali” spre „procesele de grup”) 
vor produce aceste ieşiri. Această analiză focalizată multiplu, pe centre variabile de 
dezvoltare a activităţii de interrelationare, cuprinzând un feedback de profunzime, se poate 
face punând în legătură oricare dintre celelalte elemente subliniate şi considerate definitorii 
de către Mitchell. 


9.2. Caracteristicile grupului 


Grupurile pot fi studiate pe un evantai tipologic extrem de extins, diversitate care este 
potentatá şi de variabilitatea intersectiilor dintre aceste tipuri ale grupurilor. Referindu-ne 
la obiectul studiului nostru, grupurile mici, considerăm util inventarul oferit de către John 
Brilhart şi Gloria Galanes (Brilhart, Galanes, 1995). Astfel, în abordarea sociobiologică se 
poate distinge între două mari perspective: grupuri primare şi grupuri secundare (deşi, în 
mod natural, este dificil să distingem grupuri strict primare ori strict secundare) : 


- grupurile primare există mai mult în sensul satisfacerii necesităţilor persoanei privind 
incluziunea/afilierea şi afecţiunea/consideraţia decât pentru a rezolva o anumită sarcină 


222 COMUNICAREA EFICIENTĂ 


(spre exemplu, câţiva prieteni care se întâlnesc zilnic, după serviciu, şi petrec un 
anumit timp împreună) ; 

- grupurile secundare sunt formate pentru a efectua o anumită activitate (cum ar fi 
rezolvarea unei sarcini, găsirea unei soluţii la o problemă, luarea unei decizii). Grupurile 
secundare se pot regăsi sub mai multe forme: (1) grupurile centrate pe activitate sunt 
cele ce îşi implică membrii în dublă direcţie - realizarea propriu-zisă a unei activităţi 
şi apartenenţa la un grup prin realizarea activităţii împreună cu alţii; (2) grupurile de 
dezvoltare personală sunt cele a căror formare constă în adunarea laolaltă a unor 
persoane ce se confruntă cu anumite dificultăţi şi care obţin astfel feedback şi suport 
unele de la celelalte (cum ar fi programele „alcoolicilor anonimi”, dar şi grupurile 
formate din persoane care au dificultăţi mai puţin intense, de zi cu zi) ; (3) grupurile de 
învăţare sunt similare grupurilor de dezvoltare personală, în sensul că se formează ca 
un mediu de învăţare şi dezvoltare pentru participanţi ; focalizarea este însă în acest caz 
mai degrabă pe înţelegerea complexă a unui subiect prin punerea laolaltă a cunoaşterii, 
percepţiilor şi credințelor ; (4) grupurile centrate pe rezolvarea de probleme posedă о 
structură care conduce spre rezultate. 


Pentru ca toate aceste grupuri să funcţioneze eficient, este necesară îmbunătăţirea 
satisfactiei rezultate din relaţii. Pentru aceasta, T.K. Gamble şi M. Gamble (1993) propun 
următoarele cinci principii: (1) căutarea activă de informaţii la ceilalţi şi sprijinirea 
încercării celorlalți de a căuta informaţii la dumneavoastră; (2) recunoaşterea carac- 
teristicilor prieteniei. (bucuria de a fi împreună, acceptarea celorlalţi aşa cum sunt aceştia, 
încredere şi respect, asistenţă reciprocă, împărtăşirea experienţelor şi sentimentelor, іп(е- 
legere şi spontaneitate) ; (3) recunoaşterea creşterii şi dezvoltării relaţiei ; (4) recunoaşterea 
momentului în care relaţia s-a încheiat (nu toate contactele umane pe care le facem sau 
toate relaţiile sunt sortite să continue în direcţia dorită de noi) ; si (5) recunoaşterea rolului 
central ocupat de comunicare în relationárile pe care le intreprindem cu ceilalţi (motivarea 
în direcţia comunicării reprezintă cheia stabilirii şi dezvoltării oricărei relaţii). 

Pornind de la această tipologie a grupurilor putem acum să delimităm câteva caracte- 
ristici ale acestora. Chiar dacă, la o primă vedere, evantaiul de elemente care caracterizează 
grupul este, practic, nelimitat (ţinând de aria vastă de variabile ce intervin direct şi îşi 
intersectează influenţele asupra grupului privit ca entitate), în literatura de specialitate s-au 
putut evidentia câteva caracteristici bazale ale grupului ; astfel, J. Hemphill şi M. Westie 
(apud Bogatta, Cottrell Jr., Meyer, în Hinton, Reitz, 1971) au dezvoltat un instrument de 
analiză care se bazează pe paisprezece astfel de caracteristici : 


1) autonomia - arată nivelul la care grupul funcţionează independent de alte grupuri; 

2) controlul — urmăreşte gradul în care grupul regularizează comportamentul membrilor săi ; 

3) flexibilitatea - arată modul în care activităţile grupului sunt marcate de proceduri infor- 
male în mai mare măsură decât de aderenţa la proceduri structurate într-o manieră rigidă; 

4) tonul hedonic - prezintă gradul în care participarea membrilor la activitatea de grup 
este susţinută pentru aceştia de sentimente generale de agreabil şi de plăcere; 

5) omogenitatea - reprezintă măsura în care membrii unui grup posedă caracteristici 
similare ; 

6) intimitatea - este gradul in care membrii grupului sunt familiarizați cu detalii personale 
din viaţa celorlalţi membri ; 

7) participarea - arată măsura in care membrii grupului investesc timp şi efort pentru 
activităţile de grup; 

8) permeabilitatea - defineşte nivelul la care grupul permite accesul persoanelor din 
exterior la calitatea de membru al grupului ; 

9) polarizarea – reprezintă măsura in care un grup este orientat şi lucrează în vederea 
atingerii unui scop comun membrilor săi, clar şi specific pentru toţi aceştia ; 

10) puterea - caracterizează gradul în care grupul este important pentru membrii săi ; 

11) mărimea - defineşte numărul membrilor unui grup; 

12) stabilitatea – arată măsura în care un grup persistă după o perioadă de timp având, în 
general, aceleaşi caracteristici structurale ; 

13) stratificarea – reprezintă nivelul la care un grup îşi ierarhizează membrii după statusuri ; 

14) coeziunea - defineşte măsura în care membrii unui grup funcţionează ca o unitate. 


Importanţa unui astfel de instrument este evidentă ; astfel, încercaţi să vă gândiţi pe rând 
la două sau trei grupuri din care faceţi curent parte şi să alcătuiți o scală cu cinci trepte (în foarte 
mare măsură, în mare măsură, în măsură medie, în mică măsură, în foarte mică măsură) 
pentru fiecare caracteristică dintre cele prezentate mai sus. Veţi avea la dispoziţie, astfel, un 
grafic al gradului în care aceste grupuri în care dumneavoastră activati îndeplinesc statutul de grup 
în integralitatea lor. O să observați că grupul cu valorile cele mai mari la majoritatea acestor 
caracteristici este şi grupul în care preferaţi să vă aflaţi (şi situaţia inversă este valabilă). 


Rezumat 





1. Un grup poate fi definit ca fiind două sau mai multe persoane care, pentru mai mult de 
câteva minute, interacționează influentándu-se una pe cealaltă şi percepându-se una pe 
cealaltă ca „noi”. Există mai multe concepţii privind fazele prin care trece un grup în 
momentul reunirii (iniţierea, experimentarea, intensificarea, integrarea şi obligaţiile 
reciproce) sau separării (diferenţierea, superficializarea, stagnarea, evitarea şi termi- 
narea) ; alţi autori vorbesc despre etape succedate de crize ce ar face posibilă o etapă 


superioară (etapa creativităţii – criza conducerii, etapa direcţiei – criza autonomiei, etapa 
delegării - criza controlului, etapa coordonării - criza birocraţiei, etapa colaborării - 
criza „?”). 

Grupurile pot avea un evantai larg de caracteristici, în funcţie de tipul lor. La nivel 
bazal putem distinge între grupuri primare şi grupuri secundare (acestea din urmă 
dezvoltându-se pe o arie largă de subtipuri). 


Exerciţii şi teme de reflecţie 


1. Un prim exerciţiu cere să vă gândiţi la grupul din care faceţi parte în trei situaţii: (1) vă 
imaginati cá v-aţi întâlnit pentru prima dată astăzi ; sarcina сеге să vă plimbaţi unii printre 
ceilalţi şi să căutaţi fiecare un loc, o poziţie care să exprime ce anume simtiti; (2) vă 
cunoaşteţi de cel puţin doi ani, aţi traversat împreună momente bune şi rele ; căutaţi şi de 
această dată un loc şi o poziţie care să exprime aceasta ; (3) grupul a fost dizolvat ; fiecare 
este pe cont propriu şi îşi caută un loc şi o poziţie în acest sens. La finalul celor trei situaţii 
se discută sentimentele încercate şi modul in care au fost alese de fiecare locurile şi poziţiile. 

2. Un al doilea exerciţiu utilizează o tehnică propusă de către J. Fordyce si R. Weil; în 
esenţă, grupurile de cursanţi (de câte 5-6 participanţi) trebuie să ia în calcul instituţia de 
provenienţă (în cazul studenţilor, facultatea) şi să redacteze o listă de schimbări convenabile 
pentru toţi şi benefice pentru organizaţie, în toate domeniile. Se insistă că aceste schimbări 
trebuie să fie convenabile pentru toti (studenti, profesori etc.) ; liderii fiecărui grup vor : 
ieşi pe rând la tablă/flip-chart şi vor nota lista de schimbări propusă de către grupul 

propriu. Prin discuţie cu întregul coiectiv de cursanţi se vor identifica categoriile în care 
se încadrează cele mai multe dintre schimbări. Apoi, fiecare grup îşi va alege o categorie 
pe care o va sublinia, găsind soluţii la grupa de schimbări cuprinsă în interiorul respectivei 
categorii. 

3. Colectivul de cursanți se poate divide după o caracteristică ce ar putea să-i unească pe cei 
ce vor nimeri în același grup ; astfel, formatorul va nota câteva astfel de categorii pe tablă/ 
flip-chart, în funcţie de numărul microgrupurilor pe care doreşte să-l realizeze (categoriile 
pot fi: vă place culoarea albastră, vă place să citiţi etc.), iar fiecare dintre cursanţi va trece 
şi îşi va nota numele în dreptui unei singure categorii. Grupurile astfel formate vor simţi 
Că au ceva în comun şi, pentru o cunoaştere mai în detaliu, se pot discuta o serie de aspecte, 
cum ar fi: interese, ocupaţii, locuri favorite, programe TV preferate, cele mai bune cărţi 
citite etc. Apoi fiecare cursant va răspunde la o serie de teme, cum ar fi următoarele : 


- cel mai fericit moment al vieţii ; 
- cel mai mare regret al vieţii ; 

- ceva despre prima întâlnire ; 

- cel mai mare compliment primit ; 
- cel mai greu lucru făcut: 

- ozi tipică de marţi; 

- perioada favorită a zilei ; 

- un punct forte si o slăbiciune. 


Scenariu : Eterogen sau omogen ? 


Ionescu este, de curând, directorul filialei Cluj a unei firme multinaționale. Compania a organizat 
o sesiune de cursuri la un complex de vacanţă pe care îl deţine la munte ; încercând să construiască 
şi o cultură organizaţională puternicá, la aceste cursuri au fost invitati să participe, din toate 
filialele, oameni din toate departamentele şi din toate nivelurile ierarhice. La masa de seara (şi la 
toate mesele de după aceea), oamenii au fost aşezaţi - la sugestia managerului general - in ordine 
alfabetică, astfel încât să nu existe, spre exemplu, o masă a managerilor diferită de a celorlalţi. Ca 
atare, directorul Ionescu de la Cluj s-a trezit la masă cu un agent de vânzări din Bucureşti, cu 
contabilul-şef al filialei Bacău şi cu telefonista de la Craiova (trebuie spus că Ionescu venea de la 
o firmă mai mică, unde managementul era „separat” în astfel de interacțiuni de ceilalţi). Astfel, 
iniţial, el nu s-a simţit foarte bine, dar a observat cu surprindere ca agentul de vânzări vorbea cu 
telefonista despre un film pe care îl văzuse şi el, mai demult, şi care îi plăcuse şi lui foarte mult. 
S-a implicat în discuţie şi în curând cei patru au început să se relaxeze şi să se simtă OK împreună ; 
au observat, spre exemplu, că multe lucruri nu le gândeau aşa de diferit cum crezuseră la început, 
la finalul serii Ionescu observând că, în fapt, „nu a fost aşa de rău”. Situaţia a fost similară in 
următoarele două zile. În a patra zi, contabilul l-a invitat pe Ionescu (după ce se desfăşuraseră 
activităţile pe echipe din timpul zilei) la o întâlnire informală, undeva la un restaurant lângă hotel. 
La început, discuţia a avut multe pauze din lipsa unor subiecte de discuţie, dar mai târziu au 
început să se cunoască mai bine (Ionescu a aflat despre familia contabilului, despre greutăţile 
acestuia de a se integra — si el venise recent în firmă - greutăţi care i-au părut foarte asemănătoare 
cu ale lui). S-au despărţit târziu în noapte cu impresia certă că au ce să îşi mai spună pe viitor. A 
doua zi, la masă, Ionescu a avut însă impresia că regretă confidentele făcute şi, în acelaşi timp, a 
încercat să discute mai mult cu ceilalţi doi comeseni. Aceştia din urmă au propus să meargă toti 
patru într-un bar, seara, pentru „a se cunoaşte mai bine”. Aici, discuţia a continuat relaxată cu 
multe glume şi spirite legat de ceea ce se întâmplase peste zi. Ionescu s-a simţit bine şi a propus, 
Chiar el, ca astfel de „escapade” de seară, să continue după zilele de seminarii. Şi într-adevăr, în 
următoarele două zile au început să se întâlnească în acelaşi loc la o oră stabilită şi să petreacă, toţi 
patru, momente agreabile. 

În a patra zi de la prima „ieşire” cu comesenii săi, Ionescu a fost invitat de către alti doi manageri 
(cu care lucra în seminariile de peste zi) „la un pahar” seara. Această întâlnire se suprapunea cu 
momentul în care el trebuia să se întâlnească cu „grupul” său. După câteva momente Ionescu a 
refuzat, rugându-i să nu se supere, dar are ceva important de făcut la acea oră, alegând să meargă 
să se întâlnească cu cei trei. 





Întrebări 


1. În ce fază din construcţia grupului considerati că au ajuns cei patru comeseni ? 
Vor putea ei să evolueze spre următoarele stadii? Cum ar putea să se întâmple acest lucru? 
3. Analizati modul în care s-a transformat prejudecata lui Ionescu şi evidentiati rolul şi locul 
gândirii stereotipe atât în construcţia, cát si în disoluția grupului. 





Capitolul 10 


Procese de grup. Analize educationale 





х 
У 





În practică, există situaţii în activitatea grupului în care răspunsurile nu sunt nici 
evidente, nici uşor de introdus în categorii absolute (de tipul „bine-rău”, „corect-greşit”) ; 
de aici, dificultatea opțiunii unui anumit membru poate fi o sursă importantă pentru o 
decizie de conformare a opiniei sale la alegerile grupului (spre exemplu, dacă majoritatea 
unui grup preferă o excursie la munte în locul uneia la mare, nu putem să denumim această 
judecată ca fiind una corectă sau falsă ; însă un membru al grupului care ar opta, în plan 
personal, pentru excursia la mare, dar care adoptă valorile grupului - ajungând nu doar să 
însoţească grupul în excursia la munte, dar să se şi autoconvingă că această opţiune îi 
aparţine - îndeplineşte un act complex de conformare la normele şi modul de dezvoltare ale 
vieţii grupului respectiv). Din punct de vedere didactic, o clarificare a unora dintre 
aspectele şi nuanțele sistemului complex de conformare, precum şi relevarea importanţei 
sale în construcţia coeziunii echipei educaţionale reprezintă deziderate deosebit de ийе; 
acest lucru dezvoltă o arie de evidenţă lărgită în contextul strict al folosirii metodelor de 
interacţiune educaţională. 

În direcţia dezvoltării unei asemenea perspective de analiză, Roberts si Hunt (citându-l 
pe Reitan Shaw) propun patru clase generale de variabile care influenţează conformarea la 
normele grupului : 


- caracteristicile personale ale membrilor grupului ; 
— stimulii care evocă conformismul ; 

- factorii situafionali ; 

- relajionárile intragrup. 


Printre caracteristicile personale ale membrilor grupului care influenteazá preponderenta 
actiunilor intr-un mod conformist sunt: inteligenta, vársta, culpabilizarea si autoritarismul. La 
acestea patru vom adáuga o a cincea, care tine mai degrabá de un ráspuns internalizat al 
factorilor de personalitate la cei de mediu, şi anume experiența de conformare a persoanei 
respective. 

Într-adevăr, persoanele ce au interiorizat conformarea drept o structură de răspuns 
corectă (au fost educate în acest mod, au preluat, în copilărie şi adolescenţă, astfel de 
patternuri) au o tendinţă mai puternică de a dezvolta şi pe viitor modalităţi de conformare 
la normele altor grupuri din care vor face parte. În mod similar, persoanele care şi-au 
dezvoltat structuri preponderent autonome de răspuns vor prezenta îndeosebi reacţii de 
rezistenţă la presiunea de conformare exercitată de către grup (dezvoltând comportamente 
„deviante” în raport cu acesta din urmă). 

În ceea ce priveşte cel de-al doilea element, care urmăreşte caracteristicile stimulilor, 
se cuvine menţionat faptul că ambiguitatea acestora sporeşte tendinţa spre conformare a 

membrilor unui grup. Iată de ce considerăm că este utilă dezvoltarea de către şcoală în 
activităţile de grup a unor astfel de exerciţii de nuanţare şi clarificare a stimulilor (spre 
exemplu, unui grup de elevi/studenţi li se oferă un stimul vizual, apoi, în grup, discuţia 
este direcţionată spre perfecţionarea abilităţilor de observare a stimulului prin întrebări de 
tipul: „De ce credeţi că stimulul are culoarea respectivă? ”, „Dacă ar fi să credeţi că 
stimulul are altă culoare — sugerată de alt coleg -, cum ati argumenta acest fapt restului de 
elevi/studenti din colectiv ? ”). 

Cel de-al treilea aspect priveste factorii situationali care includ toate laturile situatiei, 
exceptând stimulii, spre exemplu, mărimea grupului, (ne)unanimitatea majorităţii, structura 
grupului. 

Cel de-al patrulea şi ultimul factor focalizează atenţia pe relationárile intragrup ; 
incluzând cât de capabil de succes (în activităţile sale) a fost grupul în trecut şi apartenenţa 
pe care fiecare persoană şi-o resimte/asumă la grupul respectiv. Jackson propune un model 
interesant (în ceea ce priveşte conformarea), modelul potenţialului de întoarcere, prin care 
acţiunea de conformare este explicată în perspectiva expectaţiilor comportamentale. Mode- 
lul sugerează că orice comportament relevant se poate înscrie pe o curbă care să cuprindă 
măsura în care individul este aprobat sau dezaprobat de grup. 

Astfel, la începutul existenţei unui grup, persoanele cu un nivel mediu de verbalizare 
pot să primească aprobarea grupului, iar persoanele care dovedesc un comportament 
extrem (vorbesc prea puţin sau prea mult) vor primi dezaprobări din partea grupului. Cu 
trecerea timpului însă, sunt posibile anumite schimbări. Pentru început, presiunea spre un 
comportament ideal/model creşte, acesta fiind reprezentat de contribuţia la grup, persoanele 
trebuind să înceapă să vorbească mai mult. Apoi, nivelul comportamentului tolerabil 
descreşte deoarece grupul acordă aprobări pentru îngustarea seturilor comportamentale. 
Spre sfârşit, intensitatea sentimentelor de grup creşte, iar persoana primeşte mai multe 
evaluări pozitive dacă „întâlneşte” expectaţiile grupului (în ceea ce priveşte poziţia sa) si 
mai multe evaluări negative dacă aceasta nu se întâmplă. 

Grupul poate avea aceleaşi expectaţii pentru toti membrii săi sau expectaţii diferite în 
funcţie de variabilele individuale. Cel de-al doilea caz este descris de Moreland şi Levine 
pe trei segmente actionale : 


1) propriile caracteristici ale grupului (spre exemplu, căutarea unor abilităţi specifice) ; în 
special echipele didactice „profesionalizate” am putea aprecia că pot să posede o astfel 
de caracteristică dezvoltând în interior roluri bine delimitate ; 

2) mediul în care se desfăşoară activitatea (resursele care sunt disponibile) ; aici aducem 
o completare-exemplu : nu doar resursele care sunt disponibile presupun roluri diferen- 
tiate, ci şi modul cum acestea pot fi puse în practică reprezintă un fapt ce conduce la 
acelaşi rezultat (este vorba despre diferenţierea rolurilor în relaţia resursele existente — 
obiectivele grupului) ; 

3) caracteristicile proprii persoanei care este evaluată (statusul şi abilităţile acesteia, spre 
exemplu). 


Această perspectivă poate fi dezvoltată într-un mod interesant în cadrul activităţii 
educaţionale. Roberts şi Hunt considerau că majoritatea grupurilor presupun expectatii 
echivalente pentru majoritatea membrilor lor. Din punctul nostru de vedere, o manieră de 
lucru utilă educaţional ar putea presupune structurarea grupurilor de la o etapă iniţială a 
unei astfel de echivalente de roluri până la o dezvoltare superioară prin expectatii dife- 
rentiate, individualizate, de rol pentru fiecare membru al grupului educational în parte. 
Printre strategiile concrete care se pot aplica sugerăm : 

- уагіегеа resurselor si adaptabilitatea grupuiui (resurse mai puţine pentru a efectua o 
activitate, specializarea unor roluri) ; 

- schimbarea rolurilor în echipă prin rotații diverse (introducerea unei stări de entropie în 
grup, de dezarmonie prin inabilitarea unor persoane pentru rolurile pe care le deţin; 
ulterior, persoanele îşi cristalizează dimensiunea rolului, grupul se stabilizează şi se 
profesionalizează) ; 

- constituirea unor criterii specifice grupului respectiv (la alcătuirea cărora să participe 
toti membrii grupului) de evaluare a membrilor ; aceste criterii vor contine diferenţierile 
de status şi de abilitate. 


10.1. Coeziune şi deviantá în cadrul grupului. 
Repere metodologice 


În ceea ce priveşte perspectiva asupra învăţării, văzută ca rezultantă a interacțiunilor în 
colectivul de cursanţi, abordare pe care - aşa cum am amintit deja în cuprinsul acestei 
lucrări - ne sprijinim cu precădere demersul, un unghi important de cercetare este constituit 
de modul în care microgrupul/echipa educaţională poate să îmbrace atributele unităţii interne, 
coerentei deciziilor, sporirii motivatiilor, eficacităţii interacțiunilor etc. Un concept integra- 
tor al tuturor acestor aspecte cu impact considerabil asupra învăţării îl constituie realizarea 
fenomenului de coeziune în interiorul microgrupurilor la care făceam referire mai devreme. 
La nivelul definirii termenului, putem spune că fenomenul de coeziune presupune 
spiritul de „închidere” în grup; astfel, pentru Festinger, coeziunea reprezintă rezultanta 
tuturor forţelor care acţionează ca membrii să rămână în grup. Pentru Dominique Oberle 
şi Jean-Léon Beauvois, coeziunea se defineşte prin intermediul a două dintre modalităţile 
sale de apariţie : compromisul, văzut drept un acord găsit datorită moderaţiei, fiecare parte 
făcând concesii, şi consensul, privit drept rezultat al unei dezbateri în care poziţiile au fost 
expuse şi discutate, regula rămânând aceea de a ajunge la un acord (De Visscher, Neculau, 
coord., 2001, p. 214). 
Mai coezive sunt: 
- grupurile cu atitudini similare; 
- grupurile de succes; 
- grupurile cu obiective precise etc. 


Sprinthall, Sprinthall şi Oja (1994, pp. 496-497) susţin că, în ceea ce priveşte coeziunea 
grupului, aceasta poate fi influenţată de următoarele cinci elemente : 


- interacţiunile amicale ; 

- cooperarea, având scopuri supraordonate ; 

- statusul grupului (statusul înalt al grupului tinde să-l facă pe acesta mai coeziv decât un 
status scăzut) ; 

- amenințările exterioare (în cazul apariţiei acestora, coeziunea grupului poate creşte în 
mod dramatic - spre exemplu, dacă un profesor este foarte sever cu un anumit grup de 
elevi/studenti, interrelationárile dintre aceştia se pot dezvolta mai profund) ; 

- stilul de conducere. 


Wheaton precizează însă un lucru aparent paradoxal, si anume cá şi dezvoltarea unui 
conflict în grup creşte câteodată coeziunea (natura acestui conflict determină dacă el ajută 
sau, dimpotrivă, diminuează fenomenul coeziunii într-un grup); autorul citat descrie 
conflictul pe probleme drept un factor favorizant pentru coeziunea de grup. 

Asupra acestui aspect deosebit de interesant (si util în practica educaţională) dorim să 
stăruim. Astfel, putem lesne observa că grupurile şcolare sunt constituite tocmai pentru a 
rezolva/dezbate probleme, şi totuşi coeziunea lor nu este foarte ridicată. Se pune atunci 
întrebarea în ce fel de grupuri acest tip aparte de conflict creşte nivelul coeziunii. Bennis 
şi Shepard remarcă faptul că prima cerinţă, în ordinea dezvoltării unui grup, este aceea de 

- rezolvare a problemelor interne. Dacă aceste probleme nu se rezolvă, grupul se dizolvă. 

Vom adăuga aici că, dacă asemenea probleme nu există, grupul nu poate deveni totuşi 
mai coeziv. Iată de ce credem că este rolul cadrului didactic, după ce grupul/echipa de 
elevi/studenti a fost constituit(ă), să provoace aceste probleme interne ; rezolvarea (desigur, 
nu omitem faptul că este un proces continuu şi că astfel de probleme vor apărea mereu în/ 
sub diferite forme în viaţa grupului) va conferi identitate echipei didactice. Ulterior, se 
poate trece la conflictul pe probleme menit să crească implicarea şi coeziunea, pe de o 
parte, şi să ajute la învăţarea creativă şi participativă la membrii grupului, pe de altă parte. 

Totuşi, termenul coeziune – aparent simplu de reliefat în urma cercetării câmpului 
epistemologic al acestor definiri - posedă potentialitáti mult mai complexe în plan practic. 
Mai precis, coeziunea poate îmbrăca şi aspecte negative (cum ar fi fenomenul de gândire 
de grup - groupthink), poate fi îmbunătăţită ori poate suferi reductii în urma influenţei 
aceloraşi variabile sau poate fi influenţată major de un fenomen ~ aparent opus -, acela de 
deviantá în interiorul grupului etc. 

„Astfel, cercetările lui Schachter au constat în a-i cere unui membru al grupului să menţină 
în discuţii o poziţie aflată în divergență cu poziţiile celorlalţi membri. Initial, membrul 
deviant a primit toată atenţia grupului ; fiecare dintre ceilalţi membri comunica cu el mai 
mult decât cu oricare altul. După ce a devenit însă clar că membrul deviant nu-şi schimbă 
poziţia, membrii grupului au direcționat comunicarea între ei, rejectându-l pe acesta. 

Din experienţa multor activităţi cu studenţii, am observat că, într-adevăr, presiunea 
spre uniformitate poate fi intensă dacă topicul discuţiei este important pentru grup. 
Deviantul este util grupului deoarece aduce idei noi şi sensibilizează la diferențieri 
(frecvent, un membru al grupului devine deliberat deviant, aşa-numitul „avocat al diavo- 
lului”, pentru a provoca decizia grupului). Hare afirma că, „în situaţii de comunicare 
liberă, se înregistrează o curbă a frecvenţelor, şi nu o participare egală. Membrilor care 
vorbesc cel mai mult li se răspunde cu cantitatea cea mai mare de interacţiune” (apud 
McQuail, 1999, p. 108). Am putut astfel să identificăm practic mai multe grade de deviere 
cu negocieri implicite sau explicite ale regulilor de grup; am observat în acest mod că 
fiecare grup are propria toleranţă la deviere şi dincolo de acest prag membrul grupului care 
nu se supune la uniformitatea majorităţii este rejectat. De altfel, se cuvine spus că există o 
serie întreagă de paşi în acest scop, de la relativa încurajare a unui membru deviant într-o 
primă fază (atunci când el este folositor grupului, stimulând diferenţierile şi spectacu- 
lozitatea dezbaterii) până la semnalele de descurajare a acţiunilor membrului deviant prin 
care grupul începe să-i comunice acestuia că s-a apropiat de limita de care vorbeam mai 
devreme. Să analizăm succint patru astfel de faze (care cuprind un număr variabil de paşi, 
specifici fiecărui grup în parte) : 

1) faza de încurajare a demersului deviantului. În această etapă, am observat că membrii 
grupului se arată interesaţi de opinia lui, este ascultat şi chiar încurajat să se exprime ; 
e o etapă care utilizează un efect de contagiune de tip brainstorming, în sensul că 
tematica discuţiei se lărgeşte continuu în orizontul de argumentare ; 

2) faza neutră. Acum deviantul e ascultat, dar, cum sfera topicii s-a lărgit extrem de mult 
în prima etapă, nu mai este necesară o atitudine atât de divergentă faţă de activitatea 
grupului cum e cea a acestuia. Deviantul pare că părăseşte pentru moment centrul 
principal al atenţiei grupului ; 

3) faza de respingere relativă. În această etapă, grupul a emis destule contraargumente, 
lárgind sfera topicii; se resimte acum nevoia de rezumare şi de integrare a dezvoltării 
conceptuale de până acum într-un sistem coerent si comprehensiv. De aceea, toti 
membrii grupului incep sá respingá argumentele si maniera neconformá cu grupul a 
membrului deviant ; 

4) faza de respingere profundá se referá la momentele care, dacá nu duc la o oarecare 
conformare a deviantului la concluziile grupului, acesta va fi rejectat. Am observat că 
în această fază membrul deviant posedă un halo negativ - atitudinea lui de până acum 
îi face pe ceilalţi membri să se situeze pe o poziţie contrară la mai toate argumentele 
acestuia, fie că ele sunt cele folosite până acum sau sunt noi. 


În practica şcolară considerăm că este utilă moderarea activităţilor de echipă/grup 
didactic prin nuanţarea poziţiei deviantului, dacă ea se înscrie sub această coordonată şi 
după prima fază ; conştientizarea grupului asupra celor patru etape este o altă acţiune utilă 
prin care putem dezvolta echipe coezive şi eficiente. După Festinger, „o sursă majoră a 
forţelor ce determină membrii grupului să comunice o reprezintă presiunea spre unifor- 
mitate" (în Influenţa socială — texte alese, 1996, p. 86). Desigur cá vom lărgi şi nuanţa, în 
contextul didactic la care facem referire, a conceptului de uniformitate; într-un grup 
integrat unei unităţi didactice, putem vorbi despre: 


- .0 presiune spre uniformitate conceptuală (consolidată ca о bază de pornire în activitatea 
propriu-zisă) ; 

- о presiune spre uniformitate privind modalităţile de abordare şi tratare a informaţiei ; 

- о uniformitate văzută în sensul depăşirii graniţelor didactice propuse de către grupul şcolar 
(persoanele care acţionează împreună un timp mai îndelungat în astfel de grupuri tind 
să translateze relaţia stabilită aici şi asupra altor contacte, în afara grupului ca atare) etc. 


În ceea ce priveşte studiile asupra coeziunii de grup şi în special cele asupra conformării 
la norma de grup (câteva dintre ele sunt cuprinse mai jos), le putem transpune didactic în 
instrumentarea a ceea ce ne îngăduim să numim grupurile de învăţare. Un astfel de grup 
este constituit din mai mulţi membri care au drept interes principal activitatea de învăţare 
a unor anumite conţinuturi specifice. Dincolo însă de această dimensiune complexă şi 
evidentă a grupului, el primeşte şi desfăşoară activităţi diverse (de exemplu, în cadrul lui 
se discută muzica modernă, se realizează o diversitate de jocuri etc.), activităţi care să se 
constituie într-un suport atractiv (şi deci motivational) pentru alte persoane (din afara 
grupului) ai căror interes principal nu este cel de învăţare. Mai precis, este vorba despre 
folosirea unui suport atractiv pentru a le încadra mai apoi într-un suport cu scopuri 
didactice evidente, esenţială fiind cultivarea relaţiei dintre cele două suporturi (un aspect 
relevant, în aceeaşi ordine de idei, l-ar putea reprezenta şi mărirea gradului de atractivitate 
al anumitor grupuri care să aibă ca obiectiv principal învăţarea). 

În acest mod, din grupul de învăţare pot să dorească să facă parte si alţi elevi; aceştia 
vor îndeplini iniţial acţiuni deviante de la latura instructionalá a grupului, dar, în timp, ei vor 
avea acţiuni de conformare – mai mult sau mai puţin evidente, mai profunde privind compor- 
tamentul lor general sau mai nuanţate de activităţile pe care le întreprind în afara grupului. 
Această aderare la valorile instructive ale grupului se realizează atât într-un mod implicit - 
prin interiorizări treptate de către noul membru -, cât şi explicit, prin activităţile circum- 
scrise respectivelor valori (topica va fi reluată atunci când vom vorbi despre team-building). 

De altfel, am amintit deja cá nu putem vorbi despre devianta absolută în grup, aşa cum 
nu putem vorbi despre conformare totală ; acestea, după cum arată şi Bales (apud Newcomb, 

Turner, Converse, 1965, p. 555), atunci când propune o analiză a interacțiunii ca proces, 
sunt extrem de flexibile, situate pe un continuum acţional. 

Aşa cum lesne se poate observa, analiza proceselor de interacţiune efectuată de către 
Bales ne oferă un cadru interesant de aplicabilitate nu doar în dinamica grupului edu- 
caţional, ci şi în ceea ce priveşte dobândirea şi exersarea în cadrul metodelor de interacţiune 
educaţională a unor roluri presupuse de echipă. Aceste aspecte vor căpăta un contur mai 
clar şi un accent practic direct în momentul tratării metodei construirii de echipă. Nu ne 
putem opri totuşi să nu remarcăm faptul că există o serie de variabile care ar putea conduce 
la limitarea expunerii spre o devianţă profundă a unor membri din grup; putem aminti 
aici, spre exemplu, aranjarea spaţiului de discuţii unde, aşa cum amintesc Book şi Galvin, 
există cel puţin patru avantaje în aşezarea circulară sau semicirculară : 

,- reduce rolul autoritar al profesorului ; 

- oferă senzaţia de echitabilitate tuturor participanţilor din grup; 

- reduce posibilitatea ca un membru al grupului să fie ignorat de către ртр; 

- ajută la crearea unei responsabilităţi de ascultare reciprocă şi de contribuţii la 
discuţii” (Orlich et al., 1990, p. 226). 






1. Arată solidaritate, ridică statusul celorlalţi, 







oferă ajutor şi recompense 









-Expresiv - integrativ 
Aria social-emoţională 
Reactii pozitive 





2. Aratá cum tensiunile pot fi reduse, 





glumeste, râde, arată satisfacţie 


3. Agreează, arată acceptare pasivă, înţelegere 


4. Oferă sugestii, direcţii, implicând autonomia 





pentru ceilalţi 









Instrumental – adaptativ 
Aria sarcinii 
Tentativele de răspuns 

















5. Oferă opinii, evaluări, analize, exprimă 





sentimente, dorinţe 
6. Oferă orientări, informaţii, repetă, clarifică, 
confirmă 


7. Întreabă pentru orientare, informaţii, 







Instrumental — adaptativ 
Aria sarcinii 
Intrebări 


repetiţii, confirmări 






8. Întreabă pentru opinii, evaluări, analize, 
exprimarea sentimentelor 
9. Caută sugestii, directionare, căi posibile de 
acţiune 


10. Arată respingere pasivă, formalitate, fără 













Expresiv - integrativ ajutor 
Aria social-emotionalá 


Reactii negative 





11. Arată tensiune, cere ajutor, se retrage din 





activitate 
12. Arată antagonism, dezavuează statusul 


celorlalţi, se apără pe sine 


Figura 28. Modelul lui Bales de analiză a interacțiunii 


234 COMUNICAREA EFICIENTĂ 


10.2. Presiunea spre uniformitate în grup - 
noi valenţe în câmpul comunicării 


Aşadar, grupul exercită o anumită presiune asupra membrilor săi în încercarea de а menţine 
şi dezvolta unitatea şi o anumită omogenitate internă; acest mecanism poate furniza 
grupului un important grad de coeziune, dar poate să conţină şi forme cu o deschidere 
negativă la perspectiva didactică pe care o urmărim. lată de ce considerăm că este utilă 
analizei noastre caracterizarea mai în detaliu a fenomenului de conformare. 

În literatura de specialitate, aceasta este definită drept „o schimbare a comportamentului 
sau a credințelor ca rezultat al unei presiuni de grup reale sau imaginare” (Myers, 1990, 
p. 203). Conform lui Myers, oamenii se conformează mai uşor atunci când grupul este format 
din trei sau mai multe persoane, unanim, coeziv şi oferă statusuri ridicate, iar răspunsul 
este public, oferit fără o consultare prealabilă etc. Zanden (Vander Zanden, 1987, p. 233) 
alcătuieşte un inventar al factorilor care converg spre uniformitate : 


- mărimea grupului ; autorul îi citează pe Harold B. Gerard, Roland A. Wilhelmy si 
Edward S. Conolley, care au găsit cea mai mare incidenţă a conformării în grupurile de 
cinci sau şase membri. În ceea ce ne priveşte, nu ne putem opri să nu remarcăm faptul 
că aceste numere sunt cele uzuale în activitatea didactică pe grupe (să ne amintim 
numai procedeul Phillips 66). Reprezintă aceasta un factor de risc de care trebuie să 
ţinem seama? Răspunsul e relativ, probabil că ceea ce ne interesează în calitate de 
formatori ai grupurilor de elevi/studenti este ponderarea presiunii grupului asupra 
membrilor ; pentru ca acest lucru să se întâmple, o tehnică utilă este cea a comunicării 
rotative (vezi capitolul 12, secţiunea despre groupthink) ; 

- coeziunea este un alt factor important al convergerii spre conformarea membrilor 
grupului ; 

— statusul membrilor ; 

- controlul, dificultatea şi ambiguitatea sarcinii ; 

- anxietatea şi alocarea resurselor. 


La rândul său, Festinger identifică două surse majore ale presiunilor spre uniformitate : 
realitatea socială şi mobilitatea grupului. Să întreprindem o scurtă analiză a lor. 


1) În ceea ce priveşte primul factor, şi anume realitatea socială, în fapt, indivizii umani 
sunt determinaţi de diferitele grade de ambiguitate a realităţii care este tranzactionatá în 
comunicare. Ca element important al acestei tranzacţionări, mesajul cuprinde diferite 
informaţii obiective îmbinate cu opinii şi credinţe ale persoanei care sunt în direct acord cu 
punctele de referinţă, dar si cu tangentele ei cu lumea fenomenală; în raport cu acest 
mesaj, putem vorbi despre fenomenul dependenţei informaţionale (dependenţă ce este în 
relaţie cu directa, indirecta sau imposibila testabilitate a realităţii ca atare). 

Mai precis, dacă spunem cuiva, spre exemplu, înainte ca respectivul să iasă din casă, că 
afară este frig, identificăm existenţa unor puncte comune de referinţă (în cazul nostru, să 
presupunem că amândoi suntem sensibili la frig), dar şi a unor tangente (noi tocmai am 
venit de afară, însă persoana căreia îi comunicăm nu a ieşit din casă) ; în funcţie de aceste 
două elemente (puncte de referinţă şi tangentă), putem să fim sau nu crezuti. Informaţia 
furnizată de noi poate fi în schimb testată lesne şi imediat de către persoana cealaltă (care 
poate să iasă afară pentru a constata veridicitatea sau falsitatea afirmației noastre). 

În cazul în care punctele de referinţă sau tangenta sunt schimbate (persoana în cauză 
ştie că suntem sensibili la frig, dar ea nu este; sau îi spunem unei persoane că este frig 
afară, dar persoana în cauză ştie că noi nu am ieşit din casă), valoarea de adevăr a 
informaţiei pe care încercăm să o tranzactionám în procesul comunicational tinde să se 
schimbe chiar şi în lipsa unei testabilităţi directe a persoanei partener în comunicare. 

Lucrurile sunt şi mai complicate în situaţia unor realităţi sociale decât în cazul realităţii 
fizice despre care am vorbit mai sus. De pildă, când îi comunicăm unei persoane că ar fi 
mai profitabil pentru firma pe care o conduce să introducă într-un mesaj publicitar un actor 
celebru in loc să utilizeze un muzician Cunoscut, această informatie nu poate fi testată 
direct de către persoana respectivă decât în cazul în care ne urmează sfatul ; deci gradul de 
dependenţă informaţională creşte. 

În concluzie, cu cât ambiguitatea unei realităţi (concomitent cu îndepărtarea ei de 
suportul fizic) creşte, cu atât creşte, în opinia noastră, şi dependenţa unei persoane de 
informaţia comunicată de către alta. 

Să analizăm din punct de vedere didactic atât gradul de importanţă al acestei dependențe, 
cât, mai ales, posibilul impact şi procentul pozitiv-negativ pe care-l putem identifica (cu 
atât mai mult cu cât, exceptând primii ani de şcolaritate, informaţia indirect testabilă sau 
netestabilă de către elev/student creşte). 

În primul rând, conceptul de dependență informaţională este unul dintre concep- 
tele-cheie ale şcolii tradiţionale (în capitolul al doilea al lucrării de faţă mentionam o serie 

de surse ale puterii de influenţă, printre care şi puterea informațională); în contem- 
surselor de informare descurajează poziţia cadrului didactic însuşi ca deţinător total al 
informaţiei ; cu atât mai puţin putem vorbi despre un atare fenomen în grupurile de 
interacţiune didactică. Prin urmare, trebuie accentuat faptul că această dependenţă, departe 
de a fi totală, îmbracă unele dintre atributele relativităţii. Dependenţa informaţională 
reprezintă, în planul activităţii educaţionale, o consecinţă a dezvoltării unui învăţământ 
centrat pe profesor; dezvoltarea unei baze de reflecţie didactică pentru elev/student devine 
însă o necesitate pentru un proces de învăţământ modern, care să se racordeze la cerinţele 
pieţei de muncă (în care iniţiativa personală — inhibată de către şcoală — este apreciată si 
cerută). Mai mult decât atât, situaţia nu este chiar atât de simplu de rezolvat pentru că, în 
acest caz, vorbim despre realizarea unui echilibru între dependenţă şi independenţă (studiile 
demonstrează cá, în mod constant, cursantul arată atât o dependenţă de cadrul didactic - 
de la care aşteaptă acţiuni de îndrumare şi de control -, cât şi o independenţă - dorind să 
se afirme, să poată rezolva singur sarcinile şi chiar să poată să îşi propună şi să îşi 
îndeplinească anumite obiective în procesul de autoeducaţie). 

Pe de altă parte, nu putem vorbi doar de o dependenţă informaţională în cadrul unui 
grup: putem lesne identifica o dependenţă afectivă şi una motivationalá, şi nu numai ; mai 
mult, destul de greu putem vorbi despre un tip de dependenţă aparte, separat de celelalte, 
ceea ce sugerează necesitatea unei analize sistemice. 

De altfel, dacă putem identifica si mai ales directiona această dependenţă de tip 
informational (într-un sens încrucişat însă, care să ofere o participare a tuturor membrilor 
grupului), considerăm că ea devine benefică, dând naştere şi uneia de tip motivational 
(elevii/studenţii vor lucra, spre exemplu, împreună la un proiect, dar fiecare va studia o 
parte anume a problemei şi le va împărtăşi colegilor informaţiile, precum şi maniera sa de 
a privi lucrurile şi de a acţiona, în genul tehnicii mozaic). 


2) În ceea ce priveşte mobilitatea grupului, Festinger spune că, „într-un grup, presiunile 
spre uniformitate pot să apară din cauză că o astfel de uniformitate este necesară sau de 

dorit pentru grup în mişcarea sa spre un scop” (în Influența socială - texte alese, 1996, p. 87). 
Citând experimentul lui Schachter, el afirmă de asemenea că, într-un grup în care cele mai 
multe opinii ale membrilor erau asemănătoare, cu puţine deosebiri între ele, în timp ce un 
singur membru menținea un punct de vedere divergent, „numărul comunicărilor către 
membrul ce avea o opinie disidentă era de cinci ori mai mare decât numărul celor adresate 
celorlalţi” (in Influența socială — texte alese, 1996, p. 80). 

Desigur că, astfel, discuţiile din grup se mențineau la o cotă ridicată de animaţie, dar 
ne întrebăm dacă o atare rupere de echilibru în ponderea adresabilităţii din grup nu 
perturbă, în fapt, o activitate concentrică, progresivă a acestuia. 

Într-un grup alcătuit în scop didactic este, poate, utilă reponderarea acestor interacțiuni 
prin introducerea unui moderator care să definească problemele (la nevoie, să le rede- 
finească), să contureze posibilele zone de conflict prin apariţia ,,disidentelor" şi să poată 
oferi o distribuţie corespunzătoare, echilibrată şi sistemică (Chiar şi în cazul unor incompa- 
tibilitáti puternice între un membru şi restul grupului). Amintim acest lucru deoarece - fapt 
semnalat si de Festinger -, după o creştere exponențială a comunicării spre membrul 
considerat deviant al grupului, dacă opinia lui se păstrează (sau chiar dacă o părăseşte, dar 
dezvoltă în viitor iarăşi atitudini divergente), membrii grupului tind să-l situeze în afara 
acestuia, moment în care comunicările directe cu el scad, situându-se la cealaltă extremă. 
O astfel de soluţie poate fi utilă deci doar în primele etape ale activităţii noastre. 

Totuşi, nu putem emite o părere în asemenea măsură categorică deoarece există în 
cadrul uneia dintre metodele eficiente de interacţiune, folosită şi în învăţământ - este vorba 
despre focus-group –, o manieră de lucru ce utilizează tocmai o asemenea „disidenţă”. Este. 
vorba despre maniera contradictorie de focus-group ce presupune necesitatea atragerii 
persoanelor care manifestă rezerve şi tendinţe inhibitorii prin agresiune şi confruntare. În 
acest sens, fără ştirea participanţilor, o persoană din cadrul grupului are sarcina să vină cu 
contraargumente în momentul în care grupul pare să ajungă la un consens simplu (bazat pe 
epuizarea temei). lată de ce credem că discuţia despre această problemă rămâne una 
deschisă spre posibilităţile extrem de variate de gestionare a vieţii grupului didactic. 

Solomon E. Asch (apud Myers, 1990, pp. 205-208) a efectuat o serie de experimente 
care completează perspectiva lui Festinger despre presiunea grupului spre uniformitate. 
Astfel, el a verificat în condiţii empirice gradul de independenţă al unora dintre membrii 
unui grup în cazul unor situaţii simulate (un singur membru, cel supus observaţiei, acţiona 
în necunostintá de cauză); într-o activitate dată, întreg grupul formula aceeaşi opinie 
eronată, urmărindu-se dacă subiectul „naiv” se conformează sau nu acesteia. După ce i-a 
împărţit pe aceştia din urmă în „conformişti” şi ,independen(i", Asch a adus o variabilă 
nouă în situaţia experimentală — astfel, el a introdus în grup un „partener” al subiectului 
naiv ce avea rolul de a efectua „disidenţă” în grup (în sensul că emitea opinii corecte în 
momentul în care tot grupul emitea opinia eronată). 

Cel mai interesant de dezvoltat ni se pare situaţia în care acest al doilea subiect (numit 
subiect-,,complice") este mai întâi de acord cu grupul, dar spre sfârşitul experimentului dá 
răspunsurile exacte (deci efectuează „disidenţa”, intră în contradicţie cu grupul). Asch 
numeşte această activitate „eliberare”, ceea ce nu îi conferă totuşi subiectului naiv ce a 
acţionat la început conformist cu grupul un grad de independenţă egal cu cel pe care l-ar 
fi avut un subiect independent într-un grup unde n-ar fi existat subiect-partener. Explicaţia pe 
care o putem da acestui fenomen se situează pe intervalul a două paliere, relativ convergente. 


e Subiectul respectiv suferă o acţiune de „ancorare”. Mai exact, el a găsit deja o 
argumentare şi raționalitate pentru răspunsul său contrar evidenţei perceptive, dar con- 

formist grupului. Adoptarea unei poziţii corecte ar cere acum un efort însemnat prin 
căutarea nu numai a unor argumente în favoarea acesteia, ci şi a unor contraargumente la 
propriile raţionalităţi anterioare. 

Acest lucru ar presupune un efort susţinut de descentrare şi apoi de recentrare (vezi şi 
conflictul sociocognitiv). Concluzia bazată pe o logică a „minimului efort” - cu însemnate 
consecinţe în plan adaptativ — este aceea că el va încerca să-şi armonizeze poziţia pe cát se 
poate mai apropiată de cea corectă, totuşi fără a-şi contrazice total propriile rationalitáti 
iniţiale (de remarcat faptul că subiectul nu ştia că se află într-o situaţie experimentală 
propriu-zisă şi, ca atare, acţiunea sa este una bazată pe mecanisme si finalităţi proprii 
modului său cotidian de acţiune). 


e O a doua cauză ţine de dimensiunea publică a răspunsului (deci depăşeşte faza internă 
a elaborării şi consolidării acestuia) şi este nuanţată de faptul că subiectul naiv trebuie să-şi 
emită public percepțiile. 

Automat, această condiţie îi induce subiectului tendinţa de a nu produce public o 
dovadă de ,inconstantá", dimensiune nesituată în lista deziderabilităţii sociale. Astfel, 
faptul cá a emis public o opţiune circumscrie tot un efect de ancorare, numai cá, dacă la 
început vorbeam de o ancorare cu dimensiuni predominant cognitive, în acest al doilea caz 
credem Că putem face referire la un efort de ancorare condiţionat socioafectiv. 


În manieră didactică, aceste experimente ne subliniază şi mai puternic dubla deschidere 
(aparent contradictorie) între, pe de o parte, asigurarea pentru elevi/studenti a unui mod 
flexibil de gândire, a unei maniere dinamice de percepere şi integrare internă a realităţii cu 
care intră în contact şi, pe de altă parte, necesitatea de a defini totuşi într-o manieră 
sistemică şi riguroasă aceeaşi realitate. 

Practic, putem folosi modelul vechilor şcoli de gândire - adaptat unor metode de 
interacţiune didactică moderne - prin care îi vom cere, spre exemplu, fiecărui cursant în 
parte să elaboreze un proiect de argumentare a unei probleme în care acesta crede. După 
ce va prezenta în faţa celorlalţi acel referat (considerăm important de subliniat necesitatea 
unei atmosfere festive, de certificare şi încurajare a efortului depus, precum şi de dezvoltare 
a unei identități a grupului respectiv), îi vom cere să argumenteze într-un alt referat tocmai 
ceea ce a negat prin referatul de faţă (urmând ca într-o a treia ipostază să-şi consolideze un 
proiect care să combine cele două fațete distincte ale problemei în cauză). Este un exerciţiu 
util, mai ales în cadrul ştiinţelor socioumane, unde, de cele mai multe ori, realitatea este 
un ansamblu unic al unui evantai de factori psihologici, sociali şi fizici (la un nivel mai 
puţin elaborat, o atare tehnică se înscrie în ceea ce vom denumi, în capitolul final al 
lucrării, controversa creativă). 

Privitor la schimbările atitudinale, este util să aducem în discuţie cercetările lui Kelley 
şi Woodruff (apud Newcomb, Turner, Converse, 1965, p. 103). Ín cadrul acestora, grupuri 
diferite de studenti ai unui colegiu de pregătire a profesorilor au audiat o conferinţă 
înregistrată despre validitatea metodelor de predare moderne ; conferinţa a fost punctatá 
prin aplauze de şapte ori în punctele ei majore. Unora dintre studenţi li s-a spus că 
respectiva conferinţă a fost înregistrată mai devreme la ei în şcoală, fiind astfel conduşi 
spre credinţa că membri ai colegiului lor au răspuns favorabil la conferinţă. Unui alt grup 
de studenti li s-a spus că aplauzele vin de la ascultători care nu fac parte din colegiul lor. 
Deşi conferinţa a produs schimbările atitudinale aşteptate la ambele grupuri, schimbările 
cele mai mari le-au avut studenţii cărora li s-a spus că membrii propriului colegiu au 
reacţionat cu căldură la audierea conferinţei. 


238 COMUNICAREA EFICIENTĂ 


Atunci când o activitate se desfăşoară în cadrul unui grup, prezenţa celorlalţi poate să 
influenţeze comportamentul unui membru al respectivului grup. Este un fenomen intere- 
sant, util de studiat în cadrul activităţii educaţionale, activitate care foloseşte din ce în ce 
mai mult metode de interacţiune didactică. Robert B. Zajonc a împărţit această paradigmă 
(a facilitării sociale) în: 


- efectele publicului - atunci când celelalte persoane din grup nu se implică în activitatea 


subiectului, fiind definite de atributul „pasivităţii” (în plan didactic vom identifica 
aceasta nrin exemplul scoaterii unui elev la tablă pentru a rezolva un exerciţiu) ; 

— efectele de co-acţiune - dimensiune a facilitării восїа1е ce introduce în ecuaţie par- 
ticiparea activă a celorlalţi membri ai grupului (mai apropiată de metodele moderne de 
interacţiune educaţională). 


Să dezvoltăm câteva perspective de analiză. În ceea ce priveşte prima situaţie, cercetările 
au identificat atât efecte pozitive, cât şi efecte negative asupra îndeplinirii unei sarcini de 
către subiect; interesantă a fost însă dezvoltarea unei legături între tipul de activitate/ 
gradul de dificultate a acesteia şi randamentul înregistrat în prezenţa unui public pasiv; 
astfel, dacă subiecţii care au fost îndemnați să execute o sarcină de joasă sau medie 
dificultate au fost stimulaţi de existenţa unui astfel de public, în schimb, în condiţiile 
creşterii nivelului de dificultate al sarcinii, probabilitatea apariţiei insuccesului creşte. 

În această a doua ipostază, supramotivarea subiectului pentru sarcină, în loc să dina- 
mizeze activitatea acestuia antrenând resurse de atenţie, implicare, dezvoltarea superioară 
a termenilor respectivei activităţi, devine un factor frenator, de blocaj şi inhibitie. Zajonc 
spune că „prezenţa spectatorilor facilitează performanţa şi diminuează învăţarea” (în 
Influenţa socială - texte alese, 1996, p. 56). De altfel, cercetările lui Jackson et al. (apud 
Faulkner, Littletod, Woodhead, 1998) au demonstrat că anumite avantaje privind succesul 
rezolvării unei probleme au putut fi identificate în grupurile de elevi care au lucrat 
împreună, chiar în cazul în care aceşti elevi nu au discutat deloc între ei. 

Se cuvine însă făcută aici o precizare : în opinia noastră, numărul membrilor/mărimea 
grupului pasiv poate să introducă variabile noi în proces. Astfel, un public restrâns poate 
determina efecte similare activităţii de co-actiune, chiar dacă persoanele respective asistă 
fără să intervină la activitatea subiectului. Jackson şi Latane spun că „efectul asupra altor 
persoane creşte în funcţie de număr” (Myers, 1990, p. 275). 

Dacă grupul în cauză se măreşte, apar probleme determinate de diminuarea contactului 
dintre persoană şi grup (Chiar dacă acest contact evoluează în sfera posibilului, şi nu în aria 
realului) ; de altfel, dacă în primul caz numărul restrâns de membri dezvoltă posibilitatea 
unor interrelaţionări (apare un feedback motivational, mult mai clar reliefat la nivelul 
mimicii şi gesturilor persoanelor din public), în cel de-al doilea caz subiectul se confruntă 
nu cu câteva persoane, ci cu o structură supradimensionată acestora, care este mai greu 
divizibilă în indivizi izolaţi. 

Un alt aspect important al acestei probleme îl reprezintă fenomenul de „chiul social” 
sau de „dezindividualizare” care poate apărea în cadrul grupului. Mai precis, este vorba 
despre tendinţa unora dintre membrii grupului de lucru de a nu se integra total în activitate ; 
sarcina nefiind conturată individualizat, ci doar entității de grup, ei se simt degrevati de 
efortul respectiv, transferând responsabilitatea implicării celorlalţi colegi, membri ai 
grupului. Cercetătorul care a evidenţiat acest fenomen (motiv pentru care lenea socială mai 
poartă şi denumirea de efectul Ringelmann) a ajuns la aceste concluzii în urma unui 
experiment prin care a pus un grup de persoane să tragă în comun de o funie sau să tragă 
separat, măsurând, de fiecare dată forţa dezvoltată. Concluzia care s-a desprins a vizat 

faptul că indivizii trag mai tare de funie atunci când sunt singuri şi că forţa dezvoltată scade 
pe măsură ce persoanele cuprinse în sarcină sunt mai numeroase. La mulţi ani după acest 
experiment, Latane et al. au adus noi evidențe ale fenomenului: ei au pus subiecţii să 
strige cât pot de tare (având urechile acoperite de căşti şi deci neauzind nimic) în patru 
situaţii : singuri, împreună cu o altă persoană, în grupuri de patru sau de şase. Concluzia 
experimentului vorbeşte de la sine: în comparaţie cu situaţia în care sarcina era efectuată 
individual, în cazul prezenţei unei alte persoane strigătele erau mai reduse cu aproape 
29%, în cazul a patru subiecti cu 49%, iar în cazul grupurilor în care sarcina era îndeplinită 
de şase persoane simultan cu... 60%. 


De ce aducem în atenţie această interogatie ? Deoarece putem lesne să ne întrebăm dacă 
efectele publicului, ale căror avantaje la care tocmai am făcut referire se pot dezvolta într-o 
asemenea perspectivă, nu fac utilă o astfel de trăsătură a grupului. În acest mod, dacă în 
momentul de faţă toate studiile didactice incriminează neparticiparea tuturor membrilor 
grupului la activitatea presupusă de respectiva metodă de interacţiune educaţională (lăsând 
să se înţeleagă că acest lucru îl reprezintă paradoxul acelor metode şi o limită serioasă a 
lor), această nouă perspectivă a lucrurilor nu ar schimba total posibilităţile de cercetare ? 
Pe de altă parte, fenomenul de „chiul social” poate să aibă la bază o strategie de manipulare 
exercitată de membrii neimplicativi ai grupului; A. Cardon (2002) observa că, dacă în 
dialogul dintre două persoane (şi putem extinde aceasta la dezbaterea unei probleme în 
cadrul unui grup) una dintre ele se preface că nu înţelege ceea ce se petrece şi nu percepe 
dinamica discuţiei, această manieră de lucru poate să fie cauza responsabilizării persoanei 
partenere sau restului membrilor grupului. Aceştia se vor simţi responsabili de problemă şi 
de aplicarea ei, dar vor fi, de asemenea, responsabilizati să facă ceva ca persoana în cauză 
să înţeleagă problema. Ceilalţi se vor chinui în a o ajuta pe aceasta să priceapă (roluri ce 
le vor consuma multă energie), ре când persoana initiatoare a jocului de manipulare, în 
ciuda aparenţelor, va fi cea care va avea ceva de câştigat, fiind degrevată de a avea vreo 
contribuţie la activitate. 

Pe lângă fenomenul de lene socială, şi alte efecte pot să pună sub semnul întrebării 
activitatea de grup. Astfel, efectul câştigului necuvenit - free riding (Kerr îl descrie 
printr-o metaforă – actul de a obţine ceva fără a oferi în schimb nimic) influenţează, de 
asemenea, motivaţia membrilor unui grup de a participa la activitatea acestuia ; el este 
diferit însă de lenea socială (sau plastic putem spune „a te ascunde în spatele grupului”). 
În principiu, s-a observat că dacă aceste persoane percep că propria contribuţie la succesul 
ori eşecul grupului nu sunt semnificative, ele tind mai degrabă să îşi diminueze eforturile 
ori chiar să renunţe la a mai depune efort. Să luăm exemplul unui grup de cursanţi format 
din cinci persoane „experte” în problema respectivă şi una care se situează în cealaltă 
extremă. Acest din urmă cursant va percepe faptul că, indiferent dacă depune efort în 
realizarea sarcinii ori nu, rezultatul activităţii grupului nu va fi influenţat. În acelaşi timp, 
acest efect apare şi în situaţia în care una sau mai multe persoane realizează faptul că 
altcineva din grup poate realiza sarcina în locul şi pentru întregul grup (împărţiţi o cameră 
de hotel cu mai multe persoane, dintre care una obişnuieşte să facă curat; dumneavoastră 
şi tot grupul veţi beneficia de aceasta). 

Consecințele comportamentelor de tipul lenei sociale şi câştigului necuvenit pot fi 
dramatice pentru eficienţa activităţii grupurilor. Spre exemplu, dacă o persoană descoperă 
că cineva din grupul său are unul dintre aceste comportamente (investeşte mai puţin efort 
decât ceilalţi, dar obţine aceleaşi recompense dacă grupul are succes în îndeplinirea 
sarcinii), aşa cum remarcă Adams (apud Baron, Kerr, 2003) atunci, la rândul său, şi 

persoana pe care se baza acest succes al grupului (elevul/studentul siiitor) tinde să îşi 
diminueze propriul efort. Acest efect poartă denumirea de efectul „fraierului” (engl. 
sucker effect – de ce să depun un efort mai mare şi să obţin aceeaşi recompensă ca si cel 
care depune un efort mai mic) ; datorită lui participanţii aleg să-şi reducă propriul efort (şi 
uneori, prin aceasta, propriile recompense) decât să „fie luaţi de fraieri” şi să fie exploataţi. 

Cât despre cel de-al doilea caz analizat, şi anume efectele de co-actiune, se observă 
dominanţa actelor cooperative în raport cu cele competitive. Semnalám şi aici faptul cá nu 
putem opera foarte clar o distincţie între competitivitate şi cooperare într-un fenomen real : 
astfel, orice acţiune definită de către un referential drept una de colaborare include elemente 
ale actului competiţional şi invers. 

Problema co-actiunii o regăsim şi sub alte aspecte în cercetările în domeniu ; alţi autori 
(Hellriegel, Slocum, Woodman, 1992, p. 313), referindu-se la interdependenta în grupurile 
de lucru, vor preciza trei tipuri: grupurile „negociatoare”, care încearcă să-şi dezvolte 
strategia prin compromisuri ; grupurile de co-actiune, când membrii acţionează relativ 
independent în activitatea ce-i defineşte, dar posedă un anumit grad de interdependentá 
(exemplul oferit de cei doi autori este cel al colectivului didactic al unei facultăţi în care 
profesorii îşi ţin orele separat, dar colaborează atunci când e vorba să elaboreze o nouă 
formă de curs) şi grupul de interacţiune, ce presupune că acesta din urmă nu va putea să se 
desfăşoare plenar până când toti membrii componenti nu îşi îndeplinesc atribuţiile. 

Analiza celor două ipostaze de influenţă („facilitare” este termenul pe care-l foloseşte 
Zajonc) este o premisă de la care pornim în studierea complexului fenomen comunicaţional 
în cadrul unui grup uman în sens general şi al unui grup (al unei echipe) didactic(e) de 
lucru, în particular. Desigur că, în practică, nu putem vorbi despre un grup absolut pasiv 
sau totalmente co-actional ; unii dintre membrii fiecărui grup se implică în activitate, alţii 
dimpotrivă. Nuantánd şi mai mult, putem spune că şi în grupa membrilor care se implică 
în activitate deosebim mai multe grade diferite de implicare. 

Această gradare a implicării poate avea un număr extrem de mare şi de variat de cauze ; 
putem totuşi să vorbim despre cauze psihice (care ţin de natura internă a fiecărei persoane 
în parte) şi cauze sociale (ce sunt circumscrise interrelationárilor specifice din cadrul 
grupurilor de referinţă pentru persoanele respective). La intersecţia acestor categorii 
identificăm şi cauze mixte (în dublu sens, relevat de modul în care societatea acţionează ca 
un emiţător pe extrem de multe canale, iar individul, drept receptor pasiv sau activ al 
acestor stimuli ce intră în zona sa de filtrare informaţională). 


10.3. Normele de grup şi conformarea membrilor 


Într-o cercetare pe care am efectuat-o în legătură cu importanţa conflictului în activitatea 
şcolară (vezi capitolele 6-8), răspunsurile cadrelor didactice chestionate evidentiau cá în 
grupurile şcolare nu se pune suficient accent pe dezvoltarea unor norme de către membrii 
respectivelor grupuri (chiar dacă această dezvoltare a normelor ţine şi de degajarea unei 
anumite doze de conflict). În această cercetare, cadrele didactice chestionate răspundeau la 
un item în proporţie de 76,66% că au folosit în activitatea proprie la clasă conflictul de idei 
între elevi ; la itemul următor, 67,3% răspundeau că apariţia unui conflict puternic de idei 
între elevi reclamă întotdeauna intervenţia cadrului didactic. Dar tocmai intervenţia pre- 
matură a cadrului didactic împiedica apariţia normelor de grup şi făcea echipa educaţională 
neautentică din această perspectivă. Cazul identificat este similar strategiilor de construcţie 

americane ; o glumă despre aceste strategii spune că americanii, atunci când construiesc o 
clădire, trasează străzile după ridicarea construcţiei, în jurul acesteia, într-un mod foarte 
riguros, în unghiuri de 45, 30 şi 90 de grade. Spre deosebire de americani, constructorii 
japonezi, după ce au construit clădirea, ar afâna pământul din jurul ei şi l-ar insámánta cu 
iarbă, lăsând oamenii să-şi facă propriile cărări; abia după aceasta vor turna asfalt pe 
cărările deja create. Similar glumei, modul de intervenţie al constructorilor japonezi 
caracterizează climatul propice pentru dezvoltarea grupului prin apariţia normelor rezultate 
din interacţiunea multiplă a membrilor acestuia. 

În această secţiune ne-am propus să ne focalizăm demersul mai mult pe tipul de cauze 
ce tin de gradul, numărul şi modul de interrelationare în cadrul unui grup: una dintre 
cauzele majore care se încadrează în această categorie o reprezintă normele de grup. Acest 
factor are o importanţă covârşitoare asupra grupului în ansamblul său, cu o zonă de impact 
şi asupra individului ca atare. 

În sine, norma desemnează „standarde ale comportamentului membrilor unui grup, 
care se aşteaptă să fie urmate şi care sunt întreţinute de sancţiuni pozitive şi negative” 
(Vander Zanden, 1987, p. 213) sau „reguli pentru comportamente acceptate şi aşteptate. 
Normele descriu comportamentul potrivit” (Myers, 1990, p. 168). Alţi autori descriu 
normele drept „reguli şi patternuri ale comportamentului care sunt acceptate şi aşteptate de 
către membrii unui grup” (Hellriegel, Slocum, Woodman, 1992, p. 326). Sau mai simplu, 
-aşa cum tratează fenomenul Dominique Oberle si Jean-Léon Beauvois, „atunci când o 
opinie comună se stabilizează şi începe să definească ceea ce este dezirabil, ea devine o 
normă a grupului căpătând valoare de cvasiprescriptie" (De Visscher, Neculau, 2001, 
p. 309). Norma poate fi privită la nivel de grup sau în calitatea ei de regulă socială incon- 
ştientă şi general acceptată ; un exemplu al acesteia din urmă este salutul. Salutul este o 
normă pe Care o internalizăm. Dacă un cunoscut nu ne răspunde la salut, încălcarea normei 
ne face să ne întrebăm asupra motivelor care l-au determinat să nu o facă; în acest mod, 
normele guvernează relaţiile de comunicare acceptabile dintre oameni. 

În analiza varietăţii de norme putem deci remarca doi factori care au o influenţă 
majoră : patternul (modelul, structura) şi intensitatea. 

Primul se referă la comportamentele ce sunt acceptabile şi inacceptabile, iar intensi- 
tatea priveşte extinderea la care comportamentele sunt aprobate şi la care sunt dezaprobate ; 
cei doi factori sunt încorporaţi în Modelul Întoarcerii Potenţiale (RPM) al lui J.M. Jackson. 
Spre exemplu, grupul poate considera acceptabil un lucru, chiar dacă îl dezaprobă cu 
totul ; există şi un caz opus, bineînţeles, în care grupul poate aproba la maxim un lucru, pe 
care îl consideră însă inacceptabil. 

Cele două fenomene, aparent paradoxale, sunt, desigur, în legătură: astfel, spre 
exemplu, să considerăm o normă conform căreia studenţii trebuie să se implice în activitatea 
de grup. În acest caz, să considerăm că grupul îi dezaprobă relativ pe cei care nu se implică 
deloc şi îi aprobă extrem pe cei ce se implică. În momentul în care cei care se implică 
depăşesc însă o valoare acceptată de grup (pe o scară de zece trepte, să presupunem că 
aceasta este treapta şapte), situându-se, spre exemplu, la valoarea nouă, lucrul devine 
pentru grup inacceptabil pentru că cei ce se implică atât de mult le impun celorlalţi un stres 
distorsionat în raport cu sarcina. 

Preluând modelul lui Jackson, R.A. Schmuck şi P.A. Schmuck (1992, pp. 216-219) fac 
о extensie asupra activităţilor şcolare, vorbind despre : 


— intensitatea normei ; 
- nivelul comportamentului tolerabil ; 

- cristalizarea normei (cu accent direct asupra coeziunii echipei - cristalizarea fiind 
văzută ca un indicator puternic al acesteia) ; 

- ambiguitatea normei ; 

- integrarea normei ; 

- corespondența si congruenta normei, văzute drept caracteristici definitorii în interacţiune 
directă cu procesul de învăţământ. 


În aceeaşi ordine de idei, putem extrapola experimentele lui Muzafer Sherif şi putem 
spune cá, în lipsa unci norme existente în mod obiectiv, participanții la o activitate de grun 
au un punct de referinţă intern (subiectiv) ce este, după: părerea noastră, un raport dintre 
normele pe care individul în cauză îşi doreşte să le găsească în cadrul grupului şi inferentele 
pe care acesta le face în funcţie de normele despre care crede că ceilalţi doresc să 
funcţioneze în cadrul grupului. 

Este vorba despre o negociere pe plan intern a persoanei cu ea însăşi, un tip de 
negociere reflexivă ; putem invoca aici metoda reflectiei didactice, cu folosirea acesteia în 
cadrul microgrupurilor nou-constituite înainte de apariţia planului extern de negociere a 
normelor. Încurajarea de către cadrul didactic a conştientizării unui astfel de proces credem 
că este deosebit de benefică în planul dezvoltării personale, dar şi în al celei de grup şi se 
poate realiza practic prin utilizarea unor interviuri care să cuprindă întrebări de tipul: 


- „Се tip de norme ţi-ar plăcea să funcţioneze în cadrul grupului în care te afli?” 

- „Се norme crezi cá ar dori colegii tăi să funcţioneze în cadrul grupului? ” 

- „Care sunt normele comune şi care sunt cele diferite? Cum ar putea fi micşorate 
diferenţierile dintre normele tale şi ale celorlalţi 7” etc. 


Într-o etapă ulterioară apar negocierile implicite ale normelor (atunci când persoana nu 
îşi exprimă direct preferința pentru о normă, dar încearcă în paşi mici să introducă cát mai 
mult din ea în viaţa grupului; uneori negocierea implicită nu este voluntară), pentru ca 
apoi să apară şi unele negocieri explicite, atunci când părţile nu au ajuns la un acord 
satisfăcător în privinţa tipului de normă. 

Trebuie să se ţină seama de faptul că fiecare partener are propriile expectatii privind 
normele şi propriile interpretări ale comportamentului celuilalt. Pentru a clarifica ideea, să 
luăm exemplul unui profesor care predă la un liceu bun, unde are o atitudine relaxată, 
amicală faţă de elevi, iar aceştia răspund la fel, în sensul aprecierii respectivului profesor. Dar 
acelaşi profesor este pus în situaţia de a preda câteva săptămâni - suplineşte un coleg - 
un liceu unde cerinţele sunt mult mai scăzute, elevii nu învaţă etc. El va adopta aceeaşi 
atitudine relaxată, amicală, aşteptând ca elevii de la acest din urmă liceu să se comporte ca 
şi elevii proprii ; de reţinut cá el nu explicitează norma în sensul transformării ei în regulă. 
Însă elevii de la liceul unde suplineşte sunt obişnuiţi cu profesori mai autoritari, care să-i 
„ţină în frâu”, aşteptările lor privind comportamentul unui profesor fiind în această 
direcţie ; astfel, ei îi vor face probleme profesorului nostru, interpretând relaxarea sa în 
relaţii ca dovadă de slăbiciune, de incapacitate de a se impune în faţa lor. 

Normele pot să fie factori deosebit de importanţi atât în apariţia, cât şi în rezolvarea 
conflictelor în grup ; mai mult, este posibilă apariţia unor norme de grup prin care să fie 
susţinută desfăşurarea conflictului (Raven, Rubin, 1983). „Norma este orice atitudine, 
mod de a percepe, scop sau pattern comportamental care este împărtăşit de partea dominantă 
dintr-un grup.” Normele sunt văzute ca un „mod corect de a gândi” de către mulţi dintre 
membrii grupului. Noii membri învaţă aceste norme, iar membrilor mai vechi care au. 
unele nelămuriri le sunt impuse de către grup. | 

O clarificare mai largă a conceptului de normă din perspectiva organizaţiei şi a învăţării 
în organizaţie ne este oferită de către Karl E. Weick şi Susan J. Ashford : „Astfel”, spun 
cei doi autori, „noi credem că învăţarea individuală este dublu influenţată de colectiv (prin 
cultură, acţiunile şi comunicarea cu ceilalţi), este transmisă de colectiv şi reprezentată în 
colectiv în formă de cultură, patternuri actionale (incluzând acţiuni coordonate) şi proceduri 
de operare standardizate” (în Jablin, Putnam, 2001, p. 709). Weick şi Ashford accentuează 
că, în învăţarea organizaţională, organizaţia este focalizată pe ceea ce este corect, şi nu pe 
ceea ce este greşit. Această învăţare nu trimite spre detectarea şi corectarea erorilor, ci 
priveşte lucrurile ce merg în direcţia corectă şi modalităţile prin care putem să le păstrăm. 
Dacă oamenii văd lucrurile diferit şi învaţă lecţii diferite de la „aceleaşi” date, atunci avem 
de-a face cu o situaţie critică în cele mai multe dintre cazurile de învăţare organizaţională. 

Atunci când există multiple dezacorduri în grup în urma unei negocieri implicite, 
cadrul didactic trebuie să provoace negocierea directă între membrii acestuia deoarece, în 
caz contrar, pot apărea conflicte (a căror cauzalitate nu este evidentă) sau poate optimiza 
grupul prin aducerea unor membri noi, înlocuirea unor membri sau realizarea conceptului 
de grup didactic interşanjabil (membrii unui grup se pot muta în altul, dar doar în ipostaza 
în care un număr egal de membri din grupul în care doresc să se integreze acceptă să-l 
părăsească pe acesta în favoarea echipei din care au plecat primii). De altfel, Sherif 
menţionează că, în procesul de stabilire a normelor, „acest proces dinamic continuă până 
ce normele cele mai potrivite cu situaţia sunt găsite” (în Influența socială — texte alese, 
1996, p. 78). Câteodată, negocierea normelor în interiorul unui grup se face prin apelul la 
normele existente anterior unei schimbări situaţionale. A. Cardon (2002) ilustrează aceasta 
prin cazul clasic al rezistenţei la orice directivă dată de un şef nou prin compararea ei 
deschisă cu ordinele date în aceeaşi arie metodologică de către un manager anterior 
(formulări de tipul: „Fostul şef nu ne cerea să facem asta” sau „Cu celălalt manager 
procedam mai degrabă în acest mod” trimit la o testare a autorităţii noului conducător şi, 
simultan, la încercarea subordonatilor de a nu părăsi normele cu care s-au obişnuit). Un 
exemplu similar se regăseşte destul de des la elevii/studentii obişnuiţi cu cerinţele unui 
anumit profesor şi care întâmpină cu acelaşi tip de formulări exigenţele unui dascăl nou. 
Acelaşi autor remarcă faptul că alteori, în organizaţii, sistemul de reguli-nou instituite 
poate fi testat într-un mod subtil de unul dintre membrii organizaţiei, încălcând-o pe una 
dintre ele după ce a respectat-o un timp oarecare (câteva săptămâni, de obicei). Dacă 
managerul care a instituit regula îl trage pe angajat la răspundere pentru încălcarea acesteia, 
angajatul va pretinde că „a uitat” sau că a făcut „o simplă greşeală”. El va şti că regula este 
încă în vigoare. Dacă, aşa cum se întâmplă adesea, managerul nu este consecvent cu 
propriile decizii şi nu îl interpelează pe angajat, toată lumea va şti că decizia şefului nu mai 
este valabilă şi că poate fi considerată de acum înainte ca şi inexistentă. Uneori, angajaţii 
cu mai mare experienţă îi împing pe unii dintre cei mai puţin experimentați să încalce 
regula pentru a vedea - fără să aibă de suferit din această cauză – dacă regula mai este sau 
nu de actualitate. 2 

Un alt aspect important al procesului de negociere а normei este că acesta е influenţat 
de prestigiul celorlalţi participanţi şi de existenţa sau inexistenţa unor structuri/experiente 
anterioare ale subiectului în domeniul în care se desfăşoară activitatea. 

Luthans (1985, p. 376) ne oferă cinci funcţii interesante care definesc, în opinia autorului, 
normele într-un grup: 


~ normele asigură succesul sau, după caz, supraviețuirea grupului ; 
- reflectă preferinţele membrilor puternici din grup; 

- simplifică şi fac predictibil comportamentul ce se aşteaptă de la membrii grupului ; 
— întăresc rolurile specifice, individuale ale membrilor ; 
- ajută grupul să evite problemele interpersonale cu impact negativ. 


La rândul său, Hackman (Steers, 1988, pp. 330-331) sugerează că normele sunt definite 
de cinci dimensiuni importante : 


1) normele au caracteristicile structurale ale grupului, ceea ce sumarizează şi simplifică 
procesele de іпбиещаге în grup; 

2) normele se aplică doar comportamentului, nu şi gândurilor şi sentimentelor. Pe de altă 
parte, normele se pot fundamenta în gânduri şi sentimente, dar ele ca atare nu le 
guvernează pe acestea. Hackman denumeşte acest din urmă fenomen „acceptarea 
privată” ; 

3) normele sunt, în general, dezvoltate numai pentru comportamente care sunt văzute ca 
importante de către cei mai mulţi membri ai grupului; 

4) normele se dezvoltă, de obicei, într-un mod gradat, dar procesul poate fi accelerat dacă 
membrii doresc aceasta ; 

5) nu toate normele se aplică la toţi membrii. Aplicarea lor este influenţată de vârsta 
membrilor, ierarhia în grup, sex etc. 


Să ne oprim câteva momente asupra acestor principii enunțate de Hackman şi să 
realizăm o analiză focalizată pe microgrupul şcolar/universitar. 

Privitor la prima regulă, conform căreia normele au caracteristicile structurale ale 
grupului, ceea ce sumarizează şi simplifică procesele de influențare în grup, vom lua ca 
exemplu un microgrup ce are în tabela sa de valori cooperarea sau participarea necon- 
flictuală (cele două elemente operează pe aceeaşi coordonată, dar sunt sensibil diferite în 
practică ; astfel, dacă în primul caz sunt căutate şi provocate acţiunile de răspuns com- 
pletativ în sensul îmbinării activităţilor, în cel de-al doilea sunt valorizate atitudinile de 
evitare a conflictului - aspect asupra căruia vom insista -, chiar dacă discrepantele si 
dizarmoniile din grup nu sunt rezolvate). Ne putem închipui ca actionalá o normă formulată 
în modul următor: dacă un coleg, în timpul sarcinii pe care grupul trebuie să o înde- 
plinească, formulează o sugestie contrară ideilor tale, consider-o o idee nouă, şi nu 
neapărat un atac la persoana ta sau la ideile tale. O astfel de posibilă regulă poate 
dezamorsa conflicte aflate de asemenea în potenţialitate ; desigur, aşa cum am arătat mai 
sus, există norme a căror negociere este indirectă, nemanifestă, dar, în negocierea manifestă 
a normelor, moderatorul poate dezvolta împreună cu grupul formulări adecvate şi suple, 
flexibile, care să poată fi individualizate, acceptate şi interiorizate într-un mod specific, dar 
şi propriu grupului, de către indivizi diferiţi. 

Cea de-a doua regulă formulată de către Hackman spune că „normele se aplică doar 
comportamentului, nu şi gândurilor şi sentimentelor”. Ceea ce putem imediat sublinia este 
observaţia conform căreia foarte multe conflicte ce apar în echipele didactice care posedă 
un grad de structurare primar/incipient se fundamentează pe înlocuirea frecventă a câmpului 
de evidenţiere comportamentală cu planul interior, al gândurilor şi sentimentelor persoa- 
nelor. Trebuie făcută această distincţie încă de la constituirea echipei şi, mai ales, trebuie 
subliniat în determinarea şi optimizarea surselor conflictuale că acceptarea normei la care 
a ajuns - prin consens - întregul grup nu va fi niciodată complet interiorizată în relaţie cu 
toate gândurile şi sentimentele persoanelor implicate. Mai mult, se poate lesne observa că 
aceste norme au, în funcţie de ceea ce numim „acceptarea privată” şi de fenomenul de 
filtrare, o reprezentare diferențiată (chiar dacă pe o structură comună) şi o înţelegere 

specifică în funcţie de fiecare individ în parte (nu în ultimul rând, remarcăm că aceeaşi 
normă poate funcţiona diferit în situaţii diferite). Iată de ce diferenţierea între cele două 
planuri (comportamental, pe de o parte, şi al gândurilor şi al sentimentelor, pe de alta) 
devine extrem de utilă în această etapă. 

O altă arie de conflict o reprezintă nivelul de referinţă al normelor. Desigur că acestea 
au fost dezvoltate să reglementeze un comportament anume sau un set de comportamente. 
Există însă tendinţa unor membri ai echipei didactice să extindă extrem de mult aria de 
activitate a normelor dincolo de comportamentele care le-au generat. Această situaţie duce 
ia dezvoitarea unui conflict artificial, comportament nenormat – normă de grup, care poate 
pune sub semnul întrebării însăşi utilitatea sau chiar existenţa normei în cauză. Spre exem- 
plu, dacă s-a decis ca liderul de grup să aibă autoritate extinsă pe timpul realizării sarcinii 
didactice, în momentul în care se încheie activitatea, dacă liderul continuă să-şi exercite 
prerogativele dobândite în timpul acesteia, el va fi, în cele mai multe cazuri, contestat de 
către grup. Pe de altă parte, lipsa de flexibilitate în a transfera segmente ale normei asupra 
altor comportamente poate împiedica soliditatea şi coeziunea grupului. 

Procesul de dezvoltare a unei norme este un proces continuu de interrelationári ; putem 
afirma că există o perioadă de necesitate a normei, una de exersare a acesteia, o a treia de 
funcţionalitate a normei, urmată apoi de un proces, nedeterminat în timp, de diferenţiere 
şi flexibilizare a sa. Putem să fim de acord cu Hackman că dezvoltarea normelor poate fi 

„accelerată dacă membrii grupului o doresc, însă, după părerea noastră, aria de acţiune a 
normei tinde să scadă în acel moment (lucru ce se datorează faptului că acceptarea privată 
se face prin acomodarea mecanismelor proprii la realitatea grupului, acomodare care are o 
durată diferită de la persoană la persoană). Tocmai de aceea o accelerare a dezvoltării 
normei, chiar dacă întruneşte adeziunea membrilor, este posibil să nu întrunească şi 
potentialitátile de dezvoltare şi acceptare privată a lor. Putem spune chiar că există un ritm 
propriu de însuşire şi dezvoltare a normei pentru fiecare membru în parte şi astfel este 
importantă găsirea unor condiţii optime, proprii fiecărui grup. 

În ceea ce priveşte cea de-a cincea regulă a lui Hackman, potrivit căreia nu toate 
normele se aplică la toti membrii, într-adevăr, normele au o acţiune diferențiată în funcţie 
de anumite caracteristici ale acestora. Într-un grup mixt, desigur că norma este aceeaşi 
pentru toţi, dar, dacă este necesar pentru realizarea sarcinii să se mute un obiect mai greu 
dintr-un loc în altul, această sarcină le revine băieților din grup. La o primă vedere, 
diferentierile de care vorbim aici sunt pasibile de conflicte (deoarece introduc o anumită 
inegalitate în grup); la o privire mai atentă, observăm că tocmai aceste diferențieri au 
proprietatea de a structura grupul, de a produce ierarhii şi roluri. Identificám astfel în 
cadrul grupurilor roluri diferite care se combină între ele şi devin factori importanţi în 
producerea efectelor sinergice dorite de conducătorul lectiei/seminarului. 

Dată fiind relaţia deosebit de strânsă (ce se stabileşte în planul echipelor educationale/ 
organizaționale) între conceptele de normă si de regulă, considerăm că abordarea acestor 
două împreună, într-un plan comun, este utilă şi constructivă. Astfel, G.H. Morris şi 
Robert Hooper (apud Hybels, Weaver, 1989, p. 175) au observat că regulile devin foarte 
importante atunci când apar probleme ; ei disting între două tipuri de reguli: de remediere 
şi legislative. Cele de remediere sunt aspecte care există, dar care trebuie reamintite 
oamenilor. Un director care le-a cerut angajaţilor să nu mai întârzie la şedinţele săptămânale 
şi a afişat această regulă în holul instituţiei îi va reaminti unui angajat ce a întârziat că a 
cerut acest lucru şi îl va pedepsi. Cele legislative sunt reguli noi care sunt create pentru a 
evita probleme viitoare. Să luăm acelaşi exemplu cu directorul care i-a anunţat pe angajaţi 
să nu întârzie la şedinţe, dar nu a mai trecut acest lucru la avizierul din hol; atunci când 

un angajat întârzie, acesta poate motiva că a lipsit la şedinţa în care directoru: a făcut 
anunţul şi nu a ştiut. Atunci directorul îl poate primi în şedinţă, dar va anunţa că de acum 
încolo va afişa toate deciziile luate în holul instituţiei pentru a nu mai exista astfel de 
discuţii. 

Într-un studiu efectuat de H.C. Kelman găsim o caracterizare interesantă a proceselor 
de influenţă; considerăm că putem - păstrând anumite grade de convergenţă - să le 
considerăm pasibile şi de apariţia normelor de grup. De altfel, trebuie spus aici că ne 
interesează cu precădere modul în care normele apar, deoarece în practica educaţională nu 
doar funcţionarea sistemului normativ este importantă în echipele alcătuite pentru rezol- 
varea anumitor sarcini didactice, ci şi modul cum putem influenţa procesul de dezvoltare 
a unor echipe sinergice care ar presupune norme interiorizate. 

Kelman numeşte trei procese de influenţă: complezenta, identificarea şi interiorizarea, pe 
care le defineşte după cum urmează (cf. Influența socială — texte alese, 1996, pp. 150-151): 


- complezenja – „individul acceptă influenţa pentru că speră să obţină o reacţie favorabilă 
de la altă persoană sau de la grup”; 

- identificarea are loc atunci „când individul acceptă influenţa pentru că doreşte să 
menţină o relaţie satisfăcătoare, ce consolidează definiţia de sine, cu altă persoană sau 
cu un grup”. Aceasta poate lua forma identificării clasice, în care individul preia rolul 
celuilalt, sau a unei relaţii de rol reciproce ; 

- cel de-al treilea proces, interiorizarea, survine atunci când individul acceptă influenţa 
pentru că substanţa comportamentului indus - ideile şi acţiunile ce-l compun - e 
recompensatoare intrinsec; el adoptă comportamentul indus pentru că acesta este 
congruent cu sistemul său de valori. 


Trebuie să remarcăm faptul că, în cazul lucrului în microgrupuri (sau echipe educa- 
tionale), chiar în situaţia când acestea nu sunt formate de către cadrul didactic, ci formarea 
lor este la libera alegere a elevilor/studenţilor ce compun populaţia şcolară respectivă, de 
cele mai multe ori întâlnim primul proces de influenţă, complezenţa. Desigur, în prezentarea 
pe care am intenţionat să o facem, nu este suficientă şi nici favorabilă constituirii unei 
coeziuni crescute de grup şi, în special, а unui climat de lucru maxim optimizat ; fenomenele 
enunțate aici pot să devină bază de pornire în consolidarea metodelor şi instrumentelor 
didactice care utilizează activitatea pe echipe. 

În această ordine de idei, putem considera drept un temei de răspuns explicaţia oferită 
de către Serge Moscovici şi Bernard Personnaz când vorbesc de fenomenul conversiunii 
percepute ca „un proces subtil de modificare perceptuală şi cognitivă prin care o persoană 
renunţă la răspunsul ei obişnuit pentru a adopta un alt răspuns, fără ca, in mod necesar, să 
fie conştientă de schimbare sau obligată să o facă” (în Influența socială — texte alese, 1996, 
p. 249). Acest comportament de conversiune apare în cazul unei influenţe exercitate - 
paradoxal - de către o minoritate consistentă, şi nu de către majoritate (în cel de-al doilea 
caz, răspunsul este doar conjunctural, în prezenţa majorităţii respective, şi nu se perma- 
nentizează ca în cazul minorităţii). 

Iată de ce trebuie observat că ceea ce atribuie presiunea de conversiune din partea 
persoanelor din minoritate asupra altor persoane este tocmai consistenţa, continuitatea de 
care dau dovadă răspunsurile lor în comparaţie cu cele ale majorităţii, ce nu au cum să fie 
în asemenea măsură consistente. La rândul ei, Anne Maass precizează că „minoritățile tind 
să producă schimbări profunde şi durabile ale atitudinilor si perceptiilor ce, în anumite 
cazuri, pot să rămână inconstiente pentru ţintă. Dimpotrivă, majorití(ile produc, in general, 
conformism general si superficial” (în Influența socială — texte alese, 1996, p. 263). 

Deşi cumulul tuturor acestor tendințe şi factori cu importanţă acţională directă ne 
trimite spre o perspectivă conform căreia interacţiunile în cadrul grupului favorizează strict 
dezvoltarea unei solutionári echilibrate, a unei valori ce întâlneşte media opiniilor mem- 
brilor, în argumentarea fenomenului de influențare si conformare la opinia grupului avem 
de-a face şi cu un fenomen invers, un fenomen mai dificil de explicat: este vorba despre 
polarizarea grupului. În esenţă, polarizarea grupului înseamnă că grupul produce întărirea 
tendinţelor de dezbatere pe care membrii acestuia le aveau iniţial. Myers citează expe- 
rimentul lui James Stoner, care a propus unor grupuri de studenţi un exerciţiu dilematic : 
trebuiau să sfătuiască un scriitor ce decizie să adopte într-un anumit caz, palierul deciziilor 
întinzându-se de la un risc minim acceptat la o valoare de risc maxim (Myers, 1990, 
pp. 286-292). S-a observat că, după discuţie, nu numai că opiniile nu au fost influențate de 
către grup în direcţia identificării mediei, ci, mai mult, membrii grupului au fost mai 
îndemnați în adoptarea unor poziţii extreme în comparaţie cu situaţia iniţială. În com- 
pletarea acestei idei, vom aduce în atenţie şi un alt fenomen, amintit de literatura de 
specialitate – „fenomenul accentuării” ; astfel, membrii cu potentialitáti diferite care intră 
în componenţa unui grup tind mai degrabă să-şi accentueze diferenţele decât să le omo- 
genizeze. În plan didactic, acest fenomen este important deoarece incidenţa lui poate fi una 
deosebit de semnificativă; mai precis, ne punem întrebarea: dacă faptele se petrec 
întocmai, utilizarea metodelor care folosesc grupele/echipele de elevi/studenti mai este un 

“factor de favorizare a instruirii lor sau nu? Pentru a putea răspunde la o asemenea 
întrebare, să vedem cauzele care conduc la polarizarea grupului: 


- în primul rând, este vorba despre influenţa informaţională ; exercitarea unei anumite 
puteri de expert (despre care am vorbit deja) poate conduce la o astfel de tendinţă; 

- influența normativă este un al doilea factor important, conjugându-se cu un fenomen de 
escaladare a poziţiilor adoptate de către membrii grupului (desfăşurarea efectivă a 
acestui fenomen de escaladare urmează tipicul escaladării conflictului ; mai precis, 
dacă cineva îşi exprimă un punct de vedere foarte îndepărtat de o medie a discuţiei, 
există tendinţa echiiibrării acestuia printr-un punct de vedere opus, mai depărtat, de 
asemenea, de media respectivă). 


Utilitatea luării în considerare a unor asemenea fenomene este multiplă, interpretarea 
acestora putând să explice anumite neconcordante în activitatea pe care o desfăşurăm la 
clasă în ipostaza folosirii unor metode ce presupun interacţiunea. Iată de ce utilizăm cu 
valoare de concluzie un răspuns eficient la întrebarea pe care am formulat-o mai sus: 
conform acestuia, devine necesară stabilirea, dezvoltarea şi optimizarea anumitor roluri în 
interiorul echipelor educaţionale ; această perspectivă ne oferă totodată un câmp larg de 


sprijinul învăţării. 


10.4. Cooperare şi competiţie în grup 


Atunci când trebuie să realizeze o activitate, membrii unui grup se pot încadra în una dintre 
următoarele două tendinţe: o atmosferă de cooperare (când părţile implicate îşi văd 
scopurile congruente ori acestea coincid) şi o atmosferă de competiție (când părţile implicate 
îşi văd în mod reciproc scopurile ca fiind contradictorii). În cazul cooperării, membrii 
grupului lucrează împreună pentru a-şi atinge obiectivele şi scopul fiecărui membru este 
compatibil ori complementar cu scopurile celorlalţi membri. În cazul competiţiei, membrii 

nu-şi împart resursele, în eforturile lor nu există coordonare şi - in mod conştient sau nu - 
încearcă să se stânjenească reciproc pentru a-şi atinge obiectivele propuse. Aşa cum 
subliniază Morton Deutsch, membrii grupului care au o orientare competitivă cred că pot 
să-şi atingă scopurile doar dacă alti membri eşuează în acest efort. 

Thomas C. Schelling (în Hinton, Reitz, 1971) a efectuat un interesant studiu asupra 
negocierii, deosebind coordonarea implicită (când există interese comune) de negocierea 
implicită (când interesele diferă). La coordonarea implicită (proprie cooperării), el a 
propus câteva exerciţii dintre care iuăm ca exemplu următorul: alegeţi un partener şi 
numiţi cuvântul „cap” sau cuvântul „coadă” la un semn al mâinii – dacă şi dumneavoastră, 
şi partenerul dumneavoastră veţi numi acelaşi cuvânt în acelati timp, câştigaţi amândoi 
jocul. Ideea coordonării implicite porneşte de la premisa că oamenii pot să îşi armonizeze 
intenţiile şi expectatiile cu ale altora dacă fiecare dintre parteneri cunoaşte faptul că celălalt 
încearcă acelaşi lucru ca şi el. Partenerii vor identifica la un moment dat o „cheie” a 
modului în care se vor putea armoniza. 

Negocierea implicită, pe de altă parte, porneşte de la ideea că există un conflict de 
interese (ea este similară competiţiei). Să pornim de la exerciţiul anterior: cei doi parteneri, 
Ionescu şi Popescu, trebuie să spună la un semn făcut cu mâna de dumneavoastră unul 
dintre cele două cuvinte: „cap” sau „coadă”. Dacă ambii parteneri spun „cap”, Ionescu 
primeşte trei puncte, Popescu primeşte două puncte. Dacă ambii vor spune „coadă”, 
Ionescu primeşte două puncte şi Popescu primeşte trei puncte. Dacă unul spune „cap” şi 
altul „coadă”, nici unul dintre ei nu primeşte puncte. Cum vor alege partenerii noştri să 
joace acest joc? Fiecare dintre cei doi este prizonier sau beneficiar al aşteptării reciproce 
în ceea ce priveşte decizia celuilalt. 

Atât acţiunea de cooperare, cât si cea competițională aparţin grupului ca entitate, 
îndeplinind o funcţie instrumental-sistemică esenţială în structurarea grupei didactice, în 
evoluţia acesteia spre echipă educaţională. Nu putem vorbi despre cooperare sau competiţie 
în forme absolute decât în raţiuni de ordin didactic ; în fapt, atât membrul unui grup, cât 
şi grupul în ansamblu se situează pe un continuum între acestea două, continuum ce ne 
oferă o viziune extrem de nuanţată şi de flexibilă asupra fenomenului ca atare. De altfel, 
unii cercetători au descoperit valori ale eficienţei grupului punând colaborarea şi competiţia 
împreună. Alfie Kohn, spre exemplu, spune că, „atunci când un grup încearcă să găsească 
soluţii la o problemă, reuşeşte să facă mai bine acest lucru când cei mai buni membri ai săi 
lucrează singuri” (apud Hybels, Weaver, 1989, p. 218). Nu trebuie să uităm că se cuvine 
să privim fenomenul cooperării şi pe cel al competiţiei în adevărata lor dimensiune : astfel, 
pentru M. Scharge (apud Fullan, 1998), unul dintre cele mai persistente mituri despre 
cooperare constă în faptul că aceasta din urmă necesită consens. În fapt, lucrurile nu stau 
chiar aşa. Colaboratorii se contrazic în mod constant. Cele mai multe dintre argumentele 
folosite sunt depersonalizate şi focalizate pe aria reală a dezacordului. Pe de altă parte, 
putem să identificăm în practică o tendinţă de individualizare a activităţii, în cazul în care 
cooperarea nu este satisfăcătorare, fără să putem numi această tendinţă în interiorul ariei 
competitionale. Margarita Azmitia (apud Faulkner, Littletod, Woodhead, 1998) observă cá 
in special adolescentii devin deseori absorbiti de sarciná si incep sá lucreze individual 
producând vorbire autodirectionatá (internă). Iată deci că trebuie să operám cu atenţie în 
interiorul conceptelor de cooperare şi competiţie, dar mai ales în spaţiul de nuanţe dintre 
acestea două. 

Un exemplu credem că este relevant în această primă discuţie asupra fenomenelor 
studiate ; M. Deutsch şi R.M. Krauss au propus în 1960 un astfel de exerciţiu denumit 
jocul „camioanelor” (Deutsch, Krauss, în Hinton, Reitz, 1971). În esenţă, jocul este 

simplu, fiind vorba despre două camioane care pornesc în direcţii opuse, fiecare trebuind 
să ajungă cât se poate de repede la destinaţie ; autorii specifică de la început: cele două 
camioane nu sunt într-o competiţie. Aici intervine însă problema: calea cea mai scurtă 
conduce la un punct unde doar un camion poate trece, în timp ce celălalt trebuie să aştepte. 
Trebuie spus că mai există două porţi care, acţionate de către fiecare concurent, pot 
deschide un drum alternativ ce ocoleşte punctul în cauză, dar calea aceasta este mult mai 
lungă, pierzându-se timp şi deci puncte. Singura situaţie în care amândouă camioanele 
ajung în timpul cel mai scurt posibil la destinaţie este atunci când unul dintre concurenți 
decide să-i lase pe celălalt să treacă primul peste punctul de întâlnire, pierzând astfel el 
câteva secunde. Este varianta colaborării dintre cei doi jucători, oricare dintre celelalte 
fiind mult mai páguboase pentru ambii; problema este că această colaborare eficientă se 
petrece într-o dimensiune competițională, unul dintre cei doi concurenţi trebuind să decidă 
să-l lase pe celălalt să treacă, ştiind că astfel va pierde sigur locul întâi; în schimb, 
amândoi vor face cele mai bune scoruri posibile. 

Am adus în atenţie acest joc deoarece considerăm că prezintă plastic întrepătrunderea 
dintre colaborare şi competiţie în cadrul activităţilor umane (vezi şi „Dilema prizonierilor” 
la capitolul despre construcţia echipei). 


Destinatie 
Start pentru pentru 
concurentul A concurentul A 


Poarta controlatá 


Poarta controlată de concurentul B 


de concurentul A 


Start pentru 
concurentul B 


Destinaţie pentru 
concurentul B 





Figura 29. Jocul „camioanelor ” — adaptare după Deutsch şi Krauss 


Câteva concluzii desprinse din studiul celor doi autori sunt importante pentru viziunea 
asupra comunicării: (1) coexistenta cooperativă .oferă mai multă siguranţă partenerilor 
decât cea competitivă ; (2) simpla existenţă a canalelor de comunicare nu este o garanţie că 
aceasta se şi petrece într-adevăr ; în acelaşi timp, cu cât orientarea spre o acţiune compe- 
titivă creşte, cu atât aceste canale tind să fie mai puţin utilizate, chiar dacă ele există; 
(3) când există importante bariere de comunicare, constrângerea părţilor în a comunica 
poate fi mai eficientă decât lăsarea deciziei de a comunica sau nu la alegerea lor. În fapt, 
ponderea spre una sau alta dintre cele două variabile studiate aici este dată de anumiţi 
factori ; printre cei ce au influenţă directă asupra comportamentului competitiv putem 
întâlni un mare număr de „recompense” : 

- recompensele materiale produse de către rolui de învingător ; 
- recompensele de status în grupul respectiv ; 

- imaginea de sine ; 

- comunicarea etc. 


Astfel, ne putem pune întrebarea: ce factori pot stimula cooperarea, factori care să 
contrabalanseze ponderea deosebit de semnificativă atât de ordin cantitativ, cát şi calitativ 
a celor enumeraţi mai sus? Paradoxal, chiar unii dintre cei pe care i-am numit aici (ceea 
ce aduce un aport de substanţă la viziunea integratoare compeiiţie versus cooperare în 
cadrul grupului) pot constitui, din unghiuri de vedere diferite, este adevărat, suporturi 
importante ; astfel, teama de succes, precum şi anxietatea în faţa eşecului pot produce o 
stabilitate a recompenselor materiale, ce va conduce la o atitudine de colaborare. 

Trebuie spus că, în ceea ce priveşte sintagma „teamă de succes”, sintagmă aparent 
paradoxală, incidentele didactice sunt multiple; teama de succes poate apărea deoarece 
membrii unui grup sunt conştienţi cá, în cazul unor succese, va creşte intoleranta celorlalţi 
şi a propriilor persoane la un eşec ulterior. În ceea ce priveşte impactul educaţional, să ne 
gândim doar la exemplul unui elev/student care are o astfel de anxietate, plasat fiind 
într-un grup orientat puternic spre obţinerea unui maxim de succes în realizarea sarcinii ; 
apariţia conflictului, atât intern, în membrul respectiv, cât şi extern, în interacţiunile din 
interiorul echipei, este posibilă şi deci previzibilă. De aceea, cadrul didactic trebuie să 
favorizeze înlăuntrul echipelor un climat de echilibru şi toleranţă ponderată a eşecului prin 
tehnici de comunicare a sentimentelor şi emoţiilor în raport cu creşterea presiunii activi- 
tátilor asupra persoanelor componente ale echipelor. Aceasta pentru că, citându-l pe Denis 
McQuail, putem spune că într-o interacţiune competitivă putem găsi următoarele funcţii : 


„= câştigarea complezentei prin recompense ori pedepse simbolice ; 

- exercitarea influenţei prin cunoştinţele de expert ; 

- stabilirea unui status ridicat din contactele initiale ; 

- atragerea atenţiei ; 

- stabilirea ordinei de zi în ceea ce priveşte factorul interpersonal ; 

- monopolizarea timpului oferit pentru interacţiune” (Berger, Chaffee, 1987, pp. 338-339). 


Pe de altă parte, cercetările în domeniu au observat că, în şcoala tradiţională, cultivarea 
competiţiei este preponderentă în acţiunile dominant colaborative, iar modul în care prima 
dintre acestea apare poate să fie unul direct, dar ne confruntăm mai ales cu modalităţi 
indirecte. Aronson (Myers, 1990, p. 501) evocă un caz ca acesta din urmă, situaţia des 
întâlnită când, la o întrebare a profesorului, elevii/studentii se grăbesc să răspundă ridicând 
mâna (cei care ştiu răspunsul). Profesorul îl numeşte doar pe unul dintre aceştia si îi oferă 
doar lui o notă bună, deşi era evident că şi alţi cursanţi posedau un răspuns corect; mai 
mult, atunci când elevul/studentul numit răspunde, ceilalţi îşi doresc ca acesta să greşească 
pentru a avea ei ocazia să fie întrebaţi, să ofere răspunsul corect şi să primească recompensa 
(notă, laudă etc.). O astfel de viziune asupra procesului de învăţământ oferă într-adevăr cadrul 
propice pentru formarea unei atitudini concurenţiale ; iată de ce considerăm că folosirea 
unei activităţi de echipă care să permită, pe de o parte, implicarea tuturor elevilor/ 
studenţilor şi, pe de alta, oferirea unui feedback pozitiv celor ce-şi îndeplinesc activităţile 
propuse reprezintă o perspectivă optimizatoare asupra procesului de formare-instruire. 

Cu această ocazie, Myers mai formulează o întrebare pe care o considerăm importantă 
şi în demersul nostru: putem să ne asumăm viziunea comună asupra fenomenelor de 
cooperare şi competiţie conform căreia contactul competitiv dezbină întotdeauna grupul, 

iar cel colaboraüv îl apropie, îl uneşte? Răspunsul este unul nuantat pe diferite paliere, 
respectând ideea centrală care ne-a traversat acest întreg demers, şi anume aceea de 
continuitate în polaritate a fenomenelor de studiat. 

Printre factorii care pot avea şi o incidenţă competițională şi care conduc totuşi la 
unificarea, la coeziunea grupului, putem regăsi : 


- О ameninţare externă; 
- scopuri supraordonate ; 
- învăţarea cooperativă etc. 


Studiile aparţinând lui Deutsch (apud Newcomb, Turner, Converse, 1965, pp. 353-354) 
şi lui Slavin (apud Schmuck, Schmuck, 1992, p. 235) ne oferă elemente practice privitoare 
la un asemenea echilibru care trebuie identificat şi dezvoltat între competiţie şi cooperare 
în sprijinul învăţării. În ceea ce-l priveşte pe Slavin, acesta a iniţiat o sumă de strategii care 
folosesc normele cooperării şi competiţiei pentru a facilita învăţarea şcolară. Într-una 
dintre ele, intitulată „Concursul jocurilor de echipă”, fiecare cursant face parte dintr-un 
astfel de microgrup de învăţare, echipă ce lucrează împreună încercând să dezvolte 
potenţialitatea fiecărui membru al său, deoarece întregul grup nu va fi în poziţia de a 
câştiga acest joc în ipostaza în care există măcar un membru component al echipei 
nepregătit; competiţia apare aici între grupele de lucru, acest factor influențând foarte 
inult cooperarea în interiorul echipelor pentru a putea fi câştigat jocul. 

De altfel, putem adăuga, са o concluzie :а acestor rânduri, o situaţie observată în 
activitatea noastră cu studenţii ; astfel, atunci când am folosit pentru o anumită activitate - 
de exemplu, studenţii trebuiau să joace rolurile dintr-un consiliu profesoral cu scopul de a 
dezvolta un proiect care să urmărească îmbunătăţirea comunicării în şcoală - trei tipuri de 
grupuri, unul strict competiţional, unul strict cooperativ şi unul mixt, am observat nu 
numai că rezultatele ultimului grup erau sensibil mai bune decât în cazul primelor două, ci 
şi că activitatea grupurilor competiţional şi cooperativ era neautentică, studenţii inte- 
grându-se greu în situaţii atât de stricte. 

Revenind la studiul propus de către M. Deutsch, ideea de la care a pornit autorul este, în 
esenţă, una simplă : zece grupuri de studenţi de la Institutul de Tehnologie din Massachusetts 
(compuse din patru-cinci persoane, dintr-o clasă numeroasă) s-au întâlnit săptămânal ; 
experimentatorul a stabilit, fără ca studenţii să ştie, că cinci grupuri vor fi competitive şi 
cinci cooperative şi că fiecare grup cooperativ va fi comparat din punctul de vedere al 
scorului cu un grup competitiv, membrii grupului având abilităţi asemănătoare în ceea ce 
priveşte realizarea sarcinii. Au fost date următoarele coordonate : 


- grupurile care au trebuit să dezvolte latura cooperativă a activităţii au primit în fiecare 
săptămână un puzzle pe care trebuiau să îl rezolve în cadrul grupului. Eficienţa în rezolvarea 
acestei probleme presupunea evaluarea scorului obţinut de către grupul lor în com- 
paratie cu scorul altor patru grupuri care aveau spre rezolvare aceeaşi problemă. Grupul 
care obținea media cea mai bună a rezultatelor după cinci săptămâni era scutit de о 
lucrare semestrială şi fiecare membru al grupului primea nota maximă ; soluţia trebuia 
să fie oferită ca grup, dar nota era, de asemenea, influenţată de discuţiile despre problemele 
de relationare umană, unde contribuţia personală avea să deţină o pondere în nota finală ; 

- grupurile care au trebuit să rezolve latura competitivă au primit şi ele în fiecare 
săptămână un puzzle care trebuia rezolvat în grup. În acest caz însă, persoana care 
contribuia cel mai mult la soluţionarea acesteia primea rangul 1, cea care urma rangul 
2 şi aşa mai departe; cu aceste ranguri la capătul celor cinci săptămâni se făcea o 


252 COMUNICAREA EFICIENTĂ 


medie, iar notarea se făcea, de asemenea, individual, în funcţie de medie - cel ce avea 
media cea mai bună lua nota maximă si era scutit de lucrarea semestrială. In mod 
similar, ei trebuiau să propună şi o soluţie ca grup privind relaţionările interumane. 


În toate sesiunile, primele prezentate erau puzzle-urile, apoi relationárile interumane ; 
experimentatorul cerea cooperarea studenţilor de a nu discuta topicul în afara grupului. 
După cinci săptămâni, toţi participanţii au răspuns la un chestionar care urmărea criterii 
ca: interesul, „sentimentul de grup”, cantitatea de cooperare în grup, productivitatea 
grupului, productivitatea individuală şi alte probieme iegate de acestea ; au existat patru 
observatori. 

Concluziile didactice pe care le putem atribui acestui experiment ne oferă posibilitatea 
dezvoltării unor maniere de lucru aparent contradictorii, complementare în fapt. Astfel, în 
cazul tuturor metodelor de interacţiune educaţională, cadrul didactic trebuie să integreze 
într-un sistem coerent şi adaptat ambele fenomene: atât cooperarea în grup, cât şi 
competiţia. Spre exemplu, o întrebare simplă ne poate oferi răspunsul privind necesitatea 
acestei maniere de lucru: astfel, în cadrul reuniunii Phillips 66, este util să ne gândim ce 
pondere din activitate o gândim cooperativă şi ce pondere competițională ; mai mult, în 
funcţie de anumite persoane din grup, această pondere gândită în faza de proiectare a 
acţiunii educaţionale poate să fie schimbată major. Existenţa mai multor lideri în grup 
poate împinge, spre exemplu, activitatea într-o direcţie preponderent competițională. 

Iată de ce, în mod special atunci când avem de-a face cu competiţii între echipele de 
elevi/studen(i, situaţie frecvent întâlnită în utilizarea metodelor de interacţiune educaţională, 
considerăm că trebuie să gândim o analiză sistemică a fenomenului în care să oferim un 
răspuns corect din punct de vedere educational unor interogatii (Hellriegel, Slocum, 
Woodman, 1992, p. 357): 


- „Се se întâmplă cu fiecare grup competitor ? " 
- „Се se întâmplă între grupurile competitoare ? " 
- „Се se întâmplă cu cel care câştigă?” 

- „Се se întâmplă cu cel care pierde?" etc. 


Rezumat 





1. Fenomenul de coeziune presupune spiritul de „închidere” în grup; astfel, pentru 
Festinger, coeziunea reprezintă rezultanta tuturor forţelor care acţionează ca membrii 
să rămână în grup. Mai coezive sunt: grupurile cu atitudini similare ; grupurile de 
succes; grupurile cu obiective precise etc. Într-un grup, unii membri pot să se afle în 
opoziţie cu opinia celorlalţi membri ai grupului: ei efectuează o deviere de la cursul 
discuţiei pe intervalul a patru paşi: faza de încurajare a devierii, faza neutră, faza de 
respingere relativă şi faza de respingere profundă. 

Grupul exercită o presiune de conformare asupra membrilor săi: aceasta poate fi 


definită drept o schimbare a comportamentului sau a credințelor ca rezultat al unei 
presiuni de grup reale sau imaginare. Principalele elemente care sporesc presiunea spre 
conformare a grupului sunt: mărimea acestuia, coeziunea, statusul membrilor, con- 
trolul, dificultatea şi ambiguitatea sarcinii, anxietatea şi alocarea resurselor. 

Normele desemnează standarde ale comportamentului membrilor unui grup despre 
care se aşteaptă să fie urmate şi care sunt întreţinute de sancţiuni pozitive şi negative. 
Se observă mai multe funcţii ale normelor : asigură succesul sau, după caz, supraviețuirea 

grupului, reflectă preferinţele membrilor puternici din grup, simplifică şi fac predictibil 
comportamentul aşteptat de la membrii grupului, întăresc rolurile specifice, individuale 
ale membrilor, ajută grupul să evite problemele interpersonale cu impact negativ etc. 
Atunci când trebuie să realizeze o activitate, membrii unui grup se pot încadra în una 
dintre următoarele două tendinţe : o atmosferă de cooperare (când părţile implicate îşi 
vád scopurile congruente ori acestea coincid) si o atmosferă de competiţie (când părţile 
implicate îşi văd reciproc scopurile ca fiind contradictorii). Totuşi, trebuie să privim 
cele două aspecte sub perspectiva unei duble demitizări : pe de o parte, acţiunea de 
cooperare nu înseamnă că persoanele în cauză nu au şi dezacorduri, pe de altă parte, 
în orice acţiune vom regăsi ceva şi din reversul său. 





Exerciţii şi teme de reflecţie 


1. 


Putem observa cum acţionează conformismul cerându-le cursanților să acţioneze într-o zi 
faţă de un coleg de-al lor (care nu ştie acest lucru) într-o manieră categorică, de genul: 
„Noi toţi propunem...”, în momentul când el are o opţiune pentru părerea contrară. Se 
poate astfel constata gradul el acţionează conformist asumându-și părerile grupului. În 
acelaşi mod, formatorul îi va cere (în secret) unui cursant ca orice s-ar spune în grupul lui 
de discuţie, pe intervalul unei zile întregi, el să combată, să nu fie de acord. Se vor putea 
observa modalităţile prin care grupul îl va respinge pe „deviant”. 

Cursanţii se vor aşeza într-un cerc şi vor număra cu voce tare, unul după altul în ordine 
crescătoare. După ce fiecare dintre cei prezenţi s-a integrat şi şi-a găsit un loc în ritmul 
întregului grup, la o comandă a formatorului aceştia vor trebui să se numere în gând, 
încercând să păstreze ritmul format. Formatorul lasă să treacă un timp - nu foarte lung -, 
după care le va cere cursanților să-i spună la ce număr au ajuns: s-a format o normă de 
grup în sensul în care numărătoarea este apropiată la cei prezenţi ? 

Cursanţii împărţiţi pe microgrupuri vor avea în faţă o foaie de hârtie pe care vor nota 
10 norme care le-ar plăcea să fie adoptate de întregul lor grup. În momentul când fiecare 
a scris aceste norme, ei vor începe să le negocieaze in microgrup ; formatorul le va spune 
că primul grup care va termina de negociat normele (toti membrii să ajungă să fie de acord 
cu o singură listă de 10 astfel de norme) va fi câştigător. În acelaşi timp, se cere să fie 
avertizaţi participanţii că vor trebui să funcţioneze ca grup după aceste norme pe parcursul 
a trei luni de zile. 

Pentru a analiza impactul comportamentului competitiv, vă propunem spre reflecţie conse- 
cintele unui joc intitulat „jocul licitaţiei dolarului”. Acest joc, propus de către Shubik 
(apud Rubin, Pruitt, Kim, 1994), are următoarea desfăşurare: mai mulţi oameni sunt 
invitaţi să participe la licitaţia pentru o hârtie de un dolar, pornind de la o sumă mică şi 
ajungând la una ridicată. Cel care licitează cel mai mult va primi hârtia de un dolar şi 
plăteşte suma pe care a licitat-o, astfel încât, dacă cel care a câştigat a licitat 15 centi, va 
fi răsplătit cu 85 de centi. Cheia acestui joc este că acela care se află sub nivelul 
câştigătorului trebuie să-i plătească casei suma pe care a licitat-o, dar nu primeşte hârtia de 
un dolar în schimb. Astfel, în cazul în care câştigătorul licitaţiei plăteşte 35 de centi pentru 
hârtie, el va primi un total de 65 de centi, iar cel aflat sub el si care a licitat 25 de centi va 
trebui sá ii pláteascá casei. 

Ín general, oamenii incep acest joc printr-o sumá micá de bani si, dacá o hártie de un dolar 
poate fi câştigată cu 10, 20 sau 30 de centi, de ce să nu încerci? Probabil că alţii nu vor 
juca. Din păcate însă, si ceilalţi oameni gândesc la fel, astfel încât vor licita foarte mulţi. 
Dacă suma licitată se apropie de un dolar, se întâmplă două lucruri importante : numărul 
jucătorilor începe să scadă până ce rămân primii doi concurenţi şi motivaţia celor doi care 

rămân în joc trece de la ideea iniţială de a câştiga la ideea de a minimiza pierderea. Dacă 
se depăşeşte un dolar, ideea nu mai este cât câştigă Ionescu, ci cât de puţin pierde. De cele 
mai multe ori, licitaţia urcă mai sus de un dolar. De ce nu părăseşte Ionescu jocul în acest 
moment? În primul rând, pentru că este conştient de timpul şi banii investiţi şi pentru că 
nu are sens să renunţe la această investiţie. În plus, Ionescu speră că Popescu se va opri la 
un moment dat. „Dacă mai stărui puţin”, se gândeşte Ionescu, „pot să înving”. Problema 
este că amândoi gândesc astfel, aşa că nici unul nu poate părăsi acţiunea competitoare. 
Apar şi alte transformări : celălalt este văzut ca fiind cauza necâştigării jocului (prin faptul 
că „Nu se opreşte odată ! ") şi dorinţa de a maximiza câştigul, transformată până nu demult 
în dorinţa de a minimiza pierderile, este înlocuită acum de dorinţa de a-l face pe celălalt să 
piardă cel puţin cât pierde şi prima parte (dacă se poate, chiar mai mult). Cazuistica arăta 
că rezultatele acestui tip de licitaţii au fost surprinzătoare, pentru o hârtie de 1 dolar 
plătindu-se 5-6 dolari. 

Gândiţi-vă la dezavantajele aduse unei acţiuni de o competiţie bazată pe escaladarea con- 
flictului şi încercaţi să o evitati data viitoare când o întâlniți într-o situaţie asemănătoare 
celei descrise mai sus. 


Scenariu: Testeazá regula 


Profesorul Marinescu era din ce in ce mai nemultumit cá, datoritá atitudinii sale permisive, multi 

elevi întârziau şi intrau după el la oră. De aceea, într-o zi le-a comunicat elevilor săi: „De azi, 

înainte cine mai intră după mine la oră va avea de a face cu mine”. Cum ameninţarea nedefinită 

plutea în aer, elevii s-au temut la început să încalce regula. Dar după două săptămâni, eievul X 

(care îndeplineşte un rol de INSTIGATOR, cel care încearcă să obţină avantaje prin intermediul 

„expunerii” unei alte persoane şi care este potenţator al conflictelor dintre alte persoane) i-a spus 

elevului Y (care are aici rol de PARATRĂZNET - cel care preia energia negativă - prin aceea că 

este convins să încalce regula instituită) : „Şi ce poate să-ţi facă dacă vei întârzia. Nu vezi cá nici 
nu a spus ce se întâmplă cu cel care va întârzia? Zice şi el aşa!”. 

A doua zi Y întârzie. 

Din acest moment avem două situaţii de rezolvare: 

a) Situaţia 1: Profesorul menţine regula în vigoare. El va spune: „Y, ai întârziat, iti asumi 
pedeapsa pentru acest comportament - pe tine o să te examinez în fiecare oră până la sfârşitul 
semestrului”. X - instigatorul care era, în fapt, cel care provocase această pedeapsă, nu îşi 
asumă deloc vinovăția ; mai mult decât atât, el poate întreţine situaţia conflictuală cu observaţii 
de tipul; „Ce ţi-a făcut profesorul! Dacă eram în locul tău nu ştiu ce-i făceam...”. 

b) Situaţia 2 : Profesorul nu pedepseşte încălcarea celor stabilite, considerând că „oricum nu este 
decât un caz izolat”. El se înşală, în această situaţie vom observa apariţia comportamentului 
contagios ; astfel, chiar dacă nu au neapărată nevoie să întârzie, din ziua următoare şi alţi elevi 
o să facă acest lucru pentru simplul motiv că „regula a căzut”, 


Sugestii 


1. Alegeţi una dintre cele două situaţii pentru a o considera o rezolvare propice a problemei. De 
ce ati făcut această alegere (pe baza căror criterii)? Cu ce ati completa respectiva situaţie 
pentru ca rezolvarea la care se va ajunge să fie mai eficientă din punct de vedere didactic ? 

2. Găsiţi o altă cale de rezolvare a problemei (situaţia 3) şi argumentati de ce este ea mai 
potrivită, în demersul rezolutiv, decât celelalte două. 

Scenariu : Cooperare şi competiţie 


Radu Diaconescu este un tânăr director care tocmai a fost numit la o şcoală în care cadrele 
didactice sunt, în marea lor majoritate, mai în vârstă. El însuşi a fost în ultimii cinci ani profesor 
la această şcoală şi cunoaşte bine climatul şcolar şi cultura organizaţională ce domneşte aici : 
şcoala este una de renume, a dat generaţii după generaţii de olimpici. De aceea, între cadrele 
didactice titulare este permanent un climat concurential, conflictual pe alocuri atunci când unii 
dintre profesori îşi doresc anumite clasc sau considerá cá un ait coieg a primit o clasă mai bună. 
Iată de ce, deşi cei mai multi dintre ei sunt excelenți profesionişti, reuşesc foarte rar să lucreze bine 
împreună, majoritatea proiectelor ce ar trebui lucrate în colectiv conducând la conflicte, orgolii 
care intră în concurenţă, frictiuni ale grupului. 

Proaspătul director Diaconescu îşi doreşte să schimbe ceva din acest climat. El vrea să păstreze 
latura concurentialá care duce, la drept vorbind, la aceste rezultate excelente în pregătirea elevilor, 
dar consideră că rezultatele ar fi şi mai bune dacă ar găsi o cale de a-i face cumva să şi colaboreze, 
să lucreze împreună la anumite proiecte, să-şi accepte reciproc calităţile şi defectele. 





Întrebări 


1. Construiti un scenariu prin care directorul ar putea să introducă un climat de colaborare in 
şcoală, neprejudiciind totuşi calitatea actului de predare-invátare produsă de actuala atitudine. 

2. Ce rezistenţe credeţi că ar întâmpina, din partea oamenilor, implementarea sistemului pe care 
l-aţi imaginat? Ce piedici ar trebui depăşite ? Cum am putea transforma aceste constrângeri în 
oportunităţi ? 

3. Íncercati să gândiţi şi traseul invers (să admitem că avem un colectiv foarte colaborativ, în care 
oamenii se ajută şi se preţuiesc unii pe alţii, dar care nu au prea multe rezultate individuale - 
în acest caz dezvoltarea unui climat competiţional, în paralel cu starea colaborativă existentă 
ar aduce un plus de eficiență? Cum am putea dezvolta un astfel de climat? 

4. Realizati, la finalul acestui scenariu, o listă care să cuprindă toate avantajele pe care coexistenta 
competiţiei cu colaborarea le presupune. 








Conducerea (leadership-ul) 
şi rolurile în cadrul grupului 





11.1. Leadership şi comunicare 


Întotdeauna într-un grup apare, mai devreme sau mai târziu, un lider. Întregul grup 
înţelege să se lase îndrumat de acest unic individ. Ce poate fi deosebit la această persoană 
şi cum putem deveni noi înşine lideri? O anecdotă spune că cineva din subordinea unui 
director important a făcut într-o zi o greşeală ce a costat compania nouă milioane de dolari. 
Omul era sigur că va fi concediat şi asta nu ar fi fost încă lucrul cel mai rău care i se putea 
întâmpla, astfel încât atunci când a fost chemat în biroul directorului era într-o stare de 
surescitare extraordinară. Directorul l-a rugat să ia loc şi l-a chestionat ce planuri de viitor 
are. „Cum”, a spus omul, „nu má concediati ? ". „Cum să fac asta”, a răspuns directorul, 
„tocmai am investit nouă milioane de dolari în educaţia ta”. Exemplul ne arată rolul unui 
lider în viaţa oamenilor săi. Dar ce este un lider? 

Definirea termenului conducere este dificilă, chiar dacă pare, la o primă vedere, clară. 
Aşa cum remarca Stogdill în 1974 (apud Northouse, 2001, p. 2), se pot identifica aproape 
tot atât de multe definiţii câţi sunt cei care au încercat să elaboreze o astfel de definiţie. 
Spre exemplu, pentru T.K. Gamble şi M. Gamble, „leadership-ul este abilitatea de a-i 
influenţa pe alţii” (Gamble, Gamble, 1993, p. 264). Hackman şi Johnson relevă importanţa 
comunicării în acest proces: „Conducerea este comunicarea umană care modifică atitu- 
dinile şi comportamentul altor persoane în direcţia îndeplinirii scopurilor şi necesităţilor 
grupului” (apud Brilhart, Galanes, 1995, p. 158). Folosirea termenului modificare in 
această definiţie trimite tot spre o activitate de influenţă, o influenţă care are la bază 
comunicarea eficientă (modificarea nu se face prin coercitie, spre exemplu). Numărul mare 
de definiţii a generat o largă arie de teorii ale conducerii; mai mult, toate aceste abordări 
suportă (aşa cum observă B. Bass) încadrarea în câteva categorii specifice ; focalizarea pe 
procesele de grup, perspectiva personalităţii, relaţii de putere, instrument pentru atingerea 
anumitor scopuri etc. Leadership-ul poate fi deopotrivă o forţă pozitivă sau negativă (în 
cazul pozitiv, leadership-ul facilitează realizarea sarcinilor pe care grupul le are de 
îndeplinit, în cazul negativ, realizarea sarcinilor este inhibată. Pentru Homans (apud 
McQuail, 1999), cu cât poziţia socială a unui individ e mai înaltă, cu atát mai numeroase 
vor fi persoanele care iniţiază interacțiuni cu el, direct sau prin intermediari; oamenii ce 
nu sunt apreciaţi trebuie să-i caute ei pe alţii şi sunt rar căutaţi de ceilalţi, În acelaşi timp, 
se observă că persoanele care au un statut social superior au mai frecvent iniţiativa 
interacțiunii. În urma acestor delimitări, putem trage concluzia că vom identifica liderul 
unui grup prin faptul că, pe de o parte, există o tendinţă mai mare la o astfel de persoană 
de a iniţia comunicarea cu cineva de rang inferior şi, pe de altă parte, concomitent, 

identificăm aria cantitativă a apelării liderului de către alte persoane ca fiind superioară 
celei a apelării indivizilor de rang inferior. 

O dezvoltare instrumentală a termenului ne este oferită de către David Bowers şi Stanley 
Seashore (Bowers, Seashore, în Hinton, Reitz, 1971); conform acestor autori, conducerea 
poate fi reliefată de patru dimensiuni : (1) suportul (definind comportamentul ce intensifică 
-sentimentele- altcuiva despre propria valoare şi importanţă) ; (2) facilitarea interacțiunilor 
(comportamentul prin care sunt încurajați membrii unui grup să dezvolte relaţionări 
apropiate, reciproc satisfăcătoare) ; (3) accentuarea scopurilor (desemnând comportamentul 
care stimulează entuziasmul pentru atingerea scopurilor de grup ori pentru obţinerea unei 
performanţe ridicate) şi (4) facilitarea activității (referindu-se la comportamentul ce ajută 
la realizarea scopurilor prin activităţi ca: programarea, coordonarea, planificarea şi 
obţinerea resurselor). 

Aşa cum lesne se poate remarca, rolul tipului de conducere asupra activităţii de 
comunicare este nu doar unul dintre cele mai semnificative, ci şi unul dintre cele mai 
ofertante în ceea ce priveşte multitudinea laturilor şi ipostazelor sub care poate apărea. În 
acest mod, fie că ne referim la o întreagă scală de atribute de la nivelul microgrupal până 
la dimensiunea organizaţiei ca atare (sau chiar la perspectiva societăţii văzute ca întreg), fie 
că dezvoltăm totul în aria manifestărilor particulare (cum ar fi managementul clasei de 
elevi unde cadrul didactic este văzut în ipostaza de lider), nu putem să omitem importanţa 
de „catalizator (ori dimpotrivă) a comunicării pe care diferitele modele de leadership o 
accentuează. Readucem însă în atenţie şi cu acest prilej o asertiune pe care am promovat-o 
deja si pe care o vom sustine - în forme variate ~ pe parcursul întregii noastre lucrări : este 
evident că necesitatea de a privi fenomenul comunicaţional sub cát mai multe dintre 
aspectele pe care acesta le dezvoltă ne oferă posibilitatea de a explora o reţea complexă de 
cauze şi efecte pe care în demersul nostru le vom studia progresiv. Iată de ce îi solicităm 
cititorului să-şi dezvolte strategii de integrare a aspectelor prezentate aici într-un sistem 
complex şi adaptat situaţiilor de viaţă cu care acesta se confruntă. 

În literatura de specialitate (vezi, spre exemplu, DeVito, 1988) regăsim un evantai 
extins de funcţii ale leadership-ului ; acestea se pot adopta şi dezvolta, mai ales în legătură 
cu diferitele teorii în ceea ce priveşte fenomenul în cauză. Pentru moment, ne vom limita 
la a descrie succinct câteva dintre funcţiile generale ale leadership-ului : 


- activarea interacțiunii grupului este o functie-cheie a leadership-ului. Chiar dacă, în 
unele situaţii, grupul nu trebuie stimulat să interacţioneze, rolul liderului rămâne acela 
de a activa grupul în direcţia interacțiunii, în special când acesta este nou-format sau se 
confruntă cu o sarcină dificilă ; 

- menținerea unei interacțiuni eficiente reprezintă o continuitate a primei funcţii. Acest 
lucru trebuie privit din două perspective: a problemei care se discută, cu necesitatea 
focalizării pe obiectivele propuse, şi a echilibrului participării membrilor la dezbatere 
(dacă liderul observă că unii membri vorbesc foarte mult, nelăsându-i pe alţii să 
participe, lucru ce-i nemulţumeşte pe aceştia din urmă, rolul său este de a se asigura că 
toti membrii au oportunitatea de a se exprima) ; 

- asigurarea satisfacţiei membrilor în urma participării este o altă funcţie importantă 
pentru existenţa grupului. Membrii grupului sunt persoane diferite, cu dorinţe şi nevoi 
variate, iar din participarea la grup toti membrii trebuie să obţină satisfacţie şi motivaţie 
pentru continuarea participării ; 

- managementul: conflictelor se focalizează pe necesitatea cunoaşterii de către lider a 
momentului în care intervenţia sa este necesară sau inoportună în conflictele apărute 
între membrii grupului şi acţionarea în consecinţă; 

- construcţia grupului şi asigurarea coeziunii acestuia presupun că liderul are de-a face 
cu personalităţi diferite, care participă diferit (atât la nivel cantitativ, cât şi calitativ), 
care înţeleg diferit rolul şi cuantumul propriei participări la grup (spre exemplu, uneie 
digresiuni de la tema generală trebuie acceptate – dacă se înscriu între anumite limite -, 
deoarece ele oferă membrilor posibilitatea de a lărgi orizontul de discuţie şi de a 
cunoaşte mai multe unii despre alţii) ; 

- încurajarea grupului în direcţia perfecționării proprii porneşte de la ideea că orice 
grup, chiar şi cele înalt performante, se află în situaţia de a-şi îmbunătăţi continuu 
performanţele ; acest lucru se poate întâmpla în cazul în care îşi focalizează atenţia 
asupra proceselor sale interne şi întreprinde autoevaluări pertinente ale propriei evoluţii. 


În ceea ce priveşte această ultimă perspectivă, am reliefat până acum faptul că grupul 
din care face parte individul şi organizaţia ca atare reprezintă un spaţiu de învăţare. 
B.M. Staw şi J. Ross (1980) interpretează rezultatele unui studiu sugerând că liderul care 
menţine un curs constant de acţiune este văzut ca fiind mai eficient decât cel ce schimbă 
cursul acţiunilor sale. Ei au identificat astfel anumite limitări ale abilităţilor celui care 
învaţă în a încerca activităţi variate pentru a observa efectele pe care acestea le produc 
(Jablin, Putnam, 2001). De altfel, mediul celor mai multe organizaţii este caracterizat de 
echivoc şi incertitudine (se poate schimba permanent) ; dar incertitudinea, s-a observat în 
numeroase studii, este una dintre principalele motivații pentru învăţare atât la nivel 
individual, cât si la nivel organizational. Echivocul, în schimb, prezintă alte perspective ; 
echivocul este caracterizat de existenţa unor interpretări multiple şi conflictuale despre 
situaţiile organizaționale. 


11.1.1. Teorii privitoare la conducere (leadership) 


În ştiinţele sociale, pentru că obiectul de studiu este fiinţa umană şi relaţiile extrem de 
complexe pe care aceasta le promovează (unice, imprevizibile şi dinamice), vom regăsi – de 
cele mai multe ori - mai multe teorii cu valoare explicativă ale aceluiaşi fenomen. 
Într-adevăr, avem de-a face cu un fenomen саге ne oferă o dublă condiţie – deopotrivă un 
pericol (acela al dificultății construirii unui sistem sigur de explicitare, a unor teorii cu 
valoare de adevăr în absolut toate situaţiile — vezi, spre exemplu, teoria haosului) şi o şansă 
(aceea de a extinde permanent aria de interpretare şi de a obţine rezultate surprinzătoare, 
greu de conceput în determinismul strict al unei teorii ori al alteia - un exemplu sugestiv 
este adus în atenţie de către educaţie, unde perspectiva interpretativă poate însemna simultan 
succesul pentru unii elevi şi eşecul şcolar pentru alţii în cazul folosirii aceleiaşi metode de 
învăţământ cu întreaga clasă). De cele mai multe ori, în activităţile de început cu studenţii, 
aceştia caută un retetar a cărui aplicare ar putea oferi cheia succesului în activitatea lor 
viitoare de comunicatori (în şcoală ori în afara ei). Tendinţa este firească şi de aceea, la o 
primă vedere, multitudinea de teorii, metode şi strategii (care uneori se contrazic parţial 
unele pe celelalte) tinde să-i contrarieze. Stăpânirea ulterioară a unui ansamblu de astfel de 
instrumente le redimensionează modul de a privi în integralitatea lor fenomenele sociale, 
unde arareori întâlnim „albul” sau „negrul” absolute, predominând valoarea - instabilă, 
dinamică - a tonalităţilor de gri. 

De ce am fácut divagatia de mai sus? Pentru a-i reaminti cititorului cum sá utilizeze 
perspectivele variate oferite de către explicitarea teoriilor comunicării, in particular — in 
capitolul de faţă - a teoriilor privind activitatea de conducere. În literatura de specialitate 
există o mulţime de astfel de teorii: abordarea conducerii prin identificarea unor trăsături 

ale liderului, abordarea stilului de leadership, abordarea situationalá, teoria contingentei, 
teoria rutei spre obiectiv, leadership-ul transformational, leadership-ul de echipá/partici- 
pativ etc. În analiza pe care dorim să o întreprindem ne vom opri asupra câtorva dintre 
acestea din dorinţa de a fundamenta şi a oferi o mai mare amploare demersului nostru 
asupra fenomenului comunicaţional ; din aceleaşi considerente, analiza nu va urmări 
integral aceste abordări. 


11.1.2. Stiluri de conducere 


În literatura de specialitate s-au distins în mod general trei tipuri mari de leadership : stilul 
„laissez-faire”, stilul democratic şi stilul autocratic. Să vedem prin ce se caracterizează ele 
şi cum influenţează comunicarea în grupurile respective: 

- liderul „laissez-faire” (stilul „lasă-i în pace”) nu ia nici o iniţiativă privind directio- 
narea ori sugerarea unui curs alternativ al acţiunii, ci mai degrabă îi permite grupului 
să progreseze şi să se dezvolte de unul singur, chiar dacă acesta face greşeli (mai 
degrabă avem de-a face cu o ne-conducere decât cu o conducere a grupului) ; concluzia 
este că membrii grupului pot fi lesne distraşi de la realizarea sarcinii, pot să-şi piardă 
direcţia, ceea ce se consemnează ca o diminuare a calităţii activităţii lor; 

- liderul democratic (sau „participantul”) oferă direcţii de acţiune grupului, dar întot- 
deauna grupul se dezvoltă şi progresează în modul în care îşi doresc membrii acestuia ; 
ei sunt încurajați să determine scopurile şi procedurile şi, spre deosebire de stilul 
precedent, liderul democratic le oferă membrilor sprijin şi sugestii ce contribuie la 
direcționarea spre cursuri alternative de acţiune ; oricum, întotdeauna grupul este lăsat 
să ia propriile decizii ; 

- liderul autocratic (sau „şeful”) este opusul liderului „Jaissez-faire”. El este cel care 
determină politica grupului ori ia decizii fără a-i consulta pe ceilalţi membri. Comu- 
nicarea este unidirectionalá, spre lider si de la lider, şi rar de la membru la membru ; 
liderul recompensează ori pedepseşte membrii grupului în funcţie de rolul pozitiv sau 
negativ avut în realizarea sarcinii. 


Cercetările lui Ralph White şi Ronald Lippitt asupra unor grupuri de băieţi conduse 
fiecare de câte un astfel de tip de lider ne-au furnizat concluzii interesante asupra raportului 
eficienţă/motivaţie privind participarea la activitatea de grup; astfel, s-a observat că, în 
grupul cu liderul „Jaissez-faire”, discuţia a fost centrată pe membri, dar ineficientă. În 
grupul democratic, coeziunea a fost importantă, ca şi satisfacția membrilor în urma 
participării ; munca desfăşurată a totalizat mai puţine rezultate decât în grupul autocratic, 
deşi calitativ acestea au fost mai ridicate. Grupul autocratic a fost cel mai productiv la 
nivelul cantităţii ; Cecil Gibb (apud DeVito, 1988, р. 269) a sumarizat o serie de studii ale 
activităţii în grupurile cu lideri democratici şi autocratici şi a consemnat că grupul cu lideri 
autocratici produce (1) o cantitate mai mare a muncii depuse, dar (2) o motivaţie pentru 
lucru mai scăzută, (3) mai puţină originalitate în activitate, (4) un nivel mai ridicat de 
agresivitate exprimată atât în direcţia liderului, cât şi în direcţia altor membri ai grupului, 
(5) mai multă nemulţumire nemanifestată, (6) mai mult comportament dependent şi 
docilitate, (7) mai puţine legături de prietenie în grup şi (8) mai puţină focalizare în 
direcţia grupului. 

Trebuie consemnat însă faptul că nici un tip de lider nu este în mod absolut superior 
altuia : spre exemplu, dacă suntem sub presiunea timpului sau avem de-a face cu o criză a 
instituţiei în care lucrăm, liderul autocratic este cel mai indicat să acţioneze; liderul 

democratic este eficient atunci când ne dorim rezultate pe termen lung şi o mai mare 
automotivare a membrilor grupului pentru realizarea unor activităţi, iar liderul „laissez-faire” 
poate fi util în grupurile de „auto-ajutor” şi de terapie (cum ar fi „alcoolicii anonimi”). 


> Abordarea situationalá. Premisa de la care pleacă această teorie (Blanchard ег al., 
1985) este aceea că situații diferite necesită diferite modalități de leadership. Astfel, 
dezvoltarea şi manifestarea leadership-ului pot fi afectate de o serie de factori cum ar fi 
natura problemei, climatul social, personalitatea membrilor grupului, mărimea grupului şi 
timpui avut ia dispoziţie pentru a realiza sarcina. În analiză sunt folosite două axe: 
dimensiunea directivă şi dimensiunea suportivă. Din combinarea acestora rezultă patru 
stiluri de leadership care - în mod natural - presupun dezvoltarea unor moduri comu- 
nicationale specifice. Comportamentul directiv al liderului constă în stabilirea obiectivelor, 
a metodelor de evaluare, a limitei de timp, definirea rolurilor şi demonstrarea modalitátilor 
prin care obiectivele stabilite pot fi atinse. Comunicarea se produce într-o singură direcţie 
(unidirectional). La polul opus, comportamentul suportiv sprijină membrii grupului in 
integrarea optimă cu situaţia, cu colegii de echipă, cu propria persoană; este evident că 
avem de-a face cu o comunicare bi- sau multidirectionalá, bazată pe ascultare, schimb de 
informaţii, rezolvare de probleme. 


Comportament Comportament 
- înalt suportiv - înalt directiv 
= redus directiv - înalt suportiv 


= redus suportiv - înalt directie 
- redus directiv - redus suportiv 





Figura 30. Modelul situational al leadership-ului 
(adaptare dupá K. Blanchard, P. Zigrami, D. Zigrami) 


1) Stilul directiv de leadership focalizeazá comunicarea pe atingerea obiectivelor, oferind 
instrucţiuni pentru aceasta şi urmărind cu atenţie activitatea subordonatilor. Maniera de 
lucru implică, aşa cum se poate vedea în figura 30, un cuplu de forte înalt directive - 
redus suportive. 

2) Stilul „de antrenorat”, corespunzător unei perspective duble a axelor în ponderea lor 
maximală (înalt directiv - înalt suportiv), vizează o comunicare care să urmărească atât 
atingerea obiectivelor, cát şi satisfacerea nevoilor de natură socioemotionalá ale sub- 
ordonaţilor. Atât liderul, cât şi ceilalţi membri ai grupului sunt conectaţi la o tensiune 

de impiicare la un nivel ridicat, iar comunicarea serveşte atât rezolvării propriu-zise a 
Sarcinii, cât şi atingerii unui climat de lucru optimal. 

3) Stilul suportiv desemnează o focalizare de tip înalt suportivă – redus directivă. Este 
evident că putem vorbi despre o tendinţă spre realizarea unei comunicări implicative, 
empatie, bazată pe oferirea de feedback (cuprinzând şi tipurile de feedback non- 
evaluativ), pe ascultare şi dezvoltarea profesională a subordonaţilor în directă legătură 
cu dezvoltarea lor personală. 

4) Stilul de delegare, bazat pe un cuplu de forte de tipul suportivitate redusă — directivitate 
redusă, oferă subordonaţilor responsabilitatea atât pentru realizarea unei sarcini, cát şi 
pentru dezvoltarea unui climat pozitiv. Comunicarea este limitată cantitativ, dar şi 
calitativ. 


Abordarea situaţională încearcă astfel să intersecteze competenţa şi angajamentul, văzute 
drept doi factori importanti în dezvoltarea personală a subordonaţilor. Astfel, pentru ca 
liderul să fie eficient, este important ca el să desfăşoare o activitate de diagnoză pentru a 
vedea unde se află subordonații în aria dezvoltării şi să-şi adapteze stilul de conducere în 
raport cu aceasta. 


» Teoria schimbului lider-membru. Dacă alte teorii se centrează ori pe lider ca atare 
(teoriile trăsăturilor, teoria stilului), ori pe context ca element determinant al unui tip de 
leadership sau al altuia (abordarea situaţională, teoria contingentei, teoria rutei spre 
obiectiv), teoria schimbului lider-membru (LMX - Leader-Member Exchange) încearcă să 
reconsidere unghiul de abordare din perspectiva interacțiunilor dintre lideri şi ceilalți ; 
elementul central devine procesul de leadership şi comunicarea (aceasta din urmă văzută ca 
principalul vehicul prin care liderul poate construi, dezvolta şi menţine schimburi utile cu 
subordonații). Modelul LMX asupra conducerii se bazează pe distincţia făcută de către 
Jacob în 1971 între conducere şi autoritate. Autorii primelor studii în această direcţie 
(Dansereau, Graen, Haga, 1975) se focalizează pe o relaţie diadică, verticală a liderului cu 
fiecare dintre subordonații săi, fiecare dintre aceste relaţii fiind specială şi posedând 
caracteristici unice. 


Figura 31. Diadele verticale în teoria LMX 
(adaptare după Northouse P., 2001) 


Se pot numi două tipuri de astfel de relationári: cele care sunt fundamentate în 
extinderea ori negocierea responsabilităţilor de rol definite de încredere, respect şi influenţă 
reciproce (numite şi in-group) şi cele ce sunt bazate pe contractul de angajare, definite de 
o comunicare formală (roluri intitulate out-group - regăsite, ca atare, în fişa postului). În 
interiorul organizaţiei, subordonații exersează atât roluri in-group, cât şi out-group, în 

funcţie de cát de bine lucrează cu liderul sau cát de bine lucrează liderul cu ei; un factor 
important este dat de măsura in care subordonații se implică în negocierea a ceea ce trebuie 
să facă în cadrul grupului. Subordonatii care se implică mai mult în această negociere 
devin parte a in-group-ului şi vor primi mai multă informatie, încredere, dobândind maj 
multă influenţă decât cei din out-group ; în acelaşi timp, ei vor deveni mai implicaţi, mai 
comunicativi (Dansereau er al., 1975). Într-adevăr, îndemnăm cititorul să observe în 
activitatea sa curentă din grupurile în care activează o asemenea reţea de relaţionări: 

"membrii care sunt mai implicați si mai influenţi sunt în directa apropiere a liderului, pe 
сапа restul membrilor (justificaţi de sintagma out-group) sunt mai puţin compatibili cu 
liderul şi de obicei doar vin în grupul de lucru, sunt implicaţi în desfăşurarea directă a 
propriei activităţi, după care părăsesc grupul. 

În anii '90, G. Graen şi M. Uhl-Bien au reluat problema centrându-se, de această dată, 
asupra modalităţilor în care calitatea schimbului lider-membru este evidenţiată în rezultate 
pozitive pentru lider, membri, grupuri sau chiar la nivel general, pentru organizaţia însăşi. 
Astfel, s-a observat că schimburile înalt calitative dintre lider şi membri produc evaluări 
pozitive, angajament mai ridicat din partea subordonatilor, o atitudine pozitivă faţă de 
activitatea propriu-zisă, mai multă atenţie şi suport din partea liderului etc. Este evident că 
în teoria schimbului lider-membru rolul comunicării e unul extrem de important, iar 
concluzia teoriei conduce spre aceasta: o mai bună comunicare dintre lider şi membri 
produce o lărgire a in-group-ului, fapt cu consecinţe pozitive asupra întregii organizaţii. 
Cei doi autori au sugerat un proces de construcţie a leadership-ului în perimetrul a trei 
faze : (a) faza de început, (b) faza de familiarizare si (c) faza parteneriatului matur. În 
prima fază, faza de început, interacţiunea dintre lider şi subordonat este determinată în 
special de reguli obligatorii, de relaţiile contractuale, liderul şi subordonații înscriindu-se 
în rolurile prescrise şi cerute de organizaţie. Comunicarea are loc într-o singură direcţie 
(de la lider spre subordonați), centrarea fiecăruia este pe sine însuşi. Cea de-a doua fază, 
faza de familiarizare, implică o mai mare distribuţie a resurselor şi a informaţiilor (atât cele 
referitoare la activitate, cât şi cele de natură personală). Această fază este caracterizată de 
o perioadă de testare (venind atât din partea liderului, cât şi din partea subordonaţilor) în 
ceea ce priveşte aria de interes urmărită, preluarea mai multor responsabilităţi, mai multor 
roluri. Interesul are acum o dimensiune mixtă: fără a pierde dominanta centrării pe sine, 
această variabilă suportă o centrare egală pe ceilalţi. Cea de-a treia fază, definită de un 
parteneriat matur, se evidenţiază printr-o: înaltă calitate a schimburilor între lider şi 
subordonați. Apare un grad înalt de respect şi încredere mutuală, definit de obligaţiile pe 
care le resimt unii faţă de alţii (se realizează că fiecare îi afectează pe ceilalţi şi este afectat 
de ei), interesul propriu e integrat în cel de grup. 


> Teoria leadership-ului transformational. Această teorie pleacă de la o idee care 
aparţine în mare măsură influenţei actului de comunicare în aria conducerii ; caracteristica 
„transformării” caracterizează leadership-ul drept un proces ce schimbă şi transformă 
indivizii care sunt părţi ale acestuia. Sintagma leadership transformaţional o datorăm їп 
mare măsură lui James MacGregor Burns ; acest autor a făcut o distincţie între două tipuri 
de conducere: conducerea tranzactionalá şi conducerea transformationalá. Conducerea 
tranzactionalá se caracterizează printr-un schimb (cazul profesorului care oferă note bune 
pentru îndeplinirea corectă a sarcinii de către cursant), în timp ce conducerea transforma: 
tionalá se focalizează pe nevoile şi motivațiile oamenilor, încercând să-i sprijine pe aceştia 
să se manifeste la întregul potential. Liderul transformational îşi propune o schimbare a 
conduitei celorlalţi membri ai grupului (spre exemplu, să devină mai cooperativi şi mai 

puţin conflictuali) şi, în procesul de conducere, atât membrii grupului, cât şi liderul însuşi 
pot să se dezvolte în direcţia unui astfel de set comportamental. 

In 1985, B. Bass a dezvoltat o continuitate a conducerii transformationale cu conducerea 
tranzacţională, cărora le-a adăugat conducerea „laissez-faire”. Această continuitate s-a 
optimizat apoi într-un model care poate oferi o bază de reflecţie, precum şi o arie 
instrumentală persoanelor ce îndeplinesc funcţii de lider. Modelul a încorporat şapte 
categorii de factori insirati pe o axă de la eficient la ineficient si de la activ la pasiv: 
(1) influenţa idealizantă, (2) motivaţia inspirationalá, (3) stimularea intelectuală, (4) consi- 
deratia individualizatá, (5) recompensa contingentă, (6) managementul prin excepţie si 
(7) „laissez-faire”-ul. 

Primul factor al leadership-ului transformatienal este intitulat influența idealizantă sau 
carisma şi descrie liderii care acţionează din ipostaza de modele puternice pentru membrii 
grupului lor; aceştia din urmă se identifică cu liderii lor. Nivelul de încredere în aceşti 
lideri este foarte ridicat ; liderii carismatici oferă celorlalţi un sens al misiunii lor, o viziune. 





Factorii transformaţionali : 
Influenţa idealizantă ү 
Motivația inspiraţională 
Stimularea intelectuală 
Consideratia individualizatá 

Figura 32. Modelul leadership-ului după В.М. Bass şi B.J. Avolio 


Cel de-al doilea factor al leadership-ului transformational este motivaţia inspirațională ; 
aceasta descrie lideri care comunică aşteptări înalte celorlalţi membri ai grupului, inspirân- 
du-i prin motivaţia de a deveni o parte a viziunii împărtăşite în organizaţie. Aceşti lideri 
utilizează simboluri şi dimensiuni emoţionale pentru ca grupul să se focalizeze pe mai mult 
decât propriul interes. Stimularea intelectuală include liderii care îşi stimulează membrii 

grupului în a fi creativi, în a promova soluţii neobişnuite pentru rezolvarea problemelor 
organizaţiei ; climatul de lucru este caracterizat de această fluentá a noilor abordări. 
Considerajia individualizatá îi caracterizează pe liderii ce promovează un climat suportiv 
în care se acordă atenţie problemelor şi nevoilor membrilor grupului ; activitatea liderului 
este în direcţia unui antrenor (coach) şi sfătuitor ce alocă un timp suficient pentru a-l trata 
pe fiecare dintre membrii grupului într-un mod personalizat. 

Pe lângă aceşti patru factori ai leadership-ului transformational, pe modelul con- 
tinuumului lui B.M. Bass şi В.І Avolio regăsim doi factori tranzactionali (recompensa 


Pai 492349. 2-11 


contingentă si managementul prin excepţie) si un factor de nonleadership – „laissez-faire” 
(liderul abdicá de la responsabilitáti, nu oferá deloc feedback etc.). Recompensa contingentá 
se referá la procesul de schimb intre lider si membrii grupului sáu in care efortul depus de 
aceştia din urmă este schimbat cu recompense specifice (exemplul párintelului care nego- 
ciază cu fiul sáu obţinerea unei biciclete dacă la sfârşitul anului va avea o anumită medie 
la şcoală). Managementul prin excepție se referă la leadership-ul care presupune criticism 
corectiv, feedback negativ şi întăriri negative; acest factor se poate regăsi sub două 
forme : în formă activă şi în formă pasivă. Forma activă presupune un lider ce urmăreşte 
greşelile şi încălcarea regulilor de către membri pentru a dezvolta un comportament 
corectiv (profesorul care dă note mici elevilor când îi prinde cu lecţia neînvăţată), pe când 
forma pasivă presupune că liderul nu urmăreşte greşelile membrilor grupului, dar atunci 
când o problemă nu ajunge la o rezolvare corectă el intervine corectiv (acelaşi profesor ce 
nu ascultă elevii pe parcursul anului, dar la sfârşit dă o lucrare de control pe care o 
notează). 

Alte contribuţii la teoria leadership-ului transformational au adus W.G. Bennis si 
B. Nanus (1985) şi N.M. Tichy şi M.A. DeVanna (1986). Primul cuplu de autori au 
încercat să identifice strategiile utilizate de lideri pentru a transforma organizaţiile (au 
chestionat un număr de 90 de lideri punând întrebări precum : „Care sunt punctele tale tari 
şi punctele tale slabe ca lider? ”, „Ce eveniment din experienţa trecută te-a influenţat în 
cea mai mare măsură pentru modalitatea de conducere pe саге o adopti în prezent?”, 
„Care au fost momentele de criză în cariera ta de lider?" etc.). Este utilă o listă de astfel 
de întrebări pentru cei care ocupă poziţii de lider în organizaţii şi pentru cei ce doresc să 
o facă ; într-adevăr, încercaţi o analiză introspectivă pentru a vedea ce v-a determinat să fiţi 
un tip de lider sau altul. În ceea ce-i priveşte pe N.M. Tichy şi M.A. DeVanna, ei şi-au 
focalizat interesul pe modul în care o organizaţie se schimbă ; pentru aceasta, trebuie să se 
pornească de la recunoaşterea nevoii de schimbare (în unele organizaţii, din cauza nevoii de 
stabilitate, necesitatea schimbării poate să nu fie recunoscută ca atare, de unde rezultă că 
liderul trebuie să aibă un rol aparte în a face această nevoie recunoscută). 


» Modelul competenţelor comunicative. Acest model propus de către Barge si 
Hirokawa (apud Brilhart, Galanes, 1995) porneşte de la ideea că procesul de conducere 
implică anumite comportamente care ajută grupul să depăşească obstacolele în atingerea 
scopurilor ; acest lucru se petrece prin procesul de comunicare şi liderul foloseşte com- 
petentele de comunicare într-un mod foarte flexibil. Dintre aceste competente amintim : 


- comunicarea activă — care foloseşte codári ale mesajelor ce le fac pe acestea clare şi 
concise ; astfel, cercetările au arătat că liderii sunt percepuți ca vorbind mai clar si mai 
fluent decât ceilalţi membri ai grupului. Cu cât sarcina care trebuie rezolvată de către 
grup este mai complexă, iar rolurile membrilor sunt mai ambigue şi climatul negativ, 
cu atât abilităţile de comunicare ale liderului devin mai importante ; 

- comunicarea unei bune stăpâniri a sarcinii de grup ; în acest mod, înainte de toate prin 
comunicare, liderul dovedeşte cunoştinţe extinse despre sarcină, abilităţi de organizare şi 
interpretare a cunoştinţelor şi de înţelegere a procedurilor care facilitează realizarea sarcinii ; 

- posesia unor abilităţi în medierea informaţiilor şi ideilor distribuite tuturor membrilor ; 
liderul poate structura unele informaţii dezorganizate, ajutând membrii să se focalizeze 
pe activităţile importante pentru scopul grupului ; 

- exprimarea propriilor opinii în mod provizoriu ; cei mai multi oameni preferă lideri 
care nu-şi exprimă opiniile în mod dogmatic – grupul se focalizează pe lideri ce rămân 
deschişi la idei ulterioare şi dezvoltă comportamente de comunicare ce încurajează 
exprimarea oricărei idei ; 

- liderul eficient exprimă o preocupare centrată pe grup - liderii trebuie să arate о 
implicare personală în direcţia atingerii obiectivelor cerute de către grup; 

- respectarea exprimării celorlalți ; 

- abilități de comunicare care dezvoltă o apreciere a efortului membrilor grupului. 


» Conducerea de echipă. Una dintre abordările cele mai cunoscute asupra conducerii 
este conducerea de echipă; aceasta a înglobat funcţiile conducerii la nivelul echipei, 
pornind de la relevarea a două astfel de funcţii centrale: de a ajuta grupul să-şi înde- 
plinească obiectivele (funcţia sarcinii) şi de a ţine grupul în stare de funcţionare (funcţia de 
susţinere). În acest mod, s-a ajuns la două concepte fundamentale pentru această teorie : 
performanţa echipei viza funcţia sarcinii, iar dezvoltarea echipei se centra asupra funcţiei 
de susţinere. Ambele funcţii trebuie privite împreună ca reprezentând un sistem de forţe a 
căror rezultantă este conducerea optimă a echipei ; astfel, este evident că, dacă echipa are 
succes în îndeplinirea sarcinilor, menţinerea unui climat pozitiv în relationárile membrilor 
este simplă, după cum şi menţinerea unor astfel de relationári presupune o bună îndeplinire 
a rolurilor aşteptate de către echipă de la membrii ei şi, implicit, productivitate crescută în 
îndeplinirea sarcinilor. Aceste două funcţii (pe care le regăsim în aria unor criterii pentru 
determinarea rolurilor în grup) se completează cu o a treia, extrem de importantă : funcţia 
contextuală. Echipele nu acţionează într-un mediu steril, ele sunt supuse unor influenţe 
variate venite din diferite direcţii şi niveluri particulare ale organizaţiei din care fac parte 
şi, mai general, ale societăţii ca atare. Iată de ce liderul de echipă eficient va lua în calcul 
şi această a treia funcţie, acţionând în direcţia stabilirii unui echilibru între factorii interni 
(ai echipei) şi externi (ţinând de contextul extrem de larg la care am făcut referire). De 
altfel, acesta este şi unul dintre punctele forte ale teoriei conducerii de echipă : focalizarea 
pe situaţii de viaţă concrete, reale ale echipelor din organizaţii. 

Preluând modelul lui J. McGrath (1964), G. Hackman şi R. Walton au dezvoltat o 
tipologie a funcţiilor conducerii de echipă ; în ceea ce ne priveşte, considerăm că putem să 
privim aceste patru elemente drept paşi pentru dezvoltarea unei conduceri eficiente : 
(1) diagnoza deficienţelor existente la nivelul grupului (monitorizare internă) ; (2) activităţi 
de remediere ale acestor deficiente (acţiuni executive de natură internă); (3) prognoza 
schimbărilor din mediul organizational în care funcţionează echipa (monitorizare externă) ; 
şi (4) acţiuni preventive vizând aceste schimbări (acţiuni executive de natură externă). 

Peter G. Northouse (2001) a încercat să înglobeze toate aceste funcţii şi variabile ale 
teoriei conducerii de echipă într-un model; modelul său, integrator pentru cercetările în 
domeniu, încearcă să ofere un instrument de lucru pentru a înţelege complexitatea acestei 
abordări : 

Negocierea suportului 
Aprecierea 

Împărtăşirea informaţiilor 


Antrenarea (coaching) 
Colaborarea 
Managementul conflictelor 
Construirea implicării 
Satisfacerea nevoilor 
Modelarea etică 







Clarificarea scopurilor 
Stabilirea structurii 
Luarea deciziilor 
Training 
Stabilirea standardelor 










Eficienţa echipei 
Performanţă 
Dezvoltare/susţinere 


Figura 33. Modelul de conducere de echipă 
(adaptare după Peter G. Northouse) 


Este evident că, pornind de sus în jos în urmărirea paşilor propuşi de către acest model, 
liderul se află în faţa unei multitudini de decizii ; astfel, pentru început este utilă monito- 
rizarea (obţinerea şi interpretarea informaţiilor) sau e de dorit să se intervină în mod activ? 
În al doilea rând, problema este de natură internă (conflicte între membrii grupului, spre 
exemplu) sau externă (organizaţia nu-i susţine pe membrii echipei suficient în realizarea 
sarcinii, ceea ce conduce la conflicte între membrii echipei) ? În al treilea rând, este 
necesară o determinare a funcţiilor de conducere potrivite cu problema identificată, iniţierea 
unor acţiuni pe care situaţia în cauză le solicită. Conducerea de echipă se centrează (aşa 
cum am văzut deja) pe trei arii de dezvoltare a funcţiilor sale : de sarcină, de menţinere şi 
contextuale. În prima arie (cea referitoare la îndeplinirea sarcinii) regăsim : focalizarea pe 
scopuri (clarificarea acestora, câştigarea acordului membrilor privind aceste scopuri), 
stabilirea structurii (planificarea, organizarea, clarificarea rolurilor, delegarea), luarea 
deciziilor (informarea, controlarea, coordonarea, medierea, sintetizarea etc.), pregătirea 
membrilor în abilităţile cerute de către sarcină (educare, dezvoltare), menţinerea standar- 
delor excelenţei (evaluarea performanţei de grup şi individuale, rezolvarea situaţiilor care 
diminuează performanţa). În aria funcţiilor de menţinere se observă : antrenarea membrilor 
echipei pentru a avea abilităţi interpersonale, colaborarea (includerea, implicarea), mana- 
gementul conflictelor, construirea implicării (prin dezvoltarea unui climat optimist, inovator, 
prin socializare şi recunoaştere reciprocă), satisfacerea nevoilor individuale ale membriior 
(încredere, suport), modelarea etică şi practicile principiale (corectitudine şi consistenţă 
comportamentală). În sf ársit, in cea de-a treia arie, care se referă la context, liderul trebuie 
să-şi dezvolte rețeaua de comunicare cu întreaga organizaţie (obţinerea de informaţii, 
creşterea influenţei echipei lui în organizaţie), să susțină şi să reprezinte echipa în mediul 

organizational, să negocieze cu factorii de decizie pentru a asigura resursele necesare, 
suportul şi recunoaşterea pentru echipa sa, să amortizeze distragerile din mediul organiza- 
ропа! faţă de membrii echipei proprii, să aprecieze corect indicatorii din mediu ai eficienţei 
echipei, să împărtășească echipei sale informaţiile relevante provenite din mediul organi- 
zaţional extern. 

Unii autori specifică faptul că aceste funcţii nu trebuie îndeplinite neapărat de către 
liderul formal, ci ele sunt preluate câteodată de unii membri cu experienţă în interiorul 
echipei. De altfel, trebuie apreciat că teoria privind conducerea de echipă este una dintre 
cele mai complexe teorii asupra conducerii, dar constituie, in acelaşi timp, şi u un instrument 
comunicării, în particular pentru grupuri şi în general pentru organizaţii. Dezvoltări şi rami- 
ficaţii ale acestor modele s-au extins asupra modului în care a fost privit rolul în cadrul echipei. 


11.2. Rolurile şi jucarea acestora de către 
membrii grupului 


Comunicarea este un proces de exercitare de roluri. În viaţă, în funcţie de contexte diferite, 
jucăm roluri diferite, stabilite social de relationárile pe care le avem. O persoană joacă 
simultan rol de copil faţă de părinţii săi, rol de coleg la locul de muncă faţă de un alt 
membru al departamentului, rol de student atunci când urmează anumite cursuri. Toate 
aceste roluri pot fi jucate simultan, în anumite momente ele sustinándu-se unele pe celelalte, 
alteori neintersectându-se, iar alteori aflându-se chiar în conflict (vezi, spre exemplu, 
conflictele de rol). Este însă important de reţinut că, oricare ar fi situaţia pe care o 
reclamă, ele influenţează modul în care noi comunicăm cu ceilalţi. Rolurile sunt percepute 
diferit de diferite persoane, lucru ce afectează de asemenea comunicarea. Spre exemplu, 
unele persoane pot considera anumite roluri de putere (de manager, de profesor, de părinte) 
ca trebuind jucate în mod autoritar, pe când alte persoane pot să aibă o concepţie diferită 
despre respectivele roluri, imprimându-le mai degrabă o latură colaborativă. 

Rolurile pe care le jucăm sunt roluri pe care le învăţăm pe parcursul experienţei de 
viaţă. Hybels şi Weaver (1989) fac apel la un exemplu extrem de sugestiv pe care îl vom 
relata si noi în sprijinul afirmației că nu ne naştem cu identitate de rol, ci o învăţăm ; este 
vorba despre povestea lui Tarzan, persoana care, fiind crescută de către maimuțe, se credea 
maimuţă, şi nu om, deoarece nu poseda experienţă umană. Ulterior, în contact cu semeni 
de-ai săi, el a experimentat şi apoi a internalizat roluri specifice fiinţei umane. 

De obicei, suntem judecaţi şi judecăm în societate alte persoane după modul cum 
acestea îşi „joacă” rolurile presupuse de poziţia pe care o ocupă în respectiva comunitate. 
Această percepţie este însă diferită de la persoană la persoană; spre exemplu, A poate 
crede despre B că este un bun profesor, deoarece explică foarte bine la clasă. O altă 
persoană, C, poate crede despre B că nu este un bun profesor, deoarece nu mai acordă nici 
un minut pentru feedback şi întrebări cursanților săi după ce ога de curs s-a încheiat: Şi A, 
şi C au o percepţie foarte precisă (şi corectă) despre anumite aspecte ale modului în care 
B trebuie să-şi joace rolul de profesor. În practică, vom observa că putem deosebi cu 
uşurinţă percepții comune la adresa rolurilor aşa cum trebuie acestea jucate şi percepții 
subiective, personalizate. O femeie va accepta că, din punctul de vedere al colegelor ei de 
serviciu, soţul ei este un sot bun deoarece îşi îndeplineşte bine atribuţiile văzute în.plan 
social ca fiind caracteristice unui sot bun, în schimb, în plan personal, poate să fie extrem 

de nemulțumită de câteva aspecte care nu intră în percepţia socială, dar pe care ea le 
consideră ca fiind importante. 

De multe ori, rolurile pe care le învăţăm nu sunt dezvoltate la întâmplare, ci sunt 
urmarea unor presiuni care pot proveni din expectatiile celorlati în ceea се ne priveşte. Este 
cunoscut în literatura de specialitate mecanismul intitulat „profeția autoîmplinită”, care are 
drept cauză aşteptările unei persoane sau ale unui grup în ceea ce priveşte o altă persoană 
şi are ca efect încadrarea persoanei vizate în îndeplinirea rolului cerut de primii. Un 
părinte care îi spune fiului său când acesta s-a lovit că „un bărbat nu plânge” sau un 
profesor ce îi spune unui elev „Mă aştept de la tine să ai rezultate excelente în anul acesta” 
pot trimite copilul/elevul în direcţia îndeplinirii acestor cerinţe. 

La nivelul unei definiţii, putem opera cu cea oferită de către A.-M. Rocheblave-Spenle, 
pentru care rolul este un „model organizat de conduite, cu privire la o anumită poziţie a 
individului într-un ansamblu interactional" (De Visscher, Neculau, 2001, p. 167). O poziţie 
similară o are Mullins atunci când defineşte rolul ca fiind „patternul aşteptat al com- 
portamentelor asociat cu poziţiile ocupate de către fiecare membru în structura organizaţiei” 
(Mullins, 1993, p. 186). Acestor definiri ale rolului le putem adăuga o alta mai extinsă: 
„Rolul, în toate sensurile sale - ideal sau actual, general sau specific, prescris sau 
emergent -, se referá la consistenta comportamentalá din partea unei persoane care contri- 
buie la relationári mai mult sau mai putin stabile cu una sau mai multe altele" (Newcomb, 
Turner, Converse, 1965, p. 323). Gándind în această manieră, ne putem convinge cá 
modul în care o persoană interpretează un rol nu reprezintă un demers totalmente stabil ; 
astfel, se consideră că avem de-a face, de fiecare dată, cu o combinaţie dinamică între două 
categorii de factori : (1) factorii situafionali (cum ar fi cerinţele sarcinii, stilul de conducere 
a grupului, poziţia în reţeaua de comunicare etc.) şi (2) factorii personali (cum ar fi 
valorile, atitudinile, motivaţia, abilitatea şi personalitatea). Este evident că, în această 
situaţie, rolurile reprezintă o creaţie personală şi unică şi de aceea modul în care înre- 
gistrăm şi reactionám la un comportament de rol trebuie să urmărească atât aria de 
influenţă situationalá, cât şi aria de exprimare personală. 

Rolurile definesc, în sens larg, orice situaţie de comunicare interumană. Aşa cum 
sesizează Alex Mucchielli (2002), fiecare actor al comunicării interpretează un rol destinat 
să asigure dominaţia sa asupra situaţiei, mai precis o recunoaştere a sa în rolul pe care şi 
l-a definit. Cel mai bine se observă acest lucru atunci când avem de-a face cu o persoană 
necunoscută până în acel moment (încercaţi să faceţi un inventar al elementelor con- 
versaţionale/aspectelor comunicate atunci când intraţi în contact cu о persoană ре care nu 
о cunoaşteţi, într-un caz obişnuit - când sunteţi vecini într-un compartiment de tren -, 
pentru a conştientiza elementele implicite de rol la care facem apel). Modul în care acest 
lucru (dominarea situaţiei de către interpretantul de rol) se întâmplă este definit de un 
ansamblu de înţelegeri ale interacțiunii ; aria de extindere a percepţiei personale şi sociale 
a situaţiei de comunicare a condus la observarea practică a unor roluri cu caracter general, 
ce îşi păstrează structura de bază, dar se dezvoltă variat, în interpretarea oferită de fiecare 
dintre noi. 

Mai multe tipologii ale rolurilor au fost elaborate în urma cercetărilor. Astfel, Fred 
Luthans (1985, p. 376) face distincţie între : 


- persoanele orientate spre sarcină, a căror motivaţie se supune de cele mai multe ori 
unui deziderat de tipul „succesul activităţii” ; 

- tehnicienii experți în proceduri şi metode. În şcoală, în cadrul echipelor didactice, 
tehnicienii reprezintă elevii care sunt consideraţi buni de către ceilalţi membri ai 
grupului la o materie anume; aceştia exercită în cadrul grupului o putere de expert; 

- persoanele orientate spre ceilalți cu roluri de tipul „bunului samaritean" ; acestea 
urmăresc mai degrabă climatul pozitiv în echipă decât rezolvarea efectivă a problemei. 
În practica didactică, o asemenea orientare este mai greu de identificat la elevi; 
într-adevăr, modul uzual în care au fost gândite până acum echipele didactice de elevi/ 
studenţi au exacerbat necesităţile rezolvării sarcinii, dar au situat într-un nejustificat 
con de umbră dezvoltarea şi optimizarea climatului de lucru, apariţia şi întreţinerea 
satisfactiei în cadrul echipei chiar de către membrii acesteia. Într-adevăr, în cazul 
grupurilor constituite cu scopuri didactice ne putem lesne referi la rolul profesorului în 
crearea, menţinerea şi dezvoltarea/optimizarea climatului şi motivaţiei ; este mai greu 
de distins în practică accentul pe modul în care membrii grupului ca atare pot dezvolta, 
sistemic şi adaptat, atitudini care să aibă aceeaşi finalitate ; 

- cei care spun „nu” їі contrabalanseazá pe cei ce se exprimă preponderent pozitiv fără 
să facă apel la situaţia de fapt ; ei pot găsi oriunde greşeli parţiale sau totale în ceea ce 
priveşte stategia grupului de rezolvare a problemelor. Rolul lor este însă util şi important 
în grup deoarece îl împiedică să epuizeze prematur sfera soluţiilor; totuşi, cadrul 
didactic trebuie să-şi folosească autoritatea pentru a pondera discuţiile de acest tip şi în 
special pentru a susţine integrarea în grup a respectivelor persoane. În caz contrar, 
acestea pot crea conflicte neproductive pentru echipă, iar grupul, la rândul său, le poate 
izola sau chiar exclude ; 

= susținătorii regulilor sunt oamenii cu stereotipii birocratice. Dezavantajul principal al 
acestui tip de rol constă în lipsa de flexibilitate ; la avantaje putem consemna menţinerea 
regulilor în ochii membrilor grupului prin apelul făcut la ele, asigurarea stabilităţii şi 
coerentei în adoptarea deciziilor de grup. Si aici pot apărea deficiente de adaptare, 
persoanele predispuse la îndeplinirea acestor roluri fiind văzute, în cadrul echipelor 
didactice, mai degrabă ca „parte adversă”, iar apelul permanent la reguli tinzând să 
deterioreze supletea climatului interpersonal ; 

- cei ce nu respectă regulile sunt cei care ştiu să facă sarcina „de nerespectat”. Ei 
reprezintă completarea prin opoziţie a tipului amintit mai devreme şi introduc în 
echipele didactice supletea necesară activităţilor, în sensul cá pun permanent la încercare 
regulile ; 

- Їп sfârşit, o a cincea categorie o reprezintă cei care nu sunt împotriva regulilor, dar nu 
le iau in serios. 


Trebuie observat cá, prin natura lor, rolurile sunt reciproce; Zanden, cánd vorbeste 
despre roluri, îi citează pe Athay, Darley si Stiles, spunând că „rolurile nu există singure” 
(apud Vander Zanden, 1987, pp. 239-241) ; astfel, rolurile, în ciocnirea lor cu normele, 
definesc obligaţiile titularilor de rol (acţiunile pe care ceilalţi insistă în mod legitim că 
trebuie să le performám) si expectaţiile (acţiunile ре care în mod legitim credem că trebuie 
să le performeze ceilalţi). 

Cercetările în domeniul rolurilor în dezbaterea de grup, aparţinând lui Kenneth Benne 
şi Paul Sheats, sugerează existenţa a trei categorii de roluri: rolurile activităţii, rolurile de 
sustinere şi rolurile autocentrate sau negative (vezi şi DeVito, 1988; Hybels, Weaver, 1989; 
Gamble, Gamble, 1993). 


1) Rolurile activităţii (ajută grupul să se focalizeze mai bine pe realizarea scopurilor 
propuse ; în performarea acestor roluri nici un membru nu acţionează individual, ci se 
constituie ca un răspuns la necesităţile resimtite la nivel de grup) : 


- Iniţiatorul presupune persoane care sugerează noi idei, obiective, soluţii şi abordări, 
fiind cei mai creativi şi energici membri ai grupului. Când grupul pare că a epuizat 

ideile, acestea vin cu o afirmaţie de tipul: „Mă întreb dacă... n-ar rezolva problema”, 
De asemenea, acest rol presupune că persoanele în cauză sunt preocupate ca grupul să 
nu se îndepărteze de la obiectivele propuse, ajutându-l totodată pe acesta să caute în 
direcţii diferite şi novatoare ; 

Căutătorul de informații. Mulţi membri ai grupului joacă acest rol; căutătorul de 
informaţii chestionează faptele şi opiniile pentru a găsi informaţiile relevante pentru 
problemă. Întrebări de tipul: „Ce altceva mai putem afla despre asta ?” ; 

Căutătorul de opinii solicită exprimarea sentimentelor pentru a descoperi valorile care 
se află la baza efortului de grup. Întrebări de tipul: „Ce părere aveţi despre această 
nouă perspectivă? ” ; 

Ofertantul de informaţii este un rol de expert, definind un membru al grupului care 
furnizează idei şi sugestii din experienţa personală şi datele faptice. Formulări de tipul: 
„Eu am aflat pe programul Discovery că aici s-au făcut noi descoperiri. Iată despre ce 
este vorba...” 

Oferitorul de opinii furnizează opinii, valori şi credinţe relevate de propriile sentimente 
referitoare la ceea ce se discută. Formulări de tipul: „Eu cred că aici ar trebui...” 
Clarificatorul/elaboratorul elaborează pe marginea ideilor altora, parafrazează, oferă 
exemple şi ilustrări şi încearcă să elimine confuzia şi să crească claritatea, Formulări de 
tipul: „Mihai dorea să spună... şi asta poate continua aşa” 

Coordonatorul este un membru care sumarizează ideile şi încearcă să strângă contribuţii 
variate într-o unitate constructivă. Formulări de tipul: „Uite, ideea lui Mihai merge cu 
ceea ce a spus Dan mai devreme şi putem să găsim astfel o soluţie la problema noastră” ; 
Evaluatorul critic judecă deciziile grupului şi propune soluţii care ajută la stabilirea 
criteriilor şi standardelor pentru judecátile emise. Formulări de tipul: „Eu nu cred cá 
asta o să meargă şi am următoarele argumente pentru a nu fi de acord cu soluţia găsită” ; 
Energizatorul ajută grupul să se implice major în activitate. Formulări de tipul: „О.К., 
haide să vedem cum merge asta ; ce interesant este, nu-i aşa?” ; 

Tehnicianul procedural ajută grupul să aibă la îndemână toate resursele, toate materialele 
de care are nevoie; 

Cel care testează consensul este un membru ce controlează acordul la care a ajuns 
grupul pentru a vedea dacă acesta din urmă este gata de a adopta o decizie. Întrebări de 
tipul: „Suntem toti de acord cu această ultimă variantă?” ; 

Cel care înregistrează notează ideile, sugestiile şi deciziile grupului. 


2) Rolurile de construcţie şi susţinere a grupului (grupul reprezintă o unitate ce 


include relaţii interpersonale diverse, care trebuie construite şi menținute pentru ca grupul 
să funcţioneze eficient - astfel încât membrii grupului să fie simultan productivi şi 
satisfácuti de activitatea în grup; aceste roluri se'focalizeazá pe tonul emotional al 
desfăşurării activităţii, iar în lipsa lor membrii grupului obosesc mai repede, se plictisesc 
de activitatea desfăşurată, se angajează frecvent în conflicte unii cu alţii etc.): 


Încurajatorul contribuie la achiziţiile grupului. Persoanele ce desfăşoară asemenea roluri 


- sunt ascultători interactivi care ajută la reformulare şi claritate ; 2i ard oamenii sá 


se simtă bine şi să producă judecăţi de valoare ; 

Portarul (rolurile de echilibrare) este cel care încearcă să ţină canalele de comunicare 
deschise ; ajută membrii mai reticenţi să aibă contribuţia lor la discuţie si fac în aşa fel 
încât discuţia să nu fie dominată de unul sau doi membri ; 

Armonizatorul mediază diferenţele dintre participanţi şi conciliază neînțelegerile şi 
dezacordurile ; încearcă să reducă tensiunea folosind, spre exemplu, umorul ; 

- Persoana centrată pe compromis este cea care menţine coeziunea de grup şi ajută grupul 
să crească ; 

- Observatorul şi comentatorul înregistrează modul de a acţiona al grupului şi utilizează 
această înregistrare în direcţia evaluării proprii şi a grupului; 

- Persoana din рогі [іа standard aşteaptă până când grupul este satisfăcut de procedurile 
utilizate şi arată criteriile care vor fi utilizate pentru evaluarea funcţionării grupului ; 

= Urmáritorul merge cu ceilalţi membri ai grupului, acceptând pasiv ideile celorlalţi si 
funcţionând mai mult în calitate de audienţă decât ca membru activ al grupului. 


Pe lângă aceste roluri eficiente şi utile pentru echipă, există roluri care pot intra într-o 
sferă de acţiune negativă ; ele se centrează mai degrabă pe o sferă de acţiune individuală, 
fără să ia în considerare scopurile grupului (ori, mai rău, înlocuind scopurile grupului cu 
propriile dorinţe) : 


- Agresorul presupune atacarea celorlalţi membri pentru ca deţinătorii unui astfel de rol 
să se pună pe ei în valoare; 

- Cel care blochează oferă feedback negativ, este dezagreabil şi se opune la tot ceea ce 
propun ceilalţi, în efortul de a nu-i lăsa să ajungă la un rezultat; 

-  Căutătorul de recunoaştere nu încearcă satisfacţii până nu atrage atenţia celorlalţi 
asupra sa, deşi contribuţia proprie la echipă este atât de puţin relevantă, că obiectivele 
grupului se pierd; 

- Cdutátorul de ajutor. Persoanele care îndeplinesc astfel de roluri au satisfacţii în 
activitatea de echipă doar dacă sunt întâlnite nevoile lor personale; folosesc grupul 
pentru a găsi asistenţă, sfat şi consiliere; 

-  Dominatorul insistă să se meargă pe calea aleasă de el, îi întrerupe pe ceilalţi în efortul 
de a controla grupul ; 

-  Glumeţul este cel care apare ca fiind cinic şi produce comportamente nepotrivite sau 
irelevante pentru activitatea de grup; 

- Autoconfesorul este un membru care foloseşte alti membri ai grupului ca o audienţă în 
relevarea unor „sentimente” personale sau a unor „iluminări” ce nu au legătură cu ceea 
ce se discută în grup; 

- Dispensabilul presupune lipsa oricărei contribuţii a acestei persoane la activitatea de 
echipă ; dacă îi este cerută opinia, ea răspunde că nu are una. 


La rândul lor, Richard şi Patricia Schmuck dezvoltă într-o analiză sistemică anumite 
funcţii ale sarcinii care ne conduc destul de lesne la construirea şi dezvoltarea unor roluri 
în acord cu cele menţionate mai sus (Schmuck, Schmuck, 1992, pp. 146-147). 

Desigur, se cuvine să observăm că aceste roluri apar într-un mod natural în grup şi, în 
opinia noastră, nici nu sunt atât de distinct conturate, putându-se decela multe intersecţii 
între acestea la unul şi acelaşi individ. Mai mult, ele variază în funcţie de o serie întreagă 
de considerente, ca activitatea grupului, poziţia membrului respectiv faţă de grup, tipul de 
grup şi dezvoltarea acestuia, condiţiile exterioare, experienţa personală a membrului respectiv 
şi experienţa grupului etc., în cazul unei singure persoane la anumite intervale de timp. 

Aici poate fi identificată însă şi o capcană: faptul că ele există incipient în experienţa 
şi practica educaţională ar putea să sugereze că nu mai sunt necesare cultivarea şi explorarea 
lor în totalitate ; or, poate exista anxietatea unor cadre didactice confruntate cu o atare 
problemă în a gândi eficient folosirea lor, invocând riscul confuziei şi al conflictului. Iată 
de ce, referindu-ne la demersul nostru didactic, este utilă o perspectivă de atribuire şi 
exercitare specializată a rolurilor în cadrul echipei didactice. Astfel, fiecare cursant va 

primi un rol (după o perioadă de acomodare şi apoi de exercitare, rolurile se vor schimba 
între participanţi, urmărindu-se ca fiecare dintre ei să se manifeste în toate rolurile) şi va 
încerca să se dezvolte personal în cadrul acestor roluri. 

Recomandăm ca şi rolurile negative să fie practicate de către cursanţi în timpul unor 
exerciţii pentru a se observa impactul negativ pe care ele îl au asupra echipei şi activităţii 
acesteia. Spre exemplu, rolul de încurajator nu apare în mod natural şi direct la majoritatea 
persoanelor şi de aceea exersarea lui în activităţi concrete, în opoziţia cu alte elemente 
negative de rol, este necesară. 

De altfel, trebuie remarcat faptul că până acum ne-am referit în special la anumite 
roluri pedagogice, pe care membrii unei echipe le îndeplinesc în cadrul acesteia şi care în 
anumite momente ale situaţiei şi rezolvării sarcinii pot să dispară, fiind înlocuite de altele 
ori fiind schimbate între participanţi. În măsura în care aceste roluri devin un mod de viaţă 
şi de acţiune dominant pentru anumite persoane, vom vorbi în continuare despre roluri de 
comunicare generale. O a treia categorie o reprezintă rolurile pe care le-a desfăşurat deja 
metodologia didactică prin conceptul jocului de rol (atunci când elevii/studenţii „joacă” 
anumite personaje istorice, literare etc., în genul unei piese de teatru). 

Michael Maccoby (apud Steers, 1988, pp. 172-173), în urma observării a 250 de 
persoane din pozitii.de mijloc şi înalte în 12 companii, a identificat patru roluri, pe care le 
preluăm în lucrarea noastră deoarece considerăm cá, în cadrul echipelor educaţionale - 
asemănătoare cu grupurile de lucru din organizaţii -, aceste roluri, într-adevăr, sub o 
formă mai puţin evidentă, apar şi se dezvoltă : 


„Artizanul” are ca scop final perfectibilitatea muncii sale, ignorând echipa ca atare; 
centrarea sa profundă pe atingerea perfecțiunii poate introduce un climat tensionat şi 
conflictual în echipă ; 

- „Omul companiei” reprezintă persoana devotată scopurilor echipei, ce încearcă să 
aducă în primul rând productivitate şi beneficii acesteia ; centrarea sa pe viaţa grupului 
din care face parte contribuie la armonizarea activităţilor şi la coeziune, dar îi îngustează 
productivitatea ; 

-  „Luptătorul” poate fi reprezentat de un lider autentic (Maccoby îl denumeşte plastic 
»leul") sau de un lider manipulativ şi persuasiv (, vulpea") ; utilitatea lor este vizibilă 
în perioadele de criză a grupului; 

- „Omul jocului” este cel care combină cel mai bine scopurile personale cu cele ale 

grupului în care se află, principala sa preocupare fiind ca acestea să se afle întotdeauna 

în acord ; utilitatea lui constă în construirea şi menţinerea unui climat stabil în echipă. 


Alţi autori (Hellriegel, Slocum, Woodman, 1992, p. 371) vorbesc despre roluri de 
legătură, roluri care sunt esenţiale în facilitarea fluxului informaţional şi luarea deciziilor ; 
există patru tipuri fundamentale de astfel de roluri şi activităţi: 


-  „Ambasadorul” priveşte obținerea de membri în echipă, resurse şi legitimitate de la 
profesor; această activitate presupune identificarea opoziţiilor care s-ar putea ridica 
din partea cadrului didactic sau a altor grupuri şi efortul de a le preîntâmpina ; 

- „Coordonatorul sarcinii” este reprezentat de efortul specific de a conduce şi sincroniza 
grupul respectiv cu alte grupuri implicate în aceeaşi activitate (elevul/studentul care 
îndeamnă propriul grup să se grăbească pentru că grupul de alături se pare că va 
termina în curând) ; 

-  „Cercetaşul” presupune un rol activ în identificarea ideilor inovatoare şi găsirea rapidă 
a căilor de urmat abia conturate pentru ceilalţi membri ai grupului ; 

-  „Apărătorul” este cel care controlează fluxul informaţional de la alte grupuri înspre 
grupului propriu, în el şi dinspre interiorul acestuia spre alte grupuri, acţionând ca un filtru. 


O altă problemă importantă este caracterizată de rolurile îndeplinite de membrii grupului 
în cadrul conflictului. Lloyd Goodall Jr. prezintă mai multe tipuri de roluri în grupuri. Am 
precizat mai devreme că este necesară o distincţie pe care o facem între rolurile îndeplinite 

` temporar şi rolurile ce sunt îndeplinite permanent. Mai precis, putem să observăm existenţa 
unor aşa-numite roluri secvențiale (care descriu o anumită preferinţă in orientarea echipei 
spre sarcină) şi a unor roluri comportamentale cu un grad de complexitate şi integralitate 
crescut (acestea ne prezintă un set de atitudini constante ale persoanei în respectivul 
microgrup, reprezentând o perspectivă general valabilă în ceea ce-o priveşte), Goodall Jr. 
ne oferă o tipologie a acestora din urmă: 


1) Tipul „bunului soldat" este cel care se supune politicilor şi regulilor organizaţiilor, 
fiind o persoană tradiționalistă şi pasivă în interacţiunile din grup. Se oferă voluntar să 
strângă rezultatele grupului, face întotdeauna ceea ce se aşteaptă de la el, strategia lui 
fiind construită astfel încât să capete răspunsuri pozitive; 

2) „Altruistul” este cel care dezvoltă strategii pentru ceilalţi cu costuri şi sacrificii 
personale. Este motivat de recompense standard, statutul mai înalt nu-l interesează, e 
neconflictual şi contribuie la instaurarea unei bune atmosfere în grup; 

3) „Prinţul” acţionează după cum dictează circumstanţele şi doreşte să obţină rezultate 
pozitive ; îşi justifică acţiunile în funcţie de rezultate, aspirând să aibă autoritate şi putere. 
Nu-i place să se supună ordinelor celorlalţi decât dacă are de câştigat, astfel încât, 
pentru grup, dacă interesele Prințului corespund cu ale echipei, el se implică eficient, 
dar poate şi submina scopurile grupului cu scopurile sale ; 

4) „Curteanul” dezvoltă comportamente ingraţiatoare în prezenţa persoanelor cu autoritate 
şi putere, tinzând să fie autocentrat, dar nu în modul evident al Prințului. Doreşte să 
mulţumească, fiind o persoană influentă în grup, dar nu ofensează pe nimeni simulând 
câştigurile pentru cei cu o poziţie mai înaltă. Pentru grup este util, adaptându-se repede 
nevoilor şi aşteptărilor. Oamenii pot să-l displacă, dar apreciază modul său de lucru şi 
rezultatele obţinute ; 

5) „Subminatorul” este interesat să deţină controlul şi să influenţeze rezultatele grupului, 
fiind un membru mai în vârstă al acestuia, conservator, cu multă informaţie şi experienţă 
acumulate. Se aliază cu Curteanul pentru a obţine poziţii de forţă. Într-un conflict, ei 
sunt catalizatori ai acestuia ; totuşi, nu participă la conflicte pe care nu doresc să le 
câştige. Nu sunt plácuti, dar sunt respectaţi. În unele organizaţii, Subminatorul actio- 
neazá in postura de coaching al proaspetilor manageri. A. Cardon (2002) a observat în 
realitate cazuri ale unor astfel de persoane (un manager mai vechi care juca rolul de 
consilier oficial) având funcţia aproape oficială şi acceptată de toţi de a-i ajuta pe noii 
directori să se adapteze în primii ani de activitate în uzina respectivă. Această activitate, 
ce în psihologia organizaţională are un rol pozitiv, căpăta aici un rol negativ prin jocul 
de manipulare de tip „eminenţă cenuşie” pe care managerul mai vechi îl avea. Mai 
precis, el acţiona în genul: „Ce trebuie să ştiţi dumneavoastră despre organizaţia 
noastră înainte de a acţiona aşa” sau: „Faceţi cum doriţi, dar...”, convingându-l în 
timp pe noul director că schimbările propuse de el sunt imposibile ; 

6) „Facilitatorul” este cel care ajută grupul să fie deschis şi onest, îndeplinind rolul de 
terapeut, în sensul că sprijină echipa să imagineze, să fantazeze pentru a obţine idei. El 
nu exprimă de obicei propriile sentimente, ci îşi asumă rolul de rezonator al senti- 

mentelor grupului. Are şi scopuri ascunse, dar foloseşte grupului, în sensul că dezvoltă 
strategii care ajută grupul să progreseze ; 

7) „Servitorul maselor” defineşte o strategie aparţinând politicienilor; sunt persoane 
care posedă autoritatea şi puterea, dar care susţin că au această. poziţie pentru a pune 
în valoare doleantele celorlalţi. Sunt buni ascultători şi lasă cealaltă persoană să 
vorbească, pentru a obţine informaţii cât mai bogate; 

8) „Prietenul” este o persoană care vrea să te ajute în schimbul unor favoruri în viitor, 
fiind loial, cuternitor şi vesel; nu se ştie însă când va cere o favoare în schimb; din 
acest motiv, poate fi o ameninţare pentru grup; 

9) „Duşmanul prietenos” doreşte să apară ca fiind prieten în timp ce îşi maschează 
adevăratele intenţii. În aparenţă, este foarte interesat de fericirea celuilalt şi îi pasă 
foarte mult de ce i se întâmplă acestuia ; 

10) „Persoana timidă”. Pot fi două feluri: cei cu adevăraţi timizi şi cei care folosesc acest 
aspect ca pe o strategie. Cei din primul tip rămân izolaţi în grup, ceilalţi se asociază 
cu oricine, fără să-i intereseze prea mult scopurile grupului ; 

11) „Narcisistul” reprezintă persoana foarte centrată pe sine, ce vede organizaţia ca pe o 
oportunitate de a-şi îndeplini scopurile, fiind interesată doar de modul în care grupul 
о poate recompensa. De aceea, acceptă doar sarcinile care îi sunt folositoare în viitor. 
Poate fi o persoană distructivă pentru grup ; 

12) „Omul echipei”. Nu este un tip de personalitate anume, el joacă astfel încât să se 
dezvăluie plenar calităţile membrilor grupului. Este o persoană extravertită până la 
lipsa de profunzime. Doza lui de greşeală este că se depărtează de esenţial, dar se 
integrează bine în grup. Ca să execute o sarcină, are întotdeauna nevoie şi de o altă 
persoană care să lucreze cu el; 
„Yesman/ Noman” (tratate şi de Luthans). Sunt strategii folosite de membrii cu o 
toleranţă scăzută faţă de ambiguitatea conflictelor (în primul caz) sau de anumite opinii 
care îi contrazic (al doilea caz). Yesman-ul vrea să placă în special liderului ; este 
strategia oamenilor slabi şi ineficienti. Noman-ul nu este de acord cu nimeni, cu 
excepţia celor care sunt de acord cu el; de aceea, poate fi distructiv pentru grup 
deoarece domină discuţia, provoacă confruntări, ruperi de ritm ; 

„Furiosul” este un narcisist autocentrat cu aspiraţiile Prințului şi Curteanului. Este 

dezgustat, nerăbdător, sătul de reguli, caracterizat drept „persoană rebelă”. Este foarte 

emoţional în perioadele de conflict, vrea să inducă aceleaşi sentimente în alte persoane, 
urmărind acceptantá şi putere. 

Aceste roluri pot să бе jucate de către cursanţi în cadrul unor microateliere de lucru, си 
posibilitatea găsirii unor strategii prin care fiecare rol să se manifeste în totalitatea 
oportunităţilor sale de a sprijini dezvoltarea grupului; acest exerciţiu este folositor în 
direcţia diminuării unor eventuale conflicte, introducând o doză importantă de amuzament 
şi deschidere spre partenerii grupului din partea fiecărui membru al acestuia. 

Trebuie spus că şi utilizarea/consolidarea unor „prestigii” parţiale ale membrilor unui 
grup - pe de o parte, în ceea ce priveşte dinamica lor profesională (elevi pasionaţi de 
domenii conexe sau, dimpotrivă, care să lucreze împreună în cadrul unui grup inter- 
disciplinar), pe de altă parte, relativ la modurile lor de a gestiona realitatea grupului 
(moduri de înţelegere, de memorare diferite, gândire predominant abstractă sau predo- 
minant concretă etc.) – poate influenţa puternic atât coeziunea grupului ca atare, cát, mai 


ales, eficienţa acestuia. 

Câteodată, rolurile pe care le jucăm necesită - din punctul nostru de vedere - o 
schimbare. Cum putem face această schimbare? Vom adapta un astfel de instrument după 
cel propus de către Saundra Hybels şi Richard Weaver (1989): dacă vă aflaţi în relaţie cu 
cineva şi jucaţi un rol care nu vá mai convine, în care nu vá mai simţiţi confortabil (spre 
exemplu, aţi fost angajat de doi ani şi doriţi ca şeful dumneavoastră să vă ofere mai multe 
responsabilităţi), trebuie să reflectati la următoarele interogaţii : 


- În се circumstanţe ati început să jucaţi acest rol care acum nu vă mai convine ? Aţi fost 
vreodată mulţumit să jucaţi acest гої? (Gândiţi-vă că atunci când aţi venit ca proaspăt 
angajat în companie acest rol ar fi putut să fie compatibil cu ceea ce doreaţi.) 

- Ce vă face să simtiti rolul drept inconfortabil acum ? 

- Ce schimbări ati dori să-i aduceţi? (Imaginati toate schimbările pe care le-aţi aduce 
rolului dacă ar fi posibil.) 

- Cum puteţi să comunicati schimbările pe care le doriţi aduse acestui rol ? Există laturi 
ale acestor schimbări care i-ar avantaja şi pe ceilalţi ? 


Rolurile pot să aibă efecte pozitive sau negative asupra grupului, asupra anumitor 
persoane din cadrul lui sau chiar asupra celui care le îndeplineşte ; în această ultimă categorie 
întâlnim „bumout”-ul, definit drept „ostilitate, apatie şi pierderea interesului rezultată din 
stresul prelungit sau conflictul dintre roluri antagoniste” (Myers, 1990, pp. 176-180). 

“Uneori, jucarea inconştientă a rolurilor poate fi definită de existenţa unor „jocuri” de 
manipulare. A. Cardon, adaptând cercetările din aria analizei tranzactionale efectuate de 
către Stephen Karpman, a preluat ceea ce autorul respectiv a numit „Triunghiul Dramatic”, 
evidențiind existenţa a trei roluri în organizaţii: rolul de persecutor, cel de victimă şi cel 
de salvator. Interesant este faptul că aceste roluri sunt schimbate pe rând de către protagonişii 
jocului de manipulare. Cardon foloseşte pentru ilustrare o scenă fictivă: un angajat al unei 
organizaţii, pentru că îi este interzis să fumeze la locul de muncă, îşi exprimă dezacordul 
faţă de această regulă petrecând mult timp în vestiar şi fumând acolo. Şeful său direct 
percepe acest comportament ca pe o provocare. Muncitorul îşi asumă deci rolul de 
persecutor al şefului, care este în poziţie de victimă; pentru a nu rămâne în poziţia de 
nesiguranţă, şeful trece la acţiune şi preia dintr-o dată iniţiativa şi rolul de persequtor, 
dându-i un avertisment subordonatului său. Muncitorul, persecutor atunci când, pierzân- 
du-şi timpul în vestiar, este neproductiv, devine victimă atunci când primeşte avertismentul. 
În rolul de victimă (se crede atacat pe nedrept de către şeful său), subordonatul îşi caută un 
salvator (un lider de sindicat sau un alt şef, aflat la un nivel ierarhic mai ridicat) pentru a-şi 
putea persecuta din nou şeful prin persoana interpusă. Astfel, din persecutor, şeful riscă să 
devină din nou o victimă. Aceste jocuri ale relaţiilor şi schimbărilor de rol devin foarte 
interesante de studiat din perspectiva înţelegerii multi-influentei pe care o exercită jucarea 
unui rol în structurarea relaţiilor de comunicare şi în apariţia conflictului. Acelaşi autor 
observă mai în profunzime cât de uşor se poate trece de la jucarea unui anumit rol la 
jucarea unui rol opus, totul ţinând de modul în care este configurată situaţia. Într-un astfel 
de joc de manipulare intitulat „о să te spun eu!", exempul oferit de către Cardon este 
edificator : un copil e foarte neastâmpărat şi mama, epuizată de problemele pe care acesta 
i le ridică, îl ameninţă: „O să vezi tu când vine taică-tău acasă ce primesgti...". Într-adevăr, 
în momentul venirii tatălui, mama îi relatează comportamentul indezirabil al copilului în 
cursul zilei ; tatălui i se cere să facă ceva în acest sens. Fără să aibă toate informaţiile, tatăl 
intră în rolul de persecutor cerut de mamă şi îl pedepseşte pe copil. În acest moment, se 
întâmplă o schimbare de rol surprinzătoare: mama intervine între tată şi copil să atenueze 

pedeapsa (pe care chiar ea o solicitase), pedeapsă pe care o consideră excesivă şi, câteodată, 
chiar nedreaptă. Observăm că mama îşi asumă astfel rolul de salvator. Similar acestui 
triunghi familial, în organizaţii întâlnim şeful direct, afectiv şi care nu rezolvă problemele 
de indisciplină ale subordonatilor săi, dar cere intervenţia unui şef mai mare. Când acesta 
intervine şi pedepseşte respectiva insubordonare, şeful direct începe (de cele mai multe ori 
informal, în discuţii private) să critice această duritate excesivă, încercând să obţină 
printr-un astfel de comportament afecțiunea echipei sale. 

În ceea ce priveşte conflictul de rol, întâlnim conflicte între persoane şi rolurile pe care 
trebuie să le îndeplinească (tensiuni între propria personalitate a detinátorului rolului şi 
atitudinile şi expectaţiile prevăzute de către rolul ca atare), conflictul intrarol (tensiuni 
create de expectante contradictorii despre cum trebuie jucat rolul) şi interrol (tensiuni între 
recomandările a două roluri care trebuie jucate simultan) etc. Se cuvine să remarcăm însă 
că, din perspectivă didactică, mai ales că în interiorul echipelor educaţionale are loc 
cunoaşterea, asumarea şi îndeplinirea rolurilor (fie şi numai cele amintite de noi mai 
devreme), îi revine cadrului didactic înţelegerea în profunzime a rolurilor şi a elevilor 
pentru a exista o concordanţă de principiu între rol şi deţinătorul de rol; lipsa unei atare 
perspective poate conduce la un conflict neproductiv în cadrul grupului, la lipsă de 
eficienţă şi la o dezangajare a membrilor (spre exemplu, dacă în cadrul unei echipe didactice 
oferim rolul criticului unei persoane timide, fără o pregătire/formare prealabilă, acest rol, 
neîndeplinindu-se, ar putea limita interacţiunile multiple în grup). De aceea, sunt necesare 
exerciţii pre-grup de practicare şi interiorizare a cerinţelor rolurilor de către cursanţi. 

Acest lucru este posibil prin utilizarea unor tehnici de jucare a rolurilor (role-playing), 
tehnici detaliate de către Richard si Patricia Schmuck în opt etape: 


- selectarea problemei ; 

- încălzirea (exersarea) ; 

- stabilirea scenei prin explicarea situaţiei, descrierea rolurilor participanţilor şi explicarea 
rolurilor audienței ; 

=  „legiferarea” ; 

- analiza si dezbaterea ; 

- evaluarea ; 

- relegiferarea jocului de rol; 

- generalizarea în viaţa de zi cu zi a clasei de elevi/grupei de studenti (Schmuck, 
Schmuck, 1992, p. 103). 


Cross vede tehnica jocurilor de rol, într-un mod direct şi procesual, drept una în care 
„fiecare subiect este îndemnat să preia o parte dintr-un caracter particular şi să interpreteze 
comportamentul pe care în mod natural respectivul caracter l-ar presupune; primind 
îndrumări specifice, persoanele ce trebuie să joce astfel de roluri de obicei se aşteaptă în 
mod conştient să performeze acţiuni asociate uzual acestor roluri, dar mai devreme sau mai 
târziu consideră că cerinţele rolurilor sunt absorbite în propriile lor identități” (Cross, 
1974, p. 151). 

Grambs ne oferă, de asemenea, o definiţie utilă analizei pe care o întreprindem în 
aceste rânduri: „о situaţie dramatică sau o confruntare este identificată de către profesor 
în clasă. Persoanele care sunt implicate în situaţia respectivă sunt descrise, iar acţiunea este 
conturată ori rezultatele sunt sugerate. Jocul de rol este încercarea în afară a situaţiei. 
Clasa poate oferi comentarii referitoare la realitatea acţiunii ori privind autenticitatea 
gândirii rolurilor, Scena comentată poate fi jucată din nou cu actori noi sau cu cei vechi în 

urma instrucţiunilor primite din clasă. Urmărind una sau două direcţii, clasa discută 
problema ridicată de jucarea rolului şi răspunsul lor la aceasta” (Grambs, 1968, p. 37). 

Moore identifică, la rândul sáu, trei componente importante în role-playing : situaţia, 
jocul de rol propriu-zis şi sesiunile de concluzionare (follow-up). „Episodul de joc de rol 
trebuie să fie jucat în mod spontan, lucru ce sprijină procesul de înţelegere profundă a 
acţiunilor asociate, motivelor şi comportamentelor.” (Moore, 1994, p. 208) Astfel, jocul 
de rol este proiectat pentru a induce reflecţie şi discuţii, oferind experienţa comună şi imediată 
a grupului, implicându-l pe acesta, simultan, atât la nivel intelectual, cát şi emoţional. 

Metoda jocului de rol este una foarte provocatoare pentru cadrul didactic şi pentru 
grupurile de elevi/studenti, simultan. Cadrul didactic trebuie să fie pregătit şi să accepte 
ambiguitatea unor rezolvări ale rolurilor ; accentul pe care el trebuie să-l pună nu este pe 
încercarea de a schimba soluţionarea rolurilor de către actorii-cursanti, ci pe modul de 
observare a realităţii ce i-a determinat să aleagă o soluţionare anume. Pentru cadrul 
didactic din România, a cărui misiune se identifică adesea cu necesitatea oferirii soluţiei 
celei mai bune în situaţia dată, această nouă perspectivă este una foarte solicitantă (accentul 
trebuie să cadă asupra multitudinii de căi prin care problemele umane se pot soluţiona). 
Mai mult, în contextul noilor media care tind să sprijine şi să definească procesul de 
învăţământ de astăzi, apar, printr-o nouă idee, cea a „comunităţilor de învăţare”, noi roluri 
pentru profesori, dar şi pentru elevi. Devenind o alternativă la structurile media tradiţionale, 
lineare (cărţi, radio, filme), această comunitate de învăţare are la dispoziţie hypermedia 
(un sistem care reprezintă informaţii multimedia conectate - text, imagini, audio, mişcare) ; 
cel ce învaţă este capabil să urmeze conexiuni între unităţi singulare de informaţii (noduri) 
în sensul unei structurări asociative, dar şi să producă astfel de noduri (utilizatorul depăşeşte 
rolul pasiv, construindu-şi hipermedia). Este evident cá aici vorbim despre provocarea unor 
noi roluri pentru actorii procesului instructiv-educativ. Dijkstra, Jonassen şi Sembill (2001) 
numesc următoarele roluri : 


1) roluri ale profesorului: 

- Catalizator/inspirator - trebuie să trezească curiozitatea celor care învaţă în cola- 
borare prin întrebările şi materialul pus la dispoziţia acestora ; 

- Observator - pentru cercetarea unor noi arii de cunoştinţe şi pregătirea căilor pe 
care elevii vor ajunge la aceste cunoştinţe ; 

- Consultant şi consilier - pentru a observa si — împreună cu elevul - a analiza 
procesul de învăţare al fiecăruia, pentru a oferi feedback performativ ; 

- Antrenor - pentru a preda „cum se învaţă” şi strategiile de lucru, atunci când elevii 
о cer; 

- Mentor si educator - pentru a prezenta, discuta şi justifica valorile ; 

- Moderator - pentru a împărtăşi şi sustine discuţiile focalizate pe conţinut şi disputele ; 

- Arbitru şi mediator - pentru a acţiona în caz de conflict în direcţia sprijinirii 
elevilor în rezolvarea propriilor probleme ; 

- Avocatul diavolului - pentru a chestiona soluţiile simple, răspunsurile prea rapide 
sau credinţele superficiale venite de la elevi; pentru a cere explicaţii mai bune şi 
justificări de la aceştia ; 

- Evaluator - pentru a verifica dacă elevii se mai află în obiectivele proprii de învăţare ; 


2) roluri ale elevilor/studenţilor : 
- Rezolvator creativ de probleme - pentru a defini situatia-problemá prin analizarea 
tuturor soluţiilor oferite, specificarea obiectivelor si identificarea discrepantelor 
dintre situaţia actuală şi situaţia dorită etc. ; 

Manager de proiect - pentru a planifica proiectul, pentru a stabili limitele şi pentru 
a controla cursul acţiunii ; de asemenea, pentru a lua decizii şi a-şi asuma responsa- 
bilitatea pentru succesul sau eşecul proiectului ; 

Prezentator — pentru a evidentia public celorlalţi elevi idei, cunoştinţe, opinii sau soluţii 
la problemă într-un mod inteligibil sau interesant, utilizând media şi metode variate ; 
Autor de documentare - pentru a documenta procesul de rezolvare de probleme 
într-un mod inteligibil şi a face informaţiile folositoare pentru ceilalţi elevi/studenţi ; 
Chestionator - pentru a optimiza înţelegerea proprie şi a celorlalţi prin articularea 
unor întrebări de profunzime ; 

Evaluator şi analizator reflectiv – pentru a judeca rezolvările de probleme proprii 
sau ale celorlalţi, în raport cu scopurile şi criteriile de calitate propuse; pentru 
reflectarea critică a propriilor percepții, atitudini, scopuri şi acţiuni ; 

Expert şi multijucátor - pentru a obţine expertiză în domenii specifice ; pentru a 
transfera cunoştinţele şi abilităţile proprii altor elevi/studenti. 


De altfel, trebuie spus că jucarea anumitor roluri în clasă şi, de aici, dezvoltarea unor 


echipe coezive şi înalt eficiente nu sunt ceva nou în teoria şi practica educaţionale; 
creionarea pe care dorim să o oferim aici se referă la o anumită viziune sistemică asupra 
fenomenului, în sensul unei dezvoltări progresive, pe de o parte, a unei valori optime a rolului 
în raport cu propria dezvoltare, şi, pe de alta, asupra deschiderii la multitudinea de roluri 
pe care un cursant poate să le joace în timpul activităţilor cu caracter instructiv-educativ. 





Rezumat 





Legătura dintre teoria conducerii şi procesul de comunicare este una foarte strânsă, de 
multiinfluentare. Stilurile de conducere s-au fundamentat în : autocratic, democratic şi 
„laissez-faire” , fiecare dintre acestea fiind adecvat în funcţie de contextul comuni- 
cational. În practică, există diferite teorii asupra conducerii (leadership-ului). Câteva 
dintre teoriile care pun în centrul demersului lor explicativ comunicarea sunt: abor- 
darea situationalá (sityatii diferite necesită diferite modalităţi de leadership), teoria 
schimbului lider-membru (LMX) (încearcă să reconsidere unghiul de abordare din 
perspectiva interacțiunilor dintre lideri şi ceilalţi), leadership-ul transformational 
(pleacă de la o idee ce aparţine în mare măsură influenţei actului de comunicare în aria 
conducerii ; caracteristica „transformării” caracterizează leadership-ul drept un proces 
ce schimbă şi transformă indivizii care sunt părţi ale acestuia), modelul competenţelor 
comunicative (porneşte de la ideea că procesul de conducere implică comportamente de 
comunicare ce ajută grupul să depăşească obstacolele în atingerea scopurilor), teoria 
conducerii de echipă (a înglobat funcţiile conducerii asupra echipei, pornind de la 
relevarea a două astfel de funcţii centrale: de a ajuta grupul să-şi îndeplinească 
obiectivele — funcţia sarcinii - şi de a tine grupul în stare de funcţionare - funcţia de 
susţinere). 

Rolul reprezintă un model organizat de conduite cu privire la o anumită poziţie a 
individului într-un ansamblu interactional; rolul este dependent de două categorii de 
factori : factorii situationali (cerinţele sarcinii, stilul de conducere a grupului, poziţia 
în reţeaua de comunicare etc.) şi factorii personali (valorile, atitudinile, motivaţia, 
abilitatea şi personalitatea). Întâlnim foarte multe tipologii ale rolurilor într-un grup 
mic, una dintre cele mai cunoscute fiind cea propusă de către Kenneth Benne şi Paul 
Sheats pe trei categorii: rolurile activităţii (Iniţiatorul, Căutătorul de informaţii, 

Căutătorul de opinii, Ofertantul de informaţii, Oferitorul de opinii, Clarificatorul/ 
Elaboratorul, Coordonatorul, Evaluatorul critic, Energizatorul, Tehnicianul procedural, 
Cel care testează consensul, Cel care înregistrează ideile), rolurile de construcţie şi 
susținere a grupului (Încurajatorul, Cel care îndeplineşte rolurile de echilibrare, 
Armonizatorul, Persoana centrată pe compromis, Observatorul, Persoana din poziţia 
standard, Urmăritorul) şi roluri individuale, observate ca negative pentru activitatea 
grupului (Agresorul, Cel care blochează, Căutătorul de recunoaştere, Căutătorul de 


ajutor, Dominatorul, Glumetul, Autoconfcsorul, Dispensabilul). Rolurile pot să aibă 
efecte pozitive sau negative asupra grupului. Dezvoltarea pozitivá a unor roluri este 
posibilă prin utilizarea unor tehnici de jucare a rolurilor, tehnici care se desfăşoară in 
următoarele etape : selectarea problemei, încălzirea (exersarea), stabilirea scenei prin 
explicarea situaţiei, descrierea rolurilor participanţilor şi explicarea rolurilor audienței, 
„legiferarea”, analiza şi dezbaterea, evaluarea, relegiferarea jocului de rol, generali- 
zarea în viaţa de zi cu zi a grupului. 





Exerciţii şi teme de reflecţie 


1. 


La teoria conducerii am gândit următorul exerciţiu, care implică un înalt grad de participare 
din partea cursanților. Formatorul va lua un număr de biletele (egal cu numărul total de 
participanţi) si va scrie pe ele ori numărul „1” ori numărul „2”. Numărul de biletele cu 
„1” va fi egal cu numărul de grupuri în care formatorul doreşte să divizeze colectivul 
cursanților, restul vor fi biletele cu „2”. Cursantii vor extrage câte un biletel dintr-o pălărie 
şi vor citi cifra de pe el fără a spune celorlalţi ce cifră au. Formatorul le va spune apoi că 
cei care au cifra „1” pe biletel vor fi liderii viitoarelor grupuri ce se vor forma ; cursantii 
vor trebui să formeze o mulţime (stând aproape unii de alţii) şi să discute informal, alocând 
câte 30 de secunde - 1 minut discuţiei cu fiecare coleg. Cei ce au primit biletelul cu cifra 
„1” vor trebui, fără să le spună nimic direct colegilor lor, să identifice modalităţi prin care 
să-i atragă de partea lor pe cei prezenţi, în calitatea de lider pe care au primit-o. După ce 
aceste discuţii se vor fi încheiat, cursanților li se va сеге să scrie pe o foaie de hârtie 
persoanele despre care consideră, după comportamentul manifestat faţă de ele, că au primit 
biletele ce le cereau să se comporte ca lideri. Se va observa în ce măsură lista finală 
(însumată de formator) corespunde celei reale. 

Pentru observarea necesităţii de armonizare a funcţiilor de conducător/subordonat, propu- 
nem un exerciţiu prezentat în literatura de specialitate. Cursantii vor trebui distribuiti în 
mod aleatoriu şi vor forma perechi cu persoane pe care nu le cunosc sau le cunosc mai puţin. 
La început, fără să-i comunice nimic verbal, unul dintre ei va trebui să facă din celălalt o 
statuie, iar după ce va fi terminat, poziţiile se vor schimba - cel ce a fost în postura 
modelatului va deveni modelator, realizând din celălalt o statuie. La finalul exerciţiului, 
vor fi chestionaţi toti participanţii în legătură cu modul cum s-au simţit: când s-au simţit 
mai bine - în postura de modelator (lider) sau modelat (subordonat)? Apoi, discuţia va 
avea în vedere o dimensiune empaticá, în sensul că li se va cere cursanților care s-au simţit 
mai bine ca modelatori (au avut rolul de comandă) să se gândească la faptul că, dacă au 
avut drept partener o persoană similară lor, aceasta s-a simţit mai puţin bine atunci când ei 
se simțeau bine şi invers (discuţia va fi similară pentru cei care au optat pentru poziţia de 
modelat). Formatorul va explica apoi necestiatea flexibilizării ambelor tipuri de roluri. 
Formatorul le relatează grupurilor de cursanţi: gândiţi-vă că tocmai aţi prins un peştişor 
de aur care vă spune că poate schimba trei lucruri legate de activitatea dumneavoastră. 
Puteţi schimba orice doriţi : ce ati schimba la dumneavoastră, la munca dumneavoastră, la 
şef sau la colegi etc. ? După ce fiecare a făcut alegerile, discutati în grup ce ati schimba şi 

de ce. Într-o a doua etapă a exerciţiului, încercaţi să vă inchipuiti (fiecare in mod individuai) 
şeful grupului din care faceţi parte timp de un ап. Care ar fi activităţile pe care le-aţi 
propune ? După ce fiecare a alcătuit un mic plan managerial personal ca şef al celorlalţi, 
puneţi aceste planuri laolaltă şi observați diferenţele şi punctele pe care le aveţi în comun. 
Pentru următorul exerciţiu luaţi categoriile de roluri exprimate de către Goodall Jr. si distri- 
buiti-le cursanților câte o fişă cu toate aceste roluri. Fiecare cursant va trebui să îşi aleagă 
(sau se poate trage la sorti) un rol pe care va trebui să-l joace în activitatea de grup. Acest rol 
nu este cunoscut însă decât de către persoana în cauză şi de formator (care petrece câteva 


: a 


minute punând гош la punct cu fiecare persoană în parte). Când tipoiogia roiuriior este 
epuizată (fiecare rol e jucat de câte o persoană), restul colectivului de cursanţi vor fi anun- 
tati că vor asista la o activitate de grup în care fiecare membru va trebui să se comporte faţă 
de ceilalţi în modul cerut de rolul pe care îl îndeplineşte. Observând interacţiunile dintre 
cei ce „joacă roluri”, restul colectivului va trebui să răspundă la un număr de întrebări pe 
care le vor primi de la formator sau le vor gândi ei înşişi (întrebările ar putea fi: „Ce rol 
a îndeplinit fiecare persoană din grup? ”, „Cum au reacţionat ceilalţi colegi la un astfel de 
rol ?", „Ce implicaţii poate avea jucarea fiecărui rol pentru activitatea grupului ? ” etc.). 
Rolurile pe care le jucăm în viaţa de zi cu zi sunt desemnate şi de statusul fiecărei persoane 
interactante. Pentru a încerca depăşirea unor roluri ce nu vă mai satisfac, încercaţi următorul 
experiment propus de către Milgram : alegeţi o persoană pe care o cunoaşteţi şi o respectaţi 
(liderul de grup, spre exemplu), o persoană căreia vá adresati folosind titlul sau numele de 
familie. Luaţi hotărârea ca în următoarea întâlnire să vă adresati în mod deliberat într-o manieră 
mai familiară, spunându-i pe nume. Majoritatea oamenilor au dificultăţi în a încălca aceste 
microconventii sociale, devenind mai anxioşi pe măsură ce se apropie momentu! pe care şi 
l-au propus pentru schimbarea rolului. Acest exerciţiu reprezintă însă un bun început 
pentru a identifica strategii în vederea depăşirii unui rol care nu ne mai reprezintă. 

În fiecare zi ni se cere de către ceilalţi şi cerem la rândul nostru ca persoanele din jur să 
joace anumite roluri. Câteodată, această expectafie de rol poate să conducă la anumite 
extreme care influenţează negativ relaţia de comunicare. Pentru acest exerciţiu de reflecţie 
aducem în atenţia cititorului un experiment realizat de către Haney, Banks şi Zimbardo în 
1973 (apud Hayes, Orrell, 2003). În principiu, acesta presupunea ca 21 de bărbaţi tineri, 
stabili emoţional, să participe timp de două săptămâni la un joc ce presupunea o închisoare 
fictivă (spaţiul folosit fiind amenajat în acest scop în subsolul Universităţii Stanford), în 
care o parte dintre ei ar fi îndeplinit rolul de „gardieni”, iar celalată parte pe cel de 
„prizonieri”. Nici unui titular de rol nu i s-a explicat cum să se poarte, lásándu-i-se fiecărui 
participant opţiunea definirii modului în care îşi conceptualizează rolul (au primit doar 
„uniforme” de gardieni şi de prizonieri şi a fost interzis orice act de violenţă fizică). Chiar 
dacă, iniţial, experimentatorii proiectaseră durata experimentului pe intervalul a două 
săptămâni, acesta a trebuit întrerupt după doar şase zile. „Gardienii” îşi puneau rolul în 
practică într-o manieră extremă, care ar fi putut să prejudicieze psihic „prizonierii” în 
urma acestei experienţe (spre exemplu, „gardienii” instituiseră practici umilitoare, cum ar 
fi transformarea mersului la toaletă într-un „privilegiu”). Mai mult, după ce studiul a fost 
finalizat, multi dintre cei ce jucaseră rolul de „gardian” au fost socati de modul cum se 
comportaseră şi de gradul în care jucarea rolului se denaturase. Gândindu-ne câteva clipe 
la acest experiment, să ne amintim că fiecare dintre noi am avut în experienţa proprie 
persoane care s-au transformat la nivel de practică comportamentală în momentul perfor- 
mării unui rol ce era adus de un status social superior (un coleg ce a fost promovat, spre 
exemplu). Acest exerciţiu de reflecţie poate fi pozitiv şi pentru iniţierea unei analize 
introspective asupra propriilor roluri pe care cititorul le are în momentul de faţă şi asupra 
gradului în care practica de zi cu zi se potriveşte cu modul cum înţelege fiecare perspectiva 
proprie în relaţie cu celălalt (dacă, spre exemplu, am fi în locul subalternului/şefului 
nostru, am proceda similar sau altfel faţă de „noi”, cei din momentul prezent?), 

Scenariu : Identifica(i rolurile ! 


Alexandru Popescu a fost chemat de către conducerea unei companii în calitatea sa de consultant pe 
probleme de schimbare organizaţională pentru a sprijini implementarea unei transformári majore. 
Pentru a avea suficiente date, Popescu a solicitat să fie convocati membrii departamentului în care 
trebuia realizată respectiva schimbare ; s-au întrunit astfel într-o şedinţă în care li s-a spus despre 
ce este vorba şi le-au fost monitorizate reacţiile. Íncercati să le analizati la rándul dumneavoastrá : 
- Dar ce propuneţi dumneavoastră nu se încadrează în tradiţia firmei noastre. Noi ne-am câştigat 
renumele pe piaţă datorită acestor politici şi acum пе cereţi să le schimbăm ? a remarcat M. 

- Aşa este, a completat V., nu sunt nici eu de acord cu nimic din cele ce au fost propuse. 

- Eu cred că orice schimbare este benefică, a remarcat D. Iar dacă, aşa cum este situaţia de faţă, 
ea vine din partea managementului (directorul general al companiei este şi el de faţă la discuţie) 
nu poate fi decât un lucru bun, deoarece la acest nivel se ştie mai bine ce este de făcut, există o 
altă perspectivă. Eu am să aplic ceea ce ni se cere chiar de mâine! 

- Oricum, este o provocare, a remarcat şi R. Asta îmi aduce aminte de o glumă, nu mai fiti, dragi 
colegi, aşa incruntati că nu a venit încă sfârşitul lumii (R. a reuşit să smulgă câteva zâmbete şi 
atmosfera s-a mai destins). 

- Eu nu am să fac nimic din ceea ce ni s-au propus. De altfel, ştiţi cu toţii cá de obicei nu-mi plac 
constrângerile de nici un fel şi dacă mi se impune ceva, acest lucru nu face decât să mă enerveze, 
afirmă N.; apoi, se ridică, se uită plictisit la toti şi pleacă pe hol „la o tigare pentru că s-a 
enervat ! ”. După el iese şi T. care „are nevoie şi el de o pauză”. T. nu fumează, dar rămâne cinci 
minute pe hol şi îi dă dreptate lui N. care afirmă că „s-a plictisit de toată această obsesie a 
managementului privind schimbarea ; de ce nu-i lasă să-şi vadă singuri de treabă aşa cum ştiu ei 
mai bine, oricum el este prea bun pentru firma asta ! ". La un moment dat iese, si D. Popescu îl 
aude spunându-i lui T. că era mai bine să fie el cel puţin directorul departamentului (dacă nu chiar 
managerul general), deoarece, în acest caz, „cu siguranţă” lucrurile ar fi mers mai bine şi nu s-ar 
fi ajuns în situaţia ca „un străin să ne spună nouă ce să facem şi. ce să nu facem”. După câteva 
minute T. şi D. se întorc în sala de. discuţii lăsându-l pe N. afară, dar se aşază ceva mai în spate 
(şi nu la locurile lor) vorbind ceva soro voce (în şoaptă). 

- Dacă mi se încredinţează mie conducerea departamentului, spune B., atunci puteţi să fiti siguri 
că aceste idei vor putea fi aplicate cu succes. Dacă nu, vă puteţi aştepta la ce este mai rău. Eu cred 
că actuala conducere a departamentului nu este în stare să aplice planului managementului general 
(de altfel, aţi văzut deja cum a reacţionat N.). 

- Dragi colegi, să încercăm să nu ne mai certăm, spune S. Să găsim o soluţie pe care să o accepte 
toată lumea ; uite, mă angajez eu să discut cu N., o să-l calmez eu. 

- Eu aş zice să nu luăm o decizie până nu vedem ce are toată lumea de spus, observă A. Uite, spre 
exemplu, C. nu a spus nimic până acum. 

- Eu... ce să zic..., se bálbáie C. Eu voi fi de acord cu orice soluţie la care se ajunge... 


Întrebări 


1. Identificati, utilizând tipologia rolurilor descrisă de către Goodall Jr., ce rol a îndeplinit în 
acest caz fiecare dintre membrii departamentului, 

2. Ce strategie trebuie să aplice consultantul Popescu pentru ca schimbarea propusă să aibă sorţi 
de izbândă? 

3. Care ar fi abordarea cea mai puţin reuşită şi unde ar duce aplicarea acesteia? Închipuiţi un 
astfel de „coşmar” pentru a putea lista toate greşelile pe care nu trebuie să le faceţi. 

4. Incercati, de mâine, să analizaţi oamenii din jurul dumneavoastră (echipa de la locul de muncă) 
prin prisma rolurilor pe care aceştia le îndeplinesc şi construiți strategii de interacţiune cu 
fiecare tip identificat, în parte. 





Capitoiui 12 


Dezvoltarea grupului in directia 
construirii echipei 





12.1. Metoda construirii de echipă (team-building) 


Gândiţi-vă cá în activităţile pe care le desfăşuraţi (la şcoală, la serviciu...) ati colabora nu 
cu actualii colegi, ci cu cei mai buni prieteni ai dumneavoastră. Cât de interesant ar fi 
totul ! Ce grad crescut de implicare ar aduce acest aspect în ceea ce vă priveşte ! Într-adevăr, 
observați, spre exemplu, câte lucruri inutile discutati cu prietenii dumneavoastră, cât timp 
pierdeţi în interacţiunile cu ei doar pentru plăcerea de a vă afla împreună. O întrebare 
derivă din aceste aspecte identificate: cum să facem să simţim şi să acţionăm la fel când 
este vorba despre grupul de lucru, de echipa organizaţională ori didactică. 

Necesitatea transformării grupului de lucru (educaţional) în echipă este un factor evident 
pentru fiecare formator, dar şi pentru managerii care înţeleg să pretuiascá legătura dintre 
coeziune şi performanţă. Procesul nu este deloc unul uşor şi — aşa cum vom accentua la 
finalul acestui capitol -, tocmai când, după eforturi susţinute, vom putea considera că, 
într-adevăr, echipa noastră s-a sudat, va trebui să facem faţă unei alte provocări (intitulată 
„gândire de grup”), care ne spune că o echipă prea unită este în pericol de a pierde toate 
elementele pozitive aduse de coeziune. Acest lucru este similar cu alte fenomene pe care 
le-am întâlnit pe parcursul cărţii de faţă (spre exemplu, comunicarea ce trebuie să aibă un 
nivel optim - nici prea puţină, nici prea multă -, conflictul - ce se află într-o situaţie 
similară). 

Totuşi, echipa reprezintă țelul oricărei metode de management al unui colectiv. Mai 
multe persoane ce lucrează ca un tot, ca un singur individ — aceasta este, desigur, un 
deziderat pe care trebuie să ni-l propunem în activitatea noastră de formatori. Andrew 
Carnegie „s-a înconjurat de oameni de succes, o practică ideală pentru reuşită. Odată a 
spus; «Nimeni nu va putea fi un mare lider dacă va face totul singur sau dacă îşi va asuma 
întregul succes». Pentru a-şi exprima mai bine convingerea, a cerut ca aceste rânduri să fie 
scrise pe mormântul său : «Aici odihneşte un om care a ştiut să coopereze cu cei mai buni 
decât el»” (Dornan, 1999, p. 204). 

Pe de altă parte, menţinem orientarea epistemologică pe care o observăm în metodologia 
educaţională actuală de flexibilizare continuă a metodelor; astfel, acestea transcend cu 
uşurinţă un anumit fenomen sau o situaţie, devenind mult mai complexe şi înglobând din 
ce în ce mai multe tehnici deosebit de variate, nu de puţine ori contradictorii în posibilităţile 
lor de aplicare. Este vorba despre un proces sesizat foarte bine la nivel sistemic de către 
Ioan Cerghit atunci când, delimitând relaţiile între procedee şi metode, observa că o 
metodă poate deveni foarte uşor un procedeu în cadrul altei metode (Cerghit, 1997, p. 12). 

Să observăm pentru început care sunt consecinţele coeziunii grupului. Astfel, citându-l 
pé Shaw, ne amintim că „membrii dintr-un grup înalt coeziv se implică mai energic în 

activităţile de grup, lor le displace să lipsească de la întrunirile sale şi sunt fericiţi când 
grupul reuşeşte şi trişti când grupul ca atare înregistrează un eşec (...), pe când membrii 
unui grup cu o coeziune redusă se preocupă mult mai puţin de toate acestea” (apud Steers, 
1988, p. 338). Deutsch, citat de McQuail, precizează: „Coeziunea - unui grup - este aso- 
ciată constant cu o comunicare mai intensă între membrii grupului” (McQuail, 1999, p. 108). 
Mills accentuează această constatare, afirmând că, pe cât creşte numărul membrilor unui 
grup, pe atât scade posibilitatea intercomunicării şi dezvoltării identităţii, rezultantă directă 
a acestei dificultăţi comunicaţionale între foarte multe persoane. 

Conceptul de echipă ca atare este descris pe larg de către Forsyth ; autorul alcătuieşte 
un Scurt inventar conform cáruia în afaceri ne confruntăm cu echipe de producţie sau 
echipe de luare a deciziilor, în universităţi cu echipe de cercetare, în dezvoltarea organiza- 
tionalá cu echipe de experti, în şcoli cu echipe de profesori, demers în urma căruia putem 
observa evantaiul larg de posibilităţi şi de forme sub care poate apărea conceptul de echipă. 
Forsyth mai spune că, „la fel ca toate celelalte grupuri, echipele sunt influențate de 
Caracteristici (norme, roluri, structură, mărime, obiective) şi procese (presiunea spre 
conformare, putere, conducere, dezindividualizare) (...), dar echipele posedă, în acelaşi 
timp, şi caracteristici specifice lor” (Forsyth, 1983, p. 448). 

Unii autori au încercat să adune în inventare cuprinzătoare caracteristicile unei echipe 
de lucru eficiente ; în continuare, vom prezenta două dintre acestea : pe cele aparţinând lui 
McGregor şi lui Likert (apud Roberts, Hunt, 1991, рр. 194-195). Astfel, Douglas McGregor 
ne prezintă nouă asemenea caracteristici, pe care le amintim succint: 


1) atmosfera tinde să fie informală, confortabilă, relaxată; 

2) au loc multe discuţii în care fiecare persoană se implică, rămânând totodată centrată pe 
sarcină ; 

3) obiectivele sarcinii sunt înţelese şi acceptate de către membrii grupului; 

4) membrii grupului se ascultă unul pe altul; 

5) cele mai multe decizii sunt luate prin consens; 

6) criticismul este frecvent, deschis şi relativ confortabil ; 

7) oamenii sunt liberi să-şi exprime sentimentele, la fel ca şi ideile; 

8) conducătorul grupului nu îl domină pe acesta, modul său de a conduce se schimbă din 
când în când, depinzând de circumstanţele acţiunii; problema nu este cine deţine 
controlul, ci se referă la cine îşi îndeplineşte responsabilităţile ; 

9) grupul îşi cunoaşte propriile acţiuni ; frecvent, acesta se opreşte pentru a examina ce se 
întâmplă sau pentru a observa ce a mai intervenit în activitate. 


La rândul său, Likert ne propune о listă mult mai cuprinzătoare - douăzeci şi patru de 
caracteristici, pe care le vom prezenta, de asemenea, succint: 


1) membrii sunt calificaţi în ambele roluri: de conducere şi de subordonare; 

2) grupul există de destul timp pentru ca membrii să-şi fi stabilit relaţii de activitate bune; 

3) membrii sunt loiali şi afiliati grupului şi liderului acestuia ; 

4) membrii şi liderul au încredere unii în ceilalţi; 

5) valorile şi scopurile grupului integrează şi reflectă nevoile şi valorile membrilor; 
membrii ajută la formarea valorilor şi obiectivelor grupului; 

6) indivizii care aparţin mai multor grupuri încearcă să păstreze în armonie valorile şi 
scopurile acestora ; 

7) cea mai importantă valoare a grupului are cea mai mare probabilitate ca membrii să o 
accepte ; 

8) membrii sunt înalt motivaţi să realizeze scopurile grupului şi o fac cu toate puterile lor ; 
9) toate interacţiunile, luarea deciziilor şi rezolvarea problemelor concură la realizarea 

unei atmosfere suportive ; criticismul este constructiv şi ascultarea interactivă ; 

10) liderul grupului stabileşte tonul şi atmosfera propice pentru practica sa de conducere ; 

11) grupul ajută fiecare membru pentru a se dezvolta la întregul potenţial ; 

12) membrii acceptă scopurile si expectanţele, care sunt destul de înalte pentru a provoca 
membrii fără a genera anxietate ; 

13) liderul şi membrii cred că grupul poate face imposibilul ; 

14) membrii ajută fiecare altă persoană dacă este necesar ; 

15) atmosfera suportivă stimulează creativitatea ; 

16) grupul aşteaptă conformare in probleme administrative pentru a le îndeplini şi rezervă 
timp pentru o funcţionare mai eficientă a grupului; 

17) comunicarea membrilor este deplină şi sinceră ; 

18) comunicarea este folosită pentru a servi intereselor grupului ; 

19) membrii aşteaptă şi sunt gata să primească şi să folosească comunicarea ; 

20) membrii încearcă să se influenţeze unii pe ceilalţi şi sunt deschişi la influenţele 
celorlalţi ; 

21) membrii exercită influenţă asupra liderului ; 

22) grupul este flexibil şi adaptabil ; 

23) membrii se simt securizati în luarea deciziilor care-i privesc ; iniţiativa este încurajată ; 

24) liderul este ales cu grijă, poate folosindu-se nominalizările membrilor şi apelându-se 
la metode de identificare a abilităţilor de conducere. 


Desigur că astfel de inventare de caracteristici pot părea, la o primă privire, dezirabile, 
dar fără consistenţă practică. De aceea, pentru început, este util să întreprindem o analiză 
a determinanţilor unei astfel de coeziuni în interiorul grupului; după Cartwright si 
A. Zander, aceştia sunt în număr de cel puţin patru (cf. tabelul 9): 


1) baza motivaţională pentru atragere. Influenţa primară în coeziunea grupului constă în 
motivele şi nevoile individuale. Aceste motive includ nevoile de afiliere, recunoaştere, 
securitate şi aite nevoi care pot fi satisfăcute de către grup; 

2) proprietăţile de stimulare a grupului. Acestea constau în obiectivele, programele şi 
caracteristicile membrilor grupului, stilul operării, prestigiul şi alte proprietăţi semni- 
ficative din baza motivationalá ; 

3) expectaţiile privind rezultatele. Acestea se referă la ceea ce simt persoanele ca membri 
ai grupului, fiind în relaţie directă cu gradul de implicare; 

4) nivelul de comparaţie. Persoana ce se implică într-un grup va evalua costurile-beneficiile 
rezultate ca urmare a calităţii sale de membru în acel grup şi alternativele la care poate 
apela (factor ce provine din teoria echităţii). 


Privitor la fenomenul de coeziune, se cuvine amintit că, în opinia lui R.A. Schmuck şi 
PA. Schmuck, „investiţia emoţională şi angajarea profundă a elevilor/studentilor in 
suportul grupului presupune soluţionarea mai rapidă a problemelor interpersonale şi oferă 
o bază colaborativă mai importantă pentru a reduce tensiunile” (Schmuck, Schmuck, 
1992, p. 157). Autorii, citându-i pe Seashore şi Stodgill, vorbesc despre curba în formă de 
„U” care arată că performanţa grupurilór de lucru înalt coezive este sensibil mai bună în 
comparaţie cu a celor mai puţin coezive. 

Totuşi, lucrurile nu sunt atât de clare în privinţa răspunsului la întrebarea „Ce apare 
mai întâi: coeziunea sau performanţa? ”. Literatura de specialitate este împărţită atunci 

când trebuie să aleagă de care parte a acestei sentenţii se situează, existând şi opinia (pe 
care, de altfel, o împărtăşim) cá avem de-a face cu un proces, şi nu cu o intervenţie clară 
a celor două variabile. : 


Tabelul 12. Factori determinanţi ai fenomenului de coeziune în cadrul grupului 


DETERMINANTII COEZIUNII DE GRUP 
baza motivationalá a membrilor 
proprietăţile de stimulare a grupului 
aşteptările privind rezultatele 
nivelul de comparaţie 


COEZIUNEA GRUPULUI 
Rezultă din toate forțele care acţionează 
pentru ca membrii să rămână în grup: 


a) atractivitatea grupului 
b) atractivitatea alternativei de a fi membru 


CONSECINȚELE COEZIUNII DE GRUP 
păstrarea calităţii de membru 
puterea grupului asupra membrilor 
participare şi loialitate 
satisfacţie şi productivitate 





înaltă 
Coeziune 


joasă 


joasă înaltă 
Performantá 


Figura 34. Curba în formă de , U" a relaţiei dintre coeziune şi performanţă 
(adaptare după Seashore şi Stodgill) 


În acest mod, spre exemplu, intensificarea coeziunii poate fi motivul pentru care 
membrii echipei vor lucra mai mult, rezultatul fiind creşterea performanţa ; concomitent 
însă, şi obţinerea performanţei poate fi cauza creşterii nivelului de interrelationare între 
membrii echipei, astfel încât: „Coeziunea influenţează performanţa, iar acumularea 
performanţei influenţează pe mai departe coeziunea” (Forsyth, 1983, p. 450). 

În acest mod, una dintre întrebările la care va trebui să răspundem în rândurile de faţă 
urmăreşte linia sub care aceste cercetări rămân valabile şi în câmpul practicii şcolare ; mai 
precis, echipa didactică, alcătuită în organizaţia şcolară, se comportă similar uneia din 
organzatiile industriale sau diferit? O astfel de interogatie ne poate oferi şi cadrul de 
dezvoltare a metodelor de tip team-building si, mai ales, eficienţa acestora in spa- 
tiul instructiv-educativ. 

De altfel, nu trebuie omis nici faptul că formarea unui grup înalt coeziv este un proces 
laborios ce poate fi înregimentat într-o schemă aparent simplă, care, după Bruce W, 
Tuckman, a cuprins patru stadii de dezvoltare (apud Forsyth, 1983, p. 20), fiecare dintre 
acestea fiind, în opinia noastră, situată pe un continuum acţional, în sensul cá nu se 
diferenţiază foarte clar, marginile lor fiind extrem de flexibile, de maleabile, iar întinderea 
lor în timp, precum şi intensitatea fiind specifice existenţei fiecărui grup în parte: 

1) testarea şi formarea dependenţei ; 

2) conflictul intragrup (denumit şi „furtuna ”) ; 

3) dezvoltarea coeziunii de grup (apariţia normárii) ; 
4) construirea rolurilor funcţionale (performarea) . 


Matur, eficient 


Maturitate us 
posibil eşec 


a grupului 





posibil eşec 
pai posibil eşec 


Formarea „Furtuna ” Normarea Performarea  „Suspendarea” 


* 


Imatur, ineficient 
Figura 35. Cele cinci stadii ale lui Tuckman 


Mai târziu, Tuckman a completat acest model cu un al cincilea nivel, şi anume cel de 
„suspendare”, concretizat în terminarea îndatoririlor, reducerea dependenţei faţă de grup, 
completarea sarcinii. Reprezentarea grafică a acestor stadii ne oferă posibilitatea de a 
vizualiza şi momentele de criză în constituirea echipei (Hellriegel, Slocum, Woodman, 
1992, p. 316). 

În stadiul 1 (Mullins, 1993, p. 124), avem de-a face cu o perioadă de orientare, 
membrii grupului încercând să stabilească doar ce parametri are sarcina, cum trebuie ei să 
îi îndeplinească, de ce informaţii, de ce resurse au nevoie şi ce resurse posedă; de 
asemenea, ei încearcă să descopere ce fel de comportamente interpersonale ar fi potrivite, 
existând tendinţa de raportare la lider sau la vreun membru din grup mai puternic pentru 
a căpăta îndrumări. O echipă poate trece prin această etapă în două situaţii: 


- când echipa este nouă/membrii se întâlnesc pentru prima oară; 
- сапа un nou membru se alătură echipei. 


Referitor la cel de-al doilea caz, identificăm o problematică interesantă pentru specificul 
educaţional ; astfel, ne putem pune întrebarea: dacă avem de-a face cu o echipă deja 
coezivă, care ar fi influenţele apariţiei unui nou membru ? Desigur că acesta din urmă va 

trebui să-şi răspundă la anumite interogaţii (ce costuri si ce beneficii personale va avea 
integrarea sa, dacă scopurile sale şi cele deja formulate ale echipei sunt compatibile, cum 
va identifica ceea ce este cu adevărat important pentru echipă etc.), dar şi membrii „vechi” 
din echipă vor dezvolta interogatii asemănătoare (ce fel de persoană este, va trebui schimbat 
ceva în interiorul echipei şi, dacă da, ce va fi acest ceva etc.). Iată de ce, atunci când, spre 
exemplu, pentru a evita fenomenul gândirii de grup vom introduce un membru nou într-o 
echipă deja coezivă, cadrul didactic va trebui să aibă în vedere posibila apariţie a unor 
astfel de probleme produse de intersecţia acestor interogaţii. | 

În stadiul al doilea apare conflictul ; există o polarizare în jurul problemelor personale. 
Membrii îşi exprimă individualitatea şi încearcă să reziste la influenţa grupului; acest 
stadiu este tipic pentru răspunsurile emoţionale. 

Al treilea stadiu aduce grupului dezvoltarea coeziunii. Membrii se disting pe ei înşişi ca 
părţi ale unui grup in devenire pe care doresc să-l menţină şi să-l perpetueze. Standarde si 
roluri noi apar şi sunt acceptate. Există o tendinţă spre o armonizare susţinută, în ciuda 
costurilor pe care aceasta le presupune. Schimbul de idei şi de opinii este mult intensificat ; 
apare o crescută disponibilitate de a asculta şi de a accepta punctele de vedere ale celorlalţi. 

În stadiul al patrulea, grupul a stabilit o structură flexibilă şi funcţională de roluri 
interrelationate ; aspectele interpersonale în activitatea de grup sunt astfel integrate, încât 
acum grupul îşi poate canaliza energia şi resursele pe sarcină. Apare nevoia membrilor de 
a fi- împreună, iar dezvoltarea devine o prioritate. 

Nu ne putem opri să nu remarcăm în ceea ce priveşte acest model că, aşa cum se 
observă mai sus, în mod aparent paradoxal, coeziunea grupului nu poate apărea decât în 
urma conflictului ; modul în care este depăşit conflictul denotă asumarea unor strategii şi 
fundamentarea unor norme care, în momentul când sunt acceptate şi interiorizate, dezvoltă 
multiple planuri instrumentale. Mai interesant este faptul că apariţia normelor regle- 
mentează în continuare tipurile de tehnici de rezolvare a conflictelor, atât cele practicate de 
către echipă în integralitatea sa, cât şi conflictele care pot apărea între diferiţi membri fără 
ca acestea să implice în mod direct echipa. 

Asumarea rolurilor funcţionale în cadrul echipei deschide şi un anumit drum spre rutină 
şi de aceea procesul (în anumite limite şi la o altă scară) poate fi reluat. Iată de ce 
neasumarea conflictului într-un mod autentic în grupurile constituite la şcoală de către 
profesor împiedică formarea unor echipe înalt coezive, activitatea cantonându-se undeva 
după prima etapă (cea de testare şi de formare a dependenţei), dar înainte ca a doua să se 
consume complet pentru a se putea trece la un nivel superior. 

Tot o perspectivă în patru trepte progresive regăsim şi la alţi doi autori, care ne oferă 
un model de învățare cooperativă (Cooperative Learning Model) ; este vorba despre Johnson 
David si Johnson Roger, care disting : 


- etapa de formare, in care este necesará stabilirea abilitátilor fundamentale de functionare 
a grupului cooperant ; 

- etapa de funcționare, in care aptitudinile trebuie conduse pentru realizarea sarcinii şi 
menţinerea relationárilor de lucru eficiente ; 

- etapa de formulare presupune că aceste aptitudini trebuie construite mai în profunzimea 
înţelegerii materialului studiat, pentru stimularea strategiilor de rationare şi maximi- 
zarea calităţii materialului ; 

~ etapa.de fermentare este ultima amintită de autori, o etapă în care aptitudinile trebuie 
stimulate în vederea reconceptualizării materialului acoperit, a căutării unor informaţii 
noi şi a comunicării ratiunilor din spatele concluziilor (apud Schmuck, Schmuck, 
1992, pp. 48-49). 

Se poate astfel remarca faptul că între paşii lui Tuckman şi cei propuşi de către Johnson 
se distinge o diferenţă pe care o putem pune pe seama specificităţilor dintre grupul privit 
în general de către primul autor şi grupul educaţional centrat evident pe sarcina didactică 
al celui de-al doilea. Chiar dacă această distincţie ne-ar putea îndemna să credem că 
modelul propus de către Johnson este mai apropiat şcolii, în opinia noastră, cele două 
modele necesită o îmbinare, în sensul că, dacă prima etapă (cea de formare) este comună, 
etapa de funcţionare, cea de formulare şi cea de fermentare sunt uşor de regăsit pe 
parcursul ambelor etape, conflictualá şi de normare, din modelul lui Tuckman ; considerăm, 
de aceea, că o abordare comprehensivă ne poate furniza un unghi de vedere functional, util 
demersului nostru de optimizare a actului de predare-învăţare. Schmuck specifica, de 
altfel, că abilităţile de cooperare recomandă un evantai cuprinzător de factori vizând 
formarea şi oportunitatea dezvoltării. 

Luce şi Raiffa (pentru ca mai târziu modelul să fie preluat de mulţi alţi autori, printre 
care Robert Axelrod şi Anatol Rapoport, care au oferit posibilităţi de cercetare multiple) au 
adus în atenţie un joc deosebit de interesant şi pe care îl vom aminti aici pentru ilustrarea 
acestei metode, joc denumit „Dilema prizonierilor” (apud Forsyth, 1983, pp. 84-86). 
Principiul era formulat în genul următor: persoanele cuprinse în exerciţiu trebuiau să 
coopereze în cadrul primelor acţiuni cerute, apoi fiecare să facă exact ceea ce va face 
jucătorul advers. 

Rezultatele experimentului au subliniat meritele colaborării într-o lume competitivă ; 
acest joc subliniază nu numai că nu este neapărat necesar ca cei implicaţi să concureze între 
ei pentru a câştiga, ci, mai mult, e imposibil să câştige într-o atare formulă (dacă se 
concurează). Rapoport ne spune extrem de plastic: „Gândiţi-vă la doi scorpioni aflaţi 
într-un borcan. Dacă nici unul nu-l atacă pe celălalt, vor supravieţui amândoi. Dacă unul 
dintre ei atacă, celălalt îi va răspunde şi mor amândoi. În cea mai rea situaţie pentru 
scorpioni, se presupune că unul dintre ei îşi gândeşte strategia proprie de supravieţuire pe 
presupunerea că celălalt îl poate ataca oricând” (apud Morgan, 1989, p. 85). 

Jocul îi oferă fiecăruia dintre cei doi „prizonieri” (denumiți iniţial Bonnie şi Clyde) 
două alternative ; li se spune că dacă amândoi vor păstra tăcerea privind fapta lor vor primi 
amândoi câte o sentinţă de doi ani de închisoare, dar dacă unul dintre ei trădează, el va fi 
liber, iar celălalt va primi cinci ani de închisoare. Problema este că, dacă ei trădează în 
acelaşi timp, fiecare va primi câte patru ani. 

De ce am amintit „Dilema prizonierilor” în sprijinul prezentării noastre despre metoda 
team-building-ului ? Pentru că, întocmai са în această situaţie problematică, după perioada 
de testare şi de reconfirmare a poziţiilor în interiorul conflictului, în dezvoltarea normelor 
şi apoi în asumarea şi jucarea rolurilor, în cadrul echipei fiecare depinde funcţional de 
celălalt ; aici intervine o anumită „criză” a grupului în transformarea sa spre o echipă înalt 
coezivă. Fiecare trebuie să-şi îndeplinească rolul pe care şi l-a asumat cu acuratețe şi 
nimeni nu poate să îndeplinească şi rolul altui membru deoarece atunci echilibrul interior 
al echipei se schimbă. 

Totuşi, există o excepţie de la aplicabilitatea corectă în situaţiile reale : Brikman, Beker 
şi Castle (apud Freedman, Sears, Carlsmith, 1981, p. 579) observă că deciziile subiecţilor 
sunt prevázute ca simultane fárá feedback-ul oferit de cátre actiunea celeilalte persoane. Ín 
situaţii reale, oamenii învaţă gradual unii despre alţii; de aceea, autorii citati au iniţiat un 
experiment în care au oferit trei situaţii de luare a deciziilor de către participanţi : decizii 
simultane, decizia persoanei „A” urmată de cea a lui „B” şi decizia lui „B” urmată de cea 
a lui „A”, obţinând o imagine mai clară asupra fenomenului. 

Pe de altă parte, alte studii au arătat că îniocuirea sistemului de pedepse (ani de 
închisoare), care avea o încărcătură negativă de netăgăduit, cu un sistem de recompense 
pozitive (puncte, recompense financiare etc.) poate produce schimbări relativ importante la 
nivelul acestui experiment; unghiul de abordare a problemei este deci esenţial (Myers, 
1990, pp. 483-485). | 

L.W. Porter şi E.E. Lawer (apud Steers, 1988, р. 201) ne propun un interesant model 
al performanţei, util de introdus într-o atare cercetare a metodei construcţiei de echipă, 
care instituie această legătură între coeziunea grupului şi performanţă ; vom prezenta, în 
continuare, o adaptare a acestui model : { 







Caracteristicile 
şi abilităţile 
membrilor 








Aşteptări efort-performantá 












Motivația 
membrilor pentru 
a performa 


Performanţa 
cerută de 
activitate 





Aşteptări performanță- 
-rezultate 







Valente ale rezultatelor 





Oportunitatea 
pentru a 
performa 





Claritatea rolului 
şi acceptanta 






Figura 36. Modelul performanţei 
(adaptare după L. W Porter şi E.E. Lawer) 


În ceea ce priveşte factorii care influenţează cooperarea în cadrul grupului şi, implicit, 
coeziunea lui, printre aceştia putem întâlni (Myers, 1990, pp. 501-505): 


- amenințările externe comune ; liderul grupului respectiv trebuie să aibă abilităţi de a 
găsi astfel de ameninţări comune care contribuie la dezvoltarea unităţii interactionárilor 
în grup. Pe de altă parte, trebuie remarcat faptul că, în sens strict educaţional, alegerea 
acestor ,amenintári" trebuie făcută cu deosebită atenţie deoarece o astfel de abordare 
poate produce conflicte deosebit de puternice, cu incidente extrem de nefavorabile 
tocmai asupra procesului de învăţământ pe care dorim să-l optimizăm ; 

- scopurile supraordonate, definite drept scopuri împărtăşite de către toti membrii 
grupului, care necesită un efort cooperativ şi care se situează dincolo de diferenţierile 
interactionale dintre elevi/studenti. Într-un conflict dintre două părţi ale grupului, 
găsirea unui scop comun care să depăşească aceste ostilităţi şi înregimentarea tuturor 
membrilor drept părţi ale echipei oferă un cadru nou, de găsire а identităţilor de 
interrelationare optime ; 

- învăţarea cooperativă reprezintă un concept supraordonator al celor două prezentate 
deja mai sus; Alliot Aronson, citat de către Myers, propune tehnica „mozaicului” 
experimentată în clasele elementare din Texas şi California. Materialul ce trebuia 
învăţat fusese divizat în părţi direct proporţionale cu membrii grupului, fiecare elev 
devenind expert în segmentul din material pe care îl primise. La început, elevii din 

diferite grupuri ce primiseră acelaşi segment de material s-au adunat pentru a discuta 

şi dezvolta optim conţinutul său; apoi s-au întors în grupurile iniţiale şi au pus în 

comun părţile din întregul ce trebuia studiat, oferind o imagine completă a lui (acest 
exerciţiu are o bază comună de evoluţie cu tehnica controversei creative la care am făcut 
deja referire în cadrul capitolului de faţă). 

Un model interesant, util cercetării noastre asupra metodei construirii de echipă (ca 
relaţie între procesele de coeziune şi performanţă), este şi cel propus de către Ed Loke şi 
Gary Latham (apud Hellriegel, Slocum, Woodman, 1992, pp. 248-254) şi intitulat „modelul 
obiectivelor” ; acesta include câteva concepte-cheie : provocarea, moderatorii, mediatorii, 
performanţa, recompensa, satisfacția şi consecinţele. 

Pasul numărul 1, intitulat „provocarea”, priveşte direct stabilirea obiectivelor drept un 
proces de dezvoltare, negociere si formalizare a țintelor pe care fiecare individ este 
responsabilizat să le atingă; aici observăm trei indicatori: dificultatea obiectivelor, 


claritatea acestora si autoeficienţa. 
өлеше ] 


Figura 37. Modelul obiectivelor (Ed Locke şi Gary Latham) 

Dificultatea obiectivelor este un factor important de urmărit când vorbim despre 
construirea echipei educaţionale ; obiective prea uşoare, prea lesne de atins tind să devină 
nemotivante pentru membrii microgrupurilor ; paradoxal, acelaşi efect îl obţinem când se 
stabilesc obiective prea dificile. Acest lucru devine valabil în cazul echipei ca întreg, dar 
cadrul didactic trebuie să intervină şi pentru găsirea unui nivel optim de dificultate a 
respectivelor obiective pentru fiecare participant la activitate ; atunci când acest lucru nu 
se întâmplă, observăm că poate apărea o situaţie conflictuală - spre exemplu, dacă un elev 
din grup îşi propune obiective mai dificile şi le impune şi celorlalţi astfel de obiective sau 
în cazul apariţiei fenomenului de teamă de succes sau de eşec (la care am făcut referire în 
prima parte a lucrării). 

În cazul clarităţii obiectivelor, vom aminti faptul că acestea trebuie să fie specifice şi 
utile pentru direcționarea efortului participanţilor, iar cât priveşte autoeficienta, ea trebuie 
să fie un indicator al nivelului de autoevaluare al fiecărui membru în raport cu sine si; -cu 
echipa. 

Moderatorii sunt factorii care pun obiectivele în relație cu performanța ; abilitatea este, 
în concepția autorilor acestui model, capacitatea de a răspunde la provocare. Pe de altă 
parte, observăm obligativitatea obiectivelor sub o altă perspectivă decât până acum: şi 
anume, conştientizarea şi armonizarea între obiectivele proprii fiecărui membru, obiectivele 

pe care le presupune structura de rol pe care el o îndeplineşte în echipă, obiectivele acesteia 
din urmă şi cele informativ-formative ale cadrului didactic. Sub acest evantai de nuanţe, 
obligativitatea obiectivelor depăşeşte o viziune limitativă de impunere, căpătând o viziune 
integrativă, de armonizare şi de flexibilizare în ceea ce priveşte realizarea sarcinii pentru 
elevi. Dacă asupra feedback-ului ne-am oprit deja în primul capitol al lucrării noastre, în 
ceea ce priveşte complexitatea sarcinii, aceasta trebuie să conţină indicatori pentru cursanţi 
pentru a-i ajuta să decidă unde şi cum să-şi aloce efortul de rezolvare. Spre exemplu, cadrul 
didactic va dori ca în anumite momente ale activității didactice efortul să se directioneze 
într-o pondere semnificativă pe rezolvarea unei sarcini legate direct de conţinutul de 
studiat, în alt moment accentul preponderent se va muta pe dezvoltarea relationárilor şi 
îmbunătăţirea comunicării dintre membrii echipei. - 

Mediatorii reprezintă variabilele directe implicate în proces : trei dintre cei mai impor- 
tanţi mediatori sunt direcționarea atenţiei, efortul şi persistenta, dar putem identifica multi 
alţi mediatori în activitatea didactică, mediatori care să reprezinte resurse pentru construirea 
echipei. 

Performanţa este astfel obţinută, aceasta având drept consecinţă firească dezvoltarea 
unei structuri de recompensare a efortului, atât una directă, cât, mai ales, una indirectă, cu 
un impact considerabil asupra construcţiei echipei: apartenenţa la grup devine un factor 
motivational în sine, asumarea performanţei şi succesului răsfrângându-se asupra relaţiilor 
dintre membri prin intermediul satisfacţiei. Consecințele acestor stări de lucruri produc 
necesitatea unei noi provocări, dezvoltarea - atât la nivelul sarcinii, cát şi la nivelul 
relaţionărilor -, iar procesul devine, în acest mod, ciclic. 

Conjugând diverse cercetări şi perspective, accentuând toate aceste caracteristici, Laurie 
Mullins (1993) ne oferă un evantai de elemente structurante ale coeziunii grupului: cele 
referitoare la calitatea de membru (mărimea grupului, compatibilitatea membrilor, per- 
manenţa), cele referitoare la mediul de lucru (natura sarcinii, aranjamentul fizic, comuni- 
carea şi tehnologia), cele referitoare la latura organizațională (managementul şi conducerea, 
politicile de personal şi procedurile, succesul, amenințările externe) si la dezvoltarea şi 
maturitatea grupului (cele patru etape deja amintite : formare, conflict, normare şi perfor- 
manţă). Vom efectua o scurtă trecere în revistă şi analiză a lor deoarece ele pot oferi un 
instrument de diagnoză şi prognoză a asigurării coeziunii şi performanţei în grupurile în 
care activăm : 


- mărimea grupului este un factor flexibil şi evolutiv: astfel, dacă mărimea grupului 
creşte, comunicarea şi coordonarea devin mai greu de realizat, problema absenteismului 
(fizic sau psihologic) se pune mai acut, pot apărea mai des conflicte si frictiuni între 
membri ; totuşi, este dificil să se conceptualizeze mărimea ideală a unui grup, acest 
concept fiind în directă proporţie cu celelalte caracteristici; — 

- compatibilitatea membrilor presupune că un grup mai omogen (care împărtăşeşte 
experienţe, interese şi valori comune) este mai uşor de dezvoltat în direcţia coeziunii ; 
în acelaşi timp, şi diversitatea poate sprijini coeziunea (atunci când nu escaladează 
conflictele dintre membri) prin angrenarea factorului complementaritate ; 

- permanenta membrilor grupului este o caracteristică fundamentală a coeziunii: trebuie 
să înţelegem că spiritul de grup şi dezvoltarea relationárilor între membri presupun un 
anumit timp ; aceste dimensiuni se produc mai degrabă când membrii se află împreună 
pentru o durată mai lungă de timp şi schimbările apar în mod lent; 

- natura sarcinii — atunci când oamenii se află implicaţi într-o activitate similară ori se 
confruntă cu aceleaşi probleme, coeziunea are o probabilitate mai ridicată de apariţie ; 

chiar dacă oamenii lucrează in zone geografice diferite, premisele pentru coeziune pot 
fi asigurate prin structurarea sarcinii ; 

- aranjamentul fizic – poate fi un factor care asigură proximitatea şi trimite spre coeziune ; 

- comunicarea şi tehnologia – extinderea liberei comunicări în echipe poate conduce spre 
coeziune ; comunicarea este un factor influenţat de toţi ceilalţi factori (spre exemplu, 
mediul de lucru ori natura sarcinii) şi exercită, în mod simultan, o influenţă majoră 
asupra tuturor acestora ; în acelaşi timp, folosirea noilor tehnologii de comunicare poate 
sprijini interacţiunea (atunci când, aşa cum am mai arătat, avem de-a face cu persoane care 
se află în zone geografice îndepărtate), dar nu poate suplini contactul direct, faţă în faţă; 

- managementul şi conducerea - forma managementului şi stilul de conducere adoptat pot 
influenţa relationárile dintre grup şi organizaţie şi pot contribui astfel la o arie de 
dezvoltare a coeziunii (cum ar fi construcţia indentitátii grupului si relationarea acestei 
dimensiuni cu identitatea percepută a organizaţiei ca atare) ; 

- politicile de personal şi procedurile – armonia şi coeziunea dintr-un grup sunt mai uşor 
de atins dacă grupul percepe o politică de relationári echitabile, pe baza unei tratări 
corecte a tuturor membrilor implicaţi ; 

- succesul grupului şi ameninţarea externă – am mai amintit acest factor: cu cât grupul 
este perceput ca fiind mai de succes, cu atât el tinde să fie mai coeziv ; succesul este de 
obicei un puternic motivator al nivelului performanţei în activitate ; în acelaşi timp, 
membrii unui grup tind mai degrabă să coopereze atunci când percep că ceva din 
exterior îi ameninţă deopotrivă (cum ar fi competiţia unui departament dintr-o firmă cu 
un alt departament) ; 

- elementele de dezvoltare şi maturitate a grupului (formare, conflict, normare si perfor- 
manţă) au fost tratate pe larg atunci când am enunțat modelul lui Tuckman. 


Este evident că identificarea şi asigurarea factorilor ce contribuie la coeziune şi 
performanţă într-un grup reprezintă un demers care trebuie să se afle în atenţia fiecăruia 
dintre noi atunci când suntem membrii unui grup. Aceste dimensiuni, precum şi intersecțiile 
fecunde dintre ele pot reprezenta un feedback pe care îl avem la modul cum acţionăm şi 
conceptualizăm activitatea din respectivele grupuri ; este, pe de altă parte, evident că, din 
perspectiva activităţii reale, trebuie să se facă distincţie între ariile de multiinfluentá ale 
fiecăreia dintre ele şi trebuie identificate, de fiecare dată, modalităţi proprii şi proporţii 
specifice ale acţiunii lor în construcţia echipei. 


12.2. Câteva elemente privind predarea în echipă 
(team-teaching) 


Iată că, dacă până acum am vorbit despre construirea de echipă şi despre cum afectează 
aceasta pozitiv învăţarea elevilor, o interogatie firească este dacă şi cadrele didactice vor 
exercita influenţe similare de optimizare cu specific instructiv-educativ în cazul lucrului în 
echipă. Forsyth, preluându-l pe Cunningham, ne oferă un tabel cu cinci tipuri de strategii 
de predare în echipă (apud Forsyth, 1983, p. 439). 


DEZVOLTAREA GRUPULUI ÎN DIRECŢIA CONSTRUIRII ECHIPEI 297 


Tabelul 13. Tipuri de predare în echipă (team-teaching) 


echipă 
Echipă cu lider O persoană din grup este desemnată de către liderul echipei, primind 
| - responsabilități speciale în organizarea echipei 
Asociatii Toţi membrii echipei au status egal, deşi un lider informal poate 
ociatii MOM LA 
apărea din când în când 


O persoană din echipă este profesorul „veteran” care ajută la pregă- 
tirea noilor profesori 


- Deşi în această metodă profesorii nu instruiesc acelaşi grup de 
Echipa coordonată elevi/studenti, ei predau acelaşi material propriilor cursanţi, 
utilizând în comun proiecte de lecţie, activităţi, examene etc. 


Fiecare membru al echipei preia responsabilitatea de a preda o 
Echipa rotativă anumită parte din cursul de un semestru (în sensul metodei 
mozaicului la studenţi) 





П 
Ucenicii 
| 


În fapt, am dorit aici doar să analizăm problematica echipei şi din cealaltă perspectivă 
propusă de către structurarea spaţiului educativ ; rămâne în sarcina unei dezvoltări viitoare 
o analiză mai amănunţită. Ceea ce putem totuşi să sesizăm cu uşurinţă la sfera avantajelor 
priveşte un mai bun control al clasei, aspecte motivationale sporite pentru cursanţi şi chiar 
şi pentru susţinătorii acestui demers didactic, îmbunătăţirea relaţiilor profesor-cursant, 
optimizarea metodelor de lucru, creşterea progresivă a atenţiei la lecţie. Dezavantajele se 
înscriu în aceeaşi sferă pe care am remarcat-o deja când am vorbit despre construirea de 
echipă ca proces general: studiile efectuate de către Hall şi Rutherford au arătat că, după 
aproape trei ani de practică, predarea în echipă a reuşit să devină eficientă. 

La rândul său, A.V. Kelly observă că, „în general, tinta acestui mod de predare о 
constituie diversitatea şi flexibilitatea (...). O echipă de profesori posedă mai multe arii de 
competenţă şi expertiză (...). Team-teaching poate, de asemenea, să producă o utilă flexi- 
bilitate a grupărilor elevilor, în funcţie de numărul de profesori disponibili, cursantii se pot 
divide în grupuri de diferite mărimi, acordându-se atenţie nevoilor acestora din diferite 
situaţii (...), lucrul pe interesele copiilor poate genera o mulţime de activităţi practice” 
(Kelly, 1974, pp. 30-44). 

În acest mod, putem discerne, cu rang de concluzii de lucru, următoarele fenomene 
specifice predării în echipă: 

- definirea responsabilităţilor fiecărui cadru didactic participant ; astfel, cei doi trebuie 
să se înscrie pe un sistem de joc de roluri (role-playing) care să fie articulat în mod 
sistemic, predarea în echipă urmând să evolueze cu aceeaşi coerenţă internă ca şi 
predarea tradiţională. Pentru aceasta, sunt foarte importante atât etapa de pregătire a 
demersului de predare în echipă, cât şi armonizarea stilurilor didactice ; 

- în predarea în echipă se pot folosi metodele didactice în mod simultan de către profesorii 
participanţi sau acestea pot fi alternate (spre exemplu, se, poate începe cu o prelegere 
susţinută de către un cadru didactic, urmând ca, în partea a doua a orei, activitatea de 
lucru interactivă să fie susţinută de către cel de-al doilea cadru didactic) ; 

- putem propune ca relaţia de team-teaching să se constituie şi ре axa profesor expe- 
rimentat — profesor debutant (în sistemul de mentoring, spre exemplu), model în care 
cadrul didactic tânăr poate să-şi dezvolte competențele de predare într-un mod sistemic 

şi cu diminuarea posibilităţii de apariţie a elementelor de criză în carieră, identificabile 
în acest interval (vezi Iucu, Pânişoară, 2000) ; 

- cadrele didactice pot să se ocupe mai mult de grupele de elevi/studenti în folosirea 
metodelor şi tehnicilor de interacţiune educaţională ; astfel, se poate extinde o manieră 
de lucru similară, spre exemplu, cu predarea reflexivă, pe care am tratat-o în cadrul 
reuniunii Phillips 66, elevii-profesori putând să-şi gândească împreună modul cum vor 
preda grupurilor de care aparţin; 

- prin team-teaching se poate armoniza modul de utilizare a metodelor pe care le folosesc 
cadrele didactice ; 

- predarea în echipă se poate face în cazul aceleiaşi materii, dar există şi posibilitatea 
unor cadre didactice de specialităţi diferite reunite de predarea în echipă în situaţia 
unor lecţii cu conținut interdisciplinar (spre exemplu, noile educatii recomandă cu 
necesitate o astfel de manieră de predare – educaţia ecologică, pentru comunicare şi 
mass-media etc.). 


Am integrat predarea în echipă în interiorul metodelor de construcţie a echipei deoarece 
putem identifica multe aspecte comune între acestea ; desigur, rămân şi multe specificităţi, 
unele dintre ele având un caracter fundamental, cum ar fi adresabilitatea : în timp ce prima 
priveşte grupul ca atare, cu accent pe grupul de elevi, în cea de-a doua avem de-a face cu 
echipa de cadre didactice care are ca obiectiv principal eficienţa predării. Totuşi, dacă 
ţinem seama de consistenţa internă a fenomenului prezent şi în realitatea şcolii româneşti 
conform căruia „trebuie să acceptăm faptul că nu toţi profesorii se pot integra unui astfel 
de mod de predare” (Kelly, 1974, p. 42), observăm că necesitatea unei construcţii de 
echipă (team-building) la nivelul cadrelor didactice din şcoală este un element dacă nu 
obligatoriu, măcar extrem de util şi de important pentru a putea vorbi despre succesul 
tehnicilor de predare în echipă (team-teaching). 


* 
* * 


În locul concluziilor, vom propune câteva microexercitii care să-i ofere demersului 
nostru o arie de concretete mai ridicată : astfel, unul dintre acestea urmăreşte modul cum 
pot membrii unei echipe să devină mai responsabilizati de tipul propriu de interrelaţionare 
în cadrul echipei ; este important pentru educatori ca elevii/studentii să primească fiecare 
o fişă pe care să consemneze în ce măsură au desfăşurat activităţi ce au contribuit la bunul 
mers al echipei. Această fişă poate cuprinde : 


Tabelul 14. Fişă de interrelationare în cadrul echipei 


comportamentului | 
(în procente) | 


Oferă sprijin altei persoane din grup 


Acceptă sprijinul altei persoane din grup 
Construieşte pe ideea altuia 


| Găseşte compromisul într-o dispută 


А ^ : x 


Nu se supără când este criticat 
| Aduce în discuţie idei noi | 





хох „А 

Intensitatea 
comportamentului 
(în procente) 


Caută informați despre problemi py epo 
Rezumă ideile emise până atunci p» d RI ARI 


` J| Îşi asumă responsabilitatea în efectuarea unei 
sarcini 


Fişele se vor completa de către toţi participanţii la ora respectivă, fiecare urmărind atât 
activitatea celorlalţi, cât şi pe cea proprie: în paralel, doi-trei observatori vor îndeplini o 
acţiune de monitorizare cu ajutorul aceloraşi fişe de evaluare a comportamentelor. De 
remarcat faptul că, dacă elevii/studenţii vor trebui să înregistreze aceste date în timpul 
efectuării activităţii propriu-zise, observatorii vor avea această unică sarcină de a-i urmări 
pe ceilalţi. La finalul lecţiei în cauză, cursantii îi vor înmâna fişele profesorului, care va 
însuma numărul de prezenţe în cadrul unui comportament al fiecărui elev/student, apoi 
fiecare va reprimi fişa proprie şi se va face o comparaţie între valoarea medie înregistrată, 
poziţiile individuale şi poziţiile observatorilor, urmărindu-se elementele de diferenţă şi 
cele de similitudine. Exercitiul perechilor indrumátoare urmăreşte, la rândul său, ca fiecare 
dintre cei doi aflaţi în pereche să-şi acorde reciproc ajutor la activitatea pe care celălalt o 
face ; lucrul în echipa de trei presupune preluarea câtorva dintre rolurile pe care le 
aminteam : aici este vorba despre ofertantul de informaţii, rezumatorul şi înregistratorul. 
Aceste roluri pot fi completate cu altele presupuse de o echipă mai mare, roluri pe care 
le-am tratat deja (spre exemplu, un important rol îl are criticul, ce trebuie să intervină după ce 
cel care oferă informaţii aduce în grup căutările şi descoperirile sale privind respectiva 
problemă, pentru ca cel care rezumă să poată găsi punctele tari şi punctele slabe ale 
problemei). Metoda mozaicului presupune că fiecare dintre participanţii la un grup îndepli- 
neşte rolul de expert într-un anumit segment al conţinutului care se predă, fiind persoană- 
-resursă pentru ceilalţi în construirea întregului, a materialului ce se doreşte a fi studiat. 

Un alt exerciţiu se bazează pe ipoteza lui Lewis Coser conform căreia „conflictul cu alte 
grupuri creşte coeziunea interná a grupului în cauză” (apud Forsyth, 1983, p. 384); 
aceasta şi consideratiile diferiților autori din literatura de specialitate conform cărora 
accesul la aceleaşi resurse poate produce conflict între grupuri ne oferă un cadru concret 
de team-building. Spre exemplu, elevii/studentii se vor afla în competiţie încercând să 
realizeze cu ajutorul unor resurse comune un poster privitor la o anumită problematică 
sugerată de conţinutul care se intenţionează să fie predat în respectiva oră; în acelaşi 
sistem procedural, dar folosind jocurile electronice de strategie (Starcraft, Warcraft, Age of 
Empire, Theme: Hospital etc.), grupuri de elevi/studenti pot să devină coezive fiind în 
conflict cu celelalte, pentru ca, în acelaşi timp, aceste jocuri reprezentând în fapt o realitate 
virtuală, să se ofere posibilitatea stingerii mult mai rapide a conflictului decât dacă acesta 
din urmă ar fi avut loc în realitatea propriu-zisă. 





Comportamentele urmărite 








12.3. Gândirea de grup (groupthink) 


Am prezentat până acum avantajele multiple, din diverse unghiuri de a privi realitatea, pe 
care lucrul în microgrupuri, în particular construcţia echipei, le posedă. Totuşi, atât din 
punct de vedere didactic, cât şi structural, această perspectivă oferă şi posibilitatea apariţiei 

unor ameninţări de care cadrul didactic trebuie să ţină seama în designul lecţiei/activităţii 
de seminar sau curs. 

Dacă este ca, pornind cu începutul, să ne referim la dezavantajele generale pe care 
lucrul pe echipe educaţionale le poate presupune în acţiunea didactică, iată câteva dintre 
acestea : 


- metodele de interacţiune educaţională sunt mari consumatoare de timp; prezenţa 
cadrului didactic în aria de acţiune a metodelor trebuie să aibă mai degrabă un caracter 
implicit decât unul explicit – acestuia îi este redus rolul de directivitate a activităţii, 
totul structurându-se în cadrul microgrupurilor, ceea ce necesită un timp direct proporţional ; 
dacă acest timp nu este oferit — există şi predispoziția unora dintre profesori de a lucra 
pe microgrupuri, dar implicarea lor e majoră pentru a se încadra într-o unitate mai 
redusă de timp -, activitatea este în egală măsură nenaturalá şi ineficientă ; 

- utilizarea activităţilor care presupun interacțiuni în grup ale elevilor/studentilor pre- 
dispun, la un anumit grad de necoordonare, conflict (pe care l-am detaliat în capitolul 
anterior) şi hazard ale situaţiilor ; 

- apar fenomene de neparticipare plenară a tuturor elevilor/studentilor, de chiul social, 
de dezindividualizare (pierderea individualitátii şi abilităţilor de evaluare, când anoni- 
matul abate atenţia de la individ, centrând-o pe grup) etc., pe de o parte; fenomenele 
de monopolizare a discuţiei de către anumite persoane din grup, pe de alta; 

- relativa limitare a soluţiilor de care este capabil grupul în sine fără un sprijin extern, 
limitările legate de resursele pe care acesta le poate avea la dispoziţie etc. 


Myers îl citează pe Irving Janis în definiţia pe care acesta o oferă unui dezavantaj 
extrem de important în contextul activităţii centrate pe metodele de interacţiune educa- 
ţională : este vorba despre gândirea de grup (groupthink). Astfel, groupthink presupune că 
„modul de gândire al persoanelor angajate în căutarea concurenţei devine atât de important 
în coeziunea grupului, încât tinde să depăşească aprecierea realistă a cursurilor alternative 
ale acţiunii” (Myers, 1990, pp. 293-298); apare tendinţa grupului de a suprima opoziţia 
în interesul armoniei grupului. Forsyth îl preia la rândul său pe Janis, spunând că „se referă 
la modul de gândire al persoanelor profund implicate într-un grup înalt coeziv (...) definind 
deteriorarea eficienţei mentale, testării realității şi judecării morale care rezultă din 
presiunea din interiorul grupului” (Forsyth, 1983, p. 341). : 

În practică, putem deosebi câteva simptome ale gândirii de grup : 


- iluzia invulnerabilitátii, caracterizată de un optimism excesiv ; 

- rationalizarea, în sensul petrecerii unui timp excesiv în a explica şi justifica propriul 
comportament, mai degrabă decât în reflectarea şi regândirea problemelor ; astfel, 
fiecare decizie, chiar greşită, devine justificabilă ; 

- încrederea necondiționată în moralitatea grupului, depăşind moralitatea individuală ; 

= privirea oponenților din punct de vedere stereotip (ca slabi, răi şi imposibil de abordat) ; 

- presiunea spre conformitate — disidentele de orice fel sunt respinse ; 

- autocenzura - membrii îşi cenzurează singuri astfel de disidenţe în numele gândirii 
grupului ; 

- iluzia unanimitátii — determinată de autocenzurare, combinată cu presiunea spre confor- 
mare ; astfel apare un consens aparent care pare că validează toate deciziile grupului ; 

- gardienii minţii (nindguards) — anumiţi membri protejează grupul de informaţiile care 
ar putea pune sub semnul întrebării eficienţa sau moralitatea deciziilor acestuia. 

În practica şcolară, atunci când utilizează metode de interacţiune, cadrul didactic 
trebuie să aibă în vedere efectele negative ale gândirii de grup ; astfel, iluzia invulnera- 
bilităţii poate conduce la discreditarea unor grupuri de către altele şi la apariţia unor 
conflicte puternice între grupuri care să introducă un sens mai puţin participativ activităţilor 
de interacţiune educaţională viitoare. În acelaşi timp, nu trebuie omis faptul că, pe cât 
creşte coeziunea grupului, pe atât creşte dependenţa membrilor faţă de acesta, ceea ce 
poate conduce la fenomene de socializare excesivă în interiorul grupului şi de desocializare 
a membrilor în afara lui. În literatura de specialitate se întâlneşte un concept foarte 
interesant (balkanization), desemnând faptul că dintr-o puternică loialitate faţă de un grup 
unii membri ai acestuia pot să încerce sentimente de indiferenţă sau, câteodată, de ostilitate 
faţă de un alt grup, fenomen care se cuvine luat în considerare cu o rezultantă într-un 
management al acestuia. În perspectivă didactică, astfel de fenomene sunt deosebit de 
importante şi de aceea cadrul didactic trebuie să combine exerciţiile de formare a echipelor 
educaţionale cu exerciţii de flexibilizare a unităţii lor (spre exemplu, fără a roti neapărat 
membrii grupurilor, ceea ce ar conduce la îngreunarea procesului de formare de echipă, 
cadrul didactic poate „sparge” grupurile în anumite momente ale activităţii pentru a alcătui 
două tabere combatante formate din foştii parteneri din grup ; astfel, chiar dacă unitatea 
echipei este păstrată — elevii/studenţii respectivi discută tot între ei —, e introdus un element 
de reconsiderare a opiniilor lor). 

În sens larg, putem să luăm în considerare ceea ce M. Scharge (apud Fullan, 1998) ne 
propune ca reguli recomandate într-un training video pentru a se evita apariţia gândirii 
de grup: 


- facilitarea unui climat deschis ; 

- evitarea izolării grupului de alte grupuri (în momentul apariţiei gândirii de grup, 
membrii grupului tind să-şi izoleze grupul de interacţiunea cu alte grupuri — acest lucru 
trebuie evitat) ; 

- alocarea unor roluri de evaluator critic membrilor grupului ; 

- evitarea unei prea mari directivitáti în activităţile de echipă. 


Când aceste reguli sunt respectate, pericolul gândirii de grup tinde să fie îndepărtat. 


Rezumat 





1. Construcţia grupului în direcţia echipei (team building) presupune dezvoltarea coeziunii 
în interiorul grupului. Membrii dintr-un grup înalt coeziv se implică mai energic în 
activităţile de grup, le displace să lipsească de la întrunirile acestuia, sunt fericiţi când 
grupul reuşeşte şi trişti când grupul ca atare înregistrează un eşec, pe când membrii 
unui grup cu o coeziune redusă se preocupă mult mai puţin de toate acestea. La baza 
coeziunii stau : baza motivationalá pentru atragere ; proprietăţile de stimulare a grupu- 
lui ; expectatiile privind rezultatele şi nivelul de comparaţie. Relaţia dintre coeziune şi 


performanţă este una de determinare reciprocă: coeziunea influenţează performanţa, 
iar acumularea performanţei influenţează pe mai departe coeziunea, testarea şi formarea 
dependenţei. Laurie Mullins (1993) ne oferă un evantai de elemente structurante ale 
coeziunii grupului : cele referitoare la calitatea de membru (mărimea grupului, compati- 
bilitatea membrilor, permanenta), cele referitoare la mediul de lucru (natura sarcinii, 
aranjamentul fizic, comunicarea şi tehnologia), cele referitoare la latura organiza- 
tionalá (managementul şi conducerea, politicile de personal şi procedurile, succesul, 

amenințările externe) şi la dezvoltarea şi maturitatea grupului ~ vizează unul dintre 
modelele cele mai cunoscute de formare a echipei, care presupune patru etape: 
formarea grupului, conflictul intragrup (denumit şi „furtuna”), dezvoltarea coeziunii 
de grup (apariţia normării) şi construirea rolurilor funcţionale (performarea). 

Tinta predării în echipă (team-teaching) o constituie diversitatea şi flexibilitatea. O 
echipă de profesori posedă mai multe arii de competenţă şi expertiză. Team-teaching 
poate de asemenea să producă o utilă flexibilitate a grupărilor elevilor : în funcţie de 
numărul de profesori disponibili, cursantii se not divide în grupuri de diferite mărimi, 
acordându-se atenţie nevoilor acestora în diferite situaţii. 

Gândirea de grup (groupthink) este un fenomen negativ întâlnit la echipele înalt coezive. 
În principiu, el se manifestă prin: iluzia invulnerabilităţii, rationalizarea, încrederea 
necondiționată în moralitatea grupului, privirea oponenților dintr-un punct de vedere 
stereotip, presiunea spre conformitate, autocenzura, iluzia unanimităţii şi apariţia 
aşa-numiţilor gardieni ai minţii (mindguards). 














Exerciţii şi teme de reflecţie 


1. 


Un prim exerciţiu presupune să alcătuiți o listă cu toate grupurile din care faceţi parte 
(formale sau informale) şi să încercaţi să vă inchipuiti pe rând dacă şi cum s-ar schimba 
viaţa dumneavoastră în caz că nu aţi mai face parte din acele grupuri. Gândiţi-vă la rolurile 
pe care le indepliniti în diferitele grupuri din care faceţi parte: sunt ele aceleaşi ? Dacă 
diferă, care ar fi cauzele acestor variaţii ? 

Un al doilea exerciţiu presupune să desenati un cerc pe o foaie de hârtie ; acest cerc sunteţi 
dumneavoastră. Pentru fiecare dintre colegii dumneavoastră, marcați un semn distinctiv pe 
această foaie : observați dacă semnele sunt înăuntrul sau în afara cercului, dacă sunt izolate 
sau se află toate la un loc. În modul acesta figurativ, vă veţi putea evidentia relaţionările cu 
colegii şi in ce măsură percepeti echipa dumneavoastră ca o unitate. 

Am conceput un exerciţiu (pe care l-am numit „Interviul reciproc”) ce poate conduce la o 
mai bună cunoaştere a membrilor unui grup. În câteva cuvinte, membrii grupului se vor 
împărţi în perechi, fiecare dintre ei având sarcina de a-l intervieva pe celălalt în legătură 
cu trei calităţi, dar şi cu trei defecte pe care acesta le posedă. Apoi, prin negociere directă, 
ei vor trebui să schimbe o calitate de-a lor cu o calitate a colegului şi un defect personal 
cu un defect al acestuia. La final, în grup, fiecare va relata ce calităţi şi defecte are 
persoana cu care a făcut pereche, ce calităţi şi defecte a schimbat şi de ce. 

Un alt exerciţiu (pe care l-am intitulat „Ziarul”) presupune ca grupurile de cursanţi să-şi 
închipuie că vor realiza un ziar. Pentru aceasta, ei vor trebui să decidă, în grup, ce tip de 
ziar este (de informare generală, de informare specială - tip revistă, monden etc.), titlul 
acestui ziar, rubricile sale - pe care şi le vor împărţi. Apoi grupurile se vor sparge şi 
fiecare persoană va căuta un subiect pentru rubrica sa într-un membru al altui grup, 
intervievându-l (spre exemplu, dacă cineva are rubrica sportivă din ziarul grupului său şi 
ştie că o altă persoană din alt grup este un sportiv, se va duce la acesta să-l intervieveze). 
La final, fiecare va prezenta ,articolul" său în grupul propriu, vor avea loc discuţii şi 
amendări ale fiecărui articol pentru a exista o unitate a acestora şi se va alcătui ziarul. 
Pentru a preîntâmpina apariţia gândirii de grup, vă propunem să cereti la un moment dät 
fiecărei echipe să desemneze din rândurile sale un „ambasador” pentru un alt grup (aceste 
persoane se vor mişca în sensul acelor de ceasornic). „Ambasadorul” va sta în noul grup 
o perioadă mai îndelungată, timp în care se va integra în rezolvarea activităţilor împreună 
cu echipa respectivă. 

Scenariu : Gândirea de grup - Şcoala cea mai bună 


O să urmărim cazul unei şcoli din Capitală ; aici cadrele didactice lucrează de mulţi ani împreună 
şi au învăţat - în timp — să se pretuiascá reciproc, să-şi accepte defectele şi să-şi dezvolte împreună 
calităţile. Fac multe lucruri împreună (sunt puţini ca număr, şcoala este mică), merg cu toţii la 
diferite petreceri, se întâlnesc periodic la câte unul dintre ei, acasă. Această stare de spirit a făcut 
ca performanţele şcolare să crească an de an, împreună au depus şi au câştigat multe proiecte, 
şcoala lor a fost renovată şi dotată cu tot ce-i trebuie unei instituţii de învăţământ moderne, datorită 
acestor proiecte. Mai mult decât atât, pe măsură ce renumele creştea, tot mai mulţi părinţi doreau 
să-şi dea copiii să înveţe la această şcoală, astfel încât, din ce în ce mai muţi dintre elevii şcolii 
proveneau dintr-o cultură a învăţării, lucru care, combinat cu efortul depus de către cadrele 
didactice a dus la performanţe din ce în ce mai mari, an de an. Deja, de ceva vreme, erau numiţi 
în fiecare an „şcoala cea mai bună”, premiile şi diplomele obţinute acoperind pereţii micii 
instituţii de învăţământ. 

Cu toate acestea, în ultimul an lucrurile nu mai păreau să se desfăşoare la fel de bine. La început, 
profesorul Ionescu a venit în mijlocul colegilor săi (după ce tocmai participase la un curs de 
formare) povestindu-le acestora că a aflat acolo despre o nouă perspectivă didactică, noi metode 
şi moduri de desfăşurare a lecţiilor şi că le propunea tuturor să le adopte. El a adăugat că la acelaşi 
curs participase şi profesorul Popescu de la o şcoală concurentă şi că, dacă nu vor aplica aceste 
idei la şcoala lor, şi ceilalţi le vor aplica, s-ar putea să piardă titlul de cea mai bună şcoală. 

Toti colegii lui i-au replicat că sunt buni aşa cum sunt, că ,reteta" folosită până acum are un succes 
incontestabil şi constant de mulţi ani, deci ce rost ar avea o schimbare ? Mai mult decât atât, l-au 
certat pe Ionescu că le induce o viziune pesimistă cu totul nejustificată şi că „ei nu pot fi învinşi 
orice ar încerca Popescu la şcoala lui”. 

Totuşi, rezultatele şcolii începuseră într-adevăr să scadă. Directorul a aflat acest lucru la o şedinţă 
cu alţi directori de şcoli, când a comparat propriile rezultate cu cele ale acestora. S-a gândit însă 
că este mai bine să nu le spună acest lucru colegilor săi, pentru că dacă ar face astfel „i-ar 
demoraliza” fiind, de altfel, convins cá nu era decât un moment trecător, situaţia urmând să revină 
la normal. Cum profesorul Ionescu, nemulţumit de faptul că ideea lui fusese respinsă, continua să 
comenteze, el a fost „sfătuit” şi „ajutat” să se transfere la altă şcoală, tot colectivul considerând 
că această persoană negativă nu mai putea să aducă decât rău şcolii şi atmosferei de aici. Chiar 
dacă, în sufletul lor, câţiva dintre profesori începuseră să creadă că Ionescu ar putea să aibă 
dreptate, ei nu au avut curajul să spună acest lucru deoarece credeau că toţi ceilalţi gândesc 
contrariul. 





Întrebări 


1. Ce aspecte puteţi desprinde din cazul prezentat, care să indice instalarea unei gândiri de grup 
în echipa de cadre didactice? 

2. Dacă aţi fi un consilier pe probleme de comunicare, ce le-aţi sfătui pe cadrele didactice rămase 
în şcoală? Cum ar trebui să acţioneze directorul ? Care ar fi ieşirea din gândirea de grup (ce 
strategii ati aplica) ? 





Capitoiui 13 


Tehnologia comunicării educaţionale. 
Comunicarea în grup 
prin metodele de interacţiune 





Qj 


Necesitatea pregătirii atât a elevilor/studentilor în timpul şcolarităţii, cát şi a 
profesioniştilor din diverse domenii în direcţia dezvoltării unor elemente pozitive legate de 
comunicare şi abilităţilor de integrare în microgrupuri ne este relevată de către studiile lui 
M. McLaughlin (1992) privind punctele tari ale competenţelor căutate de angajatori la cei 
care solicită un loc de muncă. Conform acestor studii, toate companiile au nevoie de: 


- oameni care pot comunica, gândi şi continua să înveţe pe parcursul întregii lor vieţi ; 

- oameni care pot demonstra atitudini şi comportamente pozitive, responsabilitate si 
adaptabilitate ; 

- oameni care pot lucra împreună cu alţii. 


Aceste trei caracteristici pot fi regăsite şi dezvoltate prin utilizarea unei variate tabele 
de metode. ce presupun interacţiunea, dintre care o listă extinsă este descrisă de noi în cele 
ce urmează. 

Importanţa metodelor de interacţiune pentru formator este evidentă: cursantul (elev/ 
student sau adult integrat în viaţa activă) posedă astăzi un cuantum de informaţie (dobândită 
dintr-o mare varietate de surse – să amintim aici doar impactul fără precedent al reţelei 
Internet) sensibil lărgit, gradul lui de expertiză, dar şi experienţa de viaţă fiind definite de 
alte coordonate decât în trecutul nu foarte îndepărtat. Pe de altă parte, sistemul acesta 
complex de surse informaţionale la care cursantii au acces pare să se transforme treptat 
dintr-o provocare pentru şcoală într-o alternativă la aceasta. 

În aceeaşi ordine de idei, dincolo de accentul informational care - am văzut - devine 
tot mai puţin un monopol al şcolii, aspectul formativ şi motivational al acesteia se poate 
regândi şi prin metodele de interacţiune ; apoi, nu trebuie să uităm că unul dintre obiectivele 
importante ale sistemului de învăţământ este acela de a pregăti individul pentru viaţă, 
pentru cerinţele situate dincolo de şcoală. Astăzi, la toate nivelurile şi într-o mulţime de 
moduri, comunicarea şi interacţiunea sunt prezente în experienţa cotidiană a fiecăruia ; de 
aceea, cultivarea spiritului de cooperare (fără a renunţa însă la competiţie) adus de aceste 
metode devine un factor favorizant în insertia socială a persoanei. 

Să vedem însă cu ce avem de-a face; în semnificaţie originară cuvântul „metodă”, 
derivat etimologic din grecescul „methodos” (odos = „cale, drum" ; metha = „spre, 
către”) înseamnă „drum spre ...”, „cale ...de urmat” în vederea atingerii unui scop 
determinat sau un mod de urmărire, de căutare, de cercetare şi descoperire ... a adevărului ; 
drum care conduce la cunoaşterea realităţii şi transformarea acesteia pe baza cunoaşterii, 

Pe de altă parte, în perspectivă moderná înregistrăm un demers de împrumut meto- 
dologic deosebit de activ şi de fecund între domenii şi arii de dezvoltare umană. De altfel, 

o astfel de perspectivă subliniază o tendinţă în evoluţia ştiinţelor, aceea de a dezvolta unitar 
unghiurile de vedere pe care le pot oferi despre unul şi acelaşi fenomen. Aşa cum subliniază 
Ioan Cerghit (1997), în cadrul metodelor putem întâlni o tehnică mai limitată de acţiune 
numită procedeu, un simplu detaliu, o particularizare sau o componentă a metodei în 
cauză. În cadrul metodei, procedeele pot să varieze, să-şi schimbe locul, fără să afecteze 
„realizarea scopului urmărit prin respectiva metodă. De asemenea, între metodă şi procedee 
relaţionările sunt dinamice, deoarece metoda ca atare poate deveni ea însăşi procedeu în 
contextul altei metode sau un procedeu poate fi ridicat la rang de metodă în funcţie de un 
anumit context favorabil unei atare perspective. . 
Un alt concept cu care operám este cel de tehnicá didacticá. Adesea, aceasta este ori 
asimilată conceptului - mai larg – de metodă, ori considerată sinonimul procedeului. În 
ceea ce ne priveşte considerăm că este utilă o viziune nuanţată, că dinamica evoluţiei meto- 
dologice oferă un loc şi un rol specific conceptului de tehnică. Astfel, putem defini tehnica 
didactică drept o variantă a unei metode deja existente (pe tot palierul oferit de această 
variaţie — de la simplificarea unei metode la dezvoltarea ei mai complexă ori la identificarea 
unor noi posibilităţi de utilizare a acesteia) care nu se diferenţiază atât de mult încât să 
devină o nouă metodă, dar presupune suficiente elemente de variaţie încât să poată fi 
tratată distinct. Un exemplu este metoda brainstorming şi tehnicile pe care ea le generează : 
brainstorming-ul individual, brainstorming-ul scris (brainwriting), concasarea etc. 
„Cu o problemă mai dificilă ne confruntăm atunci când încercăm să generám o clasificare 
a acestor metode. Dificultatea principală constă în evoluţia excepţională a metodologiei 
didactice, aspect care conferă fenomenului o dinamică impresionantă. Permanent apar noi 
procedee şi tehnici, zonele de intersecţie dintre metodele existente fiind acoperite cu 
metode de sine stătătoare. Pe de altă parte, soluţionarea acestei problematici este obligată 
să includă şi un răspuns la o problemă mai veche cu care se confruntă metodologia didac- 
tică în dimensiunea ei aplicativă. Mai precis, în special cadrele didactice tinere, doresc să 
găsească în demersurile de prezentare a metodelor didactice precizia şi siguranţa unui 
retetar care să ofere apriori răspunsuri la toate situaţiile şi evenimentele care se pot petrece 
în clasă. Riscurile pe care le implică o atare viziune nu sunt greu de observat. Iată de ce, 
în textul de faţă vă propunem două modalităţi principale de clasificare a sistemului 
metodelor de învăţământ: este vorba despre o abordare functional-actionalá şi o abordare 
ce utilizează criteriul obiectivului principal urmărit de metodele în cauză. Ambele viziuni 
au la bază conceptul de continuum metodologic şi sunt utile demersului nostru atât prin 
prisma unei viziuni acţionate (care învesteşte formatorul/cadrul didactic cu responsabilitatea 
identificării permanente a unor noi modalităţi de optimizare a metodelor pe care le folo- 
seşte), cât şi prin unghiul de vedere al înţelegerii fenomenului într-un mod sistemic. 
Prima abordare - functional-actionalá — se referă la vizualizarea distribuirii metodelor 
pe intervale într-un continuum metodologic, pornind de la metodele active spre metodele 
interactive. Am preferat o astfel de dezvoltare, fiind cunoscută dezbaterea conform căreia 
nu există în mod practic metode „active” şi metode „pasive”, toate metodele posedând 
deopotrivă un grad de pasivism şi unul de activism ; acesta din urmă variază de la metodă 
la metodă sau, câteodată, de la un mod de aplicare/utilizare la altul al aceleiaşi metode. 
Mai mult decât atât, în relaţia didactică în care există.cel puţin doi actori: cadrul didactic 
şi cursantul, cel puţin unul dintre partenerii actului educaţional mai sus amintiţi este în 
măsură să dea dovadă de „activism” ; de pildă în cadrul unei metode de tip expozitiv (cum 
ar fi o prelegere) cunoscută drept o metodă „pasivă” putem vorbi despre pasivitatea 
cursanților, dar nu şi à cadrului didactic: De aceea, un pol al continuumului este reprezentat 
de dimensiunea activă a metodelor, iar celălalt pol (spre care trebuie să tindem) urmăreşte 

dimensiunea interactivă (care presupune automat că partenerii actului didactic sunt simultan 
activi). De aceea, aşa cum aminteam deja, funcţionalitatea şi marele merit a! unei asemenea 
clasificări a metodelor de învăţământ este aceea că lasă la latitudinea cadrelor didactice 
practicante modalităţile sub care vor identifica acţiunile concrete de deplasare a accentului 
unei anumite metode de la situarea ei preponderent activă în direcţia unei determinări mai 
pregnant interactive. 


ч t 
Activ i i interactiv 
Figura 38. Abordarea functional-actionalá a clasificării metodelor de învățământ 


În altă ordine de idei, evidentiem importanţa unor criterii de structurare a acestui 
continuum metodologic, dintre саге : 


- criteriul functional (de bază) la care am făcut deja referire ; 

- criteriul dinamicitáfii - metodele poziţionate conform caracteristicilor lor intrinseci/de 
intrare pot suferi prin optimizári succesive o deplasare pe aceastá axá, in directia 
polului interactiv ; 

- criteriul intersectárii ne evidenţiază faptul că astăzi din се in ce mai puţin putem vorbi 
în practică despre metode absolut , pure". Mai precis, observăm că anumite metode 
suferă intersectări şi conexiuni care sugerează mutații de rol, redefiniri şi dezvoltări 
permanente. 


La polul activ al continuumului metodologic putem identifica metode ca : prelegerea, 
cursul magistral, conferinţa, în intervalele dintre activ şi interactiv studiul de caz, proble- 
matizarea, dezbaterea, experimentul şi alte metode care definesc un grad de interactivitate 
crescut cu întreaga clasă, pentru ca la polul interactiv să numim metode ca brainstorming, 
Phillips 66, metoda acvariului (fishbowl), seminarul socratic, focus grupul etc. De altfel, 
reamintim cá putem consemna aceste metode într-o astfel de poziţionare drept date de 
intrare în continuumul metodologic, ele fiind supuse unei presiuni permanente în ceea ce 
priveşte schimbarea locului pe care îl ocupă. Astfel, pentru a oferi doar câteva exemple în 
ceea ce priveşte utilizarea acestor surse de optimizare a metodelor active în direcţia creş- 
terii gradului de interactivitate pe care îl pot presupune, oferim câteva direcţii de dezbatere : 
este vorba despre expunerea cu oponent şi prelegerea-dezbatere în cazul prelegerii şi cursului 
magistral, folosirea activităţii pe grupe/echipe în interiorul metodelor bazate pe expunere 
(Phillips 66, grupurile „zumzăitoare”/buzz-groups, numbered students), structurarea la 
nivelul conţinutului (prin problematizare spre exemplu), la nivelul timpului, folosirea expe- 
rientei de viaţă a elevilor şi utilizarea unor tipuri variate de feedback. 

Cel de-al doilea continuum îl vom gândi plecând de la categorizarea rolurilor în grup 
făcută de către Kenneth Benne si Paul Sheats - roluri ale activităţii şi roluri de construcţie 
şi susţinere a grupului — identificând la o extremă metodele ce au drept finalitate producţia 
unor idei şi rezolvarea unor probleme şi la cealaltă pe cele care se centrează pe optimizarea 
relationárilor în interiorul grupului. Este evident cá avem de-a face cu un interval extrem 
de flexibil, anumite metode putând să se nuanteze sensibil spre valoarea centrală sau chiar 
spre cealaltă extremă (spre exemplu, brainstorming-ul ca metodă centrată pe producţia de 
idei şi rezolvarea de probleme poate să trimită, prin maniera sa neconflictuală, şi spre o 
dezvoltare a relationárilor în cadrul grupului, iar jocurile de spargere a gheții, văzute drept 

metode de optimizare a relationárilor în grup, fiind combinate cu un alt tip de metode, pot 
conduce la producerea de idei ; mai mult decât atât apar intersecţii de tipul rolestorming-ului). 

Totodată, am luat în considerare şi clasificarea pe care Ioan Cerghit (1997) o utilizează 
atunci când se referă la metodele de comunicare orală ; încercând o mai mare nuantare, 
prin utilizarea criteriului obiectivelor urmărite şi, prin aceasta, a modalităţii principale de 
realizare şi dezvoltare a acestor obiective, vom putea concepe clasificarea metodelor de 
interacţiune în următoarea structură pe trei categorii distincte : 


- metode centrate pe analiza fenomenului, producerea ideiior şi rezoivarea de probleme 
(incluzând categoriile - metode de analiză, metode centrate pe producerea ideilor si 
metode centrate pe rezolvarea problemelor) ; 

- metode centrate pe reflecţie, observare şi acţiune (unde regăsim metode de reflecţie, 
metode de observare şi metode ce pun accentul pe acţiunea reală şi simulată a parte- 
nerilor în procesul de formare) ; 

- metode bazate pe utilizarea şi dezvoltarea relationárilor în cadrul grupului (pornind de 
la metodele bazate pe cooperare, privind utilizarea conflictului în învăţare – cu accent 
pe competiţie – şi metodele care vizează în special dezvoltarea relationárilor ce se 
stabilesc în cadrul grupului). 


Aşa cum se poate observa foarte uşor (lucru asupra căruia vom mai insista în cele ce 
urmează) multe dintre metodele ce vor intra într-o categorie sau alta presupun şi alte laturi 
care ar putea să le recomande în alte categorii. Ne reamintim că am vizat în clasificarea 
noastră obiectivul principal urmărit şi am pornit de la ideea unui continuum, astfel încât 
clasificarea este dinamică şi adaptabilă schimbărilor care vor apărea în metodologia 
didactică. 


13.1. Metode centrate pe analiza fenomenului, producerea 
ideilor şi rezolvarea de probleme 


Această categorie de metode poate părea la o primă vedere extrem de largă; mai mult decât 
atât, se poate observa că, în fapt, cele trei subcategorii propuse prin titlu (analiza, produ- 
cerea de idei şi rezolvarea de probleme) evidenţiază paşii ce trebuie urmaţi pentru a ajunge 
la o soluţie optimă. Astfel, un semn de întrebare se poate ridica chiar în legătură cu această 
distribuţie : oare nu este firesc ca o metodă care se încadrează, spre exemplu, în aria rezol- 
vării problemelor să presupună cu necesitate celelalte două demersuri (analiza fenomenului 
şi producerea de idei)? O astfel de întrebare este legitimă. Iată de ce nu o să regásiti în 
interiorul acestei categorii delimitări clare între cele trei subcategorii, ci un continuum 
între cei trei paşi, deoarece putem observa că deşi fiecare dintre metode îi parcurge pe toţi, 
totuşi unele sunt centrate mai degrabă pe etapa de analiză a fenomenului, altele pe cea de 
producere a ideilor şi, în sfârşit, vom regăsi metode ce se focalizează pe soluţii, pe 
modalităţile de rezolvare. Astfel, în fapt, această delimitare rămâne una flexibilă, elemente 
dintr-o categorie putând fi înţelese şi utilizate în cadrul celeilalte. 


13.1.1. Metode de analiză 


13.1.1.1. Tehnici de prioritizare 


Uneori, nu găsim în învăţarea însăşi o motivaţie suficientă pentru a ne integra eficace 
într-un asemenea proces. În acest moment sunt utile diferitele metode şi tehnici de 
automotivare şi de conştientizare a importanţei acesteia. Un exerciţiu pe care îl propunem 
presupune caracterizarea sarcinii de învăţare in raport cu momentui când trebuie să fie 
finalizată prin unul dintre următoarele atribute : 


- urgentă (trebuie să fie realizată neapărat acum) ; 

- inevitabilă (trebuie realizată, dar nu este urgent); 

- necesară (trebuie realizată pentru a nu rămâne în urmă, dar poate aştepta dacă este 
nevoie) ; 

-  nepresantă (în raport cu alte sarcini). 


Brian Clegg (Clegg, Birch, 2003) ne propune o tehnică asemănătoare. Astfel, trebuie să 
impártim o foaie de hârtie în patru (prin împăturire). În colțul din stánga-sus vom nota 
„urgent, nu este important” ; colţul din dreapta-sus - „urgent şi important” ; colţul din 
stânga-jos - „nu este urgent, nu este important” ; şi cel din dreapta-jos - „important, dar 
nu este urgent”. Autorul ne recomandă să repartizăm sarcinile (de învăţare — n.n.) între 
aceste patru segmente. Vom avea în vedere faptul că sarcinile din dreapta-sus sunt priorităţi 
maxime. Este evident că ele trebuie să se afle pe agenda dumneavoastră de lucru şi trebuie 
realizate în timpul prestabilit. Sarcinile din stânga-sus au un termen de realizare strict, dar 
sunt mai puţin importante ; iată de ce trebuie să le realizaţi rapid, pentru a nu pierde un 
timp preţios, care ar putea fi mai bine direcționat. Sarcinile din dreapta-jos sunt „migra- 
toare”; mai precis, pe măsură ce intraţi în criză de timp, ele se mută în căsuţa din 
dreapta-sus (ideal este să le indepliniti înainte ca fenomenul de criză să se declanşeze). Ca 
o recomandare de final, pentru sarcinile din stânga-jos trebuie să cheltuiţi cât mai puţin din 
timpul de învăţare. 

O tehnică asemănătoare este harta micropolitică propusă de Aspinwall (apud Garrett, în 
Davies, Ellison, 1999); ea reprezintă o analiză a persoanelor implicate într-un stagiu de 
training utilizând indicatori ca: puterea/influenta şi interesul/suportul. Se obţin patru 
categorii: (1) puternic, dar nesuportiv; (2) puternic şi entuziast; (3) fără putere şi 
nesuportiv ; şi (4) fără putere şi entuziast. 

Desigur că folosirea unei astfel de matrice în învăţare poate fi foarte utilă, categoriile 
şi indicatorii folosiţi variind (spre exemplu, putem utiliza ca indicatori motivaţia pentru 
învăţare şi dificultatea materialului, regăsind patru situaţii: motivant şi dificil, dificil şi 
nemotivant, motivant şi uşor, nemotivant şi dificil etc.). 

Tot la o hartă a problemei se ajunge şi dacă se folosesc următorii paşi : 


1. În primul pas, faptele relevante şi informaţiile pe care persoanele le pot da sunt notate 
pe carduri de hârtie (sau post-it-uri). Cât mai multe astfel de carduri trebuie evidenţiate 
şi strânse laolaltă. 

2. Toate cardurile strânse sunt citite cu atenţie şi cele ce par să meargă împreună sunt 
grupate. Pentru fiecare astfel de grup de carduri se găseşte câte un nume care este scris 
deasupra grupului de carduri. Procesul se repetă până când numărul de capete de linie 
(denumire pentru un grup de carduri) este în jur de 4-6. 

3. Cardurile sunt acum realocate grupurilor de cursanţi, in sensul cá nici un grup nu va 
primi propriile carduri (pentru o mai uşoară identificare ei vor scrie pe post-it-uri de 
culori diferite sau vor folosi cernealá de altá culoare). Cáte un nume de card este citit 
şi fiecare se uită la cardurile pe care le deţine pentru a vedea dacă unele dintre aceste 
carduri se încadrează în „familia” celui amintit public şi pentru a forma, astfel, grupuri 
de carduri. 

4. În acest moment, se va face o hartă a problemei cu toate elementele, de la cele 
fundamentale (care au fost votate în plen) la subgrupuri, la sub-subgrupuri etc. Harta va 
fi foarte utilă pentru găsirea celor mai bune modalităţi de rezolvare a problemei aflate 
în lucru. 


13.1.1.2. Analiza SWOT 


Porneşte de la evidenţierea a patru dimensiuni : S (Strengths) – punctele tari, W (Weakness) - 
punctele slabe, O (Opportunities) - oportunităţi şi T (Threats) - ameninţări. 


Ж овоо Strategii SO (тах-тах) Strategii WO (min-max) 


Punctele tari sunt Punctele slabe sunt 
utilizate pentru a diminuate prin prisma 


dezvolta oportunităţile oportunităţilor 
Decizia 
programului 
T (ameninţări) Strategii ST de instruire Strategii WT 
(max-min) (min-min) 
Punctele tari sunt folosite Punctele slabe sunt 
în vederea ocolirii minimizate pentru a se 
pericolelor (amenințărilor) evita, astfel, amenințările 





Figura 39. Matricea SWOT 


Cel care învaţă este pus astfel într-o primă ipostază : aceea de a diagnostica aceste patru 
axe urmând apoi, într-o a doua etapă, să efectueze o combinatorică a lor în vederea 
evidentierii strategiilor de acţiune. Etapa finală constă în structurarea acestor strategii 
într-un demers coerent specificat de decizia programului de instruire, determinată de 
coordonatele unui plan de acţiune practică. 3 

Belle Witkin şi James Altschuld (1995) ne oferă un instrumentar metodologic interesant 
şi complex din care prezentăm la rândul nostru câteva metode, adaptându-le specificului 
analizei de nevoi focalizate pe învăţare. 


312 COMUNICAREA EFICIENTĂ 


13.1.1.3. Restructurarea valorică 


Reprezintă o tehnică de redeschidere a alternativelor pe care grupul le are, fiind recoman- 
dată de literatura de specialitate (vezi şi www.mycotded.com) pentru a restructura evaluarea 
de tip SWOT. Concret, se realizează următoarele etape : 


e Evidenţierea problematicii pe care dorim să o rezolvăm (spre exemplu, cum să îmbu- 
nătăţim activitatea în organizaţia noasirá). 

e Membrii grupului se vor centra acum pe găsirea unor idei creative pornind de la 
concepte strategice de tip bipolar cum ar fi: stagnare/inovajie, dezvoltare/declin, 
competifie/colaborare. 

e Se va selecta unul dintre aceste cupluri de forte bipolare, cel considerat semnificativ 
dată fiind situaţia respectivă (spre exemplu, competitie/colaborare). 

e  Cursanţii vor avea de identificat, exemple pentru fiecare dintre situaţii – în cazul pre- 
zentat anterior, al cuplului competitie/colaborare putem observa că: „oamenii se ceartă 
des deoarece atmosfera din firmă este prea competitivă” (competiţie) şi „trebuie să 
facem anumite acţiuni de team-building” (colaborare) ; exemplele vor fi notate pe 
tablă/flip-chart în cele două categorii. 

e Apoi grupul va trebui să regândească fiecare exemplu oferit prin încercarea de a-l 
răsturna (de a oferi reversul său), dar păstrând sensul real (exemplele să rămână corecte 
în raport cu situaţia dată) : 

- astfel, „oamenii se ceartă des deoarece atmosfera din firmă este prea competitivă” se 
poate redefini în „oamenii noştri doresc să fie cei mai buni şi de aceea au o structură 
înalt competitivă” ; 

- „trebuie să facem acţiuni de team-building” poate fi transformată în „nu avem 
suficient timp pentru a face acţiunile de team-building necesare — care ar presupune 
să scoatem oamenii din producţie pe perioada respectivă”. 

* Din moment ce ambele evaluări pe care le-am făcut pentru fiecare dintre polaritáti sunt 
adevărate, grupul va fi pus acum în situaţia de a se focaliza şi pe acestea, reflectând la 
ce implicaţii ar avea dacă evaluarea alternativă va fi luată serios în consideraţie. 


Se observă că metoda este asemănătoare analizei SWOT în sensul cá polarităţile initiale 
sunt Punctele Tari şi Punctele Slabe iar evaluările pe care le facem sunt Oportunităţile şi 
Ameninţările. Diferenţa constă în aceea că, dacă în SWOT Punctele Tari erau cele care 
evidentiau Oportunităţile, iar Punctele Slabe trimiteau spre polul Ameninţărilor, în restruc- 
turarea valorică avem o perspectivă încrucişată, în sensul că Punctele tari sunt generatoare 
ale Ameninţărilor, iar în Punctele slabe regăsim potentialitatea Oportunitátilor. În momentul 
în care am epuizat resurseie primei bipolaritáti, ne putem întoarce în pasul trei al metodei 
şi să luăm spre analiza o altă bipolaritate. 


13.1.1.4. Tehnica CATWOE 


De multe ori, în analiza fenomenelor pe care le au de studiat, cursantii tind să nu ia în 
considerare o seamă de aspecte, elemente esenţiale însă pentru a oferi soluţiile cele mai 
potrivite cu situaţia. Astfel, tehnica CATWOE (promovată de Checkland and Scholes Soft 
Systems Methodology in Action, 1990) presupune că analiza unui fenomen trebuie să se 
facă pe multiple planuri, evidențiind: C - Customers of the system; A - Actors, T - 
Transformation process; W - World wiew; O - The Owner(s); şi E - Environmental 

constraints. Să le investigám pe rând şi să observăm modul în care o astfel de perspectivă 
le oferă cursanților posibilitatea de a înţelege mai bine fenomenele cu care au de-a face. 

* C - reprezintă iuarea în considerare a celor care primesc rezultatul acţiunii desfăşurate, 
produsele furnizate de către respectivul sistem. Din definirea problemei trebuie deci să fie 
clar cine câştigă sau pierde ceva dacă lucrurile se vor desfăşura în ace] mod. Dacă, spre 
exemplu, vom analiza şcoala (să presupunem că ne dorim să o optimizăm şi să reducem 
neajunsurile observate până acum), C reprezintă angajatorii ulteriori ai populaţiei şcola- 
rizate. Aceştia au de câştigat în condiţia funcţionării eficiente a sistemului de învăţământ, 
dar pierd dacă această pregătire este defectuoasă şi, în consecinţă, li se furnizează persoane 
insuficient formate. Un prim aspect pozitiv al cuprinderii mai largi a sferei de dezvoltare 
a fenomenului : de obicei, reformele şcolare sunt centrate pe o concepţie de interior, între 
formarea viitorilor specialişti prin şcoală şi lumea muncii neexistând prea multe punti de 
legătură. O astfel de viziune sprijină adoptarea diferitelor strategii de ameliorare şcolară pe 
de o parte şi poate avea drept consecinţă responsabilizarea segmentului angajatorilor în 
reformele şcolare. 

e A - actorii - sunt cei care îndeplinesc în mod concret activităţile respective. Actorii 
în cazul arătat de către noi reprezintă toate persoanele implicate în actul educaţional: de 
la opţiunea centrală, de la nucleul reprezentat de diada profesor-cursant la părinţi, comu- 
nitatea locală etc. 

` ө T - procesul de transformare - este evidenţiat în sintagma : ce face sistemul pentru 
transformarea intrărilor în sistem (izput-urile) în rezultate (output-urile). În situaţia luată 
ca exemplu, acest aspect poartă denumirea de proces de învăţământ şi este analizat sub 
toate perspectivele sale (cea mai întâlnită fiind relaţia predare-invátare-evaluare). 

e W - viziunea lumii - sistemul trebuie analizat prin perspectiva viziunii societăţii in 
ansamblu, adică a unui sistem supraordonat celui analizat (şi faţă de care acesta din urmă 
reprezintă un subsistem). Acest mod de lucru are avantajul că vom putea pune astfel în 
evidenţă consecinţele pe care sistemul analizat le produce asupra societăţii. Astfel vom 
răspunde la întrebări privind utilitatea sistemului în plan social (spre exemplu, ce s-ar 
întâmpla dacă sistemul de învăţământ ar eşua). 

e O - proprietarii – vizează acei factori care au suficientă putere pentru a opri acţiunea 
sistemului dacă s-ar dori acest lucru (în cazul nostru putem vorbi despre factorii de politică 
a educaţiei). 

* E - constrângerile legate de mediu - vizează limitele de orice natură (etică, financiară, 
umană etc.). În cazul sistemului de învăţământ limitările produse la nivelul resurselor 
investite (aspect asupra căruia studiile din literatura de specialitate atrag atenţia) trimit la 
deficienţe evidente în funcţionarea sistemului ca atare. Spre exemplu, o reformă bazată pe 
necesităţile dezvoltării resursei pregătite în şcoală în acord cu tehnica informaţională 
modernă (TIC în educaţie) poate fi nerealizabilă la nivel practic deoarece nu există resursa 
fizică (computere) în toate şcolile din sistem. 


13.1.1.5. Tehnica fishboning 


Descrisá de cátre Ishikawa in 1983, aceastá metodá se defineste drept o modalitate de a 
examina eşecul la nivelul obţinerii calităţii dorite. Autorul metodei a propus initial, în vede- 
rea investigării cauzelor producţiei de proastă calitate, utilizarea unei diagrame sub forma 
scheletului unui peşte ; pentru aceasta, procesul porneşte de la notarea problemei într-un 
chenar - „capul” peştelui. Exemplul lui Ishikawa a evidenţiat patru posibile cauze ale 
eşecului la nivelul calităţii dorite : materialele, maşinile, muncitorii şi metodele. Pornind 

de la utilitatea celor patru dimensiuni, ulterior s-a observat că în diagramă se pot include 
mai multe idei; totuşi, ele trebuie să se încadreze într-un maximum de zece, pentru 
claritatea şi simplitatea analizei rămânând de preferinţă patru sau cinci. Fishboning-ul este 
o analiză de nevoi care presupune implicarea unor grupuri informale de 10-12 persoane 
familiarizate cu problematica pusă în discuţie ; se pot folosi mai multe grupuri de analiză 
în perioade diferite de timp sau în aceeaşi perioadă în săli diferite, pentru fiecare stabi- 
lindu-se un moderator. În fiecare grup moderatorul va folosi un flip-chart pe care va ilustra 
aria diagramei (scheletul peştelui), astfel încât aceasta să fie observată de către toti 
participanţii ; fiecare persoană va nota, în mod individual, cât mai multe cauze ale 
problemei/ nevoii din perspectivă proprie. După ce în răstimp de zece minute participanţii 
au listat propria sumă de cauze ale problemei cu care organizaţia se confruntă, ei le vor citi 
întregului grup, repartizând-le pe diagrama fishboning ; pentru aceasta, cauzele pot fi 
aditionate prin liniute de legătură cu cauzele deja stabilite de diagramă, dar se pot adăuga 
şi alte cauze la cele deja scrise. În momentul în care toate cauzele identificate individual îşi 
vor regăsi un loc în diagrama generală, întregul grup de participanţi este direcționat spre 
operaţiile de revizuire şi de decizie asupra formei diagramei. 

Figura 40. Exemplu de matrice fishboning din perspectivă organizaţională 


Moderatorul va înregistra schimbările până în clipa în care va apărea consensul asupra 
cauzelor la nivelul întregului grup. În a treia etapă, moderatorul va prezenta fiecare cauză 
în parte şi va cere grupului să decidă prin vot (ridicarea mâinilor) o selecţie a cauzelor 
celor mai importante (în clipa aceasta, informaţiile care nu primesc voturi sunt şterse de pe 
diagramă). Fiecare membru desemnează, folosind o scală cu cinci trepte (de la 1 - cel mai 
important - la 5 – cel mai puţin important), gradul propriu de acord cu afirmaţia conform 
căreia evenimentul/situatia respectivă este o cauză a nevoii. Pentru a lărgi percepţia acestei 
etape, se sugerează ca moderatorul să utilizeze markere colorate pentru a sublinia atât 
cauzele importante, cât şi pe cele mai puţin importante. În final, este încurajată o discuţie 
generală asupra diagramei, urmând ca aceasta să fie expusă timp de câteva zile pe un 
perete, pentru a fi vizibile şi pentru a fi făcute cunoscute concluziile întâlnirii. 

13.1.1.6. Analiza cauzelor şi consecinţelor 


O altă modalitate de fishboning, mai complexă, este reprezentată de analiza cauzelor şi 
consecinţelor. În esenţă, este vorba de un tabel în care vom porni de la nevoile identificate 
(şi listate aici), notând în coloana a doua toate posibilele cauze ale fiecărei astfel de nevoi 
(pot exista mai multe cauze pentru fiecare nevoie) ; similar, în coloana a treia, pentru 
fiecare cauză vom dezvolta un evantai de consecinţe (din nou, pot fi mai multe consecinţe 
pentru fiecare tip de cauză), pentru ca în coloana a patra să înregistrăm dificultatea 
corectării problemei, o dată ce aceasta a apărut. În ultima coloană vom puncta, de la 1 la 
5, starea critică a nevoii dacă nu este îndeplinită şi astfel vom evidentia, cu multiple 
argumente, prioritatea acestor nevoi. 


Tabelul 15. Exemplu de analiză a cauzelor şi consecinţelor 


Dificultatea de a 
corecta problema : | Starea critică 
scăzută, medie, 12345 
ridicată 


Nevoie/ 


Problemă Consecințe 


1.1. dezinteres | 1.1.1. deprofesionalizare Ridicată 


la nivelul 1.1.2. lipsa unor criterii eficiente 
organizației de avansare profesională 


1.1.3. neimplicarea angajaților 
în „viaţa” organizaţiei 
1.1.4. fluctuaţia de personal 





13.1.1.7. Metoda copacului cu erori 


Metoda „copacul cu erori” (Fault Tree Analysis) utilizează, la rândul său, o abordare 
sistemică, produsul analizei fiind o diagramă logică ce constă în evenimentele nereuşite 
plasate în chenare care sunt interrelaţionate prin ,porti" logice. Diagrama arată ca un 
copac (de unde şi denumirea), cu un eveniment nedorit în vârf şi ramuri care se desprind 
de la acest nivel, întinzându-se spre orizontală, din ce în ce mai larg. FTA a fost dezvoltat 
iniţial pentru a identifica eşecurile potenţiale într-un sistem complex sau pentru a prezice 
cele mai probabile realităţi care pot produce un eveniment catastrofal pentru o organizaţie. 
Tehnica a fost adaptată întâi la sistemele educaţionale şi sociale de către Witkin şi Stephens. 
FTA reprezintă şi ea tot un tip de analiză cauzală - şi este un lucru cunoscut cá analiza 
cauzală poate fi folosită pentru a arunca o privire fie în trecut, fie în viitor. Într-o primă 
etapă, un grup de experti stabilesc fundaţia in analiza erorilor, evidențiind următorii 
factori : o prezentare a misiunii şi un set de scopuri ale programului proiectat, o hartă a 
succesului, criterii pentru starea dezirabilă. Acest pas se intitulează analiza succesului ; în 
continuare, analistul, împreună cu echipa sa, construieşte diagrame logice care relatează 
posibilele combinări ale sistemelor sau subsistemelor din problemă ; construcţia acestor 
diagrame intenţionează să prezinte modul de funcţionare a problemelor respective în clipa 
în care ele produc evenimentul nedorit. | 

EVENIMENTUL NEREUSIT: 
Lipsa de performanţă a angajaţilor 
în activităţile presupuse de posturile ocupate 







Modalitatea de Lipsa unui 


feedback oferită sistem de 
de către motivare a 
managerii direcţi angajaţilor 


Figura 41. Exemplu de funcţionare a porţilor logice şi/sau în FIA 







Lipsa 
training-ului 
dupá selectie 


Esecul 
procesului 
de selectie 


ЕТА se deosebeşte de fishboning prin porțile logice, care pot fi de tip sau ori şi: poarta 
sau aratá cá ori un eveniment, ori altul dintre cele implicate vor conduce la evenimentul 
nedorit; poarta şi conduce la ideea cá ambele evenimente de la nivelul inferior sunt 
responsabile de evenimentul nedorit; se pot folosi, în practică, şi alte porţi logice: 
conditionale, de prioritate etc. În sistemele complexe pot fi câteva sute de evenimente 
relationate prin porti logice. i 


13.1.1.8. Analizele segmentelor de decizie interactivă (AIDA) 


Metoda este folositoare în cazul în care avem mai multe probleme interconectate şi când 
alegerea soluţiei pentru una dintre acestea afectează în mod direct soluţiile celorlalte. 
Pornind de la problemele în cauză şi de la soluţiile identificate pentru fiecare, se vor urma 
trei paşi: 


1. Se vor identifica toate problemele care nu se află în interacţiune; se va construi o 
matrice a problemelor pe fiecare axă (spre exemplu, trei probleme necesită o matrice 
3 x3). Se va bifa diagonala intersecţiei problemelor cu ele însele şi se va marca cu un 
„X” oricare soluţii produse de cuplurile de probleme care nu pot coexista. Se vor şterge 
din matrice toate problemele care prezintă numai spaţii goale, deoarece ele nu dovedesc 
interacțiuni cu altele, şi deci pot fi rezolvate în mod independent. 


Tabelul 16. Matrice de analiză în AIDA 





2. Se vor identifica perechile incompatibile de soluţii ; scrieţi fiecare problemă rămasă 
împreună cu soluţiile ei pe un post-it mare (pentru fiecare problemă se va aloca un 
post-it separat). Ele vor fi lipite pe o suprafaţă mare de lucru (flip-chart) ; cursantii vor 
controla fiecare soluţie de pe fiecare post-it, verificánd-o în raport cu celelalte pentru 
a le observa pe cele incompatibile (ele vor fi legate prin trasarea unor legături cu 
markerul). Toate soluţiile diferitelor probleme care nu au fost astfel unite sunt libere a 
fi combinate ulterior. 

3. Cursanţii vor desena un „copac”-diagramă саге arată toate combinaţiile compatibile 
ţinând cont de opţiunile făcute. 


13.1.1.9. Cardurile cu sarcini (task cards) 


„Această tehnică este utilă în învăţarea asociativă. Cel care învaţă foloseşte mici drept- 
unghiuri de carton, un foarfece şi markere. Fiecare carton este tăiat în două (folosindu-se 
modalităţi diferite de a tăia) ; o întrebare este scrisă pe o parte a cartonaşului astfel tăiat, 
pe partea ceaiaită care formează întregul cu prima fiind scris răspunsul. În momentul în 
care un set de carduri este pregătit, cei care învaţă pot, singuri ori în microgrupe, să 
identifice bucăţile care se potrivesc, refăcând astfel cartonaşele iniţiale (se poate face şi un 
concurs în genul „cine termină mai repede”). 


Figura 42. Model de task card simplu 


În completarea acestei experienţe tactile, cel care învaţă trebuie să verbalizeze explicând 
fiecare legătură între întrebări şi răspunsuri pe cartonaşele în cauză. O variantă mai 
complexă a metodei o reprezintă puzzle-ul din cartonaşe cu sarcini. În principiu, topica 
este descrisă în centru, iar subtopicul este aranjat în jurul acesteia. În momentul în care 
pun informaţiile laolaltă, cei care învaţă rezervă totodată un timp pentru a reflecta la 
informaţiile pe care le manipulează. 


13.1.1.10. Analiza câmpurilor de forță 


Uneori, asupra fenomenelor studiate acţionează forte contradictorii, forte care se află în 
conflict ; este vorba despre cazurile în care cursantul se confruntă cu situaţii problematice, 
iar o perspectivă corectă şi completă asupra acestora este vitală pentru învăţare. Analiza 
câmpurilor de forţă reprezintă o metodă utilă în astfel de situații; ea presupune trei paşi: 


1. Membrii grupului analizează un fenomen din perspectiva forţelor care acţionează asupra 
acestuia, identificând atât forţele ce acţionează ca dinamizatori, cât şi pe cele ce au rol 
de încetinire ori chiar de stopare a respectivului proces (pentru aceasta se pot folosi mai 
multe metode, cum ar fi brainstorming-ul, brainwriting-ul etc.). 

2. Liderul grupului trasează o linie în mijlocul foliei de flip-chart, distribuind forţele 
identificate deasupra acesteia (dacă este vorba despre cele dinamizatoare) ori dedesubt 
(privind forţele frenatoare). Se vor lua în considerare, de asemenea, puterea diferită a 
acestor forţe, impactul pe care îl pot avea asupra situaţiei. 


Forte dinamizatoare 


Forte frenatoare 


Figura 43. Diagrama analizei câmpurilor de forță 

3. Diagrama astfel construită va fi folosită pentru a obţine cât mai multe combinaţii 
posibile, mutând linia de centru în direcţiile dorite; în acest mod se vor urmări 
pozitivarea forţelor dinamizatoare şi diminuarea celor frenatoare. 


13.1.1.11. Diagrama Venn 


Diagrama propusă de John Venn reprezintă un silogism vizual ; autorul a utilizat două sau 
mai multe cercuri care se intersectează pentru a compara sau evidentia contrastele dintre 
anumite seturi de informaţii. 


e 


| en t e Pa BN 
/ x 
` 
Í  Metodede * Metode 
i interacțiune ; expoziive — | 


v. M 


Figura 44. Adaptare după diagrama Venn 


O asemenea perspectivă sprijină învățarea prin focalizarea pe atributele rezultate din 
compararea elementelor de similaritate şi a diferenţelor. 


13.1.1.12. Напа kinestezicá 


Este tot o metodă саге urmăreşte învăţarea asociativă. Spre exemplu, pe coli mari 
de hârtie se vor nota anumite informaţii care vor fi aranjate după o anumită logică. 
În momentul în care acestea vor fi aşezate pe podea, cel care învaţă va trebui să păşească 
pe ele în ordinea indicată de săgeți şi să explice informaţiile pe care calcă. 


Figura 45. Harta kinestezică 


O astfel de verbalizare sprijină învăţarea de natură kinestezică. 

Desigur că există şi alte modalităţi de vizualizare a relaţiilor între conținuturile de 
învăţare. 

Harta de tip „pânză de păianjen” (spider map) porneşte de la ideea situării în centru 
a temei (ori a conceptului central), ideile generative ale acestuia urmând să fie dezvoltate 
în jur. 

Idee centrală 






Detalii. 


Figura 46. Harta de tip „pânză de păianjen” 


O modalitate creativă de dezvoltare a acestei tehnici este realizarea unei hărți a minții 
(mind-mapping), în fapt o tehnică de brainstorming individual, bazată pe ideea unei 
dezvoltări spațiale, nonlineare a ideilor pornind de la o temă centrală. 

Desigur cá ne putem referi la dezvoltarea fenomenului printr-o înlănţuire lineară a 
evenimentelor care îl compun ori prin folosirea unor scale delimitate de extremele „valoare 
scăzută” şi „valoare ridicată”. Aceste modalități sunt utile deoarece oferă posibilitatea de 
a înțelege complexitatea fenomenului studiat. În acelaşi timp, uneori, interacțiunea eveni- 
mentelor înăuntrul unui fenomen poate căpăta o formă circulară, pentru a demonstra 
modul în care efectele devin cauze ale unui nou proces (cum ar fi circuitul apei în natură). 
Uneori, dezvoltarea ciclică nu înseamnă neapărat revenirea, mai mult sau mai puțin, la 
forma inițială şi declanşarea unui nou proces (cum ar fi explicarea proceselor sociale ori 
chiar studiul învățării) şi putem folosi în acest sens reprezentarea grafică a unei spirale ce 
presupune simultan revenire şi evoluție. 





Figura 47. Abordarea ciclică a fenomenelor studiate 


13.1.1.13. Recensământul problemelor 


Reprezintă o tehnică utilizată pentru a observa elementele definitorii ale problemelor 
(atunci când se doreşte o accentuare în direcţia metodelor centrate pe producerea de idei şi 
rezolvarea de probleme, această tehnică poate fi continuată în perspectiva tehnicii grupului 
nominal). Utilitatea acestei tehnici din punctul de vedere al optimizării interacțiunilor în 
cadrul grupului este evidentă: se pot identifica elemente componente ale problemelor cu 
care se confruntă grupul - cum ar fi problemele de comunicare. Paşii în această metodă 
sunt (Brilhart, Galanes, 1995): 


= grupul este aşezat într-un semicerc, cu fata spre tablă sau flip-chart ; 

- este explicat scopul acestei tehnici, care se centrează pe aducerea în atenţie a tuturor 
problemelor, preocupărilor, întrebărilor şi dificultăţilor pe care fiecare membru al 
grupului doreşte să le discute; 

- liderul întreabă fiecare participant într-un „tur de masă” pentru a prezenta problemele 
sau întrebările pe care le resimte privind activitatea de grup, spre exemplu ; 

- liderul notează fiecare problemă pe tablă/flip-chart ; el trebuie să accepte toate proble- 
mele prezentate, fără a respinge nici una dintre ele, doar cerând clarificări atunci când 
problema nu este definită corespunzător; de asemenea, liderul poate cuprinde o 
problemă mai extinsă într-o frază mai concisă ; 

- grupul trebuie acum să stabilească o ordine a priorităţilor (o ierarhie) pentru întreaga 
listă ; toate problemele sunt, în continuare, reţinute în atenţie ; grupul nu votează decât 
importanţa lor, pentru stabilirea unei ierarhii ; 

- grupul poate găsi acum câteva întrebări sau probleme care pot fi rezolvate pe loc ori 
sunt cuprinse în altele de pe listă; aceste probleme pot fi îndepărtate de pe listă ; 

- fiecare dintre problemele rămase poate fi acum examinată, pentru a se găsi soluţii de 
către întregul grup ori de către un comitet special ales. 


Rolul acestei tehnici este unul dublu: pe de o parte, se pot pune în discuţie toate 
problemele resimtite de către membrii unui grup, lucru care conduce la o mai bună 
înţelegere a fenomenului de către toti cei prezenţi; pe de altă parte, se creează ideea cá 
problemele se află în atenţia grupului ~ astfel încât şi problemele care nu pot fi rezolvate 
momentan vor fi percepute mai puţin în calitatea lor de dificultăţi de către membrii 
grupului. 


13.1.1.14. Tehnica grupului nominal 


Tehnica grupului nominal iniţiată de Delbecq şi Van de Ven (apud Brilhart, Galanes, 1995) 
încearcă să alterneze interacţiunea verbalizată şi lucrul individual în prezenţa altora (se 
observase deja în cadrul brainstorming-ului, mai precis într-o variantă a acestuia — brain- 
writing —, că activitatea individuală efectuată in co-prezenţă poate aduce un plus de 
implicare; trebuie observat că această metodă funcţionează mai.bine pentru rezolvarea 
unor probleme majore ale grupului decât în întâlnirile de zi cu zi, sprijinind totodată în 
direcţia reducerii tensiunii şi prevenind escaladarea conflictelor. În esenţă, membrii grupu- 
lui nominal (şase până la nouă membri) urmează paşii de mai jos: 


1. Liderul grupului prezintă problema sau reţeaua de probleme care constituie tema de 
discuţie pentru respectiva întâlnire. În unele cazuri este util ca participanţii înşişi să 
genereze о listă a dimensiunilor emotionale, personale şi organizaționale ale problemei 
(se va insista pe definirea clară a problematicii, pentru toţi cei prezenţi). 

2. Colectivul de cursanţi a fost distribuit pe microechipe. În interiorul acestora, toţi cei 
prezenţi petrec individual 5-15 minute pentru a scrie toate ideile despre care consideră 
că ar putea rezolva problema (liderul alcătuieşte, de asemenea, propria listă). 

3. Un „tur de masă” care include liderul va evidentia şi lista toate ideile pe tablă/ 
lip-chart, astfel încât fiecare să le poată observa; ideile care se aseamănă vor fi 
punctate în acest sens, dar nu se vor însemna de două ori. 

4. Grupul va urmări întreaga listă item cu item, încercând să clarifice şi să elaboreze 
ideile, dar fără să le evalueze ; oricine poate pune întrebări altei persoane pentru a 
clarifica idei de pe listă. 

5. Fiecare persoană primeşte un număr egal de coli de hârtie pe care va nota itemii pe care 
îi preferă mai mult; persoanele vor ierarhiza fişele într-un top, de la 5 la 1, spre 
exemplu. 

6. Toate fişele vor fi strânse de la participanţi ; ierarhia este aditionatá la fiecare item de 
pe tablá/flip-chart si este împărţită la numărul total de participanţi (astfel, cei mai multi 
dintre itemi vor avea adiţionată o fracţie) ; itemii care nu vor avea nici un vot vor fi 
şterşi de pe tablá/flip-chart. 

7. Se va angaja o discuţie cu scop evaluativ referitoare la câţiva itemi care au scorurile cele 
mai ridicate ; discuţia este acum liberă şi completă, în sensul încurajării gândirii 
critice, diferenţelor de opinie şi analizei. 


13.1.1.15. Metoda imunizării 

Uneori nu luăm în calcul toate elementele ce pot influenţa situaţia pe care o analizăm ; mai 
târziu, aceste aspecte pot pune sub semnul întrebării o soluţie ce părea potrivită. lată de ce 
explorarea tuturor alternativelor ne poate oferi o imunizare la impactul pericolelor respec- 


tive. Metoda imunizării pune în evidenţă în special aspectele în care situaţia analizată este 
vulnerabilă. Se porneşte de la un ciclu de întrebări de tipul: 


1. Ce este posibil să meargă greşit în această situaţie ? 
2. Care sunt dificultăţile care pot apărea? 
3. Care este cel mai catrastofal lucru care este posibil să apară? 


_În esenţă, metoda imunizării reprezintă un tip de brainstorming negativ (aşa cum l-au 
exprimat Treffinger şi Isaksen, 1985); analiza era iniţiată în urma unei deschideri de tipul 
„Ce s-ar întâmpla dacă... ? ", un mod adaptat pentru a forma o perspectivă a schimbărilor 
potenţiale ce pot fi aplicate situaţiilor studiate. Printre avantajele unui asemenea demers se 
numără şi acela al identificării elementelor ce sunt potenţiale declanşatoare ale unor pro- 
bleme viitoare, elemente care nu au fost identificate până în acel moment. Mai mult, aceste 
elemente vor putea fi ierarhizate în funcţie de impactul pe care îl pot avea asupra situaţiei. 

Deşi metoda are avantaje incontestabile, după un timp, ea poate produce o stare de 
descurajare şi o atmosferă negativă în grupul de discuţie sau asupra persoanei în cazul în 
care este aplicată în mod individual; pentru a trece peste aceste momente, se recomandă 
o inversare a abordării : 


1. Ce va merge bine? 
2. Ce elemente favorizante pot apărea? 
3. Care este cel mai bun lucru ce se poate întâmpla? 


13.1.1.16. Tehnica analizei sistemice 


Sub această denumire putem grupa şi alte tehnici asemănătoare. În principiu, este vorba 
despre o tehnică care urmăreşte să identifice toate elementele care ar putea avea importanţă 
pentru soluţionarea problemei aflate în discuţie. Grupul reunit de cursanţi va trebui să 
încerce să răspundă la întrebări de genul : 


Ce elemente sunt noi si ce elemente sunt vechi (cunoscute de către cursanţi) ? 

Dacă problema se întâmplă sau s-ar putea întâmpla (în primul caz este necesară o 
soluţie imediată, în al doilea caz avem timp pentru experimentare) ? 

Problema este una constantă (permanentă) ori apare în anumite situaţii ? 

Există o singură cauză a problemei sau sunt mai multe (cursantii, de cele mai multe ori 
tind să se centreze pe o singură cauză, or, este evident că de multe ori există mai multe 
astfel de cauze)? 

e Soluția găsită se poate aplica doar la această problemă ori poate fi extinsă şi la altele 
(ori la o întreagă clasă de probleme) ? 
e Sunt implicate elemente separate ori este vorba şi de interacţiunea complexă dintre acestea ? 


Aceste întrebări (şi altele construite în acelaşi mod) trebuie privite atât din perspectiva 
factorilor evidenti, cât şi din cea a factorilor ascunşi, mai puţin evidenti, atât din perspectiva 
factorilor care sprijină rezolvarea eficientă a problemei, cât şi a celor care o împiedică 
(a limitelor). 


Factori evidenti - Factori de sprijin Factori de blocaj 








Ín acest mod, intrebárile descrise pot deveni o sursá pentru multe altele, pentru unghiuri 
de vedere diferite. Să luăm câteva dintre acestea pentru o exemplificare : 


Cine? 
e Cine este afectat de problemă? 


e Persoana respectivă o vede ca fiind o problemă în ceea ce-l priveşte? 
e Doreste о soluţie? Sau nu doreşte? 


Când? 

Când se întâmplă problema ? 

Când a apărut? Când a dispărut? 

Când văd ceilalţi oameni problema respectivă ca fiind o problemă? 
Când este nevoie de o soluţie? 

Când ar putea apărea iar? 

Când situaţia se va inráutáti? 

Când situaţia se va îmbunătăţi ? 


Unde? 


e Unde este problema mai evidentă? 
e Unde este problema cel mai puţin evidentă? 
e Unde este cel mai bine să cauti soluţia? 


De ce? 


De ce este această situaţie o problemă ? 
De ce doreşti să o rezolvi? 

De ce nu doreşti să o rezolvi? 

De ce ar vrea altcineva să o rezolve? 
De ce nu ar vrea altcineva să o rezolve? 
De ce este uşor să fie rezolvată? 

De ce este greu să fie rezolvată? 


TEHNOLOGIA COMUNICĂRII EDUCAŢIONALE. COMUNICAREA ÎN GRUP... 323 


~ 


Ce 
Ce se va schimba atunci când problema va fi rezolvată? 

Ce se poate schimba ? 

Ce nu se poate schimba ? 

Ce cunoşti în legătură cu asta ? 

Ce nu cunoşti în legătură cu asta? 

Ai avut de-a face şi în trecut cu probleme asemănătoare? 

Ce te îndeamnă să o rezolvi? 

Ce te împiedică să o rezolvi? 

Ce pare să fie cel mai important lucru în legătură cu această problemă ? 

Ce pare să fie cel mai puţin important lucru în legătură cu aceste problemă ? 
Există subprobleme ? 

Problema cu care te confrunti este reală? Etc. 


13.1.1.17. Tehnica „sus şi jos" 


Clegg şi Birch (2003) ne oferă o perspectivă interesantă asupra modului în care putem 
aborda o problemă. În momentul în care formulăm o problemă, suntem tentaţi, de fiecare 
dată, să o formulăm din unghiul propriu de vedere. Această tehnică ne cere, dimpotrivă, să 
ne situăm mai sus ori mai jos de această poziţie. 

Să ne închipuim că lucraţi într-o firmă. Mai întâi priviţi în sus - cum ar vedea 
directorul general problema, ce ar considera el important ? În al doilea rând, priviţi în jos : 
cum ar vedea problema cel mai umil angajat al firmei? În al treilea rând, formulati 
problema din punctul propriu de vedere. Apoi adunaţi cele trei viziuni într-un cadru 
problematic ce poate oferi un mod multiplu de structurare şi rezolvare a problemei. 

O perspectivă asemănătoare poate fi întâlnită în literatura de specialitate sub denumirea 
de tehnica scării. În esenţă, este vorba despre o deplasare în sus (în sensul generalizării 
unei probleme) urmată de o coborâre (o particularizare a generalizării pe care tocmai am 
realizat-o, alta decât ideea de la care s-a pornit) urmată de o nouă generalizare şi procesul 
continuă până când o soluţie consistentă este descoperită. 


13.1.1.18. Tehnicile de exagerare 


Asemănător cu tehnica „sus şi jos”, tehnicile de exagerare presupun că atunci când cineva 
observă că nu poate rezolva o problemă la nivelul la care aceasta se desfăşoară, poate folosi 
două direcţii, deopotrivă productive : mărirea problemei - ce s-ar întâmpla dacă ea ar fi de 
n ori mai mare, ori, dimpotrivă, micşorarea ei. Un exemplu util, regăsit în literatura de 
specialitate se referă la modalităţile de prevenire a vandalismului produs de către tineri. O 
idee care poate nu este cea mai potrivită ar fi aceea de a fi ţinuţi după ce şi-au terminat 
orele o anumită perioadă la şcoală. Să vedem, putem găsi o idee mai bună dacă mărim 
rezolvarea ? Să-i ţinem permanent la şcoală, să nu le mai dăm drumul deloc, aşa nu vor mai 
putea să se implice în acte de vandalism. Desigur că ideea în sine este absurdă, dar ea 
aduce în atenţie ideea de rol permanent şi, spre exemplu, sugestia monitorizării lor perma- 
nente fără a-i obliga să stea într-un anume loc. La polul opus, micşorarea funcţionează şi 
ea: să le oferim alternativa de a rămâne după ore dacă doresc (oferirea unor activităţi 
interesante pentru ei – cum ar fi constituirea unui club - care să le utilizeze/consume 
timpul în plus, timpul mort şi să-i educe totodată). 

O tehnică asemănătoare urmăreşte identificarea soluţiilor ia o problemă prin raportarea 
la o problemă mai mare, din care cea aflată în studiu derivă. Această metodă a fost 
promovată de către DeBono; autorul porneşte de la ideea că dacă nu putem găsi soluţii 
care într-adevăr rezolvă problema sau sunt nepractice, am putea încerca să ne întoarcem 
asupra problemei şi apoi să facem un pas în direcţia maximizării acesteia (0 analiză mai de 
profunzime a fenomenului pe care îl avem în studiu ne poate conduce la găsirea unor soluţii 
la care nici nu ne-am fi gândit iniţial - datorită faptului că priveam problema doar din 
unghiul respectiv). 


13.1.2. Metode centrate pe producerea ideilor 


13.1.2.1. Învățarea prin categorisire 


În procesul de învăţare, fiecare dintre noi operează cu diverse „scheme” ; categorisirea 
este văzută astfel drept „tendinţa indivizilor de a clasa obiecte (inclusiv persoane) 
în grupuri distincte, pe baza caracteristicilor pe care le au în comun” (Moscovici, 
1998, p. 151). Autorul ne oferă un exemplu plastic şi amuzant pentru a observa importanţa 
categorisirii în procesul de învăţare : dacă de pe o planetă îndepărtată, izolată de orice fel 
de informatie (unde mecanismele de percepţie si inferentá au evoluat complet diferit decât 
pe planeta noastră), vine un extraterestru, el va trebui să facă faţă unei cantităţi imense de 
informaţie, nereuşind să o interpreteze. Pentru oameni, un asemenea proces este simplu 
datorită categorisirii ; astfel, vom întâlni categoriile : clădiri, copaci, oraşe, oameni si 
animale etc. Se observă că o asemenea aptitudine este absolut indispensabilă fiinţei umane ; 
pentru a face faţă lumii înconjurătoare, ea trebuie să împartă lumea în sectoare distincte şi 
semnificative (categorii), simplificând şi făcând mai uşor controlabil mediul înconjurător 
(fie că este vorba despre mediul fizic ori mediul social). Totuşi, procesul de categorisire 
este mecanismul de bază care conduce la formarea stereotipurilor. O astfel de perspectivă 
poate fi automanipulativá în sensul că, atunci când învaţă, cursantii pot fi predispuşi la 
tendinţa de a categorisi pripit, ceea ce duce la reacţii neconforme cu realitatea, iar în ceea 
ce priveşte învăţarea socială, la conflicte şi denaturări ale suportului pozitiv de activitate. 
Care să fie soluţia? Pendry, Macrae şi Hewstone (în Moscovici, 1998) au observat că în 
cazul stereotipurilor pot coexista două procese : 


- activare automată (spre care toti subiecţii sunt inclinati, oricare le-ar fi prejudecățile) ; 

- inhibare controlată (un proces utilizat de subiecţii cu un nivel scăzut de prejudecăţi). 
Aşadar învăţarea trebuie să conţină obligatoriu dezvoltarea celui de-al doilea nivel, de 
inhibare controlată, pentru ca persoana în cauză să înregistreze performanţă şi stabilitate 
în procesul de instruire. 


13.1.2.2. Metoda concasării 


Katherine Greenberg a propus un sistem intitulat COGNET (The Cognitive Enrichment 
Program) pornind de la metoda dezvoltată de Reuven Feuerstein (intitulată MLE - Mediated 
Leaming Experience). Dintre cele zece elemente propuse de Greenberg vom sesiza: (1) 
gândirea în mod integrat — ce se referă la punerea laolaltă şi utilizarea mai multor surse de 
informaţii în acelaşi timp ; (2) atenţia selectivă — se referă la abilitatea de a alege părţile 
relevante din informaţie similar cu ignorarea elementelor irelevante pentru problema 
discutată ; (3) compararea - se referă la abilitatea de a determina ceea ce este similar şi 
ceea ce este diferit la situaţiile analizate; (4) conectarea evenimentelor ~ se referă la 

abilitatea de a asocia o activitate cu alta şi de a utiliza aceste asociaţii în procesul de 
învăţare ; (5) identificarea ideii centrale se referă la abilitatea de a găsi elementul funda- 
mental pe care mai multe părţi din conţinutul de învăţat îl au în comun. Toate aceste 
elemente ne ajută să obţinem o imagine mai. clară asupra fenomenului studiat şi să 
promovăm idei şi soluţii creative. 

Aşa cum observă Bouillerce şi Carré (2002), metoda concasării presupune modificarea 
obiectului ori a situaţiei urmărindu-se noi strategii de aplicare sau noi configurații ale 
acestora ; activităţile prin care se poate desfăşura un asemenea demers sunt: micsorare, 
mărire, transpunere, transformare, inversare, creştere, ascundere, îndepărtare, colorare, 
întunecare, complicare etc. Autorii observă că metoda concasării presupune cu necesitate 
ca înainte de aplicare să fie utilizată o altă tehnică intitulată analiza valorică. Aceasta din 
urmă presupune operarea unui decupaj formal al obiectului sau al procedeului studiat 
pentru a-i detecta principalele funcţii, definite ca surse ale valorii (astfel, vom reţine 
caracteristicile definitorii ale obiectului studiat ; modificarea lor prin metoda concasării va 
putea optimiza situaţia prezentă). De pildă, pentru un obiect trebuie identificate funcţiile 
îndeplinite de fiecare dintre elementele care intră în componenţa acestuia. 

Ca o variantă a metodei concasării, M. de Mot (apud Tabachiu, Moraru, 1997) ne 
prezintă autochestionarea (self-questioning), care vizează trecerea printr-un filtru a între- 
bărilor dezvoltate pe intervalul a nouă categorii : 


- de utilizat pentru alte scopuri; 
- de adaptat; 

- de modificat ; 

- de mărit; 

- de micşorat; 

- de înlocuit; 

- de reclasat ; 

- de inversat; si 

- de combinat. 


Ín literatura de specialitate mai este cunoscutá si tehnica SCAMPER, propusá de Bob 
Eberle in 1971 (apud Treffinger, Isaksen, 1985), care cuprindea urmátorii pasi : 


S - să substitui (Substitute ? ) 

C - sá combin (Combine ?) 

A - să adaptez (Adapt ?) 

M - să modific, măresc, micşorez (Modify ? Magnify ? Minify ?) 


P -să le dau o altă întrebuințare (Put to other uses ? ) 
E - să elimin (Eliminate ?) 
R - sá inversez, sá rearanjez (Reverse ? Rearrange ? ) 


Tehnica SCAMPER fnai este întâlnită in literatura de specialitate sub denumirea de 
SCAMMPERR (apud Mikalko, online), fiind descrisă astfel: (1) să substitui - compo- 
nente, materiale, oameni ; (2) să combin; (3) să adaptez - alteránd, schimbând funcţii, 
utilizând părţi ale altor elemente ; (4) să măresc - făcându-l enorm, mai lung, mai înalt etc. ; 
(5) să-l modific prin creşterea sau reducerea scalei, schimbarea formei, a atributelor (cum 
ar fi, spre exemplu, culoarea); (6) oferirea unei alte întrebuinţări; (7) eliminarea - 
Scoaterea unor elemente, simplificarea, reducerea la elementele fundamentale/generale ; 
(8) rearanjarea – schimbarea ordinii, schimbarea componentelor între ele, schimbarea 
vitezei ori a altui pattern; şi (9) inversarea - întoarcerea „pe dos” sau „cu susul în jos”. 

13.1.2.3. Cubul 


Această tehnică este, conform lui Dumitru (2000), capabilă să valorizeze activităţile şi 
operaţiile de gândire implicate în învăţarea unui conţinut. Cursanţii încep prin a citi un text 
şi a realiza o investigaţie a unei anumite problematici. În a doua etapă, cursantii vor 
construi un cub din hârtie pe care vor nota, folosind fiecare dintre cele şase suprafeţe ale 
acestuia : Descrie !, Compară ! , Asociază ! , Analizează ! , Aplică ! si Argumentează pro 
Sau contra! Autorul citat consideră cà este necesară urmărirea acestor procese in activi- 
tatea de învăţare pe care echipa de cursanţi o desfăşoară. Vom completa acest aspect cu o 
perspectivă pe care o considerăm mai motivantă pentru implicarea tuturor cursanților : 
echipelor li se va cere ca fiecare participant să „arunce” cu zarul şi să vizeze problematica 
respectivă din aria de acţiune oferită de acest „mic hazard”. 


13.1.2.4. Tehnica bisocierii 


Elaborată de Arthur Koestler (apud Bouillerce, Carré, 2002), tehnica bisocierii constă în 
apropierea a două situaţii pentru a provoca iluminarea (în literatura de specialitate regăsim 
o exprimare metaforică revelatoare : bisocierea este similară cu lovirea a două bucăţi de 
silex una de alta pentru a produce scânteia). 


13.1.2.5. Ingineria valorii 


Ingineria valorii este o tehnică ce sprijină cursantii în acţiunea lor de a lega funcţionalitatea 
fenomenelor pe care le studiază de eficienţa soluţiilor generate. Astfel : 


e la un lucru pe care îl studiază, va trebui ca ei să identifice la început funcția fundamen- 
tală, de bază a fenomenului pe care îl studiază ; spre exemplu, un pahar este construit 
pentru a tine fluide - dacă nu poate să o facă atunci el este inutil ; 

e în pasul al doilea se vor identifica funcţiile secundare, cum ar fi, în cazul exemplului 
anterior, intensitatea culorii la paharul respectiv - ea nu este o funcţie de bază deoarece 
nu este esenţială pentru a ţine fluidele (şi un pahar albastru, şi unul roşu, dacă nu sunt 
sparte, rețin la fel fluidele care sunt turnate înăuntrul lor) ; 

e se vor identifica funcțiile de suport, cum ar fi culoarea, designul paharului, cele care nu 
sunt esenţiale, dar îl fac să arate mai plăcut pentru utilizator ; 

e în final, membrii fiecărui grup de cursanţi vor calcula elementele de cost-eficientá 
pentru a vedea cát de mult costá implementarea fiecárei functii si dacá respectivul 
proces se justifică in acest raport; 

* procesul determinat de pasii de mai sus este tintit in directia optimizárii fiecárei functii 
pentru a dezvolta eficienta ideilor pe care le producem ín legáturá cu problemele pe 
care dorim sá le rezolvám. 


Utilizarea acestei metode poate sprijini cursantii în înţelegerea în profunzime a unui 
fenomen şi în dezvoltarea unei priviri analitice la adresa acestuia. De exemplu, de тийе 
ori tindem să confundăm aspectele ce ţin de funcţia fundamentală a unui lucru cu cele ce 
reprezintă mai degrabă funcţiile secundare ; în generarea unor strategii de soluţionare a 
unor probleme o astfel de confuzie poate conduce la obţinerea unor pseudosolutii ori a 
unor soluţii ineficiente în raport cu acea problemă (în cazul discutat, să se investească 
energie în alegerea culorii unui pahar făcut din materialul unei site – soluţia găsită nu va 
ajuta cu nimic procesul în sine). 

13.1.2.6. Metoda „mănunchiului de banane” 
(bunches of bannanas) 


Reprezintă o metodă construită pentru a pune în evidenţă fenomenul de gândire laterală. 
Gândirea laterală a fost promovată de către DeBono (2003) ; cel mai uşor, autorul a putut 
să o facă subliniind contrastul dintre gândirea laterală şi gândirea verticală (analitică, cea 
pe care o utilizăm cel mai adesea). Astfel, „gândirea laterală este strâns legată de intuiţie, 
creativitate şi dispozitie....Este tot un mod de folosire a minţii, ca şi gândirea logică - însă 
de alt tip... Gândirea laterală este strâns legată de creativitate. Însă în vreme ce creativitatea 
se rezumă de foarte multe ori la descrierea unui rezultat, gândirea laterală este descrierea 
unui proces. Un rezultat nu poate fi decât admirat, însă un proces poate fi învăţat pentru 
a fi apoi folosit... Gândirea laterală se ocupă cu generarea de idei noi....Gândirea laterală 
se ocupă de asemenea cu spargerea barierelor conceptuale ale vechilor idei. Aceasta duce 
la o schimbare de atitudine şi de abordare ; ne face să privim cu totul altfel lucruri pe care 
le-am privit întotdeauna în acelaşi fel... Gândirea laterală este diferită de gândirea verticală — 
care reprezintă modul tradiţional de a gândi... În gândirea laterală se poate întâmpla să fie 
nevoie de o greşeală într-o anumită etapă pentru a se ajunge în final la o soluţie corectă; 
în gândirea verticală (logică sau matematică) acest lucru ar fi de-a dreptul imposibil”. 

Acum, după ce am evidenţiat perspectiva pe care o propune fenomenul gândirii laterale, 
să vedem cum poate el fi dezvoltat prin metoda de faţă (www.mycoted.com). 

Astfel, atunci când, în procesul de generare a ideilor, grupurile par „blocate” ori inerte 
(participanţii se simt ca şi când ar fi într-o fundătură, nu mai găsesc nici o idee nouă) o 
asemenea metodă poate însemna un salt radical spre un alt mod de generare a soluţiilor. 

Să ne închipuim această stare a grupului: oamenii nu mai identifică nici o idee nouă, 
iar ideile deja emise sunt departe de a fi satisfăcătoare. Atunci cineva vine cu o apreciere, 
pe care am putea-o caracteriza drept „ciudată” (dacă această apreciere este făcută în faţa 
unui grup mai puţin experimentat cu acest tip de metodă, este bine să spuneţi, mai întâi, 
ceva de tipul: „Se pare că ne-am cam blocat aici. Ceea ce o să vă spun o să sune cam 
ciudat, dar... uneori în acest mod reuşim să dezvoltăm soluţiile la care ne gândim cel 
mai puţin! ”). 

Astfel, cereti-i unui membru al grupului să găsească o formulare trăznită ; un exemplu, 
în acest sens : atunci când într-o companie, echipa de vânzări părea că ajunsese la epuizarea 
oricărei idei logice pentru a-şi creşte volumul vânzărilor, cineva a formulat astfel impasul 
în care ajunseseră : „Aş vrea să găsesc soluţii astfel încât să pot să vând şi unei oi produsul 
nostru”. Atunci un alt membru al grupului a preluat ideea şi a generat o opţiune care să şi 
funcţioneze : „Deci, să ne gândim la consumatori ca la o turmă, să căutăm acele elemente 
care îi unesc pe toţi, să «pedalăm» pe valorile generale pe care aceştia le au...”. După ce 
această nouă direcţie de acţiune a fost deschisă, respectivul departament de vânzări s-a 
implicat printr-o metodă de tip brainstorming în identificarea acestor valori comune ale 
populaţiei pe care o vizau pentru produsul lor şi au trecut aceste valori — cu un real succes - 
în sloganul publicitar. 

De altfel, se observă că metoda porneşte de la aceeaşi platformă ca şi alte tehnici de 
stimulare a creativităţii, privind asociaţiile nefamiliare de idei (cum ar fi brainstorming-ul). 
Ceea ce o deosebeşte de brainstorming este faptul că în timp ce acesta intenţionează să 
implice participatii direct în rezolvarea problemei, metoda de faţă creează o bază de por- 
nire de la care participanţii pot mai uşor să rezolve probleme de tip brainstorming. Am 

risca chiar să afirmăm că pregătirea unei metode de tip brainstorming printr-o astfel de 
metodă va conduce la o creştere a eficienţei producerii de idei creative. 


Notă : Ca un nou dinamizator, atunci când oamenii obosesc şi par blocaţi, nu mai găsesc nici 
o idee creativă, se pot folosi anumite imagini bine alese (reprezentative pentru subiect, deşi 
unii autori consideră că orice imagine – cu atât mai mult cele mai îndepărtate de subiect ~ 
pot constitui declanşatori ai asociaţiilor de idei), astfel încât cursantii, inspirați de imaginile 
respective, să se lanseze într-o nouă etapă de creaţie a ideilor. 


13.1.2.7. Brainstorming-ul 


Iniţiată de Alex. F. Osborn, această metodă este una dintre cele mai utile în practica 
pedagogică, întrunind două aspecte principale : 


- în sens originar, reprezintă o metodă de stimulare a creativităţii participanţilor şi, 
totodată, de descoperire a unor soluţii inovatoare pentru problemele puse în discuţie; 
- jn al doilea sens, defineşte un cadru propice pentru instruirea şcolară. 


Preluat de către iniţatorul ei din budismul Zen (desemnând concentrarea spiritului în 
calm), brainstorming-ul presupune amânarea evaluării ideilor emise pentru o etapă ulte- 
rioară (de aceea, brainstorming-ul se mai numeşte şi „metoda evaluării amânate”), nici o 
afirmaţie nefiind supusă unui demers critic în prima etapă. În acest fel se dezvoltă o 
atmosferă constructivă, fiecare idee primind maximum de atenţie, deoarece de la o 
explicaţie a fenomenului aparent greşită, prin contagiune, se pot propune soluţii originale. 
Edward de Bono (1990) consideră chiar că oamenii nu pot gândi creativ decât în grupuri; 
în această perspectivă, părerile celorlalţi pot juca un rol stimulativ şi motivant pentru 
propriile idei, pe care le pot include astfel într-un fel de lanţ de reacţii ale ideilor. 

În lipsa unei critici, se diminuează o serie de factori inhibitori şi blocaje ale sponta- 
neitátii în gândire care produc rutina intelectuală. Prima etapă, de ordin cantitativ, reuneşte 
un grup de 5-12 persoane, de preferinţă eterogen (într-un grup omogen există un consi- 
derabil consens care poate inhiba spontaneitatea), care în aproximativ o oră dezvoltă cât 
mai multe idei. Putem întâlni variante multiple de brainstorming (unii autori introduc, spre 
exemplu, şi reuniunea Phillips 66 printre metodele de tip brainstorming). În practică, în 
cadrul criteriului modului de realizare (văzut în termeni largi) vom putea deosebi mai 
multe subcriterii : gradul de noutate a mijloacelor tehnice implicate, modalitatea de apariţie 
a ideilor, modul de expunere a acestora şi numărul de participanţi folosiţi. Specificând că 
aceste criterii sunt în fapt intercorelate, vom analiza mai jos câteva dintre caracteristicile 
definitorii ale tipurilor de brainstorming propuse de fiecare dintre acestea. 

În activitatea cu metoda asaltului de idei trebuie să ne ghidăm după un set de reguli care 
stabilesc că: 


- toate ideile, exceptând glumele evidente, au caracter de cunoştinţe şi vor fi privite ca 
atare de către membrii grupului ; 

- exprimarea ideilor mai neobişnuite de către participanţi va fi încurajată de moderatorul 
discuţiilor, se va construi un grad ridicat de umor colectiv (se râde cu..., şi nu de... în 
ideea emisă) ; 

- mu se va critica nici o sugestie; 

- membrii grupului trebuie să fie încurajați să construiască pe ideea altuia ; la sfârşit, 
nici o idee nu aparţine nimănui, se încurajează combinaţiile de idei ; 

- regulile activităţii de brainstorming vor fi afişate într-un loc de unde să poată fi văzute 
de către toţi participanţii ; 

- momentele de tăcere (inevitabile) vor fi depăşite de moderator prin refocalizarea pe o 
idee emisă anterior, cerând participanţilor la exerciţiu extinderea, modificarea/remode- 
larea acesteia — se va avea în atenţie inhibiţia pe care pot să o aibă persoanele atunci 
când, după un moment prelungit de linişte, au impresia că „sparg” tăcerea; 

- Se solicită idei membrilor „tăcuţi” ai grupului, ceea ce-i învesteşte pe aceştia cu 
structură de rol şi de putere; | 

- Se pot folosi pauze cu rolul de a remotiva discuţia (astfel, li se poate cere participanţilor 
ca la întoarcerea în sala de discuţii să-şi schimbe locurile şi să-şi cunoască noii vecini 
înainte de reînceperea discuţiilor) ; 

- calitatea este mai puţin importantă decât cantitatea - dar aceasta nu trebuie să-i oprească 
pe membrii grupului de a încerca să gândească creativ şi inteligent ; 

- la încheierea discuţiilor, moderatorul va explica participanţilor că, dacă mai găsesc idei 
în aceeaşi zi sau în alt interval de timp stabilit de comun acord, pot să i le comunice 
(manieră de lucru care, pe de o parte, valorizează contribuţia fiecăruia, cu rol motivator, 
iar pe de altă parte, tine cont de o tendinţă firească de prelungire în timp a excitatiei 
nervoase obţinute în urma metodei). 


Aceste reguli stabilesc cadrul de referinţă pentru grupul de brainstorming, pentru ca, 
măcar într-o primă etapă (până ce participanţii se obişnuiesc cu necesităţile acestui tip de 
activitate), să fie evitate atât tendinţele de închidere (ale membrilor care, fiind mai puţin 
implicativi, se vor adapta relativ mai greu la o activitate atât de nedirijată), cât şi tendinţele 
de superficialitate (ale membrilor care se vor integra rapid, dar la suprafaţă). Pentru 
îmbunătăţirea activităţii se pot utiliza: tehnica legăturilor forțate (combinarea а două 
noţiuni diferite sau alegerea a două numere la întâmplare, evidenţierea ideilor, emise până 
la acel moment, care au numerele respective şi combinarea acelor idei etc.); tehnica 
listării atributelor (notarea tuturor atributelor ce caracterizează fenomenul supus dezbaterii : 
culoare, textură, formă, dinamică etc. şi schimbarea unuia dintre ele ; spre exemplu, dacă 
ceva este roşu, ce s-ar întâmpla dacă ar fi albastru sau galben?) etc. 

În practică, distingem mai multe tipuri de brainstorming. Astfel, după gradul de noutate 
a mijloacelor tehnice implicate, putem deosebi între brainstorming-ul tradiţional şi brain- 
stoming-ul electronic ; după modalitatea de apariţie a ideilor, vom deosebi trei tipuri de 
brainstorming, fiecare corespunzător unei cái/modalitáti de apariţie: (1) calea progresiv- 
-liniară presupune evoluţia unei idei prin completarea ei până la emiterea ideii-soluţie de 
rezolvare a problemei ; (2) calea cataliticá — ideile sunt produse prin analogie sau prin 
apariţia unei idei noi, opusă celei care a generat-o ; şi (3) calea mixtă, când o idee poate 
dezvolta simultan soluţii complementare şi soluţii opuse ei. 

După criteriul modului de expunere a ideilor, vom avea în practică patru tipuri de 
brainstorming : 


- metoda expunerii libere presupune a lăsa membrilor libertatea de a-şi expune ideile în 
mod spontan; secretarul de discuţii va nota aceste idei, păstrând atât forma, cât şi 
ordinea în care acestea au fost expuse ; această tehnică, desemnând în fond modalităţile 
iniţiale de brainstorming, prezintă avantajul sporirii gradului de libertate a elevului/ 
studentului în raport cu grupul, dar trimite şi spre un important dezavantaj, acela de 
incoerentá a fluxului producerii de idei dacă doi sau mai multi participanţi vor să se 
exprime simultan ; 

- metoda exprimării pe rând presupune că secretarul de discuţie sau liderul le va cere 
membrilor grupului să emită ideile într-o ordonare circulară a luărilor de poziţie, 
fiecare fiind întrebat despre tema aleasă pentru discuţie ; membrii au libertatea de a nu 

răspunde acestei solicitări, aşteptând următoarea circularitate pentru a aiege să facă 
acest lucru, iar sesiunea de brainstorming se va încheia atunci când toţi participanţii 
optează să nu mai răspundă; acest tip de brainstorming presupune avantajul major а! 
participării echitabile a membrilor la sesiunile de dezbatere, dar poate îngreuna activi- 
tatea (în sensul cá elevii/studentii trebuie să aştepte pentru a putea să-şi spună părerea, 
timp în care ei sunt „închişi” spre alte idei proprii sau spre ideile celorlalţi) ; 

metoda bilejelelor presupune exprimarea ideilor nu prin dezbatere liberă, ci prin 


—rnleaeaa la . n 
dezvoltarea lor pc caiete sau pe foi de hârtie; liderul va strânge aceste idei la finalu 


exerciţiului şi apoi le va organiza şi prezenta grupului; acest tip de brainstorming 
eliminá inhibitia rezultată din exprimarea liberă (în timpul căreia, spre exemplu, cineva 
care posedă o creativitate şi o putere de verbalizare sporite îi poate demotiva pe mem- 
brii mai lenti sau mai timizi ai grupului), dar, concomitent, se pierde chiar fenomenul 
de contagiune a ideilor în grup, fenomen care este unul dintre avantajele importante ale 
metodei ; 

de aceea, propunem o metodă mixtă, care să se bazeze pe cele trei de mai sus, însu- 
mându-le avantajele ; astfel, putem cere participanţilor la sesiunea de brainstorming să 
se exprime pe rând, pentru a ne asigura de o participare mai numeroasă şi echitabilă din 
partea membrilor grupului, dar secretarul de discuţii trebuie să noteze ideile emise pe 
flip-chart sau pe tablă, astfel încât cei care au idei, simultan cu cel care emite în acel 
moment, să se poată ridica de la locul lor şi să-şi noteze singuri ideea; în acest mod, 
ceilalţi au posibilitatea să vizualizeze această contribuţie în acelaşi timp cu ideea pe 
care o aud de la cel care vorbeşte, iar fluxul de idei şi creativitatea vor fi optime. 


În ceea ce priveşte folosirea numărului de participanţi drept criteriu de clasificare a 


tipurilor de brainstorming, întâlnim în practică un brainstorming individual şi unul pe 
grupuri (acesta din urmă poate fi privit la rându-i în două subtipuri distincte : pe grupuri 
mici sau pe grupuri mari): 


a) 


b) 


с) 


maniera de brainstorming individual este generată şi dintr-un dezavantaj principal al 
grupurilor: astfel, într-un grup, fiecare participant trebuie să-şi asculte colegii, acest 
lucru constituindu-se câteodată dintr-un avantaj (acela al contagiunii mentale) într-o 
limită la fel de importantă (pierderea de timp, anumite fenomene de inhibi(ie) ; unii 
autori consideră că direcţiile noi de gândire asupra unor probleme pot să apară mai bine 
într-un brainstorming individual, acesta fiind urmat în mod firesc de cel pe grupuri 
(grupul poate dezvolta mai bine ideea, având un aport de substanţă la realizarea 
criteriului de utilizabilitate şi de grad superior de elaborare a acesteia) ; astfel, Saundra 
Hybels si Richard Weaver remarcă importanţa unui brainstorming individual, dezvoltat 
ca metodă şi în lipsa unui grup, de către fiecare persoană în parte: „Stând relaxat în 
scaun, cu o hârtie şi un instrument de scris [...] gándindu-te la ceva de care eşti interesat 
şi scriind totul imediat ce îţi vine în minte. Nu încerca să dezvolti, să construieşti ideile - 
în fapt nici nu te gândi asupra lor. Lucrează repede şi fă o listă cât mai lungă” (Hybels, 
Weaver, 1986, p. 257) ; 

brainstorming-ul pe grupuri mici este cel mai frecvent utilizat (fiind si cel descris, in 
mod accentuat, de noi în aceste rânduri) ; un grup foarte mic poate fi asemuit cu un foc 
rapid : discuţia ia amploare foarte repede, dar subiectul este epuizat rapid ; 

ţinând de un mod aparte de împărţire a colectivului de cursanţi, brainstorming-ul pe 
grupuri mari poate fi considerat o metodă de tip Phillips 66 (de unde observăm 
flexibilitatea procedurală a graniţelor dintre aceste metode). Astfel, brainstorming-ul 

pe grupuri mari presupune crearea mai multor echipe, stimularea implicării fiind 
oferită şi de relativa lipsă de stabilitate a echipelor (astfel, dacă participanţii primesc, 
in mod aleatoriu, câte o foaie pe care sunt notate un număr şi o literă în genul Al, A2, 
A3..., ВІ, B2, B3 etc., putem forma mai întâi echipe după criteriul literă - toti cei cu 
litera A, toti cei cu litera B etc. -, iar după o pauză, după criteriul cifră: A1, B1..., A2, 
B2... etc., numărul de combinaţii în formarea echipelor fiind multiplu); avantajul 
principal al brainstorming-ului pe grupuri mari presupune reîmprospătarea implicării 
elevilor/studentilor prin alcătuirea unor noi echipe când subiectul pare cá a fost epuizat 
în activitatea cu vechea echipă. 


În continuarea sesiunii de brainstorming urmează o „perioadă de incubare”, de reflecţie, 
evaluarea şi selecţia ideilor sau soluţiilor propuse realizându-se într-o a doua etapă. 
Evaluarea se poate face acordând scoruri ideilor în funcţie de câteva criterii identificate tot 
în activitatea de grup; o tehnică utilă este să cerem grupului de brainstorming să facă astfel 
încât cea mai „proastă” idee de pe listă să funcţioneze (în orice fel); surprinzător, în 
aproape o cincime din timp se vor găsi idei bune, iar în restul activităţii se va obţine o stare 
de bună dispoziţie şi umor care va contribui la dezvoltarea pozitivă a moralului echipei. 
Grupul care evaluează ideile poate fi compus din aceleaşi persoane care au emis ideile sau 
dimpotrivă ; la folosirea brainstorming-ului în interes educaţional este util ca grupul care 
a emis ideile să fie acelaşi care le şi evaluează la finalul sesiunii ; acest lucru este necesar 
deoarece învestirea unor elevi/studenti cu titlul de evaluatori ai ideilor emise de colegii lor 
poate induce o atmosferă inhibitorie şi conflictuală în cadrul grupului. 


13.1.2.8. Tehnica galaxiilor 


Conform lui Péretti, Legrand si Boniface (2001), tehnica galaxiilor este directionatí în 
sensul sporirii creativităţii unor soluţii. În fapt, membrilor unui grup li se cere să exprime 
spontan unele idei, între care se vor stabili unele elemente de legătură. O galaxie este 
formată dintr-o grupare de cuvinte-cheie, care au fost exprimate în dependenţă de un 
cuvânt-cheie considerat central, aşa-numitul nucleu al galaxiei. Similară acestei tehnici 
regăsim tehnica hărţii minţii (mind-mapping). 


13.1.2.9. Tehnica nucleului 


O tehnică (adaptată după Card Story Boards) începe, ca şi altele, prin faptul că grupurile 
de cursanţi primesc spre rezolvare o problemă. În cazul prezentat acum, este foarte 
important ca liderul fiecărui grup să cunoască deja implicaţiile acesteia şi să o poată 
descrie, să poată răspunde la întrebările colegilor din grup. În cazul grupului de cursanţi, 
acest rol poate fi luat de către profesor/formator, dar şi de către un membru al grupului care 
a avut sarcina să se documenteze anterior, in amánuntime, referitor la problema în cauză. 

Nucleul problemei este astfel enunțat pe o bucăţică de hârtie (un post-it spre exemplu) 
şi aceasta va fi situată în centrul tablei (sau mesei de discuţii). Prima sarcină a membrilor 
grupului, după ce aceştia se vor fi lămurit referitor la tema discuţiei, este de a face cât mai 
multe asociaţii cu nucleul problemei, sugerând diferite căi de rezolvare a ei. 'Toate aceste 
Sugestii vor fi notate, de asemenea, fiecare pe câte o bucăţică de hârtie. 

La final, din mulţimea de soluţii identificate, va trebui ca participanţii — prin discuţie 
liberă - să ajungă la un compromis privind modul de aranjare a acestora în raport cu 
nucleul problemei, realizându-se legături logice, dimensionându-se în coloane de soluţii 

care intră în aceeaşi categorie. Astfel, o să avem la dispoziţie un inventar a! soluţiilor, 
echilibrul între acestea şi se vor putea face mult mai uşor combinări între opţiunile bune 
care definesc aceeaşi arie tematică. 

Dacă grupul nu ştie ce soluţie să adopte (din mai multe posibilităţi) se poate realiza un 
tabel care pe orizontală va avea soluţiile găsite, iar pe verticală anumite criterii considerate 
importante pentru analiza respectivă: 












Soluţia 1 
Soluţia 2 
| Soluţia 3 


Desigur că putem îmbunătăţi anumite scoruri la unele criterii atunci când vom dezvolta 
anumite optimizári, dar astfel vom elimina percepțiile de tipul: soluţia 1 rezolvă criteriul 
X ; soluţia 2 rezolvă criteriul Y; Ce am putea face dacă nu putem combina cele două soluţii 
şi vom fi obligaţi să alegem una dintre ele? 

De ce este utilă o astfel de manieră de lucru ? Nu este greu să observăm că elevii tind să 
aibă dificultăţi în momentul în care trebuie să facă o alegere între mai multe soluţii 
la o problemă, fiecare dintre acestea fiind utilá prin prisma unui anumit criteriu, de fiecare 
dată altul. 





13.1.2.10. Brainwriting-ul 


În esenţă, brainwriting-ul presupune o consemnare individuală a ideilor la nivel indivi- 
dual ; aceste idei sunt transmise apoi următoarei persoane din grup, care le foloseşte drept 
declanşator pentru propriile idei. În literatura de specialitate sunt descrise mai multe 
variante ale acestei metode. 

O variantă simplă presupune că fiecare persoană din echipă (folosind mici carduri de 
hârtie) notează ideile şi le plasează în centrul mesei de discuţie, fiind încurajate combi- 
natiile, revenirile, construcţiile pe ideile deja emise etc. 

Brainwriting 6-3-5 presupune că şase persoane scriu trei idei în cinci minute. Fiecare 
dintre acestea primeşte o fişă de tipul celei prezentate în tabelul următor : 


Tabelul 17. Fişa de tip Brainwriting 6-3-5 


Problema: 
| DE 


Cursant 1 


Cursant 3 
Cursant 4 


Cursn 5 к 


Cursant 6 





Fiecare membru al grupului va nota problema în spaţiul de sus, iar în intervalul de cinci 
minute va oferi trei idei ; după scurgerea timpului, va transmite fişa colegului din dreapta 

şi o va primi pe aceea a colegului din stânga sa. Procesul continuă până ce toate fişele vor 
fi completate (obținându-se un total de 108 idei ce pot fi evaluate). 


Jocul de tip brainwriting este gândit în direcţia unei activităţi cu impact competitiv 
asupra dinamicii învăţării. Acest lucru este interesant deoarece, de obicei, metodele de 
îmbunătăţire. a creativităţii evită competiţia în virtutea faptului că tinde să inhibe şi să 
producă uneori o atmosferă nepotrivită. Totuşi, se menţionează că acest caracter de joc 
determină o atmosferă mai degrabă distractivă decât strict competițională. În esenţă, 


sabata AANA САПА nasi 
гсоше iăCcuţi cátiva pași: 


- problema este făcută cunoscută participanţilor şi li se aduce la cunoştinţă că jocul va fi 
câştigat de către cel care va produce cea mai nepotrivită soluţie ; 

- mediatorul va „vinde” fiecărui grup un număr convenit de carduri numerotate care au, 
fiecare, un număr de puncte (ele vor forma premiul) ; 

- membrii încearcă să se gândească la soluţiile cele mai neplauzibile, scriind câte una pe 
fiecare card ; acestea sunt apoi puse pe o tablă; 

- membrii au acum la dispoziţie o scurtă perioadă de timp pentru a citi în linişte soluţiile 
şi a ataşa la ele (pe nişte foi separate) modalităţi de soluţionare practică a problemei 
(făcându-le mai plauzibile şi, astfel, reducându-le şansele de a câştiga) ; 

- fiecare membru va vota ceea ce consideră cá este ideea cel mai improbabil de a 

“funcţiona de pe cardurile numerotate, ideea ce va atrage cele mai multe voturi câştigând 
punctele puse în joc; 

- se vor forma două subgrupuri si li se vor distribui acestora un număr egal de carduri ; 
fiecare grup va avea la dispoziţie un sfert de oră pentru a dezvolta soluţii viabile dintre 
soluţiile aflate pe cardurile lor ; 

- fiecare subgrup încearcă să-şi „vândă” ideile celuilalt subgrup ; 

- se reunesc grupurile si se va încerca identificarea ideilor celor mai bune. 


Brainsketching este o tehnică de tip brainwriting ce presupune un grup de patru până la 
opt persoane dispuse în jurul unei mese (ori în cerc de scaune). Cursanţii trebuie să se afle 
suficient de departe unii de ceilalţi pentru a avea o anumită intimitate. Problema este 
stabilită şi discutată până când este înţeleasă. Fiecare participant (în mod privat/separat) 
construieşte una sau mai multe schiţe (pe foi separate), după cum vede el rezolvarea 
problemei, „pasând” schiţa persoanei din dreapta sa în momentul în care a definitivat-o. 
Mediatorul trebuie să stabilească o limită de cinci minute pentru efectuarea acestor schiţe. 
Participanţii primesc schiţele de la colegi şi le folosesc în vederea obţinerii unor noi idei 
pentru propriile schiţe ori le pot adnota sau dezvolta. După această operaţiune, se va trece 
la o nouă rotire a schițelor iniţiale. În momentul în care mediatorul observă cá a trecut un 
timp suficient (uneori până la o rotaţie completă, dar, de obicei, se aşteaptă să aibă loc o 
astfel de rotaţie) şi că energia investită în proces tinde să scadă, adună schiţele şi le afişează 
pe un panou/flip-chart pentru o discuţie generalizată. 


13.1.2.11. Listarea atributelor 


Această tehnică evidenţiată încă din anii '30 ai secolului trecut presupune patru paşi 
importanţi : 


- luăm un sistem ori un produs; 
- 1 dividem în părţile sale componente ; 
- identificám mai multe modalităţi de a realiza fiecare parte ; 

- le recombinám sub multiplele modalităţi sub care au fost astfel realizate şi vom obţine 
un nou produs ori sistem (este similar modului în care creăm un „om artificial”, punând 
laolaltă mâinile, picioarele, trupul..., ori modului în care, pe computer, 9 persoană 
poate vedea cum i-ar sta cu părul mai lung, de altă culoare, ochii diferiţi, nasul etc.). 


O astfel de tehnică, foarte simplă de altfel, poate fi dezvoltată atât la nivel individual. 
cât şi la nivelul grupului de cursanţi. Referindu-ne la ultima modalitate, vom împărţi 
participanţii pe echipe de dezbatere, oferindu-le aceeaşi problemă în vederea rezolvării. 
Apoi le vom cere să dividă problema în elementele ei componente ; fiecare dintre aceste 
elemente va fi distribuit câte unui membru al grupului care va trebui să găsească mai multe 
modalităţi de realizare a acestuia. Mai mult, grupurile se pot divide astfel încât să se for- 
meze - pentru scurtă vreme - echipe din cei care au primit aceeaşi componentă in analiză 
(aceste grupe pot să utilizeze o tehnică de tip brainstorming). La întoarcerea în grupele 
originare fiecare membru face o selecţie a mulţimii de idei dezvoltate şi prezintă câteva 
dintre cele mai promițătoare. Grupul sáu va construi astfel noi produse ori sisteme care se 
vor compara cu cele din celelalte grupuri. 

În evaluarea ideilor se poate folosi o grilă de tipul 2X2, urmărindu-se impactul rezolvării 
şi gradul în care aceasta este plauzibilă: 







Eul Plauzibilitate scăzută - E Plauzibilitate înaltă 
Potential impact înalt De corectat plauzibilitatea SOLUTIE DE ALES 
Potential impact scázut SOLUȚIE DE RESPINS — — 







Dupá cum vedem, un asemenea mecanism este util deoarece ne ajutá sá ajungem rapid. 
la solutiile cele mai favorabile pentru situatia pe care o avem, sá stim ce se cuvine corectat 
în fiecare situaţie şi să nu ne mai pierdem timpul cu soluţiile care nu vor avea nici impact 
Si nici nu sunt plauzibile. Criteriile utilizate sunt importante pentru obtinerea unor perfor- 
mante ale produselor noastre, dar si alte criterii pot fi folosite in functie de caracteristicile 
pe care le dorim la produsul activităţii. 


13.1.2.12. Metoda divizárii 


Reprezintă o tehnică de tip brainstorming, însă mai puţin tradiţională, in sensul cá sunt 
urmărite : 


- enuntarea problemei în două cuvinte ; 

-  spargerea/divizarea problemei în două atribute separate ; 

—` împărţirea fiecărui atribut astfel obţinut în altele două; 

- continuarea acestei acţiuni de divizare în câte două acţiuni, până în momentul în care 
s-au produs destule ; 

- reflectarea cu atenţie asupra acestor atribute, cursantul gândindu-se cum poate să le 
îmbunătăţească ; şi 

-  reasamblarea acestor atribute. 


Vă propunem o metodă deosebit de utilă în sporirea creativităţii, motivatiei pentru 
învăţare, dar şi a învăţării înseşi. Am denumit-o „puzzle-ul problemei” şi presupune са 
fiecare persoană dintr-un grup să încerce, separat de ceilalţi, să ofere o soluţie — într-o 
frază ori în câteva cuvinte (numărul acestora poate fi oferit de către mediator) - la о 

problemă pe care tot grupul este chemat să o rezolve. În momentul în care fiecare 
se declară mulţumit de soluţia proprie, ei primesc un timp scurt în care trebuie să asambleze 
propriile idei ca piese a unui puzzle mare, celelalte piese fiind cele ale colegilor lor. La 
finalul acestei asamblări se va privi rezultatul şi se va încerca identificarea unei soluţii care 
să cuprindă şi să depăşească ceea ce s-a exprimat până în acest moment. 


13.1.2.13. Examinarea granițelor 


Adaptánd aceasiă tehnică foarte simplă descrisă de către DeBono (1982) vom împărţi 
grupul de cursanţi în microgrupuri care vor primi spre rezolvare o problemă controversată. 
Prima operaţiune este aceea de a defini problema şi de a alege din multitudinea de definiţii 
găsite pe cea mai bună, pe aceea care descrie cel mai bine respectivul fenomen. După ce 
fiecare dintre membrii grupului şi-a notat definiţia asupra căreia s-a oprit, ei vor sublinia, 
individual, ceea ce vor considera că reprezintă cuvintele-cheie din respectiva definiţie ; 
apoi grupul va conveni asupra ceea ce toti sunt de acord că reprezintă cuvintele-cheie în 
respectiva definiţie. Aceste cuvinte-cheie vor fi examinate în ceea ce priveşte subintelesurile 
pe care le pot avea şi cum pot influenţa aceste subintelesuri definiţia şi, prin aceasta, analiza 
întregului fenomen. Pentru ca acest demers să fie şi mai consistent este util să se încerce 
înlocuirea cuvintelor-cheie cu sinonimele lor şi să se observe dacă şi în ce mod se schimbă 
definiţia în cauză. Aceste noi direcţii vor putea constitui puncte de plecare pentru a redefini 
problema într-un mod mai bun. 


13.1.2.14. Tehnica votării anonime 


O astfel de metodă porneşte de la ideea că participanţii la un grup de discuţie pot să se 
simtă, uneori, sub o presiune venită din interacţiunea cu ceilalţi ; ca atare, apare necesitatea 
unei astfel de perspective pentru ca membrii grupului să se simtă suficient de „în siguranţă” 
pentru a-şi asuma riscurile unor soluţii de sorginte creativă. 

În principiu, există două arii de evoluţie a metodei : 


- producerea mai multor idei ; 
- evaluarea ideilor emise anterior sau a unora dintr-o listă dată. 


În al doilea caz, participanţilor li se prezintă o listă detaliată cu idei (în număr de 30 
până la 100); aceştia trebuie să selecteze o listă de 5-9 itemi (de obicei 10-15% din 
numărul de idei din lista extinsă) şi să-i ierarhizeze. Aceste ierarhii sunt notate pe o foaie 
de hârtie ; filele de la toţi membrii sunt strânse de către lider, care le însumează şi le 
expune întregului grup pe tablă/flip-chart. În acest mod, votul dat de fiecare persoană .. 
rămâne anonim. În literatura de specialitate se apreciază că, pentru a nu exista confuzii, 
ierarhiile trebuie făcute cu litere, şi nu cu cifre (deoarece este posibil ca unii dintre cursanţi 
să numeroteze fără a considera acest act o ierarhizare). În studiile de gen nu se evidenţiază 
dacă înaintea votării are loc sau nu o discuţie referitoare la problemele propuse spre 
dezbatere. Personal, optăm pentru o astfel de discuţie, care oferă un mod superior de a 
înţelege fenomenul. 

13.1.3. Metode centrate pe rezolvarea problemelor 


13.1.3.1. Problematizarea 


Unii teoreticieni (K. Van Lehn, apud Sprinthall, Sprinthall şi Oja, 1994) consideră că 
atunci când descoperim şi învăţăm noi concepte, trebuie, în mod obligatoriu, să fim puşi 
mai întâi într-un impas, într-o confruntare între ceea ce cunoaştem până la acea dată şi 
informaţia nouă, o problemă dificilă, pe care nu o putem rezolva prin modalităţile 
tradiţionale. loan Cerghit (1997) observă, la rândul său, că la baza învăţământului de tip 
problematizat stă noţiunea de situajie-problemá ; astfel, o problemă obişnuită nu constituie 
în mod real o ,situatie-problemá", pentru că modul de rezolvare este cunoscut dinainte si 
aplicat într-un demers previzibil. „Pentru identificarea răspunsului, în acest din urmă caz, 
nu este necesar decât un efort de reactualizare a unor scheme însuşite anterior, de aplicare 
a lor, pe când o situaţie-problemă desemnează o situaţie contradictorie, conflictuală, care 
rezultă din trăirea simultană a două realităţi (de ordin cognitiv si motivational) incompatibile 
între ele - pe de o parte, experienţa anterioară, iar pe de altă parte, elementul de noutate 
şi de surpriză, necunoscutul cu care este confruntat subiectul, ceea ce deschide calea spre 
căutare şi descoperire, spre intuirea unor noi soluţii, a unor relaţii aparent absente între 
vechi şi nou" (Cerghit et al., 2001, p. 71). 

Învăţarea prin rezolvarea de probleme (problem-solving) este o variantă a euristicii, o 
altá modalitate, mai complexá, de aplicare a teoriei invátárii prin descoperire. 

Un exemplu ilustrativ este, in fizicá, studiul miscárii, care poate avea ca punct de 
plecare următoarea problemá: „Pe un râu înoată o ratá în susul apei, rămânând mereu 
lângă un vas cu gráunte care se află pe un mal; rața este în mişcare sau пи?” (Okon, apud 
Cerghit, 1997). Astfel, prin emiterea succesivá a ipotezelor si infirmarea unora dintre ele, 
elevii ajung treptat la explicaţia corectă a fenomenelor pe care le studiază. 

În problematizare se poate utiliza cu succes ceea ce se numeşte „dilema socială”. În 
direcţia rezolvării acestora, se poate folosi atât o strategie de tip cooperare, cât şi una de 
tip noncooperare. Baron şi Kerr (2003) ne oferă câteva astfel de dileme sociale, exemple 
utile în obişnuirea cursantului cu metoda problematizării. 


Tabelul 18. Exemple de dileme sociale 
(adaptare după Baron şi Kerr, 2003) 


BENE Cooperare Noncooperare Natura dilemei 


| Dilema Conservá Consumă resursele | Consideri necesar să consumi resursele 
[comună | resursele (păstrând, spre exemplu, o temperatură ridicată 
în casă şi în lipsa ta), dar dacă toată lumea are 
acelaşi comportament, resursele planetei pot fi 
epuizate. 
Familiile cu mulţi membri pot fi un lucru bun la 
nivel personal, dar creşterea populaţiei poate 
conduce la un stadiu critic general. 


Propria industrie naţională poate profita dacă 
altora, naţiuni competitoare, le este interzis acce- 
sul la anumite pieţe de desfacere, dar toate naţiu- 
nile suferă în războiul mondial al comerţului. 


































i Controlul Ai mai mulţi copii 


populaţiei 

























Restricţionează 
accesul la pieţele 
tale 


Permite acces 
complet la 
pieţele tale 

|Горан | Noncooperare | Nau dilemi 

Productie | Limitezá Creste producţia Cresterea productiei poate conduce la profituri 
productia cát mai mult personale, dar, in momentul in care fiecare 
posibil produce cát mai mult posibil, preturile se 
prábusesc în detrimentul tuturor producătorilor. 






































Înfruntă 
pericolul 
bătăliei 


Dilema 
soldatului 


Evită pericolul 
bătăliei 


Fiecărui soldat poate să-i fie personal mai bine 
dacă evită bătălia, dar dacă nici un soldat din 
armată nu alege să lupte, bătălia va fi cu sigu- 
rantá pierdută şi toti soldaţii ar putea fi omorâţi. 









Desigur că asemenea dileme pot constitui o bază de plecare nu doar în cazul proble- 
matizării ; astfel, ele pot defini cele două fațete a unei probleme în controversa creativă ori 
de la ele se poate constitui un studiu de caz. Iată de ce considerăm că din punct de vedere 
didactic, o asemenea perspectivă este deosebit de generoasă pentru practica metodelor de 
învăţământ. 

O tehnică aparte de problematizare este cea de interpretare a unor imagini. Conform lui 
Péretti, Legrand si Boniface (2001), acest exerciţiu conceput de André Lévy presupune ca 
membrii unui grup să redacteze - la început individual, pentru ca apoi să continue în 
cadrul unui subgrup - o serie de legende/istorioare corespunzătoare unor imagini unice 
~ (fotografie ori desen complex prezentată lor). Avem aici în desfăşurare patru faze : 


- în prima fază (cu o durată între 10 şi 20 de minute) fiecare participant redactează în mod 
individual istorioara proprie ; 

- ре intervalul a 20-30 de minute, participanţii se împart în grupuri de patru până la şase 
persoane, fiecare subgrup având drept sarcină redactarea unei istorioare comune ca 
explicaţie la imaginea originară (aici sunt puse în valoare abilităţile de negociere şi de 
consens al perceptiilor initiale) ; 

- a treia fază, desfăşurată tot pe intervalul a 20-30 de minute, presupune ca aceste 
subgrupuri să se consulte şi să negocieze o singură imagine, generală pentru întregul 
colectiv, asupra problemei iniţiale ; şi 

- ultimei faze îi este alocat tot un interval de aproximativ 30 de minute, timp în care 
participanţii sunt invitaţi de către formator să analizeze şi să descrie sentimentele, 
problemele şi dificultăţile resimtite pe parcursul desfăşurării exerciţiului. Această 
tehnică de învăţare poate fi utilizată direct de către formator atunci când doreşte să 
dezvolte prin problematizare un anumit conţinut ce va fi delimitat în viitoarea secvenţă 
de instruire. În această condiţie, tehnica presupune ca, după ce formabilii vor fi dez- 
voltat imaginea de ansamblu prin negociere, în cadrul prezentării noului conţinut, for- 
matorul le va „spulbera” analiza prin informaţiile pe care le aduce în câmpul învăţării. 


13.1.3.2. Metoda rezolvării creative de probleme (Creative problem solving) 


Societatea actuală se caracterizează printr-o dinamică fără precedent a cuceririlor ştiinţifice. 
Cel puţin două dimensiuni sunt decelabile în momentul de faţă : 


- о tendinţă de extindere perpetuă a ariei de cuprindere ştiinţifică a fenomenelor, tendinţă” 
care împinge cunoaşterea spre realitatea unor cazuri particulare, a fenomenelor guver- 
nate de posibilităţi multiple, ceea ce depăşeşte viziunea deterministă asupra realităţii, în 
general, si a realităţii socioeducationale, în special ; 

- сеа de-a doua tendinţă caracterizează nevoia de reconversie a fenomenelor într-o manieră 
interdisciplinară de abordare, de găsire, stabilire şi dezvoltare a unor interrelationári 
eficiente şi flexibile, capabile să dezvolte din interior fenomenele în cauză. 


Aceste tendinţe, aparent opozabile, descriu măsura în care expansiunea rapidă a infor- 
maţiilor şi timpul din ce în ce mai redus pe care îl are la dispoziţie omul modern devin 
elemente pentru o pledoarie în favoarea creative problem solving (CPS). 

Perspectiva asupra acestui tip de metodă nu este deloc una nouă; vechii greci şi romani 


cultivau ceea се astăzi reprezintă părti nta teoria rezolvării creative de 
cuiuvau сега ce astazi reprezinta раги componente in teoria rezoivari Creative pro- 


bleme: provocárile asupra lui ,cum gándim", folosirea unui nivel imaginativ optim, 
viziunea anticipativá asupra fenomenelor. Pe de altă parte, întâlnim şi alte variante 
productive şi extinse ale acestei metode (vezi, spre exemplu, Procedural Model of Problem 
Solving - P-MOPS, în Brilhart, Galanes, 1995). 

Începuturile perspectivelor moderne s-au bazat pe cercetările lui J.P. Guilford şi ale lui 
E.P. Torrance asupra gândirii divergente şi a creativităţii ca atare. În anii '60, Treffinger a 
sumarizat peste 60 de studii care promovează creativitatea şi rezolvarea de probleme, 
listând mai apoi un mare număr de tehnici şi programe ce stimulează creativitatea. S. Parnes 
a definitivat prima versiune publicată a programelor instructionale în rezolvarea creativă de 
probleme. : 

Însă cel care a definit fundamentele importanţei imaginaţiei şi creativităţii în rezolvarea 
de probleme a fost Alex. F. Osborn. Iniţial, el a găsit două principii, principii care ulterior 
au căpătat o şi mai mare putere de definire a fenomenelor prin extinderea ariei de 
cuprindere ; aceste două principii sunt: 


- amânarea evaluării (care pune accentul pe nevoia de a separa procesul de generare a 
ideilor de cel de evaluare a acestora) ; 

- principiul „cantitatea hrăneşte calitatea”. Conform acestuia, cu cát sunt adunate mai 
multe idei, cu atât creşte probabilitatea de a fi găsite idei mai bune. 


De bună seamă că cele două principii reprezentau o cotitură majoră în ceea ce priveşte 
perspectiva asupra fenomenelor sociale până la acea dată. 

De altfel, trebuie subliniat că, începând cu Osborn, fenomenul CPS a căpătat contururi 
distincte, cercetările ulterioare extinzând extrem de mult aria de metode şi tehnici în 
interiorul acestei orientări. Astfel, Ruth B. Noller şi Angelo M. Biondi au identificat şase 
faze importante în procesul de rezolvare creativă a problemelor, etape asupra cărora ne vom 
opri în cele ce urmează; de asemenea, am considerat util să introducem o a şaptea 
asemenea fază, şi anume pe cea de descoperire a necesităţii de implicare : 


- descoperirea „dezordinii” ; 
- descoperirea problemei ; 

- descoperirea ideilor ; 

- descoperirea de soluţii ; 

— descoperirea acceptării. 


Motivul pentru care am considerat important să introducem această primă fază de 
descoperire a necesităţii de implicare este faptul că societatea actuală bazată pe un progres 
accelerat îi răpeşte individului tendinţa de implicare. Este vorba despre un efect pervers al 
dezvoltării gradului de confort introdus de societatea modernă în consonan(á cu avalanşa 
informaţională şi stresul provocat de creşterea demografică, limitarea spaţiului personal al 
fiecărei persoane. 

Figura 48. Procesul metodei rezolvării creative de probleme 
(adaptare dupá Scott G. Isaksen si Donald J. Treffinger, 1985, p. 16) 


Astfel, gradul ridicat de confort tinde sá genereze o anumitá pasivitate din partea 
individului în a se implica în găsirea problemelor în realitatea, de orice tip, care-l înconjoară 
(vezi şi Pânişoară, 1996). În acelaşi timp, cel de-al doilea element pe care l-am amintit 
aici, şi anume stresul, poate cauza dimensiuni de alienare a persoanei, cu rezultante ca 
tendinţa spre însingurare, spre neimplicare, spre refugiu în faţa realităţii, spre oboseală şi 
spre regres acţional. 

Necesitatea găsirii resorturilor lăuntrice pentru a implica individul în activităţi care să-l 
dezvolte permanent şi care să-i ofere posibilitatea achiziţionării şi, mai cu seamă, interiori- 
zării unor strategii în acest sens ni se pare a fi una dintre provocările educaţionale ale 
viitorului. 

De altfel, revenind oarecum asupra paradigmei de ordin istoric, Duncker, citat de către 
Charles Osgood (1968, p. 626), propune câteva norme, dintre care două ni se par deosebit 
de interesante din punctul de vedere al metodei rezolvării creative de probleme, şi anume : 


— găsirea soluţiilor nu este o încercare oarbă, 

- fiecare propunere serveşte la reformularea problemei, norme care oferă un cadru 
deosebit de flexibil şi motivant pentru participanţii la CPS, dar care introduc şi anumite 
elemente de rigoare şi de responsabilitate în această participare, fapt deosebit de util în 
practica educaţională. 


Astfel, considerăm că, printre scopurile pe care metoda de rezolvare creativă de 
probleme ni le propune putem uşor integra ceea ce Ebert şi Mitchell (apud Steers, 1988, 
р. 132) identificau sub denumirea de caracteristici ale unei complexităţi cognitive scăzute 
şi, respectiv, ridicate, propunând dezvoltarea unui model care să urmărească trecerea de la 
primul tip la cel de-al doilea (unele dintre aceste concluzii par să fie similare cu cele 
prevăzute - este adevărat, mult mai limitativ actional — de către paradigma sociocognitivă). 
Astfel, după autorii citati, o complexitate cognitivă scăzută are următoarele efecte : 


- tendința categorizării şi stereotipizării ; structurile cognitive depind de reguli fixe si 
simple ; 

- conflictele interne care apar sunt simplificate ; doar puţine alternative relationate sunt 
generate, iar închiderea problemei este rapidă ; 

- comportamentul este aparent ancorat în condiţiile externe; contribuţia persoanei este 
minimă ; 

- câteva reguli acoperă o arie extinsă de fenomene; există slabe distincţii între situaţii 
separate. 


La rândul lor, nivelurile ridicate ale complexităţii cognitive sunt văzute de către cei doi 
autori ca având următoarele linii directive : 


- sistemul cognitiv este mai puţin determinist; numeroase alternative relationate sunt 
generate şi luate în considerare ; 

- mediul contine numeroase căi de dezvoltare ; el este mai puţin compartimentat ; 

- indivizii folosesc multe procese interne. 


Rezolvarea creativă de probleme introduce, de asemenea, câteva reguli de bază grupate 
în cele două categorii amintite mai sus: divergentă şi convergentă. Ambele tipuri de 
reguli, atât cele divergente, cât şi cele convergente, au rolul lor într-o problemă ; astfel, 
aşa cum observa P. Pascale (apud Fullan, 1998), trebuie făcută o distincţie între două tipuri 
de probleme: cele convergente, care se referă la probleme distincte, cuantificabile, 
amendabile logic, şi cele divergente, care nu sunt cuantificabile sau verificabile şi nu 
conduc spre o singură soluţie. Atunci când rezolvăm o problemă convergentă, literalmente 
o eliminăm. Nu este nimic rău în aceasta. Problemele divergente, în orice caz, nu permit 
o eliminare definitivă şi beneficiază de gândirea laterală. 


e Reguli divergente în CPS 


1) Amânarea evaluării presupune păstrarea minţii deschise la toate posibilităţile. Conform 
acestei reguli, este important să evităm tendinţa de a evalua prematur mesajul, fapt ce 
ar putea perturba fluxul ideilor (am văzut că şi metoda ascultării interactive preciza 
ceva asemănător). Analogia utilizată de către Alex. F. Osborn este foarte utilă în a 
exprima plastic această realitate: astfel, şi acceleraţia, şi frâna sunt deopotrivă folo- 


2) 


3) 


S 


5) 


6) 


1) 


2) 


3) 

sitoare în condusul unei maşini, importanţa uneia sau a alteia derivând din ştiinţa 
utilizării lor la timpul potrivit. 

Folosirea tuturor segmentelor realităţii, în lipsa unor catalogări absolute de tip bine-rău, 
adevăr-fals etc., este, într-adevăr, deosebit de utilă în practica educaţională. 

Căutarea a cát mai multe idei. În această etapă, nu trebuie avută în vedere calitatea 
ideilor, orice nouă idee fiind utilă, chiar dacă la o primă vedere poate părea evidentă 
sau banală. O opţiune de tipul „asta nu va merge” nu este utilă aici, deoarece opreşte 
gândirea să se dezvolte în direcţii nonconformiste. 

Acceptarea tuturor ideilor, deoarece chiar ideile ciudate sau fanteziste la prima vedere 
se pot dovedi un fundament pentru idei originale şi puternice pentru alţii. Perspectiva 
acceptantei îmbracă forme interesante în rezolvarea creativă de probleme. Nu este 
numai о acceptare externă (să accepti ideile celuilalt, mai mult, să valorifici ideile lui 
în ideile tale), deşi chiar şi numai în această perspectivă efectul educaţional e însemnat, 
iar perspectiva produsă merită speculată mai profund. În opinia noastră, este vorba însă 
şi de o acceptare internă, de o acceptare a propriilor idei într-o gamă foarte largă de 
forme şi posibilităţi de apariţie şi manifestare. Bineînţeles că cele două tipuri de 
acceptare sunt intercorelate, presupunându-se unul pe celălalt, dar clarificarea acestor 
două fațete ale acceptării de idei poate aduce un plus în ponderea lor educaţională prin 
identificarea unor tehnici şi procedee de potentare a acestora. 

Perspectiva „întinsă ” asupra gândirii. Această perspectivă presupune са, dacă ai găsit 
un număr de idei, să nu presupui niciodată că este tot ce poţi face. Opţiunea aceasta este 
cu atât mai eficientă cu cât cele mai multe şi mai interesante idei apar tocmai când 
participanţii îşi ating limita fizică şi psihică. 

Aici sunt, desigur, de găsit şi direcționat eficient unele tehnici de motivare a partici- 
pantilor în a atinge această limită şi a o depăşi permanent. Este cazul focus-group-ului, 
care introduce o etapă de reactivare a grupului în clipa în care acesta a ajuns la un 
consens prematur sau aparent. De altfel, fapt pe care l-am mai subliniat, întărirea 
coeziunii grupului prin tehnici de spargere a gheții, spre exemplu, poate fi un bun 
factor stimulativ pentru îndeplinirea acestei a patra reguli. 

Lăsarea ideilor să „fiarbă la foc mic”. Ideea trebuie să germineze, să aibă posibilitatea 
să fie explorată în toate laturile sale semnificative şi să-şi dezvolte perspective relationale 
cât mai variate. Această perioadă de „incubare” conduce la o maturizare şi la o 
exploatare majoră a posibilităţilor respectivelor idei. 

Căutarea unor combinaţii variate şi ingenioase. Piese separate pot să fie combinate în 
variate formule şi, de aceea (ca în cazul autochestionării), participanţii la rezolvarea 
creativă de probleme trebuie să-şi dezvolte şi să-şi interiorizeze un mod propriu de 
spargere şi de reasamblare perpetuă a fenomenelor pe care le studiază. 


Reguli convergente în CPS 


Deliberarea. Orice acţiune presupune o planificare cu posibilităţi de alegere şi dimen- 
siuni decizionale. 

Explicitarea. Această regulă este continuarea normei a cincea din cazul regulilor 
divergente. Pentru a putea exprima celorlalţi ideile tale, acestea trebuie să posede mai 
întâi concretete, coerenţă si claritate în mintea ta. 

Evitarea unei premature „închideri ”. Înainte de a ajunge la o decizie, fii sigur că ai luat 
în calcul numărul maxim de posibilităţi, acordá-ti un timp suplimentar pentru a te juca 
cu ideile neobişnuite. 

Această idee de joc însoţeşte întregul spectru al metodelor moderne. Nu trebuie uitat că 
întotdeauna, lucru subliniat deja, există o dimensiune interioară şi una exterioară a 
procesului. În cazul de faţă, observăm că este atât un joc exterior (mai precis, apare un 
fenomen de participare relaxantă la producţia de idei), cât, mai ales, unul interior (acest 
joc cu sine însuşi, cu ideile neobişnuite). Succesul creative problem solving derivă, în 
perspectiva noastră, tocmai din interrelationarea acestor două dimensiuni (exterioară şi 
interioară), precum şi a multiplelor nuanţe intermediare care apar. 

Căutarea problemelor dificile şi neevidente. Sunt multe idei pe care nu le observăm, 
idei importante pentru desfăşurarea viitoare a activităţii noastre, dar care par, la o 
primă vedere, tangenţiale, fără importanţă sau sunt camuflate de alte idei. 
Dezvoltarea unui sens al judecăților afirmative. Această regulă încearcă să diminueze 
tendinţa de eliminare a unor idei sau posibilităţi ; mai mult, acestea conţin, în multe 
segmente ale lor, într-o proporţie variată, elemente pozitive, elemente utile procesului 
nostru de generare a ideilor. | | 
Regula este foarte importantă pentru practica educaţională în general; într-adevăr, 
multe fenomene conţin în ele elemente pozitive pe care, o dată inclus întregul fenomen. 
ca atare în categoria negativă, persoanele tind să le ignore, operând într-un mod global. 
Pozitivarea unor fenomene, precum şi a unor realităţi contribuie nu doar la lărgirea 
ariei de manifestare a acestora, ci, mai ales, la apariţia şi consolidarea unui climat 
pozitiv de lucru si a unei motivații interne propice activităţii educaţionale în general. 
Adecvarea la obiective. În timpul rezolvării de probleme, nu trebuie uitate obiectivele ; 
flexibilitatea gândirii trebuie totuşi dirijată şi concentrată în funcţie de acestea pentru a 
selecta un mod eficient de rezolvare a problemei. Dimensionarea centrală a obiectivelor 
este, de altfel, nu doar în procesul educaţional, una dintre laturile majore ale unui 
management eficient al activităţii umane. 


Aceste şase reguli privind dimensiunea divergentă şi cele şase legate de dimensiunea 


convergentă generează cadrul în care rezolvarea creativă de probleme propune, în con- 
tinuare, cele 6 plus 1 etape de dezvoltare a procesului propriu-zis. Să vedem caracteristicile 
fundamentale ale fiecăreia. 


Descoperirea „dezordinii”. Această etapă este foarte interesantă din punct de vedere 
metodologic deoarece se bazează pe următoarele două tendinţe : 


în primul rând, se identifică şi se acceptă provocarea. Ceea ce omite, într-adevăr, 
învăţământul tradiţional este tocmai folosirea acestei nevoi fireşti, care menţine un 
nivel optim al atenţiei si al efortului în interiorul activităţii, cu o funcţie motivationalá 
extinsă. Asupra acestui aspect, de altfel, vom reveni ; 

se evită tendința naturală de a „sări la soluţii”. Această tendinţă este unul dintre 
principalii factori inhibitori în ceea ce priveşte creativitatea participanţilor la o activi- 
tate. Centrarea prematură pe soluţii lipseşte persoana de viziunea întregului, de perioada 
de ,incubatie" a ideilor de care vorbeam anterior; rezultatul este o colecţie de idei 
săracă atât calitativ, cât şi cantitativ. 


În acest sens, Isaksen alcătuieşte o listă de factori ce favorizează creşterea creativităţii, 


dintre care menţionăm : 


respectarea nevoilor individuale de a lucra împreună ; încurajarea proiectelor iniţiate de 
către sine ; 

tolerarea complexităţii şi dezordinii, cel puţin o perioadă de timp; 

respectarea nevoilor persoanei de a lucra singură, încurajarea proiectelor autopropuse ; 

alocarea de timp pentru ca participanţii să poată gândi şi dezvolta propriile idei creative ; 
nu întreaga creativitate intervine imediat şi în mod spontan ; 

folosirea greşelilor într-un mod pozitiv, pentru a-l ajuta pe fiecare să-şi realizeze 
erorile, şi indicarea standardelor de acceptabilitate într-o atmosferă suportivă. 


Ca o contrapondere la acestea, apar şi o seamă de blocaje care pot fi identificate pe trei 


paliere : blocaje ale persoanei şi blocaje ale grupului, blocaje ale rezolvării de probleme, 
blocaje ale contextului/situatiei. Să încercăm să le analizăm succint. - 


Blocaje ale persoanei 


Lipsa de încredere în sine, încurajată şi de tendinţa spre conformism. De exemplu, atât 
teama de succes, cât şi teama de eşec pot genera fenomene care să încurajeze acest 
blocaj. Un individ căruia îi este teamă de eşec îşi va impune standarde din ce în ce mai 
înalte, la un moment dat incompatibile cu structura sau dezvoltarea sa. De aici foarte 
uşor poate apărea lipsa de încredere în sine, în posibilităţile sale ; teama de a greşi îl va 
îndemna să îşi cenzureze total ideile, creativitatea sa fiind mult diminuată de acest 
blocaj. 

Invers, un individ care are o teamă de succes (această teamă, aparent paradoxală, se 
instaurează deoarece, în cazul unui succes, creşte şi lipsa de toleranţă a celor din jur şi 


_a sinelui la un eventual eşec) este încurajat spre o tendinţă conformistă, tocmai pentru 


a nu se situa în afara grupului. 

Entuziasmul excesiv sau saturajia (am operat asupra acestor două elemente propuse de 
către S. Isaksen şi D. Treffinger nu doar în ceea ce priveşte lipsa unui timp de incubare 
- în primul caz - şi excesiva explorare a tendinţelor în cel de-al doilea, ci şi urmărind 
să realizăm identificarea acelor resorturi ale nevoii de implicare pe care o aminteam ca 
primă etapă). 


Blocaje ale rezolvării de probleme 


Centrarea pe soluţii şi judecățile premature. Într-adevăr, într-o activitate de grup mai 
ales, suntem atât de legaţi de acest obiectiv (de rezolvare a problemei, de oferire a 
soluţiei), încât putem omite varietatea, practic extrem de extinsă, de rezolvări parţiale 
sau complete. Tendinţa de a ne opri la prima solutie-aparent posibilă şi închiderea astfel 
a problemei sunt factori gravi de inhibare a creativităţii. Desigur că acest aspect trebuie 
să aibă o ponderare eficace în activitatea propriu-zisă deoarece la fel de negativă e 
cealaltă extremă : cea de a stărui în căutarea soluţiilor mai mult decât recomandă 
problema în sine — este vorba despre o căutare care, departe de a îmbogăţi persoana, o 
împinge într-un exerciţiu steril. 

Transferul de situaţie şi folosirea unui limbaj neadecvat. De obicei, se caracterizează 
printr-o sintagmă de tipul „am încercat deja calea acesta”, omitándu-se noile elemente 
oferite de timpul trecut până la această etapă, elemente ce ar putea să contribuie la 
potentarea fenomenului într-o direcţie pe care evoluţia sa nu o prevedea în etapa 
anterioară. De asemenea, folosirea unui limbaj nepotrivit poate fi o piedică în metoda 
rezolvării creative de probleme. 


Blocaje ale situaţiei 


Rezistenţa la ideile noi şi izolarea. Această tendinţă caracterizează apariţia unor şabloane 
de tipul „nu o să meargă niciodată” sau „costă prea mult”. În acelaşi timp, departamen- 
talizarea excesivă oferă o perspectivă secvenţială care poate aduce o înfrânare а 
creativităţii. 

-  Centrarea excesivă pe posibilităţile de cooperare sau, dimpotrivă, de competiție. O 
astfel de perspectivă ignoră faptul că atât cooperarea, cât şi competiţia în cadrul 
grupului posedă elemente benefice, necesare acestuia, dar şi aspecte negative. Dimensio- 
narea exhaustivă a activităţii de grup doar pe una dintre aceste laturi răpeşte posibilităţile 
de expresie ale celeilalte. 


Câteva direcţii importante pot fi evidenţiate atât în unghiul de referinţă divergent, cât 
şi în cel convergent. Astfel, în cazul perspectivei divergente asupra descoperirii „dezor- 
dinii”, întâlnim : 

a) întinderea. Acest aspect presupune evitarea unei premature „definiri a problemei” sau 
de „căutare a soluţiei” ; 

b) rezumarea. Presupune concentrarea numărului de cuvinte folosite, în sensul descope- 
ririi cuvintelor-cheie ; 

c) folosirea. Defineşte gândirea întregului sens а ceeà se doreşte în această etapă într-un 

mod pozitiv (în sensul potentárii abordării de tip afirmativ, o manieră pozitivă de a 

privi fenomenele implicate în detrimentul uneia, centrată pe puncte critice). 


Abordarea convergentă presupune focalizarea elementelor de proprietate cu cele de 
perspectivă. În primul caz, avem ca atribute : 


a) influența şi interesul. Ele generează centrarea şi motivarea pe rezolvarea creativă de 
probleme, concomitent cu stabilirea punctelor de interes major şi posibilitatea concretă 
de implicare şi acţiune ; 

b) imaginaţia specifică, dacă este o perspectivă deschisă spre noutate, spre atribuirea 
concretă şi provocatoare de înţelesuri. 


În cel de-al doilea vom deosebi alte două perspective : 


a) familiaritatea. Înainte de această etapă, este important să se cunoască întreaga arie de 
informaţii despre un fenomen. De altfel, în etapa „dezordinii”, sunt utilizate analize de 
nevoi bazate pe cercetări de tip SWOT, PEST, copacul cu erori etc., analize care să ne 
ofere imaginea a unor puncte tari şi puncte slabe, a unor avantaje şi dezavantaje. Este 
vorba despre o primă ordonare şi categorisire a fenomenelor implicate în CPS; 

b) natura critică, urgenţa şi direcţia. Această perspectivă ne oferă elemente de valorizare 
şi de atribuire a unei valori situaţiei. În acest scop se definesc intenţiile iniţiale de 
stabilire a prioritátilor. 


e Descoperirea datelor, Această etapă în rezolvarea creativă de probleme presupune 
acumularea informaţională iniţială prin intermediul a cinci mari criterii : 


1) informaţiile pot presupune cunoştinţe noi, fapte concrete, elemente din experienţa 
personală a participanţilor etc. ; 

2) impresiile se compun din ipoteze intuitive, imagini, bănuieli, credinţe, expectatii si 
noţiuni vagi. De altfel, trebuie spus că nici una dintre componente nu aparţine exclusiv 
unei singure categorii, ci toate sunt plasate pe un continuum cu graniţe destul de 
dinamice care depind şi de natura fenomenului supus rezolvării creative de probleme ; 

3) simţurile. Aici putem cuprinde emoţiile, sentimentele, dorinţele, elementele afective, 
empatia ; 

4) observaţiile contin elemente ca notițele, percepțiile, comentariile etc. ; 

5) întrebările presupun anchetele, îndoielile, dificultatea, curiozitatea şi nesiguranța. 

Toate aceste criterii pot fi folosite ca o bază a introducerii în fenomen şi mai cu seamă 
a personalizării lui. Acest lucru este deosebit de important atât în motivarea celor cuprinşi 
în activitatea de creative problem solving, cât mai ales în dezvoltarea şi aprofundarea 
multiplelor aspecte pe care un fenomen le poate presupune. 

O astfel de fişă, utilizată în etapa de descoperire a datelor (Isaksen, Treffinger, 1985, 
p. 65), ni se pare deosebit de simplă, dar utilă şi relevantă în acelaşi timp, şi de aceea o 
prezentăm în continuare : 


Tabelul 19. Fişă utilizată în etapa de descoperire a datelor 
(adaptare după Isaksen şi Treffinger) 


oues 2e. coa ea = ушт o E ES 





> Descoperirea problemei. În mod concret, am descoperit situaţia si am ierarhizat-o 
conform unor criterii, investigând-o în profunzime. Urmează să punem toate aceste 
elemente în anumite structuri, în structurile unei probleme. Cei doi autori menţionaţi mai 
sus propun o formulă abreviată de tipul IWWM (In What Ways Might - în ce mod s-ar 
putea), care ar reuşi să dezvolte o astfel de structură. Spre exemplu, dacă am observat în 
etapa de descoperire a datelor că utilizarea metodelor de interacţiune educaţională conduce 
la apariţia unor conflicte între elevi, se poate formula o astfel de interogaţie : „În ce mod 
s-ar putea diminua aceste conflicte? ", „În ce mod s-ar putea folosi în scopuri educaţio- 
nale? " etc. O perspectivă utilă este aceea de a observa dacă altcineva (în sensul unui joc 
de rol) ar vedea problema altfel: spre exemplu, cum ar putea folosi tehnica IWWM un 
părinte din clasa respectivă? Dar un inspector ? 

De altfel, considerăm că această etapă de descoperire a problemei este cea mai dificilă 
în cadrul metodei de rezolvare creativă de probleme. Conjugarea tuturor elementelor 
componente într-o structură problematică poate fi operată, în opinia noastră, şi într-un 
mod de tip problematizare (prin găsirea elementelor contradictorii, opozabile, şi situarea 
lor într-un sistem care să ofere atât suportul motivant, cât şi modul global, care include 
ambele perspective). 

În acest sens, se poate utiliza o varietate practic nelimitată de tehnici şi procedee (aşa 
cum este, spre exemplu, tehnica „Cum sau de ce altfel? ”, care poate produce şi o altă 
perspectivă asupra modului de structurare a problemei). 


» Descoperirea ideii. Pentru descoperirea ideilor, putem apela la mai multe criterii 
dintre care: 


e logica. Pentru a folosi resursele oferite de acest criteriu, trebuie să utilizăm mai multe 
instrumente : 
- un flip-chart/o tablă ; 
- aşezarea grupului în formă de potcoavă pentru a putea, concomitent, să optimizám 
interacţiunea între participanţi şi pentru ca aceştia să aibă un contact uşor şi rapid 
cu textul scris pe flip-chart ; 


346 


tot 


COMUNICAREA EFICIENTĂ 


-  numerotarea fiecărei idei pentru a fi mai uşor de localizat si pentru a le folosi apoi 
pe toate drept repere în activitatea noastră; 

- atunci când se trece la o etapă ulterioară, trebuie să se păstreze la vedere fişele 
scrise până atunci, pentru a fi favorizate contagiunea ideilor şi continuitatea ; 

- їп măsura posibilităţilor, revenirea asupra ideilor emise după trecerea unui anumit 
timp ; 

- oricine din grup poate să ia instrumentul de scris şi să facă corecturile pe care le 
doreşte pentru a nu se pierde nici o contributie. 

timpul — stabilirea unui timp suficient pentru producţia de idei ; 

încălzirea – întotdeauna este necesar un timp саге să pregătească rezolvarea creativă de 

probleme. 


Bob Eberle în 1971 a propus tehnica SCAMPER, care presupune într-un mod abreviat 
o descoperire a ideilor: 


Substitute ? (Să înlocuiesc ?) 

Combine ? (Să combin?) 

Adapt ? (Să adaptez?) 

Modify ? Magnify ? Minify ? (Să modific? Sá măresc? Să micşorez 7) 


Put to other users ? (Să dau altor utilizatori ? ) 
Eliminate ? (Să elimin?) 
Reverse ? Rearrange ? (Să inversez ? Să rearanjez ?) 





Un acelaşi inventar propunea şi M. de Mot, sugerând, în procedeul intitulat auto- 


chestionarea, următoarele categorii de atribuire asupra unui fenomen : 


» 


de utilizat în alte scopuri; 
de adaptat; 

de modificat; 

de mărit; 

de micşorat; 

de înlocuit; 

de reclasat ; 

de inversat ; 

de combinat etc. 


Descoperirea soluţiei. În ceea ce priveşte procesul de descoperire a soluţiilor, acesta 


presupune mai multe etape: 


compararea mai multor alternative ; 

compararea dorințelor (ce vreau) cu cererile. (ce am nevoie) ; 
urmărirea opţiunilor pentru conducerea grupului ; 
determinarea punctelor tari şi a punctelor slabe ale ideilor; 
selectarea si deciderea pe cele mai promițătoare posibilităţi etc. 


De asemenea, vom identifica mai multe criterii, cuprinse şi ele într-o matrice (fişă) care 


să favorizeze apropierea de soluţii : 

Tabelul 20. Matrice folosită în etapa descoperirii soluției 
(adaptare după Isaksen şi Treffinger) 


COST 
Ideea : 


TIMP 
Ideea : 


FEZABILITATE 
Ideea : 


— costă mai mult decât 
bugetul alocat ? 


- reduce costurile în viitor ? 


- impiică mai muit 


poate fi aplicată rapid ? 
ia mult să fie explicată ? 
implică resurse pe lungă 
durată ? 


este operațională ? 
necesită mai multe facilități 
sau resurse decât avem ? 
merge in practica de zi cu 





zi? 
îmi îndeplineşte necesi- 
tátile? 
ALTE CATEGORII 
Ideea : 


personal ? 

- produce destul beneficiu 
pentru a acoperi costurile ? 

UTILITATE 

Ideea: 
indeplineste nevoi reale ? 
este profitabilá ? 
îmbunătăţeşte metodele de 
operare, condiţiile sau 
siguranţa ? 
îmbunătăţeşte calitatea 
ieşirilor ? 


este simplă, directă şi 
nesofisticată ? 


tine seama de ceilalţi ? 
creează circumstante care 
ar putea fi dificil de 


Utilizarea unei astfel de fişe (criteriile înscrise drept capete de listă pot fi mult mai 


multe, definite de nevoile şi situaţia concretă) sporeşte raționalitatea alegerii şi diminuează 
apariţia unor conflicte legate de argumentarea alegerii unei soluţii anume. 


> 


Descoperirea acceptării. Această ultimă etapă include : 

punerea planului rezultat în acţiune ; 

îndeplinirea soluţiilor ; 

punerea tuturor elementelor într-un tot pentru a putea funcţiona ca atare ; 
detectarea potenţialului de îmbunătăţire etc. 


Pentru realizarea completă a procesului de rezolvare creativă de probleme, se pot 


evidentia câteva variabile de aplicare a planului : 


avantajele relative ; 
compatibilitatea ; 
complexitatea ; 
probarea ; 
observabilitatea ; 
altele. 


à 


Există factori de rezistenţă privind acceptarea, dar şi factori de convergere, de favorizare 


a acceptării, care trebuie luaţi în seamă în etapa descoperirii acceptării. 


Rezolvarea creativă de probleme nu e numai o tehnică ; este totodată un mod de gândire 


bazat pe dimensiunea general umană a dezvoltării de moduri specifice de interacţiune cu 
realitatea cotidiană. Ea nu se opreşte aici şi, desigur, poate fi transformată şi îmbunătăţită ; 
ceea ce rămâne caracteristic creative problem solving şi, la nivel de generalitate, tuturor 
metodelor interactive moderne este apropierea de o concepţie pozitivă şi utilă asupra 
realităţii. 

13.1.3.3. Tehnica PIPS (Phase of Integrated Problem Solving) 


Fazele Rezolvării Integrate de Probleme (engl. PIPS - Phase of Integrated Problem Solving) 
reprezintá o variantá a Rezolvárii Creative de Probleme (Morris si Sashkin, 1978, www. 
mycoted.com); ea se centrează pe acţiunile de factură interpersonalá necesare pentru 
fiecare pas în parte : 


Sarcinile ce privesc rezolvarea sedia os 
; Sarcinile interpersonale 
problemei 


Căutarea informaţiilor în legătură cu | Modul în care procesul de căutare a 
problema. informaţiilor îi implică pe toti 
Înțelegerea, de profunzime, a membrii grupului. 
1. Definirea situaţiei problemei. Crearea climatului de împărtăşire (de 
problemei Agrearea obiectivelor de grup. punere în comun) a informaţiilor 
despre problemă între membrii 
grupului. 
Construirea consensului. 
Găsirea ideilor prin metode creative | Încurajarea tuturor să se implice 
(brainstorming). creativ în generarea soluţiei. 
Elaborarea şi îmbunătăţirea ideilor. Încurajarea tuturor în a acţiona fără 
Dezvoltarea unei propuneri de listă a | teama de critica celorlalţi (care este, 
soluţiilor. pentru moment, suspendată). 
Încurajarea unei atitudini de cooperare 
atunci când se ascultă ideile. 


Evaluarea punctelor tari şi ale Evitarea criticismului nonproductiv. 
punctelor slabe ale fiecărei idei. Rezolvarea conflictului pe idei prin 
| 3. Ideea în Încercarea de a combina ideile bune. | acţiuni care modifică ideile 
acţiune Selectarea unei propuneri de soluţie. | generatoare de conflict ori le 
combină. 
Construirea consensului. 


2. Generarea 
soluţiei 


Listarea paşilor necesari pentru Toată lumea participă în listarea 
implementarea soluţiei. paşilor necesari pentru implementarea 
Identificarea resurselor necesare. soluţiilor. 
4. Planificarea | Atribuirea de responsabilităţi Grupul evaluează, în mod adecvat, 
acţiunii membrilor grupului pentru fiecare resursele pe care le are la dispoziţie. 
pas în parte. Dezvoltarea unei implicări reale (spre 
exemplu, evitarea unor fenomene cum 
ar fi cel de lene socială). 


Măsurarea succesului obţinut la Toată lumea contribuie în procesul de 

fiecare pas în parte. măsurare a succesului obţinut. 

Urmărirea orarului de acţiune. Toată lumea este mulţumită de 
5. Planificarea | Planificarea chiar şi a întâmplărilor | desfăşurarea orarului activităţilor. 
procesului de | neprevăzute în cazul ín care paşii O implicare reală în gestionarea 
evaluare Chiar trebuie modificaţi (pentru a situaţiilor neprevăzute. 

putea concepe importanţa unei astfel 

de planificări, vezi şi teoria haosului 

în această carte). 





TEHNOLOGIA COMUNICĂRII EDUCAŢIONALE. COMUNICAREA ÎN GRUP... 349 


| oM  — _. 
B arcinile interpersonale 
problemei 

Cât de mult s-a implicat grupul în 

totalitatea sa ? 

S-a ajuns uşor la exprimarea proprie a 

membrilor grupului şi la oferirea de 

sprijin reciproc ? 

Ce a învăţat din această activitate 
grupul despre sine însuşi ? 














Cât de eficiente au fost în generarea 
soluţiilor obiectivele iniţiale ? 

O acţiune de identificare a tuturor 
noilor probleme create. 
Evidenţierea acţiunilor viitoare este 
necesară ? 


6. Evaluarea 
produlului 

| (rezultatului). şi 
| a procesului 
prin care s-a 
ajuns la acesta 






























Vedem că etapa de construire a consensului se repetă, apare atât în momentul iniţial 
(firesc, deoarece grupul se află în faţa a ceva nou şi trebuie să hotărască ce este de făcut), 
cât şi în faza a treia, deoarece etapa de alegere a ideilor şi de dezvoltare a propunerii de 
soluţie este potenţial producătoare de conflicte. 


13.1.3.4. Tehnică : Oferta de 100 de lire 


Atunci când există mai multe soluţii posibile la o problemă cu care ne confruntăm, ne 
aflăm adesea în ipostaza de a nu reuşi să alegem, individual sau în echipă, cu mult succes 
soluţia cea mai potrivită. Această tehnică rezolvă, în opinia lui Clegg şi Birch (2003), 
dilema noastră. Astfel, vom împărţi tuturor participanţilor hârtii simbolizând 100 de lire. 
Apoi le vom cere să parieze pe soluţiile emise, despre care consideră că vor avea şansele 
cele mai mari de a fi alese. Fiecare participant face opţiunea în funcţie de propriile criterii, 
oferind pentru soluţii toti banii primiţi, fie mizând pe una singură, fie împărțind banii între 
soluţii. La final, formatorul însumează banii pariaţi pe fiecare soluţie şi o declară câştigă- 
toare pe cea care a strâns cel mai mult. 


13.2. Metode centrate pe reflecţie, observare şi acţiune 


Credincioşi perspectivei procesuale în care gândim câmpul de cercetare al metodologiei 
didactice, am inclus aici aria metodelor bazate pe reflectia asupra fenomenului, observarea 
acestuia şi acţiunea (reală şi simulată) în vederea găsirii căilor celor mai bune de rezolvare 
a posibilelor probleme. Este evident că, în cel puţin unele dintre cazuri, aceste metode pot 
să conţină, în demersul lor de aplicare, toate aceste elemente. Totuşi, şi în acest caz se 
poate evidentia o sursă principală, o focalizare pe unul dintre obiective. Avem din nou de 
a face cu un continuum pe care plasăm acest areal de metode şi tehnici. 


13.2.1. Metode centrate pe reflexie 


13.2.1.1. Reflectia personală 


Conform lui Ioan Cerghit, reflectia personală desemnează „capacitatea şi modul de acţiune 
mintală, strâns legată de inteligenţa şi puterea de anticipație, de posibilităţile de abstrac- 
tizare şi de creaţie, de esenţa umanului. Privită ca tehnică a activităţii mintale, reflecţia 
înseamnă o concentrare a intelectului şi o iluminare ce se produce asupra unor cunoştinţe, 
idei, sentimente, acţiuni etc. luate în analiză, în examinare” (Cerghit, 1997, p. 141). Jean 
Piaget o consideră una dintre cele mai active şi mai fructuoase metode, de mare valoare 

euristică. De altfel, se remarcă faptul că, în afara reflecţiei, cunoaşterea este greu de 
imaginat, deoarece actul cunoaşterii nu poate fi descris doar ca informaţie privită izolat. 
Din asemenea considerente, Ioan Cerghit include reflectia personală în rândul metodelor 
de învăţământ: în interiorul învăţământului, remarcă acesta, există. suficiente noţiuni ori 
probleme complexe a căror rezolvare rezidă într-un efort de reflecţie (personală ori colec- 
tivă, în echipă). Şi asta cu atât mai mult cu cât societatea actuală, suprasaturată de infor- 
maţie, poate conditiona pe cel care învaţă de о însușire superficială a datelor, diminuándu-i 
timpul necesar reflectiei, examinării de profunzime. Întregul proces pune cursantul în 
situaţia de a întreprinde un întreg şir de încercări, de a construi ipoteze, de a dezvolta 
raționamente, de a anticipa concluziile, totul desfăşurându-se simulant în mintea acestuia. 

Tipologia actului reflexiv este delimitată de mai multe criterii (Cerghit, 1997) ; astfel, 
în funcţie de natura problemei asupra căreia se focalizează, reflectia poate fi: filosofică, 
ştiinţifică, literară, artistică etc.; după numărul indivizilor implicaţi, vorbim despre 
reflecţie individuală sau de echipă ; după momentul apariţiei, distingem reflectia ocazio- 
nală, spontană ori sistematică etc. 

Spre exemplu, Gagnon şi Collay (2001) se referă la următoarele tipuri de reflecţie didactică : 


Închiderea cercului : la finele activităţii profesorul poate cere, într-o scurtă trecere în 
revistă, elevilor din clasă să ofere un răspuns la unele întrebări legate de ce au învăţat, de 
ceva despre care mai consideră că au dubii, de un lucru pe care îl vor face diferit ca urmare 
a lectiei. 

Indexul fişelor : fiecare elev va nota pe o fişă sau îi va relata unui alt membru al clasei 
ceea ce îşi propune să facă pentru următorul proiect. Aceste fişe vor fi completate cu noi 
elemente atunci când proiectul se dezvoltă. Această manieră de lucru invită elevii la o 
reflecţie asupra propriei implicări şi asupra evoluţiei efortului de învăţare pe care l-au 
desfăşurat. 


Scrierea unei scrisori către sine despre un subiect din cele studiate: această tehnică 
de reflecţie provoacă elevii să facă unele consideraţii pe marginea elementelor de conţinut 
în integralitatea lor. 


13.2.1.2. Învăţarea folosind principiul lui Premack 


Citând cercetările lui Brown,- J. Bruner (їп Ydewalle, Lens, 1981) observă deficienţele 
modului în care adulţii vorbesc cu copiii. Astfel, „copiii deja vorbesc în modul în care 
vorbesc copiii, aşa că de ce ar face-o părinţii la fel?". Este evident cá perspectiva 
progresului în învăţare presupune ca părinţii (care încearcă să vorbească imitând modul de 
a vorbi al copiilor, considerând că aceştia vor înţelege astfel mai repede ceea ce li se 
transmite) să folosească un limbaj propriu adulţilor, obligând astfel copiii să dezvolte 
strategii adaptative şi transformationale. 

D. Premack a observat, in 1965, că tipurile de comportamente care au în mod natural 
o rată de frecvenţă crescută la o anumită persoană pot fi folosite pentru a motiva compor- 
tamente care, în mod natural, au o rată scăzută de apariţie. Spre exemplu, mulţi copii şi 
tineri petrec o mare parte din timpul lor în faţa televizorului. Davidoff (1987), preluând 
cercetările lui Comstock şi ale colaboratorilor acestuia, precum şi pe cele ale lui Mage şi 
Gammage, a observat că copiii americani petrec mai mult de treizeci de ore pe săptămână 
în faţa televizorului. S-a estimat, de asemenea, că numărul de scene violente vizionate în 
această periodă tinde să fie mare (o concluzie interesantă a evidenţiat că desenele animate 
tind să fie aproape cele mai violente dintre programele urmărite). 

Conform lui Premack, putem dezvolta anumite comportamente (cum ar fi cel al cititului) 
dacá le motivám printr-un astfel de comportament. Cadrele didactice si párintii trebuie sá 
urmărească atent copiii pe o perioadă de petrecere a timpului liber si să reliefeze compor- 
tamentele care apar, în mod naturai, mai frecvent la aceştia, pentru a motiva comportamente 
mai putin dorite. Ín mod similar, dacá este vorba despre autoeducatie si autodezvoltare, o 
persoană poate începe prin precizarea într-o listă a comportamentelor favorite (din ultima 
săptămână, să spunem), apoi să selecteze câteva dintre acestea pe care să le folosească drept 
motivatori ai unor comportamente mai puţin preferate. Sugerăm ca o asemenea listă să fie 
reluată şi, eventual, reîmprospătată după o perioadă de timp. Frederic H. Jones (1987) 
demonstra principiul lui Premack prin aplicabilitatea acestuia în activităţile şcolare ; Jones 
folosea o metaforă, intitulându-şi demersul „regula bunicii” (Grandma's Rule). Astfel, aşa 
cum în regula bunicii mai întâi trebuie să îţi termini mâncarea şi apoi primeşti desertul, in 
clasă, mai întâi elevul trebuie să facă ceea ce trebuie să facă pentru ca apoi - ca o 
consecinţă directă a primei sale acţiuni – să facă ceea ce doreşte să facă. 

Acest principiu a fost dezvoltat în aria managementului clasei de către cercetătorii care 
s-au încadrat în modelul neo-skinnerian. Câteva dintre metodele promovate de aceştia 
(apud Charles, 1992) presupuneau utilizarea diferitelor tipuri de „întăriri” (întăriri sociale — 
comentarii verbale, expresii faciale şi gesturi; întăriri grafice — steluțe, elemente care să 
Caracterizeze activitatea, simboluri speciale ; întăriri ale activităţii — timp liber şi colaborare 
cu prietenii; întăriri tangibile — premii şi diplome etc.). Astfel aveam: 


1. „Să te prind când eşti bun”: cadrul didactic pozitivează comportamentul corect; 
metoda funcţionează eficient în special în clasele primare (dacă a cerut să fie deschis 
manualul la o anumită pagină şi un grup de elevi au făcut acest lucru, dar alţii au 
continuat să vorbească, va spune celor care au executat corect sarcina: „Ce bine aţi 
deschis manualul - şi repede. Excelent! "). 

2. Regulá-Ignorare-Premiu (RIP): presupune că profesorul stabileşte împreună cu elevii 
un set de reguli (5-6 reguli de tipul „să te porţi frumos cu ceilalţi colegi”), iar aceia 
dintre elevi care respectă regula sunt premiaţi, ceilalţi — ignoraţi. 

3. Regulă-Recompensă-Pedeapsă (RRP) este o tehnică de genul celei anterioare, diferenţa 
constând în aceea că profesorul nu ignoră comportamentele indezirabile, ci le pedepseşte. 

4. Managementul contingentei se aplică elevilor din clasele mai mici; aceştia primesc din 
partea profesorului mici carduri de hârtie atunci când respectă o anumită regulă. În 
momentul în care elevul strânge mai multe astfel de carduri, el le poate preschimba pe 
o recompensă dorită (o notă, un anume fel de activitate, timp liber etc.). 

5. Contractul este o formă de management al contingentei care se poate aplica la vârste 
mai mari ale cursanților. Între cadrul didactic şi elev se instituie un „contract”. 


13.2.1.3. Matricea obţinerii de date 


O astfel de matrice este foarte utilă atunci când se intenţionează obţinerea unor date înainte 
de a se începe învăţarea. O matrice simplă (apud Treffinger, Isaksen, 1985) conţine trei 
câmpuri de învăţare : 

Tabelul 21. Matricea obţinerii de date (adaptare după Treffinger şi Isaksen, 1985) 





Datele necesare procesului de învăţare 
Date cunoscute | Date necesar a fi cunoscute | Date pe care cursantul doreşte să le cunoască 


O asemenea matrice este cu atât mai importantă cu cât, de multe ori, în practica 
educaţională, ultimele categorii de date (cele necesar a fi cunoscute de cursant şi cele 
dorite de către acesta) sunt considerate ca fiind identice, ceea ce duce - nu de puţine ori - 
la o demotivare în privinţa acţiunii de învăţare. 


13.2.1.4. Jurnalul cu dublă intrare 
Această tehnică presupune următorii paşi : 


-  cursanţii sunt solicitaţi de către formator să citească cu atenţie un anumit text ; 

- fiecare cursant îşi va alege din text un pasaj care a exercitat asupra sa o influenţă 
semnificativă (a avut ecou în experienţa personală ori contrazice ceea ce ştia el despre 
acel subiect până în clipa de faţă) ; 

- fila de hârtie este împărţită în două: în stânga, cursantul va descrie pasajul ales, pentru 
ca în dreapta să noteze comentariile/impresiile personale referitoare la textul respectiv ; 
o serie de întrebări sunt deosebit de utile acum: Ce a motivat alegerea pasajului res- 
pectiv ? De ce nu s-a ales un alt pasaj ? Ce conexiuni s-au realizat între pasajul respectiv 
şi experienţa proprie ? Ce nedumeriri există în legătură cu acel text? etc. Berthoff observă 
că „jurnalul cu dublă intrare este o metodă prin care cursanţii stabilesc o legătură strânsă 
între text şi propria lor experienţă şi cunoaştere” (apud Dumitru, 2000). 


13.2.1.5. Tehnici de prospectivă 


Sunt deosebit de utile pentru a motiva învăţarea la nivel individual sau de grup. Ideea unei 
astfel de tehnici rezidă în imaginarea rezultatului activităţii de învăţare (care pare acum 
grea, obositoare şi adesea chiar inutilă) ori a rezultatului maximal al tuturor activităţilor de 
învăţare dintr-o anumită perioadă. Astfel, un student care învaţă la o materie dificilă îşi 
poate imagina satisfacția pe care о va avea când va spune celorlalţi că a luat o notă foarte 
bună la acel examen greu. Pentru cineva care învaţă pentru a se dezvolta profesional, 
imaginea prospectivă poate reprezenta modul în care se va simţi la un nou post superior 
celui din prezent şi cu o remuneratie superioară. Astfel de tehnici se pot aplica si în planul 
rezolvării unor probleme, nu doar la nivelul motivării personale şi/sau de grup. În acest 
din urmă caz se va porni de la o problematică actuală şi se va avansa în viitor – spre 
exemplu : 


a) modul de a creşte/educa unii copii dificili: se poate cere participanţilor-părinţi să 
reflecteze la cum ar rezolva problema dacă respectivii copii ar fi de zece ori mai 
dificili ; 

b) problematica impactului negativ al elementelor nonvalorice preluate de tineri din media 
şi transpuse în viaţa proprie de zi cu zi: putem cere participanţilor să ne descrie cum 

vor face faţă unei astfei de probleme peste 30 de ani etc. ; „soluţiile” astfel identificate 
pot fi apoi raportate la situaţia prezentă şi se vor găsi căi de rezolvare cu o eficienţă mai 
crescută decât în cazul în care s-ar fi urmărit doar ipostaza prezentă. 


13.2.1.6. Tehnica „Harta obstacolelor ” 


Pentru a putea releva eficient modul în care percepem procesul propriei învăţări, vă 
propunem următoarea tehnică adaptată după Clegg şi Birch (2003). Íncepeti prin a fixa pe 
un perete trei mari coli de hârtie. Pe coala din stânga fixati obiectivul de învăţare pe care 
îl aveţi în acest moment. Pentru aceasta, veţi descrie în fraze concise ceea ce doriţi să 
realizaţi şi cum vor arăta lucrurile atunci când veţi reuşi ceea ce vă propuneţi. Pe coala din 
centru schitati momentul în care vă aflaţi acum. Cât din problema de instruire se află sub 
controlul dumneavoastră ? Înainte de a trece la cola din dreapta, scádeti rezultatele propuse 
în coala din stânga cu momentul actual descris pe coala din centru. Ce blocaje, ce 
obstacole veţi întâmpina pentru a putea suprapune cele două tipuri de rezultate ? Descrieti 
aceste momente de criză în spaţiul oferit de către coala din dreapta. Cei doi autori ne 
îndeamnă să trecem cu cumpătare şi seriozitate peste fiecare etapă, rezistând, spre exemplu, 
tentatiei de a sări direct la lista cu obstacolele posibile. 

O tehnică bazată pe aceleaşi principii, dar care presupune două tipuri de obiective (de 
ordin personal - în genul celor exprimate mai sus -, dar şi de ordin social — în sensul 
construcţiei de echipă) este întâlnită în psihoterapie şi poartă denumirea „Trei scaune”. 
Participantilor la acest exerciţiu li se cere să treacă, pe rând, prin ipostaza de a se aşeza pe 
trei scaune, primul fiind „scaunul viitorului”, în care vor exprima liber cele mai mari şi 
mai optimiste planuri de viaţă şi profesionale; al doilea ~ „scaunul realistului", in care 
persoana, când se aşază, este invitată să descrie rezultatul cel mai probabil al vieţii şi 
carierei proprii ; în etapa celui de-al treilea scaun („al criticului”), persoana descrie ce o 
împiedică să-şi îndeplinească traseul profesional şi general uman în perspectiva oferită de 
primul scaun si o împinge să-şi îndeplinească doar aria „realistă”. А 

Exerciţiul poate fi continuat şi dezvoltat prin diferite modalităţi de combinare. 
O perspectivă interesantă este furnizată de tehnica maximalizării. Astfel, după ce aţi 
formulat problema, încercaţi să o „aruncaţi” într-o extremă greu de conceput. Spre 
exemplu, trebuie să învăţaţi despre istoria Rusiei într-un timp destul de scurt. Acum 
încercaţi să maximalizati problema. Gândiţi-vă că trebuie să învăţaţi despre istoria întregii 
Europe în acelaşi interval de timp. Ce veţi face în această nouă situaţie? Câteodată 
folosirea unui exerciţiu de tip „maximalizare” poate să ne ofere rezolvări consistente la 
problemele cu care ne confruntăm în mod curent. 

Aparent surprinzător, şi varianta inversă ne oferă o seamă de avantaje. Astfel, alegeţi 
una dintre cele mai profitabile tehnici de învăţare pe care le folosiţi. Íncercati acum să vă 
gândiţi că un adversar periculos vă îndeamnă să folosiţi această tehnică în procesul 
dumneavoastră de instruire ; trebuie să îi găsiţi punctele slabe, să demonstrati că această 
tehnică este cea mai nepotrivită pentru dumneavoastră. După ce veţi face un astfel de 
„rechizitoriu” al celei mai de succes tehnici pe care o folosiţi, o să vedeţi că până şi la 
aceasta veţi identifica multiple aspecte pe care le puteţi optimiza. 

13.2.1.7. Fişa personală 


Vă propunem o altă metodă, extrem de simplă, care încurajează dezvoltarea personală : în 
fapt, celui care învaţă i se cere să răspundă, la începutul fiecărei sesiuni de învăţare, la un 
număr de întrebări, şi ulterior să identifice modalităţi de înţelegere profundă a acestor 
elemente ce ţin de propria învăţare. Asemenea întrebări ar putea fi formulate în feluj 
următor : 


Ce fel de învăţare mi se potriveşte cel mai bine? 

Ce mă motivează cel mai bine în învăţare? 

Ce mă plictiseşte cel mai tare? 

Cum să fac ca propria învăţare să crească în eficienţă ? 

Cum să învăţ din propriile greşeli ? 

Ce fel de feedback îmi este util? De la cine trebuie să primesc acest feedback ? 
Ínvát cel mai bine când... 


La început, o astfel de autoanaliză poate fi destul de greu de dus la capăt. Pe măsură ce 
cursantul se va obişnui cu procesul, se poate trece la un nivel superior, prin optimizarea 
acestor întrebări ori construcţia unora noi chiar de către cursant. În fapt, concluziile 
desprinse de fiecare dată pot să nu fie la fel de importante în comparaţie cu procesul 
în sine. 


13.2.1.8. Învățarea pe baza inteligenței emoţionale. Dezvoltarea 
de sentimente în mediul de învățare 


Daniel Goleman observa că inteligenţa emoţională ne face capabili să recunoaştem propriile 
sentimente, să luăm decizii pozitive, prin managementul stărilor negative şi dezvoltarea 
unui sens optimist la nivelul întregii vieţi. Astfel, trebuie identificat mecanismul prin care 
conţinutul pe care îl învăţăm, mediul de învăţare şi propria persoană pot contribui la o 
motivare mai profundă şi pot aduce o stare de bine şi un impact pozitiv în învăţare. Un 
demers în acest sens îl constituie identificarea sentimentelor şi emoţiilor pozitive care ne 
Conduc spre o învăţare eficientă. Pentru a putea înţelege mai bine starea în care ne aflăm 
înainte de a învăţa, starea „de start", putem încerca — aşa cum ne sugerează Campbell, 
Campbell si Dickinson (2004) - să cerem cursantului să-şi caracterizeze starea folosind 
metoda alfabetului (va spune câte un sentiment pentru fiecare literă, încercând, printr-o 
sesiune de brainstorming individual, să găsească cel puţin zece cuvinte sinonime pentru 
fiecare categorie). În acest mod se extind aria şi posibilitatea de nuantare a propriei stări 
emoţionale, ceea ce-i poate oferi cursantului o înţelegere mai profundă. Ulterior se poate 
încerca, individual sau în grup, să se identifice soluţii la emoţiile care pot bloca motivaţia 
pentru învăţare. 


13.2.1.9. Analogiile 


Analogiile sunt un factor deosebit in stimularea creativităţii ; pentru a înţelege mai bine 
acest fenomen, vom considera excelent un exemplu (vezi şi www.mycoted.com), analogia 
între un avion şi un albatros. Astfel, amândouă zboară, au aripi, pot merge mult timp până 
să fie nevoie să se oprească etc. Evident, la această listă de aspecte similare $e adaugă şi 
diferenţe : posibilităţi de propulsie diferite, construcţia lor este realizată din elemente 

diferite etc. Utilitatea analogiilor în procesul de generare a ideilor este evidentă: dacă o 
problemă mă face să mă gândesc la fenomenul X (efectuând astfel o analogie), atunci poate 
că putem încerca să aplicăm rezolvarea care există deja la nivelul lui X şi în cazul 
problemei respective. 

Analogiile pot fi calea cea mai bună pentru a gândi domeniile de studiu într-un mod 
interdisciplinar, împrumutând conţinuturi, dar şi tehnici de acţiune între domenii. 

Pentru a merge în această direcţie vom putea porni de la identificarea nucleului, esenţa 
naturii funcţionării problemei cu care ne confruntăm (se pot construi expresii de acţiune de 
tipul: „Cum să fac asta”, „Cum să previn”, „Cum să optimizez”). În al doilea rând, 
pentru fiecare expresie astfel construită va trebui să se genereze câte un item (de tipul 
oameni, situaţii, procese etc.). Dintre aceste constructe, cele mai promițătoare vor trebui 
legate de un proces dintr-un alt domeniu (spre exemplu, domeniul biologic şi domeniul 
psihologic). Se va urmări ca analogia produsă să fie descrisă incluzându-se aspecte active 
(cum pot fi utilizate, ce efecte se vor obţine, ce schimbări se vor produce), dar şi aspecte 
pasive (mărime, locaţie etc.). Această descriere obţinută se va constitui într-o rampă de 
lansare la problema cu саге vá confruntati. 

Van Nostrand Reinhold ne sugerează cá analogiile pot fi: (1) apropiate/directe (repre- 
zintá o paralelă funcţională imediată în genul : a vinde cărţi este ca si cum ai vinde carne - 
dacă. spre exemplu problema ta este găsirea unor tehnici mai eficiente de a vinde cărţi) ; 
(2) fanteziste (presupune folosirea primei imagini care îţi vine în minte dând dovadă de 
maximum de fantezie sau încercarea de a rezolva problema într-o lume de basm ori în 
lumea desenelor animate (în care orice rezolvare poate fi posibilă) ; (3) şocante (lucruri 
surprinzătoare, asociaţii care nu rezolvă problema, dar reprezintă un cadru pentru viitoare 
căutări ale soluţiilor) ; (4) personale (atunci când omul se imaginează pe sine ca fiind chiar 
elementul care trebuie rezolvat — „dacă aş fi un automobil ce caracteristici ar trebui să 
ат?” va fi genul de întrebare la care ar trebui șă ráspundeti). Utilizarea didactică cea mai 
des folosită a analogiilor este în cadrul unei alte metode - sinectica. 


13.2.1.10. Tehnica imaginării 


Reprezintă o tehnică ce porneşte de la ideea că grupul trebuie, într-o primă etapă, să 
găsească ideea centrală a unor dorinţe în legătură cu o problemă pe care o consideră în acel 
moment ca fiind nerezolvabilă. Pentru aceasta, toti membrii sunt direcţionaţi să formuleze 
astfel de „dorinţe” în termeni de: „Cum ar fi...”, „Cum aş putea” sau „Mi-aş dori...”. 
Grupul se concentrează în acest mod mai degrabă în direcţia imaginativă decât în cea a 
gândirii analitice. 

În faza a doua, grupul continuă să acţioneze de o manieră care să nu-l constrángá ; 
Aceste dorinţe exprimate la nivelul rezultatelor produse de anumite rezolvări ale problemei 
nu reprezintă soluţii propriu-zise, dar sunt baza, ele deschid perspectivele necesare pentru 
generarea ideilor de soluţionare. În acelaşi timp, o astfel de manieră de-lucru nu trebuie să 
împiedice gândirea critică (formularea este acum în genul: „Ar fi excelent să realizăm 
obiectivul X, dar nu ştim încă în ce fel o vom face!”). 

Referitor la această problemă, se poate observa cá, de obicei, cursantii tind să aibă o 
acţiune opusă, să fie „rezonabili”, adică să nu intenţioneze să obţină prea mult, să nu-şi 
dorească prea mult. Astfel, în momentul în care le cer cursanților mei să-şi imagineze 
viitorul posibil (cel mai frumos vis din viaţă care să fie totuşi realizabil dacă toate lucrurile 
decurg O.K. pentru ei) pentru ca ulterior să-şi ilustreze, în câteva cuvinte; viitorul sigur 

(ceea ce nu se poate să nu obţină, adică cursul mai puţin productiv al propriei vieţi), mulţi 
dintre aceştia îmi relatează aceleaşi aspecte atât pentru viitorul posibil, cât şi pentru viitorul 
sigur. Iar lucrul acesta nu se datorează unei încrederi prea mari în forţele proprii (ia sensu] 
că viitorul posibil le-ar apărea ca fiind sigur), ci dimpotrivă, lipsei de exerciţiu în a-şi dori 
mai muit (viitorul sigur ocupă şi locul viitorului posibil). Or, tehnica imaginării ne oferă 
chiar posibilitatea de a ne dezvolta capacitatea de mobilizare în direcţia unor obiective 
maximale. 

În următorul păs, grupurile vor trebui să încerce (folosind toate modalităţile de expresie 
şi fără a respinge vreo idee) să identifice posibilele solutionári pentru obiectivele evidenţiate 
în fazele anterioare. Din multitudinea de idei obţinute, fiecare grup le va alege pe cele pe 
care le consideră mai interesante, luând însă drept criteriu de evaluare mai degrabă 
argumente de natură afectivă decât de tip logic (formulările folosite vor fi de genul: „Mie 
îmi place mai mult propunerea/ideea X"). Aceste alegeri vor fi împărtăşite în cadrul 
grupului. 

În etapa următoare, ideile alese vor trebui parafrazate (în sensul că membrii grupului 
vor exprima cu propriile. cuvinte ce au înţeles din fiecare dintre ideile selecţionate - în 
cazul că ideea în cauză nu a fost propusă chiar de cel care parafrazează) ; ei vor fi com- 
pletati ori contrazisi de către persoanele care au propus initial ideea. În acest mod, din 
combinarea unor puncte de vedere diferite, dar favorabile aceluiaşi subiect, vom ajunge să 
evidentiem multiple aspecte ale situatiilor/rezolvárilor semnalate (chiar ar fi recomandat ca 
în perioada de alegere individuală a ideilor celor mai atractive să impunem o constrângere 
conform căreia participanţii nu au voie să-şi aleagă propriile idei, ci trebuie să selectioneze 
una sau mai multe dintre ideile propuse de alţi membri ai grupului). 

Soluţiile pot fi definitivate, în final, prin formulări de tipul : „Ceea ce vom face, va fi...”. 

Avantajul unei astfel de tehnici este acela că participanţii vor putea observa, prin expe- 
rientá proprie, că şi pentru obiective ori dorinţe mai puţin realizabile, in mod curent, există 
soluţii (la care, în altă situaţie, este puţin posibil să se fi gândit). 


13.2.1.11. Metoda SINELG (Sistemul Interactiv de Notare 
pentru Eficientizarea Lecturii şi a Gândirii) 


Conform lui Dumitru (2000), această metodă este centrată pe menţinerea implicării active 
a gândirii cursanților în citirea unui text. Astfel, înainte de a începe lectura textului, 
cursantii sunt puşi în situaţia de a nota în totalitate ceea ce cunosc sau consideră că ştiu 
despre ceea ce urmează să fie prezentat în text. În acest mod, deoarece nu se pune accent 
pe corectitudinea sau falsitatea celor notate, cursanților le sunt stimulate creativitatea şi 
gândirea liberă asupra subiectului/temei de discuţie. Aceste idei sunt inventariate şi notate 
de către formator pe tablă/flip-charr, formatorul fiind şi în situaţia de a direcţiona abil 
gândirea participanţilor. În urma acestei activităţi, cursanților le este împărţit textul 
propriu-zis şi li se cere să adauge pe marginea lui patru tipuri de semne, şi anume: 


- vor bifa conţinutul similar cu ceea ce credeau ei că ştiu înainte de a citi; 

- un minus este adăugat acolo unde informaţia contrazice sau este diferită de ceea ce ştiau 
până în acel moment; 

— un plus va marca informaţia nouă pentru еі; 

- semnul întrebării va fi alăturat ideilor ce par confuze/neclare ori în legătură cu care 
cursantii simt nevoia de a cunoaşte mai mult. 


TEHNOLOGIA COMUNICĂRII EDUCAŢIONALE. COMUNICAREA ÎN GRUP... 357 


La finalul citirii textului se revine la lista de elemente identificate iniţial şi va avea loc 
un interviu reciproc între coiegi, evidențiind ceea ce s-a confirmat si ce nu din proiecția 
realizată iniţial asupra temei supuse atenţiei. Avantajul metodei SINELG constă în faptul că 
eficienţa şi implicarea cursanților în procesul de învăţare cresc simţitor în comparaţie cu o 
metodă tradiţională de învăţare. 


13.2.2. Metode centrate pe observaţie 


Întotdeauna motivaţia pe care se fundamentează nevoia de a şti (curiozitatea) a fost una 
dintre cele mai importante pentru procesul de învăţare şi a stat la baza acţiunii didactice. 
Astfel că este simplu de înţeles de ce oferim un spaţiu aparte metodelor care pun accentul 
pe observare (a fenomenelor fizice, a fenomenelor din lumea socială etc.). Gândiţi-vă doar 
la următorul exemplu : dacă aduceţi în fata cursanților dumneavoastră o cutie şi o lăsaţi pe 
masă, cât timp va trece până vă vor întreba ce se află înăuntrul cutiei ? Mai mult decât atât, 
dacă le veţi cere să dea ei înşişi exemple privitoare la conţinutul cutiei, vor avea atât acţiuni 
de reflecţie şi analiză, cât şi de producere a unor idei care de care mai variate, de la cele 
„cuminţi”, la idei creative şi/sau amuzante. Iată de ce, la fel de bine astfel de metode le 
puteam include în rândul metodelor de reflecţie, de analiză, de producere a ideilor etc. 
Datorită importanţei acestei motivații de cunoaştere în viaţa omului modern şi relevantei 
acesteia în activitatea de instruire, am considerat că putem vorbi despre necesitatea unei 
categorii aparte de metode şi tehnici. 


13.2.2.1. Observarea sistematică şi independentă 


Marion Brady (apud Campbell, Campbell şi Dickinson, 2004, p. 226) delimitează cerce- 
tarea prin observaţie prin obţinerea de informaţii în cinci arii : 


- timpul; 

- mediul; 

- participanții ; 
- acţiunea; 

- motivele. 


Mai precis, să se răspundă la un şir de întrebări de tipul: Cine a făcut ce, când, 
unde $і de ce? Pornind de aici, putem identifica multe tehnici de îmbunătăţire а obser- 
vatiei. Una dintre cele mai interesante este intitulată „cutia misterioasă”. Aduceţi în fata 
cursanților o cutie în care se află un anumit lucru. Un voluntar va trebui să privească in 
cutie fără a relata şi colegilor ceea ce a văzut. Aceştia din urmă vor trebui să îi pună 
întrebări la care el este obligat să răspundă doar prin „da” sau „nu”. Un monitor va nota 
toate întrebările pe tablá/flip-chart. La final, după ce obiectul respectiv a fost ghicit, se va 
purta o discuţie cu întregul colectiv, urmărindu-se : (1) Ce întrebare a fost de cel mai mare 
ajutor în descoperirea răspunsului? (2) Ce întrebare a fost de cel mai puţin folos în 
descoperirea obiectului? (3) Ce caracteristici ale obiectului au dus la ghicirea acestuia ? 
(4) Ce noi informaţii au aflat, descoperind aceste caracteristici faţă de ceea ce ştiau 
înainte ? Ulterior, exerciţiul poate fi reluat introducându-se un alt obiect în „cutia 
misterioasă” şi cu un alt voluntar. Autorul subliniază că o asemenea metodă de opti- 
mizare a abilităţilor de observare „include recunoaşterea patternurilor, identificarea 

caracteristicilor, dezvoltarea de inferenţe şi construirea de ipoteze” (apud Campbell, 
Campbell si Dickinson, 2004, p. 227). E 
După Ioan Cerghit (1997), deosebim următoarele forme : 


a) observarea spontană si neorganizată ; 

b) observarea enumerativă şi descriptivă ; 

c) observarea ca formă de cercetare organizată şi sistematică, bazată pe autodirij Jare sau pe 
dirijare impusă din exteriorul persoanei ; importanţa observaţiei rezidă în necesitatea 
ca procesul de învăţare să se sprijine pe cunoaşterea pe calea acţiunii directe a tuturor 
fenomenelor aflate în studiu; Ioan Cerghit precizează că „observaţia prezintă marele 
avantaj că favorizează o percepţie polimodală, obţinută prin canale multisenzoriale, iar 
datele sunt supuse reflectiei personale; spre exemplu, elevii pot ajunge la înţelegerea 
noţiunii de «creştere» servindu-se de observarea felului cum se dezvoltă anumite plante 
(fasole, porumb, grâu etc.) într-o cutie la fereastră” (Cerghit, 2001, p. 75). 


Totuşi, chiar dacă metoda observării pare relativ simplă, ea are unele aspecte deosebit 
de complexe. Astfel, conform lui Hansen (apud Moore, 1992), în observaţie, văzută aici ca 
metodă didactică, cursantul trebuie să facă o diferenţă între datele pe care le obţine şi cele 
pe care le comunică celorlalți; vorbim despre date descriptive (care au o mare doză de 
obiectivitate, neimplicând judecăţi de valoare) si date interpretative, dezvoltate de posibi- 
lităţile de apreciere ale observatorului — ori ale altor factori care intră sau au intrat în 
contact cu aceste date — şi care contin o prezentare subiectivă. O asemenea diferenţiere ne 
ajută să dezvoltăm o perspectivă pozitivă asupra metodei, cu preîntâmpinarea aspectelor 
negative ce ar putea decurge din aceasta (spre exemplu, doi cursanţi care au observat 
acelaşi fenomen, dar utilizând date interpretative, nu ajung la acelaşi rezultat în comu- 
nicarea pe care o fac colegilor lor, ceea ce poate genera anumite stări de tensiune şi Chiar 
conflicte între ei). Desigur, o observare obiectivă, bazată pe date descriptive, poate părea 
de dorit la o primă vedere ; nu trebuie însă să uităm că, pe lângă faptul că este relativ dificil 
să ne imaginăm o observaţie obiectivă sută la sută (mai ales dacă sunt supuse observării 
procese sociale), aceasta ar fi rigidă, în mare măsură neimplicativá pentru cel care învaţă 
şi - nu în ultimul rând - am pierde accesul la un mare număr de trăiri personale, la modul 
de a percepe, gândi şi de a fi al cursantului nostru. 

O soluţie la această dilemă o constituie necesitatea folosirii unui protocol de observare 
(o listă a fenomenelor ce trebuie observate), ceea ce aduce un plus de rigurozitate 
observării ; la aceasta trebuie adăugată remarca faptului că este imposibil să cuprindem în 
acest protocol toate aspectele care ar putea fi înregistrate de către cursantul nostru şi, de 
aceea, acesta din urmă trebuie să aibă libertatea de a înregistra şi alte fenomene, dacă 
socoteşte necesar. Pe de altă parte, în unele situaţii (în special cele de natură socială) ne 
confruntăm cu efectul de observator (fenomenul nu decurge în condiţii reale deoarece 
prezenţa observatorului induce schimbări în comportamentele subiecţilor — spre exemplu, 
atmosfera de la o oră şcolară la care asistă şi un inspector). Acest efect, precum şi altele 
pot fi rezolvate prin folosirea unor procedee de înregistrare audiovizuală a fenomenului, 
care poate fi apoi vizionat de către cursanţi (avantajul principal este posibilitatea derulării 
de mai multe ori a casetei înregistrate ; pe când în viaţa reală evenimentele sunt de multe 
ori unice într-o anume desfăşurare, dezavantajul - în planul învăţării - este acela al ruperii 
de observarea vieţii reale); din aceste considerente, recomandăm combinarea celor două 
tipuri de observare. În plan social, se regăseşte şi un al treilea tip – intitulat „observare 

participativă” —, util atunci când cursanţii doresc să observe aspecte ale vieţii sociale şi să 
inteleagá/aibá acces la trăirile şi sentimentele celor implicaţi în situaţiile respective. Acest 
ultim tip de observare poate fi conceput drept un procedeu în cadrul altor metode (studiul 
de caz, simularea, experimentul etc.). 


13.2.2.2. Metoda anchetei 


Ancheta reprezintă o metodă instrucţională care oferă cursantului posibilitatea obţinerii 
unui bagaj informaţional important asupra propriilor interese. de învăţare. Aşa cum se 
observă în literatura de specialitate, ingredientele unei anchete de succes sunt: activitatea 
cursantului se desfăşoară în baza propriilor motivații si curiozităţii epistemice ; sunt 
dezvoltate întrebări/itemi care să le lămurească pe acestea din urmă, întrebări de structură 
problematizată (derivate de la o controversă ori de la o dilemă în faţa căreia se află 
cursantul); cursantul îşi va analiza propriile judecăţi şi ceea ce deja cunoaşte despre 
fenomen ; se vor construi ipoteze şi, ulterior, se vor genera soluţii posibile. Este evident că 
metoda anchetei se bazează pe modul de a structura şi utiliza întrebările ; astfel, cursantul 
se află în ipostaza de a construi întrebări relevante, în urma cărora să identifice modalităţi 
de a găsi răspunsuri şi de a oferi explicaţii ale fenomenului în cauză. Un alt aspect 
important al modului sub care trebuie privite întrebările în cadrul anchetei este acela că nu 
există răspunsuri „bune” sau „rele”. Ancheta poate fi dezvoltată individual, desfăşu- 
rându-se mai degrabă prin alcătuirea de către cursant a unui ghid al diferitelor elemente 
controversate ori confuze pentru propria înţelegere (ceea ce în cadrul anchetei se va 
transforma într-un ghid de învăţare), dar şi colectiv (în dublu sens: ori mai mulţi cursanţi 
lucrează împreună, ca în cazul aplicării individuale, numai că aici avem de-a face cu o 
echipă, ori fiecare dintre cursanţi îşi alcătuieşte propria listă, însă, în loc de a încerca să 
găsească soluţii în cadrul ştiinţific prin demers personal, chestionează alţi colegi care deja 
au identificat răspunsuri la problemele respective). 


13.2.2.3. Tehnica Delphi: 


Reprezintă o tehnică de chestionare progresivă având ca finalitate procesul de luare a 
deciziei în anumite situaţii. Pentru aceasta, în varianta propusă de Rand Corporation (apud 
Johns, 1998), se alcătuieşte un grup de experţi care nu intră niciodată în contact unii cu 
alţii. Lor le este administrat la început un chestionar „de deschidere”, cu o dezvoltare 
generală asupra lucrurilor, care permite răspunsuri libere la problemele pe care le oferă. 
Aceste răspunsuri vor constitui baza pentru construcţia unui al doilea chestionar. Un al 
treilea chestionar (care se bazează la rândul său pe cel de-al doilea) va putea conţine, spre 
exemplu, necesitatea ierarhizării punctelor tari şi punctelor slabe obţinute în paşii anteriori. 

Literatura de specialitate observă că principalul dezvantaj al tehnicii Delphi ar consta 
în timpul lung presupus de aplicarea chestionarelor şi în dificultatea administrării întregului 
proces. De aceea, pentru planul şcolar propunem ca paşii să fie dezvoltați într-un grup de 
cursanţi, alocându-se 10-20 de minute pentru fiecare fază. Avantajul principal constă în 
anonimatul participării, iar construcţia individuală poate fi urmată de o dezbatere în plen. 

13.2.2.4. Tehnica IIO (Intervievator – Intervievat — Observator) 


O astfel de tehnică presupune trei roluri în cadrul unor microechipe formate din trei 
persoane : intervievator, intervievat şi observator. Din unghiul de vedere al activităţii de 
învăţare, putem observa o arie ascendentă (intervievator neiniţiat, intervievat expert, caz în 
care intervievatorul doreşte să afle mai multe despre un anume subiect în care intervievatul 
deţine expertiză, motiv pentru care îi adresează acestuia un şir de întrebări) şi o arie 
descendentă (cu intervievator expert şi intervievat neiniţiat, caz în care intervievatorul 
desfăşoară o acţiune de tipul maieuticii socratice); în ambele situaţii remarcăm rolul 
observatorului pe concluziile căruia - concluzii afirmate la finele întâlnirii — se poate 
desfăşura un viitor stagiu de intervievare. 


13.2.2.5. Metoda interacțiunii observate (fishbowl) 


Metoda acvariului (fishbowl) urmăreşte ca elevii/studenţii implicaţi să fie puşi, alternativ, 
în dublă ipostază; pe de o parte, participanţi activi la o dezbatere, pe de altă parte, 
observatori ai interacțiunilor care se produc. Pentru aceasta, scaunele dintr-o încăpere sunt 
aşezate în două cercuri concentrice (unul dintre cercuri incluzându-l pe celălalt). Acest 
lucru se întâmplă în pauza dintre ore, astfel încât, în momentul în care elevii intră în clasă, 
ei îşi vor alege singuri scaunul unde doresc să se aşeze. Pentru aceasta, este nevoie de un 
al doilea cadru didactic cu rol de observator, care se va aşeza undeva în exteriorul cercurilor, 
urmând să înregistreze anumite preferinţe comune pentru anumite scaune ; va corela aceste 
alegeri cu informaţiile pe care le deţine despre participanţi, va urmări modul în care vor fi 
rezolvate eventualele conflicte legate de acest subiect etc. Cursanţii aflaţi în cadrul cercului 
interior primesc un timp de 8-10 minute pentru a discuta o problemă controversată. 
Conversatia în cercul interior trebuie să fie animată, după ce participanţii au stabilit, 
împreună cu conducătorul lectiei, câteva reguli de bază, specifice momentului respectiv al 
activităţii. Nu trebuie să se uite că metoda acvariului presupune utilizarea avantajelor 
lucrului în grupuri mici de discuţie, cu participarea simultană a întregii clase ; ea mai este 
denumită şi „teatru în cerc”. În esenţă, este vorba despre un cerc de discuţie şi un altul de 
observatori ; Richard şi Patricia Schmuck (1992) vorbesc chiar şi despre existenţa unor 
scaune goale în cercul celor care discută, scaune ce pot fi ocupate oricând de către 
persoanele cu rol de observator, dar care, la un moment dat, vor să se implice în dezbatere. 

În timpul discuţiei ce are loc în cercul din interior, persoanele care s-au aşezat în cercul 
exterior au de asemenea la dispoziţie 8-10 minute în care ascultă ce se discută în cercul 
interior, fac observaţii privind modul în care se rela(ioneazá în acesta, gradul de stabilire 
a consensului, modul în care se dezvoltă microclimatul, apariţia conflictului şi tipul de 
strategii adoptate de colegii lor din cercul interior pentru a le rezolva. Pentru aceasta, 
conducătorul seminarului le oferă fişe/protocoale de observare construite in acest scop. Un 
astfel de protocol va conţine rubrici în care studenţii pot să noteze modul şi gradul de 
contribuţie a celor din cercul interior la dezvoltarea cazului, a ideii respective, în care să 
menţioneze sentimente, tipuri de reacţii, amploarea acestora, modul în care fiecare a 
încurajat contribuţia celorlalţi, tipul de concluzionare folosit etc. Ulterior, după ce studenţii 
din cercul exterior şi-au expus observaţiile, urmează schimbarea locurilor între cele două 
»cercuri". Se porneşte cu о altă idee controversată pe care cei aflaţi acum în cercul interior 
trebuie să o discute ; elevii care s-au mutat în cercul exterior primesc fişele de observare. 

13.2.2.6. Alte tehnici de tip fishbowl 


O tehnică asemănătoare fishbowl-ului este „broasca-ţestoasă”. Conform lui Péretti, Legrand, 
Boniface (2001), această tehnică presupune utilizarea dinamicii subgrupurilor în cadrul 
unei activităţi generalizate. Astfel, fiecare subgrup va rămâne compact în preajma unuia 
sau a doi purtători de cuvânt (ei pot să cedeze locul unei alte persoane din subgrupul respec- 
tiv, dacă aceasta doreşte să emită o opinie personală ori să poarte consultări cu ceilalţi 
componenti ai subgrupului în momentele dificile, asemenea broaştei-ţesioase, care în caz 
de pericol se retrage în carapace – de unde şi numele metodei). Avantajul pentru învăţare 
al unei astfel de tehnici este presupus de faptul că se promovează învăţarea prin cooperare, 
iar dinamica şi motivaţia sunt extinse. 

Tehnica consultanţilor presupune că participanţii la o activitate de acest tip se dispun ca 
în tehnica interacțiunii observate, doar cá cei din cercul exterior nu mai au rolul de 
observator, ci de consultanţi ai celor din cercul interior (aceştia din urmă sunt implicaţi în 
dezbaterea unei problematici sau într-un proces de învăţare colectivă). Avantajul unei astfel 
de tehnici rezidă în faptul că activitatea de învăţare devine mai motivantă, iar, ca o 
consecinţă firească, implicarea creşte. 


13.2.2.7. Grupul de aprofundare profesională (GAP) 


Metoda grupului de aprofundare profesională presupune o modalitate sistemică de dezvol- 
tare a unor teme abordate de diferite persoane în cadrul unui grup. Distingem, de fiecare 
dată, un moderator care are rolul de a invita un „narator” să ia cuvântul. Conform lui Péretti, 
Legrand şi Boniface (2001), GAP se construieşte prin intermediul a cinci faze distincte : 


1. În prima fază, naratorul are la dispoziţie un timp limitat pentru a prezenta o problemă 
profesională cu care se confruntă (ori doar îl preocupă), prezentând totodată audienței 
şi instrumentele pe care le-a folosit. 

2. Dupăce intervalul prestabilit s-a scurs (aproximativ 10 minute), moderatorul îl întrerupe 
pe narator, adresând grupului invitaţia de a-i pune acestuia întrebări (într-un interval de 
aproximativ 30 de minute), naratorul nefiind obligat să răspundă la toate (este utilă însă 
o cât mai mare deschidere exploratorie a problematicii aduse în atenţie de către narator). 

3. În momentul în care setul de întrebări pare să fi scos suficient în evidenţă tema 
discuţiei, moderatorul propune tuturor participanţilor redactarea rapidă a asociaţiilor 
lor de idei, critici şi propuneri (în aproximativ 10 minute), fiecare membru al audienței 
trebuind să noteze pe o foaie trei elemente: (a) o idee (imagine, situaţie) la care se 
gândeşte prin asociere cu situaţia evocată de narator; (b) o autocritică formulată în 
termenii: „dacă aş fi fost în locul tău, aş fi avut următoarea dificultate” şi (c) o 
propunere de tipul: „dacă eram în locul tău, iată ce aş fi încercat să fac”. 

4. A patra fază presupune strângerea mesajelor - acestea vor fi lecturate de către moderator 
şi narator, în afara grupului. Momentul lipsei celor doi din grup este util şi pentru 
ceilalţi participanţi care iniţiază schimburi între ei, comentând achiziţiile dezvoltate la 
nivel personal în urma activităţii. 

5. Ultima fază este schimbul final. GAP se reuneşte de mai multe ori, la un timp stabilit 
de comun acord, pentru ca toţi participanţii să treacă prin rolul de narator; componenţa 
grupului de aprofundare profesională trebuie să fie una constantă pe o perioadă mai 
lungă de timp. 

13.2.2.8. Discufia-panel 


Principiul acestei tehnici rezidă în „utilizarea unui grup restrâns de indivizi competenţi si/ 
sau reprezentativi, constituind panelul (panel=eşantion), în vederea studierii unei pro. 
bleme, în timp ce un auditoriu constituit intervine prin mesaje scrise” (Peretii, Legrand, 
Boniface, 2001, p. 64). Conform lui Brilhart şi Galanes (1995), discutia-panel desemnează 
О prezentare publică în care un mic grup de persoane prezintă diverse perspective discutate 
în mod informal şi dezvoltă teme relevante în faţa unei audienţe. În general, participanţii 
la discuţia-panel au câteva linii de forţă pe care le urmăresc, dar contribuţia lor este 
guvernată de spontaneitate ; astfel, tehnica-panel este utilă în direcţia prezentării către 
public a unor puncte de vedere diferite aflate în interacţiune. Pentru aceasta este necesară 
о aranjare a spaţiului: pentru început, participanţii trebuie să se poată vedea (Si auzi 
totodată) unii pe ceilalţi pentru ca interacţiunea să fie extinsă. Iată de ce participanţii la 
discuţia-panel se vor aşeza de obicei în semicerc, cu fata spre audienţă, moderatorul 
aflându-se în centrul acestui semicerc (unii autori văd audiența în formă de semicerc relativ 
la panelul celor care vor purta discuţia). Participanţii vor avea, de asemenea, în faţa lor о 
masă (de obicei două mese aşezate în formă de V fac posibilă o astfel de aranjare), cu 
numele scris pe locul fiecăruia în parte, iar într-un loc vizibil pentru toţi participanţii se 
plasează tabla/flip-charr-ul. Discuţia-panel poate urma un traseu de tip rezolvare de 
probleme ori discuţie de învăţare ; participanţii la discuţie vor fi chestionati de moderator, 
înainte de începerea şedinţei, în vederea sugerării unor întrebări referitoare la problematică 
(o listă cu toate aceste întrebări va ajunge la fiecare dintre ei) ; moderatorul se va comporta 
aşa cum am văzut deja la strategiile privind conflictul, în direcţia oferirii unei egalitáti în 
oportunitatea de a vorbi şi va clarifica remarcele ambigue (ori va cere participanţilor să o 
facă). Discutia-panel poate fi completată cu două alte perspective: 


1. intervievarea publicului (audienței) de către o persoană aleasă anume pentru acest scop, 
care va reprezenta publicul şi va oferi mai mult dinamism şi interacţiune dezbaterii 
(această persoană poartă denumirea de „injector” de mesaje, fiind însărcinată cu 
injectarea mesajelor auditoriului în interiorul panelului) ; şi 

2. discutia-forum, care va presupune intervenţia directă a tuturor celor care doresc (din 
public) cu întrebări sau opinii personale; pentru a reuşi, această discuţie trebuie 
organizată riguros, de obicei ea urmând după încheierea discuţiei de către participanţii 
Ја discuţia-panel ; organizarea presupune stabilirea unor reguli cum ar fi anunţarea în 
timpul programului-panel cá va urma o discutie-forum în care cei care vor să pună 
întrebări trebuie: (a) să ridice mâna şi să aştepte să fie numiţi de către moderator; 
(b) să nu vorbească de două ori până ce toţi cei care doresc să intervină nu o vor fi 
făcut; (c) să-şi adreseze comentariile ori întrebările unei persoane anume din cadrul 
grupului-panel, remarca trebuind să aibă loc într-o anumită perioadă de timp (stabilită 
prin intervale temporale) etc. 


13.2.2.9. Metoda reversului 


Charles Thompson (in What a Great Idea) a observat un lucru firesc: lumea este plină de 
contradicții, iar orice idee devine mai clară şi capătă un înţeles mai profund în momentul 
în care, prin observaţie se face apel la opusul acesteia. De aceea, pentru a putea găsi cele 
mai bune soluţii, cursanţii, împărţiţi pe grupuri de discuţie, vor trebui pentru început să 

încerce să rezoive problema în modul direct, tradiţional. Însă, dacă la un moment dai 
cursanţii se vor simţi „blocaţi” în identificarea unor soluţii în maniera tradiţională, ei pot 
face apel la metoda reversului. Pur şi simplu, această metodă înseamnă schimbarea 
unghiului de vedere folosit în opusul acestuia ; astfel, pot fi descoperite multe alte aspecte 
pe care le putem utiliza, mai apoi, în generarea unor idei adaptate scopul iniţial. Şase paşi 
sunt utili în acest demers: 


1. Schimbati problema pe care o aveţi în reversui ei. Spre exemplu, dacă vá confruntati cu 
anumite aspecte negative transformati-ie în ceva pozitiv şi invers. 

2. Închipuiţi-vă aspectele problemei din perspectiva a ceva ce alte persoane nu ar face. 

3. Utilizaţi, ori de câte ori este nevoie, instrumentul „Dacă aş...”, ceea ce vá va oferi 
perspective mai largi de gândire. 

4. Schimbaţi-vă direcţia ori locaţia perspectivei. 

5. Rotiţi rezultatele. 

6. Actionati în direcţia transformării unei înfrângeri într-o victorie şi a unei victorii într-o 
înfrângere. 


1. Schimbafi problema în reversul ei 


Sunteţi profesor şi aveţi probleme cu elevii. În loc să vă gândiţi la cum aţi face să vă 
intelegeti cu ei, gánditi-vá la cát mai multe modalităţi de a vá certa cu aceştia. O să fiti 
uimiti de numărul ideilor identificate astfel la situaţia cu care vá confruntati, situaţie là 
care - în forma ei originară - se pare cá nu mai gáseati пісі o soluţie nouă. 


2. Faceţi ceva ce altcineva nu ar face 


Spre exemplu, în America am văzut o şcoală în care, considerându-se că profesorii sunt şi 
еі oameni, managementul alocase o sală specială în care cadrele didactice „supărate” puteau 
să îşi exprime astfel de sentimente, să împărtăşească nemulţumirea altor colegi, pentru ca, 
după ce îşi consumau, în acest mod, energia negativă, să ajungă cu o altă stare de spirit în 
clasă, la elevi. 


3. Instrumentul „Dacă ag..." 


Charles Thompson ne oferă o listă de acţiuni opuse care se pot aplica în rezolvarea 
problemei prin instrumentul „Dacă aş...”. Membrii grupului trebuie pur şi simplu să se 
întrebe „Dacă aş...” şi să conecteze ideea obţinută şi la opusul său. Acest instrument ne 
oferă posibilitatea găsirii unor căi de acţiune inedite ; lista oferită de către autor poate fi 
lesne completată cu alte perechi actionale opuse: a mări/a micşora, a întări/a inmuia, a 
personaliza/a depersonaliza. 


4. Schimbarea direcției ori locației perspectivei 

Spre exemplu, o perspectivă fizică se poate schimba dacă privim respectivul obiect cu susul 
în jos (răsturnat). 

5. Rotirea rezultatelor 


Dacă sunteţi o companie care îşi doreşte să crească vânzările unor produse, încercaţi să le 
diminuaţi. Ce si cum veţi face? De altfel, dacă dorim să realizám o rotire a rezultatelor 

putem privi lucrurile din perspectiva adversă sub multiple unghiuri de vedere : astfel, dacă 
ar fi să luăm perspectivele oferite de către Osborn, putem încerca : (1) să transformăm о 
limită/constrângere într-o oportunitate ; (2) să inversăm valorile (faptul că nu putem obţine 
performanţa X poate fi un lucru bun? În ce condiţii?); (3) să inversăm problema în 
integralitatea ei; (4) să urmărim inversarea paşilor/fazelor de urmat (putem începe cu 
trăirea bucurei obţinerii performanţelor înainte de a face demersurile de a le obţine ? Ce ne 
aduce aceasia? Poate mai multă motivare în desfăşurarea ulterioară a pasilor); (5) să 
transferăm responsabilitatea (Nu este problema mea - deşi este - , ci a persoanei X ; ce ar 
trebui să facă aceasta? După ce listăm acele atribuţii, ni le vom însuşi) ; (6) să inversăm 
rolurile (să punem elevul în locul profesorului, să schimbăm managerul cu unul dintre 
angajaţi... Ar aduce inversarea în cauză o schimbare în rezolvarea problemei ? ) etc. 


6. Schimbarea înfrângerii într-o victorie 


Dacă ceva merge prost, priviţi şi latura pozitivă a situaţiei. De exemplu, dacă tocmai v-aţi 
pierdut locul de muncă, gândiţi-vă cá acum, eliberaţi de micile rutine, care nu erau tocmai 
rele, dar vă ţineau pe loc, puteţi încerca ceva nou, un job în care aţi fi dorit mai demult să 
vă implicaţi, dar v-a fost frică pentru că riscati postul sigur pe care îl aveaţi la acea dată 
pentru ceva nesigur. 

Metoda este utilă din cel puţin două perspective pe care merită să le luăm în seamă 
(deoarece modalităţile tradiţionale de tipul problemá-solutie nu pun acelaşi accent pe ele) : 
(1) dublul revers specifică, aşa cum am remarcat deja, că dacă prima operaţie se centrează, 
de obicei, pe identificarea căilor de a face situaţia mai degrabă mai rea decât mai bună, 
odată datele noi strânse facem reversul reversului ajungând în situaţia iniţială, dar cu mult 
mai multe sugestii pentru a identifica soluţia corectă (dacă iniţial se face un salt de 180 de 
grade, al doilea salt tot de 180 de grade, vom ajunge în situaţia de rotire la 360 de grade) ; 
(2) atunci când o astfel de metodă urmăreşte să obţină direcţii de optimizare a activităţii 
individuale ori de echipă, o listare a elementelor negative ne poate evidentia faptul cá 
multe dintre acestea reprezintă deja o practică pentru echipa respectivă, conştientizarea lor 
ducând nu doar la găsirea unor soluţii dar şi, concomitent, la diminuarea acestor elemente 
negative. | 


13.2.3. Metode centrate pe acţiune (reală sau simulată) 


13.2.3.1. Experimentul 


Câteodată, simpla observare ori chestionare a cursantului este insuficientă. Un demers 
profund formator îl are implicarea acestuia din urnă in propria activitate de învăţare. Un 
argument în acest sens este schizokinetica (engl. Schizokinesis) (,schizo" — divizat şi 
„Кіпейсӣ” - acţiune); termenul desemnează un răspuns al organismului care porneşte în 
două direcţii diferite. Dempsey şi Zimbardo (1978) determină acest proces prin raportarea 
unor oameni la frica de câini: când sunt urmăriţi de câini, aceştia simt cum inima le bate 
mai tare şi rata pulsului creşte. Aceşti stimuli neconditionati indică „pericol” şi dezvoltă un 
răspuns necondiţionat - ridicarea nivelului de adrenalină din organism. Mai târziu, desi 
câinele nu îl mai urmăreşte, individul respectiv va avea reacţii asemănătoare la vederea 
unui câine (pericolul a dispărut, dar adrenalina îşi face oricum apariţia). Procesul schizo- 
kinetic poate fi pus mai bine în evidenţă printr-un experiment desfăşurat de către Edwards 
şi Acker cu veteranii din Armata SUA ce au luptat în al doilea război mondial. Aceste 

persoane ce fuseseră supuse unor semnale sonore pentru a ajunge la posturile lor de luptă, 
în momentul în care auzeau aceleaşi sunete, sistemul nervos autonom intra imediat în 
acţiune (erau gata ,incárca(i") chiar şi la 15 ani după ce semnalele sonore respective 
încetaseră să mai însemne „pericol”. Soldaţii în termen nu aveau decât în mică măsură o 
reacţie similară, deoarece nu tráiserá „real” pericolul unei bătălii. Iată importanţa expe- 
rimentului - este necesar să existe o experimentare şi o învăţare prin activitate proprie a 
cursantului. 

La nivelul unci definiţii de lucru putem spune că experimentul este o observare 
provocată ; lărgind însă aria de înţelegere a acestei metode de învăţământ, vom identifica 
o acţiune de căutare, de tatonare în direcţia descoperirii de dovezi şi de legitáti; vom vorbi 
despre o intentionalitate, despre studiul în condiţii determinate al unui fenomen, contu- 
rându-se graniţele şi raporturile de cauzabilitate, descoperirea legitátilor ce guvernează un 
anume fenomen prin verificarea unor ipoteze. Potrivit lui Ioan Cerghit (Cerghit er al., 
2001), etapele unui experiment includ: crearea unei justificări (motivații), prezentarea 
unei probleme (care să servească drept sistem de gândire), analiza şi enuntarea unor 
ipoteze, elaborarea unor strategii experimentale, desfăşurarea propriu-zisă a experimentului, 
organizarea şi efectuarea observaţiei, discutarea procedeelor utilizate, prelucrarea datelor 
şi elaborarea concluziilor (a soluţiilor provizorii), verificarea rezultatelor (constatărilor) 
prin aplicare practică şi descoperirea validității şi însemnătăţii concluziilor. Învăţarea prin 
experimentare este de tip inductiv, centrată pe cel care învaţă şi orientată spre activi- 
tate. Campbell, Campbell si Dickinson (2004) vorbesc despre metoda ştiinţifică, aceasta 
presupunând, în concepţia autorilor, cinci paşi: (1) stabilirea problemei de studiat; 
(2) formularea ipotezelor sau explicaţiilor posibile ; (3) observarea şi experimentarea ; 
(4) interpretarea datelor obţinute ; şi (5) determinarea concluziilor. Metoda ştiinţifică 
încearcă să explice fenomenele pornind de la examinarea relaţiei cauză – efect. 

Pfeiffer şi Jones observau în 1979 că avem patru determinante : 


- participarea cursanților la aria de desfăşurare a fenomenului pe care-l studiază ; 

- un mod critic de a analiza activitatea (atât cunoştinţele dobândite, cât şi sentimentele 
declanşate de participarea la experiment) ; 

- construcția unor inshighr-uri (iluminări interioare) folositoare bazate pe această analiză ; 
şi 

- transferul informaţiilor (aplicarea cunoştinţelor în situaţii noi). 


Astfel, învăţarea prin experimentare trebuie să fie determinată de cinci faze: experi- 
mentarea propriu-zisă (activitatea în cadrul experimentului) ; împărtăşirea experienţei şi а 
sentimentelor produse de către aceasta (observaţiile şi reacţiile sunt comunicate celorlalţi 
co-experimentatori); analiza (patternurile şi dinamica fenomenelor sunt evidenţiate în 
această fază) ; inferarea/generalizarea (principiile observate sunt dezvoltate la un nivel de 
cunoaştere superior) ; şi aplicarea (presupune reflectia asupra a ceea се s-a învăţat printr-un 
experiment şi încercarea de transpunere a acestor principii în alte situaţii decât aceea care 
le-a generat). După cum se observă, experimentul nu se sfârşeşte cu activitatea propriu-zisă 
(dimpotrivă, putem constata că perspectiva de învăţare cea mai importantă începe abia în 
acel moment) ; este o explicaţie posibilă pentru slaba eficienţă a orelor de experimentare 
din învăţământul tradiţional în care cadrele didactice se opresc, de multe ori, la conceperea 
şi punerea în practică a unui experiment fără a conduce elevii spre completarea acestuia prin 
etapele despre care am vorbit mai devreme. Similar, în cazul unui experiment realizat de către 
o persoană într-un proces de autoînvăţare, cele cinci etape trebuie să fie puse în practică. 

Un exemplu al importanţei metodei experimentului este acela de tip inducţie colectivă ; 
el presupune ca în urma observaţiei pe fenomene concrete, un grup să ajungă să desprindă 
principiile de bază, legile care guvernează acele fenomene şi multe altele de acelaşi tip. 
Intr-un experiment tipic de inducţie colectivă, luat ca exemplu (Baron, Kerr, 2003), 
participanţii, indivizi sau grupuri, primesc o mostră de regulă care trebuie să fie descoperită 
şi care ar trebui să directioneze un joc de cărţi standard. Ei pornesc o activitate fecundă de 
exprimare de ipoteze, de încercare şi eroare, primind permanent feedback, până când 
ipoteza lor finală va duce la descoperirea regulii ce stă ia baza respectivuiui joc de cărţi. 


13.2.3.2. Tehnica HEI (Ipoteză — Experiment - Instruire) 
Iniţiată de către Itakura in 1967, această tehnică presupune şase paşi: 


1. Cursantilor le este prezentată o întrebare care contine trei sau patru variante 
de răspuns. Întrebarea specifică şi modul în care se poate confirma varianta corectă. 

2. Cursantilor li se cere să opteze, individual, pentru câte un răspuns. 

3. Răspunsurile sunt contabilizate prin ridicarea mâinii şi scorurile pentru fiecare variantă 
sunt specificate pe tablă/flip-chart. 

4. Cursantii sunt încurajați să explice şi să discute alegerile pe care le-au făcut. 

5. Cursanţilor li se cere să aleagă încă o variantă ; ei îşi pot menţine sau schimba alegerea 
făcută prima oară. 

6. Cursanţilor le este permisă testarea predicţiilor făcute prin observarea unui experiment 
sau citirea unui pasaj oferit de către cadrul didactic/rrainer. 


Această tehnică este interesantă în primul rând pentru formarea cursanților ca grup, şi 
mai puţin pentru găsirea unor soluţii ; în acelaşi timp, se urmăreşte educarea gândirii 
participanţilor. 


13.2.3.3. Autodirectionarea învăţării (self-directed learning) 


Sprinthall, Sprinthall si Oja (1994) ne oferá un exemplu de constructie a invátárii bazán- 
du-se pe tehnici de modificare comportamentală (individul urmărind să-şi schimbe propriul 
comportament). Astfel, în cazul învăţării autodirecţionate, cel care învaţă îndeplineşte 
simultan roluri de subiect al experimentului şi de experimentator. Pentru realizarea procesu- 
lui se vor alege răspunsul pe care dorim să-l întărim şi motivatorul acestuia. Cei trei autori 
îşi sprijină demersul pe un exemplu frecvent întâlnit în tehnicile de schimbare comporta- 
mentală cotidiană : cel al dorinţei unei persoane de a slăbi un număr de kilograme. Pasul 
următor stabilirii acestui deziderat este reprezentat de decizia asupra motivatorului (şi, în 
acest caz, persoana în cauză trebuie să fie pe deplin onestă cu ea însăşi şi să aleagă ceva ce 
îşi doreşte într-adevăr). Să spunem că este un fan dedicat al unei echipe de fotbal. În 
continuare, trebuie stabilit un program realist, cum ar fi pierderea în greutate cu două 
kilograme pe săptămână (nu trebuie încercată slăbirea cu toate cele zece kilograme intr-o 
dată). Urmează partea cea mai grea: persoana nu trebuie să mai privească meciurile 
echipei favorite la sfârşit de săptămână dacă nu a slăbit cu două kilograme. Procesul trebuie 
să continue până când comportamentul va fi format pe noul făgaş. Este evident că un 
asemenea exemplu poate fi extrem de util şi de motivant si în cazul în care intentionám să 
ne dezvoltăm comportamente de învăţare a diferitelor tipuri de conţinuturi. 

13.2.3.4. Tehnica teatrului 


Această tehnică, nuanţată de Schechner în 1985, presupune găsirea unor modalităţi de 
colaborare prin diviziunea sarcinilor şi prin jucarea unor roluri. Sarcina iniţială este 
divizată in mai multe subsarcini, iar cursantii sunt îndrituiţi să execute una sau mai multe 
astfel de subsarcini. O dată ce subsarcina a fost îndeplinită, produsele individuale sunt 
integrate în întreg. 

În acelaşi timp, diviziunea sarcinilor implică o anumită specializare generată de 
distribuirea unor funcţii (posturi) individuale (de exemplu, dramaturg, director etc.) şi apoi 
integrarea acestor elemente într-un plan general. Un avantaj al acestei tehnici este acela că 
ia în considerare diversitatea aptitudinilor individuale. Câteodată, grupul poate decide cine 
và diviza sarcina globală si cine va reconstrui întregul din producţiile individuale. - 


13.2.3.5. Jocul de rol 


Comunicarea este un proces de exercitare de roluri. În viaţă, în funcţie de contexte diferite, 
jucăm roluri diferite, stabilite social de relationárile pe care le avem. O persoană joacă 
simultan rol de copil faţă de părinţii săi, rol de coleg la locul de muncă faţă de un alt 
membru al departamentului, rol de student atunci când urmează anumite cursuri. Toate 
aceste roluri pot fi jucate simultan, în anumite momente ele sustinándu-se unele pe celelalte, 
alteori neintersectându-se, iar alteori aflându-se chiar în conflict (vezi, spre exemplu, 
conflictele de rol). Este însă important de reţinut că, oricare ar fi situaţia pe care o 
reclamă, ele influenţează modul în care noi comunicăm cu ceilalţi. Rolurile sunt percepute 
diferit de către diferite persoane, lucru care afectează de asemenea comunicarea. Spre 
exemplu, unele persoane pot considera anumite roluri de putere (de manager, de profesor, 
de părinte) ca trebuind jucate în mod autoritar, pe când alte persoane pot avea o altă 
concepţie despre respectivele roluri, imprimându-le mai degrabă o latură colaborativă. 

Rolurile pe care le jucăm sunt roluri pe care le învăţăm pe parcursul experienţei de 
viaţă. Hybels şi Weaver (1986) fac apel la un exemplu extrem de sugestiv pe care îl vom 
relata si noi în sprijinul afirmației cá nu ne naştem cu identitate de rol, сі o învăţăm ; este 
vorba despre povestea lui Tarzan, persoana care, fiind crescută de către maimuțe, se credea 
maimuţă, şi nu om, deoarece nu poseda experienţă umană. Ulterior, în contact cu semeni 
de-ai săi, el a experimentat şi apoi internalizat roluri specifice fiinţei umane. 

De obicei, suntem judecaţi şi judecăm în societate alte persoane după modul în care 
acestea îşi „joacă” rolurile presupuse de locul şi poziţia pe care o ocupă în respectiva 
comunitate. Această percepţie este însă diferită de la persoană la persoană; spre exemplu, 
A poate crede despre B că este un bun profesor deoarece explică foarte bine la clasă. 
O altă persoană, C, poate crede despre B cá nu este.un bun profesor deoarece, după ce ora 
de curs s-a încheiat, el nu mai acordă nici un minut pentru feedback şi întrebări cursanților 
săi. Şi A, şi C au o percepţie foarte precisă (şi corectă) despre aspecte ale modului în care 
B trebuie să-şi joace rolul de profesor. În practică, vom observa că vom putea deosebi cu 
uşurinţă percepții comune la adresa rolurilor aşa cum acestea trebuie jucate şi percepții 
subiective, personalizate. O femeie va accepta cá din punctul de vedere al colegelor ei de 
serviciu, soţul ei este un sot bun deoarece îşi îndeplineşte bine atribuţiile văzute in plan 
social ca fiind caracteristice unui soţ bun ; în schimb, în plan personal, poate să fie extrem 
de nemulțumită de câteva aspecte care nu intră în percepţia socială, dar pe care ea le 
consideră importante. 

De multe ori, rolurile pe care le învăţăm nu sunt dezvoltate la întâmplare, ci sunt 
urmarea unor presiuni care pot proveni din expectaţiile celorlalți în ceea ce ne priveşte. 
Este cunoscut în literatura de specialitate mecanismul intitulat „profeția autoimpliniti" 
care are drept cauză aşteptările unei persoane sau ale unui grup în ceea ce priveşte o altă 
persoană şi are drept efect încadrarea persoanei vizate în îndeplinirea rolului cerut de 
primii. Un părinte care îi spune fiului său când acesta s-a lovit că „un bărbat nu plânge” 
sau un profesor care îi spune unui elev „mă aştept de la tine să ai rezultate excelente în anul 
acesta” pot trimite copilul/elevul în direcţia îndeplinirii acestor cerinţe. 

La nivelul unei definiţii putem opera cu cea oferită de A.-M. Rocheblave-Spenle, pentru 
care rolul este un „model organizat de conduite, cu privire la o anumită poziţie a individului 
într-un ansamblu interactional" (De Visscher, Neculau, 2001, p. 167). O poziţie similară 
are Mullins atunci când defineşte rolul ca fiind „patternul aşteptat al comportamentelor 
asociat cu poziţiile ocupate de către fiecare membru în structura organizaţiei” (Mullins, 
1993, p. 186). Acestor definiri ale rolului le putem adăuga o alta mai extinsă: 

„Rolul, în toate sensurile sale – ideal sau actual, general sau specific, prescris sau 
emergent -, se referă la consistenţa comportamentală din partea unei persoane care 
contribuie la relationári mai mult sau mai puţin stabile cu una sau mai multe altele” 
(Newcomb, Turner, Converse, 1965, p. 323). Gândind în această manieră, ne putem 
convinge că modul în care o persoană interpretează un rol nu reprezintă un demers 
totalmente stabil ; astfel, se consideră că avem de-a face, de fiecare dată, cu o combinaţie 
dinamică între două categorii de factori: 


- factori situationali (cum ar fi cerinţele sarcinii, stilul de conducere a grupului, poziţia 
în reţeaua de comunicare etc.) ; si 

- factori personali (cum ar fi valorile, atitudinile, motivaţia, abilitatea şi personalitatea) ; 
este evident că, în această situaţie, rolurile reprezintă o creaţie personală şi unică, şi de 
aceea modul în care înregistrăm şi reactionám la un comportament de rol trebuie să 
urmărească atât aria de influenţă situationalá, cât şi aria de exprimare personală. 


Rolurile definesc, în sens larg, orice situaţie de comunicare interumană. Aşa cum 
sesizează Alex Mucchielli (2002), fiecare actor al comunicării interpretează un rol destinat 
să-i asigure dominaţia asupra situaţiei – mai precis, o recunoaştere a sa în rolul pe care şi 
l-a definit. Cel mai bine se observă acest lucru atunci când avem de-a face cu o persoană 
necunoscută până în acel moment (încercaţi să faceţi un inventar al elementelor conversa- 
tionale, al aspectelor comunicate atunci când intraţi in contact cu o persoană pe саге nu о 
cunoaşteţi, într-un caz obişnuit — când sunteţi vecini într-un compartiment de tren -, 
pentru a conştientiza elementele implicite de rol la care facem apel). Modul în care acest 
lucru (dominarea situaţiei de către interpretantul de rol) se întâmplă este definit de un 
ansamblu de înţelegeri al interacțiunii; aria de extindere a acestei percepții personale si 
sociale a situaţiei de comunicare a condus la observarea practică a unor roluri, cu caracter 
general, roluri care îşi păstrează structura de bază, dar se dezvoltă variat, în interpretarea 
oferită de fiecare dintre noi. Mai multe tipologii ale rolurilor au fost elaborate în urma 
cercetărilor. i 

13.2.3.6. Metoda jocului de rol 


Cursanţii (numărul acestora prezintă un grad înalt de variabilitate, dar unele studii indică seg- 
mentul de la şapte la zece ca fiind optim) trebuie pregătiţi în trei aspecte ale jocului de rol: 


— instructajul sau stabilirea situaţiei ; 
- jocul de rol propriu-zis; 
— discuțiile de concluzionare. 


Într-adevăr, dat fiind modul aparte de desfăşurare a acestei metode, precum şi influenţele 
multiple pe care le poate produce asupra participanţilor, o pregătire, un training pentru 
încadrarea cu succes în metodă este necesar. Orlich e£ al. (1990) subliniază că metoda 
jocului de rol nu trebuie aplicată înainte ca participanţii să se cunoască unii pe alţii (în caz 
contrar, implicarea va fi rigidă şi stereotipă, neatingându-se obiectivul principal al jocului 
de rol, acela de implicare şi motivare a grupului în vederea realizării unui background 
comun pentru toţi membrii lui). Unele jocuri de roi sunt împărţite în două secvenţe, 
începându-se prin jucarea scenetei ce aproximează o situaţie reală, continuându-se printr-un 
moment de evidenţiere a unor concluzii (dacă în anumite tipuri de joc de rol acestea 
reprezintă finalul activităţii, în această variantă, ele sunt doar parţiale). Concluziile la care 
ajunge întregul colectiv reprezintă premise pentru jucarea rolurilor în modul trasat de 
perspectiva obişnută, într-o scenetă finală. Nici acest cadru nu reprezintă ultimul pas al 
metodei, ea încheindu-se cu o discuţie generalizată privind modul în care aplicarea soluţiilor 
alese de întregul grup certificat (sau nu), dacă acestea au fost cele mai potrivite situaţiei. 
Printre atribuţiile formatorului în utilizarea metodei se numără şi evidenţierea identităţii 
unor valori şi comportamente ale personajelor jucate, precum şi a consecinţelor rezultate 
din interacţiunea acestora. | 

Inspirat din teoriile psihodramei, dezvoltate de către Moreno, jocul de rol se desfăşoară 
deci în patru etape: 


— descrierea situaţiei ; 

- repartizarea rolurilor urmată de distribuirea câte unei fişe pentru fiecare participant 
(care cuprinde descrierea rolului ce va trebui urmat, a situaţiei etc.) ; 

- role-playing-ul propriu-zis ; şi 

- analiza activităţii, reliefarea concluziilor. 


O tehnică interesantă a jocului de rol este ilustrată de paradoxul intitulat „Cele trei 
tabere”. În principiu, este vorba despre lipsa unei opoziții tradiţionale de tip frontal între 
două tabere, aceasta din urmă fiind înlocuită de confruntarea de tip triunghiular între trei 
echipe participante. Péretti, Legrand si Boniface (2001) vorbesc despre o „dublă con- 
strângere” ludică : participanţii sunt grupaţi în trei echipe, fiecare dintre ele putând captura 
doar o anumită altă echipă. Ilustrarea plastică a acestui joc de rel este exerciţiul taberelor 
animalelor : echipa vulpilor, echipa găinilor şi echipa viperelor. Regula jocului este că 
echipa viperelor poate captura vulpile, echipa vulpilor poate captura găinile, iar echipa 
găinilor poate captura echipa viperelor. Dubla constrângere ludică despre care vorbeam 
mai devreme rezidă în faptul că, în momentul în care fiecare echipă capturează ceea ce îi 
este dat să captureze, ea îşi protejează de fapt inamicul. Spre exemplu, în momentul în care 
un membru al vulpilor îl capturează pe unul al echipei găinilor, el diminuează forţa echipei 
găinilor care, încercând să captureze vipere, protejează astfel, indirect, echipa vulpilor. Un 
joc de rol similar este „Uriaşi, vrăjitoare şi pitici” (Clegg, Birch, 2003): uriaşii înving 

vrăjitoarele lovindu-le in cap; vrăjitoarele înving piticii aruncând asupra lor blesteme ; 
piticii înving uriaşii lovindu-i din spate peste genunchi. Un rezultat al acestei tehnici este 
acela că se obţin informaţii despre modul de planificare şi de comunicare în cadrul 
echipelor. Cei doi autori precizează : „Nu ni s-a întâmplat niciodată să propunem această 
activitate fără să existe o echipă care se hotăreşte că nu este nevoie de nici un plan, «vor 
cânta după ureche», sau care alege o metodă supersofisticată de semnalare pentru fiecare 
rundă” (Clegg, Birch, 2003, p. 164) Am prezentat aici acest exerciţiu deoarece, în învăţarea 
probiemeior de sorginte socială, uneori nu putem situa adevărul nici măcar antagonic, aşa 
cum ne îndeamnă argumentele „bunului-simţ”, alteori avem de-a face cu relaţii mai 
complicate de interrelaţionare şi influențare reciprocă; ог, un astfel de joc de rol pune 
participanţii în ipostaza de a se convinge şi chiar a exersa o asemenea situaţie problematică 
şi complexă. 


13.2.3.7. Jocul strategiilor de gândire 


Edward de Bono, promotorul gândirii laterale, a inventat un joc de rol intitulat „Cele şase 
pălării gânditoare” (Six Thinking Hats method). Pentru a putea înţelege în profunzime acest 
joc, să amintim câteva dintre ipotezele emise de autor descriind gândirea laterală prin 
comparaţie cu cea orizontală : 


Gândirea verticală este selectivă, gândirea laterală este generativă [...] Gândirea verticală 
înaintează doar dacă există o direcţie în care să înainteze, gândirea laterală înaintează pentru 
a genera o direcţie [...] Gândirea verticală este analitică, gândirea laterală este provocatoare 
[...] Gândirea verticală este secventialá, gândirea laterală poate face salturi [...] Gândirea 
verticală urmează cele mai plauzibile căi, gândirea laterală, pe cele mai puţin probabile [...] 
Gândirea verticală este un proces finit, gândirea laterală este unul probabilistic etc. 
(De Bono, 2003, pp. 35-40). 


Jocul strategiilor de gândire se bazează pe şase astfel de modele şi contribuie la 
încurajarea unui spectru complet de gândire. Pentru aceasta, există şase „pălării” metaforice 
pe care cursantul le poate purta, indicând, prin aceasta, ce fel de gândire utilizează. Este 
foarte important conceptul de „pălărie” în sensul că aceasta poate fi pusă pe cap şi poate 
fi scoasă de pe cap (ideea este de a nu trimite spre stereotipii ; cineva va avea un mod de 
manifestare, dar acest mod este dat de rolul jucat, şi nu de o permanenţă comportamentală). 
De Bono ne prezintă cele şase ipostaze : 


1. Pălăria albă se centrează pe fapte, pe necesarul de informaţii şi pe privirea obiectivă 
adusă de acestea. 

2. Pălăria roşie trimite spre intuiţie, sentimente şi emoţii. Cursantul se focalizează astfel 
pe propriile trăiri, fără a fi nevoie să le argumenteze. 

3. Pălăria neagră obligă cursantul la judecată şi prudenţă - trimite deci spre logică 
pesimistă. 

4. Pălăria galbenă se bazează pe o logică pozitivă. Rolul presupus de ea este acela de a 
privi înainte la rezultatele şi beneficiile ce vor fi aduse de acţiune, dar poate fi folosită 
şi pentru a valoriza ceva ce s-a petrecut deja. 

5. Pălăria verde reprezintă rolul dominat de creativitate, identificarea alternativelor, 
provocărilor şi schimbărilor. 

6. Pălăria albastră legiferează rolul de control al întregului proces, focalizarea nefiind 
asupra subiectului discutat, ci asupra modului în care s-a desfăşurat procesul de gândire 
la adresa acestuia (metacogniţie). Rolul jucat este cel al organizatorului, al modera- 
torului întregii activităţi. 


13.2.3.8. De la jocul de rol la dramatizarea creativă 


Campbell, Campbell si Dickinson (2004) sugereazá cá, spre deosebire de metoda teatrului 
fonnal (când este pusă efectiv în scenă o piesă), metoda jocului de rol oferă o mai mare 
libertate de învăţare şi de creaţie (aceasta şi pentru că orice temă din jurul nostru poate fi 
un subiect pentru un joc de rol). Este pozitiv, de asemenea, faptul că metoda jocului de rol 
aduce cu sine, pe lângă sporirea învăţării, şi dezvoltarea abilităţilor de relationare, a 
nivelului la care individul evoluează în plan intra- şi interpersonal. Autorii menţionaţi ne 
indică trei paşi în jocul de rol: planificarea; repetiţia şi performarea ; evaluarea. La 
nivelul planificării, se parcurg următoarele etape : se vor stabili obiectivele de învăţare ; se 
va identifica situaţia ori problema care va genera jocul de rol ce va urmări obiectivele 
stabilite; se vor dezvolta roluri si se va stabili procesul de interacţiune a acestora. se va 
specifica şi oferi timpul de 'pregătire necesar pentru fiecare interpret de rol (cu această 
ocazie se poate identifica şi ceea ce trebuie să urmărească audiența) şi se va dezvolta 
mediul în care se va produce jocul de rol. În al doilea pas, jocul de rol se produce efectiv. 
În al treilea pas, rezervat evaluării, cei care au interpretat un rol anume îşi dezvăluie 
percepţia asupra acestuia şi îşi relatează experienţa trăită. Ei pot primi întrebări din 
audienţă. 

Spre deosebire de jocul de rol, tehnica dramatizdrii creative este mai puţin formală, 
acţiunile fiind rezultatul improvizatiei „actorilor”. Un simplu mod de a începe o drama- 
tizare creativă este „jucarea” unor caractere de grup: spre exemplu, o persoană în vârstă, 
o fetiţă etc. După ce grupul respectiv începe să capete experienţă cu o astfel de activitate, 
membrii săi pot alege să interpreteze o situaţie problematică. O interesantă dezvoltare a 
dramatizării creative este combinarea acesteia cu metoda TPR (Total Physical Response), 
iniţiată de James Asher. Un exemplu ilustrativ este acela al orei de chimie, în care elevii pot 
interpreta portrete ale diferitelor substanţe chimice. Fiecare grup trebuie să se decidă cum 
trebuie să interacţioneze cu restul colegilor care reprezintă alte substanţe chimice (în 
momentul alegerii li se va explica reacţia pe care trebuie să o aibă). 


13.2.3.9.. Tehnica scenariilor 


Această tehnică ne aparţine şi v-o propunem ca pe o variantă a dramatizării ; ea porneşte 
de la ideea că formatorul poate. „dinamiza” implicarea participanţilor dacă aceştia din urmă 
vor îndeplini anumite roluri (neştiute de către ceilalţi). Astfel, vom împărţi colectivul de 
cursanţi în grupuri care primesc spre dezbatere o anumită problemă (în genul reuniunii 
Phillips 66). În momentul în care discuţia începe vom chema la noi câte un reprezentant din 
fiecare grup, aceştia primind un rol şi o misiune (care poate fi sau nu cunoscută de către 
restul grupului). De exemplu, le vom spune celor chemaţi că vor fi obligaţi să îndeplinească 
la întoarcere rolul de lider ; va trebui ca ei să facă astfel încât să se vadă acest rol, dar fără 
a destăinui celorlalţi ce rol au primit. Apoi sunt chemaţi alţi membri până când toţi membrii 
din fiecare grup au câte un rol şi o misiune de îndeplinit (cineva va fi persoana nemulțumită 
de orice idee a celorlalţi, altcineva va deveni intrigantul etc.). Exerciţiul devine interesant 

prin modul în care jucarea roiurilor intră în interacţiune. Uneori, pentru a introduce şi mai 
multă „acţiune” putem da acelaşi rol la mai multe persoane din acelaşi grup (de exemplu, 
mai multe roluri de lider, ceea ce va conduce la situaţii amuzante). 


13.2.3.10. Rolestorming 


Rolestorming-ul reprezintă o derivație a brainstorming-ului, în care membrii grupului îşi 
asumă alte identități pentru a creşte nivelul de producere a soluţiilor. Astfel, atât problema, 
cât şi procesui de generare a soluţiilor vor fi văzute dintr-un unghi de vedere diferit. Dacă 
emiterea unora dintre ideile mai ,ciudate" ar putea fi inhibată datorită faptului cá acest 
lucru nu se potriveşte cu maniera curentă de lucru a individului (manieră pe care acesta ştie 
că şi grupul, în integralitatea sa, o aşteaptă în ceea ce-l priveşte), în cazul jucării rolurilor, 
această inhibiţie este înlăturată ; pretinzând că aşa îi cere rolul şi nu este vorba despre 
propria poziţie, fiecare membru al grupului îşi poate dezvolta la maximum creativitatea. 
Paşii în rolestorming sunt foarte simpli: 


- pentru procesul de generare a ideilor se va folosi tehnica brainstorming ; 

- fiecare membru al grupului îşi va asuma identitatea unui personaj ori va inventa un 
astfel de personaj ; 

- atunci când va emite idei, va face apel la această identitate (formulări de tipul : „Această 
persoană ar sugera...") ; 

- se va urmări ca membrii grupului să-şi schimbe rolurile pentru a putea vedea problema 
din mai multe unghiuri de vedere. 


O variaţie a rolestorming-ului este tehnica supereroului. În esenţă, paşii sunt aceiaşi ca 
la rolestorming, dar de data asta personajul interpretat de către fiecare participant este un 
supererou cu superputeri (Superman, spre exemplu) ; ideea tehnicii este evidentă. În cazul 
respectiv, multe aspecte care nu le sunt permise oamenilor normali sunt la îndemâna 
acestor supereroi, deci participanţii pot să se aventureze în găsirea soluţiei pe căi şi mai 
„neortodoxe” decât până acum (în acelaşi timp, această tehnică este şi o sursă de motivare 
şi de bună dispoziţie pentru grup). 


13.2.3.11. Metoda studiului de caz 


Studiul de caz (dezvoltat la Universitatea Harvard din SUA) porneşte de la ideea dezvoltării 
învăţării în direct acord cu realitatea concretă a fenomenelor studiate. Dacă învăţământului 
aşa-zis tradiţional i se putea reproşa îndepărtarea de o privire complexă, globală asupra 
fenomenelor şi proceselor supuse atenţiei, studiul de caz reprezintă o modalitate de depăşire 
a unei asemenea limite. În plan general, studiul de caz reprezintă un mod aparte de a privi 
tehnica rezolvării de probleme (pentru că, într-adevăr, studiul de caz presupune un 
asemenea mecanism); un plus adus învăţării constă în faptul că, fiind pus în fata unei 
problematici aparte la care trebuie să identifice soluţii adaptate, cursantul dobândeşte şi îşi 
exersează o multitudine de strategii de acţiune, strategii pe care le poate translata apoi la 
situaţii similare întâlnite în realitatea cotidiană. Herreid (online) ne propune un decalog al 
principiilor care să ne ofere un aspect util metodei studiului de caz: 


1. Un caz bun este conceput pe structura unei poveşti (conţine o introducere, o desfăşurare 
şi o încheiere - uneori încheierea nu există de la început, rămânând la dispoziţia 
cursanților construcţia acestui final). 

2. Cazul trebuie să fie interesant pentru cursanţi. Autorul îl citează pe Malcom McNair, 
care afirmă : „Pentru ca un caz să fie un lucru real şi să îi facă pe cursanţi să uite că 

acesta este artificial creat, el trebuie să fie dramatic, să conţină un anume suspans [...] 
cazul trebuie să aibă «ceva»". 

3. Cazul trebuie să fie situat în ultimii cinci ani. Dacă se doreşte ca povestea să pară 
reală, ea trebuie văzută ca o situaţie curentă ; dacă problema este „clasică”, ea poate 
fi concepută drept nemotivantă (spre exemplu, problema clonării umane poate fi mai 
motivantă pentru cursanţi decât revoluţia coperniciană). 

4. Un caz bine construit creează empatie cu personajele centrale. Astfel, nu se va 
dezvolta numai o implicare mai profundă, ci aiributeie personale ale acestor caractere 
vor influenţa modul de decizie asupra soluționării cazului (ceea ce este mai aproape de 
o situaţie reală). 

5. Cazul trebuie să conţină citate din persoanele implicate în el, deoarece astfel va exista 
o implicare şi o empatie extinse. Citatele trebuie să nu fie doar scrise, prezentările 
video şi audio aduc viaţă şi dramatizează cazul, conferind realism. 

6. Cazul trebuie să fie relevant pentru cursant. Astfel, alegerea cazurilor trebuie făcută 
în raport cu faptele cunoscute ori cu care se confruntă cursantul. 

7. Cazul trebuie să fie provocator de controverse şi chiar de conflicte. 

8. Un caz bine construit trebuie să forţeze decizia, să oblige cursantii în luarea unor 
poziţii, să aibă încredere într-un curs al acţiunii în respectivul caz. 

9. Cazul trebuie să posede generalitate, să depăşească problematici minore ori locale, iar 
soluţiile identificate să poată dovedi aplicabilitate extinsă. 

10. Un caz trebuie să fie scurt, deoarece cursantii trebuie să posede o privire globală 
asupra fenomenului. Dacă sunt necesare mai multe detalii, ele pot fi oferite în paşii 
următori în administrarea studiului de caz. 


Ioan Cerghit (1997) vorbeşte despre trei tipuri de studiu de caz: 


— metoda situației reprezintă aspectul cel mai didacticizat al studiului de caz: cursantul 
primeşte o informare extinsă/completă a situaţiei pe care trebuie să o studieze, iar toate 
datele necesare pentru a rezolva cazul se află la îndemâna acestuia ; chiar dacă putem 
consemna la sfera avantajelor faptul că rapiditatea implicării în dezvoltarea cazului este 
mare, modul acesta de operare nu este unul care să corespundă prea mult cazurilor 
similare pe care cel ce învaţă le poate întâlni în lumea reală; în aceasta din urmă 
arareori individul dispune de totalitatea informaţiilor pentru a putea duce la bun sfârşit 
activitatea ; 

- metoda incidentului porneşte de la o prezentare completă a situaţiei fără a exista datele 
necesare pentru a conduce la rezolvarea problematicii (sau acestea sunt oferite într-o 
măsură mai mică decât în primul tip de studiu de caz); 

- а treia modalitate este cel mai dificil de pus în practică, dar este extrem de productivă 
din punctul de vedere al dezvoltării strategiilor de gândire şi de acţiune despre care 
vorbeam mai devreme ; cursantul se află în situaţia de a nu primi nici o prezentare 
completă a situaţiei şi nici date care să fie folosite în direcţia rezolvării problemei ; se 
propun doar sarcini concrete de rezolvat. 


Clyde Freeman Herreid efectuează, la rândul său, o sinteză a variantelor de studii de 
caz posibil de regăsit în literatura de specialitate ; astfel, el identifică : 


1. Formatul de tip discuţie (directivă ori nondirectivă) a studiului de caz se fundamentează 
pe toate avantajele oferite de tehnicile de discuţie ; cursanților li se prezintă cazuri de 
decizie ori de estimare şi se implică în rezolvarea acestora prin intermediul discuţiilor. 

Formatul de tip dezbatere (debate) reprezintă o variantă diferită de cea anterioară prin 
faptul că discuţiile se desfăşoară acum într-o manieră contradictorie, pornindu-se de la 
două puncte de vedere diametral opuse. 

Formatul de tip dezbatere publică este ideal pentru a implica persoane diferite cu 
puncte de vedere diferite. Mai multe persoane ori reprezentanţii unor echipe îşi prezintă 
propriile opinii referitoare la fenomenul supus discuţiei, activitatea desfăşurându-se 
similar unui panel ori cu dezvoltări de tip joc de rol. 

Formatul de üp tribunal presupune o desfăşurare de tip dezbatere (debate), dezvoltând 
totodată mai mult dramatism prin tensiunea adusă. Două tabere opuse, reprezentate de 
,avocati", îşi dispută identificarea adevărului în cazul propus. 


. Formatul învăţare prin problematizare: Herreid aduce astfel în atenţie o metodă de 


succes a folosirii studiului de caz, metodă utilizată pe parcursul a 25 de ani pentru a 
pregăti cursantii în domeniul medical la McMaster University (Canada); ea poartă 
denumirea de PBL (Problem-Based Learning) şi presupune folosirea cazurilor drept un 
mod natural de a preda. Pentru aceasta, în instituţia respectivă întregul curriculum se 
bazează pe o colecţie de astfel de cazuri. Metoda PBL mai este denumită şi „dezvăluirea 
progresivă” ; grupurile primesc o primă parte a cazului şi decid ceea ce ştiu despre 
problema respectivă şi ce elemente necesită o activitate de cercetare. Membrii grupului 
îşi propun apoi sarcini individuale de căutare a acestor elemente (activităţi de docu- 
mentare în biblioteci, Internet etc., activităţi practice în laboratoare), de identificare a 
unor răspunsuri la întrebările pe care le-au definit în etapa anterioară. Pasul următor pre- 
supune reunirea grupului şi punerea laolaltă a informaţiilor obţinute ; procesul are loc 
până în momentul în care cursanţii sunt mulţumiţi de soluţiile găsite la cazul prezentat. 
Formatul echipelor de cercetare ştiinţifică porneşte de la consideratia că, la fel ca în 
cercetarea ştiinţifică propriu-zisă, studiul de caz ne pune în situaţia confruntării cu 
dileme la care trebuie identificate soluţii ; trebuie să posedăm o înţelegere extinsă şi de 
profunzime a informaţiilor pentru a ajunge la soluţiile adecvate. Astfel, desfăşurarea 
studiului de caz presupune urmărirea etapelor demersului ştiinţific. 


. Formatul învăţării de echipă elaborat de Michaelsen presupune şapte etape: 


a) citirea în mod individual a textelor oferite de către formator, elemente care acoperă 
faptele esenţiale pentru fenomenul studiat; b) un exerciţiu scurt cu alegere multiplă şi 
duală adevărat/fals, aplicat, de asemenea, individual; c) grupuri mici de cursanţi 
răspund împreună la acelaşi test; d) ambelor teste (si individual, si de grup) li se 
calculează scorurile ; e) grupurile de cursanţi confruntă răspunsurile oferite cu cele din 
manuale şi pot face apel la instructor, acesta clarificând elementele rămase în suspans ; 
f) cursantii sunt puşi în situaţia de a aplica cele învăţate. 


Herreid analizează câteva dintre elementele care ar putea conduce la insucces în cazul 


folosirii metodei studiului de caz: 


în situaţia în care obiectivele nu sunt bine delimitate : este evident că alegerea cazului 
supus atenţiei cursanților este înalt dependentă de delimitarea obiectivelor ; uneori, 
formatorii neexperimentați pot folosi cazuri care să aibă marele merit cá se dovedesc 
deosebit de incitante pentru cursanţi — dar în momentul rezolvării, lipsa unei concor- 
dante cu obiectivele stabilite pentru procesul de învăţare poate limita valoarea educativă 
a acestora ; 

lipsa unui timp suficient : unele dintre cazurile supuse analizei cursanților se pot dovedi 
într-o asemenea măsură extinse şi complexe, încât explorarea lor necesită pentru cursanţi 
un timp mai îndelungat decât cel alocat în procesul de învăţare ; uneori acest demers 

poate găsi o soluţionare în focalizarea întregului colectiv de cursanţi pe problemele 
cazului, dar se poate întâmpla ca nici acest aspect să nu aducă rezultate (citându-şi un 
coleg, Herreid ne oferă un aspect plastic al unei asemenea incompatibilităţi : „Nu poti 
scurta perioada de nouă luni a unei sarcini necesară unei femei pentru a naşte un copil 
prin implicarea a nouă femei în îndeplinirea acestei activităţi”) ; morala acestui fenomen 
este aceea că, oricât ar fi de spectaculoase şi incitante, unele cazuri trebuie folosite doar 
în situaţia în care există un timp suficient pentru a fi administrate ; în caz contrar, 
metoda studiului de caz nu va înregistra succesul aşteptat ; 

- insuficienta pregătire a cursanților poate conduce la o discuţie superficială şi astfel 
soluţiile identificate pot să nu fie cele mai potrivite ; 

- experiență insuficientă în practicarea metodei studiului de caz : Herreid observă că, aşa 
cum se întâmplă în orice activitate umană, şi în studiul de caz este necesar să treacă un 
„anumit timp şi să existe o anumită practică înainte са el să devină eficient la о cotă înaltă ; 

- un angajament, o implicare insuficientă în cazul propus spre analiză – cursantii pot să 
nu resimtă realitatea acestuia şi să se raporteze la el din „exterior”, pe undeva livresc ; 
este lesne de înţeles că o asemenea perspectivă apropie metoda studiului de caz de 
învăţământul tradiţional. 


13.2.3.12. Tehnica minicazurilor 


Conform lui Péretti, Legrand si Boniface (2001), tehnica minicazurilor presupune cá 
studiile de caz provin de la participanţii la activitate care expun în scris, repede şi fără a se 
semna unele situaţii pe care le-au întâlnit în viaţă ori în experienţa de învăţare proprie. 
Avantajul acestei tehnici constă în faptul că oferă posibilitatea identificării unor experinte 
comune şi utile de învăţare. 


13.2.3.13. Incidentul critic 


Principiul acestei tehnici constă în prezentarea într-o formă succintă a unui incident critic 
(real ori imaginat); ca urmare, membrii colectivului de învăţare se vor împărţi în tabere 
polare cu privire la ceea ce trebuie făcut într-o atare situaţie. Incidentul trebuie să aibă 
calitatea de a-i implica în mod intens pe participanţi (de aceea, preluându-l pe Paul Pigors 
de la MIT, Institutul de Tehnologie din Massachusetts, Péretti, Legrand si Boniface [2001] 
consideră cá formatorul trebuie să utilizeze întrebări cum ar fi: „Ce ati face în locul 
lui...?", „Ce părere aveţi despre atitudinea lui... ? ”), fiecare participant primind o foaie cu 
enunţarea incidentului în formă neprelucratá. Un incident critic contine astfel nouă etape: 


1. prezentarea incidentului ; 

2. analiza incidentului de către fiecare participant prin adresarea de întrebări formatorului ; 

3. sinteza dezvoltată, la îndemnul formatorului, de către unul dintre participanţi pentru 
întregul grup; 

4. delimitarea problemei - participanţii încearcă să distingă problema reală, explorând 
mai în profunzime ceea ce este furnizat prin incidentul iniţial ; 

5. decizia individuală – fiecare participant ia o decizie personală pe care o citeşte întregului 

grup, formatorul cerându-le tuturor să voteze cele mai bune astfel de decizii ; 

lucrări desfăşurate în subgrupuri - analizarea motivaţiilor fiecărei soluţii ; 

discuţie în plen — conducătorii subgrupurilor prezintă concluziile la care au ajuns 

echipele lor ; 

8. evaluarea - porneşte de la schimburi de puncte de vedere între participanţi si se fac 
extrapolări privind modul în care se pot rezolva astfel de probleme în viaţa cotidiană ; 


ме 

9. discuţie finală - se verifică dacă obiectivele propuse pentru această activitate au fost 
atinse sau nu. 


13.2.3.14. Simulările 


Dempsey şi Zimbardo (1978) evidenţiază rolul esenţial al condiţionării aflat la baza 
proceselor de învăţare. Astfel, s-a observat că animalele care trăiesc în captivitate şi nu 
irebuie să-şi vâneze prada pentru a se hrăni devin leneşe. La Chicago Brookfield Zoo, două 
pume deveneau foarte obosite doar în timpul mesei, astfel încât directorul adjunct al 
Grădinii Zoologice a decis să le schimbe programul de hrănire (fixat până atunci la 
intervale fixe) într-unul cu intervale variabile şi să le determine pe cele două animale să 
„muncească” pentru obţinerea hranei. Astfel, o marmotă din plastic ieşea dintr-o gaură a 
custii şi dispărea într-o alta. Pumele au învăţat astfel să vâneze marmota şi să introducă 
laba în gaura în care aceasta dispărea ; dacă o făceau destul de repede, un mecanism dădea 
drumul hranei într-un recipient apropiat. Acest experiment a dezvoltat o combinare a 
condiţionării clasice cu cea operantă : cele două animale au învăţat după un timp să dea cu 
laba în gaura în care marmota dispărea de obicei chiar dacă aceasta nu apăruse încă şi să 
privească spre locul unde trebuia să apară hrana. Este un exemplu bun pentru a ne gândi la 
lenea indusă elevilor de învăţarea unor cunoştinţe de-a gata, pentru care să nu „muncească”, 
fie şi într-un mod simulat, de unde observăm importanţa acestei metode de învăţământ. 

În cadrul simulării, orice risc serios, orice complicatie ре care o situaţie de viaţă reală 
ar fi adus-o cu ea este îndepărtată. În plus, nivelul de abstractizare sau de complexitate se 
reduce în scopul implicării directe a cursanților şi al înţelegerii conceptelor fundamentale 
de către aceştia. De fapt, scopul simulării este mai degrabă acela de a pune cursantul în faţa 
unei situaţii de învăţare decât de a reproduce pas cu pas realitatea; de aceea, simularea 
păstrează o medie între nivelul maxim de acoperire a realităţii fenomenului studiat şi 
nivelul maxim al implicării cursantului în direcţia construirii unui mediu de învăţare 
propice. Uneori, simularea este văzută ca un tip de experiment care nu poate fi pus în 
practică în situaţii reale, iar forma interactivă de simulare poate îmbrăca forma unui mod 
aparte de joc de rol; un alt aspect important al metodei este acela că se obţin simultan 
informaţii/cunoştinţe despre un fenomen anume şi deprinderi de lucru în cazul respectiv. 
Simulările se pot distribui în funcţie de o seamă de criterii, dintre care domeniul de 
aplicabilitate pare a fi cel mai important: astfel se poate simula un fenomen în lumea 
fizică, dar şi în aria psihosocială. În aceasta din urmă, pe lângă promovarea şi dezvoltarea 
unei gândiri critice şi a creativităţii participanţilor, este urmărită şi construcţia unor 
abilităţi sociale, dezvoltări posibile în zona atitudinilor şi valorilor. Iată de ce putem vorbi 
şi despre un tip mixt de simulare (deoarece, atunci când participanţii la o simulare reprezintă 
un colectiv, şi nu o singură persoană, Chiar dacă este simulat un proces chimic, spre 
exemplu, interacţiunile dintre participanţi pot evidentia o a doua sferă a obiectivelor 
instructionale - care aparţin, de data aceasta, dimensiunii psihosociale). 

Simulările sunt importante deoarece, aşa cum observam, pun persoanele care învaţă în 
Situaţia de a trăi o experienţă de învăţare similară celei reale, fără ca prin aceasta să se 
producă şi consecinţele negative pe care experienţa reală le poate avea. Un exemplu 
interesant de simulare: să trăieşti într-o colonie spaţială pe Lună, alături de un număr 
limitat de persoane şi de resurse. După Campbell, Campbell şi Dickinson (2004), paşii 
într-o simulare sunt : 


- determinarea obiectivelor de învăţare în sens de jocuri de rol; 
- identificarea unor reguli de acţiune similare celor din situaţiile reale ; 

- obținerea şi organizarea resurselor şi materialelor necesare simulării ; 

- dezvoltarea logisticii simulării, cum ar fi: împărţirea colectivului in microgrupuri de 
lucru, determinarea spaţiului de lucru pentru aceştia şi alocarea timpului necesar 
simulării ; şi 

-. programarea unei discuţii ori a unei sesiuni în care vor fi redactate rapoarte de activitate, 
unde participanţii îşi pot exprima experienţa de simulare. 


Clark Abt (apud Orlich er al., 1990) divide simularea în trei componente maiore: 
a) modelele ; b) exerciţiile ; şi 3) instructia. 

Modelele sunt inactive ; ele nu interacționează cu participanţii, ilustrând însă o dimen- 
siune a realităţii (exemple de modele: globul pământesc, modelele fizice ale sistemului 
solar ori ale atomului etc.). Totuşi, tehnica modelării reprezintă la rândul ei o metodă de 
învăţământ. Ioan Cerghit (1997) vorbeşte despre trei tipuri de modelare : 


1. modelarea prin similitudine porneşte de la construcţia artificială a unor modele materiale 
(ce reproduc cu exactitate obiectul sau fenomenul, dar la o altă scară - spre exemplu, 
machetele), modele intuitive (diferitele tipuri de mulaje) etc. ; 

2. modelarea prin analogie presupune modele ideale/abstracte (modele grafice, care redau 
într-o formă simplificată fenomene şi procese cu o structură complexă, modele mate- 
matice etc.) ; 

3. modelarea simulatorie, care imită unele fenomene ori procese, pe două paliere: 
simulacre structurale şi simulacre funcţionale, dezvoltând modele ce urmăresc structura 
ori funcţionarea fenomenelor în cauză (să luăm exemplul unui film despre viaţa 
dinozaurilor - este o formă de modelare simulatorie). 


Exerciţiile reprezintă activităţi proiectate să pună cursantul în situaţia de а interacţiona 
(la nivel fizic ori psihosocial). În literatura de specialitate (vezi şi Cerghit, 1997 ; Cerghit 
et al., 2001), la rândul său, exerciţiul este văzut drept o metodă aparte. Autorul remarcă, 
de altfel, că între metodă şi procedeu (definit drept o tehnică mai limitată de acţiune, un 
simplu detaliu, o particularizare ori o componentă a metodei în cauză) relaţiile sunt 
complexe şi reciproce. Astfel, în cadrul unei metode (ce poate fi concepută uneori drept un 
ansamblu de procedee), acestea din urmă pot să varieze, să-şi schimbe locul; mai mult, o 
metodă poate deveni ea însăşi un procedeu în cadrul unei alte metode (cum ar fi, de pildă, 
exerciţiul ca procedeu în cadrul metodei simulării). Astfel de intersecţii, răsturnări de situaţii 
şi redefiniri permanente sunt elemente naturale a ceea ce numim metodologie didactică. 

În metoda exerciţiului, acesta din urmă este văzut ca bază a formării unor deprinderi 
la exerciţiul reproductiv, care presupune învăţarea strictă a unor cunoştinţe, până la exerciţii 
care cultivă şi dezvoltă creativitatea cursanților). Referindu-se la această paletă largă, Ioan 
Cerghit utilizează criteriul funcţiei îndeplinite pentru a alcătui o tipologie a exerciţiilor: 
avem astfel exerciţii introductive, de observare, de asociaţie, de bază, de exprimare concretă 
(de la desen la jocurile educative), de exprimare abstractă (pe aria comunicării verbale şi, 
mai nou, nonverbale), repetitive, aplicative, de consolidare, de dezvoltare, de creaţie, de 
evaluare, corective etc. Un alt criteriu, cel al numărului de participanţi implicaţi, produce 
o tipologie a exerciţiilor individuale, de microgrup, de echipă, cu întregul colectiv de 
cursanţi etc. Mai mult, pe axa repetitiv — creativ putem folosi un criteriu al gradului de 
determinare a activităţii, distingând exerciţiile de tip algoritmic (specificate de paşi stricti), 
semialgoritmic si exerciţii libere (cu grad maxim de autodirijare). Ţinând cont de aria 
extinsă sub care putem întâlni această metodă de învăţământ, criteriile sub care putem 
dezvolta tipologii ale exerciţiului sunt multiple; considerăm cá am putut evidentia prin 

cele prezentate mai devreme câteva arii de acţiune ce pot fi dezvoltate prin intersecțiile care 
se produc între ele. 

Simulările instructionale implică, la diferite niveluri, cursantii. În literatura de specia- 
litate sunt ilustrate mai multe funcţii ale acestora : 


- stimulează interesul participanţilor ; 

- oferă informaţii acestora ; | 

- intensifică dezvoltarea anumitor abilităţi ; 

- produc schimbări în atitudini şi comportamente ; y 

- pregătesc cursanţii să-şi asume noi roluri în viitor şi să-şi înţeleagă rolurile dezvoltate 
până în prezent; 

- extind capacitatea cursanților de а pune în aplicare cunoştinţele învăţate şi a 
gândi în mod analitic situaţiile complexe, reducându-le la dimensiuni care pot fi 
controlate ; 

- evaluează performanţa obţinută de cursanţi prin definirea unor standarde etc. 


Aparent paradoxal, unul dintre riscurile simulării poate fi tocmai cel al implicării, 
deoarece participanţii pot fi motivaţi în cadrul procesului de o definire profundă şi rigidă 
a propriului mod de a vedea lucrurile. O astfel de perspectivă este dezvoltată în special de 
simulările în care cursanti sunt puşi în situaţia de a lua decizii ce implică valori „critice” 
ale fiinţei umane. Orlich et al. (1990) citează simularea „adăpostului antiatomic”, în care 
participanţii ar trebui să se imagineze într-o situaţie ulterioară unui atac nuclear, în care să 
decidă asupra a cinci persoane (şi nu mai mult) care să intre în adăpost, restul urmând să-şi 
piardă viaţa ; autorii au observat că mulţi cursanţi refuză să participe la acest joc, deoarece 
intră în conflict cu valorile morale proprii, iar conflictul respectiv este deosebit de intens. 
Personal, am observat o reacţie similară la propriii studenţi atunci când am folosit proba 
„conflictul valorilor” (care presupunea că membrii echipelor fac parte din colectivul de 
selecţie a trei persoane - dintr-o listă de zece oameni suferinzi de o boală gravă de inimă - 
cărora li se va face transplant, supraviețuind astfel, de acel transplant beneficiind numai si 
numai cei trei, restul urmând să moară) ; chiar dacă era o situaţie simulată, iar decizia lor 
nu afecta în mod real pe nimeni, au existat studenţi care au refuzat să participe deoarece, 
spuneau ei, „nu te poti juca asa cu viaţa unor oameni”. 

În literatura de specialitate se face uneori o distincţie între „jocuri” (games) şi tehnicile 
de simulare. O asemenea diferenţă s-ar baza îndeosebi pe faptul că în primul caz cineva 
trebuie neapărat să câştige, iar altcineva să piardă, pentru ca în cazul metodei simulării să 
fie mai greu de distins o astfel de opţiune. Totuşi, mulţi dintre autori recunosc că, fiind 
destul de greu să se traseze o linie clară de demarcaţie între cele două, este corectă 
perspectiva de a fi studiate împreună. Preluând distincţia realizată mai devreme, două 
exemple de simulări pe care le utilizăm în activitatea proprie cu studenţii pot fi ilustrative 
şi inspirative pentru cititor: este vorba despre „consiliul profesoral” şi „ziarul”. 

„Consiliul profesoral” este o simulare care încearcă să pună studenţii, viitoare cadre 
didactice, în situaţia de a înţelege un astfel de proces instituţional, caracteristic şcolii. 
Pentru aceasta, studenţii vor primi roluri (cadre didactice, director, inspector, consilierul 
şcolii, elev, părinţi etc.) şi vor porni de la o situaţie problematică: un elev, olimpic la o 
materie, dar provenind dintr-o familie dezorganizată, îşi bate joc de ceilalţi profesori şi 
perturbă celelalte ore. Ce trebuie făcut? Studenţii sunt puşi astfel în situaţia de a se implica 
(am avut studenţi a căror implicare a fost atât de profundă, încât au tins să se identifice cu 
rolul şi după terminarea orei) si de a înţelege - din interior – un asemenea caz. 

Un alt exerciţiu (ре care-l-am intitulat „Ziarul” ; a nu se confunda cu tehnica tratată) 
presupune ca grupurile de cursanţi să-şi închipuie cá vor realiza un ziar. Pentru aceasta, ei 

vor trebui să decidă, în grup, tipul de ziar (de informaţie generală, de informare specială 
- tip revistă, monden etc.), titlul, rubricile lui — pe care fiecare şi le va asuma. Apoi, 
grupurile se vor sparge şi fiecare persoană va căuta un subiect pentru rubrica sa într-un 
membru al altui grup, intervievându-l (spre exemplu, dacă cineva are rubrica sportivă din 
ziarul grupului său şi ştie că o altă persoană din alt grup practică un anumit sport, se va 
duce la acesta să-l intervieveze). La final, fiecare membru îşi va prezenta „articolul” în 
grupul propriu, vor avea loc discuţii şi amendări ale fiecărui articol pentru a exista o 
unitate a acestora, şi se va alcătui „Ziarul”. 

Pentru Ioan Cerghit, jocurile de simulare constau în „simularea unor situaţii (adeseori 
conflictuale, de luare de decizie) care, în raport cu tema dată, ce circumscrie cadrul 
cognitiv de acţiune, determină participanţii (doi sau mai mulţi deținători ai puterii de 
decizie, jucătorii) să interpreteze anumite roluri, funcţii sau ansambluri de comportamente 
uneori foarte bine precizate, alteori mai confuze, şi în aceste condiţii să ajungă la realizarea 
obiectivelor prestabilite” (Cerghit, 1997, pp. 224-225). Maidment şi Bronstein (1973 - 
online) ne prezintă o schemă sugestivă privind modul în care putem înţelege si pune în 
practică un joc de simulare : 





1. Alegerea modului de 
abordare a simulării: 
- considerarea obiectivelor ; 
- determinarea nevoilor 
cursanților ; 
- dezvoltarea logisticii şi 
selectarea tipului de 
simulare. 










































Planificarea simulării : 
1. Decizia 

2. Pregătirea 

3. Colectarea 

4. Proiectarea 

5. Dezvoltarea 

6. Execuţia 

7. Evaluarea 


7. Evaluarea simulării : 

- oferirea unei analize după 
încheierea simulării ; 

- urmărirea înregistrării video 
(dacă s-a folosit) ; 

- evidenţierea îndeplinirii 
obiectivelor propuse ; 

- reproiectarea simulării. 


2. Pregătirea obiectivelor 

simulării : 

~ alegerea subiectului simulării ; 

- determinarea scopurilor 
simulării ; 

- diferenţierea şi notarea 

obiectivelor simulării. 
















3. Colectarea datelor despre 

simulare: 

- determinarea datelor necesare ; 

- identificarea surselor de 
informaţii ; 

- organizarea informaţiilor ; 

- căutarea modelelor de aplicare. 


6. Simularea propriu-zisă : 
- controlul logisticii ; 

- recapitularea materialelor ; 
- direcționarea „jucătorilor” ; 
- simularea. 





























4. Alcătuirea modelului jocului 
de simulare: 

- identificarea actorilor ; 

- identificarea scopurilor 


5. Obţinerea materialelor 
necesare simulării: . 

- alcătuirea scenariului ; 

- perfecţionarea rolurilor ; 










- pregătirea regulilor jocului de actorilor; . 
simulare ; - identificarea resurselor 
- planificarea materialelor actorilor ; 





- identificarea interacțiunilor 
dintre actori. 


suplimentare. 


Figura 49. Perspectiva ciclică asupra etapelor simulării (adaptare după Maidment 
şi Bronstein, 1973 — online) 

Desigur că tipologia jocurilor de simulare este, la rândul ei, extinsă; Cerghit (1997) 
vorbeşte despre: a) jocurile de roluri; b) jocul de arbitraj; c) jocul de reprezentare а 
structurilor ; d) jocul de competiţie ; e) jocul de decizie etc. 


13.2.3.15. Instruirea programată 


Mulţi autori observă că filosofia de bază a instruirii programate este, probabii, mai veche 
decât şcoala însăşi, văzută în forma sa formalizată. Mai precis, principiul după care cel 
care învaţă trebuie să treacă la un nivel superior abia după ce a acumulat cunoştinţe şi 
stăpâneşte în profunzime segmentul anterior reprezintă unul dintre stâlpii de bază ai 
oricărui proces de învăţare. Instruirea programată presupune dispunerea materialului de 
învăţat în secvenţe de paşi proiectati pentru a conduce elevii la un scop final. Paşii 
respectivi sunt, în mod normal, foarte apropiaţi unii de ceilalţi, asigurând o creştere 
gradată a dificultății materialului. Acesta din urmă este „spart”/divizat în unităţi ce pot fi 
prezentate elevilor cu ajutorul unor „maşini de învăţat” (facem observaţia că apariţia 
computerului a uzat moral aceste instrumente tehnice de învăţare). 

Întregul program poate conţine şi sute de „unităţi de învăţare”, construite în aşa fel 
încât să maximizeze succesul (un astfel de program, bine constituit, nu trebuie să producă 
- erori mai mari de cinci procente la cel care învaţă). Concluzia firească şi marele avantaj al 
instruirii programate constă în următorul lucru: cursantul experimentează în mod constant 
succesul, ceea ce devine un motivator pentru învăţare. Formatorul poate adăuga la acestea 
propriile sisteme de motivare (premii, activităţi dorite de către elevi), dar la un număr mai 
mare de unităţi parcurse. Programul poate fi construit şi sub forma unei cărţi unde întrebarea 
se găseşte pe o pagină, iar răspunsul pe verso. Printre avantajele instruirii programate 
remarcăm : 


-  cursantul nu mai rămâne un observator pasiv (cum era condiţionat de învăţământul 
clasic), ci este implicat în mod activ în procesul de învăţare ; 

- instruirea este într-o mai mare măsură individualizată (spre exemplu, programul poate 
fi completat de către un cursant în două ore şi de un altul în patru); 

— feedback-ul este imediat; 

- învățarea este motivată pozitiv ; în acelaşi timp, aşa cum remarcă Sprinthall, Sprinthall 
şi Oja (1994), principala problemă a instruirii programate este că unii cursanţi se 
plictisesc : „Dacă mi se mai pune o dată aceeaşi întrebare, o să tip! ", reclama unul 
dintre aceştia. 


13.3. Metode bazate pe utilizarea şi dezvoltarea relationárilor 
în cadrul grupului 


Ultimul continuum pe care îl luăm în calcul pentru a dezvolta analiza noastră este cel al 
utilizării interacțiunilor în cadrul grupului (cuprinzând metode ce se centrează mai degrabă 
pe cooperare şi metode care cultivă demersul competiţional) precum şi metode care vizează 
dezvoltarea interrelationárilor de grup conducând, astfel, la creşterea performanţelor acti- 
vitátii acestuia. Este evident cá avem de-a face cu un sistem metodologic complex, deoarece, 
aşa cum observam mai înainte, nu putem vorbi despre cooperare în lipsa competiţiei (iar 
reciproca este la fel de valabilă). 

13.3.1. Metode bazate pe cooperare 


13.3.1.1. Învăţarea cu ajutorul celuilalt 


Atât învăţarea prin cooperare, cât şi învăţarea prin competiţie îşi au un imbold epistemic 
major în teoriile formării imaginii de sine şi ale comparării sociale. Unii autori sintetizează 
opţiunile de dezvoltare ale psihologiei sociale în acest domeniu prin tentativa de a oferi 
răspunsuri la câteva întrebări fundamentale ; în ceea ce ne priveşte, vom relua aici două 
dintre ele, la care vom adăuga o a treia: 


1. Pe baza căror informaţii, cu ajutorul căror instrumente se realizează percepţia celuilalt ? 
Altfel spus, cum ne construim reprezentarea celorlalte persoane ? 

2. În ce fel percepţia şi reprezentarea pe care le avem despre noi înşine sunt legate de 
interacţiunea cu ceilalţi? Altfel spus, în ce măsură reprezentarea sinelui depinde de 
părerea celuilalt? (Denise Jodelet, în Moscovici, 1998, p. 37). 

3. Cum influenţează imaginea de sine modul în care ne definim şi dezvoltăm capacitatea 
de învăţare ? „Imaginea de sine este ansamblul ideilor pe care un individ le are despre 
el însuşi” (Michael Argyile, în ibidem, p. 83). 


Cooperarea „constă în a ţine cont de obiectivele celorlalţi şi de propriile obiective, 
adaptându-ţi comportamentul în aşa fel încât să fie atinse diferitele obiective propuse” 
(Michael Argyile, in ibidem, p. 81). 


13.3.1.2. Învăţarea prin cooperare 


Baron şi Kerr (2003) precizează că unul dintre exemplele impresionante ale colaborării în 
rezolvarea de probleme este ceea ce s-a numit „Proiectul Manhattan”, care a condus la 
crearea bombei atomice în al doilea război mondial. „Proiectul Manhattan” a utilizat 
echipe ce au folosit principiile cooperării, implicând aproape o sută de mii de indivizi care 
au lucrat sub supervizarea unor personalităţi ştiinţifice în locaţii diverse (Los Alamos, New 
Mexico etc.). Acest fapt nu a însemnat că dintre principiile cooperării a lipsit un anume 
grad de competiţie (astfel s-a instituit o cursă între perspective rivale care urmăreau crearea 
unei bombe pe bază de plutoniu ori a uneia pe bază de hidrogen). 

Opţiunea activităţii s-a fundamentat însă pe cooperare, de unde s-a observat că progresul 
în îndeplinirea obiectivelor a fost mult mai ridicat decât dacă ne-am fi referit la activitatea 
individuală a cercetătorilor ori la o strategie predominant competițională. Principiul central 
derivat drept o concluzie a acestor considerente este acela pe care McGrath (1984) 1-а 
intitulat sarcina de tip cooperare. O asemenea sarcină a constituit elementul de învăţare 
principal, în funcţie de care membrii grupului au arătat interes pentru lucrul împreună. lată 
о perspectivă nouă pentru învăţarea prin cooperare — să pornim în activitatea noastră nu de 
la gruparea cursanților, сі de la identificarea acelor sarcini care le vor motiva şi directiona 
o asemenea grupare. De altfel, o tipologizare a sarcinilor de acest gen este deosebit de utilă 
pentru a putea direc(iona învăţarea din perspectiva activităţii în grup: in literatura de 
specialitate (vezi, în acest sens, şi contribuţiile lui I.D. Steiner) sunt prezente mai multe 
modele, deosebind în special : 


- sarcina de tip disjunctiv, în care grupul trebuie să facă o selecţie a răspunsurilor şi 
contribuţiilor unui singur membru, cea mai bună soluție fiind identificată ; 

- sarcina de tip conjunctiv se regăseşte în tehnicile TGT şi STAD şi presupune că 
productivitatea grupului este strict legată de eficienţa tuturor membrilor săi, deci şi a 
celui mai slab dintre aceştia (analogia folosită este aceea a echipelor care urcă pe 
munte, membrii fiind legaţi unii de alţii prin corzi, iar echipa neputând să înainteze mai 
repede decât ritmul celui mai încet membru) ; 

- sarcina de tip aditiv presupune că rezultatul activităţii grupului este suma contribuţiilor 
tuturor membrilor ; şi 

- sarcina de tip discreționar presupune cá membrii grupului pot combina opţiunile 
individuale în orice manieră doresc, neexistând paternitatea soluţiei exprimate, aceasta 
din urmă fiind rezultatul contribuţiei tuturor participanţilor. 


Astfel, învățarea prin cooperare reprezintă mai degrabă o filosofie instructionalá decât 
o metodă aparte (putându-se regăsi, de altfel, în structura mai multor metode şi tehnici de 
învăţare). Utilizarea cooperării în învăţare se bazează pe faptul cá o instruire guvernată de 
competiţie, aşa cum de multe ori regăsim în învăţământul tradiţional, poate induce 
sentimente negative la cursanţi, o interdependenţă negativă prin care un cursant nu poate 
câştiga decât în urma eşecului înregistrat de un coleg al său. În principiu, cursantii sunt 
împărţiţi în microgrupuri (pornind de la două persoane, dar determinând o activitate 
eficientă în echipe de patru până la şase cursanţi) ce împărtăşesc obiective comune şi 
trebuie să realizeze sarcini împreună. Grupurile, de obicei, sunt alcătuite din persoane cu 
experienţă şi stiluri de învăţare diferite. În învăţarea prin cooperare, participanţii ştiu că 
performanţa este reciprocă, în sensul că persoanele dezvoltă o interdependen(á pozitivă 
unele faţă de altele ; cursanţii percep că îşi vor putea îndeplini obiectivele instructive doar 
dacă şi colegii lor şi le vor îndeplini pe ale lor. Astfel, se porneşte de la ideea că un singur 
membru al microgrupurilor nu poate poseda toate informaţiile, abilităţile şi resursele 
pentru a-şi duce sarcina la bun sfârşit (fiind necesară contribuţia tuturor membrilor pentru 
un asemenea deziderat). Instructorul observă şi se focalizează atât pe performanţa acade- 
mică, cât şi pe dezvoltarea competenţei sociale de către participanţi. Se observă astfel că 
o funcţie importantă a învăţării prin cooperare este aceea că se stabileşte un echilibru între 
competiţia indusă de învăţământul tradiţional şi necesitatea creşterii abilităţilor de lucru în 
echipă, de cooperare. 

În literatura de specialitate, învăţarea prin cooperare este ilustrată de cinci principii : 


- interdependenta pozitivă (în sensul ilustrat mai devreme) ; 

- promovarea interacțiunii (în sensul încurajării succesului celuilalt, împărţirea resurselor 
şi sprijinul acordat, explicaţii privind modul de rezolvare a problemelor, discutarea şi 
controlul modului în care conţinutul a fost sau nu înţeles etc.); 

-  responsabilitatea individuală si de grup - grupul trebuie să fie responsabil pentru 
atingerea propriilor scopuri, iar fiecare membru trebuie să fie responsabil în ceea ce 
priveşte contribuţia sa în vederea atingerii de către grupul propriu a scopurilor res- 
pective ; 

- dezvoltarea unor abilităţi de comunicare interpersonalá şi de grup (astfel, spre deosebire 
de învăţarea prin competiţie, învăţarea prin cooperare presupune simultan implicarea 
într-o activitate de învăţare şi funcţionarea în calitate de echipă - team-building) ; şi 

- dezvoltarea unor procese de grup (grupul trebuie să decidă care acţiuni ale membrilor 
proprii sunt utile şi care nu pentru dezideratele grupului şi să stabilească ce tip de 
comportament să adopte în etapele care vor urma). 


În cadrul filosofiei învăţării prin cooperare întâlnim mai multe metode, un inventar util 
fiind cel oferit de către Spencer Kagan (1990 - online) (vezi tabelul 22, p. 383). 

Tabelul 22. Variante ale învățării prin cooperare 


Fiecare cursant împărtăşeşte ceva din cele discutate cu colegul său de echipă. | 


Colturile Fiecare cursant se mută într-un colt al încăperii reprezentând 


perspective/alternative ale problemei. Aici cursantii discută cu colegii care au 
aceeaşi opinie, apoi parafrazează ideile propuse de cei din celelalte colţuri. 

Răspunsul Instructorul pune o întrebare, cursantii se consultă pentru a fi siguri că toat 

coieciiv lumea cunoaşte răspunsul, apoi un cursant este numit pentru a da acest răspuns. 

Echipele 

de control 



































Colectivul se împarte în grupuri de câte patru. Aceste grupuri se divid la 
rândul lor în echipe de câte doi, dintre care - in mod alternativ - unul 
reprezintă „jucătorul”, cel care rezolvă problema, iar celălalt este „antrenorul” 
acestuia. După fiecare două probleme rezolvate, echipa de doi se verifică cu 
cealaltă echipă de doi în privinţa modului în care au răspuns. 


Cursantii se intervievează unii pe ceilalţi în echipe de câte două persoane. La 


pasul al treilea, fiecare cursant împărtăşeşte întregului grup informaţiile pe care 
le-a aflat în decursul interviului. 


Cursanţii notează simultan pe o filă de flip-chart ideile centrale învăţate, 
dezvoltând apoi şi podurile (relaţiile) ce pot fi stabilite între acestea. În final 
este construit un poster al conţinutului ce trebuie învăţat. 












Interviul în trei 
paşi 













Reteua con- 
ceptelor (o va- 
riantá a mind 

maping-ului) 
Turul de masá 













Fiecărui cursant i se cere să ofere un răspuns la o întrebare pe o foaie care este 
trimisă apoi, pe rând, fiecărui membru al grupului. Există şi un tur de masă 
desfăşurat simultan, în care toti cursanţii notează răspunsul propriu la întrebare 
pe foile primite. 
Tehnica Co-Op | Cursanţii lucrează în grupuri pentru a construi un produs specific al grupului res- 
pectiv, produs pe care trebuie să-l împărtăşească întregului colectiv. Până acum 
nimic spectaculos, partea de inedit faţă de alte metode constând în aceea că fiecare 









cursant trebuie, la rândul său, să aducă o contribuţie specifică la producţia grupului. 


:13.3.1.3. Metoda învățării cooperative 


Slavin (1995 - online) a enunțat câteva subtactici ale învăţării cooperative pe care le-a 
intitulat „învăţarea împreună”. Acelaşi autor s-a ocupat şi de zona metodelor centrate pe 
rezolvarea de probleme, inițiind tehnica STAD. Subtacticile „învăţării împreună” sunt: 


-  cursanţii vor fi organizaţi să lucreze în grupuri de câte patru-cinci membri, în compoziţie 
mixtă ; 

- fiecare elev trebuie să înveţe numele altui membru din grup; 

- fiecare elev dintr-o echipă intervieveazá un membru al altei echipe, aşa încât toti 
membrii echipei vor fi intervievaţi şi toţi elevii prezintă întregii lor echipe informaţiile 
pe care le-au obţinut pe durata interviului ; 

- fiecare echipă se decide cu privire la numele echipei, logo-ul sáu etc., toate elementele 
care vor conferi o anume identitate ; : 

- tot grupul lucrează împreună la realizarea sarcinii. 

13.3.1.4. Baza de daté 


Pornind de la „învăţarea împreună” a lui Slavin, propunem o variaţie a acesteia : la nivelul 
fiecărei echipe, în urma interviului realizat de către membrii ei cu membrii altor echipe, se 
poate alcătui o bază de date cu informaţiile relevante despre fiecare elev. Apoi, cursantii 
din fiecare echipă sunt îndemnați să apeleze, în vederea realizării propriei sarcini (sarcinile 
diferă de la o echipă la aita), ia „coiisultanţi externi”, cursanţi din alte echipe aflaţi în baza 
lor de date, care în urma interviului au reieşit cu un anumit nivel de expertiză pe o 
problemă aflată în discuţia unei echipe sau alteia. 


EL 


13.3.1.5. Tehnicile TGT şi STAD 


De Vries, Edwards şi Fennessey (Forsyth, 1983, p. 438) ne propun o tehnică ce foloseşte 
împărţirea unui colectiv lărgit în microgrupuri, tehnică intitulată ТСТ (Teams/Games/ 
Tournaments). Pentru început, elevii/studentii sunt împărţiţi în echipe de câte patru-cinci 
persoane. După aceea, echipa astfel formată lucrează la un material pe care profesorul l-a 
prezentat recent în clasă, practicând diverse jocuri proiectate pentru a testa şi extinde 
înţelegerea informaţiilor. La sfârşitul săptămânii, clasa/grupa de cursanţi joacă „turneul” : 
aceştia concurează cu reprezentanţi din alte echipe, pentru puncte. În TGT, echipele sunt 
atent formate, pentru a include membri cu abilităţi/niveluri diferite, iar în turnee ei 
concurează doar cu cei cu abilităţi egale (astfel, si elevii/studentii mai puţin capabili pot să 
aducă puncte pentru echipa lor). 

În mod asemănător este descrisă şi metoda STAD (Student Teams Achievement Divisions), 
propusă de către Slavin ; şi aici avem echipe în care fiecare membru poate aduce puncte 
echipei pentru că, deşi în această situaţie cunoştinţele asimilate nu sunt comparate cu ale 
celorlalţi, ci sunt evaluate individual, elevii/studentii sunt apreciaţi în relaţie cu performanţa 
lor precedentă. Câteva tactici sunt importante în STAD (apud Friedman, Fisher, 1998): 


- realizarea unui scor de bază pentru fiecare elev din clasă, în funcţie de performanţa 
anterioară ; 

- elevii sunt grupaţi în echipe de câte patru-cinci membri, eterogene din punctul de 
vedere al compoziţiei (în termeni de performanţă academică, sex, rasă sau etnie) ; 

- înainte de pornirea programului de învăţare au loc exercitii care să conducă Іа formarea 
şi dezvoltarea indivizilor astfel aduşi împreună în direcţia unor echipe - este oferită 
membrilor echipei şansa de a se cunoaşte reciproc ; 

- materialul de învăţare este iniţial descris clasei de către profesor sau cuprins într-o 
prezentare audiovizuală ; 

- prezentarea în clasă este urmată de activitatea pe echipe ; 

- toti membrii echipei sunt responsabili de modul în care propriii colegi învaţă materialul ; 

- membrilor echipei li se recomandă să pună întrebări colegilor de echipă înainte de a-l 
întreba pe profesor ; 

- după una sau două prezentări în clasă şi una sau două sesiuni de practicare în echipă, 
elevilor le este administrat un test; acesta se constituie într-o evaluare individuală a 
ceea ce elevii au învăţat individual; 

- elevii primesc puncte in mod individual pentru scorul testului în. тай cu scorul pe 
care l-au obţinut inițial; aceste puncte sunt totalizate de către membrii fiecărei echipe 
şi se împart la numărul membrilor echipei - se obţine astfel o medie a îmbunătăţirii 
nivelului de performanţă la nivelul echipei ; 

- echipelor li se oferă recunoaştere în funcţie de nivelul acestei îmbunătăţiri ; 
= scorul de bază obţinut individual pentru determinarea îmbunătăţirii performanţei este 
recompus după fiecare test administrat. 


13.3.1.6. Seminarul socratic 


Autorii metodei, Mortimer Adler şi Dennis Gray (online), subliniază că discuţia care are 
loc aici este centrată mai mult pe înţelegerea colectivă şi mai profundă a materialului de 
studiat decât pe identificarea unui răspuns corect. Astfel, seminarul socratic porneşte de la 
ideea că este mai important ca persoanele care învaţă să îşi pună întrebări şi să construiască 
multiple răspunsuri în loc să caute, cu obstinatie, „răspunsul corect” ; înţelegerea tinde să 
fie una de profunzime, participanţii urmând să ajungă la aceasta prin dialog. Cursanţii au 
posibilitatea de a examina cu toţii un fragment de text, după care se pun întrebări care îi 
ajută pe cursanţi să gândească critic, să înţeleagă multiplele dezvoltări ale textului ; în 
seminarul socratic sunt încurajate discuţiile în detrimentul dezbaterilor. 

Acest lucru este mai bine reliefat dacă cele două variante se pun în contrapondere : 
astfel, prin contrast, dacă dialogul se bazează pe colaborare, multiple fete ale problemei 
fiind analizate, dezbaterea se fundamentează pe opoziţie, două părţi încercând să demon- 
streze una alteia că greşesc; ascultarea în dialog foloseşte pentru înţelegerea, de profun- 
zime, a înţelesurilor comune, pe când dezbaterea urmăreşte să evidentieze diferenţele ; 
dialogul permite schimbarea punctelor de vedere ale participanţilor, sprijină această 
schimbare, pe când dezbaterea trimite spre păstrarea lor; dialogul încearcă să suspende 
credinţele proprii în vederea schimbării, în vreme ce dezbaterea presupune întărirea acestor 
credinţe ; în dialog, participanţii caută punctele tari ale fiecărei poziţii exprimate, pe când 
în dezbatere, focalizarea este pe identificarea punctelor slabe ale părţii adverse ; dialogul 
stabileşte că mai multe persoane pot poseda părţi sau fragmente ale fenomenului, ca într-un 
puzzle, pe când dezbaterea afirmă că adevărul este apanajul unei singure părţi etc. 

Câteva linii de forţă trebuie urmărite în seminarul socratic: (1) participanţii sunt 
aşezaţi în cerc, astfel încât contactul vizual să fie eficient; (2) materialul (care trebuie să 
fie bogat în idei şi să stimuleze dialogul) va fi citit de către toţi participanţii (în literatura 
de specialitate se recomandă ca, dacă există cursanţi care nu au citit materialul, aceştia să 
alcătuiască un alt cerc, în exteriorul celui de discuţie, în genul structurii de fishbowl – 
discutată ceva mai târziu) ; textul trebuie să genereze cu uşurinţă întrebări, astfel încât, de 
cele mai multe ori, participanţii să părăsească reuniunea cu mai multe întrebări decât au 
venit; (3) discuţia, ce trebuie să aibă un caracter explorator, începe cu o întrebare de 
deschidere care să conducă cursantii înapoi la text pentru a specula, redefini, estima şi 
clarifica problematica; (4) seminarul are un lider care îndeplineşte atât propriul rol (Îşi 
ajută colegii să rămână focalizaţi pe text, solicită de la aceştia întrebări саге să constituie 
un suport pentru continuarea discuţiei, îi ajută să-şi clarifice poziţia atunci când posedă 
argumente confuze etc.), cât şi rolul de participant; totodată, liderul trebuie să cunoască 
foarte bine textul, suficient pentru a anticipa diversele interpretări oferite de colegi, şi să 
înţeleagă posibilităţile fiecărei luări de poziţii ; (5) cursantii sunt îndemnați să participe la 
discuţie în momentul în care se simt pregătiţi şi consideră că au ceva de spus (pentru 
aceasta, tăcerea nu este un lucru rău, deoarece se presupune că participanţii au nevoie de 
timp pentru a construi ipoteze şi a oferi opinii) ; în momentul în care un cursant îşi expune 
punctul de vedere, ceilalţi sunt îndemnați să fie asculátori activi. 

O altă manieră de seminar socratic este mai degrabă apropiată de structurarea de tip 
fishbowl — în momentul în care începe ora, clasa se divide în două cercuri, unul incluzându-l 

pe celălalt, cei din cercul interior urmând să discute mâterialul pe care l-a primit fiecare, 
iar cei din cercul exterior primind sarcina de a-i observa pe primii. În ceea ce priveşte 
pregătirea cadrului didactic pentru o astfel de activitate, aceasta este relativ simplă în 
aparenţă : ea include două momente importante - alegerea texului şi imaginarea/proiectarea 
unor întrebări cu răspuns deschis. Spunem că acest rol al profesorului este simplu doar în 
aparenţă, deoarece de modul cum este ales textul şi de tipul de întrebări depinde, într-o 
bună măsură, startul metodei (subliniem, încă o dată, că discuţia din cercul interior este 
una necompeliiivă, deci maniera prin care putem implica optim elevii/studentii participanţi 
este mult mai nuanţată). 

În literatura de specialitate se menţionează că întrebările urmează să fie „adevărate”, în 
sensul că trebuie să posede un răspuns neevaluabil direct de către cadrul didactic, şi nu 
„întrebări de profesor”, prin care acesta verifică dacă studenţii au înţeles un fapt sau 
o idee. 

În sens originar, seminarul socratic este unul înalt standardizat ; elevii/studentii petrec 
cinci minute rearanjánd băncile clasei în cerc şi alegând grupurile participanţilor la discuţie 
şi ale observatorilor (aici remarcăm o diferenţă importantă faţă de fishbowl-ul propriu-zis, 
în care cursantii intrau într-o încăpere/sală de clasă unde scaunele erau aşezate de la bun 
început în două cercuri concentrice, fiecare urmând să-şi aleagă locul în care se simte cel 
mai bine). Prima discuţie durează zece minute ; după aceea persoanele din cercul exterior 
oferă celor din cercul interior zece minute de feedback. Elevii/studentii îşi schimbă apoi 
locurile şi procesul este reluat. Această activitate durează în medie 45 de minute, rezervân- 
du-se cinci minute pentru a se descrie conţinutul care va fi discutat în ziua următoare ; 
etapele se pot ajusta la necesităţile pe care le resimte fiecare cadru didactic în legătură cu 
importanţa integrării seminarului socratic în ora sa, dar nu trebuie omis faptul că este esen- 
tial ca fiecare elev să se exprime. Pentru că paşii sunt predictibili, elevii se pot acomoda în 
scurt timp cu metoda, astfel încât nu va mai fi necesar ca în fiecare zi de utilizare a 
seminarului socratic cadrul didactic să ofere direcţii de lucru şi indicaţii de acţiune. 

Responsabilitatea şi rolurile celor care se află în cercul exterior sunt acelea de a observa 
cum înţeleg textul cei din cercul interior ; accentul cade asupra modului cum este rezolvată 
problema respectivă, şi nu doar asupra tipului de răspuns oferit (remarcăm un interesant 
accent asupra procesului de cunoaştere, urmărind identificarea şi optimizarea personală a 
unor experienţe colective de gândire). 

Elevii/studenţii depind de ceilalţi colegi pentru a ajunge la soluţia finală ; astfel, după 
ce elevii discută, profesorul îi chestionează pentru a putea identifica în mod concret anumite 
operaţii de gândire şi procese folosite într-un mod implicit de către aceştia în construcţia 
colectivă la care participă. 

În timpul în care s-a aflat în cercul exterior, Metzger (1993) a observat că, atunci când 
se aflau în această postură, elevii nu ştiau cum şi ce să noteze despre cei din cercul interior 
(din activitatea cu studenţii am remarcat rezultate similare). Se pot astfel utiliza o mulţime 
de modalităţi de îmbunătăţire a gradului de observare, dintre care propunem următoarele : 


- se poate cere elevilor/studentilor să urmărească, într-o primă fază, o singură persoană 
din microgrupul de discuţie, fără să numească această persoană până la momentul 
feedback-ului ; 

- similar, pentru o mai bună focalizare a atenţiei, se vor numi, pentru o scurtă perioadă, 
doar două persoane în cercul interior, interacţiunile dintre acestea fiind astfel mai 
vizibile ; 

- cadrul didactic poate să îndeplinească pentru o anumită perioadă rolul de membru în 
cercul exterior şi să completeze o asemenea fişă, un protocol de observare, după care 
va arăta elevilor/studentilor notițele sale şi se vor face comparații cu notițele acestora ; 

- cadrul didactic le poate cere elevilor/studenţilor să îi relateze în timp real ceea ce 
observă în acest preexercitiu şi să noteze pe flip-chart sau pe tablă etc. 


Avantajele acestei metode sunt evidente: participanţii îşi îmbunătăţesc abilităţile de 
comunicare, totul se petrece într-o atmosferă necompetitivă, de colaborare ; metoda este 
totuşi simplă, pentru că pregătirea ei este minimală, este predictibilá, elevii/studenţii îşi 
asumă responsabilitatea discuţiilor în clasă etc. Dezavantajele sunt şi ele însă la fel de 
evidente : cel mai important dintre acestea priveşte relativa dificultate de introducere a 
metodei ; Metzger spune că „seminarul socratic nu merge de la început bine ; prima zi este 
clar haotică, iar când elevii au devenit entuziaşti, entuziasmul nu i-a condus la profunzime” 
(Metzger, 1993, p. 246). 


13.3.1.7. Tehnica plusurilor şi minusurilor 


Participanţii la un stagiu de învăţare sunt împărţiţi în două tabere. Fiecare dintre compo- 
nenţii unei tabere îşi va alege un coleg din cealaltă tabără pentru a discuta cu el. Prima fază 
a discuţiilor va cuprinde o centrare pe minusuri (este vorba despre ceea ce nu a fost învăţat 
şi ceea ce nu este suficient stăpânit de către fiecare dintre cei doi). Aceste minusuri vor fi 
notate pe foi de hârtie de o anumită culoare (roşie). Apoi se va trece la aflarea şi listarea 
plusurilor (elementele cunoscute de către fiecare dintre participanţi) ; acestea se vor nota 
pe foi de altă culoare (albastră). Când toţi participanţii vor fi executat aceste două etape, 
se va trece la etapa a treia constând în afişarea pe un perete al sălii pe de o parte a listelor 
cu minusuri, pe de altă parte a listei cu plusuri. Formatorul va şti (laolaltă cu întregul 
colectiv) pe ce se poate baza în efortul de învăţare şi căror elemente lipsă trebuie să le 
acorde o atenţie sporită. O variantă a acestei tehnici presupune o continuare, în sensul că 
afişarea listei de minusuri şi plusuri se poate face în genul ofertelor de servicii, fiecare 
dintre participanţi trebuind să echilibreze minusul propriu identificând un plus la unul 
dintre colegi şi încercând să înveţe de la acesta elementul de învăţare nu îndeajuns de bine 
stăpânit până în acel moment. 


13.3.1.8. Microgrupurile de mentorat 


Microgrupurile de mentorat descriu o metodă de predare bazată pe gruparea cursanților, pe 
gradul de directionare a interacțiunii lor;. generarea acesteia îşi are fundamentarea în 
experienţa lui Richard Light care, în calitate de profesor la Universitatea Harvard, a utilizat 
mici grupuri de lucru conduse de lideri cu care se întâlnea în mod regulat pentru a revedea 
procedurile de lucru şi conţinutul ce trebuia predat. Apoi liderii se întorceau la grupurile 
lor (formate din cinci până la opt membri), pentru a se realiza procesul de instruire. 

Figura 50. Maniera tradițională (a) de instruire şi procedeul microgrupurilor 
de mentorat (b) (adaptare după Sprinthall, Sprinthall şi Oja, 1994) 


Atmosfera devenea astfel mai relaxată, frica, anxietatea şi tăcerea unor membri fiind 
combătute prin creşterea nivelului de interacţiune. Rezultatele au confirmat că cei care se 
instruiau o făceau mai bine în grupurile conduse de către colegii lor decât în mod 
tradiţional, în activităţile cu întreaga clasă. Aceste proceduri îşi regăsesc o utilitate extinsă 
în metoda mozaicului (Jigsaw Approach) introdusă încă din anii '70, metodă care recunoaşte 
atât importanţa atitudinii competitive, cât şi a celei cooperative în procesul de învăţare 
(cursantii trebuie să împărtăşească cu cei din grupul lor propriul efort de învăţare). 


13.3.1.9. Metoda mozaicului 


C.F. Herreid vorbeşte despre cercetările lui Harold Aarons în domeniul învăţării prin 
cooperare, acest autor fiind cel care a propus numele de mozaic (jigsaw) pentru metoda în 
cauză. Metoda se bazează pe un principiu relativ simplu : fiecare dintre grupurile de studiu 
primeşte o parte specifică a unei probleme pe care trebuie să o trateze din punctul de vedere 
propriu. Pentru ca acest lucru să se îndeplinească, ei devin ,experti" în această parte a 
problemei. În timpul în care membrii unuia dintre grupuri desfăşoară un astfel de proces, 
membrii celorlalte grupuri se află într-un proces similar, doar că ei trebuie să devină 
,experti" în alte părţi ale problemei (aceasta din urmă a fost divizată de la bun început, de 
către instructor, într-un număr de ,,párti" egal cu numărul grupurilor implicate în respectiva 
activitate). Fiecare grup ia cunoştinţă şi se focalizează doar pe partea care i-a fost atribuită 
de către instructor. În momentul în care grupurile consideră că membrii proprii au atins 
gradul de expertiză necesar, instructorul realizează o redispunere a întregului colectiv de 
cursanţi : noile grupuri formate vor conţine câte un „expert” din fiecare dintre grupurile 
anterioare (în acest mod se reasamblează problema). Aşa se constituie „mozaicul”, din 
părţi ale aceleiaşi probleme care trebuie, printr-un efort al noilor grupuri constituite, să se 
armonizeze şi să funcţioneze ca un întreg. 

În literatura de specialitate s-au observat şi variaţii, astfel că metoda mozaicului poate 
fi desfăşurată pe următorii paşi : 


a) selectarea abilităţilor sociale pe care cursanţii trebuie să le practice (cum ar fi, spre 
exemplu, abilităţile manageriale) ; 

b) cursantii vor fi organizaţi în grupuri de trei până la cinci persoane ; 

C) se vor distribui seturi de materiale fiecărui grup (seturile trebuie să fie divizibile la 
numărul de membri din fiecare grup); 

d) fiecare membru al grupului are sarcina de a se întâlni cu ceilalţi colegi, membri ai altor 
grupuri care posedă materiale identice cu cele primite de către el; aceste grupuri 
nou-constituite se consultă asupra modului în care persoana trebuie să înveţe materialul 
primit şi să îl predea, fiecare în parte, în grupurile originare ; 

е) la întoarcerea în acestea din urmă, cursantii se instruiesc reciproc în ariile în care au 
ajuns să deţină expertiză; la finalul activităţii, fiecare dintre cursanţi trebuie să 
stăpânească conţinutul întregului text, depăşind, prin aceasta, procesul realizat în 
învăţarea părţii în care a participat în calitate de „expert”. 

Alte tehnici de tip mozaic sunt predarea reflexivă şi procedeul cursant-profesor. Acesta 
din urmă presupune ca un cursant să acorde asistenţă academică colegilor ori unor cursanţi 
cu mai puţină experienţă în domeniu (în sens originar, cursanților mai tineri). Metoda 
posedă dublul avantaj de a se identifica drept o modalitate utilă şi mai apropiată modului 
de a înţelege al celui asistat, dar este totodată şi o cale directă în reactualizarea şi 
reîmprospătarea propriei invá(ári pentru cel care joacă rolul profesorului în această diadă. 
Într-adevăr, încercaţi să explicati cuiva din familie ceea ce tocmai ati învăţat şi veţi observa 
că în urma acestui demers cunoştinţele învăţate vor deveni mai clare şi mai vii în memorie, 
pentru dumneavoastră înşivă în primul rând. Astfel se activează un concept vechi în 
literatura de specialitate (însă nu îndeajuns fructificat de practica în domeniu), anume că 
„înveţi ceea ce predai”. 


13.3.1.10. Predarea reflexivă 


Predarea reflexivă (iniţiată de D.R. Cruickshank) este o utilizare interesantă a metodei 
Phillips 66, folosind totodată avantajele micropredării. Kenneth D. Moore (1994), adaptând 
perspectiva autorului metodei, stabileşte zece etape necesare : 

1. împărţirea clasei în grupe de patru până la şase elevi/studenţi ; 

2. selectarea câte unui subiect din fiecare microgrupă pentru rolul de profesor ; 

3. predarea pe care trebuie să o efectueze aceştia este călăuzită spre obiective instructionale 
identice, dar cu utilizarea propriilor alegeri în ceea ce priveşte metodele pe care le vor 
folosi în grupuri ; 

4. desemnarea „elevilor-profesori” este simultană, iar pregătirea lor, care va necesita 
15-20 de minute, se va face în colţuri diferite ale clasei; 

5. „elevii-profesori” vor urmări în construirea propriului scenariu didactic două perspec- 
tive: achiziţiile şi satisfacția pe care colegii lor le vor avea în urma învăţării ; 

6. celorlalţi elevi din grup li se va cere să se comporte natural, ca într-o situaţie şcolară 
oarecare ; 

7. se va urmări O evaluare a rezultatelor obţinute din experienţa de predare, dar şi din cea 

de învăţare ; 

satisfacția membrilor din grupurile de învăţare este determinată şi de această evaluare ; 

9. discuţia generală cu întreaga clasă/grupă de studenţi va urmări punctarea părţilor 
pozitive şi a elementelor mai puţin pozitive într-o experienţă de reflecţie asupra 
predării ; 

10. urmează selectarea altor participanţi din grupuri pentru a fi profesorii celorlalţi membri 
ai grupurilor, iar procedura se repetă până ce toţi participanţii au fost pe rând în ambele 
ipostaze (educator şi educat). 


00 


Utilitatea metodei constă în faptul că experienţa predării, nu doar la nivel convenţional, 
ci într-un mod formalizat, care să includă urmărirea unor obiective, alegerea unor metode, 
elemente de management al clasei, feedback etc., încercată de către elevi, poate să genereze 

în mintea lor o perspectivă empatică, mai apropiată de rolurile deţinute şi îndeplinite de 
către cadrul didactic ; totodată, se va realiza o armonizare mai profundă a stilurilor şi 
modalitátilor efective de învăţare cu cele de predare. 


13.3.1.11. Grupurile de discuție tutoriale 


Este o metodă folosită de obicei în cazul în care există cursanţi ce dovedesc dificultăţi la 
învăţare ori nu înregistrează progrese înir-uii ritm multumitor. Orlich er al. (1990) observă 
că grupurile de discuţie tutoriale sunt alcătuite din doar câţiva cursanţi (de obicei mai puţin 
de cinci) şi se focalizează pe o categorie restrânsă de materiale ; metoda foloseşte deci în 
sensul remedierii abilităţilor de bază. În grupul de discuţie tutorial, liderul grupului 
îndeplineşte trei funcţii majore : 


-  chestionează cursantii în vederea stabilirii cu exactitate a barierelor care le blochează 
procesul de învăţare ; 

- oferă feedback sau demonstrează modalităţile de asigurare a abilităţilor care vor facilita 
învăţarea ; şi | 

- încurajează cursanţii în a-şi pune întrebări si a identifica răspunsuri Chiar în propria 
fiinţă. Avantajele metodei pornesc de la ideea conform căreia cursanţii identifică anumite 
căi de a învăţa mai uşor unul de la celălalt decât de la cadrul didactic. 


Iată de ce un aspect importat asupra căruia se cuvine să atragem atenţia este acela că 
liderul grupului (tutorul) trebuie să dovedească, pe lângă o cunoaştere profundă a materia- 
lului, şi stăpânirea unor abilităţi în sfera relaţionării umane, cum ar fi: tehnica chestionării/ 
adresării de întrebări, oferirea unor întăriri pozitive/feedback ca reacţie la comportamentele 
de învăţare ale colegilor din grupul de discuţie tutorial, un grad ridicat de toleranţă şi 
răbdare etc. În lumina acestor considerente, devine evident că eşecul unor activităţi tutoriale 
poate fi pus pe seama faptului că i se încredinţează o astfel de sarcină unui elev „bun”, bine 
pregătit la materia respectivă, dar care nu posedă atribuţiile specifice unui lider al grupului 
de discuţii tutorial. Pe de altă parte, această metodă nu este folositoare doar celorlalţi 
membri din grupul tutorial, ci se adresează chiar şi celui care posedă cunoştinţele la un 
nivel înalt (tutorului) - deoarece, pe de o parte, acesta poate identifica noi fațete ale 
fenomenului în momentul în care încearcă să explice informaţiile respective colegilor, iar 
pe de altă parte, la nivel motivational, multi cursanţi găsesc provocatoare o astfel de 
perspectivă, de a explica altora ceea ce au învăţat. 


13.3.1.12. Reuniunea Phillips 66 


Este văzută de unele cercetări drept o metodă de tip brainstorming care permite utilizarea 
unui număr mai mare de participanţi împărţiţi în cinci-şase echipe funcţionale, fiecare 
cuprinzând câte şase persoane. Creată de către J. Donald Phillips de la Michigan State 
University, metoda este una deschisă spre largi posibilităţi de utilizare, de la practica 
şcolară curentă la activităţile de pregătire cu adulţii. 

În cadrul microgrupurilor formate, se desemnează câte un conducător de discuţii, cu rol 
de moderator, activitatea în echipă desfăşurându-se pe trei coordonate : pregătirea, desfăşu- 
rarea şi valorificarea producţiei de idei. Reuniunea Phillips 66 se poate întinde pe durata a 
aproximativ două ore şi presupune două faze: discuţia pe grupuri şi dezbaterea în plen. 

Discuţia pe grupuri începe după precizarea problemei didactice care trebuie rezolvată. 
Grupul ca atare are la dispoziţie un minut, timp în care trebuie să-şi desemneze, prin 

opţiune comună şi vot, un lider ; în cazurile când participanţii nu se află la prima experienţă 
cu acest tip de metodă, se va numi şi un secretar de discuţii. În fapt, trebuie să remarcăm 
cá, în toate aceste metode care valorifică plenar posibilităţile de interacţiune în cadrul 
grupurilor, este important modul de înregistrare a informaţiilor. Aceasta deoarece, văzute 
drept metode de cultivare a tuturor poziţiilor şi opţiunilor, a dinamicii de impact a grupului 
ca atare,.metodele interactive se fundamentează în crearea cadrului propice pentru dezinhi- 
barea şi creativitatea (implicit îndrăzneala în discuţie şi реа intervențiilor) modului 
de relationare a fiecărui participant cu grupul în ansamblul său. 

Prin urmare, nu trebuie minimalizat modul în care se face înregistrarea datelor: 
o înregistrare directă, agresivă chiar, îi poate inhiba pe unii dintre membrii grupului în a 
emite ideile în forma lor iniţială; ulterior, când s-au obişnuit cu acest tip de discuţie, 
modul de înregistrare a datelor poate să îmbrace forme crescute de evidenţă. Fiecare echipă 
dezbate separat (6 minute în reuniunea Phillips 66 autentică, dar unii dintre specialiştii în 
domeniu care s-au ocupat ulterior de problemă au stabilit că un interval flexibil de 6-12 
minute este mai productiv), timp în care fiecare participant se implică activ în soluţionarea 
eficientă a acesteia ; ideile sunt reţinute de către liderii reprezentanţi ai grupurilor, sunt 
analizate şi se conturează o arie problematică segmentată pe rezolvări parţiale sau optime. 

Dezbaterea în plen reprezintă reuniunea propriu-zisă şi începe cu intervenţiile liderilor 
reprezentanţi ai fiecărui grup, care expun în faţa întregului colectiv concluziile discuţiilor 
în echipe. În această a doua fază a reuniunii nu se limitează durata intervențiilor ; membrii 
echipelor pot participa cu argumente suplimentare în confruntarea dintre lideri. 

În cadrul dezbaterii în plen este admisă analiza critică (grupul disipând responsabili- 
tatea punctului de vedere comun), prioritatea demersului constituind-o selecţia şi ierarhi- 
zarea soluţiilor. Evaluarea generală a ideilor este apanajul cadrului didactic (deşi el poate 
alege unul dintre participanţi să facă acest lucru, lui revenindu-i doar conturarea - atunci 
când este necesar - a reperelor importante ale concluziilor), care va sintetiza informaţiile 
rezultate din analizele de grup şi din dezbaterea în plen, va accentua ideile valoroase şi va 
dezvolta aspectele apărute în derularea reuniunii, pe care le poate utiliza în acoperirea 
cognitivă si motivationalá a demersului său, încurajând activităţile de învăţare prin des- 
coperire. 


13.3.2. Utilizarea conflictului în învăţare 


13.3.2.1. Tehnici de competiție 


O tehnică uşor manipulativá este să impártim grupul de cursanţi în două tabere pe care să 
le punem în competiţie. Ambele tabere vor primi apoi diferite texte cu ajutorul cărora va 
trebui să construiască unele capcane pe care să le întindă grupului advers. Avantajul acestei 
tehnici este că, in acest fel, cursantii se vor implica într-o înţelegere de profunzime a 
respectivului text pentru a putea să găsească suficiente argumente pentru capcanele pe care 
le vor construi, iar întrecerea însăşi este un moment de învăţare maximă. 


13.3.2.2. Controversa creativă 


Herreid (online) observă că, spre deosebire de tehnica dezbaterilor (debate), unde se pare 
că cei care sunt implicaţi în dispută sunt mai interesaţi să câştige argumentarea decât să se 
ajungă la evidenţierea adevărului, controversa creativă este mai aproape de situaţiile 
obişnuite de viaţă. Astfel, de multe ori nu putem aprecia că adevărul se află într-o singură 

parte ; de aceea, multe dintre argumente sunt mai aproape de realitate atunci când dezvoltăm 
o atmosferă de cooperare, de negociere. Controversa creativă (intitulată şi controversa 
structurată ori academică) reprezintă un mod de a folosi atât avantajele tehnicii tradiţionale 
de dezbatere, cât şi apropierea de situaţiile reale pe care le întâlnim în viaţă prin folosirea 
în finalul metodei a tehnicilor de compromis. Conform promotorilor acestei tehnici 
(Johnson şi Johnson, 1995), controversa creativă produce rezultate pozitive pentru partici- 
раці, rezultate definite de trei câmpuri de cercetare : (a) realizarea – controversa creativă 
producând raționamente de înaltă calitate, rezolvarea de probleme şi luarea deciziilor, 
dezvoltarea creativităţii şi implicarea, de profunzime, în rezolvarea sarcinilor etc. ; (b) 
relaţiile interpersonale - controversa creativă determină o interrelationare mai exinsă si de 
calitate între cursanţi ; şi (c) sănătatea psihologică — controversa creativă produce o stimă 
de sine crescută la participanţi, competenţa socială şi abilitatea de a controla stresul şi 
confruntarea cu poziţii adverse celei proprii. În literatura de specialitate pot fi remarcate 
două tipuri de controversă structurată. 

În primul rând, modelul elaborat în 1992 de Johnson, Johnson şi Holubec urmăreşte 
şapte paşi: (1) problematica este propusă de către instructor ; (2) cursantii sunt grupaţi 
câte doi pentru a cerceta problematica în literatura de specialitate, urmărind atât per- 
spectiva „pro”, cât şi perspectiva „contra” ; (3) apoi, echipele se întâlnesc de pe poziţii 
contradictorii, oferindu-şi, în mod curtenitor, argumente în dezbatere, pro şi contra; 
(4) echipele îşi inversează rolurile, încercând să susţină punctul opus de vedere într-un mod 
cât mai convingător ; (5) echipele îşi abandonează rolurile de avocat al unei poziţii ori alta 
şi trebuie să alcătuiască, în scris, un raport care să se bazeze pe compromis; 
(6) fiecare persoană din colectivul de cursanţi participanţi la controversa structurată 
primeşte un test scris bazat pe materialul discutat şi primeşte puncte bonus dacă toţi 
membrii din echipa cu care a construit compromisul au scoruri apropiate de criteriile 
oferite ; (7) echipele au la dispoziţie 10 minute pentru a face un raport oral prin care să 
prezinte compromisul la care a ajuns întregul colectiv. 

Modelul elaborat în 1996 de către Barbara Watters este al doilea tip de controversă 
structurată şi presupune doar şase paşi: (1) topicul controversat este prezentat partici- 
pantilor; (2) fiecare cursant lucrează singur în cercetarea literaturii de specialitate şi 
alcătuieşte - în scris - un document incluzând argumentări ale celor două perspective 
propuse de problematică ; (3) în clasă, sunt formate microgrupuri de cursanţi, la jumătate 
dintre cei prezenţi cerându-li-se să desfăşoare un joc de rol pro, iar celeilalte jumătăţi 
contra, fiecare grup alegându-şi cele mai bune trei argumente; (4) instructorul cere 
grupului pro să-şi prezinte argumentele de top selectate, identificând şi modalităţile de a le 
susţine. Grupului contra i se cere să comenteze argumentele aduse de către grupul pro. 
Apoi, procedura se inversează: grupul contra îşi prezintă argumentele, iar grupul pro se 
implică în dezbaterea acestora. Procesul va fi repetat, grupurile pro şi contra alternându-şi 
argumentele ; (5) instructorul cere grupurilor să-şi abandoneze rolurile de avocat al unei 
poziţii ori alteia şi să încerce să ajungă la un compormis (suma soluţiilor este listată pe 
tablă/flip-chart, alături de comentariile fiecărui grup); (6) instructorul sau unul dintre 
cursanţi închide sesiunea controversei structurate printr-o analiză rezumativă. A 

Importanţa perspectivei pe care metoda o oferă este redată de Marlyn Lee Mauger : „În 
controversa creativă, studenţii nu doar îşi reamintesc informaţia ; ei o aplică la întrebări 
extinse ale textului – şi la propria lor existenţă” (Baloche, Mauger et al., 1993). 

13.3.2.3. Tehnica controversei decizionale 


Controversa decizională este o tehnică propusă tot de Johnson şi Johnson (1995), autorii 
controversei creative, doar că, de această dată, accentul se pune pe dezvoltarea unor etape 
de natură colăborativă. Controversa decizională aduce grupurile în situaţia de a înţelege în 
profunzime problema cu care se confruntă şi de a lua o decizie realistă în funcţie de 
obiectivele grupului ca întreg, obiective acceptate de către toţi membrii. Tehnica presupune 
şase paşi ce trebuie urmaţi: 


1. stabilirea contextului de cooperare — aşa cum evidenţiază autorii printr-o metaforă, 
membrii grupului trebuie să înţeleagă că „se îneacă ori înoată împreună” ; în momentul 
în care un asemenea context de cooperare a fost stabilit, participanţii la controversa 
decizională sunt pregătiţi pentru rezolvarea de probleme ; 

2. identificarea şi definirea problemei - grupul examinează diferenţele dintre modul în 
care decurg lucrurile în prezent şi desfăşurarea dorită/dezirabilă a acestora ; 

3. diagnoza existenţei, magnitudinii şi naturii problemei - sunt caracteristici ale pro- 
blemei care trebuie să facă subiectul discuţiei între membrii echipei pentru ca fiecare 
dintre aceştia să înţeleagă fenomenul, precum şi percepţia colegilor asupra lui ; 

4. identificarea şi analizarea cursurilor alternative ale acţiunii pentru a rezolva problema — 
depăşirea momentului de mulţumire (o eroare comună care presupune o prematură 
decizie asupra primei alternative rezonabile privind rezolvarea problemei) şi atingerea 
maximalizării (evaluarea cursurilor alternative de soluţionare a problemei, maxima lor 
considerare până în momentul identificării căilor spre atingerea succesului) ; totodată, 
pentru a asigura corecta şi egala şansă a fiecărei alternative de a deveni soluţia cea mai 
bună la problemă, fiecare dintre ele va fi atribuită unui grup care va avea respon- 
sabilitatea - prin utilizarea tehnicii controversei creative - de a deveni avocatul acestei 
alternative ; 

S. dezvoltarea unei decizii privind cursul acţiunii în vederea rezolvării problemei ; si 

6. implementarea soluţiei alese şi evaluarea succesului acesteia în rezolvarea problemei. 


13.3.2.4. Controversa rotativă 


Este o variantă a controversei creative pe care am dezvoltat-o şi aplicat-o în stagiile de 
formare cu cursanţii şi care s-a dovedit foarte spectaculoasă. Pentru început trebuie să 
precizăm că este important ca participanţii la respectiva activitate să nu fie foarte mulţi (în 
jur de 16-20 este o cifră optimă pentru această variantă). Cursantii vor porni în discuţie tot 
de la o dezbatere contradictorie unde ei trebuie să apere câte o poziţie extremă; spre 
exemplu, în activitatea de pregătire a profesorilor eu le propun cursanților alternativa А: 
profesorul autoritarist care se consideră „stăpânul” elevului, acesta din urmă fiind dirijat 
cu autoritate spre scopurile învăţării pe care profesorul le stabileşte, şi profesorul „blând”, 
situaţie în care, metaforic vorbind, elevul devine „stăpânul” profesorului, în sensul că acesta 
din urmă acţionează în aşa fel încât să urmărească exact necesităţile de dezvoltare ale cursan- 
tului fără a impune absolut nimic. Trebuie spus că participanţii la dezbatere au tendinţa de 
a spune că nu au nimerit în tabăra corectă şi că ar trebui să apere o poziţie în care nu cred 
(de exemplu, cineva care consideră că profesorul trebuie să fie autoritar se trezeşte în 
situaţia de a identifica argumente cu care să-i convingă pe ceilalţi că este bine ca profesorul 
să nu dovedească o astfel de autoritate în relaţia cu elevul). Explicaţia cea mai bună este 
aceea a unei vechi şcoli sofiste unde cel care dorea să devină înţelept trebuia - în primul 

an de ucenicie — să facă de neatacat un adevăr în care credea cu ardoare. După ce trecea 
anul şi îşi îndeplinea cu succes această perspectivă, începea al doilea an în care el trebuia 
să aducă argumente la fel de solide, pentru a convinge la fel de puternic că adevărul este 
exact cel contrar poziţiei apărate în primul an (mai plastic, putem spune că trebuia să 
demonstreze că tot ce afirmase anul anterior fusese o mare prostie! ). Abia în al treilea an 
putea să arate că adevărul este undeva la mijloc între cele două extreme, arătând ce 
înseamnă pentru el acel mijloc. 

Observatia de mai sus este valabilă în toate varianteie şi tehnicile ce însoțesc conceptul 
de controversă creativă. Le vom explica cursanților că intuiţia lor iniţială (cum că adevărul 
ar fi la mijloc, între cele două extreme) este corectă, dar că acest mijloc nu este unul şi 
acelaşi, aşa cum tot o nuanţă de gri obţinem prin 99% negru şi 1% alb (desigur un gri 
foarte închis, totuşi gri), dar şi prin 99% alb combinat cu 1% negru (un gri extrem de 
deschis, totuşi gri). Amintiti-vá să evidentiati la finele metodei că poziţia de compromis 
(mijlocul de care vorbeam mai devreme) la care a ajuns fiecare grup, diferă totuşi de la 
grup la grup (nu este aceeaşi la toate grupurile). 

Revenind la tehnica controversei rotative, am cerut cursanților după ce au discutat 
Câteva minute argumentele cu echipa adversă să se mute în sensul acelor de ceasornic. 
Astfel ei s-au trezit în fata altor colegi dintre cei care apărau poziţia contrară lor; în acest 
mod, vor relua dezbaterea şi schimbarea persoanelor cu care se înfruntă va aduce un plus 
de noutate acesteia. După un timp, atunci când se constată că discuţia a început din nou să 
se liniştească, echipele se vor muta iarăşi. Dezbaterea se încheie atunci când fiecare echipă 
care apără poziţia A s-a înfruntat, pe rând, cu toate echipele care susţin poziţia B. În acest 
moment, le spunem cursanților că trebuie să îşi schimbe punctul de vedere (vor apăra, in 
cele ce urmează, poziţia contrară celei pe care au urmărit-o în prima parte a exerciţiului) 
şi rotația se reia în sensul invers acelor de ceasornic, până ce fiecare echipă a avut din nou 
ocazia de a se înfrunta (de pe poziţiile schimbate) cu toate echipele adverse. Este momentul 
ca, ajunşi în grupurile iniţiale de câte patru persoane (de la care a început dezbaterea) să 
se formuleze un compromis. Apoi fiecare echipă de câte patru va desemna un reprezentant 
care să susţină compromisul la care ei au ajuns în încercarea identificării unui compromis 
final, un echilibru care să înglobeze toate aceste poziţii. Se va forma, în acest mod, un cerc 
de interior cu aceşti reprezentanţi, iar membrii grupurilor din care ei au venit au dreptul să 
pună întrebări celorlalţi reprezentanţi. 

Uneori (pornind de la ideea conform căreia colectivul de cursanţi împărţit în grupe de 
patru furnizează câţiva participanţi — unul, doi sau trei — pe care ar trebui să îi alipim altor 
echipe deoarece nu putem forma cu ei un grup autentic), putem folosi pe unii dintre 
cursanţi cu rol de observatori. Astfel, ei vor urmări activitatea grupurilor, cine se implică 
"şi cine nu (sau mai puţin), când apare consensul etc. Pe de altă parte, vor îndeplini şi un 
al doilea rol, cel de „comentator”. Astfel, aceşti cursanţi se vor putea implica în discuţii cu 
scopul de a ajuta părţile mai slabe oferindu-le argumentele pe care le-au auzit la alte 
grupuri ; însă unul dintre ei face acest lucru în mod corect (Chiar ajută respectivele echipe 
şi informaţiile vehiculate sunt corecte), iar celălalt trebuie să îi încurce (sub aparenţa că-i 
ajută nu le va spune informaţii valide, ci tot felul de argumente fanteziste pe care le-a 
închipuit el). Astfel, întreaga metodă devine mult mai animată. 

13.3.2.5. Tehnica „dezbaterilor " 


În aceeaşi grupă metodologică putem încadra şi tehnica „dezbaterilor ” (debate) ; aceasta 
pune un accent la fel de important pe competiţie, situând faţă în faţă două echipe de câte 
trei participanţi care prezintă părţi opuse ale aceleiaşi idei/motiuni; o echipă este cea 
afirmatoare, ea prezentând argumente favorabile motiunii, iar cealaltă, numită negatoare, 
prezintă idei apuse. De menţionat faptul cá cele două „cazuri” nu trebuie să evolueze 
paralel, ci ideile trebuie să se întâlnească pe câmpul argumentării. 

Moore (1994, pp. 207-208) sustine că într-un debate sunt necesare următoarele etape 
generale: — 


- moderatorul introduce topicul participanţilor ; 

- fiecare participant face o scurtă, formală prezentare ; persoana care cronometreazá 
prezentările îl atenționează pe cel care prezintă când timpul se apropie de sfârşit si 
opreşte vorbitorul când timpul a trecut (timpul constă într-un număr de minute stabilit 
înainte de începerea sesiunii de debate) ; 

- fiecare echipă dispune de o perioadă de timp pentru a pune întrebări şi a încerca să 
contrazică afirmaţiile emise de cealaltă echipă ; durata este, de asemenea, stabilită 
înainte de începerea sesiunii ; 

- fiecare echipă trebuie să primească un timp pentru cercetarea resurselor informaţionale 
referitoare la topicul discutat. 


Autoarea ne prezintă şi modelul britanic de debate, considerat de ea mai productiv ; 
modelul în cauză utilizează mai multi participanţi — în fapt, divide clasa în două echipe, 
una favorabilă topicului, cealaltă în opoziţie cu prima. Câte doi participanţi sunt selectaţi 
din fiecare echipă, urmându-se paşii: 


- primul vorbitor, afirmator sau negator, prezintă „cazul” echipei timp de cinci minute ; 

- al doilea vorbitor, afirmator şi negator, prezintă trei minute ; 

- topicul este apoi deschis la comentarii, întrebări şi răspunsuri din partea echipelor ; 
aceste comentarii, întrebări şi răspunsuri sunt alternate între echipa negatoare şi cea 
afirmatoare ; 

- un membru al fiecărei echipe sumarizează cazul ; 

- dezbaterea se încheie cu o sesiune de concluzii generale la care participă întreaga clasă. 


În ceea ce ne priveşte, în activitatea pe care o desfăşurăm cu studenţii, am aplicat un 
model asemănător modelului britanic, dar cu o particularitate, în urma căreia l-am denumit 
debate participativ. Astfel, erau aleşi trei membri din fiecare echipă din clasă, discuţia 
purtându-se între aceste şase persoane în faţa clasei; după un anumit timp, unul sau mai 
mulţi membri ai uneia dintre echipe erau înlocuiţi de colegi din bănci care împărtăşeau 
aceeaşi poziţie, până ce toţi studenţii participau, prin rotaţie, la discuţie. De reţinut că am 
evitat schimbarea simultană a ambelor echipe, deoarece am observat că această tratare a 
fenomenului avea consecinţe demotivante pentru activitate si temporiza fluenta discuţiei. 


13.3.2.6. Tehnica focus-group 


Printre metodele care utilizează potenţialul de învăţare şi producţia de idei în cadrul 
grupurilor se află şi focus-group-ul. În cadrul acestei tehnici se va desfăşura o discuţie 
focalizată, care tinde să furnizeze un complex informaţional calitativ (participanţii nu emit 

doar propriile idei într-o manieră abstractă, ci, dimpotrivă, se dezvoltă o construcţie de 
grup bazată pe interacţiunea şi influențarea reciprocă a membrilor grupului). 

De altfel, dezvoltarea consensului nu este una dintre priorităţile focus-group-ului (uneori 
Chiar propunându-şi deliberat contrariul). În timp ce alte tehnici, ca brainstorming-ul, se 
îndreaptă spre rezolvarea unor probleme particulare, focus-group-ul urmăreşte mai mult 
colectarea de date şi analiza complexului proces de influențare a opiniilor în cadrul 
grupului. Această constituire a opiniei de grup (identificabilă în acţiunile latente sau 
manifeste ale membrilor, liderilor sau microgrupurilor de interese) este un fenomen 
deosebit de interesant, nu îndeajuns exploatat în literatura şi practica şcolare. 

De aceea, una dintre caracteristicile importante (şi, în funcţie de perspectiva adoptată 
în activitatea noastră, benefică sau nu pentru tehnica în cauză) este faptul că, în timpul 
focus-group-ului, participanţii îşi pot modifica sau chiar schimba total părerile până la 
finalul discuţiilor. Acest fapt ne semnalează importanţa armonizării şi optimizării relaţiei 
dintre obiectivele pe care le propunem şi modul de integrare a acestei tehnici cu altele, în 
vederea realizării unei structuri completive, a unei maniere integratoare de a privi activitatea 
de învăţare. 

Este importantă, de asemenea, folosirea unui număr suficient de mare de grupuri 
(pentru că ne putem confrunta cu multe nuanţe, pornind de la grupuri „pasionale” sau, 
dimpotrivă, „inerte”). De altfel, în scop didactic, asemenea grupuri pot fi păstrate şi 
folosite concomitent cu spargerea lor şi utilizarea persoanelor în structura altor grupuri (de 
exemplu, ca în reuniunea Phillips 66, ar putea fi utilizată o discuţie în plen pentru a se 
realiza o echilibrare constând în dinamizarea grupurilor mai neimplicative şi ponderarea 
celorlalte). 

Concret, aşa cum observă Jakob Nielsen (1997 — online), focus-group-ul constă în 
aducerea laolaltă a unui număr de persoane (între şase şi nouă cursanţi) pentru a discuta o 
problematică anume, discuţia fiind condusă de un moderator; simultan cu focalizarea pe 
achiziţiile de natură cognitivă (învăţare şi producerea unor noi idei), focus-group-ul 
urmăreşte capacitarea reacţiilor spontane ale participanţilor, experienţa personală a acestora 
(deoarece se observă că există de multe ori diferenţe între ceea ce oamenii afirmă 
comparativ cu ceea ce oamenii fac efectiv în situaţiile respective). Participanţii trebuie să 
perceapă metoda ca fiind definită de un flux liber al discuţiei, relativ nestructurat; în 
realitate, în spatele acestei perspective trebuie să se afle o activitate laborioasă a modera- 
torului, activitate ce se bazează pe stabilirea cu rigurozitate a obiectivelor construite în 
vederea obţinerii informaţiilor dorite. În acelaşi timp, moderatorului îi revine dificila 
sarcină de a ţine discuţia focalizată pe problematică fără ca prin intervenţia lui să inhibe 
fluxul de idei şi comentariile spontane ale cursanților. 

Conform lui Richard Krueger (online), moderatorul trebuie, de asemenea, în timpul 
aplicării metodei, să controleze comportamentul verbal şi nonverbal al participanţilor, 
evitarea adresárii unor calificative propunerilor cursanților (exprimări de tipul „o idee 
bună”, „о idee greşită”), prin administrarea rolului şi locului diferitelor categorii de 
cursanţi (Krueger vorbeşte despre patru astfel de categorii: ,expertii", vorbitorii domi- 
nanţi, participanţii timizi, „palavragiii”). Primele momente în focus-group sunt critice, se 
apreciază în literatura de specialitate ; astfel, într-un timp scurt, moderatorul trebuie să 
creeze o atmosferă de concentrare a gândirii, dar permisivă, să dezvolte regulile de bază şi 
să stabilească tonul discuţiei (de altfel, se consemnează că o mare parte din succesul unui 
focus-group se află în aceste prime momente). În orice caz, impresia de libertate şi uşurinţă 
în construcţie pe care focus-group-ul o lasă participanţilor sprijină o profundă implicare şi 
o motivaţie majoră pentru activitate a acestora din urmă. 

Procesul de desfăşurare a focus-group-ului presupune deci o planificare a studiului 


(constând în stabilirea scopului, a tipurilor de întrebări - întrebări care trebuie să pară 
spontane, dar pe care moderatorul focus-group-ului trebuie să le gândească în prealabil, în 
funcţie de ceea ce cunoaşte despre participanţi). Bulai (2000, pp. 61-62), citându-i pe K. 
Wheatley şi W. Flexner, ne oferă o clasificare a acelor întrebări, utilă pentru cadrul 
didactic care doreşte să utilizeze această metodă la clasă: 


întrebările directe de cercetare: sunt cele care privesc în mod evident subiectele 
dezbătute ; 

întrebările de profunzime sau direcționate pe probleme (sunt cele de tipul „de ce", care 
încearcă să evidenţieze motivațiile aflate în spatele unor răspunsuri emise de către unii 
elevi/studenti în grup) ; într-adevăr, atunci când lucrează într-o echipă, cursantii nostri 
au frecvent tendinţa de a exprima păreri în raport cu fenomenele studiate fără a expune 
şi argumentatiile aflate în spatele acestor opţiuni ; 

intrebárile-test: urmăresc verificarea limitelor conceptelor utilizate, în vederea identi- 
ficării exacte a semnificaţiilor pe care grupul le acordă acestora; în plan didactic, 
aceste întrebări au dublu sens : în sens primar, ele sunt utile pentru a clarifica întregului 
grup modul în care aspecte ale fenomenului de studiat sunt înţelese de către fiecare 
membru ; în sens secundar, sprijină o mai bună comunicare intrapersonală ; 
întrebările pregătitoare şi de redirecţionare : sunt cele care pregătesc o anumită temă şi 
readuc participanţii din respectivul focus-group la temele centrale ale acestuia; în 
practica şcolară, aceste întrebări sunt foarte utile, în special pentru persoanele care nu 
sunt obişnuite să lucreze în cadrul microgrupurilor, deoarece, pe de o parte, pregătesc 
şi dozează efortul de implicare/invátare al acestor elevi/studenti, iar pe de altă parte, 
refocalizează discuţia pe temele propuse de cadrul didactic (în mod constant, în primele 
astfel de activităţi, tendinţa spre divagare a grupurilor este considerabilă) ; 

întrebările „depersonalizate” : sunt cele care îşi dovedesc utilitatea în momentele critice 
ale discuţiei grupului; fenomenul de depersonalizare/obiectivare a întrebărilor poate 
facilita accesul la teme care în mod normal ar conduce la o escaladare a conflictului ; 
întrebările factuale : sunt cele care presupun răspunsuri de acest tip şi nu opinii ale 
participanţilor la focus-group ; ele sunt foarte importante în focus-group-ul didactic 
deoarece, în cazul nostru, avem de-a face cu incidenţa unor informaţii verificate, 
obiectivate prin conţinutul manualelor şcolare sau al altor materiale elaborate în acest 
sens, la care elevii/studentii au acces ; 

întrebările „afective” : sunt itemii care privesc evidenţierea stărilor afective, a sentimen- 
telor elevilor/studentilor în raport cu tema aflată în dezbaterea grupului ; aceste întrebări 
conduc direct la creşterea gradului de implicare şi de interes acordat activităţii, dar, 
concomitent, pot conduce la stări tensionale, la conflicte puternice în interiorul grupu- 
lui; de aceea, este recomandabil ca astfel de întrebări să fie mai degrabă apanajul 
cadrului didactic îndrumător decât al elevului/studentului moderator al grupului, 
deoarece modul în care aceste întrebări sunt dirijate şi focalizate trebuie să fie în 
consonantá directă cu momentele de dezvoltare si de construcţie a grupului ; 
întrebările „anonime” : sunt cele care urmăresc să reveleze atitudinile şi opiniile pe 
care elevii/studentii le au faţă de un subiect considerat „delicat” de către cadrul didactic 
(la orele de dirigentie, spre exemplu, astfel de subiecte ar putea privi delincventa 
juvenilă sau educaţia sexuală) sau cele folosite atunci când tema a inclus un conflict 
escaladat între participanţii la focus-group ; elevii/studentii pot fi rugaţi să-şi scrie 

opiniile pe caiete sau pe foi de hârtie, iar profesorul va strânge aceste documente şi le 
va Citi în faţa echipei educaţionale ; 

- tăcerea: este o modalitate (aparent paradoxală) de a obţine informaţii într-un focus- 
-group ; de altfel, trebuie spus că în comunicarea propriu-zisă tăcerea este un factor 
extrem de important (având funcţii de subliniere/evidentiere a mesajului, de asigurare 
a timpului necesar de reflecţie înaintea oferirii unui răspuns etc.), insuficient exploatat 
la nivelul învăţării. 


În ceea ce priveşte strict tehnica punerii întrebărilor, este interesant să urmărim 
recomandările făcute în literatura de specialitate de către Cantril şi Fried, preluate mai apoi 
de către Edwars (apud Newcomb, Turner, Converse, 1965, p. 537): 


- evitarea întrebărilor care pot fi interpretate în mai multe feluri ; 

- întrebările să fie simple, clare si directe ; 

- evitarea utilizării unor duble negatii ; 

- evitarea întrebărilor care contin cuvinte tehnice şi nefamiliare participanţilor ; 

- numărul alternativelor de răspuns trebuie să nu fie într-atât de mare încât să producă 
confuzie ; 

- numărul alternativelor de răspuns trebuie să nu fie atât de mic încât comunicarea să fie 
incompletă ; 

- evitarea întrebărilor care implică doar raționamente de suprafaţă (superficiale) ; 

- evitarea întrebărilor care produc doar răspunsuri stereotipe. 


În plus, este util să luăm în calcul şi (1) evitarea asediului de întrebări (unii oameni au 
tendinţa de a pune mai multe întrebări simultan); (2) întreruperea în permanenţă, 
cu alte întrebări, a celui care răspunde; (3) punerea unor întrebări tendentioase ; 
(4) încercarea de obtinere a acordului forţat (de tipul „aveţi încredere în mine" - implicit 
„acceptaţi de bun tot ceea ce spun eu") ; (4) folosirea întrebărilor închise pentru a „pune 
la zid” o persoană (cerința „te rog să răspunzi prin da sau nu”). De aceea, rolul modera- 
torului în cazul focus-group-ului este unul extrem de important (cum, de altfel, se poate 
sesiza şi din varietatea şi însemnătatea întrebărilor cuprinse mai sus); pe lângă aceste 
considerente teoretico-relationale, putem avansa şi anumite determinante practice ale 
activităţii moderatorului, printre care : 


- la începutul activităţii salută participanţii si se prezintă (în acest scop, este utilă 
desenarea unei hárti/diagrame a locurilor din sală) ; 

- moderatorul trebuie să obţină informaţii despre participanţi şi să valorizeze orice poziţie 
exprimată ; 

- împreună cu participanţii, stabileşte un set de reguli; 

- explică obiectul întâlnirii şi subiectul (introducerea în tema focus-group-ului) ; 

- insistă asupra faptului cá nu există răspunsuri bune şi răspunsuri rele; de asemenea, 
convinge auditoriul că o poziţie exprimată nu este o replică la poziţia exprimată de 
altcineva (Chiar dacă o contrazice pe aceasta), ci este o idee nouă; 

- îşi expune propriul rol, în care nu va aduce contribuţii de substanţă la desfăşurarea 
focus-group-ului, ceea ce-i conferă legitimitatea rolului de moderator ; 

- mu pune mai multe întrebări o dată etc. 


Există cel puţin două maniere de lucru în grup în cazul focus-group-ului. А 
Modul cumulativ presupune obţinerea unui evantai mai larg de informaţii. Іп esenţă, 
într-o primă etapă, un grup nr. 1 discută liber despre problema în cauză, ulterior concluziile 

acestei discuţii fiind sintetizate. Un ait grup, grupul nr. 2, discută liber despre aceeaşi 
problemă până când se epuizează subiectul; în acest moment i se prezintă concluziile 
grupului nr. 1, continuând dezbaterea. Procesul continuă, în acelaşi mod, cu toate grupurile 
incluse în activitatea de focus-group. 

Maniera contradictorie de focus-group, o a doua modalitate de lucru, presupune 
necesitatea atragerii persoanelor care manifestă rezerve şi tendinţe inhibitorii prin agresiune 
şi confruntare. În acest sens, fără ştirea participanţilor, o persoană din cadrul grupului are 
sarcina de a găsi contraargumente în momentul în care grupul pare să ajungă la un consens 
simplu (bazat pe epuizarea temei). Observăm similaritatea acestui mod de focus-group cu 
tehnica expunerii cu oponent. 

În analiza de tip focus-group, apreciază Krueger, se vor urmări: (1) cuvintele - 
reflectia asupra cuvintelor utilizate de către participanţi şi asupra înţelesului acestor cuvinte 
(diferente şi similarități între ele) ; (2) contextul - răspunsul participanţilor a fost declanşat 
de ceva (o întrebare adresată de moderator ori un comentariu al altui participant); se va 
analiza contextul identificând acest declanşator şi interpretând comentariile în lumina 
acestuia; (3) consistenţa internă - participanţii in focus-group îşi schimbă opiniile şi 
uneori chiar îşi modifică întru totul poziţia adoptată ; atunci când se întâmplă acest lucru, 
moderatorul va încerca să afle ce motivează/explică o asemenea schimbare ; (3) frecvenţa 
sau magnitudinea — unele subiecte sunt discutate mai mult de către participanţi (magnitu- 
dinea), altele apar în cadrul discuţiei mai des, participanţii simțind nevoia să revină la ele 
(frecvenţa) ; aceste subiecte se dovedesc a fi mai importante pentru cursanţi şi se cuvine a 
fi analizate cu atenţie ; (4) intensitatea – uneori cursanţii discută anumite subiecte impli- 
cându-se emoţional (acest lucru poate fi observat prin analiza tonului şi vitezei cu care 
vorbesc participanţii, comunicării nonverbale etc.), intensitatea fiind astfel un alt indicator 
pe care se cuvine să-l urmărim cu atenţie ; şi (5) specificitatea - răspunsurile specifice şi 
fundamentate în experienţa cursanților trebuie să prevaleze celor vagi şi impersonale. 

Focus-group-ul este o metodă complexă, nu neapărat prin modul de desfăşurare, ci prin 
felul în care atinge obiectivele pe care şi le propune. De aceea, dintre avantajele didactice 
ale acestei tehnici evidentiem următoarele : 


- apropie participanţii de lucrul într-un grup natural (ceea ce presupune influenţe reci- 
proce, schimbări dramatice ale opiniilor individuale etc.) ; 

- dezvoltă la participanţi (fie ei elevi, studenti sau cadre didactice) plăcerea pentru o 
astfel de discuţie, chiar şi în momentul în care ei nu se află în grupurile unde se 
desfăşoară de obicei (dezvoltă o manieră neinhibitorie de lucru) ; 

- impune un climat pozitiv de discuţie; 

- introduce maniera pozitivă de focalizare pe o acțivitate/sarcină, dezvoltând strategii 
naturale de ocolire sau diminuare a divagaţiilor şi fenomenelor de perturbare a comuni- 
саг etc. 


13.3.2.7. Turul galeriei 


Această tehnică (Dumitru, 2000) este la rândul ei un motivator al învăţării în grup. 
In principiu, cursanţii divizați in microgrupuri lucrează la rezolvarea unei probleme 
controversate (în special din ştiinţele sociale) ce are, firesc, mai multe soluţii posibile. 
Rezultatul interacțiunii membrilor fiecărei echipe este descris pe câteva foi mari sau pe 
flip-chart şi este afişat ca tablourile într-o expoziţie, galerie de artă (de unde şi numele 
metodei). Unul dintre membrii fiecărei echipe rămâne în postura de „ghid”, aşteptând 
„vizitatorii” (membri ai celorlalte echipe). Aceştia vin, pun întrebări, notează în josul 

fiecărei file (ori pe altă filă alăturată) comentarii, idei, critici şi soluţii. La încheierea 
„turului”, fiecare echipă îşi reexaminează rezultatele prin comparaţie cu soluţiile văzute la 
ceilalţi, prin utilizarea listei de comentarii făcute de cei care au vizitat ;,standul" lor etc. 
Această tehnică reprezintă un motivator important pentru învăţare şi aduce cu sine o 
impiicare majoră a cursanților. 

O variantă a turului galeriei presupune că fiecare dintre cursanţi să primească o filă de 
flip-chart şi să scrie ре ea rezolvările la problema pe care a primit-o spre soluţionare (tot 
grupul primeşte aceeaşi problemă). Atunci când i se pare că a rămas „blocat”, că este în 
„pană de idei” el se poate ridica de la locul lui şi să viziteze „atelierele” celorlalţi, 
privindu-le munca, prin asociaţie de idei găsind noi resurse pentru propriul demers. 
Ulterior tehnica poate să continue ca în exemplul de mai devreme. 


13.3.2.8. Tehnica taberelor 


Această tehnică am construit-o în activitatea cu studenţii, dar poate fi folosită la toate nive- 
lurile procesului de formare-dezvoltare şi în toate domeniile de studiu. În principiu, este 
vorba să identificăm o problemă controversată, care presupune două feţe ale adevărului, 
amândouă la fel de puternice şi ispititoare. La început, formatorul va discuta cu participanţii 
cele două perspective, aducând în plen, cu ajutorul cursanților, cât mai multe argumente 
pentru fiecare poziţie în parte (opţiunea se va face în mod obiectiv, fiecare perspectivă va 
fi analizată în parte şi nu prin contradicţie cu cealaltă, de o manieră obiectivă). Apoi, 
formatorul le va cere participanţilor să-şi exprime partizanatul pentru una dintre fatetele 
problematicii şi va alcătui astfel două grupuri mari în care colectivul se va divide (două 
tabere). Fiecare tabără va trebui să discute acum problema în profunzime, să identifice un 
număr cât mai mare de argumente ale poziţiei pe care o reprezintă, argumente care să 
genereze ideea cá acea fatetá a problematicii este mai bună decât cea pe care o susţin 
colegii lor. Este obligatoriu ca minimumul de argumente pentru fiecare tabără să fie egal 
cu numărul participanţilor din respectivul grup (astfel încât fiecare membru al acestuia din 
urmă să aibă propriul argument, diferit de cele ale colegilor săi). Când acest lucru se 
întâmplă în ambele tabere, le vom cere cursanților să se ridice în picioare şi să îşi caute în 
tabăra adversă o „victimă” pe care să o asedieze cu argumentul lor şi pe care să o învingă 
în dezbatere. Procesul nu trebuie neapărat să se desfăşoare „unul la unul”, este permis ca 
mai mulţi membri dintr-o tabără să „asedieze” pe unul singur (sau mai puţini decât sunt ei) 
din cealaltă tabără. În momentul când, în dezbaterile ce se vor forma astfel, ambele tabere 
îşi vor epuiza argumentele, ele vor merge la tablá/flip-chart şi vor consemna ce consideră 
că s-a întâmplat între ei (cu cifra 1 în dreptul poziţiei pe care o reprezintă în cazul în care 
consideră că au câştigat, cu un 0 atunci când consideră că a fost remiză). În acel moment 
îşi vor căuta un alt competitor din echipa adversă (cineva care a avut o dispută şi a 
încheiat-o), ori se vor alătura unei dispute deja în desfăşurare. 

La final, când această mişcare aleatoare le-a oferit cursanților posibilitatea de a dezbate 
cu cei mai mulţi (sau toti) dintre competitorii lor, fiecare tabără se va întoarce în poziţia 
iniţială şi vor discuta argumentele pro şi contra pe care le-au folosit ori le-au observat la cei 
cu care au discutat. Tehnica se încheie într-o discuţie în plen, când, cu ajutorul formatorului 
se vor lua în calcul toate aceste considerente în evidenţierea posibilităţii celei mai bune 
soluţii de compromis. 

13.3.3. Metode privind dezvoltarea relaţionărilor în cadrul grupului 


Atât în cadrul analizei de tip cooperativ, cât şi competiţional, modalităţile de construcţie a 
iriterrelaţionărilor în cadrul grupului sunt importante pentru activitate şi pentru performanţa 
grupului respectiv. Trebuie să observăm că, în fapt, aceste metode nu aduc nimic din punct 
de vedere cognitiv (în sensul unor informaţii învăţate), dar importanţa lor în succesul altor 
metode ce folosesc grupul şi în dezvoltarea unei atmosfere propice învăţării, în general, în 
clasă, este evidentă. Dacă este să gândim metoforic este similar timpului pierdut pentru ca 
lemnele cu care vrei să faci focul să se usuce (fiind ude) ; pierzi un anumit timp, dar dacă 
încerci să faci focul cu ele ude succesul acţiunilor tale este improbabil. 


13.3.3.1. Exerciţiile/jocurile de spargere a gheții (ice-breaking) 


În prima parte a lucrării aminteam că în comunicare există o puternică bază informaţională, 
dar la fel de importantă este şi cea afectiv-motivationalá. Încadrând această comunicare 
sub denumirea de „consumatorie” (după ce a vorbit despre comunicarea „instrumentală”, 
legată într-o mai mare măsură de reacţia receptorului în balanţă cu presiunea de a comu- 
nica), Festinger sugera că „un tip important de acte de comunicare rezultă din existenţa 
unei stări emoţionale la cel care comunică. Bucuria, furia, ostilitatea par să producă 
presiuni de a comunica” (în Influența socială — texte alese, 1996, p. 97). 

În aceeaşi ordine de idei, vom spune că această comunicare consumatorie o sprijină, o 
potenteazá sau, respectiv, o blochează pe cea instrumentală. Pentru a reuşi să folosim doar 
primele două funcţii ale comunicării consumatorii spre cea instrumentală (de sprijin şi de 
potentare/optimizare), este deosebit de folositoare utilizarea la începutul oricărei activităţi 
de echipă a unor exercitii de spargere a gheții (ice-breaking). 

Sub această denumire, de exercitii de spargere a gheții, vom regăsi un evantai de tehnici 
care au drept scop principal diminuarea barierelor inhibitorii privind contribuţia persoanei 
la o activitate de grup, în direcţia instituirii unui climat de lucru relaxant şi reconfortant. 

Rolul exerciţiilor de spargere a gheții este tocmai acela de dezinhibare a participanţilor 
ce interpretează roluri compensative cu unul sau mai mulţi parteneri (se sprijină unul pe 
celălalt) şi, desigur, reciproce (fiecare interpretează şi o versiune, şi cealaltă — ca în tehnica 
oglinzii, în care o persoană face un gest, iar partenerul său o imită). 

În aceste cazuri, stările emoţionale: se optimizează, iar aceste activităţi, în aparenţă 
extrem de facile şi îndepărtate de activitatea didactică propriu-zisă, dar în realitate extrem 
primul pas în activitatea cadrului didactic de construire a echipei educaţionale. 

Activitatea didactică centrată pe interacţiunea educaţională presupune o redimensionare 
a întregului ansamblu de elemente care participă la climatul didactic şi la viaţa grupului. 
Este vorba despre o viziune sistemică şi flexibilă care să le ofere atât cadrului didactic, cât 
şi fiecărui elev în parte, dar mai ales echipei ca entitate distinctă libertatea necesară de a 
evolua şi de a acumula o experienţă unitară, o coerenţă interioară şi un flux comunicational, 
intern şi extern, profund şi dezvoltat pe paliere extrem de variate (înglobând cât mai multe 
arii de exprimare concretă şi cunoscută de către toti membrii grupului). 

Sub sintagma exerciţii (sau jocuri) de spargere a gheții regăsim, spuneam, extrem de 
multe şi de variate modalităţi practice. Iată de ce considerăm cá se impune cu necesitate 
utilizarea unor categorii dezvoltate în urma utilizării unor criterii, astfel încât procedeele 
în cauză să contribuie maxim la eficienţa învăţării. În ceea ce ne priveşte, vom opera cu 

două astfel de criterii: gradul de complexitate şi metoda pe care cadrul didactic o va folosi 
în continuitatea ice-breaking. 

Referitor la primul criteriu, şi anume complexitatea acestor exerciţii, în interiorul 
tehnicilor de spargere a gheții vom regăsi un continuum de la exerciţiile simple şi unic 
direcționate până la tehnici care se individualizează dincolo de denumirea acestei metode. 
În prima categorie putem oferi spre exemplu jocul „ziarului vorbitor”, prin care le cerem 
elevilor/studenţilor la începutul orei să-şi exprime sentimentele produse de ziua respectivă 
pe un ziar pe care fiecare 1-а primit de la profesor (astfel, ruperea ziarului poate desemna 
sentimentele de frustrare pe care le încearcă persoana respectivă) ; ceilalţi colegi vor trebui 
să descrie în cuvinte starea persoanei şi să-i ofere acesteia ceva din starea lor (de bucurie, 
spre exemplu) pentru a compensa şi a aduce tot colectivul la un echilibru emoţional 
înaintea începerii lectiei. 

În cea de-a doua categorie, regăsim tehnici de sine stătătoare care conţin cu precădere 
elemente de exercitii de spargere a gheții: în sprijinul acestor idei, de exprimare liberă şi 
de lărgire a exprimării la nivelul tuturor cursanților, vine şi tehnica „grupurilor zum- 
zăitoare” (buzz groups), ce sugerează întreruperea activităţilor cu toată clasa/grupa de 
studenti pentru a da posibilitatea şi cursanților mai timizi, ce ezită să-şi exprime o opinie 
în faţa întregului colectiv, să se exprime în grupuri de patru persoane; raporturile 
grupurilor nu menţionează numele celor care contribuie la ideile emise în acest tip de 
activitate. În acest sens, se obţin într-adevăr o participare lărgită la activitate şi incidenţa 
mai multor puncte de vedere, dar nu trebuie să omitem faptul că buzz group-urile trebuie 
să fie urmate şi de alte tehnici care să le ofere elevilor/studentilor mai timizi curajul de a 
se exprima în public ; putem consemna tehnica prezentată mai sus drept un pas important, 
dar insuficient în dezvoltarea individului în raport cu grupul şi cu colectivitatea. 

Iată de ce un alt tip de buzz group, şi anume numbered students, ni se pare mai util în 
perspectiva argumentării noastre ; în principiu, se respectă structura pe care am amintit-o, 
dar fiecare elev/student din grupurile respective primeşte un număr. În acest caz, fiecare 
dintre ei este responsabilizat să asculte, să participe şi să sumarizeze ideile grupului său, 
deoarece nu se ştie ce număr va trebui să raporteze rezultatele grupurilor (spre exemplu, 
profesorul spune la încheierea activităţii: „Toți deţinătorii numărului patru trebuie să 
raporteze activitatea respectivă”). 

După cum se poate observa, prin prisma acestor două exemple, exerciţiile de spargere 
a gheții tind să se desfăşoare pe un parcurs de la „jocurile” cu efecte motivationale şi de 
reîmprospătare a capacităţilor de efort ale participanţilor până la o anumită individualizare 
în interiorul unora dintre metodele de interacţiune educaţională şi chiar prin construcţia lor 
ca metode de sine stătătoare. Această caracteristică a exerciţiilor de spargere a gheții ne 
conferă legitimitatea celui de-al doilea criteriu la care facem apel (cel privind metoda pe 
care cadrul didactic o va folosi în continuitatea ice-breaking) şi nu doar atât; observăm 
utilitatea folosirii ambelor criterii simultan într-o viziune integratoare şi procesuală, o 
perspectivă cu utilitate practică evidentă. 

Totodată, acest al doilea criteriu ne permite să integrám exerciţiile de spargere a gheții 
într-un mod unitar în metoda de interacţiune educaţională pe care profesorul o va folosi în 
continuare ; să vedem cum se întâmplă în practică acest lucru. 

Referindu-ne la metoda asaltului de idei (brainstorming), putem folosi, spre exemplu, 
în deschiderea lectiei, brainstorming-ul de echipă sau brainstorming-ul „cu minge”. Brain- 
storming-ul de echipă presupune cá vom împărţi clasa în echipe cărora le vom cere să 
listeze : lucruri care sunt rotunde, aspecte asociate vacantelor, lucruri care sunt albastre, 
cuvinte de mulţumire pentru un cadou frumos etc. Brainstorming-ul „cu minge” presupune 

că profesorul cere, în cadrul unui brainstorming, ca elevii/studentii să ofere un răspuns în 

momentul în care fiecare primeşte o minge de plajă aruncată de la un elev la altul; astfel, 

prin această tehnică se creează posibilitatea depăşirii unui dezavantaj al brainstorming-ului 
traditional (este vorba despre fenomenul ,chiulului social”), în sensul că fiecare este pus 
în situaţia de a răspunde. 

În ceea ce priveşte reuniunea Phillips 66, exerciţiile de spargere a gheții care-i pot fi 
asociate sunt multiple deoarece ele vizează, cel mai mult, modul de formare şi dezvoltare 
a spiritului de echipă. Câteva exemple ar puiea cuprinde : 

- fiecare persoană din grup va scrie despre sine trei lucruri care o reprezintă (spre 
exemplu, o culoare, un animal şi ceva ce îşi doreşte să facă în viitorul apropiat) ; foile 
sunt apoi redistribuite la întâmplare în grup şi fiecare notează colegul despre care crede 
că este vorba, apoi are loc o nouă redistribuire etc. Un joc asemănător este cel ce 
presupune să le cerem cursanților să scrie pe o foaie o problemă pe care o au (şi o pot 
împărtăşi şi grupului), problemă la care nu au găsit o rezolvare sau rezolvările găsite 
nu-i mulţumesc. Apoi, în sensul acelor de ceasornic, filele vor fi schimbate şi fiecare 
coleg va încerca să dea un răspuns într-un mod empatic, gândindu-se că el însuşi ar avea 
problema în cauză (exerciţiile respective sunt direcționate pentru a obişnui echipa să 
lucreze împreună înainte de activitatea propriu-zisă) ; 

— ]a nivelul formării echipei, li se poate cere elevilor/studentilor să se plimbe prin fata 
tablei împărţite în şase spatii, acestea conţinând câte o caracteristică (spre exemplu : 
calm, energic, vesel etc.), şi fiecare să-şi noteze numele în dreptul uneia dintre ele — 
avem astfel constituite şase grupuri cu identități primare gata formate. 


În ceea ce priveşte controversa creativă, putem propune un exerciţiu care foloseşte 
extrem de mult capacităţile nonverbale, procedura putând fi folosită, de altfel, pentru 
relevarea şi dezvoltarea comportamentului comunicational nonverbal. Astfel, elevii/stu- 
dentii sunt rugaţi să formeze un cerc mare în mijlocul clasei ; apoi, fără să comunice între 
ei altfel decât prin mesaje nonverbale, ei vor trebui să se dividá în grupuri de câte patru. 
Dacă unele grupuri devin prea mari, profesorul trebuie să le reamintească că sunt admise 
numai grupurile de patru membri şi să le sugereze să găsească alt grup sau să formeze unul 
nou ; intervenţia profesorului trebuie să se limiteze la atât însă, fără a le sugera persoanele 
cu care trebuie să formeze acest nou grup, nici persoanele ce trebuie să părăsească grupul. 
Când toată clasa/grupa de studenţi s-a împărţit în grupuri de câte patru, fiecare elev/ 
student va trebui să le împărtăşească celorlalţi experienţa sa, în sensul dificultății alegerii 
grupului, al mesajelor nonverbale emise sau recepționate privind admiterea în grup sau 
rejectarea din acesta. Într-o etapă ulterioară, clasa reunită va discuta pentru alcătuirea unei 
liste de comportamente prin care se comunică altora acceptarea sau respingerea din grup, 
o listă de sentimente privind atât admiterea lor în grup, cât şi respingerea din grup ; elevii/ 
studenţii vor fi încurajați să construiască un comportament suportiv de admitere într-un 
grup nou şi de păstrare într-un grup existent a membrilor. 

La o primă vedere, un astfel de exerciţiu poate trimite la anumite conflicte în clasă/ 
grupa de studenţi ; într-adevăr, cei care au fost refuzati şi respinşi la unul sau mai multe 
grupuri pot încerca sentimente de frustrare. Problema care se pune este dacă această arie 
de conflicte era evitabilă în practică sau nu. În ceea ce ne priveşte, considerăm că, la 
nivelul unor astfel de jocuri de spargere a gheții, asemenea sentimente - de altfel, 
inevitabile - pot să fie mai uşor admise şi potenţate într-o direcţie pozitivă, în sensul 
dezbaterii pe problema propusă prin controversa creativă. 

În acelaşi timp, pentru că în cele din urmă ideea de bază a metodei controversei creative 
presupune găsirea unui adevăr саге să conţină câte puţin din toate poziţiiie exprimate, 
putem propune şi un joc de spargere a gheții cum ar fi următorul : după ce expunem topicul 
problemei despre care vor discuta în ora respectivă, le vom cere să-şi exprime pe patru foi 
albe patru răspunsuri diferite ; foile vor fi apoi strânse de la întreaga clasă (împreună cu 
alte patru foi pe care cadrul didactic le-a conceput, dar care prezintă răspunsuri inac- 
ceptabile în raport cu problema) şi vor fi amestecate şi distribuite la întâmplare înapoi la 


cursanți. Aceştia vor trebui să-şi aşeze foile primite în ordinea preferințelor şi să schimbe 


cel puţin o foaie cu una a unui alt coleg; apoi ei se vor constitui în echipe de câte patru 
(în sensul în care vor fi implicaţi mai apoi în controversă) şi vor încerca cu doar patru foi 
din cele şaisprezece prezente la nivelul fiecăreia dintre ele să realizeze un tablou comun al 
problemei respective. 

Pentru tehnica focus-group putem folosi multe exercitii de spargere a gheții comune şi 
reuniunii Phillips 66 ; ca o specificitate, vom prezenta aici un joc prin care fiecare grup va 
primi aceeaşi propoziţie/afirmaţie care deschide o povestire ; prin efortul de grup, ei vor 
trebui să adauge o altă propoziţie, după care vor trimite foaia la grupul din stânga lor şi o 
vor primi pe cea de la grupul din dreapta; ei vor continua ideea colegilor lor cu o altă 
propoziţie, apoi operaţia se repetă ; profesorul hotărăşte când se încheie acest exerciţiu şi 
sunt citite povestirile care, pornind de la aceeaşi afirmaţie iniţială şi folosind aceleaşi 
grupuri de elevi/studenti, sunt totuşi diferite. 

În ceea ce priveşte ascultarea interactivă, multe tehnici pot să fie folosite şi în acest 
caz ; spre exemplu, fiecare participant îşi va alege un coleg şi, în mod simultan, ei vor 
trebui să vorbească despre ceea ce-i supără, resentimentele pe care le au, dar şi ceea ce-i 
bucură etc. ; după cinci minute, fiecare va încerca să reproducă mesajul pe care colegul său 
i l-a transmis în timp ce el vorbea. Sau putem folosi exerciţiul „Cine sunt ei ? " (Richard şi 
Patricia Schmuck), care presupune ca elevii/studentii să fie aşezaţi în două cercuri, unul 
dintre acestea incluzându-l pe celălalt; profesorul le va cere să se miste în direcţii opuse, 
unul dintre cercuri în sensul acelor de ceasornic, celălalt în sens opus acelor de ceasornic. 
Fiecare dintre cursanţi va trebui să găsească o modalitate de salut şi să-i salute pe toţi cei 
pe care-i întâlneşte ; apoi, atunci când profesorul hotărăşte, ei vor trebui să găsească un 
coleg din celălalt cerc cu care crede că are ceva în comun şi să discute câteva minute despre 
aceasta ; după aceea, fiecare va trebui să găsească persoana din celălalt cerc pe care o 
cunoaşte cel mai puţin şi să repete procedura; o persoană care i-a trezit curiozitatea şi 
căreia să-i pună întrebări despre sine; în fine, fiecare trebuie să găsească o persoană cu 
care i-ar plăcea să lucreze, discutând despre motivele ce l-au determinat să aleagă acea 
persoană etc. Indicatiile pe care le poate da cadrul didactic sunt, în acest sens, extrem de 
multe si de nuanţate; de altfel, şi modul de grupare poate fi diferit – spre exemplu, 
propunem găsirea, într-o etapă ulterioară, a trei, apoi a patru persoane şi, după aceea, a 
unor microgrupuri de discuţie pe diferite arii de contact. 

Tehnica acvariului poate fi optimizată prin utilizarea multor jocuri de spargere a gheții 
care folosesc rolurile de observator; aducem în atenţie un exerciţiu descris de către 
Richard şi Patricia Schmuck. Acesta presupune împărţirea clasei în grupuri de câte trei 
persoane їв care există următoarele roluri : cel de elev/student propriu-zis, cel de ajutător/ 
sprijin şi cel de observator. Rolul de student presupune cererea ajutorului pentru o problemă 
pusă în discuţie, cel de ajutător este de a-l sprijini pe acesta, antrenându-l pentru a depăşi 
problema prin resursele interioare pe care primul le posedă. Observatorul are rolul de a 
remarca ce a fost de ajutor şi ce nu a fost în relaţia dintre cei doi; ideea acestui exerciţiu 
este că toate cele trei roluri trebuie performate de fiecare persoană prin rotaţie. Procedura 

este foarte utilă, în sensul că le oferă cursanților posibilitatea de a-şi experimenta rolul pe 
care-l au în momentul respectiv (cel de elev/student), de a prelua prin rolul de ajutător 
câteva dintre atribuţiile cadrului didactic şi de a observa aceste lucruri de pe o poziţie 
neutră, echidistantă, cea presupusă de rolurile de observator. 

În cazul metodei rezolvării creative de probleme, regăsim exercitii de spargere a gheții 
mai elaborate : printre acestea se numără şi jocul ADDIE (Analiză, Design, Dezvoltare, 


Implementare, Evaluare). În esenţă, grupurilor le este prezentat un scenariu al unei 
probleme ne care echinele trebuie să o rezolve după aceste etane: analizează problema, 

proiectează activitatea, implementează (prin joc de rol) şi evaluează prin găsirea modali- 
tátilor celor mai originale/distractive de vot al grupului. 

Am oferit aceste câteva exemple pentru a-mi sustine dezideratul utilizării celor două 
criterii la care am făcut deja referire ; desigur că din multitudinea de astfel de exerciţii 
cadrul didactic poate alege, poate dezvolta intersecţii şi secvenţe focalizate pe anumiţi 
elevi/studenti, pe un anumit conţinut etc. şi poate imagina unele noi. Câmpul de dezvoltare, 
inovare şi eficientizare a activităţii didactice din perspectiva exerciţiilor de spargere a gheții 
este extrem de larg şi generos pentru formator. Există însă şi un risc obiectivat într-un 
dezavantaj serios al acestei metode : dacă aceste exerciţii nu sunt proiectate în acord cu alte 
elemente componente ale activităţii (aşa cum am sugerat aici), eficienţa lor poate fi mult 
redusă până la dezvoltarea unei atmosfere saturate de atributele superficialităţii şi incon- 
sistentei didactice. Această latură a fenomenului ne concretizează încă o dată necesitatea 
unei viziuni sistemice, integrate, chiar şi în cazul unor metode care cultivă într-o asemenea 
măsură creativitatea şi spontaneitatea tuturor celor implicaţi în actul complex de instruire 
şi educare. 


13.3.3.2. Cercul „complimentelor " 


Reprezintă o metodă care urmăreşte dezvoltarea stimei de sine (iată de ce o putem încadra 
în sfera învăţării sociale). Pentru a pune în practică metoda, formatorul aşază scaunele 
într-un cerc, iar „receptorul” complimentelor se află în mijlocul acestui cerc. Fiecare 
dintre persoanele participante trebuie să identifice un compliment sincer şi onest despre cel 
aflat în centrul cercului. Apoi, pe rând, fiecare va înainta şi îi va spune acestuia compli- 
mentul, receptorul complimentelor trebuind să aibă doar una dintre următoarele reacţii : să 
zâmbească ori să le adreseze un „mulţumesc”. Această metodă are avantajul consolidării 
unei imagini pozitive faţă de propria persoană a celui care primeşte complimentele, dar şi 
o dezvoltare a ariei pozitive de gândire la celelalte persoane (prin aceea că identifică o 
latură bună a colegului lor). Cercul „complimentelor” trebuie practicat până ce toţi cursantii 
au trecut prin ipostaza de receptor. 


13.3.3.3. Definirea personală 


Cursantii trebuie să selecteze un obiect care are o importanţă si un înţeles aparte în viaţa 
lor. Ei trebuie să aducă acest obiect în clasă şi să descrie ceea ce înseamnă pentru ei, să-i 
spună povestea şi rolul în viaţa lor. Clasa trebuie să pună întrebări. Similar, cursantii 
trebuie să îşi descrie persoana pe o jumătate de filă. Formatorul trebuie să citească aceste 
foi fără a spune numele autorilor. La finalul fiecărei povestiri, cursantii vor face presu- 
puneri asupra persoanei descrise în rândurile respective. 

13.3.3.4. Tehnica „Obiecte găsite” 


Este o tehnică producătoare de energie şi amuzament în momentul în care un grup de 
învăţare are nevoie de aşa ceva. Clegg şi Birch (2003) ne cer să le spunem participanţilor 
la respectiva şedinţă să iasă pur şi simplu din încăpere şi să revină fiecare cu ceva ce a găsit 
în afara acesteia (autorii spun са au avut şedinţe în care participanţii au scos din priză 
telefoane, au furat căruciorul omului de serviciu, au dat jos tablouri de pe pereţi etc.). La 
întoarcerea în încăpere, fiecare trebuie să le prezinte celorlalţi obiectul respectiv, cu emoție 
şi pasiune. Mai mult, trebuie să încerce să convingă formatorul să „cumpere” acel obiect. 

Energie pozitivă şi motivare pentru un proces de învăţare se pot obţine şi individual. 
Încercaţi să vă imaginati momentul cel mai plăcut, cel mai mare succes pe care l-aţi avut 
în urma unui proces de învăţare (cum ar fi sentimentul pe care l-aţi trăit după ce aţi luat o 
notă excelentă la un examen dificil). Identificati în acel moment un element care să vă facă 
să vă simtiti bine anticipativ şi pentru momentul de învăţare prezent. 


13.3.3.5. Tehnica „Adevărat şi fals” 


Pentru creşterea cunoaşterii în grup puteţi folosi un ice-breaking de acest tip (Clegg, Birch, 
2003). În esenţă, fiecare participant trebuie să facă (după ce a avut la dispoziţie câteva 
minute pentru a se pregăti) trei afirmaţii despre sine, dintre care două sunt false şi doar una 
este adevărată. Apoi membrii grupului se prezintă prin intermediul acestor trei asumptii. 
Restul echipei se află în ipostaza de a decide care dintre afirmaţii este adevărată şi care sunt 
false. La sfârşitul fiecărei prezentări, cel care a făcut afirmaţiile va relata grupului varianta 
corectă. Acest exerciţiu este util pentru a creşte nivelul de cunoaştere reciprocă în momentele 
de formare a grupului şi pentru a verifica acest nivel la grupurile care se cunosc mai bine. 


* 
* * 


Utilizarea metodelor de interacţiune în cadrul şcolii în sprijinul creşterii gradului de 
eficienţă a învăţării reprezintă o resursă cu adevărat importantă ; acest lucru devine cu atât 
mai evident cu cât schimbările de dinamică din toate sectoarele vieţii sociale fac din ce în 
ce mai dificilă integrarea structurilor şcolare in energia şi potenţialităţile (dar şi riscurile) 
presupuse de ele. 

Pe de o parte, metodele de interacţiune sporesc implicarea şi motivarea elevilor/studen- 
Шог; activitatea devine mai de profunzime, conţinutul nu mai este oferit „de-a gata”, ci 
elevul/studentul este cel care participă la bucuria descoperirilor prin contactul cu ceilalţi, 
devenind parte a evoluţiei cunoaşterii de orice tip. Pe de alta, o atare utilizare a metodelor 
de interacţiune educaţională rămâne încă un deziderat din cauza programelor mult prea 
încărcate, a lipsei de control şi insecurizării pe care, în primele momente ale aplicării 
acestora, cadrul didactic le poate încerca, a întinsei varietăţi atât a formelor pe care le pot 
îmbrăca aceste metode, cât, mai ales, a tipului diferit de rezultate la care cadrele didactice 
deopotrivă cu elevii/studentii lor au acces. De altfel, numărul avantajelor si cel al limitelor, 
mereu aflat într-un puternic echilibru, este mult mai mare şi ţine, la extrem, de nelimitata 
posibilitate a situaţiilor didactice în care metodele de interacţiune educaţională se pot aplica. 

În urma unei cercetări pe care am efectuat-o în 2002, ce a urmărit conturarea liniilor de 
forţă şi a zonelor de umbră referitoare la modul cum este optimizată utilizarea metodelor 
de interacţiune (în perspectiva conturării sistemului complex de influenţe pe care cadrul 

concret de apiicabilitate le poate produce), am putut determina un instrument util de 
investigaţie ştiinţifică. Perspectiva a determinat extinderea conceptului de comunicare şi 
interacțiune educaţională (prin urmărirea coordonatelor cerute de către dezvoltarea impli- 
сӣгіі şi a тойуаџеі, managementul conflictului - incluzând strategii de promovare а 
acestuia, lucrul in microgrupuri - cuprinzând cadrul metodologic pentru transformarea lor 
în echipe etc.) şi redimensionarea relaţiilor dintre diferitele lor părţi componente. 

Aceste argumente nu operează, după cum am observat deja, în mod separat, ci ele 
constituie o reţea extrem de dinamică şi de flexibilă de interrelationári permanente ; astfel, 
putem trage o concluzie aparent paradoxală : metodele de interacţiune educaţională înre- 
gistrează la capitolul efecte optimizarea comunicării, dar, concomitent, eficiența acestor 
metode depinde de existența unor astfel de structuri comunicajionale optime în clasa de 
elevi (acest rezultat este similar interogatiei pe care o exprimam referitor la ce apare mai 
întâi - coeziunea grupului sau performanţa). 

Rezolvarea acestei contradicții constă în conturarea cadrului de aplicabilitate a metodelor 
de interacţiune educaţională, aspect posibil în urma redactării sferei de avantaje, dar şi de 
limite ale unghiurilor de vedere, la care făceam referire în capitolul de faţă ; aceste aspecte 
sunt luate în calcul în vederea construcţiei unui plan de dezvoltare metodologicá pre-inter- 
acţional. De aceea, vom apela la ierarhizarea sumei avantajelor şi dezavantajelor pe care, 
în interiorul cercetării amintite, le-am operat pe trei segmente importante separate : 
dezvoltarea implicării, utilizarea conflictului şi apariţia coeziunii în urma utilizării micro- 
grupurilor (10 - valoarea maximă, 1 — valoarea minimă). 






|. Ave | Dezavantaj |o DBemvnaje | 


| Rang | 
Stimularea creativitátii si afirmarea Pierderea caracterului sistematic şi a 
participanţilor rigurozitátii 
10. 





Responsabilizarea exprimării unei Înțelegerea greşită a unor idei/aparitia unor 
opinii confuzii 

Apariţia şi dezvoltarea unui climat : A А 
benefic pentru învăţare Tendinţa către conformare la opinia grupului | 


Interrelaționarea mai profundă a Nesolutionarea optimă a problemei 
elevilor 


Amplifică voința fiecărui individ Dependenţa de grup a membrilor . 


Dezvoltarea intuitiei şi a spiritului de | Complexe de inferioritate la cei care nu se 
E observaţie implică 






Dezvoltarea spiritului cornpetitiv Ironizarea unor elevi de către alţii 
Socializare crescută Interese diferite care pot conduce la conflicte 
Consolidare în zona practicii Apariţia unor conflicte 


Stimularea curiozităţii şi a spiritului de Disconfort psihic pentru cei care „pierd” 
| observare 
Dezinhibarea membrilor Rutina lucrului în acelaşi grup 

Asociaţiile cu alte domenii Însuşirea greşită a unor informaţii 


nn . |Marginalizarea elevilor care nu fac 
Creşterea motivaţiei pentru problemă ape 
5. compromisuri 


Se diminuează competiţia greşit 
înţeleasă 


Valorificarea experienţei proprii Tendinţa de superficialitate 


4. Ocazia ag a їпуда din experiența Devierea discuţiei de la subiectul propus 
celorlalți 


Ajutor reciproc Inabilitatea unor eievi de a se integra 


Creşterea interesului pentru tema în Е A 
ste р Conflict de interese 
discuţie 


Gândire asemănătoare 












3. | Implicarea/antrenarea în activitate Neseriozitate în tratarea problemei 


: Dezinteresul pentru alţi elevi din afara 
Microgrupul devine mai omogen Я 
grupului 
2 Posibilitatea de a se afirma pentru cei | Profesorul are rol de mediator (în sens 
timizi negativ) | 


Întărirea relaţiilor între elevi Libertate prea mare a elevilor 
Punerea în comun a cunoştinţelor Conflicte cu alte grupuri 
Captarea atenţiei Dezordine în clasă 


Aflarea fiecărui punct de vedere Apariţia dezinteresului 
Rezultate mai bune Învăţarea comportamentelor negative 


Vom observa astfel că anumite avantaje şi dezavantaje par a fi produse - fapt aparent 
paradoxal - din aceeaşi tulpină argumentativă (spre exemplu, stimularea creativității şi 
afirmarea participanţilor versus pierderea sistematicităţii şi rigurozităţii, dezinhibarea 
membrilor versus rutina lucrului în acelaşi grup, microgrupul devine mai omogen versus 
dezinteresul pentru alţi elevi din afara grupului etc.), ceea ce ne confirmă perspectiva de 
redefinire a conceptului de metodă mai degrabă ca un continuum metodologic (în direcţia 
conceptului de strategie, dar depăşindu-l şi pe acesta din urmă), continuum ce se realizează 
prin intersecţia structurală şi instrumentală a ansamblului de variabile pe care utilizarea 
metodei respective le implică. 

Dan Potolea remarca : „Aspecte importante ale metodologiei didactice au fost dezvoltate 
(elaborate şi evaluate) oarecum independent de activitatea reală a profesorului. Prea puţine 
cercetări au fost întreprinse pentru a se cunoaşte cum asimilează şi practică efectiv cadrul 
didactic o metodă sau alta, ce variaţii introduce în structura şi regulile din care se compun, 
care sunt factorii critici pe temeiul cărora aduce amendamente sau corectii modelelor 
teoretice de instruire. Ne aflăm încă în căutarea celor mai adecvate răspunsuri la întrebări . 
de tipul: de ce profesori cu aceeaşi pregătire, care lucrează în condiţii similare, obţin 
rezultate diferite? Sau de ce una şi aceeaşi strategie didactică în «mâna» a două cadre 
didactice se dovedeşte a avea o valoare inegală ? ” (Potolea, 1989, p. 131). 

Un posibil răspuns la această dilemă este cel pe care, într-o anumită măsură, l-am 
avansat deja: este vorba despre necesitatea dezvoltării unei viziuni integrative, perspectivă 
care să-i aparţină cadrului didactic practicant (de altfel, cel ce cunoaşte cel mai bine şi 
stăpâneşte o mare parte dintre variabilele ce există la nivelul microsistemului de predare- 








= 

-învăţare-evaluare în cauză), în sensul construcţiei unor strategii de interacţiune educa- 
tionalá. În interiorul unor asemenea strategii ar trebui găsit locul pe care variate metode îl 
pot ocupa, modul cum se îmbină acestea şi ponderea atât a utilizării lor — este vorba despre 
nivelul cantitativ —, cát şi a intensității - avem aici de-a face cu nivelul calitativ - pe care 
‘situația concretă o permite şi o reclamă. 

Pe de altă parte, aparent paradoxal, metodele de interacţiune educaţională nu se pot 
utiliza în lipsa celor aşa-zis „clasice” sau „tradiţionale” deoarece – după cum am văzut 
deja – avantajele şi limitele lor sunt complementare. Reactualizarea celor din urmă din 
perspectiva interacțiunii educaţionale reprezintă o necesitate şi o promisiune a şcolii 
moderne. 

Referitor la ansamblul fenomenului comunicational ca atare, nu putem să nu remarcăm 
faptul că avem de-a face cu o dezvoltare extrem de rapidă şi în multiple direcţii, dezvoltare 
care ne va pune în situaţia unei restructurări a tuturor domeniilor de studiu didactic. 
Comunicarea devine - atât pentru omul de la catedră, cât şi pentru cel format, atât pentru 
profesionistul într-un domeniu, cât si pentru experienţa de zi cu zi a fiecăruia dintre noi - 
mai mult decât un instrument pentru dezvoltarea eficienţei personale şi sociale, ea devine 
o nouă filosofie a existenţei omului modern. 

